
PROLOG 


În lumina eternității, timpul nu aruncă nicio 
umbră. 

„+... ŞI cei mai tineri ai voştri vor vedea vedenii 
şi bătrânii voştri vise vor visa.” Dar ce văd 
femeile bătrâne? 

Vedem necesitatea şi facem lucrurile care 
trebuie să fie făcute. 

Femeile tinere nu văd — ele există, iar izvorul 
vieţii aleargă prin ele. 

Nouă ne revine grija protejării izvorului, noi 
păzim lumina pe care am aprins-o şi flacăra care 
suntem. 

Ce am văzut? Voi sunteţi viziunea tinereții mele, 
visul permanent al tuturor vârstelor mele. 

lată-mă în pragul unui nou război, o cetățeană 
fără un loc al ei, fără de timp, de ţară, în afară de 
una doar a mea... iar aceea este un tărâm scăldat, 
nu de mare, ci de sânge, mărginit doar de 
contururile unui chip pe care îl iubesc de mult. 

PARTEA ÎNTÂI 
APARTENENȚĂ 


1 


O SUTĂ DE LIVRE DE PIETRE 


16 iunie 1778 
Pădurea dintre Philadelphia și Valley Forge 


Ian Murray stătea cu o piatră în mână şi măsura 
cu ochii terenul pe care îl alesese. O pajişte mică, 
izolată, situată între mulți bolovani mari, cotropiți 
de licheni, la umbra brazilor şi la poalele unui 
cedru roşu masiv, un loc în care niciun trecător nu 
s-ar fi oprit, deşi nu era inaccesibil. Voia să-şi 
aducă acolo toți membrii familiei. 

În primul rând, pe Fergus. Poate doar pe Fergus, 
singur. Mama îl crescuse de la vârsta de zece ani, 
până atunci nu avusese o mamă. Fergus o ştia pe 
mama de mai multă vreme decât Ian şi o iubea la 
fel de mult. Poate mai mult, a gândit el, suferința 
lui fiind amplificată de sentimentul de vinovăţie. 
Fergus stătuse cu ea la Lallybroch, o ajutase să 
aibă grijă de ea şi de casă; el nu făcuse asta. Şi-a 
înghițit cu greu nodul din gât şi, păşind în micul 
luminiş, a aşezat piatra în mijloc, după care s-a 
ridicat și a privit-o. 

S-a trezit că scutură din cap. Nu, trebuie să fie 
două pietre. Mama lui şi unchiul Jamie erau frate 
şi soră, iar membrii familiei îi puteau jeli aici 
împreună — însă mai erau şi alţii pe care îi putea 
aduce, probabil, ca să-și aducă aminte de ei şi să-și 
arate respectul. lar aceia erau oameni care îl 
cunoscuseră pe Jamie Fraser și îl iubiseră mult, dar 
ei nu ar fi perceput deosebirea dintre Jenny Murray 
ŞI o groapă în... 

Imaginea mamei lui într-o groapă în pământ l-a 
rănit, parcă înţepându-l cu o furcă, apoi s-a retras 
când și-a amintit că, de fapt, ea nu ajunsese într-un 
mormânt, şi asta l-a îndurerat și mai tare. Nu 
suporta imaginea lor înecându-se, poate agăţându- 
se unul de altul, chinuindu-se să păstreze... 

— A Dhia a spus el brusc și a lăsat piatra să 
cadă, după care s-a întors imediat ca să găsească 
altele. 

Văzuse oameni înecându-se. 

Laolaltă cu picăturile de sudoare provocate de 
arşiţa din acea zi de vară, lacrimile i s-au scurs pe 
față; nu le-a luat în seamă, se oprea când şi când 
doar ca să-şi şteargă nasul cu mâneca. Își legase o 
basma răsucită în jurul capului pentru a împiedica 
părul să îi cadă peste față şi pentru a-şi feri ochii 
de sudoarea înţepătoare. Basmaua era deja udă 
leoarcă încă înainte de a fi adăugat douăzeci de 
pietre la fiecare dintre tumuli. 

El şi frații lui făcuseră un tumul frumos pentru 
tatăl lor înainte ca el să fi murit, la căpătâiul pietrei 
cioplite care-i purta numele — toate numele lui, 
chiar dacă asta costase foarte mult — pe locul de 
îngropăciune de la Lallybroch. Iar apoi, mai târziu, 
la înmormântare, membrii familiei, urmaţi de 
arendași şi de servitori, veniseră să adauge fiecare 
câte o piatră la povara amintirii. 

Aşadar, Fergus. Ori... ba nu, ce era în mintea 
lui? Mătuşa Claire trebuie să fie adusă aici prima. 
Nu era scoțiană, dar ştia foarte bine ce înseamnă 
un tumul şi probabil că se va simţi oarecum 
uşurată să îl vadă pe cel al unchiului Jamie. Da, 
într-adevăr. Mătuşa Claire, apoi Fergus. Unchiul 
Jamie era tatăl adoptiv al lui Fergus, astfel că avea 
dreptul. Iar apoi, Marsali şi copiii. Însă era 
Germain îndeajuns de mare ca să vină cu Fergus? 
Avea zece ani, suficient de mare ca să înțeleagă şi 
să fie tratat ca un bărbat. lar unchiul Jamie era 
bunicul lui; aşa se cuvenea. 

Respirând cu greutate, s-a retras din nou şi şi-a 
şters faţa. Insectele bâzâiau și se văitau pe lângă 
urechile lui şi se foiau în jur, dorind să îi sugă 
sângele. Însă el se dezbrăcase, rămânând doar cu o 
legătură de şale şi se unsese cu grăsime de urs 
amestecată cu mentă, aşa cum procedau cei din 
tribul mohawk, aşa că nu i se așezau pe trup. 

— Veghează asupra lor, tu, spirit al cedrului 
roşu, a rostit el încet în limba mohawk, ridicând 
privirea spre crengile parfumate ale copacului. 
Păzeşte-le sufletele şi păstrează-le prezenţa aici, 
proaspete precum crengile tale. 

Şi-a făcut cruce şi s-a apucat să răscolească 
stratul moale de frunze moarte. Să mai găsească 
nişte pietre, s-a gândit. În caz că le-ar fi împrăştiat 
vreun animal aflat în trecere. Împrăştiate ca 
gândurile lui, care goneau fără odihnă încoace și 
încolo printre chipurile membrilor familiei lui, 
oamenii de la Ridge. Doamne, oare se va întoarce 
vreodată acolo? Brianna. Of, Isuse, Brianna... 

Și-a muşcat buza și a simțit gustul sărat al 
sângelui, l-a lins şi a continuat să scormonească. 
Ea era în siguranță cu Roger Mac și copiii. Însă, 
Isuse, ar fi trebuit să le urmeze sfatul — mai ales pe 
al lui Roger Mac. 

Cine mai rămăsese pe care să întrebe, dacă avea 
nevoie de ajutor pentru a se ocupa de toţi? 

S-a gândit imediat la Rachel, iar apăsarea din 
piept s-a mai domolit. Da, dacă ar avea-o pe 
Rachel... Era mai tânără decât el, încă nu trecuse 
de nouăsprezece ani şi, fiind quaker, avea idei 
foarte ciudate despre felul în care trebuiau să 
decurgă lucrurile, însă, dacă ar fi avut-o alături, ar 
fi simțit că are sub picioare o stâncă solidă. Spera 
că o va avea, însă existau lucruri pe care trebuia să 
1 le spună şi, gândindu-se la acea discuţie, 
strânsoarea din jurul pieptului i-a revenit. 

I-a revenit și imaginea verișoarei Brianna, care 
i-a zăbovit în minte; înaltă, cu nasul lung şi cu 
oase puternice, semănând cu tatăl ei... şi, odată cu 

asta, i-a apărut în minte imaginea celuilalt văr al 
lui, fratele vitreg al Briannei. Dumnezeule mare, 
William! Ce ar trebui să facă în privinţa lui 
William? Se îndoia că acesta ştia adevărul, că era 
fiul lui Jamie Fraser. Era oare răspunderea lui lan 
să îi spună? Să îl aducă aici şi să îi explice ce 
pierduse? 

Probabil că, tot gândindu-se la asta, a scos un 
geamăt, pentru că Rollo, câinele lui, şi-a ridicat 
capul masiv şi s-a uitat îngrijorat la el. 

— Nu, nu ştiu nici asta, i-a spus lan câinelui. Să 
lăsăm lucrurile aşa cum sunt, bine? 

Rollo şi-a pus capul înapoi pe labe, şi-a scuturat 
blana ca să alunge muştele şi s-a destins în tăcere, 
întinzându-se de parcă nu ar fi avut oase. 

lan a mai lucrat o vreme, permiţând gândurilor 
să se stingă pe măsură ce sudoarea şi lacrimile s-au 
uscat. Într-un târziu, când soarele ce asfinţea a 
atins vârfurile tumulilor, s-a oprit. Se simţea 
obosit, dar mai liniștit. Tumulii alăturaţi, mici, dar 
rezistenți, erau înalți până la genunchi. 

A rămas nemișcat câteva clipe, fără gânduri, 
doar ascultând foiala păsărilor mici prin iarbă şi 
răsuflarea vântului printre copaci. Apoi a oftat din 
străfundul ființei, s-a lăsat pe vine şi a atins un 
tumul. 

— Tha gaol agam oirhh, a Mhathair, a spus 
încet. „Iubirea mea se îndreaptă spre tine, mamă.” 

A închis ochii şi a pus palma bătucită pe cealaltă 
movilă de pietre. Țărâna lipită de piele l-a făcut să- 
şi simtă degetele în mod ciudat, ca şi cum le-ar fi 
putut înfige în pământ ca să atingă ceea ce dorea. 

A rămas nemişcat, doar respirând, apoi a deschis 
ochii. 

— Ajută-mă, unchiule Jamie. Nu cred că mă pot 
descurca singur. 

2 


BASTARD NENOROCIT 


William Ransom, al nouălea conte de Ellesmere, 
viconte Ashness, baron Derwent, îşi croia drum 
prin mulțimea de oameni de pe Market Street, fără 
să ia în seamă protestele celor pe care îi 
îmbrâncea. 

Nu ştia încotro merge şi nici ce va face când va 
ajunge undeva. Ştia doar că ar fi explodat dacă 
stătea pe loc. 

Capul îi zvâcnea ca un buboi umflat. Totul 
pulsa. Mâna — probabil că își fracturase ceva, dar 
nu-i păsa. Inima îi bătea dureros în piept. Piciorul, 
pentru numele lui Dumnezeu — ce se întâmplase, 
lovise ceva? A izbit cu răutate o piatră desprinsă 
din pavaj şi a trimis-o rostogolindu-se spre un cârd 
de gâște, ceea ce a declanșat un cor de gâgâituri, 
iar păsările s-au repezit spre el sâsâind, bătând din 
aripi și lovindu-l peste pulpe. 

În jur au zburat pene şi găinaţ de gâscă, iar 
orătăniile s-au împrăștiat care încotro. 

— Ticălosule! a strigat gâscăriţa şi l-a lovit 
puternic cu toiagul, nimerindu-l în ureche. Să te ia 
dracu, drecki ger” bastard! 

Acelaşi sentiment a răzbătut şi din vocile 
furioase ale altor oameni, aşa că William a cotit pe 
o alee, urmărit de strigăte şi de gâgâituri agitate. 

S-a frecat la urechea care îl durea, izbindu-se de 
clădirile pe lângă care trecea, uitând de orice 
altceva în afara acelui cuvânt care vibra tot mai 
tare în mintea lui. Bastard. 

— Bastard! a spus cu voce tare. Bastard, 
bastard, bastard! 

A strigat din rărunchi, lovind peretele din 
cărămidă din faţa lui cu pumnul. 

— Cine-i bastard? a rostit o voce curioasă în 
spatele lui. 

S-a răsucit și a văzut o tânără care se uita la el 
cu oarecare interes. L-a măsurat din cap până în 
picioare, remarcându-i pieptul umflat de respirația 
sacadată, petele de sânge de pe vestonul uniformei 
militare şi petele verzui de găinaț de gâscă de pe 
pantaloni. Privirea ei a ajuns la cizmele cu 
catarame din argint, apoi a revenit la chipul lui cu 
un interes sporit. 

— Eu sunt, a spus el cu glas răguşit şi încărcat 
de amărăciune. 

— O, serios? 

A ieşit din adăpostul oferit de cadrul uşii în care 
stătuse până atunci, a traversat aleea și s-a oprit 
exact în fața lui. Era înaltă şi zveltă şi avea sâni 
frumoşi şi fermi — vizibili pe sub muselina subțire 
a cămăşii, pentru că, deşi avea un jupon din 
mătase, nu purta corset. Nici bonetă — părul îi 
cădea liber pe umeri. O prostituată. 

— Mie-mi plac bastarzii, a continuat ea şi l-a 
atins uşor pe braț. Ce fel de bastard eşti? Rău? 
Diabolic? 

— Unul trist, a răspuns el şi s-a încruntat când 
ea a râs. 

Ea i-a observat încruntarea, dar nu s-a retras. 

— Vino înăuntru, i-a zis, luându-l de mână. 
După cum arăţi, cred că nu ti-ar strica un păhărel. 

A observat-o că se uită la degetele lui, cu pielea 
crăpată şi sângerândă, şi şi-a muşcat buza de jos cu 
dinţii mici şi albi. Însă fetei nu părea să-i fie frică, 
astfel că s-a trezit condus fără să protesteze în 
umbra din interiorul casei. 

Ce importanță mai are? s-a gândit el, simţindu- 
se brusc cuprins de o oboseală cruntă. Mai 
contează ceva? 

3 
ÎN CARE FEMEILE, CA DE OBICEI, 


ÎNDREAPTĂ LUCRURILE 


Chestnut Street numărul 17, Philadelphia 
Reședința lordului și a lui lady John Grey 


Wiliam părăsise casa ca un fulger, iar locul chiar 
arăta ca şi cum ar fi fost lovit de trăsnet. Eu sigur 
mă simţeam ca o supraviețuitoare a unei puternice 
furtuni, iar firele de păr şi terminaţiile nervoase se 
răzvrătiseră din cauza agitație. 

Jenny Murray intrase în casă imediat după 
plecarea lui William şi, deşi la vederea ei am simțit 
un şoc mai mic decât altele de până atunci, tot am 
rămas fără grai. Am făcut ochii mari uitându-mă la 
fosta mea cumnată — deşi, dacă mă gândesc mai 
bine, încă îmi era cumnată... pentru că Jamie era 
în viață. Viu. 

El se aflase în braţele mele cu mai puţin de zece 
minute în urmă, iar amintirea atingerii lui mi-a 
străbătut brusc tot corpul ca un fulger într-o sticlă. 
Mi-am dat vag seama că zâmbeam ca o dementă, 
în ciuda distrugerilor uriașe, a scenelor onbile, a 
suferințelor lui William — dacă o explozie ca aceea 
putea fi numită „suferință” —, a pericolului în care 
se afla Jamie şi m-am întrebat cu o uşoară mirare 
ce ar putea spune Jenny sau doamna Figg, 
bucătăreasa şi menajera lordului John. 

Doamna Figg era o negresă aproape rotundă, cu 
pielea lucioasă, care avea obiceiul de a se furişa în 
tăcere până în spatele cuiva ca o bilă uriașă și 
amenințătoare. 

— Ce e asta, ? s-a răstit ea, apărând brusc în 
spatele lui Jenny. 

— Sfântă Fecioară! a exclamat Jenny şi s-a 
răsucit pe călcâie, făcând ochii mari şi apăsându-și 

pieptul cu mâna. Cine Dumnezeu ești? 

— E doamna Figg, am zis, simțind un impuls 
bizar de a râde, în ciuda — sau poate din cauza — 
evenimentelor recente. Bucătăreasa lordului Grey. 
Și, doamnă Figg, ea este doamna Murray. Cum 
hm... 

— Cumnata ta, a continuat Jenny cu fermitate în 
glas şi a ridicat o sprânceană. Dacă mai vrei să-ți 
rămân cumnată. 

S-a uitat la mine cu sinceritate, iar impulsul de a 
izbucni în râs s-a transformat pe neaşteptate într- 
unul la fel de puternic de a izbucni în lacrimi. 
Dintre toate sursele improbabile de sprijin pe care 
mi le-aș fi putut imagina... Am inspirat adânc și i- 
am întins mâna. 

— Sigur că da. 

Nu ne despărțiserăm în termeni amicali în 
Scoţia, dar o iubisem cândva foarte mult şi nu 
aveam de gând să ignor prilejul de a repara 
lucrurile. 

Degetele ei mici şi ferme s-au întrepătruns cu 
ale mele, m-a strâns cu putere şi, pur şi simplu, 
asta a fost tot. Nu era nevoie de scuze sau de vorbe 
de iertare. Ea nu fusese niciodată nevoită să poarte 
masca pe care o purta Jamie. Ceea ce gândea și 
simţea 1 se citea în ochii oblici şi albaștri, ca de 
pisică, trăsătură pe care o avea în comun cu fratele 
ei. Acum ştia adevărul despre ceea ce eram eu și 
ştia că îl iubeam — ca întotdeauna, de altfel — pe 
fratele ei din toată inima şi din tot sufletul — în 
ciuda micilor complicații produse de faptul că în 
prezent eram căsătorită cu altcineva. 

A oftat adânc, a închis ochii o clipă, apoi i-a 
deschis şi mi-a zâmbit, iar buzele au început să îi 
tremure slab. 

— Fi, totul e bine şi frumos, a spus doamna 
Figg scurt. 

A mijit ochii şi s-a rotit lent în jurul propriei 
axe, evaluând distrugerile. Balustrada din capul 
scării fusese smulsă, suporţi ei crăpați, pereții 

găuriți şi dâre de sânge marcau drumul pe care 
coborâse William. Cristalele sfărâmate ale 
candelabrului, presărate pe podea, sclipeau festiv 
în lumina care pătrundea pe uşa deschisă, şi ea 
crăpată şi sprijinită într-o rână, ca un bețiv. 

— Merde pe pâine, a murmurat doamna Figg şi 
s-a întors brusc spre mine, mijindu-şi și mai mult 
ochii mici şi negri precum coacăzele. Unde e 
Domnia Sa? 

— Ah! am exclamat. 

Mi-am dat seama că avea să fie cam delicat să-i 
explic. Deşi îi dezaproba profund pe cei mai mulți 
oameni, doamna Figg îi era devotată lui John. Nu 
avea să fie deloc încântată să afle că fusese răpit 
de... 

— Fiindcă veni vorba, unde-i fratele meu? a 
întrebat Jenny, privind în jur, de parcă s-ar fi 
așteptat ca Jamie să apară brusc de sub o canapea. 

— Oh, am făcut eu. Hmm. Ei bine... 

Probabil că era mai rău decât credeam. Pentru 
că... 

— Şi unde e dulceaţa de William? a întrebat 
doamna Figg, adulmecând aerul. A trecut pe aici; 
simt mirosul coloniei ăleia puturoase cu care îşi dă 
pe lenjerie. 

Cu un aer dezaprobator, a împins cu bombeul o 
bucată de tencuială căzută pe podea. 

Am inspirat din nou adânc şi m-am străduit să 
îmi păstrez ceea ce-mi mai rămăsese din sănătatea 
mintală. 

— Doamnă Figg, fu amabilă şi pregăteşte câte o 
ceașcă de ceai. 


Am rămas în salon, în vreme ce doamna Figg s- 
a dus în bucătăria de vară, ca să stea cu ochii pe 
supa de ţestoasă. 

— Nu e bine să arzi carnea de ţestoasă, nu, nici 
vorbă, ne-a spus ea cu severitate când s-a întors şi 
a aşezat ceainicul acoperit cu o învelitoare 
galbenă. Mai ales că am pus atât de mult vin 

Sherry, cum îi place Domniei Sale. Aproape o 
sticlă — o risipă groaznică de băutură bună, dacă 
vreți părerea mea. 

Stomacul mi s-a întors pe dos dintr-odată. Supa 
de ţestoasă — cu mult vin Sherry — stârnea asocieri 
puternice şi intime pentru mine, legate de Jamie, 
de febra delirantă şi de modul în care o corabie 
care se leagănă participă la un act sexual. 
Contemplarea unor asemenea scene nu putea ajuta 
câtuşi de puţin la discuția ce avea să urmeze 
curând. M-am frecat cu un deget între sprâncene, 
sperând să alung norul ameţitor de confuzie care se 
forma în mintea mea. Aerul din casă încă părea 
încărcat de electricitate. 

— Dacă tot ai adus vorba despre vin, am zis, ce 
alt fel de băutură tare ne-ai putea aduce, doamnă 
Figg? 

S-a uitat gânditoare la mine, a dat din cap şi a 
întins mâna după carafa de pe bufet. 

— Brandy-ul e mai tare, a răspuns ea și a 
aşezat-o în fața mea. 

Jenny s-a uitat la fel de gânditoare la mine şi, 
ridicând carafa, a turnat o doză zdravănă de 
băutură în ceaşca mea, apoi şi în a ei. 

— Pentru orice eventualitate, a spus ea, ridicând 
o sprânceană. 

Am băut amândouă, tăcând preț de câteva clipe. 
Am socotit că ar fi fost nevoie de ceva mai tare 
decât ceai cu brandy pentru a trece peste efectele 
pe care le avuseseră evenimentele recente asupra 
nervilor mei — laudanum, să zicem, sau o porție 
mare de whisky scoțian —, însă ceaiul, aromat și 
fierbinte, m-a ajutat fără îndoială, așezându-se cald 
în stomacul meu. 

— Așa. Acum suntem în stare să vorbim, da? 

Jenny şi-a lăsat ceaşca pe masă şi s-a uitat la 
mine, așteptând să vorbesc. 

— E un început. 

Am respirat adânc şi i-am prezentat un rezumat 
al evenimentelor petrecute de dimineaţă. 

Ochii lui Jenny semănau șocant de mult cu ai lui 
Jamie. A clipit o dată sau de două ori, uitându-se la 
mine şi a clătinat din cap ca şi cum ar fi vrut să-şi 
limpezească gândurile, acceptând ceea ce tocmai îi 
povestisem. 

— Vasăzică Jamie a plecat cu acest lord John al 
tău, armata britanică e pe urmele lor, iar flăcăul 
înalt pe care l-am întâlnit în prag, care părea să 
scoată fum pe urechi, e fiul lui Jamie — da, sigur că 
e aşa, doar un orb n-ar putea vedea asta —, iar 
oraşul geme de soldați britanici. Despre asta 
vorbim, da? 

— Nu e tocmai lordul John al meu, am replicat, 
dar, sigur, asta e situaţia exactă. Înţeleg că Jamie 
ti-a povestit despre William? 

— Da, aşa e. 

Mi-a aruncat un zâmbet peste marginea cești. 

— Mă bucur pentru el. Dar ce l-a tulburat pe 
flăcău? Arăta de parcă ar fi fost pregătit să dea 
piept cu un urs. 

— Ce-aţi spus? a intervenit brusc doamna Figg, 
aşezând pe masă tava pe care ne-o adusese — cana 
cu lapte şi zaharnița scoteau sunete ca de 
castaniete. Æl cui fiu este William? 

Am luat o gură de ceai ca să capăt curaj. 

Doamna Figg ştia că mai fusesem căsătorită — şi 
teoretic, rămăsesem văduvă după moartea unui 
anume James Fraser. Dar nimic mai mult. 

— Fi bine, am spus şi m-am oprit să-mi dreg 
glasul. Ăă, domnul înalt cu păr roșcat, care a fost 
aici mai devreme — l-ai văzut? 

— Da, a răspuns doamna Figg, privindu-mă 
printre gene. 

— Te-ai uitat bine la el? 

— Nu m-a interesat faţa lui când a apărut la ușă 
şi a întrebat unde sunteți, dar i-am văzut foarte 
bine fundul când a trecut cu forța pe lângă mine şi 
a urcat scara în fugă. 

— Probabil că asemănarea e mai puţin clară din 
acel unghi, am zis, după care am mai luat o gură 

de ceai. Hm... acel domn este James Fraser, 
adică... 

„Primul soţ” nu reflecta realitatea, dar nici „cel 
mai recent soț al meu”. Am ales soluţia cea mai 
simplă. 

— Soţul meu. Și... hm... tatăl lui William. 

Doamna Figg a rămas cu gura căscată. S-a retras 
încet şi s-a lăsat pe un taburet brodat, care a scos 
un sunet ca un fâsâit. 

— Şi William ştie? a întrebat ea după câteva 
momente de gândire. 

— A aflat acum, am răspuns, făcând un gest 
scurt spre distrugerile de pe scară, care se vedeau 
bine prin uşa deschisă a salonului în care ne aflam. 

— Merde pe... vreau să zic... să ne apere Mielul 
sfânt al Domnului. 

Cel de-al doilea soţ al doamnei Figg fusese 
predicator metodist, iar ea se străduia să îi onoreze 
amintirea, dar primul fusese un cartofor de origine 
franceză. Mi-a aruncat o privire intensă. 

— Dumneavoastră îi sunteți mamă? 

A fost cât pe ce să mă înec cu ceaiul. 

— Nu, am răspuns, ştergându-mi bărbia cu un 
şervet din pânză. Nu e chiar atât de complicat. 

De fapt, era mai mult decât complicat, dar nu 
aveam de gând să le explic nici doamnei Figg, nici 
lui Jenny circumstanțele nașterii lui William. 
Probabil că Jamie îi spusese lui Jenny cine era 
mama lui William, dar mă îndoiam că îi spusese și 
că mama lui William, Geneva Dunsany, îl silise să 
se culce cu ea amenințând familia lui Jenny. 
Niciunui om de spirit nu îi place să recunoască 
faptul că practic a fost şantajat de o fată de 
optsprezece ani. 

— Lordul John a devenit tutorele legal al lui 
William când a murit bunicul lui şi, în acel 
moment, lordul John s-a căsătorit cu lady Isobel 
Dunsany, sora mamei lui William. Ea îi purtase de 
grijă lui Willie după moartea mamei lui, iar ea și 
lordul John i-au fost practic părinți încă de când 

era mic. Isobel a murit când el avea în jur de 
unsprezece ani. 

Doamna Figg a înțeles imediat această 
explicaţie, dar nu s-a lăsat distrasă de la principala 
idee a acestei chestiuni. 

— James Fraser, a rostit ea, bătând darabana cu 
două degete groase pe genunchi şi uitându-se 
acuzator spre Jenny. Cum se face că nu a murit? 
Am auzit că s-a înecat. 

Şi-a întors ochii spre mine. 

— Am crezut că Domnia Sa lordul era gata să se 
arunce în apa portului când a aflat. 

Am închis ochii, cutremurându-mă, iar groaza 
glacială stârnită de respectiva veste s-a revărsat 
asupra mea ca un val al amintirii. Deşi încă 
simţeam atingerea binefăcătoare a lui Jamie, iar 
certitudinea că era viu îmi încălzea inima, am 
retrăit durerea sfâșietoare din clipa când mi se 
spusese că a murit. 

— Fi bine, vă pot lămuri măcar asupra acestui 
aspect. 

Am deschis ochii şi am văzut-o pe Jenny lăsând 
să cadă un cub de zahăr în ceaiul proaspăt turnat în 
ceașcă şi făcând un semn din cap către doamna 
Figg. 

— Urma să plecăm cu un vapor numit Euterpe — 
eu şi fratele meu — din Brest. Însă tâlharul de 
căpitan cu inimă neagră a ieşit din port fără noi. Şi 
asta nu i-a adus binele, a adăugat ea, încruntându- 
se. 

E adevărat, nu-l ajutase cu nimic. Euterpe se 
scufundase în timpul unei furtuni în Atlantic, toți 
cei de la bord pierind, inclusiv echipajul. Aşa cum 
ni se spusese mie şi lordului John. 

— Jamie a găsit altă corabie, dar aceasta ne-a 
lăsat în Virginia, aşa că a trebuit să mergem de-a 
lungul coastei, în parte cu căruţa, în parte cu bărci 
de poştă, stând departe de soldați. Acele mici ace 
pe care i le-ai dat lui Jamie împotriva răului de 
mare au făcut minuni, a adăugat ea, întorcându-se 

aprobator spre mine. El mi-a arătat cum să le înfig. 
Iar ieri, când am ajuns la Philadelphia, şi-a reluat 
ea povestea, ne-am strecurat în oraş noaptea, ca 
doi hoți şi ne-am dus la tipografia lui Fergus. 
Doamne, de vreo douăsprezece ori am crezut că mi 
se opreşte inima-n loc! 

A zâmbit amintindu-și şi am rămas şocată de 
schimbarea petrecută în fiinta ei. Chiar dacă umbra 
părerii de rău încă 1 se citea pe față şi era slabă şi 
obosită după călătoria lungă,  îngrozitoarea 
încordare provocată de moartea chinuitoare a 
soțului ei, lan, se risipise. Acum avea culoare în 
obraji și o strălucire în ochi pe care nu o mai 
văzusem de când o cunoscusem, în urmă cu 
treizeci de ani. Mi s-a părut că își găsise pacea și 
am simţit o recunoştinţă care mi-a ușurat sufletul. 

— ...aşa că Jamie a bătut la uşa din spate, dar n- 
am primit răspuns, deşi văzuserăm lumina focului 
răzbătând prin obloane. A bătut din nou, cântând o 
melodie... 

A lovit uşor cu degetele în tăblia mesei, bum-pa- 
da-bum-pa-da,  bum-bum-bum, şi inima mi-a 
tresărit, pentru că am recunoscut tema din The 
Lone Ranger”, pe care o învățase de la Brianna. 

— Şi după un moment, a continuat Jenny, s-a 
auzit vocea fioroasă a unei femei: „Cine-i acolo?” 
Şi Jamie a spus în Gàdhlig”. „Sunt tatăl tău, fiica 
mea, şi mi-e frig, sunt ud şi flămând.” Plouase cu 
găleata şi eram amândoi uzi până la piele. 

S-a legănat puțin pe spate, semn că îi plăcea să 
povestească. 

— Şi-atunci s-a deschis uşa, doar o idee, şi am 
văzut-o pe Marsali cu un pistol mare în mână, din 
acelea folosite de călăreți, iar cele două fete ale ei 
stăteau în spatele ei, fioroase ca nişte arhangheli, 
fiecare având în mână câte un retevei, pregătite să 
lovească orice hoț peste țurloaie. Apoi lumina 
focului a căzut pe fața lui Jamie şi toate au scos 
tpete ca nişte diavolițe, gata să scoale pe oricine 
din morți. L-au înconjurat şi l-au dus târâş 

înăuntru, toate vorbind în același timp, întrebându- 
| dacă nu cumva era o fantomă şi de ce nu se 
înecase, şi aşa am aflat că Euterpe se scufundase. 

Jenny şi-a făcut cruce. 

— Dumnezeu să odihnească sărmanele suflete 
aflate pe corabia aceea, a spus ea, clătinând din 
cap. 

Mi-am făcut şi eu cruce şi am observat că 
doamna Figg s-a uitat pieziş la mine; nu ştiuse că 
eram papistaşă. 

— Am intrat şi eu, bineînţeles, a continuat 
Jenny, dar toată lumea vorbea în acelaşi timp, 
căuta haine uscate, se pregăteau băuturi fierbinţi, 
iar eu m-am uitat în jur, pentru că nu mai intrasem 
niciodată într-o tipografie, mirosul de cerneală, 
hârtie şi plumb era ceva necunoscut pentru mine. 
Brusc, m-am trezit trasă de fustă, iar un copilaș cu 
fața dulce m-a întrebat: „Și tu cine eşti, doamnă? 
Vrei niște cidru?” 

— Henri-Christian, am murmurat, zâmbind 
când mi-am amintit de cel mai mic copil al lui 
Marsali, iar Jenny a dat aprobator din cap. 

„Da, sunt bunica ta, Janet, fiule”, i-am 
răspuns, iar el a făcut ochii mari şi a scos un chiot, 
după care m-a prins de picioare și m-a strâns atât 
de tare, că m-a făcut să-mi pierd echilibrul şi să 
cad pe canapea. Am niște vânătăi cât palma pe 
fund, a adăugat ea vorbind cu colţul gurii. 

Am simțit cum îmi dispare nodul din gât despre 
care nici nu-mi dădusem seama că există. Desigur, 
Jenny ştia că Henri-Christian se născuse pitic — 
însă una e să ştii și alta e să vezi. În mod limpede, 
pentru Jenny fuseseră lucruri diferite. 

Doamna Figg urmărise relatarea cu mare 
interes, dar păstrase o anumită rezervă. Când a 
auzit de tipografie, rezerva ei a crescut. 

— Oamenii aceştia... Marsali e fiica 
dumneavoastră, doamnă? 

Mi-am dat seama la ce se gândea în acele 
momente. Toată lumea din Philadelphia ştia că 

Jamie era rebel — şi, prin extensie, şi eu eram. 
Amenințarea iminentă a arestării mele îl făcuse pe 
John să insiste ca eu, după tumultul provocat de 
presupusa moarte a lui Jamie, să mă căsătoresc cu 
el. Existenţa unei tipografii în Philadelphia 
ocupată de britanici avea să dea naştere unor 
întrebări despre ce se tipărea şi de către cine. 

— Nu, soţul ei este fiul adoptiv al fratelui meu, 
a explicat Jenny. Dar l-am crescut pe Fergus de 
mic, aşa că a devenit fiul meu vitreg, potrivit 
regulilor din Highlands. 

Doamna Figg a clipit. Până în acel moment, se 
străduise bărbătește să păstreze cât de cât o ordine 
a personajelor, însă apoi a renunțat printr-o 
mișcare din cap, care a făcut ca panglicile prinse 
de bonetă să i se legene ca nişte antene. 

— Păi unde dracu” — vreau să zic, unde 
Dumnezeu a plecat fratele dumneavoastră cu 
Domnia Sa? a întrebat ea cu glas apăsat. Credeţi că 
la tipografie? 

Eu şi Jenny am schimbat o privire. 

— Mă îndoiesc, am răspuns. Mai probabil e să 
fi ieşit din oraș, folosindu-l pe John — hm, pe 
Domnia Sa, adică — drept ostatic pentru a trece de 
posturile de pază, dacă va fi nevoie. Pesemne că îl 
va elibera imediat ce ajung suficient de departe 
pentru a se simţi în siguranță. 

Doamna Figg a scos un sunet gros şi vibrant în 
semn de dezaprobare. 

— Poate va ajunge la Valley Forge şi îl va preda 
rebelilor. 

— A, nu cred aşa ceva, a replicat Jenny pe un 
ton liniştitor. La urma urmelor, ce treabă ar avea cu 
el? 

Surprinsă că nu toată lumea îl preţuia pe 
Domnia Sa la fel de mult ca ea, doamna Figg a 
clipit din nou, însă, după ce a strâns din buze o 
clipă, a socotit că acest lucru e posibil. 

— Nu purta uniformă, nu-i aşa, doamnă? m-a 
întrebat pe mine, cu o expresie sumbră. 

Am clătinat din cap. John nu avea nicio funcţie 
oficială. Era diplomat, deşi, tehnic vorbind, era 
locotenent-colonel în regimentul fratelui său şi, 
prin urmare, purta uniformă doar în cazul unor 
ceremonii sau pentru a intimida, însă, din punct de 
vedere oficial, era pensionat din armată, deci nu 
era combatant. lar dacă purta haine civile putea fi 
luat drept un cetăţean oarecare, nu soldat — şi 
astfel, nu prezenta niciun interes pentru trupele 
generalului Washington din Valley Forge. 

În orice caz, nu credeam că Jamie se îndreptase 
spre Valley Forge. Ştiam sigur că se va întoarce. 
Aici. Pentru mine. 

Gândul a înflorit în partea de jos a pântecului 
meu şi s-a răspândit în sus, într-un val de căldură 
care m-a făcut să-mi cobor nasul spre ceaşcă 
pentru a-mi ascunde îmbujorarea. 

În viață. Am mângâiat cuvintele acestea, 
adăpostindu-le în inimă. Jamie era viu. Chiar dacă 
mă bucuram să o văd pe Jenny — şi eram şi mai 
bucuroasă să constat că ea întindea ramura de 
măslin spre mine —, chiar îmi venea să urc în 
camera mea, să închid ușa și să mă sprijin de 
perete cu ochii închiși. Şi să retrăiesc secundele de 
după ce el pătrunsese în cameră. Când mă 
strânsese în braţe, sărutându-mă, făcându-mă să 
simt căldura simplă, puternică a prezenţei lui, atât 
de copleșitoare încât aş fi putut să mă prăbuşesc pe 
podea dacă nu m-ar fi ținut strâns. 

În viaţă, am repetat în minte. E viu. 

Nimic altceva nu mai conta. Totuşi, m-am 
întrebat în treacăt ce făcuse cu John. 


27 


4 


NU PUNE ÎNTREBĂRI LA CARE NU 
VREI 


SĂ AFLI RĂSPUNSURI 


În pădure, la o oră de mers călare de 
Philadelphia 


John Grey se resemnase cu ideea că va muri. Se 
așteptase la asta când spusese: „Am cunoscut-o 
trupeşte pe soția ta.” Singura întrebare care îi 
venise în minte fusese dacă Fraser îl va împușca, îl 
va înjunghia ori îl va eviscera cu mâinile goale. 

Era complet neașteptat ca soţul jignit să se uite 
calm la el și să spună doar: „Oh? De ce?” Nu doar 
neaşteptat, ci şi josnic. Absolut josnic. 

— De ce? a întrebat John Grey, nevenindu-i să 
creadă. Ai spus: „De ce?” 

— Da. Şi aş dori un răspuns. 

Acum, când avea ochii deschişi, Grey a 
constatat că starea aparentă de calm a lui Fraser nu 
era chiar atât de impenetrabilă cum presupusese. A 
observat un zvâcnet în tâmpla lui şi şi-a mutat 
puțin greutatea de pe un picior pe celălalt, ca un 
bărbat aflat în preajma unei încăierări într-o 
tavernă: nu întru totul dispus să recurgă la 
violenţă, dar pregătindu-se să reacționeze la ea. În 
mod pervers, lui Grey imaginea i s-a părut 
liniştitoare. 

— Ce naiba vrei să spui prin „de ce”? a spus el 
iritat dintr-odată. De ce naiba nu ai murit? 

— Şi eu îmi pun întrebarea asta, i-a răspuns 
Fraser pe un ton politicos. Să înțeleg că aşa ai 
crezut? 

— Da, şi la fel a crezut şi soţia ta! Ai măcar idee 
cât de afectată a fost când a aflat că ai murit? 

Jamie şi-a mijit puţin ochi de un albastru- 
închis. 

— Vrei să insinuezi că ştirea morţii mele a 
tulburat-o în asemenea măsură încât şi-a pierdut 
minţile şi te-a dus cu forța în patul ei? Pentru că, 
dacă e aşa, a continuat el, întrerupând răspunsul 
înfierbântat al lui Grey, în cazul în care nu cumva 
mă înşel grav în legătură cu înclinațiile tale, ar fi 
fost nevoie de multă forță ca să te silească să faci 
aşa ceva. Ori mă înșel? 

Jamie continua să-l privească printre gene. Grey 
se uita fix la el. Apoi a închis ochii o clipă și şi-a 
trecut ambele mâini peste faţă ca un om care se 
trezeşte dintr-un coşmar. Şi-a lăsat mâinile să cadă 
pe lângă corp şi a deschis din nou ochii. 

— Nu greşești, a spus el printre dinţii încleștaţi. 
Şi te înșeli. 

Fraser a ridicat din sprâncenele roşcate — sincer 
uimit, a socotit Grey. 

— Te-ai culcat cu ea... din dorință? a intrebat 
Jamie cu glas ridicat. Şi ea te-a lăsat? Nu cred. 

Pe pielea bronzată de pe gâtul lui Fraser a apărut 
o pată roşie, care a început să urce ca un trandafir 
căţărător. Grey mai văzuse asta şi, imprudent, a 
considerat că metoda de apărare cea mai bună — și 
singura — era să-şi iasă din fire primul. Asta a venit 
ca o uşurare. 

— Am crezut că ai murit, prostule! a spus el cu 
furie. Amândoi! Mort! Şi noi... noi... am băut 
prea mult într-o seară — cu mult mai mult decât 
trebuia... Am vorbit despre tine și... La naiba, nu 
am făcut amor unul cu celălalt — o făceam cu fine! 

De pe faţa lui Fraser, rămas cu gura căscată, ă 
dispărut orice expresie. O fracțiune de secundă, 
Grey a avut un sentiment de satisfacție, după care 
a primit o lovitură puternică de pumn sub coaste și 
a fost azvârlit înapoi. S-a împleticit câțiva pași, 
apoi s-a prăbuşit. A rămas întins pe patul de 
frunze, lipsit complet de suflu, închizând și 
deschizând gura ca o marionetă. 

Aşa deci, a gândit el confuz. Cu mâinile goale. 

A simțit mâinile lui Fraser prinzându-l de 
cămaşă şi ridicându-l în picioare. A reușit să 
rămână în poziție verticală, iar un firicel de aer 1 s- 
a strecurat în plămâni. Faţa lui Fraser era la doi 
centimetri de a lui. De fapt, faţa lui Fraser era atât 
de aproape, încât Grey nu vedea expresia de pe ea, 
ci doar ochii injectați, exprimând o furie nebună. 
Asta i-a fost de-ajuns. Se simţea foarte calm. Nu 
avea să dureze mult. 

— Spune-mi exact ce s-a întâmplat, pervers 
mizerabil ce ești, a spus şoptit Fraser, iar răsuflarea 
lui fierbinte mirosea a bere. 

L-a scuturat uşor pe Grey. 

— Să-mi spui fiecare cuvânt. Fiecare mișcare. 
Totul. 

Grey a reuşit să tragă aer în piept cât să poată 
răspunde. 

— Nu, a replicat el pe un ton sfidător. Hai, 
ucide-mă! 


Jamie Fraser l-a zgâlţâit violent, astfel că dinții 
i-au clănțănit puternic şi dureros şi şi-a muşcat 
limba. A scos un geamăt gâtuit, iar lovitura de 
pumn pe care nu a văzut-o venind l-a nimerit în 
ochiul stâng. A căzut din nou şi capul a părut că-i 
explodează în fulgere colorate şi puncte negre, 
apoi a simţit mirosul înţepător al frunzelor putrede. 
Fraser l-a ridicat din nou și l-a ținut în picioare, 
după care s-a oprit, probabil gândindu-se cum să 
continue măcelul. 

Din cauza sângelui care îi vuia în urechi şi a 
răsuflării precipitate a lui Fraser, Grey nu auzise 
nimic, dar când a deschis cu grijă ochiul nevătămat 
ca să vadă de unde avea să vină următoarea 
lovitură, a observat un bărbat. O brută neîngrijită şi 
murdară, într-o cămașă de vânătoare zdrenţuită, se 
uita cu gura căscată la ei de sub un copac. 

— Jethro! a răcnit individul, strângând mai bine 
pușca pe care o avea într-o mână. 

Din tufișuri au apărut câțiva oameni. Unu sau 
doi aveau niște zdrenţe ce aduceau a uniforme, dar 
cei mai mulți purtau haine făcute în casă şi nişte 
căciuli bizare, tricotate din lână, care se potriveau 
peste cap şi urechi și care, prin ochiul înlăcrimat al 
lui Grey, le dădeau acelor oameni aspectul 
amenințător al unor proiectile vii. 

Soțiile lor, care ţesuseră hainele, brodaseră 
cuvinte precum LIBERTATE sau ELIBERARE pe 
marginea lor, însă o femeie însetată de sânge 
brodase îndemnul UCIDE! pe căciula soţului ei. 
Grey a observat că respectivul om era un individ 
scund şi sfrijit, care purta ochelan cu o lentilă 
crăpată. 

Fraser s-a oprit când i-a auzit apropiindu-se și s- 
a întors spre ei ca un urs ținut în loc de nişte copol. 
Oamenii s-au oprit brusc, rămânând la o distanţă 
sigură. 

Grey şi-a dus o mână în dreptul ficatului, despre 
care credea că se rupsese. Respira greu. Avea 
nevoie de mai mult aer. 

— Cine eşti? a întrebat unul dintre oameni, 
împungând bătăios cu capătul unei bâte lungi spre 
Jamie. 

— Colonel James Fraser, de la Pușcașii lui 
Morgan, i-a răspuns Jamie cu răceală, fără să ia în 
seamă bâta. Şi tu? 

Omul a părut oarecum descumpănit, dar a 
ascuns asta sub un ton lăudăros. 

— Caporal Jethro Woodbine, de la Garda lui 
Dunning, a zis cu glas răguşit. 

A făcut un semn din cap spre camarazii lui, care 
s-au dispersat imediat în mod disciplinat, 
înconjurând luminișul. 

— Şi cine-i prizonierul tău? 

Grey a simțit cum 1 se strânge stomacul, ceea ce, 
având în vedere starea ficatului, i-a provocat 
dureri. Fără să aştepte ca Jamie să deschidă gura, a 
răspuns el printre dinţii strânşi. 

— Sunt lordul John Grey. Asta, dacă e cumva 
treaba voastră. 

Gândurile îi săreau în minte ca nişte purici; 
încerca să-şi dea seama dacă șansele de 
supraviețuire erau mai mari rămânând cu Jamie 
Fraser sau cu acea bandă de nespălați. Cu câteva 
momente mai devreme, se împăcase cu ideea că va 
muri de mâna lui Jamie, dar, ca multe alte idei, era 
mai atrăgătoare în teorie decât în practică. 

Dezvăluirea identități lui a părut să îi deruteze 
pe oameni, care au început să murmure, apoi l-au 
privit cu îndoială. 

— N-are uniformă, a rostit cu glas scăzut unul, 
adresându-se unui tovarăş de-al său. O fi soldat? 
N-avem nicio treabă cu el dacă nu e, nu-i așa? 

— Ba da, avem, a răspuns apăsat Woodbine, 
recăpătându-şi încrederea de sine. lar dacă domnul 
colonel Fraser l-a luat prizonier, cred că are 
motive, nu? 

A ridicat vocea, formulând totul ca o întrebare. 
Jamie nu i-a răspuns, stând în continuare cu ochii 
fixați asupra lui Grey. 

— E soldat. 

Toţi au întors capetele către cel care vorbise. Era 
bărbatul scund cu ochelarii crăpaţi. Şi-i aranjase 
mai bine pe nas ca să îl vadă mai clar pe Grey prin 
lentila întreagă. L-a privit cu ochi albaştri şi apoși 
pe Grey, după care, şi mai convins, a dat din cap. 

— E soldat, a repetat el. L-am văzut în 
Philadelphia, stând pe veranda unei case din 
Chestnut Street, în uniformă, aşa cum vă văd şi mă 
vedeţi. E ofiţer, a adăugat el în mod inutil. 

— Nu e soldat, a spus Fraser şi a întors capul 
pentru a-l ţintui cu o privire fermă pe individ. 

— Dar l-am văzut, a bolborosit omul. Limpede 
ca lumina zilei. Avea trese aurii, a murmurat el 
abia auzit şi a coborât ochii. 

— Hm, a făcut Jethro Woodbine, apropiindu-se 
de Grey şi examinându-l cu atenție. Ei bine, ai 
ceva de spus în favoarea ta, lord Grey? 

— Lord John, a zis Grey cu iritare în glas şi a 
îndepărtat o bucăţică de frunză de pe limbă. Nu 
sunt pair, doar fratele meu este. Numele meu de 
familie este Grey. Cât priveşte soldăția, am fost 
soldat. Încă am grad în cadrul regimentului meu, 
dar nu sunt în serviciul activ. E de ajuns ori vrei să 
ştii şi ce am mâncat la micul-dejun? 

Îi întărâta dinadins, pentru că, într-un fel, 
hotărâse că era de preferat să plece cu Woodbine și 
să îndure verificarea de către soldații Armatei 
Continentale decât să suporte în continuare 
întrebările şi loviturile lui Jamie Fraser. Acesta îl 
privea cu ochii mijiţi. A făcut un efort să-şi mute 
privirea. 

E adevărat, a gândit el sfidător. Ce ţi-am spus 
este adevărul. lar acum îl ştii. Da, i-au răspuns 
ochii lui Fraser. Și crezi că voi trăi liniştit cu acest 
adevăr? 

— Nu este soldat, a repetat Fraser, întorcându-se 
voit cu spatele spre Grey şi îndreptându-şi atenția 
asupra lui Woodbine. E prizonierul meu pentru că 
vreau să-l interoghez. 

— În legătură cu ce? 

— Asta nu e treaba ta, domnule Woodbine, a 
spus Jamie cu glas baritonal şi profund, dar destul 
de tăios. 

Însă Jethro Woodbine nu s-a lăsat înşelat și a 
ținut să arate limpede acest lucru. 

— Eu judec care este treaba mea, domnule, a 
replicat el, făcând pauze semnificative între 
cuvinte. De unde ştim că eşti ceea ce spui, ia zi? 
Nu porţi uniformă. Îl cunoaşte vreunul dintre voi 
pe acest om? 

Camarazii lui Woodbine păreau surprinşi. S-au 
uitat nesiguri unii la alții; vreo doi au dat din cap 
în semn că nu îl cunoșteau. 

— Bine, atunci, a spus Woodbine, căpătând 
curaj. Dacă nu poţi dovedi cine ești, cred că îl vom 
duce pe acest om în tabăra noastră pentru un 
interogatoriu. 

A zâmbit răutăcios, pentru că în minte îi răsărise 
alt gând. 

— Cred că ar trebui să te luăm şi pe tine, nu? 

Fraser a rămas neclintit un moment, respirând 
încet, şi l-a țintuit pe Woodbine ca un tigru care se 
uită la un arici: da, îl putea mânca, dar neplăcerea 
provocată de înghiţirea lui merita efortul? 

— Luaţi-l, s-a răstit Woodbine, îndepărtându-se 
de Grey. Am treabă în altă parte. 

Woodbine se așteptase la proteste, așa că a chpit 
deconcertat şi a dat să ridice bâta, dar nu a spus 
nimic în timp ce Fraser se îndrepta spre marginea 
cealaltă a luminișului. Ajuns sub copaci, Fraser s-a 
întors şi 1-a aruncat lui Grey o privire întunecată, 
lipsită de orice expresie. 

— Domnule, încă nu am încheiat, a spus el. 

Grey s-a îndreptat de spate, ignorând atât 
durerea de ficat, cât şi lacrimile care 1 se scurgeau 
din ochiul vătămat. 

— La dispoziţia dumitale, domnule, s-a răstit el. 

Fraser l-a privit sever şi a pătruns în umbrele 
verzi şi licăritoare, ignorându-i cu desăvârşire pe 
Woodbine şi pe oamenii lui. Unul sau doi dintre ei 
s-au uitat la caporal, pe a cărui faţă se citea 
nehotărârea. Grey nu-i împărtășea sentimentele. 
Înainte ca silueta înaltă a lui Fraser să dispară, şi-a 
dus palmele pâlnie la gură şi a strigat: 

— Nu-mi pare deloc rău! 

5 


PATIMILE TINERILOR 


Deşi ascultase fascinată povestea lui William și 
a circumstanțelor dramatice în care el tocmai 
aflase cine era tatăl său, Jenny era de fapt 
îngrijorată de soarta altui tânăr. 

— Ştii cumva unde este lan cel Tânăr? m-a 
întrebat ea cu glas înflăcărat. Și a găsit-o pe tânăra 
aceea, fata quaker despre care i-a vorbit tatălui 
său? 

Auzind asta, m-am calmat puţin; lan cel Tânăr 
şi Rachel Hunter nu se aflau — slavă Cerului! — pe 
lista de situaţii fără ieşire. Cel puţin deocamdată. 

— Da, am răspuns, zâmbind. Cât priveşte locul 
în care se află... Nu l-am văzut de câteva zile, dar 
câteodată pleacă pentru perioade mai lungi. Din 
când în când, e cercetaş al Armatei Continentale, 
însă, fiindcă armata a rămas încartiruită peste iarnă 
la Valley Forge, nu a fost nevoie de cercetași, însă 
petrece destul timp acolo, deoarece acolo e Rachel. 

Jenny a clipit nedumerită. 

— Stă acolo? De ce? Nu urăsc quakerii 
războaiele? 

— Ba da, mai mult sau mai puţin. Însă fratele ei, 
Denzell, este chirurg al armatei — dar un doctor 
adevărat, nu din aceia care folosesc lipitori sau 
alifu de nimic, cu care se alege de obicei armata — 
şi se află la Valley Forge încă din noiembrie anul 
trecut. Rachel se mai duce la Philadelphia — poate 
trece prin punctele de control, astfel că aduce 
hrană şi alte lucruri —, dar lucrează cu Denny, aşa 
că stă mai mult acolo, ajutându-i pe bolnavi, decât 
aici. 

— Vorbeşte-mi despre ea, a spus Jenny, 
aplecându-se în față cu hotărâre. E fată bună? Şi 
crezi că-l iubeşte pe Ian cel Tânăr? Din câte mi-a 
povestit el, e îndrăgostit lulea de ea, dar încă nu i-a 

vorbit despre asta, fiindcă nu știe ce va spune — nu 
e sigur că ea ar înțelege ceea ce... este el. 

Temerile ei erau alimentate de caracterul și 
trecutul lui lan cel Tânăr, care se transformase 
dintr-un băiat din Highlands într-un războinic 
mohawk. 

— Dumnezeu ştie că el nu va putea deveni un 
quaker adevărat şi cred că şi lan ştie asta. 

Am râs auzindu-i cuvintele, deși, în realitate, 
chestiunea putea fi serioasă; habar n-aveam ce ar 
gândi membrii unei adunări de quakeri despre o 
asemenea căsătorie, dar mi-am închipuit că i-ar fi 
alarmat. Însă nu ştiam nimic despre căsătoriile din 
rândul quakerilor. 

— E o fată foarte bună, am asigurat-o pe Jenny. 
Extrem de bine-crescută, foarte capabilă — şi se 
vede că ţine la lan, deşi cred că nici ea nu i-a spus- 
O. 

— Aha. Îi cunoşti părinții? 

— Nu. Au murit amândoi când ea era copilă. A 
fost crescută mai mult de o văduvă quaker, iar 
apoi, când avea vreo şaisprezece ani, s-a dus să se 
ocupe de casa fratelui ei. 

— Vorbiţi de fata quakeră? 

Doamna Figg intrase cu o vază cu trandafiri de 
vară, care miroseau a mirt şi a zahăr. Jenny a 
inspirat adânc şi s-a îndreptat de spate. 

— Mercy Woodcock o apreciază enorm. Trece 
pe la ea pe acasă de fiecare dată când ajunge în 
oraș, ca să-l viziteze pe tânărul acela. 

— Ce tânăr? a întrebat Jenny şi sprâncenele ei 
negre s-au unit. 

— Henry, vărul lui William, m-am grăbit să-i 
explic. Eu şi Denzell l-am operat în timpul iernii, o 
operaţie foarte grea. Rachel îi cunoaşte atât pe 
William, cât şi pe Henry şi îl vizitează mereu pe 
Henry, să vadă cum se mai simte. Doamna 
Woodcock îl are chiriaş în casa el. 

Asta mi-a adus aminte că intenționam să-l 
vizitez chiar astăzi pe Henry. Existau unele 

zvonuri privind retragerea britanicilor din oraş şi 
voiam să aflu dacă se refăcuse suficient pentru a 
călători. Cu o săptămână în urmă, când trecusem 
pe la el, era bine, însă abia putea face câțiva paşi, 
sprijinit de braţul doamnei Mercy Woodcock. 

Dar care e treaba cu Mercy Woodcock? m-am 
întrebat, simțind o mică tresărire de spaimă. Îmi 
era limpede, ca şi lui John, de altfel, că exista o 
afecțiune serioasă — care se adâncea — între femeia 
de culoare, liberă, şi tânărul ei chiriaș de origine 
aristocratică. Îl cunoscusem pe soţul lui Mercy, 
rănit foarte grav, în timpul exodului de la Fortul 
Ticonderoga din anul precedent, dar, neavând nicio 
ştire despre el, am presupus că murise după ce 
fusese luat prizonier de către britanici. 

Cu toate acestea, posibilitatea ca Walter 
Woodcock să revină în mod miraculos din morți — 
la urma urmelor, se întâmpla deseori şi o undă de 
bucurie a sporit în inima mea gândindu-mă la asta 
— era cea mai neînsemnată parte a acelei chestiuni. 
Nu îmi puteam imagina că fratele lui John, ducele 
de Pardloce, care avea păreri foarte ferme, ar fi 
încântat să audă că fiul lui cel mai mic dorea să se 
însoare cu văduva unui dulgher, indiferent care ar 
fi fost culoarea pielii ei. 

Apropo de quakeri, şi fiica ducelui, Dottie, era 
logodită cu Denzell Hunter şi m-am întrebat ce 
părere va avea ducele despre asta. John, căruia îi 
plăcea să parieze, nu îmi oferise decât șanse egale 
între Dottie și tatăl ei. 

Am scuturat din cap, alungând din minte 
lucrurile în care nu puteam interveni nicicum. În 
cursul acestei reverii, Jenny şi doamna Figg păreau 
să fi discutat despre William și plecarea lui bruscă. 

— Mă întreb unde s-o fi dus, a zis doamna Figg, 
privind cu îngrijorare peretele casei scării, plin de 
adâncituri mânjite cu sânge, lăsate de pumnii lui 
William. 

— S-a dus să găsească ceva de băut, o încăierare 
sau o femeie, a comentat Jenny cu glasul autoritar 

al unei soții, surori şi mame de băiat. Poate pe 
toate trei. 


Aleea Elfreth 

Trecuse de miezul zilei, iar singurele sunete din 
casă erau flecărelile îndepărtate ale femeilor. Nu a 
văzut niciuna când au trecut prin salon şi nimeni 
nu a apărut când fata l-a condus pe o scară cu 
treptele uzate, spre camera ei. Asta i-a dat lui 
William un sentiment ciudat, ca şi cum ar fi fost 
invizibil. Ideea l-a făcut să se simtă liniştit, abia 
dacă se putea suporta pe sine. 

Ea a intrat înaintea lui şi a deschis obloanele. El 
a vrut să-i spună să le închidă; se simţea cumplit 
de expus în lumina puternică a soarelui. Însă era 
vară, iar aerul din încăpere era încins şi stătut, iar 
el deja transpira abundent. Aerul a pătruns 
înăuntru, încărcat de aroma sevei copacilor şi a 
ploii care abia se oprise, iar soarele a sclipit scurt 
deasupra creştetului ei, dându-i strălucirea unei 
castane abia dezghiocate. Ea s-a întors spre el şi i-a 
zâmbit. 

— Să începem cu începutul, l-a anunţat cu glas 
vioi. Leapădă-ţi vestonul şi vesta înainte să te 
sufoci. 

Fără să aştepte să vadă dacă îi va urma sfatul, s- 
a întors să ia un lighenaş şi un urcior cu apă. A 
umplut ligheanul și s-a retras, făcându-i semn să se 
apropie de lavoar, unde, pe lemnul uzat, se aflau 
un prosop şi o aşchie de săpun. 

— O să aduc ceva de băut, bine? 

Şi a plecat, picioarele ei desculţe lipăind grăbite 
în josul scării. 

El a început să se dezbrace cu mișcări mecanice. 
A clipit nedumerit uitându-se la lighean, însă apoi 
şi-a amintit că, într-un bordel mai de soi, câteodată 
bărbatului i se cere să-și spele părțile intime. Se 
mai confruntase cu acest obicei cândva, dar atunci 
prostituata se ocupase de spălat în locul lui — 

folosind săpunul atât de eficient, încât prima lui 
reacție fusese să termine în lighean. 

Sângele i-a inundat fața din nou când şi-a 
amintit, aşa că s-a grăbit să-și desfacă prohabul, 
rupând un nasture. Încă îi vibra tot corpul, însă 
senzaţia devenea mai uşor de controlat. 

Mâinile îi erau nesigure și a blestemat în 
surdină, pentru că pielea crăpată de pe degete i-a 
adus aminte de plecarea precipitată din casa tatălui 
său — ba nu, nu era casa tatălui său adevărat. Era 
casa lordului John. 

— Bastard nenorocit! a spus el în şoaptă. Ai 
ştiut, ai ştiut încă de la început! 

Asta l-a înfuriat aproape la fel de mult ca 
revelația oribilă a propriului tată. Tatăl lui vitreg, 
pe care îl iubise, în care avusese încredere mai 
mult decât în oricine din lume — lordul John Grey, 
fir-ar el al naibii să fie! — îl minţise toată viaţa! 

Toţi îl minţiseră. 

Toți. 

Brusc, s-a simțit ca şi cum ar fi căzut printr-un 
strat de zăpadă întărită şi ar fi nimerit în apa rece 
ca gheața a unui râu, ajungând fără suflare 
dedesubtul gheții, neajutorat, fără glas, cu inima 
strânsă de o gheară rece şi neiertătoare. 

A auzit un zgomot slab în spatele lui şi, 
instinctiv, s-a răsucit, dar, abia când a văzut faţa 
îngrozită a tinerei prostituate, şi-a dat seama că 
plânge. Lacrimile i se scurgeau pe față, iar 
mădularul, pe jumătate întărit, 1 se legăna afară din 
pantaloni. 

— Pleacă, a spus el cu glas răgușşit, făcând un 
efort disperat să se îmbrace. 

Ea nu a plecat, ci s-a îndreptat spre el, cu carafa 
într-o mână şi cu două cupe din cositor în cealaltă. 

— Te simţi bine? l-a întrebat ea, privindu-l 
pieziş. Hai, dă-mi voie să-ţi ofer ceva de băut. Îmi 
poți povesti după aceea. 

— Nu! 

Ea a continuat să se apropie, dar pășind mai 
încet. Prin ceața lacrimilor, a observat-o cum a 
strâns din buze când i-a văzut scula. 

— Ti-am dat apă pentru mâini, a spus fata, 
străduindu-se să nu izbucnească în râs. Cu toate 
astea, aş zice că eşti un adevărat gentleman. 

— Nu sunt! 

Ea a clipit nedumerită. 

— Te-am insultat spunându-ți că eşti un 
gentleman? 

Copleşit de furie la auzul cuvântului, William a 
lovit orbește cu braţele, trântind carafa din mâna 
ei. Vasul s-a spart într-un jet de cioburi şi vin 
ieftin, iar fata a început să tipe în timp ce jupa 1 se 
colora în roşu. 

— Bastardule! a răcnit ea. 

A lăsat mâna pe spate şi a aruncat cupele din 
cositor spre capul lui. Nu l-a nimerit; cupele au 
căzut zăngănind pe podea. Apoi s-a întors spre uşă, 
strigând: „Ned! Ned!” El s-a repezit şi a prins-o în 
braţe. 

Voia doar să o împiedice să zbiere, să o 
împiedice să cheme cine ştie ce namilă care avea 
grijă de bordel. I-a acoperit gura cu palma şi a tras- 
o de lângă ușă, folosindu-și cealaltă mână pentru a 
o opri să-şi mai agite braţele. 

— lartă-mă, iartă-mă! a repetat el. N-am vrut — 
n-am vrut — of, la naiba! 

L-a lovit brusc cu cotul în nas, iar el i-a dat 
drumul şi s-a retras, ducându-şi mâna la faţă. 
Sângele a început să i se scurgă printre degete. 

Fata era roşie la față fiindcă William o strânsese 
şi avea ochii ca ai unei sălbăticiuni. S-a depărtat de 
el, ștergându-şi gura cu dosul palmei. 

— leşi... ieși! i-a zis gâfâind. 

William nu avea nevoie să i se spună a doua 
oară. S-a repezit pe lângă ea, l-a împins cât colo pe 
bărbatul mătăhălos care tocmai urca scara şi a 
ajuns în fugă pe alee, dându-și seama abia în stradă 
că era doar în cămașă, pentru că îşi lăsase vesta și 

haina acolo, iar pantalonii îi erau desfăcuţi la 
prohab. 

— Ellesmere! s-a auzit o voce în apropiere. 

Îngrozit, a ridicat privirea şi a descoperit că 
devenise centrul atenţiei câtorva ofiţeri englezi, 
printre care se număra și Alexander Lindsay. 

— Isuse Hristoase, Ellesmere, ce s-a întâmplat? 

Sandy, care îi era prieten, a scos o batistă mare 
şi albă, aproape imaculată, din mânecă. A dus-o la 
nasul lui William, i-a strâns nările şi l-a convins 
să-şi țină capul pe spate. 

— Ai fost atacat şi jefuit? l-a întrebat altul. 
Dumnezeule! Ce loc îngrozitor! 

S-a simți alinat de prezenţa lor — şi oribil de 
jenat. Nu era unul dintre e1, nu mai era. 

— Aşa a fost? Te-au jefuit? l-a întrebat altul, 
uitându-se fioros în jur. O să-i găsim pe bastarzii 
care ti-au făcut asta, pe onoarea mea c-o să-i 
găsim! O să-ți luăm lucrurile înapoi şi o să-i dăm o 
lecție sănătoasă celui care ţi-a făcut asta! 

Sângele gros, cu iz metalic, i se scurgea pe 
gâtlej. A tuşit, dar s-a străduit încuviințeze din cap 
şi să ridice în același timp din umeri. Fusese jefuit. 
Dar nimeni nu putea să îi restituie ceea ce pierduse 
în acea zi. 

6 


SUB PROTECŢIA MEA 


Clopotul bisericii prezbiteriene aflate la două 
intersecții depărtare a bătut de ora două și 
Jumătate, iar stomacul meu a scos un sunet ca un 
ecou, ceea ce mi-a adus aminte că, luându-mă cu 
una şi cu alta, încă nu băusem ceaiul. 

Jenny mâncase ceva împreună cu Marsali şi 
copiii, dar a spus că nu i-ar strica un ou, dacă 
exista aşa ceva în casă. Am trimis-o pe doamna 
Figg să caute, iar peste douăzeci de minute ne 
răsfăţăm — cu delicateţe — cu ouă fierte moi, 
sardele prăjite şi — în lipsă de tort — clătite din ovăz 
cu unt şi miere, lucruri pe care Jenny nu le mai 
văzuse, dar pe care le-a acceptat cu mare râvnă. 

— Uite cum se înmoaie! a exclamat ea, apăsând 
pe mica prăjitură spongioasă cu furculița şi apoi 
elhiberând-o. Nu seamănă defel cu prăjiturile din 
ovăz! 

A aruncat o privire peste umăr, apoi s-a aplecat 
spre mine şi a coborât glasul. 

— Crezi că bucătăreasa mi-ar arăta cum se fac, 
dac-o întreb? 

Un ciocănit uşor în uşa deteriorată a întrerupt-o, 
iar când m-am uitat să văd cine era, ușa s-a 
deschis, iar pe covorul din pânză pictată a căzut o 
umbră lungă, precedându-l pe cel care o proiecta. 
Un tânăr ofiţer britanic s-a uitat spre salon și a 
părut dezorientat la vederea distrugerilor din hol. 

— Domnul locotenent-colonel Grey? a întrebat 
el cu speranță în glas, mutându-și privirea de la 
mine la Jenny. 

— Domnia Sa lordul nu e aici, am răspuns, 
străduindu-mă să-mi păstrez stăpânirea de sine. 

M-am întrebat apoi de câte ori va mai trebui să 
spun asta — şi cul. 

— Oh, a făcut tânărul, părând şi mai 
descumpănit. Doamnă, îmi puteți spune unde este? 
Colonelul Graves a transmis un mesaj mai 
devreme, cerându-i domnului locotenent-colonel 
Grey să se prezinte de urgenţă la generalul 
Clinton, iar generalul se... hm... se întreba de ce 
Domnia Sa nu a sosit încă. 

— Ah, am spus, aruncând o privire pieziş spre 
Jenny. Ei bine, îmi pare rău, dar Domnia Sa a fost 
chemată de urgență înainte de a primi mesajul 
colonelului. 

Acela era probabil biletul pe care John îl primise 
cu câteva momente înainte de apariția 
spectaculoasă a lui Jamie din mormântul de apă. 
Aruncase o privire spre bilet, apoi, fără să îl 
citească, îl vârâse în buzunarul pantalonilor. 

Tânărul a scos un oftat slab, dar nu s-a dat bătut. 

— Da, doamnă. Dacă îmi spuneți unde este, mă 
duc să-l caut. Nu mă pot întoarce fără Domnia Sa, 
înțelegeţi? 

S-a uitat întristat la mine, deşi a încercat să-mi 
zâmbească fermecător. l-am răspuns la zâmbet şi 
am simțit un fior de panică în stomac. 

— Îmi pare foarte rău, dar chiar nu știu unde 
este acum, am răspuns, ridicându-mă în picioare şi 
sperând că gestul meu îl va face să se retragă spre 
uşă. 

— Da, doamnă, dacă îmi spuneți unde s-a dus, 
voi porni într-acolo şi voi întreba pe drum, a 
insistat el, încăpățânându-se să nu cedeze. 

— Nu mi-a spus. 

Am făcut un pas spre el, dar nu s-a retras. 
Situația degenera dincolo de absurd, devenind 
ceva mai serioasă. Îl cunoscusem pe generalul 
Clinton la balul dat de Mischianza, în urmă cu 
câteva săptămâni — Doamne, trecuseră doar câteva 
săptămâni de atunci? Mi se părea că asta se 
petrecuse cu câteva vieți în urmă — şi, deşi se 
purtase destul de amabil, nu credeam că ar primi 


de la mine un nolle prosequi cu zâmbetul pe 

buze. Generalii sunt înclinați să aibă o părere 
foarte bună despre ei înşişi şi despre importanța 
lor. 

— După cum ştii, am spus eu, sperând vag că 
asta îl va determina pe tânăr să plece, Domnia Sa 
nu are o funcţie activă. 

Tânărul s-a arătat surprins. 

— Ba da, doamnă. Colonelul l-a înștiințat azi- 
dimineaţă printr-un mesaj. 

— Poftim? Nu poate face asta — sau poate? am 
întrebat şi un fior de groază mi-a urcat pe şira 
spinării. 

— Ce să facă, doamnă? 

— Adică... să îi spună Domniei Sale că este 
chemat în serviciu activ? 

— A, nu, doamnă, m-a asigurat el. L-a rechemat 
colonelul care comandă regimentul domnului 
locotenent-colonel Grey. Ducele de Pardloe. 

— Isuse Hristoase H. Roosevelt, am rostit, 
aşezându-mă. 

Jenny a ridicat şervetul ca să ascundă ceea ce 
era un hohot de râs cât se putea de clar; trecuseră 
douăzeci și cinci de ani de când nu mai auzise acea 
expresie. l-am aruncat o privire serioasă, dar nu 
era momentul potrivit pentru a relua discuția. 

— În regulă, am spus, întorcându-mă din nou cu 
faţa spre tânăr şi inspirând adânc. Ar fi bine să 
merg cu dumneata și să discut cu generalul. 

M-am ridicat în picioare şi, abia în acel moment, 
mi-am dat seama că, fiind luată prin surprindere în 
timp ce mă schimbam, nu purtam decât o cămășuţă 
şi un halat. 

— Te ajut eu să te îmbraci, s-a oferit Jenny, 
grăbindu-se să se ridice. 

I-a zâmbit fermecător tânărului şi i-a făcut semn 
spre masă, pe care încă erau pâine prăjită, 
marmeladă şi o farfurie aburindă cu pește afumat. 

— Flăcăule, cât aștepți, mănâncă și tu ceva. N- 
are rost să risipim bunătate de mâncare. 

Jenny a scos capul pe coridor şi a tras cu 
urechea, însă zgomotele slabe făcute de furculiţă în 
farfurie şi glasul doamnei Figg sugerau că, la 
parter, soldatul acceptase invitația. A închis ușa 
fără zgomot. 

— O să merg cu tine, a spus ea. Orașul e înţesat 
de soldați şi n-ar trebui să ieşi singură. 

— Nu voi... am dat să-i răspund, apoi, nesigură, 
am tăcut. 

Cei mai mulți dintre ofițerii britanici din 
Philadelphia mă cunoşteau drept lady John Grey, 
dar asta nu însemna că soldaţii de rând ştiau şi ei 
sau puteau dovedi respectul pe care îl presupunea 
acest lucru. Pe de altă parte, mă simţeam o 
impostoare, însă asta nu era o problemă, fiindcă nu 
se vedea. 

— Îţi mulţumesc, am zis brusc. Mă bucur că voi 
fi în tovărăşia ta. 

Cum mă simţeam nesigură din toate privinţele, 
cu excepția convingerii mele că Jamie va veni, mă 
bucuram să beneficiez de puţin sprijin moral — 
totuşi, m-am întrebat dacă era nevoie să o previn 
pe Jenny că se impunea prudenţă când voi discuta 
cu generalul Clinton. 

— Eu n-o să scot nicio vorbă, m-a liniştit ea, 
icnind uşor când mi-a strâns corsetul. Crezi că ar 
trebui să-i spui ce s-a întâmplat cu lordul John? 

— Nu, sigur că nu, am răspuns expirând cu 
putere. Gata... e destul de strâns. 

— Mm, a făcut ea, vârându-se aproape cu totul 
în dulapul cu rochii şi încercând să aleagă una. Ce 
zici de asta? Are un decolteu adânc, iar sânii tăi 
încă arată foarte bine. 

— N-am de gând să-l seduc pe omul ăla! 

— Ba da, asta trebuie să faci, m-a contrazis ea 
cu un aer degajat. Ori măcar să-i distragi atenția. 
Dacă nu vrei să-i spui adevărul. 

A ridicat o sprânceană neagră şi subțire. 

— Dacă aş fi general britanic și mi s-ar spune că 
omul meu a fost răpit de un scoțian masiv, cred că 

aş interpreta greşit asta. 

Chiar nu puteam să contrazic acel raționament 
ŞI, ridicând vag din umeri, am îmbrăcat rochia de 
culoarea ambrei, cu paspoal de culoare crem la 
cusături și panglici încrețite de aceeași nuanță pe 
marginea corsajului. 

— Arată bine, a comentat Jenny, legându-mi 
şnururile și făcând un pas înapoi ca să evalueze 
efectul cu un aer aprobator. Panglicile au aproape 
aceeaşi culoare ca pielea ta, astfel că decolteul 
pare şi mai adânc decât este. 

— Cineva ar putea spune că ţi-ai petrecut ultimii 
treizeci de ani conducând un salon de modă sau un 
bordel, nu o fermă, am remarcat eu, pentru că 
agitația mă făcuse să devin destul de nervoasă. 

Ea s-a mulțumit să pufnească. 

— Am trei fiice, nouă nepoate şi mai există 
şaisprezece nepoate şi strănepoate de la sora lui 
lan. Deseori e cam același lucru. 

Asta m-a făcut să râd, iar ea mi-a zâmbit. Apoi 
am clipit ca să alung lacrimile, iar ea a făcut 
acelaşi lucru — gândurile ne zburaseră la Brianna și 
la lan — după care ne-am îmbrățișat, strângându-ne 
cu putere, să ținem suferinţele departe. 

— Nu-l nimic, a şoptit ea. Nu ţi-ai pierdut fiica. 
E încă în viaţă. lar lan e încă alături de mine. Nu 
se va îndepărta niciodată. 

— Ştiu, am spus cu glas înăbuşit. Știu. 

l-am dat drumul şi, smiorcăindu-mă, mi-am 
şters lacrimile cu un deget. 

— Ai cumva o batistă? 

De fapt, avea una în mână, dar a băgat cealaltă 
mână în buzunarul de la brâu şi a scos alta, 
proaspăt spălată şi împăturită frumos, pe care mi-a 
dat-o. 

— Sunt bunică, a spus ea, apoi şi-a suflat nasul 
cu putere. Întotdeauna am la mine una de rezervă. 
Chiar trei. Aşa, ce facem cu părul tău? Nu poți ieşi 
pe stradă în halul ăsta. 

Cât mi-am aranjat părul cât de cât, l-am prins cu 
un fileu și l-am vârât sub o pălărie ţesută din paie, 
cu borurile late, mi-am făcut o idee generală 
despre ceea ce aveam să-i spun generalului 
Clinton. „„Respectă adevărul atât cât se poate.” 
Acesta este primul principiu al unei minciuni 
reuşite, deşi trecuse ceva vreme de când mă 
văzusem silită ultima oară să recurg la el. 

Vasăzică venise un mesager la lordul John — 
adevărat — şi îi adusese un bilet — adevărat. Nu 
aveam habar ce scria în el — perfect adevărat. 
Lordul John plecase apoi cu mesagerul, dar fără să 
îmi spună unde anume. De asemenea, în mare 
măsură adevărat, singura diferenţă fund că fusese 
vorba de alt mesager. Nu, nu văzusem încotro 
porniseră pe jos sau călare — calul lordului John 
era ținut în grajdul domnului Davison de pe Fifth 
Street, la două intersecţii depărtare. 

Asta suna bine. Dacă generalul Clinton voia să 
cerceteze, eram destul de convinsă că va găsi calul 
în boxa lui și va trage concluzia că John se afla 
undeva în oraş. De asemenea, era de presupus că 
îşi va pierde interesul față de mine ca sursă de 
informaţii şi-şi va trimite soldații spre toate 
locurile pe care un bărbat ca lordul John Grey le 
putea frecventa. 

Şi, cu puțin noroc, până când generalul va 
epuiza toate posibilitățile pe care i le oferea orașul 
Philadelphia, John se va întoarce ca să îi poată 
răspunde la întrebări. 

— Dar ce-o fi cu Jamie? m-a întrebat Jenny, pe 
fața căreia se citea îngrijorarea. Nu se va întoarce 
în oraș, nu-l aşa? 

— Sper că nu. 

Abia răsuflăm, şi nu doar din cauza şiretului 
prea strâns la spate. Îmi simţeam bătăile inimii în 
corset. 

Jenny mi-a aruncat o privire lungă, mijind ochii 
în timp ce se gândea, apoi a clătinat din cap. 


47 


— Ba nu, nu speri asta, a spus ea. Crezi că se va 
întoarce aici. Pentru tine. Şi ai dreptate. Va veni. 

A rămas pe gânduri câteva momente, încruntată. 

— Aş face bine să rămân aici, a spus ea brusc. 
Dacă vine cât noi suntem la general, trebuie să afle 
cum stau lucrurile. Şi nu prea am încredere că 
femeia de la bucătărie n-o să-l înjunghie cu 
furculita pentru prăjit pâine dacă ar apărea la uşa ei 
neanunțat. 

Am râs, pentru că mi-am imaginat cu uşurinţă 
reacția doamnei Figg la apariția unui scoțian din 
Highlands în bucătăria ei. 

— În plus, a adăugat Jenny, cineva trebuie să 
facă ordine aici, iar eu am ceva experienţă, nu? 


Tânărul soldat s-a arătat uşurat când am apărut 
cu o oarecare întârziere și, cu toate că nu m-a 
apucat de braţ ca să mă zorească să ajungem pe 
trotuar, mi-a oferit braţul şi a pornit cu o asemenea 
grabă, încât m-am văzut silită să iuţesc pașii ca să 
țin ritmul cu el. Nu am avut mult de mers până la 
conacul în care Clinton îşi stabilise cartierul 
general, însă afară era cald, astfel că am ajuns 
acolo transpirată și gâfâind, cu şuviţe de păr 
scăpate de sub pălăria din pai şi lipite de gât şi de 
obraji şi cu firicele de sudoare care se scurgeau pe 
sub corset, gâdilându-mă. 

Soldatul care mă escortase m-a predat — după ce 
a scos un oftat destul de puternic de uşurare — unui 
alt soldat care stătea de strajă într-un hol spațios, 
pardosit cu parchet, și am avut răgaz să-mi scutur 
praful de pe fustă, să-mi prind mai bine pălăria şi 
să-mi şterg, faţa şi gâtul discret, cu o batistă demnă 
de o doamnă. Eram atât de preocupată de aceste 
activităţi, încât mi-au trebuit câteva clipe până să îl 
recunosc pe bărbatul care stătea pe unul dintre 
scaunele mici şi aurite, aflate de cealaltă parte a 
holului. 

— Lady John, a spus el, ridicându-se când a 
văzut că l-am observat. La dispoziția 

dumneavoastră, doamnă. 

Mi-a zâmbit vag, dar fără pic de căldură în 
privire. 

— Căpitane Richardson, am zis pe un ton 
impasibil. Ce plăcere să vă întâlnesc. 

Nu i-am întins mâna și nici el nu a făcut o 
plecăciune. Nu avea niciun rost să ne prefacem că 
eram altceva decât inamici — şi deloc în relații 
cordiale. Grăbise căsătoria mea cu lordul John 
când îl întrebase dacă are vreun interes față de 
mine, în vreme ce tot el se gândise să mă aresteze 
imediat sub acuzația de spionaj şi de difuzare de 
materiale care îndemnau la revoltă. Ambele 
acuzaţii erau destul de adevărate şi, cu toate că 
probabil nu ştiuse asta, John l-a crezut pe cuvânt 
pe Richardson în privinţa intențiilor pe care le avea 
şi i-a spus acestuia că nu, nu exista niciun interes 
personal — o declaraţie care reflecta adevărul într-o 
oarecare măsură —, iar două ore mai târziu mă 
aflam în salonul casei lui, amețită de şoc şi de 
suferință, rostind în mod mecanic „da”, ca răspuns 
la niște întrebări pe care nu le auzisem şi nici nu le 
înțelesesem. 

Abia auzisem numele lui Richardson la acea 
dată, nu îl ştiam nici din vedere. John mă 
prezentase — cu o formalitate rece — când 
Richardson se apropiase de noi la Mischianza, 
balul uriaş organizat pentru ofiţerii britanici de 
doamnele din Philadelphia în urmă cu o lună. Și 
abia atunci îmi vorbise despre amenințările lui 
Richardson, sfătuindu-mă pe scurt să-l evit pe acel 
individ. 

— Aşteptaţi să intraţi la domnul general? l-am 
întrebat pe un ton politicos. 

Dacă așa stăteau lucrurile, m-am gândit în 
treacăt să mă strecor discret prin casă şi să ies pe 
uşa din spate cât el stătea de vorbă cu generalul. 

— Da, mi-a răspuns. Dar bineînţeles că trebuie 
să intrați înaintea mea, lady John. Treburile mele 
mai pot aștepta, a adăugat pe un ton binevoitor. 

Vorbele lui au sunat ușor ameninţător, însă m- 
am mulțumit să dau politicos din cap, însoțindu-mi 
gestul cu un „hmm” circumspect. 

Ca în cazul unei indigestii în stare incipientă, 
mi-am dat seama că situația mea față de armata 
britanică în general şi față de căpitanul Richardson 
în particular era pe punctul unei reevaluări 
radicale. Atunci când se va răspândi vestea că 
Jamie nu murise, nu aveam să mai fiu lady Grey. 
Redeveneam doamna James Fraser, ceea ce, deşi 
îmi provoca o bucurie până aproape de extaz, îl 
elibera pe căpitanul Richardson de orice restricţii. 

Înainte de a găsi ceva potrivit de spus acelui om, 
un locotenent deşirat a venit să mă conducă în 
biroul generalului.  Sufrageria, care fusese 
transformată în biroul principal al lui Clinton, se 
afla acum într-o stare de zăpăceală organizată, 
pentru că de-a lungul unui perete se înşirau lăzi de 
călătorie şi catarge de drapele legate laolaltă ca 
niște snopi, drapelele militare pe care britanicii le 
etalau fiind împăturite de un caporal aflat în 
apropierea ferestrei. Auzisem — şi probabil că toți 
oamenii din oraş ştiau — că armata britanică se 
retrăgea din Philadelphia. Era evident că oamenii 
ei făceau asta într-o ordine militărească. 

Mai erau câţiva soldați care duceau şi aduceau 
diverse lucruri, dar doi bărbaţi stăteau jos de o 
parte şi de alta a unui birou. 

— Lady John, a spus Clinton, părând surprins, 
dar ridicându-se de la birou şi venind să mă ia de 
mână şi să facă o plecăciune. Sluga dumneavoastră 
cea mai supusă, doamnă. 

— Bună ziua, domnule. 

Inima îmi bătea deja mai repede; bătăile s-au 
iuțit şi mai mult când l-am văzut pe bărbatul care 
se ridicase de pe scaun şi stătea în spatele 
generalului. Purta uniformă și mi s-a părut izbitor 
de familiar, dar eram convinsă că nu îl văzusem în 
viaţa mea. Cine...? 

— Îmi pare foarte rău că v-am deranjat, lady 
John. Speram să îi fac o surpriză soţului 
dumneavoastră, tocmai spunea generalul. Dar 
înțeleg că nu este acasă, da? 

— À... nu. Nu e. 

Necunoscutul, colonel de infanterie, deşi 
uniforma lui părea să etaleze mai multe trese aurii 
decât în mod obişnuit, a ridicat o sprânceană 
auzind asta. Familiaritatea gestului mi-a dat brusc 
o senzație de amețeală. 

— Sunteţi rudă cu lordul Grey, am exclamat, 
privindu-l fix. 

Sigur era. La fel ca John, nu purta perucă, dar i 
se vedea părul negru pe sub pudra presărată peste 
el. Forma capului — craniul lung şi cu oase fine — 
semăna perfect cu a lui John, la fel şi postura 
umerilor. Avea trăsături foarte asemănătoare cu ale 
lui John, însă faţa îi era arsă de soare și trasă, 
brăzdată de riduri adânci, urmare a rigorilor vieții 
de militar și a stresului provocat de funcția de 
comandă. Nici nu trebuia să mă uit la uniforma lui 
ca să-mi dau seama că era ofițer de carieră. 

A zâmbit, iar faţa 1 s-a luminat brusc. Se vedea 
că are şi farmecul lui John. 

— Doamnă, aveţi un spirit de observaţie 
remarcabil, a spus el și, făcând un pas în faţă, mi-a 
luat mâna dintr-a generalului și mi-a sărutat-o 
scurt, după moda din Europa, apoi s-a îndreptat de 
spate şi m-a măsurat cu interes. 

— Generalul Clinton m-a informat că sunteți 
soția fratelui meu. 

— Oh, am zis, căutând să câştig timp pentru a- 
mi aduna gândurile, înseamnă că sunteți Hal! A... 
îmi cer iertare. Adică sunteți... regret, ştiu că 
sunteți duce, dar din păcate nu-mi amintesc titlul 
dumneavoastră. 

— Pardloe, a spus el, încă reținându-mi mâna şi 
zâmbindu-mi. Dar numele meu de botez este 
Harold şi vă rog să-l folosiți, dacă doriți. Bun-venit 
în familie, draga mea! Nu ştiam că John s-a 

căsătorit. Înţeleg că evenimentul s-a petrecut 
recent, da? 

A spus-o cu un aer cordial, dar, dincolo de 
bunele lui maniere, am perceput o curiozitate 
deosebită. 

— A, da, am rostit cu oarecare rezervă. Da, 
foarte recent. 

Nicio clipă nu mă întrebasem dacă John le 
scrisese membrilor familiei despre mine, iar dacă o 
făcuse, probabil că ei încă nu primiseră scrisorile. 

Nici măcar nu știam cine erau membrii familiei 
lui, dar auzisem de Hal, care era tatăl lui Henry, 
nepotul lui John, care... 

— A, desigur, aţi venit să-l vedeţi pe Henry! am 
exclamat. Va fi încântat să vă vadă! Se simte foarte 
bine, l-am asigurat eu. 

— L-am văzut deja pe Henry, m-a asigurat 
ducele la rândul său. Mi-a vorbit foarte admirativ 
despre priceperea dumneavoastră de a elimina 
bucăţi din intestinul lui și de a coase restul. Deşi 
eram dornic să-mi văd fiul, fireşte, şi fiica — a 
strâns din buze o clipă, ceea ce sugera că Dottie îşi 
informase părinții despre logodna ei — și, deşi sunt 
încântat să-mi revăd fratele, de fapt datoria m-a 
chemat în America. Regimentul meu a debarcat 
recent la New York. 

— Oh! am exclamat. Ăă... foarte bine. 

Era limpede că John nu ştiuse că fratele lui, fără 
a mai vorbi de regimentul pe care îl comanda el, 
vor ajunge în America. M-am gândit în treacăt că 
ar trebui să pun întrebări şi să aflu ce puteam 
despre planurile generalului, dar nu erau nici 
momentul și nici locul potrivit pentru a face asta. 

Generalul a tușit politicos. 

— Lady John, ştiţi din întâmplare unde se află 
soțul dumneavoastră? 

Șocul produs de întâlnirea cu Harold, duce de 
Pardloe, făcuse ca scopul prezenţei mele acolo să 
mi se şteargă din minte, însă întrebarea m-a trezit 
imediat la realitate. 

— Nu, regret, dar nu ştiu, am răspuns cât de 
calm am putut. l-am explicat caporalului 
dumneavoastră. În urmă cu câteva ore, a venit un 
mesager cu un bilet și lordul John a plecat cu el. 
Însă nu mi-a spus unde se duce. 

Buzele generalului au tresărit. 

— De fapt, a zis el, încă politicos, nu a plecat cu 
el. Colonelul Graves a trimis un mesager cu un 
bilet prin care îl informa pe lordul John de 
repunerea lui în funcție şi îi dădea ordin să se 
prezinte aici imediat. Nu a făcut asta. 

— Oh! m-am mirat, lăsând impresia de 
nedumerire, exact ceea ce simţeam. În acele 
circumstanţe, mi s-a părut că era bine să arăt asta 
şi am reuşit. Vai de mine. În cazul acesta... a 
plecat cu cineva. 

— Dar nu ştiţi cu cine. 

— Nu l-am văzut plecând, am spus, evitând cu 
abilitate să răspund. Mă tem că nu a lăsat vorbă cu 
privire la locul unde fusese chemat. 

Clinton a ridicat o sprânceană şi a aruncat o 
privire spre Pardloe. 

— Presupun că în acest caz se va întoarce 
curând, a spus ducele, ridicând din umeri. 

Generalul Clinton a lăsat impresia că era de altă 
părere, dar, după o scurtă privire pe care mi-a 
aruncat-o, nu a spus nimic. Era limpede că nu avea 
timp de pierdut, de aceea, făcând o plecăciune 
politicoasă, mi-a urat o zi bună. 

Mi-am luat rămas-bun în mare grabă, oprindu- 
mă doar o clipă ca să-l asigur pe duce că eram 
încântată că îl cunoscusem şi l-am întrebat unde îi 
putea trimite fratele lui o scrisoare. 

— Locuiesc la King's Arms, a spus Pardloe. Să 
vă... 

— Nu, nu, m-am grăbit să spun, ca să 
zădărnicesc oferta lui de a mă conduce acasă. Mă 
descurc. Vă mulțumesc, domnule. 

Am făcut o plecăciune spre general, apoi spre 
Hal, şi m-am îndreptat spre ușă într-un vârtej de 

fuste — și emoţii. 

Căpitanul Richardson nu mai era în hol, dar n- 
am avut vreme să mă întreb unde plecase. Am 
făcut un semn scurt din cap către soldatul de la ușă 
şi i-am zâmbit, apoi am ajuns în aer liber, 
respirând de parcă tocmai aş fi scăpat dintr-un 
batiscaf. 

Și acum? m-am întrebat, răsucindu-mă ca să mă 
feresc de doi băieţei cu un cerc, care alergau pe 
stradă, lovindu-se de picioarele soldaților care 
transportau pachete şi mobilier spre o căruţă mare. 
Băieţii erau probabil fiii unuia dintre ofițerii lui 
Clinton, deoarece soldații nu protestau în niciun 
fel. 

John îmi vorbise deseori despre fratele lui şi 
precizase că manifesta tendințe  despotice 
nemiloase. În situaţia actuală tot ce-mi lipsea era 
un om curios care era înclinat să se arate autoritar. 
M-am întrebat o clipă dacă William era în relații 
bune cu unchiul lui; dacă da, atunci probabil că 
Hal putea fi manevrat şi pus să facă ceva folositor, 
pentru a-l domoli pe... ba nu, sigur că nu se putea 
asta. Hal nu trebuia să afle — cel puţin deocamdată 
— despre Jamie şi nu putea schimba două vorbe cu 
Willie fără să afle; asta dacă William va voi să 
discute despre aşa ceva, şi atunci... 

— Lady John. 

Vocea care venea din spatele meu m-a făcut să 
mă opresc, doar pentru un moment, dar îndeajuns 
de mult pentru ca ducele de Pardloe să ajungă 
lângă mine. M-a prins de braţ, făcându-mă 
prizoniera lui. 

— Nu ştiţi deloc să mințiţi, a remarcat el cu 
interes. Mă întreb oare despre ce anume mințiți. 

— O fac mai bine dacă sunt prevenită, l-am 
repezit eu. Cu toate astea, în acest moment nu 
mint. 

Asta l-a făcut să râdă. S-a aplecat în față şi mi-a 
privit chipul de aproape. Avea ochii albastru- 
deschişi, la fel ca ai lui John, dar sprâncenele și 

genele negre le confereau un caracter extrem de 
pătrunzător. 

— Probabil că nu, a spus el, încă părând amuzat. 
Dar dacă nu minţiţi, nici nu-mi spuneţi tot ce ştiţi. 

— Nu sunt obligată să vă spun nimic din ceea ce 
ştiu, am zis eu cu un aer demn, străduindu-mă să- 
mi retrag braţul. Daţi-mi drumul. 

Cu o oarecare rezervă, a făcut-o. 

— Vă cer iertare, lady John. 

— Desigur, am spus eu scurt şi am dat să-l 
ocolesc. 

S-a mişcat cu pricepere în faţa mea, blocându- 
mi drumul. 

— Vreau să ştiu unde este fratele meu, a spus el. 

— Şi eu aş vrea să ştiu asta, i-am răspuns, 
încercând să mă strecor pe lângă el. 

— Vă pot întreba încotro mergeţi? 

— Acasă. 

Însă am avut un sentiment ciudat numind casa 
lordului John drept „acasă” — și totuși nu aveam 
alta. 

Ba da, ai, mi-a spus o voce limpede și discretă 
în suflet. // ai pe Jamie. 

— De ce zâmbiți? m-a întrebat Pardloe, părând 
mirat. 

— La gândul că voi ajunge acasă şi îmi voi 
scoate pantofii din picioare, am spus eu, grăbindu- 
mă să-mi şterg zâmbetul de pe față. Mă chinuie 
îngrozitor. 

Buzele i-au tresărit vag. 

— Permiteţi-mi să vă ofer scaunul meu, lady 
John. 

— A, Nu, serios nu vreau, nu vă... 

Însă el scosese deja din buzunar un fluier din 
lemn şi a scos un țiuit sfredelitor care a făcut ca 
doi bărbați îndesaţi și musculoși — care trebuie că 
erau frați, pentru că prea semănau mult unul cu 
celălalt — să apară în fugă de după un colț, având 
pe umeri o litieră. 

— Nu, chiar nu este nevoie, am protestat. Pe de 
altă parte, John mi-a spus că suferiți de gută, aşa că 
veți avea chiar dumneavoastră nevoie de el. 

Asta nu i-a plăcut, pentru că şi-a mijit ochii şi a 
strâns din buze. 

— Doamnă, o să mă descurc, a spus el scurt și, 
prinzându-mă din nou de un braţ, m-a dus cu forța 
până la litieră şi m-a împins înăuntru, făcând ca 
pălăria să-mi cadă peste ochi. Doamna se află sub 
protecția mea. Duceţi-o la King's Arms, le-a 
ordonat celor doi fraţi şi a închis uşa. 

Şi cât ai zice „peşte”, tresăltam pe High Street 
cu viteză maximă. 

Am tras de clanţa uşii, dorind să sar din litieră, 
chiar cu preţul unor tăieturi și vânătăi, însă 
ticălosul pusese cuiul de blocare prin mânerul de la 
exterior, la care nu am putut ajunge dinăuntru. Am 
strigat către cărăuşi să se oprească, dar ei m-au 
ignorat cu desăvârşire, gonind pe strada pavată cu 
pietre de parcă ar fi trebuit să aducă o ştire de la 
Aix la Ghent”. 

Gâfâind de furie, m-am rezemat de spătar şi mi- 
am smuls pălăria de pe cap. Ce îşi închipuia 
Pardloe că face? Din cele spuse de John şi din alte 
comentarii făcute de copiii ducelui, îmi era 
limpede că se obişnuise să obțină ceea ce voia. 

— Fi bine, vom vedea dacă vei căpăta ce vrei, 
am mormăit eu, împungând cu acul cu cap din 
perlă prin borul pălăriei. Plasa pentru păr se 
desprinsese de pălărie; l-am înfipt în pălărie şi mi- 
am scuturat părul, care mi-a căzut pe umeri. 

Am cotit pe Fourth Street, care era pavată cu 
cărămidă, nu cu pietre de râu, astfel că tresăltănile 
au devenit mai rare. Am reuşit să-mi desprind 
mâinile de scaun şi m-am ocupat de geam. Dacă 
reuşeam să-l deschid, puteam ajunge la cuiul de 
blocare şi chiar dacă uşa se deschidea brusc şi 
eram  azvârlită în stradă, asta punea capăt 
mașinațiunilor ducelui. 

Geamul funcţiona în baza unui panou glisant, 
dar nu avea niciun fel de încuietoare pe care să o 
acționez; singura modalitate de a-l deschide era să- 
mi înfig degetele într-o canelură puţin adâncă 
dintr-o parte şi să împing. În ciuda legănatului 
scaunului, am încercat cu îndărătnicie să fac asta, 
când am auzit vocea gâtuită a ducelui, care striga 
ordine spre cărăuși. 

— O... Opriți-vă. Nu pot... 

Cuvintele lui s-au stins, cărăuşii s-au oprit, iar 
eu mi-am lipit faţa de fereastra care nu se clintise. 
Ducele stătea în mijlocul străzii, cu o mână făcută 
pumn apăsată peste vestă, chinuindu-se să respire. 
Avea faţa împurpurată profund, iar buzele îi erau 
aproape vineţii. 

— Aşezaţi-mă pe pământ şi deschideţi imediat 
uşa asta nenorocită! am răcnit eu din litieră spre 
unul dintre cărăuși, care se uita peste umăr, având 
o expresie de îngrijorare pe faţă. 

S-au oprit, iar cu am coborât din ea într-o 
dezlănţuire a fustelor, în timp ce am înfipt acul de 
pălăne în placa corsetului. Era posibil să am 
nevoie de el. 

— Aţi face bine să vă aşezaţi, am spus, când am 
ajuns lângă Pardloe. 

El a clătinat din cap, dar m-a lăsat să-l conduc 
spre litieră, unde l-am silit să se aşeze, iar senzația 
mea de satisfacție față de acea răsturnare de 
situație a fost oarecum temperată de spaima că era 
posibil ca el să moară. 

Primul meu gând — că suferise un atac de inimă 
— s-a disipat în momentul în care l-am auzit 
respirând, mai precis încercând să facă asta. 
Gâfâielile şuierătoare ale unei persoane care suferă 
un atac de astm erau inconfundabile, însă l-am 
prins de încheietura unei mâini şi i-am verificat 
pulsul ca să mă asigur. Era mai puternic decât 
normal, dar constant şi, deşi transpirase, era vorba 
mai curând de transpirația caldă şi normală 
provocată de vremea călduroasă decât de exudația 

bruscă şi lipicioasă care însoțea de obicei un 
infarct miocardic. 

I-am atins mâna făcută pumn, pe care o ţinea 
lipită de talie. 

— Simţiţi o durere aici? 

El a clătinat din cap, a tuşit puternic, apoi şi-a 
retras mâna. 

— Am ne... nevoie de o... pastilă... a reuşit el 
să spună, şi am observat că în talie avea un 
buzunar mic spre care încercase să ajungă; cu două 
degete, am extras o cutie emailată, care s-a dovedit 
a conţine o fiolă mică, cu dop. 

— Ce e aici? În fine, n-are importanţă. 

Am scos dopul, am mirosit şi am respirat şi eu 
şuierător când damful de amoniac mi-a pătruns în 
nas. 

— În niciun caz, am spus cu hotărâre în glas, 
după care am repus dopul şi am împins fiola și 
cutia într-un buzunar al rochiei. Asta nu ajută 
defel. Tuguiaţi-vă buzele şi expirați. 

A căscat ochii mari, dar m-a ascultat. Am simțit 
uşorul curent de aer pe faţa mea transpirată. 

— Aşa. Bine, acum calmaţi-vă. Nu respiraţi 
gâfâit, lăsaţi-l să pătrundă singur. Expiraţi, după ce 
număr până la patru. Unu... doi... trei... patru. 
Inspiraţi două secunde, în același ritm... așa. 
Expiraţie, numărați până la patru... Inspiraţi, 
numărați până la doi... Da, exact aşa. Nu vă 
îngrijorați, n-o să vă sufocaţi și puteți face asta 
toată ziua. 

I-am zâmbit încurajator, iar el a reuşit să dea din 
cap aprobator. M-am îndreptat de spate şi am privit 
în Jur; ne aflam în apropiere de Locust Street, iar 
localul Peterman nu era decât la o intersecţie 
depărtare. 

— Hei, tu, i-am spus unuia dintre cărăuşi, du-te 
până la local şi adu o cană cu cafea tare. O plăteşte 
domnul, am adăugat eu, făcând un semn cu mâna 
spre duce. 

Începuserăm să atragem atenţia. Am rămas cu 
ochii vigilenți, pentru că ne aflam destul de 
aproape de cabinetul medical al doctorului Hebdy, 
care putea ieşi de acolo ca să afle ce se întâmplase, 
iar ultimul lucru pe care mi-l doream era ca acel 
şarlatan să apară cu lanţeta pregătită. 

— Suferiți de astm, am spus eu, întorcându-mi 
din nou atenția asupra ducelui. 

Am îngenuncheat ca să-i pot vedea faţa în timp 
ce îi verificam pulsul. Era mai bun, ceva mai lent, 
dar m-am gândit că puteam percepe ciudata stare 
care se numește „puls paradoxal”, un fenomen care 
se constată deseori la astmatici şi se manifestă 
printr-un ritm cardiac sporit în timpul expirației şi 
unul scăzut în timpul inspirației. Şi nu aveam nicio 
îndoială că așa stăteau lucrurile. 

— Ştiaţi asta? 

Încă strângând din buze şi răsuflând, a dat 
aprobator din cap. 

— Da, a reuşit el să spună, după care a început 
să respire aproape normal. 

— Aţi mers la un medic pentru asta? Am primit 
răspunsul printr-o mişcare a capului. Şi el v-a 
recomandat sal volatile” pentru asta? 

Am făcut semn spre fiola din buzunarul meu. El 
a clătinat din cap. 

— Contra le... leşinului, a reuşit el să spună. E 
tot... ce-am avut. 

— Am înţeles. 

Mi-am pus o mână sub bărbia lui şi i-am dat 
capul pe spate, examinându-i pupilele, care arătau 
normal. Am simțit că spasmele se linișteau, lucru 
pe care l-a perceput şi el; umerii începuseră să îi 
coboare, iar nuanța albăstruie dispăruse de pe 
buzele lui. 

— Nu trebuie să folosiţi asta când aveţi un atac 
de astm; tusea şi usturimea din gâtlej vor agrava 
situația, producând flegmă. 

— Ce staţi ca proştii și nu faceţi nimic? Duceţi- 
vă şi chemaţi doctorul! am auzit vocea ascuţită a 

unei femei aflată în mulţimea din spatele meu. 

Am făcut o grimasă, iar ducele a observat asta, 
de aceea a ridicat întrebător din sprâncene. 

— Credeţi-mă, nu aveţi nevoie de acel doctor. 

Apoi, m-am ridicat în picioare şi am înfruntat 
mulțimea, în timp ce mă gândeam cum să 
procedez. 

— Nu, n-avem nevoie de doctor, vă mulţumim 
foarte mult, am spus, pe un ton cât de fermecător 
am putut. A fost lovit de o indigestie — e vorba de 
ceva ce a mâncat. Acum se simte bine. 

— Doamnă, după părerea mea, nu arată deloc 
bine, am auzit vocea cuiva, care se îndoia de 
spusele mele Cred că ar fi mai bine să-l chemăm 
pe doctor. 

— Lăsaţi-l să moară! s-a auzit strigătul cuiva 
din spatele mulțimii. E un nenorocit de englez! 

Asta a stârnit un soi ciudat de agitație în 
mulțime şi în acelaşi moment am simţit un nod de 
groază închegându-se în stomac. Până în acel 
moment nu se gândiseră la el ca la un militar 
britanic, ci doar asistaseră la un spectacol. Însă 
acum... 

— ÎI chem eu pe doctor, lady John! Spre groaza 
mea, domnul Caulfield, membru important al 
partidului conservator, şi-a croit drum până în fața 
mulțimii, fiind lăsat să treacă datorită bastonului 
său cu măciulie aurită. Daţi-vă la o parte, 
păduchilor! 

S-a aplecat pentru a se uita spre scaunul litierei, 
scoţându-şi pălăria în faţa lui Hal. 

— La dispoziția dumneavoastră, domnule. 
Imediat veţi primi ajutor, fiți sigur de asta! 

L-am prins imediat de o mânecă. Slavă Cerului, 
mulțimea era încă divizată. Deşi se auzeau 
huiduieli şi insulte la adresa lui Pardloe şi a mea, 
existau şi glasurile celor care se opuneau, ale 
loialiştilor (ori poate ale unor oameni mai sănătoși 
la minte, ce socoteau că atacarea unui om suferind 
pe stradă nu făcea parte din filosofia lor), care 

manifestau, pe drept cuvânt, proteste -— 
exprimându-se la rândul lor insultător la adresa 
celorlalți. 

— Nu, nu! am spus eu. Să lăsăm pe altcineva să 
se ducă după doctor, vă rog. Nu dorim să îl lăsăm 
pe Domnia Sa fără protecție! 

— Domnia Sa? 

Caulfield a clipit şi, scoțându-şi lornionul dintr- 
o cutiuță, şi l-a pus pe nas şi s-a apropiat să se uite 
la Pardloe. Acesta a dat slab din cap, cu un aer 
demn, cu toate că a continuat cu asiduitate să 
respire aşa cum îl sfătuisem. 

— E ducele de Pardloe, m-am grăbit eu să-i 
spun, prinzându-l de mânecă pe domnul Caulfield. 
Domnia Voastră, îmi permiteți să vi-l prezint pe 
domnul Phineas Graham Caulfield? 

Am fluturat vag o mână între ei, iar apoi, 
zărindu-l pe şeful litierei întorcându-se în grabă cu 
un ibric cu cafea, am alergat spre el, sperând să 
ajung la el înainte de a fi prea aproape de mulțimea 
care ar fi putut auzi ce voiam să-i spun. 

— Mulţumesc, am spus gâfâind, apoi am luat 
ibricul din mâna lui. Trebuie să îl ducem de aici 
înainte ca mulțimea să se înfurie... şi mai rău, m- 
am corectat eu, auzind un pocnet puternic produs 
de o piatră care a ricoşat de pe tavanul litierei. 

Domnul Caulfield s-a ghemuit. 

— Ei! a strigat cărăuşul, înfuriat de acel atac 
asupra litierei care îi asigura traiul. Daţi-vă înapoi, 
ticăloşilor! 

Ținându-şi pumnii strânși, a dat să se repeadă 
spre mulțime, dar l-am înșfăcat de poalele hainei și 
l-am tras înapoi. 

— Duceţi-l, dar luați şi litiera! am spus cât de 
apăsat am putut. Duceţi-l la... Nu la King's Arms, 
deoarece acel loc era cunoscut ca bastion al 
loialiștilor, şi asta nu ar fi făcut decât să îi 
stârnească pe cei care ne urmăreau. Şi nu voiam 
nici să ajung la mila ducelui imediat ce ajungeam 
acolo. 

—  Du-ne pe Chestnut Street numărul 
șaptesprezece, am spus precipitată şi, băgând o 
mână în buzunarul rochiei, am scos o monedă și i- 
am întins-o. Imediat! 

Nu a mai stat pe gânduri, ci a luat moneda şi, s-a 
îndreptat în goană spre litieră, cu pumnii strânși, 
iar eu am fugit după el cât de repede îmi permiteau 
pantofii din marochin cu toc, ținând strâns 1bricul 
cu cafea. Omul avea pe braţ o banderolă pe care 
scria numărul lui: TREIZECI ȘI NOUĂ. 

O ploaie de pietre a răpăit pe pereţii litierei, iar 
cel de-al doilea cărăuș — numărul patruzeci — s-a 
ferit de ele dând din mâini, ca și cum ar fi fost 
vorba de albine pe care încerca să le gonească, şi a 
strigat spre mulțime „Duceţi-vă dracului!” în mod 
repetat. Domnul Caulfield îl susținea într-o 
manieră ceva mai elegantă, strigând: „Plecaţi!” şi 
„Duceţi-vă  de-aici!”, întărindu-şi vorbele cu 
împunsături de baston spre copiii mai îndrăzneţi, 
care ţâşniseră în faţa mulțimii ca să participe la 
distracție. 

— Poftiţi, am spus eu gâfâind și aplecându-mă 
spre scaun. 

Hal încă trăia și respira. A ridicat o sprânceană 
spre mine şi a făcut semn cu capul spre mulțime. 
Am scuturat din cap şi i-am pus ibricul cu cafea în 
mâini. 

— Beţi... asta, am reuşit să spun, şi continuaţi 
să respiraţi. 

Am închis ușa şi am pus cuiul de blocare în 
locaşul lui cu un aer satisfăcut, iar când m-am 
îndreptat de spate, l-am văzut alături de mine pe 
Germain, fiul cel mare al lui Fergus. 

— lar ai stârnit necazuri, Grand-mère? m-a 
întrebat el, fără să ia în seamă pietrele, la care 
acum se adăugaseră cocoloaşe de bălegar, care 
treceau vâjâind pe lângă capetele noastre. 

— Aşa s-ar părea, da, am spus eu. Să nu... 

Însă înainte de a apuca să termin de vorbit, 
Germain s-a întors spre mulțime şi a răcnit cu o 

voce surprinzător de puternică: 

— ASTA E BUNICA MEA. Dacă vă atingeți de 
vreun fir de păr de-al ei, o să... 

Auzind asta, câțiva oameni din mulțime au 
început să râdă, iar eu am dus o mână la cap. 
Uitasem cu desăvârşire că îmi pierdusem pălăria, 
iar acum părul meu se răzvrătise şi îmi stătea ca o 
ciupercă, iar o parte mi se lipise de faţă şi de gât 
din cauza transpirației. 

— Şi tu, Brown! a strigat Germain. Da, de tine-i 
vorba, Shecky Loew! Şi de tine, Joe Grume! 

Doi puşti au ezitat și au rămas cu proiectilele 
din bălegar în mâini. Era limpede că îl cunoșteau 
pe Germain. 

— Şi bunica o să-i spună tatălui tău ce-ai făcut! 

Asta i-a făcut pe băieți să se hotărască, astfel că 
s-au retras un pas, au dat drumul bulgărilor de 
noroi şi au încercat să lase impresia că n-aveau 
habar de unde apăruseră aceştia. 

— Hai, Grand-mère, mi-a spus Germain și m-a 
prins de mână. 

Stimulaţi de bani, cei doi cărăuși apucaseră deja 
mânerele și ridicaseră litiera. Nu aveam cum să ţin 
pasul cu ei dacă rămâneam cu pantofii cu toc în 
picioare. În timp ce mi-i descălțam, l-am văzut pe 
rotofeiul doctor Hebdy apropiindu-se pufăind în 
urma femeii gălăgioase care sugerase chemarea lui 
şi acum se îndrepta spre noi, parcă purtată de 
adierea eroismului ei, pentru că avea pe faţă o 
expresie triumfătoare. 

— Vă mulțumesc, domnule Caulfield, m-am 
grăbit să spun şi, luându-mi pantofii într-o mână, 
am urmat litiera, neputând să-mi ridic poalele 
rochiei care măturau pietrele pavajului, dar nu mi- 
am făcut probleme din pricina asta. 

Făcând gesturi amenințătoare pentru a-i 
descuraja pe cei care ar fi vrut să ne urmărească, 
Germain a rămas puţin în urmă dar, din sunetele ce 
răzbăteau dinspre mulţime, mi-am dat seama că 
ostilitatea de moment a oamenilor se transformase 

în ceva distractiv, astfel că, în ciuda fluierăturilor 
şi huiduielilor, nici un alt proiectil nu a mai fost 
aruncat în direcția noastră. 

Cărăuşii au încetinit puţin ritmul după ce am 
luat colţul şi am putut să înaintez mai repede când 
am păşit pe pavajul din cărămidă de pe Chestnut 
Street, ajungând alături de litieră. Hal se uita pe o 
fereastră laterală, părând să se simtă mult mai bine. 
Ibricul cu cafea, evident gol, era pe scaun, alături 
de el. 

— Încotro... mergem, doamnă? a strigat el prin 
geam când m-a văzut. 

În ciuda tropăielilor produse de încălțările 
cărăușilor şi a faptului că l-am auzit prin geam, mi- 
am dat seama că se simţea mai bine. 

— Nu vă faceţi griji, Domnia Voastră, am strigat 
eu în timp ce mergeam cu pași iuți pe lângă litieră. 
Sunteţi sub protecția mea! 

CONSECINȚELE NEINTENȚIONATE 
ALE 


ACŢIUNILOR NECUGETATE 


Jamie şi-a croit drum printre tufișuri, fără să ia 
seama la rugii ghimpoși şi la ramurile care îl 
izbeau peste față. Tot ce exista în calea lui se putea 
retrage sau era călcat în picioare. 

Nu a ezitat decât o clipă când a ajuns lângă cei 
doi cai, legaţi de picioare, care păşteau. I-a 
dezlegat pe amândoi și, plesnind iapa peste crupă, 
a făcut-o să pufnească și să pătrundă mai adânc 
între tufişuri. Chiar dacă nimeni nu avea să fure 
iapa înainte ca membrii miliției să-l elibereze pe 
John Grey, Jamie ținea să-i îngreuneze acestuia 
întoarcerea la Philadelphia. Ceea ce avea de 
rezolvat acolo se putea face mult mai ușor fără 
complicațiile pe care le presupuneau prezenţa 
lordului John. 

Și ce va face? s-a întrebat el, în timp ce a 
împuns cu călcâiele în flancurile calului şi l-a făcut 
să se întoarcă pentru a ajunge pe drum. A observat 
destul de surprins că îi tremurau mâinile, de aceea 
a strâns tare de frâuri ca să se înfrâneze. 

Degetele mâinii drepte îi palpitau, şi o 
înțepătură l-a săgetat în locul în care degetul lipsă 
avusese articulația, iar asta l-a făcut să scoată în 
şuierat printre dinți. 

— De ce mi-ai spus, dobitocule? a întrebat el în 
şoaptă, îndemnându-și calul să pornească la galop. 
Ce ţi-ai închipuit că voi face? 

Exact ceea ce am făcut, era răspunsul. John nu 
opusese rezistență, nu ripostase. Hai, ucide-mă, 
atât spusese ticălosul. Un val proaspăt de furie l-a 

făcut să-și strângă degetele în pumn când și-a 
imaginat că exact asta făcea. 

Ar fi mers până la capăt dacă nu ar fi apărut 
nenorocitul acela de Woodbine cu miliția lui? 

Nu. Nu, n-ar fi făcut-o. Chiar dacă pe moment 
se simțea îndemnat să se întoarcă şi să-l sugrume 
pe Grey, acum începea să răspundă la întrebarea 
lui, pentru că rațiunea își croia drum prin negura 
funiei. De ce îi spusese Grey? Aici era evidenţa — 
motivul pentru care îl lovise pe Grey din reflex, 
motivul pentru acum tremura. Pentru că Grey îi 
spusese adevărul. 

Făceam amor cu tine. A respirat adânc şi 
puternic, suficient de repede cât să ameţească, dar 
asta a pus capăt tremurăturilor şi l-a mai domolit 
puțin; de agitaţie, calul îşi lăsase urechile pe spate. 

— Nu-i nimic, a bhalaich, a spus el, încă 
respirând greoi, dar ceva mai rar. Nu-i nimic. 

Preţ de o clipă, a crezut că va vărsa, dar a reușit 
să se abțină şi s-a aşezat mai bine şi mai sigur pe 
şa. 

Încă putea atinge acea rană dureroasă pe care 
Jack Randall o lăsase în sufletul lui. Crezuse că se 
vindecase şi că acum era în siguranță, dar nu, 
ticălosul de John Grey o redeschisese cu câteva 
cuvinte: „Făceam amor cu tine.” Şi nu îi putea găsi 
vreo vină — oricum, nu trebuia, a gândit el, timp în 
care rațiunea lupta cu tenacitate împotriva furiei, 
deşi ştia prea bine ce armă slabă era rațiunea 
împotriva acelui spectru. Grey nu avea de unde să 
ştie ce îi făcuseră acele cuvinte. 

Însă raţiunea era şi folositoare. Rațiunea i-a adus 
aminte de a doua lovitură. Prima pornise dintr-un 
reflex orb, dar a doua, nu. Gândindu-se la asta a 
reînviat furia, şi durerea, însă de alt fel. 

Am cunoscut-o carnal pe soţia ta. 

— Nenorocitule, a şoptit Jamie, trăgând de frâu 
cu o violență pornită din reflex, ceea ce a făcut 
calul să se sperie şi să mişte agitat din cap. De ce 
mi-ai spus asta, ticălosule? 

Iar cel de-al doilea răspuns a venit cu întârziere, 
dar la fel de limpede ca primul. Pentru că ea mi-ar 
spune în momentul în care se va ivi prilejul. lar el 
ştia asta. S-a gândit că voi deveni violent când voi 
auzi şi era mai bine ca violența să se îndrepte 
împotriva lui. 

Da, ea i-ar fi mărturisit. Şi-a înghițit nodul din 
gât. Și îmi va spune. Ce ar putea zice — sau face — 
când se va întâmpla asta? 

A început din nou să tremure și încetinise calul 
fără să-şi dea seama, astfel că acum mergea la pas, 
întorcând capul dintr-o parte în alta în timp ce 
adulmeca aerul. 

Nu e vina ei. Știu asta. Nu e vina ei. Îl socotiseră 
mort. El ştia cum arăta abisul, doar trăise acolo 
multă vreme. Şi înțelegea ce sunt în stare să facă 
disperarea şi băutura tare. Însă viziunea, sau 
absenţa ei... Cum se întâmplase? Unde? Faptul că 
ştia că se întâmplase era destul de neplăcut; dar 
ideea că nu ar afla de la ea cum şi de ce era 
aproape insuportabilă. 

Calul se oprise; frâul atârna moale. Cu ochii 
închişi, abia respirând, încercând să nu-și 
imagineze şi încercând să se roage, Jamie 
rămăsese în mijlocul drumului. 

Rațiunea avea limite, rugăciunea, nu. l-a trebuit 
câtva timp până când mintea lui s-a liniştit, la fel şi 
curiozitatea bolnavă, dorinţa de a ști. Însă, după o 
vreme, a simțit că putea merge mai departe, de 
aceea a strâns din nou frâul în mâini. 

Toate acestea puteau aştepta. Însă trebuia să o 
vadă pe Claire înainte de a face orice altceva. În 
acele momente nu avea habar ce va spune — sau 
face — când o va vedea, dar trebuia să o vadă, cu 
aceeaşi dorinţă pe care o poate simți un om care a 
fost abandonat pe mare, părăsit fără hrană sau apă 
săptămâni în şir. 


John Grey a simțit bătăile sângelui în urechi atât 
de tare încât abia dacă a auzit discuţia dintre cei 

care îl capturaseră. După ce luaseră măsura 
elementară de precauție de a-l percheziționa și de 
a-i lega mâinile în faţă, aceştia se strânseseră la 
câțiva metri depărtare şi șuşoteau înfierbântați ca 
nişte gâște într-un hambar, aruncând când şi când 
priviri ostile în direcția lui. 

Nu s-a sinchisit. Nu putea vedea cu ochiul stâng, 
deja era convins că avea o ruptură de ficat, dar nici 
de asta nu i-a păsat. Îi spusese adevărul lui Jamie — 
întregul adevăr — şi trăia același amalgam de 
sentimente puternice care însoțesc victoria într-o 
bătălie: uşurarea profundă că eşti în viaţă, erupția 
ameţitoare de emoție care te poartă pe un val care 
seamănă foarte mult cu beţia, apoi creşte şi 
dispare, lăsându-te delirant pe o plajă, și 
incapacitatea absolută de a afla preţul pe loc, ci 
mai târziu. 

Genunchii treceau prin aceleaşi senzaţii de post- 
bătălie şi au cedat. S-a aşezat nepăsător pe frunze 
şi a închis ochiul teafăr. 

După o perioadă în care nu a perceput mai nimic 
altceva decât încetinirea treptată a ritmului inimii, 
vuietul din urechi a început să se stingă şi a 
observat că unul dintre oameni îl striga pe nume. 

— Lord Grey! a repetat omul, ceva mai tare şi 
îndeajuns de aproape încât a simțit pe faţă 
răsuflarea călduţă care i-a trimis în nări mirosul 
fetid, încărcat de aromă de tutun de mestecat. 

— Nu mă cheamă lord Grey, a spus el destul de 
iritat, deschizând ochiul teafăr. V-am spus doar. 

— Chiar tu ai spus că eşti lordul Grey, i-a zis 
încruntându-se individul, care avea o barbă 
încâlcită şi căruntă. 

Era bărbatul masiv în cămașă de vânătoare 
murdară, care îi descoperise pe el şi pe Fraser. 

— Da, sunt. lar dacă trebuie să vorbeşti cu 
mine, să mi te adresezi cu milord sau simplu sir, te 
rog. Ce doreşti? 

Părând indignat, omul s-a tras puţin înapoi. 

— Fi, fiindcă aşa vrei... sir, în primul rând, 
vrem să ştim dacă acest frate mai mare al tău este 
generalul maior Charles Grey. 

— Nu. 

— Nu? Omul a ridicat din sprâncenele stufoase. 
ÎI cunoşti pe generalul maior Charles Grey? Îţi este 
rudă? 

— Da, îmi este. E... Grey s-a străduit să 
calculeze gradul de rudenie, dar a renunțat şi a 
fluturat o mână. Mi-e văr îndepărtat. 

S-a auzit un murmur de satisfacție al celor care 
îl înconjuraseră. Cel numit Woodbine s-a lăsat pe 
vine alături de el şi i-a arătat o filă împăturită. 

— Lord John, a spus el, mai mult sau mai puţin 
politicos. Ai spus că în prezent nu ești angajat activ 
în armata majestăţii sale, da? 

— Exact, 

Grey a alungat impulsul apărut brusc de a căsca. 
Agitaţia din sângele lui se stinsese cu totul, iar 
acum voia să stea întins. 

— Atunci, cum explici aceste documente, 
milord? Le-am găsit în buzunarele pantalonilor tăi. 

A desfăcut hârtiile cu atenţie şi le-a plasat sub 
nasul lui Grey. 

John s-a uitat la ele cu ochiul sănătos. Biletul de 
deasupra era de la adjutantul generalului Clinton: o 
cerere scurtă să se prezinte la el cât de curând 
posibil. Da, îl citise, deşi abia dacă se uitase la el 
înainte de sosirea catastrofală a lui Jamie Fraser, 
înviat din morți, după care uitase cu desăvârşire de 
acel ordin. În ciuda celor petrecute între timp, nu 
şi-a putut reține un zâmbet. Viu. Deci nenorocitul 
acela era în viață! 

Apoi Woodbine a îndepărtat biletul şi a lăsat la 
vedere documentul de dedesubt: cel care sosise 
împreună cu biletul scris de Clinton. Era o bucată 
mică de hârtie, purtând sigiliul din ceară de 
culoare roşie, ce putea fi identificat imediat; era 
mandatarea ca ofiţer, dovada că era numit în 
funcție, care trebuia purtată asupra lui tot timpul. 

Grey a clipit spre document, nevenindu-i să 
creadă, iar scrisul fin de funcționar a început să-i 
joace în faţa ochilor. Însă scrisă în partea de jos, 
dedesubtul semnăturii regelui, mai era una, aceasta 
fiind aşternută cu un scris pregnant, în negru, pe 
care ar fi recunoscut-o dintr-o mie. 

— Hal! a exclamat el. Bastardule! 


— V-am spus eu că e soldat, a zis bărbatul 
scund cu ochelarii crăpaţi, măsurându-l pe Grey pe 
sub căciulița tricotată pe care scria UCIDE! cu o 
lăcomie ce lui Grey 1 s-a părut inacceptabilă. Nu 
doar soldat, ci spion! Da, putem să-l spânzurăm 
imediat, în orice clipă! 

A existat o izbucnire de entuziasm vizibil pentru 
acel curs al lucrurilor, zădărnicit cu oarecare 
dificultate de caporalul Woodbine, care s-a ridicat 
şi a strigat mai tare decât susținătorii execuţiei pe 
loc, după care aceştia, bombănind, s-au liniştit. 
Simţindu-şi inima bătând nebuneşte, Grey a rămas 
cu documentul de numire mototolit între mâini. 

Puteau să-l spânzure. Howe făcuse asta unui 
căpitan pe nume Hale cu mai puţin de doi ani în 
urmă, când acel om a fost prins culegând 
informaţii îmbrăcat în civil, iar rebelilor nu le-ar fi 
plăcut acum nimic mai mult decât şansa de a se 
răzbuna. William fusese prezent, atât la arestarea, 
cât şi la executarea lui Hale, şi îi povestise pe scurt 
despre acea chestiune, şocantă prin dementa ei. 

William. Isuse, William! Prins în arşiţa acelei 
situaţii, Grey nu avusese timp să se gândească la 
fiul lui. El şi Fraser plecaseră în grabă de acolo, 
lăsându-l pe William singur în holul de la etaj, 
doborât de șocul produs de acea revelație. 

Ba nu. Nu rămăsese singur. Claire fusese acolo 
şi, gândindu-se la ea, s-a mai liniștit. Ea putea să 
stea de vorbă cu Willie, să-l calmeze şi să-i 
explice... Ei bine, poate nu să-i explice şi fără să-l 
calmeze, dar dacă el, Grey, avea să fie spânzurat în 

următoarele minute, William nu va trebui să 
înfrunte situația singur. 

— ÎL ducem în tabără, tocmai spunea Woodbine 
cu fermitate, și nu pentru prima oară. La ce bun să 
îl spânzurăm aici? 

— O tunică roşie mai puţin? Mie mi se pare 
ceva bun! a ripostat namila păroasă care purta o 
cămașă de vânătoare. 

— Ascultă, Gershon, nu spun că n-ar trebui să-l 
spânzurăm. Dar am spus că nu acum şi nu aici. 

Având muscheta în ambele mâini, Woodbine s-a 
uitat încet în jur la oamenii lui, ţintuindu-l pe 
fiecare cu privirea. 

— Nu aici, şi nu acum, a repetat el. 

— ÎI ducem în tabără. Aţi auzit toți ce-am zis; 
generalul maior Charles Grey îi este rudă. 
Colonelul Smith ar putea să vrea să îl spânzure 
acolo, ori l-ar putea trimite pe acest om la 
generalul Wayne. Nu uitaţi de Paoli! 

— Amintiţi-vă de Paoli! 

Strigăte dezlânate au răsunat în urma acelor 
vorbe, iar Grey s-a şters la ochiul vătămat cu 
mâneca — din el se scurgeau lacrimi, care îi 
iritaseră faţa. Paoli? Cine naiba era acel Paoli? Şi 
ce avea el de-a face cu locul, data și modul în care 
va fi spânzurat? A hotărât să nu întrebe în acele 
momente și, când l-au ridicat în picioare, a mers 
alături de ei fără să se plângă. 

8 


HOMO EST OBLIGAMUS AEROBE” 


Fața ducelui era periculos de îmbujorată când 
numărul treizeci şi nouă a deschis politicos uşa 
litierei, iar asta nu era din cauza arşiţei. 

— Vreţi să vă vedeţi fratele, nu? l-am întrebat, 
înainte să aibă suficient aer ca să spună ce părere 
avea. Asta este casa lui. 

Faptul că John nu se afla acolo în acele 
momente mai putea să aştepte. 

Mi-a aruncat o privire pătrunzătoare, însă era 
încă lipsit de aer şi îl economisea. Apoi, iritat, i-a 
făcut un semn numărului patruzeci că nu are 
nevoie de ajutorul lui când s-a chinuit să coboare 
de pe scaunul litierei. I-a plătit pe cărăuşi — ce 
noroc, pentru că eu nu mai aveam alți bani la mine 
ȘI, respirând șuierat, s-a înclinat și mi-a oferit 
brațul. Am acceptat, pentru că nu voiam să îl văd 
prăbuşindu-se pe burtă în grădina din faţa casei. 
Germain, care se ţinuse după litieră fără niciun 
efort vizibil, ne-a urmat la o distanță discretă. 

Doamna Figg stătea în faţa pragului, urmărindu- 
ne cu interes cum ne apropiam. După ce fusese 
scoasă din balamale, uşa distrusă zăcea acum pe 
un postament, alături de tufa de camelu, şi 
probabil că aştepta să fie repusă la loc de cineva 
care se pricepea. 

— Domnia Voastră, permiteţi-mi să v-o prezint 
pe doamna Mortimer Figg, am spus eu pe un ton 
politicos, făcând un semn din cap în direcția ei. 
Doamna Figg este bucătăreasa şi menajera noastră. 
Doamnă Figg, domnul este ducele de Pardloe. 
Fratele lordului John. 

I-am văzut buzele mișcându-se pentru a articula 
„Merde pe pâine”, însă, din fericire, nu a pronunţat 
cuvintele cu voce tare. În ciuda masivităţii, a 

coborât cu vioiciune treptele şi l-a prins de celălalt 
braţ pe Hal, ajutându-l să urce, în timp ce el 
începuse să se învineţească din nou. 

— Țuguiaţi-vă buzele şi suflați, i-am spus scurt. 
Acum! 

El a scos un sunet urât de sufocare, dar a început 
să sufle, deși a făcut o grimasă de neplăcere în 
direcția mea. 

— Pentru numele Sfanţului Duh, ce i-ați făcut? 
m-a întrebat doamna Figg pe un ton acuzator. 
Răsuflă de parcă ar fi pe moarte. 

— În primul rând, i-am salvat viaţa, am pus-o 
eu la punct. Uşurel, Domnia Voastră! am spus, şi 
împreună cu doamna Figg, l-am făcut să urce 
treptele. Și apoi, l-am salvat de la a fi lovit cu 
pietre şi bătut de nişte oameni din mulțime — cu 
ajutorul nepreţuit al lui Germain, am adăugat eu, 
aruncând o privire în spate, spre cel care mi-a 
zâmbit cu gura până la urechi. 

Pe de altă parte eram pe cale să-l răpesc, dar m- 
am gândit că nu era cazul să vorbim despre asta. 

— Şi am de gând să îi mai salvez viaţa încă o 
dată, aşa cred, am spus, oprindu-mă pe verandă ca 
să-mi recapăt suflul. Avem un dormitor în care să-l 
instalăm? 

— Will... a început ducele, după care a început 
să tușească spasmodic, devenind împurpurat la 
față. Ăă... ăă... 

— A, era să uit, am spus eu. Sigur, William, 
nepotul dumneavoastră, nu? Acum nu e acasă. M- 
am uitat printre gene la doamna Figg, care a pufnit 
scurt, dar şi-a ținut gura. Domnia Voastră, suflați. 

Ajunsă înăuntru, am observat că se făcuseră 
ceva progrese în ceea ce privea ordinea. Molozul 
fusese strâns într-o grămăjoară alături de pragul 
ușii lipsă, iar Jenny Murray stătea pe un taburet în 
apropiere, culegând cristalele rămase întregi de la 
candelabrul căzut şi le așeza într-un bol. A ridicat o 
sprânceană spre mine, dar s-a ridicat fără să se 
grăbească, lăsând bolul deoparte. 

— Claire, ai nevoie de ceva? m-a întrebat ea. 

— De apă clocotită, am spus, gemând uşor în 
timp ce îl duceam pe Pardloe — care era slab şi cu 
oase subțiri, la fel ca John, însă destul de masiv — 
spre un scaun cu braţe. Doamnă Figg, cești, câteva, 
şi, Jenny, trusa mea medicală. Domnia Voastră, nu 
pierdeţi ritmul — suflaţi... doi... trei... patru — nu 
gâfâiți. Aspiraţi câte puţin aer — o să aveţi 
îndeajuns, vă asigur. 

Lucioasă de transpiraţie, faţa lui Hal tresărea şi, 
cu toate că încă se controla, am observat că panica 
îi adâncea ridurile din jurul ochilor în timp ce căile 
lui aeriene se închideau. 

Am alungat un sentiment de panică asemănător; 
nu-i folosea niciunuia dintre noi. Adevărul era că 
putea muri. Suferea de un atac grav de astm şi, 
chiar dacă ar fi beneficiat de injecții cu epinefrină 
şi de serviciile unui spital mare, oamenii mureau în 
asemenea circumstanţe, fie din cauza unui atac de 
inimă produs de stres şi lipsa de oxigen, fie din 
cauza sufocării. 

Îşi ținea mâinile strânse pe genunchi, având 
pantalonii din moleschin boțiți şi întunecați din 
cauza sudorii, iar venele gâtului îi erau dilatate de 
încordare. Cu oarecare dificultate, i-am desprins o 
mână şi i-am prins-o cu putere între degete; trebuia 
să îl fac să uite panica ce îi întuneca mintea, dacă 
voia să aibă vreo şansă de supraviețuire. 

— Uitaţi-vă la mine, i-am spus, aplecându-mă 
spre el şi privindu-l drept în ochi. O să vă reveniţi. 
Mă auziţi? Daţi din cap dacă mă auziti. 

A reușit să dea slab din cap. Răsufla, dar prea 
repede; pe obraz am simţit doar un firicel de aer. 
L-am strâns de mână. 

— Mai încet, i-am spus, păstrându-mi vocea cât 
de calmă am putut. Respiraţi odată cu mine. 
Tuguiaţi-vă buzele... suflați... 

Am bătut rar de patru ori cu mâna liberă în 
genunchiul lui, cât de încet am putut. A rămas fără 

aer între bătăile doi şi trei, dar şi-a ținut buzele 
strânse, încordându-se. 

— Încet! am spus brusc, în momentul în care a 
deschis gura, gâfâind, pentru că rămăsese fără aer. 
Lăsaţi aerul să iasă singur, unu... doi... expirați! 

Am auzit-o pe Jenny coborând scara în fugă, 
aducându-mi cutia medicală. Doamna Figg a 
plecat ca vântul în direcția bucătăriei, unde ținea 
un cazan cu apă care fierbea. S-a întors foarte 
curând, aducând trei cești prinse de toarte pe 
degetele unei mâini şi un vas cu apă clocotită 
înfăşurat într-un prosop, ținut la piept cu cealaltă 
mână. 

— ...trei... patru. Efedra, Jenny. Unu... doi... 
expirați, doi... trei... patru — câte o mână de 
ierburi în fiecare ceaşcă — doi, da, aşa... expiraţi... 

Încă privindu-l direct în ochi, dorind ca el să 
răsufle — doar asta îi putea ţine deschise căile 
aeriene. Dacă pierdea ritmul, pierdea şi puţina 
presiune de aer pe care o avea, căile aeriene aveau 
să se contracte, iar apoi — am alungat gândul, 
strângându-l de mână cât de tare am putut și am 
transmis instrucțiuni diverse între incantațiile care 
dictau ritmul de respirat. Efedra... ce naiba mai 
aveam pentru asemenea cazuri? 

Nu prea multe, acela era răspunsul. Gi/lenia 
trifoliata, ciumăfaie — mult prea toxice şi care nu 
acționau imediat. 

— Jenny, nard”, am spus brusc. Rădăcina, s-o 
macini bine. Am arătat spre cea de-a doua ceașcă, 
apoi spre a treia... Doi... trei... patru... 

Câte o mână mare de efedra, arătând ca o 
grămăjoară de bețe miniaturale, fusese aşezată în 
fiecare ceaşcă şi deja se infuzase. Voiam să i-o dau 
să o bea pe prima, imediat ce avea să se răcească 
suficient, dar era nevoie de mai bine de jumătate 
de oră pentru ca decoctul să ajungă la o 
concentrație îndeajuns de eficientă. 

— Mai adu căni, doamnă Figg — hai, unu... 
doi... e bine așa. 

Mâna pe care i-o ţineam era alunecoasă din 
cauza transpirației, dar mă strângea cu toată 
puterea; am simţit cum oasele degetelor scrâşnesc 
şi mi-am răsucit mâna puțin ca să eliberez 
presiunea. El şi-a dat seama şi a slăbit puţin 
strânsoarea. M-am aplecat spre el ținându-i mâna 
între ale mele — nu din întâmplare, ci pentru că 
voiam să profit de prilej ca să îi simt pulsul. 

— Nu veţi muri, i-am spus încet, dar cât de 
convingător am putut. Nu vă las. 

Licărul a ceva prea vag pentru a fi zâmbet a 
trecut prin ochii lui albaștri ca un cer de iarnă, dar 
el nu avea suficient suflu ca să vorbească. Buzele 
îi erau tot vineţii şi, în ciuda febrei, faţa îi era albă 
ca hârtia. 

Prima cană de efedra l-a ajutat pentru câteva 
secunde, fierbinţeala şi umezeala acționând la fel 
ca planta, care conţinea epinefrină şi era singurul 
tratament cu adevărat bun contra astmului pe care 
îl aveam la dispoziție, însă, după numai opt minute 
de fierbere, într-o cană era prea puţină substanţă 
activă. Însă până şi senzaţia momentană de ușurare 
l-a stabilizat. Şi-a întors mâna, şi-a împletit 
degetele cu ale mele şi m-a strâns. 

Un luptător. Îmi dădeam seama imediat când 
vedeam unul, de aceea, fără să vreau, am zâmbit. 

— Jenny, mai pregăteşte trei cești. Dacă le bea 
încet — și, între gâfâieli, nu putea decât să ia câte o 
gură scurtă — şi continuu, trebuia să avem o 
cantitate suficientă de stimulent ingerată până când 
o va bea şi pe a şasea, în care concentraţia era cea 
mai mare. Şi, doamnă Figg, te rog să fierbi trei 
mâini de efedra şi jumătate de nard în jumătate de 
litru de cafea vreme de un sfert de oră, iar apoi să 
o laşi să se infuzeze. 

Dacă nu se întâmpla să moară, voiam să fac o 
tinctură concentrată de efedra pentru a o avea la 
îndemână; acela sigur nu era primul atac şi — dacă 
nu era ultimul — va mai apărea cândva. Şi asta 
probabil destul de curând. 

Am derulat în minte diferite posibilităţi de 
diagnostic, iar acum, când eram aproape sigură că 
avea să supravieţuiască, puteam să-mi rezerv timp 
ca să mă gândesc la ele în mod serios. 

Pe faţa lui, cu trăsături fin dăltuite, se scurgeau 
picături de sudoare; îi scosesem tunica, vesta şi 
gulerul din piele încă de la început, iar cămașa îi 
era lipită de piept şi pantalonii îi erau umezi și 
înnegriți de sudoare în zona inghinală. Nici nu era 
de mirare, având în vedere arşiţa zilei, eforturile 
făcute şi ceaiul fierbinte. Nuanţa vineţie dispărea 
treptat de pe buzele lui şi nu am constatat semne 
de edem pe față sau pe mâini... şi, în ciuda 
agitației lui, nici vreo dilatare a vaselor de sânge 
ale gâtului. 

Am auzit cu uşurinţă ralurile din plămânii lui şi 
fără să folosesc stetoscopul, dar nu evidenția o 
dilatare toracică; torsul lui era la fel de subțire ca 
al lui John, ceva mai îngust însă în zona pieptului. 
Probabil că nu era o suferință pulmonară 
obstructivă... şi nu am avut impresia că avea 
insuficiență cardiacă  congestivă. Când îl 
întâlnisem, culoarea feței fusese normală, iar 
pulsul pe care îl simțeam sub degete era constant, 
rapid, dar fără fluctuații, deci nu suferea de 
aritmie... 

Mi-am dat seama că Germain se foia lângă cotul 
meu şi se uita cu interes la duce, care acum își 
revenise suficient cât să ridice o sprânceană în 
direcția băiatului, deşi încă nu era în stare să 
vorbească. 

— Mm? am făcut eu, după care am reînceput să 
număr răsuflările, ceea ce devenise deja un 
automatism. 

— Grand-mère, mă gândeam că s-ar putea ca 
domnului — şi Germain a făcut semn din cap spre 
Pardloe — să i se simtă lipsa. N-ar fi bine să 
transmit un mesaj către cineva, ca să nu trimită ei 
soldați după el? Cărăuşii vor vorbi, nu-i aşa? 

— Ah. 

Era o idee, desigur. 

În primul rând, generalul Clinton ştia sigur că 
Pardloe se afla în compania mea când îl văzuse 
ultima oară. Nu aveam habar cu cine putea călători 
Pardloe sau dacă era la comanda regimentului său. 
Dacă era, probabil că era căutat; un ofiţer nu putea 
să-şi părăsească locul fără să observe cineva. 

lar Germain, un flăcău cu spirit de observaţie, 
avea dreptate în legătură cu cărăușii. Numerele pe 
care le purtau sugera că erau înregistrați la agenția 
de litiere din Philadelphia, iar oamenilor din 
personalul generalului le vor trebui doar câteva 
momente să afle unde se află numerele treizeci și 
nouă şi patruzeci şi să descopere unde îl duseseră 
pe ducele de Pardloe. 

Jenny care se ocupase de seria de cești cu ceai, a 
intrat cu următoarea și a îngenuncheat alături de 
Pardloe, făcându-mi semn din cap că se va îngriji 
de respirația lui cât eu discutam cu Germain. 

— EI le-a cerut cărăuşilor să mă ducă la King's 
Arms, i-am spus lui Germain, în timp ce ne 
îndreptam spre verandă, unde puteam discuta fără 
să ne audă nimeni. Şi l-am întâlnit în biroul 
generalului Clinton, din... 

— Ştiu unde este, Grand-mère. 

— Se putea să nu ştii? Ai vreo idee? 

— Păi, mă gândeam... A aruncat o privire spre 
casă, apoi spre mine şi, căzut pe gânduri, şi-a mijit 
ochii. Grand-mère, cât timp vrei să-l ţii prizonier? 

Aşadar, motivele mele nu îi scăpaseră lui 
Germain. Nu m-a surprins; fără îndoială că auzise 
despre agitația de peste zi de la doamna Figg — și, 
cunoscându-l pe Jamie, probabil că intuise chiar 
mai multe lucruri. M-am întrebat dacă îl văzuse pe 
William. Dacă da, probabil că ştia totul. Dacă nu, 
nu era nevoie să îi dezvălui acea complicaţie 
minoră decât dacă era necesar. 

— Până se întoarce bunicul tău, am spus eu. Ori 
poate lordul John, am adăugat, drept completare. 

Speram cu toată fiinţa ca Jamie să revină cât 
mai curând. Însă se putea ca el să socotească 
necesar să rămână în afara orașului şi să-l trimită 
pe John să-mi aducă vestea. În clipa în care îl voi 
lăsa să plece, ducele va întoarce oraşul pe dos 
pentru a-l găsi pe fratele lui. Asta dacă nu cumva 
avea să moară în timpul acestei căutări. 

Ultimul lucru pe care mi-l doream era să dau 
naştere unei vânători care să-l facă pe Jamie să 
cadă în cursă. 

Germain s-a frecat la bărbie cu un aer gânditor — 
un gest neobişnuit pentru un copil căruia încă nu îi 
dăduseră tuleiele, dar prin asta semăna leit cu tatăl 
lui, ceea ce m-a făcut să zâmbesc. 

— Probabil că nu va dura mult, a spus el. 
Grand-pere se va întoarce direct, era turbat să te 
vadă azi-noapte. 

Mi-a zâmbit, apoi s-a uitat prin uşa deschisă şi a 
strâns din buze. 

— Cât priveşte domnul ăsta, nu poţi tăinui unde 
se află, a spus el. Dacă ai trimite un bilet 
generalului şi poate unul la King's Arms, ca să 
anunți că Domnia Sa stă la lordul John, nu se vor 
apuca să-l caute imediat. Şi chiar dac-ar veni 
cineva mai târziu să se intereseze de el, i-ai putea 
spune că a plecat. Ori poate-l încui în vreun dulap. 
Legat şi cu căluş la gură dacă-şi recapătă vocea 
până atunci, a adăugat el. 

Germain era foarte logic şi era genul care se 
gândeşte la toate; moştenise asta de la Marsali. 

— Excelentă idee, am spus, abţinându-mă de la 
orice comentariu privind avantajul de a-l pune pe 
Pardloe în imposibilitatea de a lua legătura cu 
cineva. Mă duc să scriu biletele. 

Oprindu-mă cât să arunc o privire la Pardloe, 
care se simţea mai bine, dar tot respira şuierat, am 
urcat repede la etaj și am deschis pupitrul de scris 
al lordului John. Mi-a luat doar câteva momente ca 
să amestec pudra de cerneală şi să scriu biletele. 
Am ezitat o clipă privind semnătura, dar apoi am 

văzut inelul lui cu sigiliu pe o servantă; nu avusese 
timp să şi-l pună pe deget. 

Gândul mi-a provocat un uşor fior; în bucuria 
copleșitoare de a-l vedea pe Jamie în viaţă, iar apoi 
trăind șocul de a vedea sosirea lui William, luarea 
ca ostatic al lui John de către Jamie şi violenţa cu 
care William părăsise casa -— Doamne 
Dumnezeule, oare unde se afla acum William? Îl 
alungasem pe John din minte. 

Cu toate astea, mi-am spus, era în siguranţă. 
Jamie nu ar permite ca el să păţească ceva şi se va 
întoarce direct la Philadelphia. Ceasul de călătorie 
al lui John, aflat pe raftul de deasupra şemineului, 
a scos un clinchet care m-a întrerupt din treabă și 
am aruncat o privire spre cadranul lui: ora patru. 

— Cum zboară timpul când te distrezi, am 
murmurat şi, imitând destul de bine semnătura lui 
John, am aprins o lumânare de la cărbunii din 
vatră, am picurat ceară pe biletele împăturite, şi am 
aplicat sigiliul înfățișând o semilună zâmbitoare. 

Se putea întâmpla ca John să se întoarcă înainte 
ca biletele să fie predate. Și Jamie va ajunge sigur 
la mine imediat ce căderea întunericului îl va face 
să se simtă în siguranță. 

9 


O SCHIMBARE ÎN TREBURILE 
OAMENILOR 


Jamie nu era singur pe drum. Îşi dăduse seama 
ca prin ceață de caii care trecuseră pe lângă el, 
auzise voci slabe în discuţii îndepărtate, purtate de 
cei care mergeau pe Jos, dar acum, când ieşise din 
starea de confuzie înnegurată, a rămas uimit cât de 
mulți erau. A văzut ceea ce sigur era o companie 
de miliție — nu mărșăluind, ci mișcându-se ca un 
organism, grupuri de oameni şi călăreți solitari — şi 
câteva căruțe venind dinspre oraş, încărcate cu 
bunuri, în timp ce femeile şi copiii mergeau pe jos 
alături de ele. 

Văzuse unii oameni părăsind Philadelphia când 
sosise acolo — Dumnezeule, asta fusese chiar ieri? 
— şi se gândise să-l întrebe pe Fergus despre asta, 
dar în agitația provocată de sosirea lui şi de 
complicațiile ulterioare uitase cu desăvârşire. 

Tulburarea lui a sporit, de aceea a dat pinteni 
calului să meargă mai repede. Până în oraş nu mai 
erau decât şaisprezece kilometri; va ajunge acolo 
cu mult înainte de căderea întunericului. 

Poate că e la fel de bine şi dacă va fi întuneric, 
a gândit el sumbru. Era mai uşor să lămurească 
lucrurile cu Claire singur şi netulburat, iar dacă 
acea confruntare va duce la o bătaie sau la pat, 
voia să nu fie deranjat de nimeni. 

Gândul era ca aprinderea unuia dintre 
chibriturile Briannei. Era de ajuns să se aducă 
vorba de „pat”, iar el se inflama cu o nouă furie. 

— Ifrinn "! a spus el cu voce tare și a lovit cu 
pumnul în oblâncul şeii. Cât se chinuise să se 
calmeze şi totul se năruise într-o clipă! La naiba — 
la naiba cu el, cu ea, cu John Grey — la naiba cu 
toate! 

— Domnule Fraser! 

A tresărit, ca şi cum ar fi fost împuşcat în 
spinare, iar calul, fornăind, a încetinit mersul pe 
dată. 

— Domnule Fraser! a auzit el din nou vocea 
puternică şi șuierătoare, după care Daniel Morgan 
a ajuns alături de el pe un cal murg mic, dar 
rezistent, având un zâmbet larg pe fața lui mare și 
plină de cicatrice. Ştiam că tu ești, eram sigur! Nu 
mai există vreun individ atât de masiv şi cu acea 
culoare a părului, iar dacă ar exista, n-aş vrea să-l 
întâlnesc. 

— Colonele Morgan, a spus el, observând 
uniforma bătrânului Daniel, pe care strălucea un 
nou însemn pe guler. Te duci la o nuntă? 

S-a străduit să zâmbească, deşi tulburarea 
lăuntrică semăna cu vârtejurile din largul stâncilor 
insulei Stroma”. 

— Poftim? A, de asta-i vorba, a spus Dan, 
străduindu-se să se uite în lateral spre gât. Pfu. 
Washington ţine al naibii de mult la „ținuta 
corectă”. În prezent, Armata Continentală are mai 
mulți generali decât soldați. Dacă un ofiţer 
supravieţuieşte după mai mult de două bătălu, e 
făcut imediat un fel de general, şi asta pe loc. 
Acum, dacă ne referim la vreo plată pentru așa 
ceva, vorbim de altă mâncare de peşte. 

Şi-a dat pe spate cascheta şi l-a măsurat pe 
Jamie din cap până în picioare. 

— Tocmai te-ai întors din Scoţia? Am auzit că ai 
plecat cu corpul brigadierului Fraser — neam cu 
tine, presupun, aşa e? A clătinat din cap cu tristeţe. 
Mare păcat. Un soldat bun şi un om de treabă. 

— Da, aşa a fost. L-am îngropat aproape de casa 
lui de la Balnain. 

Şi-au continuat drumul împreună, bătrânul Dan 
punând întrebări și Jamie răspunzând cât de scurt îi 
îngăduiau bunele maniere şi adevărata afecţiune pe 
care o avea faţă de Morgan. Nu se mai văzuseră de 
la bătălia de la Saratoga, unde el luptase sub 

comanda lui Morgan ca ofițer în Corpul de 
Puşcaşi, şi avea multe de spus. Cu toate acestea, s- 
a bucurat de acea companie și chiar de întrebări, 
pentru că îi distrăgeau atenția și îl împiedicau să se 
propulseze din nou spre o furie inutilă şi spre 
confuzie. 

— Cred că aici trebuie să ne despărțim, a spus 
Jamie după o vreme. Se apropiau de o răspântie, 
iar Dan își făcuse calul să rărească pasul. Eu mă 
duc în oraş. 

— Ce cauţi acolo? l-a întrebat Morgan, foarte 
surprins. 

— Vreau... să-mi văd soția. 

Vocea lui a dat să tremure când a rostit cuvântul 
„soţie”, de aceea a încheiat scurt. 

— A, da? Dar poţi să mai întârzii un sfert de 
ceas? 

Dan i-a aruncat o privire bănuitoare, care l-a 
făcut pe Jamie să devină imediat neliniștit. Însă 
soarele era încă sus pe cer, şi nu voia să pătrundă 
în Philadelphia înainte de căderea întunericului. 

— Da, probabil, a răspuns el prevăzător. Pentru? 

— Mă duc să văd un prieten şi aş vrea să-l 
cunoşti. E aproape, nu ne va trebui mult ca să 
ajungem acolo. Haide! 

Morgan a cotit spre dreapta, făcându-i semn lui 
Jamie să-l urmeze, iar el, blestemându-se pentru că 
se socotea un prostănac, l-a urmat. 


Chestnut Street numărul 17 

Când spasmele lui s-au liniștit îndeajuns pentru 
a respira fără să facă exercițiul de presiune 
pozitivă, transpiram la fel de abundent ca ducele. 
Nu eram la fel de obosită ca el, dar pe aproape. El 
stătea întins pe scaun, epuizat, cu ochii închişi, 
inspirând încet și superficial — dar liber! Şi eu mă 
simţeam uşor ameţită; nu e cu putință să ajuţi pe 
cineva să respire fără să îi arăţi cum să facă asta, 
astfel că sufeream și eu de hiperventilație. 

— Uite, a piuthar-chèile”. Am auzit vocea lui 
Jenny în apropiere de urechea mea şi, când am 
deschis ochii uimită, mi-am dat seama că până 
atunci îi ținusem închiși. Mi-a pus în mână un 
pahar mic cu brandy. În casă nu există whisky, dar 
cred că şi ăsta te va ajuta. Să-i dau şi Domniei Sale 
o gură? 

— Da, aşa ar trebui, a spus ducele cu glas foarte 
autoritar, deşi nu a deschis ochii și nu i-a tresărit 
niciun muşchi. Vă mulțumesc, doamnă. 

— Nu-i va face rău, am spus eu, ridicându-mă şi 
întinzându-mi spinarea. Şi nici ție. Stai jos şi bea 
puțin. Şi tu, doamnă Figg. 

Jenny şi doamna Figg munciseră aproape la fel 
de mult ca mine, tocând, fierbând, aducând cârpe 
curate şi reci ca să îi şteargă transpirația de pe față, 
ajutându-mă din când în când cu numărarea 
răsuflănilor şi, combinând forţa voinţelor lor, deloc 
de neglijat, mă ajutaseră să îl ţin în viaţă pe duce. 

Doamna Figg avea idei fixe în ceea ce privește 
ce se cuvine, iar între acestea nu se număra și 
faptul că putea să stea la masă și să bea ceva cu 
stăpâna casei, să nu mai vorbim de un duce aflat în 
vizită, dar până şi ea s-a văzut silită să recunoască 
faptul că circumstanţele erau neobişnuite. Ținând 
paharul în mână, s-a aşezat pe canapeaua aflată în 
apropiere de uşa salonului, de unde putea face faţă 
oricărei invazii sau unor urgenţe casnice. 

Nimeni nu a scos nicio vorbă o vreme, însă în 
încăpere s-a lăsat o senzație de pace. Aerul încins 
şi neclintit aducea cu sine un sentiment de 
camaraderie care îi leagă pe oamenii care au trecut 
împreună printr-o încercare grea — chiar dacă acest 
lucru a fost de scurtă durată. Treptat, am perceput 
că aerul aducea şi zgomote de pe stradă. Grupuri 
de oameni care se deplasau grăbiţi, strigăte venind 
de la următoarea intersecție şi uruit de căruțe. La 
care se adăuga duruit de tobe. 

Şi doamna Figg auzise toate astea, pentru că am 
văzut-o ridicând capul, iar panglicile de pe boneta 

ei au început să fluture când ea a dat din cap din 
curiozitate. 

— Să ne apere pruncul Isus, a spus ea, lăsându- 
şi pe masă paharul gol, cu grijă. Se apropie ceva. 

Jenny a părut surprinsă şi mi-a aruncat o privire 
îngrijorată. 

— Se apropie? a repetat ea. Ce se apropie? 

— Cred că Armata Continentală, a spus Pardloe. 
Oftând, şi-a lăsat capul să îi cadă pe spate. 
Doamne Dumnezeule. Ce înseamnă să... să poți 
respira. Răsuflănile lui erau încă scurte, dar nu prea 
chinuite. Ceremonios, a ridicat paharul spre mine. 
Vă mulţumesc... draga mea. Şi aşa vă eram 
îndatorat pentru... serviciile pe care i le-aţi adus 
fiului meu, dar... 

— Ce înseamnă „Armata Continentală”? l-am 
întrerupt eu. 

Am lăsat jos paharul golit. Ritmul inimii mele 
se calmase după eforturile făcute în ultimele ore, 
iar acum sporise din nou. 

Pardloe a închis un ochi și m-a privit cu celălalt. 

— Vin americanii, a spus el cu glas moale. 
Rebelii. La ce altceva... aş face referire? 

— ŞI când spuneţi că „vin”? am întrebat eu cu 
fereală. 

— Nu eu am zis asta, a spus el, apoi a făcut 
semn din cap către doamna Figg. Ea a spus. Dar 
are dreptate. Forţele generalului Clinton se... se 
retrag, din Philadelphia... îndrăznesc a spune că... 
că forţele lui Washington sunt pregătite să intre în 
oraş. 

Jenny a scos un sunet slab de uimire, iar doamna 
Figg a spus ceva urât de tot în franceză, după care 
şi-a dus palma lată, de culoare rozalie, la gură. 

— Vai, am spus eu, iar glasul meu a sunat la fel 
de inexpresiv precum mă simţeam. 

În timpul întâlnirii mele cu Clinton din acea 
dimineaţă fusesem atât de distrasă de alte lucruri 
încât consecințele retragerii britanicilor nu îmi 
trecuseră prin minte. 

Doamna Figg s-a ridicat în picioare. 

— Cred c-ar fi bine să mă duc să îngrop 
argintăria, a spus ea cu glas degajat. O să fie sub 
salcâmii galbeni de lângă bucătăria de vară, lady 
John. 

— Aşteaptă, am spus eu, ridicând o mână. Nu 
cred că trebuie să facem asta, deocamdată, 
doamnă Figg. Armata încă nu a părăsit orașul, 
americanii nu se năpustesc spre noi. Şi vom avea 
nevoie de tacâmuri ca să mâncăm de seară. 

Ea a scos un sunet ca un uruit din gâtlej, dar a 
părut să înțeleagă rostul spuselor mele, de aceea a 
dat aprobator din cap şi s-a apucat să strângă 
paharele de brandy. 

— Şi ce doriţi la cină? Am nişte şuncă fiartă, dar 
rece, dar mă gândeam să fac un fricase de pui, 
pentru că asta-i place tare mult lui William. A 
aruncat o privire mohorâtă spre hol, unde petele de 
sânge de pe perete deveniseră cafenii. Credeţi că 
se întoarce pentru cină? 

William era încartiruit oficial în oraş, dar își 
petrecea frecvent nopțile în casă — mai ales când 
doamna Figg făcea fricase de pui. 

— Dumnezeu ştie, am spus. 

Având în vedere toate cele întâmplate, nu îmi 
găsisem timp să analizez situația lui William. După 
ce se va calma, era posibil să se întoarcă pentru a 
lămuri lucrurile cu John? Îi văzusem de multe ori 
pe cei din neamul Fraser clocotind şi, de obicei, nu 
erau îmbufnaţi. Aveau tendința de a acţiona direct 
şi pe loc. Analizând lucrurile, am măsurat-o pe 
Jenny; ea mi-a întors privirea și s-a rezemat cu un 
cot de masă, şi-a lăsat bărbia în palmă și, 
gânditoare, s-a bătut uşor cu degetele peste buze. I- 
am zâmbit doar ei. 

— Dar unde este nepotul meu? a întrebat Hal, 
reuşind în cele din urmă să bage de seamă și 
altceva decât propria răsuflare. Şi, fiindcă veni 
vorba... unde e fratele meu? 

— Nu ştiu, i-am spus, apoi mi-am aşezat 
paharul pe tava doamnei Figg şi luându-l pe al lui 
ca să îl pun pe tavă. Vă asigur că n-am minţit în 
legătură cu asta. Dar cred că se va întoarce curând. 

Mi-am dus o mână la faţă şi mi-am netezit părul 
aşa cum se putea. Întâi priorităţile. Aveam de 
îngrijit un pacient. 

— Sunt convinsă că John vrea la fel de mult să 
vă vadă. Numai că... 

— Oh, mă îndoiesc de asta, a spus ducele. M-a 
măsurat încet din ochi, începând de la picioarele 
desculţe şi până la părul în neorânduială, iar 
expresia vagă de amuzament de pe fața lui s-a 
adâncit. Trebuie să-mi spuneţi cum de John... cum 
s-a întâmplat să se căsătorească cu 
dumneavoastră... când veţi avea timp. 

— Într-un moment de disperare, am spus scurt. 
Între timp, însă, trebuie să vă culcaţi. Doamnă 
Figg... dormitorul din spate... 

— Mulţumesc, doamnă Figg, m-a întrerupt 
ducele. N-aş vrea să... deranjez. 

A încercat să se ridice de pe scaun și n-a mai 
avut aer ca să continue. M-am apropiat de el şi 1- 
am aruncat o privire sfredelitoare şi dominatoare, 
am sperat eu. 

— Harold, am spus pe un ton reţinut. Nu sunt 
doar cumnata dumneavoastră. Cuvântul mi-a 
provocat un frison, dar l-am ignorat. Sunt doctorul 
dumneavoastră. Dacă nu... ce? am întrebat. Se uita 
la mine cu o expresie foarte specială, ceva între 
surprindere şi amuzament. Doar m-aţi invitat să vă 
folosesc numele de botez, nu? 

— Da, a recunoscut el. Dar nu cred că mi-a mai 
spus cineva aşa de la... de când aveam trei ani. 
Apoi a zâmbit fermecător şi sincer. Membrii 
familiei îmi spun Hal. 

— Atunci Hal, am spus, răspunzându-i la 
zâmbet, dar refuzând să accept acea diversiune. 
Veţi face o baie cu buretele, Hal, iar apoi vă veți 
culca. 

A râs, deşi a trebuit să se întrerupă, deoarece a 
început să respire şuierat. Ținându-şi un pumn sub 
coaste, a tuşit puţin şi a părut neliniștit, dar s-a 
oprit, apoi şi-a dres glasul şi s-a uitat la mine. 

— Cred că mă socotiți de... trei ani. Cumnată. 
Încercaţi să mă trimiteţi la... culcare, fără să-mi 
beau ceaiul? 

S-a împins cu grijă în mâini, reuşind să-şi adune 
picioarele sub el. Am pus o mână pe pieptul lui şi 
l-am împins. Nu avea vlagă în picioare, de aceea, 
uimit şi jignit, a căzut înapoi pe scaun. Era 
înspăimântat: nu îşi dăduse seama de starea de 
slăbiciune, ori probabil nu voia să o recunoască. 
Un atac grav de astm secătuia victima de orice 
putere şi uneori plămânii îi erau încă primejdios de 
agitati. 

— Vedeți? am spus, temperându-mi tonul cu 
blândețe. Aţi mai avut atacuri ca acesta, nu-i aşa? 

— Fi bine... da, a spus împotriva voinței lui, 
dar... 

— Cât timp ați rămas la pat după ultimul? 

A strâns din buze. 

— O săptămână. Dar prostul acela de doctor... 

Mi-am lăsat o mână pe umărul lui şi a tăcut — 
atât din cauză că rămăsese fără suflu, cât şi din 
cauza atingerii. 

— Deocamdată nu puteți respira singur, am spus 
eu pe un ton apăsat, făcând pauze între cuvinte 
pentru a le întări. Hal, ascultați-mă. Analizaţi ce vi 
s-a întâmplat în după-amiaza asta, bine? Aţi avut o 
criză severă pe stradă, iar dacă mulțimea aceea de 
pe Fourth Street se hotăra să ne atace, aţi fi fost 
complet neajutorat — şi să nu mă contraziceţi, Hal, 
doar am fost acolo. 

Mi-am mijit ochii spre el. A procedat la fel dar a 
tăcut. 

— Apoi mersul pe jos din stradă până la uşa 
casei — distanță de şase metri, v-a azvârlit într-un 
status  asthmaticus complet — ați mai auzit 
termenul ăsta? 

— Nu, a mormărt el. 

— Fi bine, acum l-aţi auzit şi ştiţi ce înseamnă. 
Deci ultima oară aţi stat în pat o săptămână? A fost 
la fel de rău ca acum? 

Buzele lui au devenit o linie subțire şi ochii i-au 
schpit. Mi-am dat seama că cei mai mulți oameni 
nu 1 se adresau astfel unui duce, fără a mai vorbi 
de funcția lui de comandant al unui regiment. Asta 
îi va prinde bine, am gândit. 

— Nenorocitul acela de doctor... a zis că sufăr 
de inimă. Îşi desfăcuse pumnul şi acum își freca 
pieptul cu degetele. Ştiam eu că nu e adevărat. 

— Cred că aveţi dreptate, am recunoscut eu. E 
același doctor care v-a prescris săruri? Dacă-i aşa, 
e un şarlatan desăvârşit. 

A râs, scoțând un sunet scurt, lipsit de suflu. 

— Da, aşa e. A făcut o pauză pentru a răsufla. 
Deşi... ca să fiu cinstit... nu el... mi le-a dat. Le- 
am luat singur. Ca să nu leşin... v-am spus asta. 

— Aşa e. 

M-am aşezat alături de el şi i-am prins 
încheietura mâinii. Mi-a permis şi m-a urmărit 
curios. Avea pulsul bun; mai încetinise și era 
constant. 

— De cât timp aveţi stări de leşin? l-am întrebat, 
aplecându-mă ca să mă uit de aproape la ochii lui. 
Nu prezenta semne de hemoragie punctiformă, nici 
icter, pupilele aveau aceeași dimensiune. 

— De mult timp, doamnă, a spus el, şi şi-a 
retras brusc mâna. Doamnă, nu am timp să 
flecăresc despre starea mea de sănătate. Eu... 

— Claire, am spus eu, şi mi-am lăsat apăsat o 
mână pe pieptul lui, zâmbindu-i cu amabilitate. 
Eşti Hal, eu sunt Claire — şi nu pleci nicăieri, 
Domnia Voastră. 

— la mâna de pe mine! 

— Mă simt îndemnată să te las în pace și să te 
las să cazi în nas, i-am spus, dar așteaptă până 
când doamna Figg termină de pregătit tinctura. Nu 
vreau să te văd zvârcolindu-te pe podea, gâfâind ca 

un peşte pe uscat, care nu-și poate scoate cârligul 
din gură. 

Însă mi-am retras mâna de pe pieptul lui şi, 
ridicându-mă, m-am dus în hol înainte ca el să își 
recapete suflul pentru a spune ceva. Jenny ocupase 
o poziţie în apropiere de ușa deschisă şi se uita de- 
a lungul străzii. 

— Ce se-ntâmplă acolo? am întrebat-o. 

— Nu ştiu, a spus ea, fără să-şi dezlipească 
ochii de la doi bărbaţi nespălaţi care îşi făceau de 
lucru de cealaltă parte a străzii. Dar nu-mi place 
defel ceea ce văd şi simt. Crezi că omul are 
dreptate? 

— Că armata britanică pleacă? Da. Sigur. Şi 
probabil că odată cu ea și jumătate din loialiştii din 
oraş. 

Ştiam exact ce voise să dea de înțeles când 
spusese că nu îi place ce vede şi ce simte. Aerul 
era încins şi apăsător, se auzeau cicade ţârâind, iar 
frunzele castanilor care mărgineau strada atârnau 
moale ca niște cârpe de spălat vase, însă în aer 
plutea ceva. Agitaţie? Panică? Spaimă? Toate trei, 
am socotit eu. 

— Ce crezi, n-ar trebui să mă duc la tipografie? 
m-a întrebat ea, întorcându-se spre mine, astfel că 
i-am văzut faţa încruntată. Cum să zic, Marsali și 
copiii ar fi în mai mare siguranţă aici? Dacă se 
petrece o revoltă sau ceva? 

Am clătinat din cap. 

— Nu cred. Ei sunt cunoscuţi ca patrioți. Dacă 
armata britanică părăseşte orașul, loialiştii vor fi în 
primejdie. Nu vor beneficia de nicio protecție, iar 
rebelii ar putea să... în fine, să le facă tot felul de 
lucruri. Şi — un fior foarte neplăcut mi s-a furişat în 
josul şirei spinării, ca un deget rece şi alunecos — 
asta e o casă a unui loialist. 

Care nici măcar nu are o uşă pe care să o poți 
încuia şi bloca, aş fi putut adăuga, dar m-am 
abținut. 

Am auzit o bufnitură puternică dinspre salon, ca 
aceea produsă de corpul cuiva care se prăbușește, 
dar Jenny nu s-a clintit, iar eu am procedat la fel. 
Amândouă avusesem destule experienţe cu bărbaţi 
îndărătnici. L-am auzit gâfâind; dacă începea să 
respire şuierat aveam să mă duc la el. 

— Te pune în calea primejdiei dacă îl ţii aici? 
m-a întrebat ea în sotto voce, înclinându-și capul 
spre salon. Poate-ar fi mai bine să mergi la 
tipografie. 

Străduindu-mă să evaluez toate posibilitățile, am 
făcut o grimasă. Biletele pe care le trimisesem cu 
Germain vor amâna cercetările şi puteam alunga 
pe oricine ar fi venit după duce. Dar asta însemna 
că nu mă puteam aștepta la un ajutor imediat din 
partea armatei, dacă aş fi avut nevoie. Şi se putea 
întâmpla asta; cineva din mulțimea ostilă de pe 
Fourth Street auzise unde le spusesem cărăușilor 
unde să meargă. Acea ostilitate se înfățişă într-o 
lumină diferită. 

Dacă rebelii din oraş erau pe punctul de a se 
ridica şi îndrepta împotriva loialiştilor nevinovaţi — 
iar curenţii pe care îi simţeam că încep să se 
învârtejească pe străzi erau întunecaţi... 

— S-ar putea să apară cineva pe veranda ta cu 
un butoi de smoală şi un tac plin cu pene, a 
remarcat Jenny, anticipând gândurile mele într-un 
mod înfiorător. 

— Fi, asta nu l-ar face pe Domnia Sa să scape 
de criza de astm, am spus eu şi am râs. 

— N-ar fi mai bine să-l predai generalului 
Clinton? a sugerat ea. Am avut soldați scotocindu- 
mi casa, iar cel căutat se ascundea în fundul 
dulapului meu cu haine, în vreme ce eu eram cu 
nou-născutul în braţe. Din câte mi-a spus Marsali, 
nu cred că ne-am linişti deloc dacă i-am vedea pe 
Fiii Libertăţii intrând aici după Domnia Sa. 

— Probabil că e adevărat. 

Slab şi înfundat, zgomotul unei împușcături a 
străbătut prin aerul apărător, venind de undeva din 

apropierea fluviului, iar asta ne-a făcut pe 
amândouă să ne încordăm. Zgomotul nu s-a 
repetat, iar după un moment am respirat din nou. 

— Din păcate, încă nu e stabil. Nu pot risca să-l 
duc pe străzi prăfuite și pline de polen și să-l las în 
grija unui doctor militar sau chiar pe mâna acelui 
şarlatan de Hebdy. Dacă mai face o criză, nimeni 
nu-l mai poate ajuta... 

Jenny a făcut o grimasă. 

— Da, ai dreptate, a spus ea cu reţinere în glas. 
Şi din acelaşi motiv nu poţi pleca de aici și să-l laşi 
singur. 

— Exact. 

Iar Jamie va sosi aici, ca să mă găsească. Nu voi 
pleca. 

— Uite, dacă Jamie vine şi nu te găseşte aici, se 
va duce imediat la tipografie, a remarcat Jenny, 
ceea ce a făcut ca perişorii de pe ceafă să mi se 
răscoale. 

— Ce-ar fi să încetezi cu asta? 

— Cu ce anume? a întrebat ea cu mirare în glas. 

— Cu cititul gândurilor mele! 

— A, de asta era vorba... Mi-a zâmbit, iar ochii 
ei albaștri s-au strâns, devenind nişte triunghiuri. 
Claire, tot ce gândești se citeşte pe faţa ta. Cred că 
Jamie ţi-a spus asta, nu? 

Am simțit arsura unei îmbujorări urcând dinspre 
decolteul cam Jos şi abia în acea clipă mi-am adus 
aminte că încă purtam rochia de mătase de 
coloarea ambrei, care acum era îmbibată de 
sudoare, plină de praf şi m-am simţit brusc foarte 
obosită. Şi aveam corsetul prea strâns. Am sperat 
că nu chiar tot ce gândeam mi se poate citi pe faţă, 
deoarece exista o mică informație pe care 
deocamdată nu doream să o împărtăşesc cu Jenny. 

— Ei, nu pot descoperi tot ce gândești, a 
recunoscut ea — şi o făcea din nou, la naiba! —, dar 
e uşor să-mi dau seama că te gândești la Jamie. 

Am socotit clar că nu voiam câtuși de puţin să 
aud cum arătam când mă gândeam la Jamie și 

tocmai mă pregăteam să mă scuz pentru a vedea ce 
mai făcea ducele, pe care l-am auzit tuşind și 
blestemând în germană, când atenția mi-a fost 
distrasă de un băiat care gonea pe stradă de parcă 
ar fi fost urmărit de diavol, având haina întoarsă pe 
dos şi poalele cămăşii fluturând. 

— Colenso! am exclamat eu. 

— Ce? a spus Jenny, luată prin surprindere. 

— Nu ce. Cine. El, am spus eu, arătând spre o 
creatură scundă şi murdară care se apropia gâfâind 
pe alee. Colenso Baragwanath. Grăjdarul lui 
William. 

Colenso, care arăta întotdeauna ca şi cum s-ar fi 
pregătit să se aşeze pe o ciupercă otrăvitoare, a 
gonit spre uşă atât de repede încât eu şi Jenny a 
trebuit să sărim deoparte din calea lui. Colenso s-a 
împiedicat de prag și a căzut pe burtă. 

— Arăţi ca şi cum încornoratul ar fi pe urmele 
tale, flăcăule, a spus Jenny, aplecându-se ca să-l 
ajute să se ridice în picioare. Şi unde-ți sunt 
pantalonii? 

Bineînţeles, băiatul era descult şi pe sub haină 
nu avea decât cămaga lungă. 

— Mi i-au luat, a spus el precipitat, chinuindu- 
se să-şi recapete suflul. 

— Cine? am întrebat eu, scoţându-i haina şi 
întorcând-o pe dos, așa cum trebuia. 

— Ăia de colo, a spus el, făcând un gest disperat 
spre Locust Street. Am vârât capul în tavernă, să 
văd dacă lordul Ellesmere era cumva acolo — 
câteodată este — şi am dat de un grup de oameni 
care bâzâiau ca un stup de albine. Cu ei erau și 
niște băieți mari, iar unul dintre ei, care mă 
cunoştea, a scos un răcnet, strigând că îi spionez și 
că vreau să duc ştiri la armată, după care m-au 
apucat şi m-au făcut trădător şi de aceea mi-au 
întors haina pe dos, iar un om a spus că mă va bate 
şi-mi va da o lecţie ca să nu mai fac aşa ceva şi m- 
a prins de pantaloni, şi... şi... în fine, am scăpat 
din mâinile lui şi am căzut pe podea, după care m- 

am târât pe sub mese şi am rupt-o la goană. Şi-a 
trecut o mânecă pe sub nasul care îi curgea. 
Domnia Sa e aici, doamnă? 

— Nu, i-am răspuns. Dar ce treabă ai cu el? 

— A, eu, niciuna, doamnă, m-a asigurat el cu 
toată sinceritatea. Maiorul Findlay îl caută şi vrea 
să îl vadă. Neîntârziat. 

— Hm. Păi... oriunde ar fi pe moment, s-ar 
putea ca în seara asta să se întoarcă la încartiruirea 
lui. Ştii unde este, nu? 

— Da, doamnă, dar nu ies pe stradă fără 
pantaloni! 

Părea îngrozit, dar și indignat, iar Jenny a pufnit 
în râs. 

— Nu-ţi găsesc nicio vină, băiete, a spus ea. Dar 
uite, nepotul meu cel mare s-ar putea să aibă o 
pereche de pantaloni de prisos. Mă duc la 
tipografie, mi-a zis ea, aduc pantalonii și îi 
povestesc și lui Marsali ce se întâmplă. 

— De acord, am zis eu, destul de reticentă să o 
văd plecată. Dar să te-ntorci repede. Şi roag-o să 
nu publice nimic din toate astea în ziar. 

10 


POGORÂREA DUHULUI SFÂNT 
ASUPRA 


UNUI DISCIPOL ȘOVĂITOR 


Locul de care adusese vorba Dan Morgan se afla 
în apropiere: o cabană dărăpănată aflată într-un 
crâng de ulmi, la care se ajungea pe o alee scurtă 
din pământ bătucit ce pornea din drumul principal. 

Au văzut un cal castrat, mare, de culoare 
cenuşie, legat de picioare şi păscând în apropiere, 
în vreme ce harnaşamentul lui stătea pe verandă; a 
ridicat scurt capul şi a nechezat spre străini. 

Urmându-l pe Dan, Jamie s-a aplecat ca să 
treacă pe sub pragul de sus al uşii și s-a trezit într- 
o încăpere sărăcăcioasă şi întunecoasă, care 
mirosea a zeamă de varză acră, murdărie şi urină. 
Exista o fereastră, ale cărei obloane fuseseră 
deschise ca să pătrundă aerul, iar lumina soarelui 
care pătrundea pe ea profila capul lung al unui 
bărbat masiv, care stătea la masă și a ridicat ochii 
când s-a deschis ușa. 

— Colonele Morgan, a spus el cu glas moale, 
vorbind cu accentul tipic al celor din Virginia. Mi- 
ai adus veşti bune? 

— Exact asta v-am adus, domnule general, a 
spus bătrânul Dan şi l-a împins pe Jamie în fața 
lui, spre masă. L-am găsit pe pungașul acesta pe 
drum şi l-am convins să vină aici. E colonelul 
Fraser, despre care v-am mai vorbit. Abia s-a 
întors din Scoţia şi este omul potrivit să comande 
oamenii lui Taylor. 

Bărbatul masiv se ridicase deja în picioare, a 
întins o mână și a zâmbit — deşi a făcut asta 
ținându-și buzele strânse, ca şi cum s-ar fi temut că 

putea să îi scape ceva printre ele. Era la fel înalt ca 
Jamie, care s-a trezit privind direct 

În ochii lui albaştri-cenuşii şi pătrunzători, 
măsurându-l în momentul în care i-a strâns mâna. 

— George Washington, a spus el. Sluga 
dumneavoastră. 

— James Fraser, a spus Jamie, simțindu-se 
oarecum năucit. Sluga dumneavoastră preaplecată, 
domnule. 

— Stai cu mine, colonel Fraser. Masivul bărbat 
din Virginia i-a făcut lemn spre băncile grosolane 
aflate lângă masă. Calul meu a ologit, iar sclavul 
meu a plecat să-mi găsească altul. N-am idee cât 
timp îi va trebui, pentru că am nevoie de unul 
puternic pentru a suporta greutatea mea, iar 
asemenea cai sunt puțini în zilele astea. L-a 
măsurat pe Jamie din cap până-n picioare cu un aer 
sincer apreciativ; amândoi semănau ca statură. Nu 
cred ca ai un cal cu asemenea calităţi, aşa-i? 

— Ba am. Era limpede la ce se aştepta 
Washington, astfel că Jamie a cedat cu eleganţă. 
Îmi faceţi onoarea de a-l primi, domnule general? 

Bătrânul Dan a scos un sunet de nemulțumire şi 
şi-a mutat greutatea de pe un picior pe celălalt, 
dorind să ridice obiecții, dar Jamie a clătinat scurt 
din cap spre el. Nu mai avea mult până la 
Philadelphia, astfel că putea merge pe jos. 

Washington a părut încântat şi i-a mulțumit 
îndatoritor, spunând că imediat ce i se va găsi unul 
pe măsură, îi va înapoia calul. 

— Numai că în prezent este necesar să mă pot 
mișca repede, domnule colonel, a adăugat 
Washington, parcă cerându-şi scuze. Cred că ştiţi 
că generalul Clinton se retrage din Philadelphia, 
nu? 

Jamie a simțit un şoc amintind de căderea unei 
monede încinse pe o bucată de unt. 

— EI... nu, domnule. Nu știam. 

— Tocmai voiam să ajung la asta, a spus Dan, 
uşor iritat. Vă spun, nimeni nu mă lasă să strecor o 

vorbă în plus. 

— Fi, acum ai prilejul, a spus Washington, cu 
glas amuzat. Şi s-ar putea să mai ai unul dacă te 
grăbeşti să vorbeşti înainte de sosirea lui Lee. 
Luaţi loc, domnilor, vă rog. Aştept... a, iată că au 
sosit. 

Zgomotele de la ușa dinspre curte sugerau 
sosirea unor călăreți, iar după câteva momente, 
cabana s-a umplut de ofițeri ai Armatei 
Continentale. 

În mare parte, mai toți erau oameni căliţi de 
vreme, purtând elemente amestecate de uniformă, 
la care se adăugau cămăși de vânătoare sau 
pantaloni făcuți din lână, în casă. Până şi 
uniformele complete erau uzate și stropite de 
noroi, iar mirosul oamenilor care trăiseră în 
condiții dure a acoperit duhorile casnice din 
cabană. 

În timpul agitaţiei şi saluturilor entuziaste, 
Jamie a descoperit de unde venea mirosul de urină: 
o femeie cu fața trasă stătea cu spinarea lipită de 
perete, într-un colţ al încăperii, ținând la piept un 
sugar înfășat într-un şal murdar, plimbându-și 
ochii încoace şi încolo spre intruși. Pe şal se vedea 
o pată întunecată de umezeală, dar era limpede că 
femeia se temea să se mişte din acel loc pentru a 
schimba sugarul, de aceea se muta mecanic de pe 
un picior pe celălalt, bătându-l uşor pe spinare 
pentru a-l alina. 

— Colonele Fraser! Mă bucur! Mă bucur să te 
revăd! 

Glasul omului i-a distras atenţia de la femeie şi 
copil şi, spre surprinderea lui, s-a trezit strâns de 
mână cu entuziasm de Anthony Wayne — cunoscut 
fără niciun ocol sub numele de „Anthony cel 
Nebun” — pe care Jamie îl văzuse ultima oară în 
urmă cu câteva săptămâni, înainte de căderea 
Ticonderoga. 

— Domnule, ce mai fac soția ta şi nepotul 
indian? tocmai îl întreba Wayne, zâmbind către 

Jamie. 

Anthony era scund și îndesat, având obrajii 
umflaţi ca ai unei veverițe, dar şi un nas ascuţit şi 
avântat, deasupra căruia ochii lui păreau să arunce 
câteodată flăcări. Pe moment, Jamie s-a simțit 
liniştit să îi vadă doar iluminaţi de un interes 
amical. 

— Totul e bine, domnule, mulţumesc. ŞI... 

— Spune-mi, soția ta este în apropiere? Wayne 
s-a apropiat ceva mai mult de Jamie şi a coborât 
puţin vocea. Am avut necazuri cumplite cu laba 
piciorului la care am gută, iar ea a făcut minuni cu 
abcesul de la baza coloanei când eram la Ti... 

— Colonele Fraser, permite-mi să ti-i prezint pe 
generalul maior Charles Lee şi pe generalul 
Nathanael Greene. 

Spre ușurarea lui Jamie, cu accentul lui tipic 
pentru Virginia, glasul lui George Washington a 
intervenit, despărțindu-l pe Jamie de coloana lui 
Anthony cel Nebun. 

În afară de Washington, Charles Lee era cel mai 
bine echipat dintre toţi, purtând uniformă 
completă, începând cu gulerul metalic şi terminând 
cu cizmele lustruite. Jamie nu îl întâlnise până 
atunci, însă, indiferent cum ar fi fost îmbrăcat, l-ar 
fi putut deosebi ca soldat profesionist chiar şi într- 
o mulțime. Un englez care lăsa întotdeauna 
impresia că a adulmecat ceva dubios, însă el i-a 
strâns mâna destul de cordial, spunându-i scurt: 
„Sluga dumneavoastră, domnule.” Jamie ştia 
precis două lucruri despre Charles Lee, ambele 
aflate de la Ian cel Tânăr: mai precis, că avea ca 
soție o femeie din tribul mohawk şi că cei din acel 
trib îi spuneau Ounewaterika. lan îi spusese că 
numele însemna „Apă Fiartă”. 

Aflat între Anthony Nebunul și Apă Fiartă, 
Jamie începuse să simtă că ar fi trebuit să dea 
pinteni calului şi să scape când îl întâlnise pe Dan 
Morgan pe drum, dar acum era prea târziu pentru 
regrete. 

— Domnilor, aşezați-vă, pentru că nu avem 
timp de pierdut. Washington s-a întors către femeia 
din colțul încăperii. Doamnă Hardman, aveți ceva 
de băut? 

Jamie i-a văzut gâtul mișcându-se când ea a 
înghițit în sec, a strâns copilul la piept atât de tare, 
încât acesta a scos un țipăt ca un purcel şi a 
început să plângă. A simțit că o parte dintre 
bărbaţi, fără îndoială taţi, s-au crispat auzind acele 
sunete. 

— Nu, prietene, a spus ea, iar Jamie şi-a dat 
seama că femeia era quaker. Nimic altceva decât 
apă de la puț. Să vă aduc o găleată? 

— Nu te deranja, prietenă Hardman, a spus 
Nathanael Greene cu glas moale. Am în desăgi 
două sticle care ne vor fi de ajuns. Ca să nu o 
sperie, s-a apropiat încet de femeie şi a luat-o cu 
blândeţe de o mână. Vino afară. Nu e nevoie să te 
simți tulburată de lucrurile pe care o să le 
discutăm. 

Greene era un bărbat masiv şi impozant, care 
şchiopăta vizibil, dar ea a părut calmată de vorbele 
lui directe şi a ieşit cu el, deși, cu o expresie de 
îngrijorare, s-a uitat peste umăr, ca şi cum s-ar fi 
temut că acei bărbaţi ar putea să-i dea foc la casă. 

Un sfert de oră mai târziu, Jamie nu a mai fost 
chiar atât de sigur că ei nu ar fi putut incendia 
cabana doar prin discuţiile aprinse pe care le 
purtau. Washington şi oamenii lui rămăseseră 
blocaţi la Valley Forge în ultimele şase luni, 
instruindu-se şi pregătindu-se, iar generalii erau 
dornici să atace duşmanii. 

Multe discuţii, planuri propuse, abandonate, 
reluate. Jamie a ascultat totul cu mintea în altă 
parte; o jumătate din ea se afla la Philadelphia. 
Auzise destule de la Fergus ca să ştie că oraşul era 
divizat, cu înfruntări dese între patrioți şi loialişti, 
totul fiind ținut sub control doar de prezența 
soldaților britanici — însă loialiştii erau în 
minoritate. În clipa în care protecţia armatei 


99 


dispărea, loialiştii vor rămâne la mila rebelilor — 
iar aceştia, care fuseseră suprimaţi vreme de luni 
întregi, probabil că nu se vor arăta deloc iertători. 

Şi Claire... A simţit că i se usucă gura. Aşa cum 
ştia toată lumea din Philadelphia, ea era soția 
lordului John Grey, un loialist de vază. lar el, 
Jamie, o lipsise de protecţia lui John Grey, lăsând- 
o singură şi neajutorată într-un oraș pe cale de a 
exploda. 

Cât timp mai avea până când trupele britanice 
vor părăsi oraşul? Nimeni de la masa aceea nu știa. 

A participat cât mai puţin posibil la discuții, atât 
pentru că şi-a făcut calcule cât de curând putea 
ajunge la Philadelphia pe jos, față de posibilitatea 
de a se duce la privată şi să-şi fure propriul cal, pe 
care 1-l cedase lui Washington, dar şi pentru că nu 
uitase ce îi spusese bătrânul Dan generalului 
Washington când îl dusese cam cu forţa acolo. 
Ultimul lucru pe care şi-l dorea era... 

— lar dumneavoastră, domnule colonel Fraser, 
a spus Washington. Jamie a închis ochii, apoi și-a 
încredinţat sufletul lui Dumnezeu. Îmi faceți 
onoarea de a accepta comanda batalionului lui 
Henry Taylor? Generalul Taylor s-a îmbolnăvit şi a 
murit în urmă cu două zile. 

— Sunt... sunt onorat, domnule, a reușit să 
spună Jamie, gândindu-se disperat la toate. 
Necazul este că am treburi urgente de rezolvat... 
în Philadelphia. Voi fi încântat să vă fiu de ajutor, 
imediat ce îmi rezolv problemele — şi, desigur, aş 
putea aduce informaţii privind felul în care stau 
lucrurile cu forțele generalului Clinton. 

Washington se uitase cu severitate la el cât 
spusese primele fraze, dar ultima dintre ele i-a 
făcut pe Greene şi Morgan să scoată sunete de 
aprobare, iar Wayne a dat din cap în semn de 
încuviinţare. 

— Domnule colonel, vă puteţi prelua funcția în 
termen de trei zile? 

— Da, domnule! 

Mai avea de mers vreo şaisprezece kilometri 
până în oraș; putea parcurge acea distanţă în două 
sau trei ore. Şi, odată ajuns acolo, nu avea nevoie 
decât de treizeci de secunde ca să o scoată pe 
Claire din casă. 

— Prea bine. Sunteţi numit temporar general de 
armată. Asta... 

— Ifrinn! 

— Ce-aţi spus, domnule colonel? 

Washington a părut derutat. Dan Morgan, care îl 
mai auzise pe Jamie spunând „La dracu” în 
gaelică, a clătinat din cap alături de el. 

— Vă... vă mulţumesc, domnule. 

Şi-a înghițit nodul din gât, simțind un val 
ametitor de căldură trecând peste el. 

— Însă numirea dumneavoastră va trebui 
aprobată de Congres, a continuat Washington, 
încruntându-se vag, şi nu există nicio garanție 
privind hotărârea pe care o vor lua oamenii aceia 
artăgoşi, de care e numai gura. 

— Am înţeles, domnule, l-a asigurat Jamie. 

Nu putea decât să spere. Dan Morgan i-a întins 
o sticlă şi a băut cu nesaţ din ea, abia băgând de 
seamă ce era în ea. Transpirând abundent, s-a lăsat 
la loc pe bancă, sperând să nu mai ajungă în 
centrul atenției. 

Isuse, ce va urma? Intenţionase să se strecoare 
neobservat în oraş şi să plece de acolo cu Claire, 
apoi să plece spre sud pentru a-și recupera 
tiparniţa, să înfiinţeze o mică afacere la Charleston 
sau Savannah până la încheierea războiului şi apoi 
se puteau întoarce la Ridge. Însă știuse că exista un 
risc; orice bărbat mai tânăr de şaizeci de ani putea 
fi silit să intre în serviciul milițiilor, iar dacă se 
gândea mai bine, probabil că era de preferat să 
devină general decât comandant al unei miliții. 
Poate. lar un general putea demisiona, iar acesta 
era un gând care îi dădea curaj. 

În ciuda tuturor discuţiilor şi a perspectivelor 
îngrijorătoare legate de viitorul imediat, Jamie a 

descoperit că acorda mai multă atenţie feţei lui 
Washington decât celor spuse de el, observând 
felul în care vorbea și se comporta, ca să îi poată 
povesti lui Claire. A regretat că nu îi putea povesti 
Bnannei; ea şi Roger Mac speculaseră câteodată 
despre cum ar fi să cunoască o persoană ca 
Washington — deşi, după ce întâlnise oameni 
celebri, spusese că era probabil ca experienţa să se 
dovedească dezamăgitoare. 

A trebuit să admită că Washington ştia ce 
planifica; asculta mai mult decât vorbea, iar când 
spunea ceva, atingea esențialul. Şi radia un aer de 
autoritate detașată, deşi era limpede că situaţia din 
acele momente îl făcea să fie foarte agitat. Avea 
fața ciupită de vărsat, cu trăsături grosolane și era 
departe de a fi atrăgător, însă avea multă demnitate 
şi prestanță. 

Expresia de pe faţa lui devenise foarte animată 
şi a ajuns să râdă din când în când, arătându-și 
dinții cariați şi pătaţi. Jamie era fascinat; Brianna îi 
spusese că erau falşi, făcuți din lemn şi fildeș de 
hipopotam, iar asta l-a făcut să-și aducă aminte de 
bunicul lui: Bătrânul Vulpoi avusese o proteză 
făcută din lemn de fag. În timpul unei certe de la 
Castelul Beaufort, Jamie îi aruncase în foc şi preţ 
de o clipă s-a simțit acolo, mirosind fumul de turbă 
şi vânat fript, având pielea înfiorată de un 
avertisment, pentru că era înconjurat de neamuri 
care îl puteau ucide. 

Şi, la fel de brusc, s-a trezit înapoi, înghesuit 
între Lee şi bătrânul Dan, duhnind a sudoare și, 
fără să vrea, a simțit că entuziasmul crescând al 
celor prezenţi începe să-i pătrundă treptat în sânge. 

Faptul că stătea la mai puţin de treizeci de 
centimetri de un bărbat pe care nu îl cunoştea 
deloc, dar despre care ştia mai multe decât el, i-a 
creat o senzaţie ciudată în stomac. 

E-adevărat, stătuse multe seri alături de Charles 
Stuart, ştiind — şi crezând — ceea ce Claire îi 
spusese că se va întâmpla cu el. Cu toate astea... 

Isus îi spusese lui Toma necredinciosul: „Fericiţi 
cei ce n-au văzut şi au crezut!” Jamie s-a întrebat 
cum se chemau cei care văzuseră şi erau obligați 
să trăiască ştiind. A socotit că „fericiţi” nu era 
cuvântul cel mai potrivit. 


A trecut mai mult de o oră până când 
Washington şi ceilalți şi-au luat rămas-bun — o oră 
în care Jamie s-a gândit în repetate rânduri că ar fi 
putut să se ridice, să răstoarne masa şi să iasă în 
fugă pe ușă, lăsând Armata Continentală să se 
descurce fără el. 

Ştia foarte bine că armatele se deplasau încet, cu 
excepția situaţiei în care luptau. Şi era limpede că 
Washington socotea că va trece o săptămână sau 
mai mult până când britanicii vor părăsi de fapt 
Philadelphia. Dar nu avea niciun rost să îi spună 
asta corpului său, care, ca de obicei, avea propriul 
mod de a stabili priorităţile. Putea să-şi suprime 
foamea, setea, oboseala şi durerile provocate de 
răni. Dar nu îşi putea suprima dorința de a o 
revedea pe Claire. 

Probabil că era vorba despre ceea ce ea şi 
Brianna numea exces de testosteron, a gândit el 
calm — termenii lor pentru lucrurile evidente pe 
care le făceau bărbaţii, iar femeile nu le înțelegeau. 
Într-o bună zi va trebui să întrebe ce era 
testosteronul. S-a foit stânjenit pe banca îngustă, 
silindu-și mintea să revină la ceea ce spunea 
Washington. 

În cele din urmă, s-a auzit un ciocănit în ușă, iar 
un negru a vârât capul înăuntru și i-a făcut semn 
lui Washington. 

— Gata, domnule, a spus el cu accentul tipic 
celor din Virginia, la fel ca al lui Washington. 

— Mulţumesc, Caesar, a spus el dând din cap, 
apoi şi-a lăsat palmele pe masă și s-a ridicat rapid. 
Aşadar, domnilor, ne-am înţeles? Generale Lee, vii 
cu mine. Pe ceilalți vă voi vedea la momentul 


103 


potrivit în ferma lui Sutfin, în caz că nu vă 
transmit alt ordin. 

Jamie a simţit că îi tresaltă inima şi a dat să se 
ridice, dar bătrânul Dan ţi-a lăsat o mână pe braţul 
lui. 

— Mai rămâi puțin, Jamie, a spus el. Trebuie să 
ştii câte ceva despre noul post de comandă, nu? 

— Păi, eu... a început el, dar nu a avut încotro. 

A rămas aşezat cât Nathanael Greene i-a 
mulțumit doamnei Hardman pentru ospitalitate şi a 
rugat-o să primească o mică recompensă din partea 
armatei pentru faptul că îi primise cu gânduri 
bune. Jamie a gândit că ar fi pariat pe orice că 
acele monede pe care Greene le-a scos din pungă 
era banii lui, nu ai armatei, însă femeia i-a primit, 
iar pe fața ei obosită a apărut o expresie de 
acceptare prea discretă ca să fie vecină cu 
plăcerea. Jamie a văzut cum umerii ei au coborât 
de uşurare după ce uşa s-a închis în urma 
generalilor și şi-a dat seama că prezenţa acestora ar 
fi putut să pună în primejdie viețile ei şi ale 
copilului dacă vreun spion ar fi văzut ofiţeri în 
uniforma Armatei Continentale vizitându-i casa. 

Cu un aer gânditor, s-a uitat la Jamie şi la Dan, 
dar ei păreau să o deranjeze mult mai puţin, pentru 
că purtau haine civile uzate. Dan îşi scosese 
vestonul şi îl împăturise după ce îl întorsese pe 
dos, apoi îl aşezase pe bancă, alături de el 

— Simti limbi de foc coborând spre capul tău, 
Jamie? l-a întrebat Dan, căutându-i privirea. 

— Poftim? 

„ȘI fund seară, în ziua aceea, întâia a 
săptămânii, şi ușile fiind încuiate, unde erau 
adunaţi ucenicii de frica iudeilor, a venit Isus şi a 
stat în mijlocul lor şi le-a zis: Pace vouă!” a citat 
Dan şi a zâmbit larg când a văzut expresia de 
uimire de pe faţa lui Jamie. 

— Abigail a mea citeşte mult şi-mi citează din 
Biblie cu regularitate, sperând că asta mă va 
îndrepta, deşi nu prea sunt şanse în privinţa asta. 

Şi-a scos rucsacul pe care îl adusese cu el şi a 
scotocit prin el, după care a scos un teanc de hârtii 
împăturite şi cam rufoase, un corn cu praf de 
cerneală și două pene de scris, zdrenţuite. Ei bine, 
acum, după ce Tatăl, Fiul şi Sfântul Duh au plecat 
cu treburi, să-ți scriu numele comandanților de 
companii, tot ce există în materie de miliții și unde 
se află fiecare, fiindcă nu e probabil să se afle în 
cazărmi şi nici măcar în acelaşi sat. Doamnă 
Hardman, pot să te deranjez să-ți cer câteva 
picături de apă pentru a face cerneală? 

Cu dificultate, Jamie şi-a îndreptat mintea spre 
acea treabă, pentru că era mai bine să se încheie 
repede, astfel că după un sfert de ceas a strâns 
listele, scrise de mâna stângace a lui Dan. Două 
ore până la Philadelphia... poate trei. 

— Al vreun ban la tine? l-a întrebat Dan, 
oprindu-se o clipă lângă ușă. 

— Nicio leţcaie, a recunoscut Jamie, aruncând o 
privire spre locul de la centură în care îşi prindea 
în mod normal punga cu bani. 

I-o dăduse lui Jenny să o păstreze în timpul 
călătoriei, fiindcă ei îi plăcea să facă mici 
cumpărături pentru amândoi. lar în acea dimineaţă 
fusese atât de înfierbântat să o vadă pe Claire, 
încât părăsise tipografia doar cu hainele de pe el și 
cu pachetul de hârtii pentru Fergus. Şi-a rezervat o 
clipă pentru a se întreba dacă lucrurile se 
schimbaseră între timp, dacă nu cumva fusese 
văzut dându-i hârtule lui Fergus şi apoi urmărit de 
soldați până la casa lordului John — şi a lui William 
—, dar regretele nu îşi aveau niciun rost. 

Dan a scotocit din nou prin rucsac şi a scos o 
pungă mică şi un portofel din care se auzeau 
clinchete, şi i le-a aruncat pe ambele lui Jamie. 

— Puţină mâncare pentru drum și un avans 
pentru solda ta de general, a spus el şi a chicotit 
amuzat de propria glumă. Va trebui să plăteşti cu 
bani peşin pentru o uniformă şi n-o să găseşti 
vreun croitor din Philadelphia care să facă aşa ceva 

pentru Armata Continentală. Şi Doamne fereşte să 
apari în faţa lui George Washington fără uniforma 
reglementară. Ţine foarte mult la ţinută şi spune că 
nu poţi fi respectat dacă nu arăţi cum ţi-e rangul. 
Dar cred că ştii totul despre treaba asta. 

Dan, care participase la ambele bătălii de la 
Saratoga purtând cămașă de vânător şi lăsându-și 
jacheta uniformei atârnată de o creangă a unui 
copac din tabără din cauza căldurii, i-a zâmbit cu 
generozitate lui Jamie, iar cicatricea de pe buza de 
sus, pe unde îi pătrunsese un glonţ care îi trecuse 
prin obraz, apărea albicioasă pe pielea bronzată. 

— Mergi cu bine, generale Fraser! 

Jamie a pufnit, însă a zâmbit când s-a ridicat să 
îi strângă mâna lui Dan. Apoi s-a întors spre 
lucrurile împrăștiate pe masă — îngrămădind 
hârtiile şi punga în sac, plus o pană pe care Dan o 
abandonase, pentru că uitase de ea. Era 
recunoscător pentru mâncare; mirosul de carne 
uscată şi turte din mălai s-a ridicat din adâncul 
sacului de pânză și a simţit şi formele merelor de 
la fundul lui. Plecase de la atelierul tipografic fără 
să mănânce de dimineaţă. 

S-a îndreptat de spate şi o durere ca un fulger a 
tâşnit din mijlocul coloanei vertebrale în josul 
piciorului, până la laba piciorului. A scos un icnet 
şi s-a prăbuşit pe un scaun, simțindu-şi şalele și 
fesa dreaptă cuprinse de crampe. 

— Isuse, Sfântă Marie şi Fecioară, nu acum, a 
spus el printre dinții încleştaţi, rostind acele 
cuvinte atât ca rugăciune, dar şi ca blestem. 

Simţise o oarecare întindere și o ruptură în 
spinare când îl lovise pe John Grey, însă în arşiţa 
acțiunii nu i se păruseră importante. Nu se simţise 
deranjat cât mersese — abia dacă băgase de seamă, 
mai ales că se gândea la tot felul de lucruri —, însă 
acum, după ce stătuse așezat o vreme, iar mușchii i 
se răciseră... 

Cu grijă, a încercat să se ridice, dar s-a prăbuşit 
pe bancă. Transpirând şi stând aplecat peste masă 


106 


cu pumnii strânși, a spus în gaelică o serie de 
lucruri care nu semănau nicidecum cu rugăciuni. 

— Te simţi bine, prietene? 

Stăpâna casei s-a apropiat de el şi s-a uitat 
îngrijorată la el cu o privire mioapă. 

— Un... moment, a reuşit el să spună, 
străduindu-se să respire aşa cum îl sfătuise Claire 
când avea un asemenea spasm. 

— Seamănă cu chinurile facerii, îi spusese ea, 
amuzată. 

Nu 1 se păruse amuzant nici prima oară, nici 
acum. 

Durerea s-a domolit. Şi-a întins piciorul, apoi l-a 
mișcat sub el, dar cu mare fereală. Deocamdată era 
bine. Însă când a încercat din nou să se ridice, 
şalele parcă i-au fost prinse într-o menghină, iar 
durerea, care i-a tăiat răsuflarea, l-a împuns 
puternic în fesă. 

— Ai... ceva... whisky? Sau rom? 

Dacă ar putea doar să se ridice în picioare... 
însă femeia a scuturat din cap. 

— Îmi pare rău, prietene. N-am nici măcar o 
picătură de bere. Şi nici lapte pentru copii, a 
adăugat ea cu amărăciune în glas. Armata mi-a luat 
caprele. 

Nu a spus care armată, dar a presupus că pentru 
ea nu avea importanţă. A scos un sunet prin care 
şi-a exprimat părerea de rău, asta în cazul în care 
ar fi fost vorba de Armata Continentală sau de vreo 
trupă de voluntari, şi s-a lăsat moale, respirând din 
greu. I se mai întâmplase asta în alte trei rânduri — 
aceeaşi durere fulgerătoare și incapacitatea de a se 
mișca. O dată, îi trebuiseră patru zile până când 
reuşise să se târască de colo-colo; în celelalte două 
rânduri, se ridicase în picioare după două zile și, 
cu toate că îl săgetaseră dureri vreme de 
săptămâni, fusese capabil să păşească, dar lent. 

— Ţr-e rău? îți pot da nişte sirop de rubarbă, i-a 
propus ea. 

Auzind asta, a clătinat din cap și a reuşit să 
zâmbească. 

— Mulţumesc, doamnă. N-am decât un junghi 
în spinare. După ce-mi trece, o să mă simt bine. 

Beleaua era că până îi trecea, era aproape 
neajutorat, având un sentiment de panică odată ce 
a înţeles asta. 

— Aha. 

Femeia a ezitat o clipă, s-a mișcat, după care 
sugarul a început să urle, de aceea s-a întors să-l ia 
în braţe. O fetiţă — de vreo cinci sau şase ani, 1 s-a 
părut lui Jamie, o ființă foarte scundă — a ieşit târâş 
de sub pat şi s-a uitat curioasă la el. 

— O să rămâi la masă? l-a întrebat ea, cu glas 
subțire şi precis. l-a aruncat o încruntătură, semn 
că îl evalua. După cum arăţi, cred că mănânci 
mult. 

Și-a schimbat părerea despre vârsta fetiţei, 
apreciind că avea opt spre nouă ani, şi i-a zâmbit. 
Încă transpira din cauza durerii, dar părea să se fi 
domolit puțin. 

— N-o să-ți iau mâncarea, a nighean, „fiica 
mea”, a asigurat-o el. De fapt, am niște carne 
uscată în desaga de colo, e a ta. Ea a făcut ochii 
mari și rotunzi cât niște monede, de aceea Jamie s- 
a corectat: Pentru familia ta, am vrut să zic. 

Femeia s-a uitat nerăbdătoare spre desagă, şi-a 
înghițit dureros nodul din gât şi a salivat; Jamie a 
auzit înghițitura în sec, iar asta i-a frânt inima. 

— Pru! a şoptit ea, întorcându-se grăbită spre 
masă. Mâncare! 

O altă fetiță a ieşit târâş de sub pat şi s-a așezat 
alături de sora ei. Amândouă erau slabe ca nişte 
bețe, deşi în rest nu semănau prea mult una cu 
cealaltă. 

— Am auzit, a spus ea către sora ei, şi s-a uitat 
cu un aer solemn la Jamie. 

— Să n-o laşi pe mama să-ţi dea sirop de 
rubarbă, l-a sfătuit ea. Te face să ieşi afară ca 

naiba, şi dacă n-ai timp să ajungi la privată, 
atunci... 

— Prudence! 

Ascultătoare, Prudence a închis gura, dar a 
continuat să se uite cu interes la Jamie. Sora ei a 
scotocit sub pat, scoțând de acolo un obiect 
familiar, urât, făcut din lut cafeniu, pe care i l-a 
arătat cu un aer serios spre verificare. 

— Domnule, o să ne întoarcem cu spatele dacă e 
nevoie... 

— Patience! 

Roşind, doamna Hardman a luat oala de noapte 
de la Rica ei şi le-a împins pe fetiţe spre masă 
unde, aruncând o privire spre Jamie, ca să se 
convingă că el vorbise serios, a scos pâinea, carnea 
şi merele din sac, împărțind grijulie pâinea în trei: 
două bucăţi mai mari pentru fete şi una mai mică 
pentru ea, păstrată pentru mai târziu. 

Lăsase oala de noapte pe podea, lângă pat, iar 
după ce l-a aşezat cu atenție pe Jamie pe salteaua 
umplută cu pănuşi de porumb, acesta a văzut ceva 
scris cu litere albe pe fundul oalei. Și-a mijit ochii 
ca să distingă mai bine în lumina slabă, apoi a 
zâmbit. Era un motto în latină, încercuind o albină 
executată foarte clar, cu o expresie jovială şi un 
ochi închis, ca şi cum ar fi clipit, Jam apis potanda 
fineo ne. 

Mai văzuse acea glumă -— bordelul din 
Edinburgh, unde avusese o cameră, era echipat cu 
asemenea ustensile care etalau o diversitate de 
expresii în latină, cele mai multe obscene, dar 
unele dintre ele simple glume, ca aceea a doamnei 
Hardman. Era o propoziţie în latină, chiar ridicolă 
— „Nu bea albina”. Dar dacă era citită fonetic în 
engleză, ignorând legătura dintre cuvinte, însemna 
„Sunt o oală de noapte şi chiar una frumoasă”. A 
aruncat o privire gânditoare spre femeie, dar a 
socotit că nu asta îi era meseria. Absentul domn 
Hardman trebuia să fie ori să fi fost cândva un om 
educat, dar, având în vedere sărăcia acelei 

gospodării, probabil că murise, de aceea Jamie și-a 
făcut cruce cu discreţie la acel gând. 

Bebeluşa se trezise şi se agita în patul ei, 
scoțând țipete scurte şi ascuţite ca un pui de vulpe. 
Doamna Hardman a ridicat copila şi, cu un picior, 
a tras lângă foc un scaun de alăptat. A așezat copila 
pe pat, alături de Jamie, şi-a desfăcut bluza cu o 
mână, iar cu cealaltă a oprit din rostogolire un măr 
de pe masă, împins de cotul uneia dintre fete. 

Fiind la fel de flămândă ca şi surorile ei, 
bebelușa a plescăit din buze. 

— lar ea trebuie să fie Chastity, n-am nicio 
îndoială, a spus el. Doamna Hardman a rămas cu 
gura căscată. 

— De unde ştii numele copilei? 

Jamie s-a uitat la Prudence şi Patience, care, 
tăcute, mâncau de zor pâine cu carne, vârându-le 
în gură cât de repede puteau mesteca și înghiți. 

— Păi, încă n-am întâlnit vreo fată pe nume 
Sobriety sau Fortitude, a spus el cu blândeţe în 
glas. Copila e udă, n-ai o cârpă curată? 

În faţa focului erau două cârpe uzate, puse la 
uscat; ea a adus unul și a descoperit că Jamie 
desfăcuse deja scutecul umed al copilei — aşa le 
numea Claire — şi a şters copila la fund, ținându-i 
gleznele minuscule cu o mână. 

— Eşti tată, din câte văd. 

Ridicând din sprâncene şi făcând un semn de 
mulțumire din cap, doamna Hardman a luat cârpa 
murdară de la el şi a lăsat-o să cadă într-o găleată 
cu apă şi oţet aflată într-un colţ al camerei. 

— Ba chiar bunic, a spus el, fluturând un deget 
prin dreptul nasului fetiţei. Ea a gângurit şi şi-a 
încrucişat ochii, dând vioaie din picioare. Nu mai 
spun unchi pentru şase nepoți şi nepoate. 

Dar unde or fi Jem şi micuța Mandy? O fi 
putând să respire ușor acum, sărmana copilă? A 
gâdilat uşor laba rozalie a bebeluşului, amintindu- 
şi tenta albăstruie ciudat de frumoasă și 

înduioşătoare a degetelor perfecte ale lui Mandy, 
cu falange lungi şi grațioase ca ale unei broscuţe. 

Sunt ca ale tale, îi spusese Claire, trecându-şi cu 
delicateţe unghia unui deget pe talpa lui Mandy, 
făcând degetul mare şi lung să se despartă brusc de 
celelalte. Cum spusese ea că se chema asta? 

A încercat şi el asta şi a zâmbit încântat văzând 
că același lucru se întâmpla și cu degetul mare al 
piciorului lui Chastity. 

— Babinski, i-a spus el doamnei Hardman cu o 
satisfacție profundă pentru că își adusese aminte 
numele. Așa se cheamă când degetul mare de la 
piciorul unui copil face asta. Un reflex Babinski. 

Doamna Hardman a părut uimită, iar uimirea ei 
a sporit când el a înfăşurat cu pricepere cârpa 
curată și a învelit-o pe micuța Chastity în pătura ei. 
A luat copila de la el și, cu o expresie nesigură, s-a 
lăsat pe scaun şi a tras șalul murdar peste capul ei. 
Neputând să se răsucească ușor, Jamie a închis 
ochii ca să îi ofere femeii puțină intimitate. 

AMINTIȚI-VĂ DE PAOLI! 


Îi era greu să-și şteargă sudoarea cu mâinile şi 
imposibil să alunge sarea care îi provoca usturimi 
la ochiul vătămat, care era atât de umflat și 
tumefiat încât nu îl putea închide de tot. Apa i se 
scurgea pe obraz încontinuu, picurându-i de pe 
bărbie. Clipind într-o încercare zadarnică de a-şi 
limpezi vederea, John Grey nu a observat o 
creangă căzută pe cărare şi, împiedicându-se, a 
căzut lat. 

Cei aflați în spatele lui pe drumeagul îngust s-au 
oprit brusc, ciocnindu-se. Au urmat zăngănituri de 
gamele şi arme şi sunete de derută și iritare. A fost 
ridicat cu hotărâre de bărbatul înalt şi cu braţe 
puternice care îl păzea, spunându-i doar: 

— Milord, fiți atent pe unde căleați. 

I s-a adresat pe un ton calm şi l-a îndemnat uşor 
pe drum, fără a-l îmbrânci, încurajat de acea 
dovadă de respect, i-a mulţumit omului și l-a 
întrebat nume lui. 

— Cum mă cheamă? Omul a părut surprins. A, 
Bumppo. Natty Bumppo. După un moment, a 
adăugat: Dar oamenii îmi spun mai mult 
„Hawkeye”. 

— Nici nu mă miră, a spus Grey cu glas reținut. 
S-a aplecat atât cât a putut în timp ce pășea şi a 
făcut semn din cap către puşca lungă care se 
legăna prinsă într-un ham pe spinarea omului. 
Sluga dumneavoastră, domnule, înțeleg că tragi 
foarte bine, da? 

— Aveţi o intuiție bună, Domnia Voastră. 
Bumppo a părut amuzat. De ce? Vreţi să vedeți 
ceva împuşcat? Sau pe cineva? 

— Am o listă, i-a spus Grey. O să te anunţ când 
o completez. 

Mai mult a simțit decât a auzit râsul lui — 
amuzamentul era perceptibil, dar fără să se 
exprime zgomotos. 

— Lasă-mă să ghicesc cine e primul pe listă — 
scoţianul acela masiv care te-a lăsat fără ochi? 

— Da, ar fi cam fi sus pe listă. 

În realitate, nu putea hotărî pe cine ar împușca 
primul. Pe Jamie Fraser sau pe propriul lui frate. 
Probabil pe Hal, dacă ţinea seama de toate. Destul 
de ironic, asta dacă Hal nu reușea să îl împuște pe 
el. Cu toate astea, cei care îl prinseseră păreau 
convinși că spânzuratul era metoda de preferat. 

Asta 1-a adus aminte de discuţia incomodă 
înainte de a fi zorit prin pădure, pe o potecă 
folosită de căprioare, care era presărată din plin cu 
tufișuri ghimpoase, ramuri plecate spre pământ, 
căpuşe şi muşte mari cât buricul degetului, care 
înţepau. 

— Domnule Bumppo, ştii cumva din întâmplare 
ce sau poate cine este Paoli? a întrebat el pe un ton 
politicos, în timp ce a lovit cu piciorul un con de 
pin din calea lui. 

— Ce e Paoli? În glasul omului a răzbătut o 
uimire nemăsurată. Cum, domnule, ai venit recent 
în sălbăticia asta? 

— Destul de curând, i-a răspuns Grey cu 
precauție. 

— Aha. Bumppo a rămas pe gânduri, apoi şi-a 
adaptat paşii mari la cei mai scurți ai lui Grey. Păi, 
a fost un atac infam, asta-i clar. Rubedenia ta — 
generalul maior Grey, după cum s-a spus — și 
soldaţii lui s-au furișat la adăpostul nopții în locul 
unde-şi aveau tabăra oamenii generalului Wayne. 
Grey nu a vrut să riște ca vreo cremene să scapere 
şi să-i dea de gol, de aceea a ordonat să scoată 
cremenea de pe puști şi să folosească baionetele. I- 
au surprins pe americani și au străpuns cu 
baionetele vreo sută dintre ei, în paturi, şi asta cu 
sânge rece. 

— Serios? Grey a încercat să compare acea 
relatare cu vreo bătălie recentă despre care avea 
cunoștință, dar nu a reuşit. Şi... Paoli? 

— A, acela e numele tavernei din apropiere — 
Taverna lui Paoli. 

— Am înţeles. Şi unde e? Geografic vorbind. Şi 
când s-a desfăşurat această bătălie? 

Străduindu-se să-şi aducă aminte, Bumppo şi-a 
împins buzele în faţă, după care şi le-a retras. 

— Păi, să fi fost aproape de Malvern, în 
septembrie anul trecut. Masacrul Paoli, aşa îi spun 
ei, a adăugat cu o anumită rezervă. 

— Masacru? a repetat Grey. 

Lupta avusese loc înaintea sosirii lui acolo și 
auzise vorbindu-se despre asta — însă nu se 
menționase cuvântul masacru, era sigur de asta. 
Probabil percepțiile despre acel eveniment erau 
divergente, în funcție de poziția fiecăruia față de 
acel lucru. William Howe vorbise despre el în mod 
aprobator — o luptă reuşită, în care un număr redus 
de soldați britanici distruseseră o întreagă divizie 
de americani, pierzând doar șapte oameni. 

Bumppo a părut dispus să împărtăşească părerea 
lui Grey privind caracterul retoric al acelui nume, 
cu toate astea din perspectiva unui spectator. 

— EFi, ştiţi cum vorbesc oamenii, a spus el, 
ridicând din umăr. Nu e ceea ce aş numi un 
adevărat masacru, dar, încă o dată, nu sunt mulți 
care au asistat la aşa ceva, iar eu sunt unul dintre 
el. 

— Chiar aşa? 

Aruncând o privire spre ticălosul înalt şi bărbos, 
Grey a socotit că acel lucru era foarte probabil. 

— Am crescut ca indian, a spus Bumppo, 
părând foarte mândru de asta. La Mohicani, 
fiindcă ai mei au murit când încă eram în scutece. 
Da, am văzut un masacru sau chiar două. 

— Serios? a exclamat Grey, deoarece purtarea 
curtenitoare îl silea să-l invite pe om să dezvolte 
subiectul, asta dacă dorea. 

Pe de altă parte, în acest fel făcea să treacă 
timpul; avea impresia că mergeau de ore întregi, 
fără să se întrevadă vreo ţintă — nu pentru că ar fi 
fost dornic să-și anticipeze sfârşitul... 

După cum stăteau lucrurile, amintirile povestite 
de Bumppo au făcut timpul să se scurgă atât de 
repede încât Grey a fost surprins când caporalul 
Woodbine, aflat în fruntea coloanei, a comandat 
companiei să se oprească la marginea unei tabere 
destul de întinse. Cu toate acestea, Grey s-a 
bucurat destul de mult că se opriseră, pentru că 
avea în picioare pantofi de oraş, nicidecum 
potriviți pentru acel teren, astfel că tălpile lor se 
roseseră, ajungând până la ciorapi, făcându-i 
tălpile să sângereze şi să se băşice. 

—  Cercetaş Bumppo, a strigat Woodbine, 
făcând un semn scurt din cap spre însoțitorul lui 
Grey. Preiei comanda companiei până la locul în 
care se află Zeke Brown. Eu o să-l duc pe 
prizonier la colonelul Smith. 

Acel ordin a dat naștere unor nemulțumiri, din 
care Grey a dedus că oamenii companiei doreau 
foarte mult să-l însoţească pe Woodbine pentru a 
nu rata ocazia de a asista la execuţie, despre care 
se aşteptau cu oarecare speranţe să se petreacă la 
câteva momente după ce acesta era predat 
numitului colonel Smith. Însă Woodbine s-a arătat 
ferm şi, cu bolboroseli şi blesteme democratice, 
membrii miliției au plecat fără chef sub 
conducerea lui Natty Bumppo. 

Woodbine i-a urmărit până au dispărut, apoi s-a 
sumețit, îndepărtând o omidă care îi căzuse pe 
haina ponosită şi aşezându-și mai bine pălăria 
jalnică. 

— Ei bine, domnule locotenent colonel Grey. 
Mergem? 


Amintirile lui Natty Bumppo despre modul 


corespunzător de a realiza un masacru îi lăsase lui 
Grey senzația că, probabil, prin contrast, moartea 

prin spânzurare nu era cea mai cumplită. Însă, cu 
toate că nu asistase personal la masacre, văzuse 
oameni care fuseseră spânzurați, şi încă de aproape 
— iar acele amintiri l-au făcut să-şi simtă gâtlejul 
uscat. Scurgerile din ochiul vătămat nu încetaseră 
cu totul, dar se reduseseră; îşi simţea totuși pielea 
inflamată, iar umflătură i-a creat senzația 
supărătoare că avea capul deformat. Cu toate 
acestea, s-a îndreptat de spate şi a păşit cu bărbia 
ridicată spre cortul zdrențuit din pânză care se afla 
în fața caporalului Woodbine. 

Surprins de întrerupere, colonelul Smith a 
ridicat ochii de pe măsuţa care îi slujea drept birou, 
dar nu a fost la fel de uimit ca Grey. 

Îl văzuse ultima oară pe Watson Smith în 
salonul surorii lui, în Londra, în urmă cu doi ani, 
mâncând sandvișuri cu castraveți. În uniforma de 
căpitan a Regimentului Regal din Kentul de Est. 

— Domnule Smith, a spus el, revenindu-şi 
primul din starea de uluială. A făcut o plecăciune. 
Sluga dumneavoastră, domnule. 

Nu a făcut niciun efort să elimine tonul tăios din 
voce ori aspectul bătăios. S-a aşezat pe scaunul 
aflat aproape de birou fără să fie invitat şi s-a uitat 
la Smith cât de pătrunzător a putut cu singurul ochi 
nevătămat. 

Obraju lui Smith s-au aprins, dar s-a lăsat puţin 
pe spate, adunându-şi gândurile înainte de a 
răspunde şi, curios, s-a uitat pătrunzător la Grey. 
Nu era un bărbat înalt, însă avea umerii lați şi o 
prezenţă de spirit considerabilă — iar Grey ştia că 
era un militar foarte competent. Îndeajuns de 
competent cât să nu-i răspundă direct lui Grey, ci 
să se întoarcă spre caporalul Woodbine. 

— Caporale. Cum de-a ajuns aici acest 
gentleman? 

— Este locotenent colonelul Lord John Grey, 
domnule, a spus Woodbine. Aproape că plesnea de 
mândrie pentru că adusese un asemenea prizonier, 
după care a aşezat numirea lui Grey de către rege 

şi biletul însoțitor pe masa șubredă cu gesturile 
unui majordom care prezintă un fazan prăjit, cu 
ochi din diamante, unui monarh. L-am prins în 
pădure, aproape de Philadelphia. Fără uniformă. 
Hmm... după cum puteţi vedea, domnule. Și-a 
dres glasul ca să accentueze totul. Şi recunoaște că 
este văr cu generalul maior Charles Grey. Ştiţi 
dumneavoastră... masacrul Paoli. 

— Serios? Smith a ridicat documentele, dar s-a 
uitat spre Grey. Ce căuta acolo? 

— Era bătut rău de colonelul Fraser, domnule — 
unul dintre ofițerii lui Morgan. Așa a spus el, a 
adăugat acesta, ceva mai puţin sigur pe el. 

Smith a rămas netulburat. 

— Fraser... nu cred că ştiu de el. Îndreptându-și 
atenția asupra lui Grey, 1 s-a adresat pentru prima 
oară. ÎI cunoaşteţi pe colonelul Fraser... domnule 
colonel Grey? 

Ezitarea acestuia a vorbit din plin. Ei bine, nu se 
așteptase la altceva. Și-a şters nasul cât de bine a 
putut cu antebraţul şi a rămas cu spatele drept. 

— Domnule, refuz să răspund la aceste 
întrebări. Ele sunt formulate incorect. Îmi ştiţi 
numele, gradul şi regimentul din care fac parte. În 
afară de aceste aspecte, restul mă priveşte. 

Mijindu-şi ochii, Smith s-a uitat atent la el. 
Smith avea ochi destul de atrăgători, cenuşiu- 
deschis, cu gene şi sprâncene negre, foarte 
impresionanți. Grey observase asta când acesta 
luase ceaiul cu Minnie. 

Woodbine a tuşit cu subînțeles. 

— Hm... Colonelul Fraser a zis că era 
prizonierul lui, domnule. Dar nu a vrut să spună 
din ce motiv, iar când am insistat... a plecat. 
Atunci l-am percheziționat pe lord şi am găsit 
aceste documente. 

— A plecat, a repetat atent Smith. Şi i-ai permis 
să plece, caporale? 

Woodbine părea să fie mai puţin convins că 
procedase bine în acea situaţie, însă nu era omul 

care să se lase intimidat cu una, cu două, şi-a dat 
seama Grey. Şi-a coborât sprâncenele şi s-a uitat 
fără teamă la Smith. 

— Domnule, nu l-am fi putut opri decât dacă-l 
împușcam, a adăugat el pe un ton sec. 

Pielea din jurul nărilor lui Smith a pălit, iar Grey 
a avut impresia clară că acest nou post de comandă 
al englezului nu semăna cu cel pe care-l avusese 
până atunci. 

Era evident că locul lui de încartiruire nu 1 se 
potrivea. Cu toate că uniforma Armatei 
Continentale arăta impozantă şi bine întreținută, 
iar peruca îi stătea bine pe cap, cortul lui, deşi 
spațios, părea să fi traversat câteva campanii, 
pentru că era ros până la urzeală în unele locuri şi 
peticit în altele. Asta nu era cu totul rău, a gândit 
Grey, închizând o clipă ochii când o adiere uşoară 
de seară a trecut prin pereţii cortului, alungând vag 
arşiţa sufocantă. Avea o durere de cap destul de 
accentuată, dar până şi o uşurare neînsemnată era 
binevenită. 

— Prea bine, caporale, a spus Smith după un 
moment, după ce s-a străduit să formuleze o altă 
întrebare, dar nereușit. Ai procedat bine, a adăugat 
el, transmițându-i astfel felicitări, chiar dacă ele 
veneau cu întârziere. 

— Vă mulţumesc, domnule. Nedorind să 
renunţe la partea lui de satisfacție, Woodbine a 
întârziat să plece. Domnule, permiteţi-mi să întreb: 
ce intenţionaţi să faceţi cu prizonierul? 

Grey a deschis ochiul bun și jumătate din cel 
vătămat, deoarece voia să afle care va fi răspunsul; 
l-a văzut pe Smith măsurându-l cu ceea ce părea să 
amintească vag de privirea unui animal carnivor. 
Trădătorul a zâmbit. 

— A, o să mă gândesc, caporale Woodbine, a 
spus el. Eşti liber. Noapte bună. 


Smith s-a ridicat, s-a apropiat de Grey şi s-a 
aplecat ca să-i examineze fața. Grey a simţit 

mirosul acru și puternic de sudoare. 

— Ai nevoie de doctor? a întrebat el cu un aer 
imperturbabil, dar lipsit de ostilitate. 

— Nu, a spus Grey. 

Îl dureau capul şi zona ficatului și simţea o 
uşoară amețeală, dar se îndoia că vreun doctor 
putea face ceva în privinţa stării lui. lar după ce o 
cunoscuse atât de bine pe Claire şi îi aflase 
părerile, acum avea mult mai puţină încredere în 
doctori — şi, de fapt, nu avusese niciodată mare 
încredere în ei. 

Smith a dat din cap şi, îndreptându-se de spate, 
s-a dus la o ladă de campanie plină de scrijelituri şi 
a scos din ea două cupe din cositor, şi acelea 
deformate, şi o sticlă din piatră în care avea cidru 
de mere. A turnat două porții generoase, apoi au 
rămas în tăcere o vreme, sorbind încet. 

Cum se apropia ziua solstițiului de vară, afară 
era încă lumină puternică, însă Grey a auzit 
zăngănitul şi foiala celor din tabără care se 
pregăteau să treacă la rutina de seară. Un catâr a 
scos un răget puternic, iar alți câțiva i-au răspuns 
într-un cor gutural. Căruţe, apoi... probabil piese 
de artilerie? A respirat adânc şi nările 1 s-au dilatat; 
o companie de artilerie avea un miros specific, un 
soi de sudoare distilată, praf de pușcă și metal 
încins, mult mai înţepător decât cel al unei 
companii de infanterie ai cărei oameni sunt 
înarmați cu muschete — mirosul de fier pârlit se 
lipea de hainele artileriştilor, dar şi de sufletul lor. 

În nări i-a ajuns miros de carne friptă, nu 
duhoarea de tunuri. Mirosul a trecut prin pânza 
cortului, iar stomacul lui a protestat sonor; nu 
mâncase nimic după berea dinaintea prânzului pe 
care îl aștepta. I s-a părut că, auzind acel zgomot, 
Smith a strâmbat puţin din buze, dar, politicos, l-a 
ignorat. 

Smith şi-a terminat băutura, a umplut din nou 
ambele cupe şi apoi şi-a dres glasul. 

— Nu te voi asalta cu întrebări, deoarece nu vrei 
să răspunzi la ele, a spus el atent, dar de dragul 
unei conversații politicoase, dacă vrei să mă întrebi 
ceva, nu mă voi simţi jignit. 

Grey a zâmbit ironic. 

— Foarte elegant din partea ta, domnule. Ții să 
în justifici actuala loialitate? Nu e nevoie, te 
asigur. 

Pe pomeţii lui Smith au apărut imediat câteva 
puncte roşiatice. 

— Domnule, nu asta îmi era intenţia, a spus el 
cu glas sever. 

— Atunci îmi cer iertare, a spus Grey, şi a mai 
luat o gură din cupă. Cidrul dulce şi tare îi potolea 
chinurile create de foame, dar şi durerea din 
coaste, deși trebuia să admită că nu ajuta cu nimic 
pentru a-i alunga ameteala. Ce fel de întrebări 
crezi că aş putea pune? Care e starea actuală a 
Armatei Continentale? Cred că aş putea deduce 
asta judecând după atitudinea domnilor care m-au 
luat prizonier şi... din alte lucruri evidente. 

Şi-a plimbat privirea prin cort, observând oala 
de noapte din lut, ciobită, care se vedea sub patul 
aşezat strâmb, porțiuni de velinţe care ieșeau dintr- 
o valiză aflat într-un colț. Era clar că Smith nu 
avea ordonanţă sau aceasta era nepricepută. Preţ de 
o clipă, Grey a simțit un fior de nostalgie după 
Tom Byrd, cel mai bun valet pe care îl avusese 
vreodată. 

Roşeaţa din obrajii lui Smith se stinsese. Omul a 
scos un scurt hohot de râs ironic. 

— Îmi închipui că ai putea face asta. Nu e un 
mare secret. Nu, mai curând aş socoti că ai putea fi 
curios să afli ce îmi propun să fac cu tine. 

— A, despre asta era vorba, Grey şi-a lăsat jos 
cupa, apoi şi-a pipăit cu fereală fruntea, 
străduindu-se să nu atingă zona umflată din jurul 
ochiului vătămat. Sincer să fiu, copleşit de 
surprinderea de a te vedea, uitasem de asta. Şi de 
ospitalitatea pe care ai dovedit-o, a adăugat, 

ridicând cupa spre Smith fără nicio intenție 
ironică. Caporalul Woodbine şi oamenii lui au 
părut să creadă că voi fi spânzurat pe loc, atât sub 
acuzația de spionaj, cât şi sub aceea, mult mai 
gravă, că aş fi rudă cu generalul maior Charles 
Grey, despre care am înţeles că a comis atrocități 
într-un loc numit Paoli. 

Smith s-a încruntat. 

— Negi că ai fi spion? 

— Smith, nu fi ridicol. Sunt locotenent colonel. 
Pentru ce Dumnezeu aş spiona într-o pădure în 
care nu era țipenie de om? Adică pustie, până au 
apărut Woodbine şi oamenii lui binedispuşi, a 
adăugat el. 

Golise cupa, de aceea s-a uitat lung la ea, 
întrebându-se ce se întâmplase. Oftând slab, Smith 
1-a umplut-o din nou. 

— Pe de altă parte, nu aveam asupra mea 
documente cu informaţii, nici scriere secretă; nicio 
dovadă că aş fi spionat. 

— Fără îndoială că ai putea memora orice 
informaţie aflată, a spus Smith, părând amuzat în 
mod cinic. Ţin minte că ai o memorie prodigioasă. 

A scos un pufnet slab care putea fi probabil 
categorisit drept chicotit. Așa zise Sally, cea cu 
degete agile când  strânsoarea asupra 
mădularului său a zăbovit... 

Adevărul era că Grey avea o memorie foarte 
bună. Îndeajuns de bună ca să-şi amintească o cină 
la care fuseseră invitați ofițeri din diferite 
regimente. Cât domnii beau vin de porto, fund 
invitat să facă asta, şi în aplauze furtunoase, Grey 
recitase din memorie una dintre odele mai lungi, și 
foarte scabroase, din infama carte a lui Harry 
Quarry Versuri pe temă erotică, o carte care încă 
era căutată cu ardoare şi oferită în secret prin 
cercurile societății, deşi fusese publicată cu 
aproape douăzeci de ani mai devreme. 

— Ce Dumnezeu să spionez? a întrebat Grey, 
dându-și prea târziu de capcana ce 1 se întinsese. 

Smith a ridicat un colţ al gurii. 

— Te aştepţi să-ţi spun eu asta? 

Pentru că răspunsul era dat de posibilitatea ca 
forţele lui Washington să ajungă în apropiere, 
poziționându-se pentru a pătrunde în Philadelphia 
şi, foarte probabil, pentru a ataca forțele lui 
Clinton, aflate în retragere. 

Grey a ignorat întrebarea lui Smith, socotind-o 
retorică, şi a abordat alt subiect — deşi unul 
periculos. 

— Woodbine ţi-a prezentat o evaluare corectă a 
circumstanțelor în care m-a găsit, a spus el. Este 
limpede că nu am fost găsit în flagrant de 
colonelul Fraser, pentru că ar fi procedat pur și 
simplu precum caporalul Woodbine și m-ar fi 
arestat. 

— Vrei să sugerezi că acest colonel Fraser te-a 
întâlnit în urma unei înţelegeri, ca să îi transmiţi 
informaţii? 

Isuse Hristoase. Ştiuse că această cale aleasă era 
primejdioasă, dar nu anticipase acea posibilitate — 
că Jamie Fraser putea fi bănuit că îi era aliat. Însă, 
având în vedere propria schimbare a loialității, 
bineînțeles că Smith s-ar fi dovedit deosebit de 
sensibil față de o asemenea posibilitate. 

— Bineînţeles că nu, a spus Grey, îngăduind ca 
în tonul lui să se strecoare o oarecare asprime. 
Întâlnirea la care a asistat caporalul Woodbine a 
fost de natură strict personală. 

Smith, care sigur ştia câte ceva despre 
interogatorii, a ridicat din sprâncene spre el. Și 
Grey avea cunoștințe despre o asemenea activitate, 
de aceea s-a rezemat de spătarul scaunului şi, cu 
un aer nonșalant, a luat o gură de cidru, ca şi cum 
ceea ce afirmase rezolvase toate problemele. 

— S-ar putea să te spânzure, să ştii, a spus 
Smith după ce luă o pauză semnificativă. Stând cu 
ochii pe lichidul de culoarea ambrei pe care îl 
turna în căni, a vorbit foarte degajat. Mai ales după 

ce i-a făcut Howe căpitanului Hale. Ba mai mult, 
după Paoli. Charles Grey îți este văr, da? 

— Da, de gradul doi sau trei. 

Grey îl cunoştea pe acesta, cu toate că nu 
frecventau aceleaşi cercuri, fie sociale, fie militare. 
Charles Grey era mai degrabă un ucigaș 
profesionist decât soldat şi cu toate că avea 
îndoieli că masacrul Paoli se desfășurase aşa cum 
era descris — ce dobitoci ar rămâne întinşi la 
pământ, așteptând să fie străpunși cu baionetele în 
paturile lor? Nu credea nici în ruptul capului că o 
coloană de infanterie se putea furişa la adăpostul 
întunericului pe teren denivelat până la o distanţă 
potrivită pentru a folosi baionetele fără să-și 
trădeze prezenţa în vreun fel — dar știa despre 
tactica nemiloasă a baionetelor pe care Charles o 
folosise la Culloden. 

— Prostii, a spus cu toate încrederea de care a 
fost în stare. Orice ar crede cineva despre înaltul 
comandament american, eu mă îndoiesc că este 
compus din oameni fără minte. Execuţia mea nu ar 
folosi la nimic, în vreme ce un schimb de 
prizonieri ar fi avea valoare. Fratele meu are o 
oarecare influență. 

Smith a zâmbit oarecum compătimitor. 

— Un argument excelent, lord John, şi sunt 
convins că generalul Washington l-ar agrea. Din 
nefericire, Congresul şi regele se opun cu 
îndărătnicie acestei idei, în prezent nu există o 
înțelegere privind schimburile de prizonieri. 

Lordul John a resimţit această veste ca pe un 
pumn în stomac. Ştia prea bine că nu existau 
canale oficiale privind schimburile; încercase luni 
întregi să îl facă pe William obiectul unei 
asemenea înțelegeri. 

Smith a răsturnat sticla, lăsând ultimele picături 
să se scurgă în cupa lui Grey. 

— Domnule colonel Grey, citeşti Biblia? 

Grey l-a privit nedumerit. 

— Nu în mod obişnuit. Dar am citit din ea. O 
parte. În fine... fragmente. De ce? 

— Mă întrebam dacă îţi este cunoscută noțiunea 
de ţap ispăşitor. Smith s-a lăsat puţin pe spate cu 
scaunul şi l-a privit pe Grey cu ochii lui frumoşi, 
adânciți în orbite, în care se putea citi o oarecare 
compătimire — deși probabil că era doar din cauza 
cidrului băut. Pentru că mă tem că asta este 
principala ta valoare, domnule colonel. Nu este un 
secret că Armata Continentală este în stare proastă, 
duce lipsă de bani, oamenii sunt deziluzionaţi, 
astfel că dezertările abundă. Nimic nu ar încuraja 
şi unifica mai mult soldații — transmițându-i și 
generalului Clinton un mesaj mai convingător — 
decât judecarea şi execuția publică a unui ofiţer 
superior britanic, condamnat pentru spionaj pentru 
relația apropiată cu infimul „Grey fără focuri de 
armă”. 

A râgâit slab şi a chpit, dar având ochii aţintiți 
asupra lui Grey. 

— M-ai întrebat ce intenționez să fac cu tine. 

— Ba nu, n-am făcut-o. 

Smith a trecut peste asta, îndreptând degetul 
spre el. 

— Te trimit la generalul Wayne, care, crede-mă, 
are masacrul Paoli gravat în inimă. 

— Dureros pentru el, a spus Grey pe un ton 
politicos, apoi şi-a golit cupa. 

EINE KLEINE NACHTMUSICIISI 


Ziua interminabilă se încheia şovăitor, arşița 
începuse în cele din urmă să se stingă în pădure, 
odată cu lumina care scădea. Nu a crezut că va fi 
dus direct la generalul Wayne decât dacă cei care 
hotărau asta erau prezenți şi a socotit că nu era 
cazul. După zgomotele care veneau dinspre tabără 
şi atmosfera acesteia şi-a dat seama că era una de 
mici dimensiuni, iar colonelul Smith era singurul 
ofițer superior de acolo. 

Smith îi ceruse, pro forma, să-şi dea cuvântul de 
onoare că nu va evada, şi rămăsese profund 
surprins când Grey refuzase pe un ton curtenitor. 

— Dacă sunt cu adevărat mandatat ca ofiţer 
britanic, arătase Grey, atunci am datoria să evadez. 

Smith l-a măsurat din ochi, iar lumina slabă care 
cădea pe faţa lui era atât de neclară încât Grey nu a 
reuşit să vadă dacă omul se opunea impulsului de a 
zâmbi sau nu. Probabil că nu. 

— Nu vei evada, a spus Smith cu glas hotărât şi 
a ieşit din cort. 

Grey a auzit o discuţie scurtă şi aprinsă, 
desfăşurată cu glas reţinut în faţa cortului, în care 
era decis cum să procedeze cu el. O tabără de 
miliție aflată în mişcare nu avea locuri în care să 
țină prizonieri. În sinea lui, Grey s-a amuzat 
imaginându-și un scenariu în care, pentru ca 
deținutul să fie în siguranţă, Smith ar fi fost obligat 
să împartă patul îngust cu el. 

În cele din urmă, a intrat un caporal care a adus 
o pereche de fiare ruginite care arătau de parcă ar 
fi fost folosite în timpul Inchiziției Spaniole şi l-a 
dus pe Grey spre marginea taberei, unde un soldat 
care în viața particulară fusese fierar i le-a fixat cu 

un ciocan mare, folosind un bolovan neted drept 
nicovală. 

În lumina crepusculară, îngenuncheat pe pământ 
şi înconjurat de un grup de milițieni curioşi, strânși 
în cerc pentru a asista la acea procedură, a trăit o 
senzaţie extrem de ciudată. A fost silit să se aplece 
în față şi să se ghemuiască ținând braţele în faţă, ca 
şi cum ar fi urmat să fie decapitat, iar loviturile de 
ciocan au transmis vibrații prin metal în oasele 
încheieturilor şi braţelor. 

Şi-a ținut ochii aţintiţi asupra ciocanului, şi nu 
doar de teamă că, în lumina tot mai scăzută, 
fierarul putea greşi o lovitură, zdrobindu-i o mână. 
Sub influența cidrului şi a spaimei crescânde şi 
profunde pe care nu voia să o recunoască, a 
detectat amestecul de curiozitate şi ostilitate care îl 
înconjura și s-a simțit ca la izbucnirea unei furtuni, 
iar electricitatea i-a făcut pielea să se înfioare; 
ameninţarea anihilării de o lovitură de fulger i s-a 
părut atât de apropiată încât a putut adulmeca 
mirosul înţepător, amestecat cu cel de praf de 
pușcă, precum și damful apăsător al sudori 
oamenilor. 

Ozon. Mintea i s-a agăţat de acel cuvânt, o mică 
evadare în raționalitate. Așa numise Claire mirosul 
fulgerului. El îi spusese că bănuia că acel cuvânt 
provenea din grecul ozon, participiul prezent 
pentru ozein, care însemna „a miros”. 

A început să treacă metodic prin conjugarea 
acelui verb: când a încheiat, cu siguranță că 
fierarul îşi va fi terminat treaba. Ozein, a mirosi. 
Eu simt mirosul... 

Şi-a perceput şi propria transpirație, înţepătoare 
şi dulceagă. Pe vremuri, decapitarea era socotită o 
moarte uşoară.  Spânzurarea era  ruşinoasă, 
rezervată oamenilor de rând şi criminalilor. Mai 
lentă. Ştia sigur asta. 

O lovitură finală, vibrantă, şi răcnetele viscerale 
de satisfacție ale privitorilor. Fusese făcut 
prizonier. 

Cum nu exista alt adăpost în afară de colibele 
improvizate din desişuri şi bucăţi de pânză pe care 
voluntarii le ridicaseră în apropierea focurilor, a 
fost escortat înapoi în cortul mare şi ponosit al lui 
Smith, 1 s-a dat să mănânce de seară — ceva ce s-a 
silit să înghită, fără să bage prea mult în seamă ce 
mesteca —, iar apoi a fost legat de stâlpul cortului 
cu lanțul fiarelor de la mâini, având suficient 
spațiu de mişcare cât să se poată întindă şi să 
folosească oala de noapte. 

La insistenţele lui Smith, a acceptat patul şi s-a 
întins cu un geamăt slab de ușurare. Tâmplele îi 
pulsau la fiecare bătaie de inimă, la fel şi partea 
stângă a feţei, care acum radia mici junghiuri spre 
dinţii de sus, ceea ce era foarte neplăcut. Durerea 
de coaste mai scăzuse devenind una surdă, aproape 
neglijabilă în comparaţie cu restul suferințelor. Din 
fericire, era atât de epuizat încât somnul a alungat 
orice neplăcere şi s-a prăbuşit în el cu un sentiment 
de recunoştinţă profundă. 

Ceva mai târziu, scăldat în sudoare, s-a trezit în 
întuneric deplin, pentru că inima îi bătea nebuneşte 
după un vis disperat. A ridicat o mână pentru a-și 
da deoparte părul ud de pe față, şi a simțit 
greutatea și rosătura cătuşei, despre care uitase. 
Aceasta a zăngănit, iar silueta întunecată a unei 
santinele a apărut la intrarea în cort şi s-a întors 
brusc spre el, apoi s-a liniștit, când Grey s-a răsucit 
pe pat, scoțând alte zăngănituri. 

La naiba, a gândit el, încă ametit de somn. Nici 
măcar nu m-aş putea masturba dacă aş dori asta. 
Gândul l-a făcut să râdă, însă, din fericire, a reuşit 
doar o răsuflare ceva mai apăsată. 

În apropierea lui cineva s-a răsucit în somn, 
făcând să se audă foşnete. Smith, a presupus el, 
care dormea pe un pat din pânză groasă, umplut cu 
fân. A simţit mirosul de pajişte al fânului, puţin 
mucegăit din cauza aerului umed. Patul-sac era un 
obiect din dotarea armatei britanice, iar asta 


127 


însemna că Smith îl păstrase, împreună cu cortul și 
alte lucruri, schimbându-și doar uniforma. 

De ce trădase? s-a întrebat Grey în treacăt, 
uitându-se în același timp la silueta ghemuită a lui 
Smith, abia vizibilă pe pânza de culoare deschisă. 
Promovare? Întrucât aveau o nevoie disperată de 
soldați profesionişti, cei din Armau Continentală 
oferiseră funcții importante drept ademenire. Un 
căpitan din orice armată europeană putea deveni 
maior sau general cât ai clipi din ochi, în vreme ce 
singurul mijloc de a obține un grad superior în 
Anglia era să găseşti bani pentru a-l cumpăra. 

Însă ce însemna gradul fără solda potrivită? 
Grey nu mai era spion, dar fusese cândva — şi încă 
ştia oameni care lucrau în acel domeniu întunecat. 
Din câte auzise, Congresul american nu avea deloc 
bani şi depindea de împrumuturi, acestea fiind 
imprevizibile ca sume şi întâmplătoare când se 
realizau. Unele erau din surse franceze sau 
spaniole, deşi francezii nu recunoșteau acest lucru, 
desigur. Unele surse de bani erau cămătari evrei, 
aşa îi spusese unul dintre informatori. Salomon sau 
Solomon... un nume de genul ăsta. 

Aceste gânduri firave au fost întrerupte de un 
sunet care l-a făcut să încremenească. Râsul unei 
femei. 

Deci existau femei în tabără, soţii care veniseră 
la război alături de soţii lor. Văzuse câteva când îl 
făcuseră să traverseze tabăra, iar una dintre ele îi 
adusese mâncarea de seară şi se uitase bănuitoare 
la el pe sub bonetă. Însă i s-a părut că recunoaşte 
acel râs — adânc, gâlgâitor şi cu totul nepăsător faţă 
de sine. 

— Isuse, a rostit el într-o şoaptă slabă. Dottie? 

Nu era imposibil. Încercând să-și limpezească 
auzul din urechea stângă, şi-a înghițit nodul din 
gât, dorind să audă mai multe sunete care 
răzbăteau de afară. Denzell Hunter era chirurg al 
Armatei Continentale, iar Dottie — spre oroarea 
fratelui, vărului şi unchiului ei — se alăturase 

taberei la Valley Forge pentru a-și ajuta 
logodnicul, deşi călătorea frecvent la Philadelphia 
ca să-l viziteze pe fratele ei, Henry. Dacă forțele 
lui Washington se deplasau — și sigur asta se 
întâmpla — era întru totul posibil ca un medic să se 
afle undeva în mijlocul trupelor. 

O voce înaltă şi clară a adresat o întrebare. O 
voce de englezoaică, și nu tocmai obişnuită. Şi-a 
ciulit urechile, dar nu a reușit să distingă cuvintele. 
Şi-a dorit ca ea să mai fi râs o dată. 

Dacă era Dottie... şi, încercând să gândească, a 
inspirat adânc. Nu putea striga spre ea; doar 
simţise ostilitatea tuturor oamenilor din tabără. lar 
dacă făcea ca relația dintre ei să fie cunoscută, 
aducea primejdii pentru ea şi Denzell, iar asta nu 
avea cum să-l ajute în vreun fel. 

Cum nu a reuşit nicidecum să se gândească la 
altă soluţie, s-a ridicat în şezut pe pat şi a început 
să cânte Die Sommemacht -. La început încet, dar 
căpătând treptat forță şi volum. Când a ajuns la In 
den kulungen wehn™ cu glasul lui răsunător de 
tenor, Smith s-a ridicat brusc în şezut şi a spus: 
Poftim? pe un ton care i-a trădat uimirea totală. 


So umschattent mich Gedanken an das Grab 
Meiner Geliebten, und ich seh 'im Walde 
Nur es dämem, und es weht mir 


Von de Blüte nich her” 


Grey a continuat să cânte, reducând volumul 
vocii. Nu voia ca Dottie — dacă ea era acolo — să 
vină şi să-l caute, ci doar să o facă să-şi dea seama 
că el era. O învățase acel lied când ea avea 
paisprezece ani; iar ea îl interpreta deseori la 
serate. 


Ich genoss einst, o ihr Toten, es mit euch! 


Wie umwehten uns der Duft und die Kühlung, 
Wie verschönt warst von dem Monde, 

z Lo 
Du, o schöne Natur! 


A tăcut, a tuşit puțin şi a vorbit spre tăcerea 
apăsătoare, rostind puţin tărăgănat cuvintele, ca şi 
cum încă ar fi fost beat. De fapt, a descoperit el, 
chiar era. 

— Domnule colonel, poţi să-mi dai nişte apă? 

— Mai cânţi ceva dacă îți dau? l-a întrebat 
Smith, foarte bănuitor. 

— Nu cred c-am încheiat, l-a asigurat Grey. Nu 
puteam să dorm, înţelegi? Am băut prea mult, dar 
cred că acest cântec mi-a liniștit gândurile foarte 
mult. 

— A, da? 

Smith a oftat o chpă, dar s-a ridicat în picioare 
şi a adus urciorul cu apă. Grey a simţit că Smith și- 
a reprimat impulsul de a vărsa apa pe el, dar omul 
avea un caracter puternic şi nu a făcut decât să țină 
urciorul, îngăduindu-i lui Grey să bea, după care l- 
a pus înapoi şi s-a întors în pat scoțând câteva 
pufnete de iritare. 

Liedul provocase unele comentarii în tabără, iar 
câțiva oameni care se pricepeau să cânte s-au 
simțit inspirați şi au început să cânte balade, 
începând cu „Greensleeves”” — într-o interpretare 
emoţionantă — şi până la „Chester”"”. Lui Grey i-a 
plăcut cântecul, deşi doar apelând la tăria lui de 
caracter a reușit să se abțină şi să nu-și scuture 
cătuşele la sfârşitul cântecului: 


Lăsaţi tiranii să fluture cătușele din fier. 
Și sclavii îşi vor scutura lanţurile. 


Oamenii au continuat să cânte în timp ce el a 
adormit la loc şi a avut vise fragmentare și agitate, 
în vreme ce aburii cidrului se strecurau în mintea 


lui. 


Chestnut Street numărul 17 

Clopotul bisericii prezbiteriene a bătut de 
miezul nopţii, însă orașul nu dormea. Sunetele 
erau mai reținute, înăbușite de întuneric, dar 
străzile erau animate de oameni care mergeau cu 
paşi grăbiţi şi de căruțele care se hurducau — iar 
din depărtare a răzbătut un strigăt slab: „Foc!” 

Am rămas lângă fereastra deschisă, adulmecând 
aerul ca să văd dacă mirosea a fum şi am vegheat 
să văd semne de foc ce se putea întinde în direcția 
noastră. Nu ştiam ca Philadelphia să fi ars în 
totalitate ca Londra sau Chicago însă, din punctul 
meu de vedere, un incendiu care a cuprins doar un 
cartier avea să fie la fel de grav. 

Vântul nu bătea deloc, iar asta era bine. Aerul 
verii atârna apăsător, umed ca un burete. Am 
așteptat puţin, dar strigătele au încetat şi nu am 
văzut licărul roșiatic al flăcărilor pe cerul pe 
jumătate înnorat. Nicio urmă de foc, cu excepția 
sticlirilor verzui ale licuricilor, mișcându-se printre 
frunzele copacilor din grădina din faţa casei. 

Am rămas pe loc o vreme, mi-am lăsat umerii să 
se înmoaie şi am abandonat planurile pe jumătate 
formulate de a evacua casa în grabă. Eram 
extenuată, dar nu puteam dormi. În afară de faptul 
că era nevoie să stau cu ochii pe pacientul meu 
agitat și să ţin seama de atmosfera neliniștită 
dincolo de încăperea cufundată în tăcere, mă 
simţeam profund tulburată. Trăsesem cu urechea 
toată ziua, într-o stare permanentă de alertă, pentru 
a auzi sunetul familiar al unor paşi şi glasul lui 
Jamie. Însă el nu venise. 

Ce se întâmpla dacă aflase de la John că 
împărțisem patul cu el în acea noapte de beție? 
Șocul provocat de acea veste, venită pe nepregătite 
şi fără o explicație plauzibilă, va fi de ajuns pentru 
a-l face să fugă — pentru totdeauna? 

Brusc, am simțit lacrimi izbucnindu-mi în ochi, 
de aceea i-am închis strâns, ca să le opresc, şi am 
prins pervazul cu ambele mâini. 

Nu fi ridicolă. Indiferent ce ar fi, va veni imediat 
ce va putea. Stii sigur că aşa va fi. Nu ştiam. Însă 
bucuria plină de şoc de a-l vedea în viață îmi 
trezise nervii, care rămăseseră amorțiți multă 
vreme şi, deşi păream calmă în aparenţă, emoțiile 
lăuntrice ajunseseră să clocotească. Aburii se 
acumulau și nu găseam calea de a elimina 
presiunea — cu excepția lacrimilor, cărora nu 
voiam să le cedez. 

Pe de o parte, exista posibilitatea să nu mă pot 
opri. Mi-am apăsat mâneca halatului peste ochi, 
apoi m-am întors cu hotărâre spre camera 
cufundată în întuneric. 

Un vas cu cărbuni care ardeau se afla lângă pat, 
sub o pânză umedă așezată ca un cort, aruncând o 
lumină roşiatică asupra trăsăturilor clar conturate 
ale feţei lui Pardloe. Respira cu un hârâit 
perceptibil şi i-am auzit plămânii uruind la fiecare 
expiratie, dar avea o răsuflare profundă şi regulată. 
Mi-am dat seama că probabil nu reușisem să 
descopăr miros de fum afară, chiar dacă avusese 
loc vreun incendiu; atmosfera din cameră era 
încărcată de miros de scorţişoară, eucalipt şi... 
canabis. În ciuda pânzei umede, din vasul cu 
cărbuni scăpase suficient fum care să alcătuiască 
un nor de firicele ce se întretăiau, mișcându-se ca 
niște fantome palide prin aerul întunecat. 

Am stropit cu apă cortul din muselină şi m-am 
lăsat pe micul fotoliu aflat alături de pat, inspirând 
cu precauţie aerul saturat, dar trăind o vagă 
senzație agreabilă de plăcere ilicită. Hal îmi 
spusese că avea obiceiul de a fuma canabis ca să-şi 
destindă plămânii și că asta părea să dea rezultate. 
El spusese „cânepă”, şi fără îndoială că asta fuma; 
forma psihoactivă a plantei nu creştea în Anglia și 
nu era importată în mod obişnuit. 

Nu aveam frunze de cânepă în proviziile mele 
medicale, însă aveam destul de multă ganja 
(canabis) pe care John o cumpărase de la un 
negustor din Philadelphia, care avea doi indieni 

drept slujitori. Era folositoare în tratamentul 
glaucomului, aşa cum aflasem când o tratasem pe 
Jocasta, mătuşa lui Jamie, pentru că elimina stările 
de greață şi anxietate, și câteodată avea utilizări 
non-medicale, aşa cum îmi spusese John, spre 
amuzamentul meu. 

Gândindu-mă la John, a simțit o mică mustrare 
lăuntrică, adăugându-se la îngrijorarea mea în 
legătură cu Jamie, de aceea am inspirat adânc aerul 
dulceag şi aromat. Unde era? Ce făcuse Jamie cu 
John? 

— Aţi făcut vreodată înţelegeri cu Dumnezeu? 

Vocea lui Hal a sunat discret în întuneric. 

În subconștient, probabil că ştiusem că nu 
dormea, deoarece nu am tresărit 

— Toată lumea face asta, am spus eu. Chiar 
oamenii care nu cred în el. Dar dumneavoastră? 

Am auzit un râs slab, urmat de tuse, care s-a 
oprit curând. Probabil că fumul ajuta. 

— Aveţi o asemenea înţelegere în minte? am 
întrebat, mai mult din curiozitate decât din dorinţa 
de a face conversaţie. Să ştiţi că nu veţi muri. Nu 
vă las. 

— Da, aţi mai spus asta, mi-a răspuns el cu glas 
sec. După o ezitare de un moment, s-a întors pe o 
parte pentru a ajunge cu faţa spre mine. Vă cred, a 
spus el, destul de rece. Şi... vă mulţumesc. 

— N-aveţi pentru ce. Înţelegeţi, nu vă pot lăsa 
să muriţi în casa lui John; asta l-ar irita. 

Având faţa vizibilă în lumina jarului din vasul 
cu cărbuni, i-am observat zâmbetul. O vreme a 
rămas tăcut, astfel că am rămas privindu-ne, fără 
să avem vreun sentiment de conștiință de sine, 
ambii fiind calmaţi de fum şi de cântecele aproape 
adormite ale greierilor de afară. Uruitul căruţelor 
încetase, însă prin dreptul casei încă treceau 
oameni. Cu siguranță că aş fi recunoscut sunetul 
paşilor lui Jamie, pentru că eram capabilă să-i 
disting între atâția... 

— Sunteţi îngrijorată în legătură cu el, nu? m-a 
întrebat el. Cu John. 

— Nu, m-am grăbit să-i răspund, dar am văzut 
că a ridicat o sprânceană, și atunci mi-am amintit 
că el ştia deja că nu mă pricep să mint. Adică... 
Sunt convinsă că e în siguranță. Dar mă aşteptam 
să sosească deja acasă. Și cum în oraş este atâta 
agitație... Am făcut un semn spre fereastră. Nu se 
ştie ce se poate întâmpla, nu? 

L-am auzit respirând, iar pieptul i-a vibrat slab, 
după care şi-a dres glasul. 

— ŞI refuzaţi în continuare să-mi spuneţi unde 
este. 

Am ridicat un umăr şi l-am lăsat să cadă la loc, 
pentru că mi se părea inutil să repet că nu ştiam, 
chiar dacă acela era adevărul. De aceea, am luat 
un pieptăn de pe masă și am început să îmi aranjez 
încet părul,  descâlcindu-l şi netezindu-l, 
bucurându-mă de senzația de răceală pe care o 
radiau mâinile mele. După ce îl îmbăiasem pe Hal 
şi îl aşezasem în pat, îmi rezervasem un sfert de 
oră pentru a mă spăla şi eu în tihnă, şi scosesem 
sudoarea şi praful din părul meu, deși știam că îmi 
vor trebui ore bune până când se va usca. 

— Înțelegerea pe care am avut-o în minte nu a 
avut legătură cu viața mea, a spus el după o vreme. 
Chiar aşa cum este. 

— Sunt sigură că John nu va muri, dacă asta 
vreți să... 

— Nu mă refeream la John, ci la fiul meu. La 
fiica mea. ȘI la nepotul meu. Am înțeles că aveți 
nepoți, da? Cred că l-am auzit pe flăcăiaşul acela 
înflăcărat spunându-vă „bunica” în după-amiaza 
asta, aşa e? 

În glasul lui a răzbătut o undă de amuzament. 

— Aţi auzit bine, şi eu am nepoți. Vă referiți la 
Dorothea? A păţit ceva? 

O undă de îngrijorare m-a făcut să las deoparte 
pieptănul. O văzusem pe Dottie cu doar câteva zile 
înainte în casa în care stătea fratele ei, Henry. 

— Lăsând deoparte faptul că ea pare să fie pe 
cale de a se mărita cu un rebel şi își declară dorința 
de a-l însoți pe câmpul de luptă şi să trăiască 
alături de el în cele mai cumplite condiții 
imaginabile? 

S-a ridicat în capul oaselor pe pat şi a vorbit cu 
o patimă evidentă, dar cu nu mi-am putut reprima 
un zâmbet când am auzit modul de exprimare; era 
evident că frații Grey aveau același fel de a vorbi. 
Cu toate astea, am tușit ca să ascund ce gândeam și 
i-am răspuns cu tot tactul de care am fost în stare. 

— Hmm... aşadar, aţi văzut-o pe Dottie? 

— Da, am văzut-o, a spus el cu glas precipitat. 
Era cu Henry ieri, când am sosit, şi era îmbrăcată 
foarte ciudat. Se vede treaba că bărbatul cu care se 
consideră logodită este quaker, şi declară că şi ea a 
devenit quaker! 

— Atunci înțeleg, am murmurat eu. A... n-aţi 
auzit despre asta? 

— Nu! N-am auzit! Şi am câteva lucruri să i le 
spun lui John privind laşitatea lui pentru că nu mi- 
a spus despre acest lucru şi despre impardonabila 
mași... maşinațiune a fiului lui. 

Proasta dispoziție l-a făcut să se sufoce pur şi 
simplu, astfel că s-a văzut silit să se oprească 
pentru a tuşi, momente în care şi-a petrecut braţele 
în jurul genunchilor ca să-și controleze tusea 
spasmodică. 

Am luat evantaiul pe care îl lăsasem mai 
devreme pe masă şi am trimis puţin fum de la 
vasul cu cărbuni spre el. A icnit, a tuşit mai 
puternic vreme de câteva clipe, după care tusea s-a 
potolit, iar respiraţia i-a devenit șuierătoare. 

— V-aş sfătui să nu vă agitați, deşi nu cred că 
există vreo şansă să-mi daţi ascultare, am remarcat 
eu, în timp ce i-am întins o cană cu tinctură de 
efedra în cafea. Beţi asta. Dar încet. 

— În ce-l privește pe John, am continuat eu, 
urmărindu-l cum se strâmbă din cauza gustului 
amar, s-a gândit să vă scrie când a aflat ce gânduri 

avea Dottie. N-a făcut-o, deoarece la acea dată a 
socotit că putea fi vorba doar de un capriciu 
trecător şi că imediat ce va înțelege cu adevărat 
cum este viaţa lui Denny — adică a logodnicului ei, 
doctorul Hunter — s-ar putea răzgândi. lar dacă se 
întâmpla asta, nu voia să vă alarmeze pe 
dumneavoastră şi pe soţie. Nu a anticipat sosirea 
dumneavoastră aici. 

Hal a tuşit o dată, apoi a inspirat cu grijă. 

— Nici eu, a spus el și, lăsând cana deoparte, a 
tuşit din nou și s-a lăsat înapoi peste pernele 
stivuite. Ministerul de Război a hotărât să trimită 
regimentul meu pentru a-l sprijini pe Clinton după 
ce se va decide noua strategie; nu am avut timp să- 
i scriu. 

— Despre ce nouă strategie este vorba? l-am 
întrebat, oarecum interesată. 

— Să izolăm coloniile din sud față de cele din 
nord, să suprimăm rebeliunea acolo, şi astfel să 
silim nordul să se supună. Şi să-i ţinem şi pe 
nenorociții de francezi departe de Indiile de Vest, a 
adăugat el. Credeţi că Dottie se va răzgândi? 

Părea să se îndoiască, dar i-am citit speranţa în 
glas. 

— Adevărul este că nu, am spus. M-am 
îndreptat de spate şi mi-am trecut degetele prin 
părul umed, care se așezase moale pe gât și umeri, 
ondulându-se și gâdilându-mi faţa. M-am întrebat 
dacă în ceea ce priveşte încăpăţânarea seamănă cu 
dumneavoastră sau cu soția, dar m-am lămurit din 
prima clipă în care v-am văzut. 

Mi-a aruncat o privire printre gene, dar a avut 
eleganța de a-mi zâmbi. 

— Aşa este, a recunoscut el. La fel şi Benjamin, 
fiul meu cel mare. Ca temperament, Henry şi 
Adam seamănă cu soția. Dar asta nu înseamnă că 
nu sunt capabili să-şi caute singuri drumul în viaţă, 
a spus el cu un aer gânditor. Doar că ei procedează 
cu mai multă diplomație. 

— Mi-ar face plăcere să o cunosc pe soția 
dumneavoastră, am spus zâmbind. O cheamă 
Minnie, parcă așa a spus John. 

— Minerva, a spus el, iar zâmbetul lui a devenit 
mai sincer. Minerva Cunnegunda, mai precis. Nu-i 
puteam spune „Cunny”*, nu? 

— În niciun caz în public. 

— N-aş încerca asta nici în intimitate, m-a 
asigurat el. E foarte delicată. 

Am râs, apoi am aruncat o privire către vasul cu 
cărbuni. Nu crezusem că substanţa activă din ganja 
va fi foarte puternică dacă era arsă şi degajată în 
aer, şi nu fumată direct. Cu toate astea, avea un 
efect binefăcător asupra dispoziției lui Hal, dar şi 
asupra astmului, și mi-am dat seama că o vagă 
senzație de bine începea să se furişeze şi în mine. 
Încă eram îngrijorată în legătură cu Jamie — şi John 
dar temerile se ridicaseră de pe umerii mei şi 
păreau să plutească puţin deasupra capului meu; 
încă vizibile şi de culoare cenuşiu-violacee, dar 
plutind. Ca un balon captiv, am gândit şi am pufnit 
slab. 

Hal stătea întins pe spate, cu ochii întredeschişi 
şi mă urmărea cu un interes detaşat. 

— Sunteţi o femeie frumoasă, a spus el, părând 
uşor surprins. Însă nu rezervată, a adăugat el şi a 
chicotit gros. Ce-a fost în mintea lui John? 

Ştiam ce fusese în mintea lui John, dar nu voiam 
să discut despre asta, din diverse motive. 

— Ce-aţi vrut să spuneți mai devreme, am 
întrebat curioasă. Despre încheierea unor înțelegeri 
cu Dumnezeu? 

— Ah. A închis ochii încet. Când am ajuns azi- 
dimineață la biroul lui, generalul Clinton — 
Doamne, asta s-a întâmplat de dimineaţă? —, avea 
o veste foarte proastă pentru mine şi o scrisoare. 
Trimisă în urmă cu câteva săptămâni din New 
Jersey, transmisă lui prin poşta armatei. Benjamin, 
fiul meu cel mare, a fost capturat de rebeli la 
Brandywine, a spus el, aproape imperturbabil. 

Aproape, pentru că în cameră era suficientă lumină 
ca să văd că a strâns din dinţi. În prezent nu există 
niciun acord cu americanii privind schimbul de 
prizonieri, astfel că rămâne în captivitate. 

— Unde? am întrebat, pentru că vestea m-a 
tulburat. 

— Nu ştiu, a răspuns el scurt. Deocamdată. Dar 
voi descoperi unde se află cât de repede voi putea. 

— Mult succes, am spus cu sinceritate. Deci 
scrisoarea era de la Benjamin? 

—Nu. 

A strâns şi mai tare din dinți. 

Scrisoarea fusese de la o tânără pe nume 
Amaranthus Cowden, care îl informa pe ducele de 
Pardloe că era soția fiului său Benjamin — şi mama 
copilului acestuia, Trevor Watiswade Grey, în 
vârstă de trei luni. Născut după ce Benjamin fusese 
luat prizonier, am gândit eu, şi m-am întrebat dacă 
acesta știa despre copil. 

Din cauza tristei absențe a soţului, tânăra 
doamnă Grey întâmpina multe dificultăţi, scrisese 
ea, şi de aceea dorea să meargă la rudele ei din 
Charleston, îi era jenă să o abordeze pe Domnia 
Sa, însă situația ei era atât de disperată încât 
considera că nu avea de ales şi spera ca el să îi 
ierte îndrăzneala şi să răspundă cu amabilitate 
solicitării ei. Pusese în scrisoare o buclă din părul 
fiului ei, considerând că Domnia Sa ar dori să aibă 
o amintire de la nepotul său. 

— Doamne Dumnezeule, am spus. Am ezitat un 
moment, dar și lui îi venise același gând în minte. 
Credeţi că spune adevărul? 

Cu un amestec de îngrijorare şi iritare, a oftat. 

— Aproape sigur. Numele de fată al soţiei mele 
a fost Wattiswade, dar nimeni din afara familiei nu 
ştie acest lucru. A făcut semn spre garderobul în 
care doamna Figg îi aşezase uniforma. Dacă doriți 
să o citiți, scrisoarea e în vestonul meu. 

Am făcut un semn politicos cu mâna, dându-i de 
înțeles că refuzam. 

— Acum înțeleg ce doreați să spuneți despre 
înțelegerile cu Dumnezeu. Vreţi să trăiţi ca să vă 
vedeți nepotul — şi fiul, desigur. 

A oftat din nou, iar corpul lui firav a părut să se 
contracte și mai mult. Doamna Figg îi desfăcuse 
coada — împotriva voinţei lui — îl pieptănase și îi 
legase lejer părul care acum îi cădea peste un 
umăr. Era castaniu-închis, presărat cu fire albe care 
sclhpeau roșiatic şi auriu în lumina radiată de 
cărbuni. 

— Nu tocmai. Nu vreau asta, bineînţeles, dar... 
Şi-a căutat cuvintele, lucru neobișnuit având în 
vedere locvacitatea elegantă pe care o dovedise 
mai devreme. Ai vrea să mori pentru ei, chiar 
bucuros. Pentru familie. Dar în acelaşi timp te 
gândeşti: Isuse, nu vreau să mor! Ce se va 
întâmpla cu ei dacă eu nu mai exist! Mi-a aruncat 
un zâmbet ironic şi trist. Şi ştii prea bine că oricum 
nu îi poți ajuta; trebuie s-o facă singuri. 

— Da, din nefericire așa este. Un curent de aer a 
mișcat draperiile din muselină și a agitat norul de 
fum care plutea deasupra noastră. Însă nu și în 
cazul nepoților. Pe ei îi puteţi ajuta. 

Brusc, mi s-a făcut dor de Henri-Christian, pe 
care îl ținusem în brațe, iar capul lui tare mi se 
lipise de umăr. Îi salvasem viaţa extrăgându-i 
amigdalele şi polipii nazali, şi i-am mulțumit 
Domnului că fusesem acolo ca să acționez la timp. 
Şi Mandy... Doamne, ai grijă de ea, m-am rugat 
fierbinte. Fusesem capabilă să îi spun lui Bree care 
era problema și că ea putea fi rezolvată, dar eu nu 
puteam să-i lecuiesc inima; şi regretam asta în 
fiecare zi. Dacă aş fi reuşit o intervenție 
chirurgicală în această epocă, ei încă ar fi fost încă 
aici... 

Draperiile s-au mişcat din nou, iar în atmosfera 
apăsătoare a pătruns brusc o răsuflare curată. Am 
inspirat adânc şi am surprins o slabă aromă 
înțtepătoare de ozon. 

— Ploaie, am spus. Vine ploaia. 

Ducele nu a spus nimic, dar s-a întors şi şi-a 
ridicat faţa spre fereastră. M-am dus la fereastră și 
am ridicat  montantul ceva mai sus și, 
recunoscătoare, am simțit adierea răcoroasă. Am 
privit din nou în noapte. Norii călătoreau rapid, 
acoperind luna, astfel că lumina părea să pulseze 
în loc să licărească, amintindu-mi de o inimă care 
palpită. Străzile erau întunecate, iar când şi când se 
vedea lumina câte unui felinar purtat de cineva, 
care marca agitația mută a oraşului. 

Ploaia ar putea opri deplasările, atât ale 
loialiştilor care fugeau din oraş, cât şi ale armatei 
care se pregătea de plecare. La adăpostul ploii, lui 
Jamie îi va fi mai uşor să revină în oraş? O furtună 
puternică îl putea împiedica, deoarece transforma 
drumurile în noroaie. Cât de departe era? 

Balonul captiv revenise deasupra capului meu. 
Dispoziţia mea se prăbuşise serios, din cauza 
oboselii, a furtunii care se anunţa sau doar ca efect 
firesc al canabinolului, dar nu mi-am dat seama de 
cauza exactă. Am avut un frison, deşi aerul era 
încă înfierbântat, și nu am reușit să-mi împiedic 
mintea să proiecteze imagini dinamice ale tuturor 
posibilităților cumplite care îl pândeau pe un om 
prins între două armate, care era singur în noapte. 

Probabil singur. Ce făcuse cu John? Sigur nu 
îl... 

— Aveam douăzeci şi unu de ani când a murit 
tatăl meu, a spus Hal pe neaşteptate. Adult. Aveam 
viața mea, eram căsătorit... S-a întrerupt brusc și a 
strâmbat din buze. Credeam că nu aveam deloc 
nevoie de el, asta până când nu a mai existat. 

— Dar ce ar fi putut face pentru 
dumneavoastră? l-am întrebat 

Eram curioasă, dar şi dornică să alung propriile 
gânduri. 

Hal a ridicat un umăr. Din cauza căldurii, 
gulerul cămăşii lui de noapte era desfăcut la 
nasturi, astfel că i-am văzut mai uşor pulsul de la o 
venă de pe gât. Fiind umed şi moale, gulerul i s-a 

mai lăsat și a lăsat la vedere clavicula, arcuită și 
clară, umbrită față de piele. 

— Ar fi fost acolo, a spus el cu simplitate. Ar fi 
ascultat. Poate aproba ce făceam eu... A rostit 
încet ultimele cuvinte, astfel că abia le-am înţeles. 
Ori poate nu... Dar ar fi existat. 

— Înţeleg ce vreţi să spuneţi, rostind vorbele 
mai mult pentru mine decât pentru el. 

Fusesem norocoasă; părinții mei muriseră când 
eram mică, iar unchiul meu apăruse imediat în 
viața mea, rămânând alături de mine. Şi, chiar dacă 
ducea o viaţă simplă, era mereu acolo. Îi simţisem 
profund pierderea când a murit, dar eram deja 
căsătorită — şi, gândindu-mă la Frank, un fior de 
vinovăție m-a cuprins ca din senin. Şi altul, mult 
mai dureros, gândindu-mă la Brianna. O părăsisem 
cândva, iar apoi ea mă părăsise pe mine. 

Asta a declanșat un vălmăşag de gânduri 
morbide: despre Laoghaire, abandonată de ambele 
fiice, care probabil nu își va vedea niciodată 
nepoţii, care acum erau ai mei. Despre Jem și 
Mandy... dar şi Jamie. 

Unde era? Şi de ce nu ajunsese aici? Desigur, 
indiferent ce i-ar fi putut spune John... 

— Vai de mine, am spus deznădăjduită, dar în 
surdină. 

Am simțit cum lacrimile îmi înţeapă ochii și 
încep să sporească, împingând în stăvilarul 
hotărârii mele. 

— Ştiţi ceva? Mi-e foarte foame, a spus Hal, 
părând surprins. Există ceva mâncare în casă? 


Stomacul lui Jamie a scos un uruit, de aceea a 
tuşit ca să acopere acele sunete, însă nu era nevoie. 
Fetiţele erau ghemuite ca doi arici sub o velință 
zdrențuită în apropierea vetrei, stând spate în spate 
şi fornăind ca nişte bondari beţi. Doamna Hardman 
stătea pe o băncuţă şi îi cânta bebeluşei în surdină. 
Nu a putut distinge cuvintele, astfel că nu şi-a dat 
seama ce cântec era, dar şi-a imaginat că era unul 

de leagăn. Pe de altă parte, auzise femei din 
Highlands adormindu-şi destul de des copiii cu 
cântece precum „Nighean nan Geug”, care 
vorbeau despre capete retezate şi pământ 
însângerat. Însă doamna Hardman era o prietenă; 
probabil că nu avea nicio legătură cu astfel de 
cântece de leagăn. Poate că-i „Marea mătăsoasă 
de la Sule Skerry” a gândit el, începând să se 
liniştească. Era limpede că prietenii nu aveau 
obiecții faţă de relații carnale ca acelea... 

Asta 1-a adus aminte de John Grey şi a făcut o 
grimasă, după care şi-a reținut un icnet când 
spinarea lui i-a transmis un fior de avertizare în 
josul piciorului, dându-i de ştire că nici măcar acea 
mișcare nu va fi tolerată. 

Cântecul nu însemna mai multă muzică decât 
sforăiturile pentru el, însă ambele erau zgomote 
delicate, de aceea s-a mişcat cu grijă, şi-a verificat 
pumnalul şi pistolul, ca să le ştie la îndemână, şi a 
închis ochii. Nici măcar nu se putea mișca în pat 
fără să simtă împunsături slabe de durere în partea 
dorsală care păreau a fi date cu o furcă a 
diavolului. 

Trecuseră ani buni de când îl lăsase spinarea 
ultima oară. Îl durea deseori, iar când şi când se 
trezea înțepenit de spate, dar nu îi jucase festa asta 
de... poate zece ani? Şi-a amintit acea situație 
foarte clar. Se întâmplase curând după ce ajunsese 
la Ridge, imediat după ce lan construise cabana. 
Plecase la vânătoare, sărise peste un mal în 
urmărirea unui elan care alerga şi se trezise zăcând 
pe burtă la baza malului, aproape incapabil să se 
miște. 

Însă Claire, Dumnezeu să o binecuvânteze, 
venise în căutarea lui — iar Jamie a zâmbit ironic 
amintindu-și asta; ea se arătase foarte mândră că 
reuşise să-l urmărească prin pădure. Dacă nu l-ar fi 
găsit... în fine, ar fi fost un noroc chior să scape de 
atacul unei pantere, al unui urs sau lup înainte ca 
muşchii spatelui să i se destindă şi să îi permită să 

se mişte. A presupus că nu ar fi murit de frig, deşi 
probabil că şi-ar fi pierdut câteva degete de la 
picioare din cauza degerăturilor. 

Ea... 

Un sunet aparte l-a făcut să-şi ridice capul, şi 
încă repede. Spinarea i-a dat dureri atroce, însă a 
scrâșnit din dinți, ignorând orice, şi a scos pistolul 
de sub pernă. 

Percepând mişcarea lui, doamna Hardman a 
întors brusc capul spre el. Cu ochii dilatați, s-a 
uitat fix spre el, după care a auzit acelaşi lucru şi s- 
a ridicat în grabă. Zgomot de paşi, dar nu doar ai 
unei persoane. Ea s-a răsucit pe picioare, uitându- 
se la leagăn, însă Jamie a clătinat din cap. 

— Rămâi cu copilul în braţe, i-a spus el cu voce 
scăzută. Răspunzi după ce îți bat ei în ușă şi 
deschizi doar dacă ţi se cere asta. 

A văzut că ea a înghițit în sec, însă a făcut aşa 
cum i-a zis el. Erau trei sau patru oameni, aşa 1 s-a 
părut lui Jamie, dar nu porniţi pe rele. S-au auzit 
zgomote de paşi pe verandă, murmure cu glasuri 
scăzute şi câteva hohote de râs. O ciocănitură, și 
doamna Hardman a strigat: 

— Cine-i acolo? 

— Prieteni, doamnă, s-a auzit glasul unui bărbat 
care, după cum s-a exprimat părea să fie băut. 
Lăsați-ne să intrăm. 

Femeia a aruncat o privire înspăimântată spre 
Jamie, dar el a dat aprobator din cap, iar ea a 
ridicat ivărul, deschizând uşa spre noapte. Primul 
bărbat a dat să intre, dar l-a văzut pe Jamie în pat 
şi, rămas cu gura căscată, s-a oprit. 

— Bună seara vouă, i-a spus Jamie pe un ton 
politicos, dar ațintindu-l pe individ drept în ochi. 
Pistolul stătea la vedere, sub mâna lui. 

— Oh, a făcut omul. 

Era tânăr şi destul de corpolent. Purta 
îmbrăcăminte de vânătoare pe care avea prinsă o 
insignă de miliție. S-a uitat peste umăr la 
camarazii lui, care se opriseră în prag. 

— Ăă... bună seara, domnule. Noi n-am vrut... 
am crezut că... 

Şi-a dres glasul. 

Jamie i-a zâmbit, pentru că şi-a dat seama prea 
bine ce gândea tânărul. Ținându-l în vedere din 
colțul ochilor, s-a întors spre doamna Hardman și 
i-a făcut semn să se aşeze. Femeia i-a dat 
ascultare, apoi şi-a plecat capul deasupra copilei 
Chastity şi a atins boneta ei cu buzele. 

— Domnilor, n-avem nimic să vă oferim de 
mâncare, a spus Jamie. Dar găsiți apă rece în puț și 
un pat în şopron, dacă asta căutați. 

Ceilalți doi tineri au rămas afară şi s-au foit 
stânjeniți. Dinspre ei venea un miros puternic de 
băutură, dar nu ajunseseră la starea de beţie care să 
îi facă violenti. 

— E-n regulă, a spus tânărul, retrăgându-se spre 
amicii lui. Avea faţa îmbujorată, atât de jenă, cât și 
de băutură. Noi o să... scuze că v-am deranjat, 
domnule. 

Ceilalți doi au dat din capete și toți trei s-au 
retras, târându-şi picioarele şi, în graba lor, s-au 
ciocnit unul de altul. Ultimul dintre ei, a tras uşa, 
dar nu complet. Doamna Hardman s-a ridicat şi a 
împins-o, făcând-o să se închidă cu un pocnet, apoi 
s-a rezemat de ea; a închis ochii și a strâns copila 
la piept. 

— Mulţumesc, a spus ea în şoaptă. 

— N-ai pentru ce, a spus el. Nu se vor întoarce. 
Lasă copila jos şi zăvorăşte ușa, bine? 

Ea i-a urmat sfatul şi s-a lipit de ușă, cu palmele 
apăsate strâns pe ea. S-a uitat în podea, a respirat 
apăsat câteva momente, după care s-a îndreptat de 
spate. 

Tunica ei simplă era prinsă cu bolduri, iar Jamie 
nu şi-a dat seama dacă asta era pentru a evita orice 
încercare de vanitate, așa cum procedau mai toți 
moravii, sau dacă pur şi simplu era prea săracă 
pentru a-și permite nasturi. Degetele ei au şovăit 
când a scos boldul sclipitor de sus al jachetei, apoi 

l-a scos brusc şi l-a aşezat pe un raft. Pe urmă s-a 
uitat direct la Jamie şi, cu degetele, a prins capul 
următorului bold. Își ţinea buza superioară prinsă 
sub cea de jos, iar pe ea apăruse o picătură de 
sudoare. 

— Nici să nu-ţi treacă prin gând, a spus Jamie 
apăsat. În starea mea de acum, n-aş putea avea 
nicio oaie moartă. Fără a mai zice că sunt destul de 
vârstnic pentru a-ţi fi tată, fata mea — şi în plus, 
sunt căsătorit. 

Buzele ei au tremurat vag, dar Jamie nu şi-a dat 
seama dacă era vorba de dezamăgire ori de o 
senzaţie de ușurare. Degetele ei s-au relaxat şi şi-a 
lăsat mâna să cadă pe lângă trup. 

— Fato, nu-i nevoie să-mi plăteşti pentru 
mâncare, a spus el. A fost un dar. 

— Da, ştiu. Îţi mulţumesc, prietene. S-a uitat 
într-o parte, înghițindu-şi nodul din gât. Doar că... 
speram că poate mai rămâi. O vreme. 

— Fato, sunt căsătorit, a repetat el cu glas blând, 
apoi, după o tăcere stânjenitoare, s-a simțit obligat 
să o întrebe: Ai des oaspeţi ca ăştia? Fusese clar că 
bărbații îi erau necunoscuţi, dar ea nu era 
necunoscută pentru ei. Aflaseră de undeva de 
quakera care trăia singură cu trei fete mici. 

— Îi duc în şopron, a spus ea brusc, şi faţa i-a 
devenit mai îmbujorată, şi nu din cauza flăcărilor 
din vatră. După ce adorm copilele. 

— Hm, a făcut Jamie, după o pauză care s-a 
prelungit prea mult. 

Şi-a îndreptat ochii spre leagăn, apoi şi-a mutat 
privirea. S-a întrebat de câtă vreme era plecată 
acea femeie de acasă, dar asta nu era treaba lui. 
După cum nu era treaba lui să știe cum îşi hrănea 
fetele. 

— Dormi, fato, a spus el. O să stau de veghe. 

13 


AER DE DIMINEAȚĂ CU MIROS DE 
ÎNGERI 


Următoarea zi 


Pe Jamie l-a trezit mirosul de carne friptă, după 
care s-a ridicat în șezut pe pat, uitând de durerile 
de spate. 

— Doamne, fii milostiv, a spus doamna 
Hardman, privind peste umăr. N-am auzit un 
asemenea răcnet de când Gabriel, soţul meu, a 
sacrificat un porc. 

A dat din cap şi a revenit la gătit, turnând un 
amestec de ouă, lapte şi faină într-un căzănel din 
fontă aşezat pe cărbuni, scoțând fum şi sfârâind 
ameninţător. 

— Îţi cer iertare, doamnă. 

— Mă cheamă Silvia, prietene. Dar pe tine? a 
întrebat ea, ridicând o sprânceană spre el. 

— Pretenă Silvia, a spus el printre dinții 
încleştaţi. Numele meu e Jamie. Jamie Fraser. 

Îşi ridicase genunchii în mod involuntar, într-o 
mișcare ce îl făcea să se ridice, iar acum își 
înfăşurase braţele în jurul lor şi îşi lipise faţa 
transpirată de tartanul ponosit care le acoperea, 
străduindu-se să-și întindă spatele îndărătnic. 
Efortul i-a trimis săgetări dureroase de-a lungul 
piciorului drept, declanșând instantaneu o crampă 
în mușchi fesei stângi, ceea ce l-a făcut să 
icnească și să gâfâie până durerile s-au potolit. 

— Mă bucur să văd că te-ai ridicat în capul 
oaselor, prietene Jamie, a remarcat Silvia 
Hardman, aducându-i un platou cu cârnaţi, ceapă 
prăjită şi pâine din mălai. Să înţeleg că nu te mai 
doare atât de rău spatele? a spus ea fi i-a zâmbit. 

— Oarecum, a reuşit el să spună, şi i-a răspuns 
la zâmbet cât de bine a putut, străduindu-se să nu 

geamă. Văd că ai mâncare proaspătă. 

— Da, slăvit fie Domnul, a spus ea cu 
înflăcărare în glas. În zori, le-am trimis pe Pru şi 
pe Patience la drumul principal ca să fie atente la 
căruțele care vin la piața din Philadelphia şi s-au 
întors cu jumătate de kilogram de cârnaţi, un 
kilogram de mălai, un sac de ovăz şi douăsprezece 
ouă. Mănâncă! 

A aşezat platoul din lemn pe pat, alături de el, 
plus o lingură. 

Jamie le-a văzut pe Prudence şi pe Patience în 
spatele mamei lor, ştergând cu hărnicie grăsimea 
de la cârnaţi de pe platourile lor cu bucăţi de pâine 
din mălai. Mişcându-se cu mare grijă ca să ajungă 
cu spatele rezemat de perete, Jamie şi-a întins 
picioarele, a ridicat platoul și le-a urmat exemplul. 

Mâncarea l-a făcut să trăiască o senzație 
surprinzătoare de bine şi a lăsat deoparte platoul 
gol, hotărât să facă altceva. 

— Vreau să merg la privată, prietenă Silvia. Dar 
s-ar putea să am nevoie de puţin ajutor ca să mă 
ridic. 

Ajuns în picioare, a descoperit că putea să se 
deplaseze câţiva centimetri cu fiecare pas, de 
aceea, Prudence şi Patience s-au grăbit să îl prindă 
de coate, devenind niște nici stâlpi de susținere. 

— Nu-ţi face griji, i-a zis Prudence, înălțând din 
umerii firavi şi uitându-se la el cu un aer 
încrezător. N-o să te lăsăm să cazi. 

— Sunt convins, a spus el cu gravitate. 

În realitate, fetiţele aveau o putere vânoasă care 
era contrazisă de înfăţişarea lor fragilă, și a 
constatat că prezenţa lor îi era de un ajutor evident, 
deoarece ele îi ofereau ceva de care să se ţină 
pentru a-și păstra echilibrul când simţea nevoia de 
a se opri, adică la fiecare metru. 

— Spuneţi-mi despre căruțele care merg la 
Philadelphia, le-a spus el fetelor în timpul unei 
opriri, atât pentru a face conversaţie, cât şi pentru a 
obține informaţii. Vin doar dimineaţa devreme? 

— Cele mai multe, da, a spus Patience. Se întorc 
goale cu o oră sau două înainte de apusul soarelui. 
Încordându-se, ea şi-a depărtat picioarele. E-n 
regulă, l-a asigurat ea. Sprijină-te de mine. 
Picioarele tale sunt cam nesigure. 

Jamie a strâns-o uşor de umăr în semn de 
mulțumire şi i-a permis să îi preia o parte din 
greutate. Era nesigur pe picioare, într-adevăr. Până 
la drumul principal erau mai mult de opt sute de 
metri; i-ar fi trebuit mai bine de o oră ca să ajungă 
bălăbănindu-se până acolo, chiar şi cu ajutorul 
fetelor, iar probabilitatea ca muşchii spatelui să i se 
blocheze din nou la jumătatea drumului era încă 
prea mare ca să rişte aşa ceva. Fără a mai vorbi de 
primejdia de a ajunge la Philadelphia incapabil să 
se mai miște. Însă până a doua zi... 

— Şi aţi văzut soldați pe drum? a întrebat el, 
încercând să facă un pas care i-a trimis o durere 
fulgerătoare de la şold spre laba piciorului. Au! 

— Da, am văzut, a spus Patience, strângându-l 
tare de cot. Curaj, prietene. O să treci peste asta. 
Am văzut două companii de miliție şi un ofiţer din 
Armata Continentală călare pe un catâr. 

— Am mai văzut şi soldaţi britanici, a intervenit 
Prudence, parcă dorind să nu fie ignorată. Aveau 
un şir de căruţe şi mergeau în cealaltă direcție. 

— Cealaltă... adică plecau din Philadelphia, a 
întrebat Jamie, simțind că inima îi tresaltă. Oare 
începuse deja evacuarea armatei britanice? Aţi 
văzut cumva ce aveau în căruţe? 

Prudence a ridicat din umeri. 

— Mobile. Lăzi şi coşuri. Erau şi unele doamne 
care stăteau în căruțe, peste ele, dar mai toate 
mergeau pe jos. Nu aveau loc, a lămurit ea 
lucrurile. Fii atent la poalele cămășii, prietene, 
altfel modestia ta va fi în primejdie. 

Vântul de dimineaţă era rece şi plăcut, iar o 
rafală întâmplătoare îi ridicase cămaşa de noapte — 
o senzație minunată pentru corpul lui transpirat, 
dar sigur un risc pentru ochii unor fetiţe. 

— Să fac un nod între picioare? l-a întrebat 
Patience. Ştiu să fac un nod de vacă, un nod pe 
Jumătate şi un nod pătrat. M-a învăţat tata! 

— Nu fi proastă, Patience, a spus sora ei cu glas 
iritat. Dacă-i înnozi poalele cămăşii, cum o s-o 
ridice ca să iasă afară? Nimeni nu poate desface 
nodurile făcute de ea, i s-a confesat Prudence lui 
Jamie. Le face întotdeauna prea strânse. 

— O, nu-i adevărat, mincinoaso! 

— Ruşine să-ți fie, surioară! O să-i spun mamei 
ce-ai vorbit! 

— Dar unde e tatăl vostru? le-a întrerupt Jamie, 
dorind să pună capăt certei înainte ca fetele să se 
păruiască. 

Amândouă au tăcut și s-au uitat una la cealaltă 
înainte de a răspunde. 

— Nu ştim, a spus Prudence, cu voce slabă şi 
tristă. Acum un an s-a dus la vânătoare şi nu s-a 
mai întors. 

— S-ar putea să-l fi prins indienii, a spus 
Patience, străduindu-se să se arate plină de 
speranță. Dacă e aşa, s-ar putea să fugă de acolo 
într-o bună zi și să se-ntoarcă acasă. 

Prudence a oftat. 

— Poate, a spus ea cu glas sec. Mama crede că 
l-au împuşcat milițiile. 

— De ce? a întrebat Jamie, coborând privirea 
spre ea. De ce să-l împuște? 

— Pentru că era Prieten, i-a explicat Patience. 
Nu a vrut să lupte, de aceea au zis că e loialist. 

— Am înţeles. Era... adică este loialist? 

Prudence a ridicat ochii spre el, recunoscătoare 
pentru acel este. 

— Nu cred. Dar mama spune că la adunarea 
anuală de la Philadelphia le-a spus tuturor că 
Prietenii sunt de partea regelui, că regele vrea să 
păstreze pacea şi că rebelii vor să o încalce. De 
aceea, a spus ea, ridicând din umeri, toţi oamenii 
cred că Prietenii sunt loialişti. 

— Tati nu a fost — nu este, a intervenit Patience. 
Obişnuia să spună tot felul de lucruri despre rege, 
iar mama se îngrijora şi îl ruga să-şi țină gura. 
Uite, aici e privata, l-a anunţat ea în mod inutil, 
eliberând cotul lui Jamie ca să poată deschide ușa. 
Să nu te ştergi cu prosopul, pentru că e pentru 
mâini, găseşti coceni de porumb în coş. 


John Grey s-a trezit febril şi cu membrele grele, 
cu o durere cumplită de cap şi cu o durere 
înțepătoare în ochiul stâng de fiecare dată când 
încerca să-l deschidă. Ambii ochi îi erau lăcrimoși 
şi lipicioşi. Visase în fracțiuni alerte, fragmentate, 
trăind un amestec derutant de imagini, voci şi 
emoții... Cu chipul înnegurat de patimă, Jamie 
Fraser strigase la el, însă apoi ceva se schimbase, 
începuse un soi de urmărire, iar el se prăbuşise din 
nou într-un coșmar groaznic. Alergau împreună 
printr-o mlaștină, care îi aspira la fiecare pas făcut, 
iar Fraser se zbătea puţin în faţa lui, prins în noroi, 
şi strigând către el să se întoarcă, însă el nu putea 
face asta, pentru că labele picioarelor îi erau 
prinse, de aceea se scufunda, dând nebuneşte din 
braţe, dar nereuşind să găsească niciun punct de 
sprijin... 

— Haa! 

Cineva l-a scuturat de umăr, scoțându-l din 
mocirlă. A deschis ochiul sănătos şi a văzut silueta 
tremurătoare a unui tânăr îngrijit, purtând un 
veston negru și ochelari, care se uita la el într-un 
mod ciudat de familiar. 

— John Grey? a întrebat tânărul. 

— Eu sunt, a răspuns el. Şi-a înghițit cu greu 
nodul din gât. Am... am avut onoarea să vă 
cunosc, domnule? 

Tânărul a roşit vag. 

— Aţi avut, prietene Grey, a spus el cu glas 
scăzut. Sunt... 

— Oo! a exclamat Grey, ridicându-se imediat în 
şezut. Desigur, sunteţi, vai, vai, Isuse. 

Tulburat de schimbarea bruscă de poziție, a avut 
impresia că propriul cap a voit să-i zboare de pe 
umeri şi să se ciocnească de cel mai apropiat 
perete. Tânărul... Hunter, descoperind că numele 
lui a apărut cu o claritate bizară în haosul din 
mintea lui. Doctorul Hunter. Quakerul lui Dottie. 

— Cred că ar trebui să rămâi întins, prietene. 

— Cred că mai întâi voi vărsa. 

Hunter a înșfăcat oala de noapte de sub pat 
exact la ţanc. După aceea, i-a dat să bea apă: 

— Beti încet, prietene, dacă vreţi să o rețineți, 
după care l-a lăsat pe Grey să se întindă pe pat. 

În tot acest timp, colonelul Smith a stat de veghe 
în spatele lui. 

— Ce spui, doctore? a întrebat Smith, încruntat 
şi părând îngrijorat. E în toate mințile? Seara 
trecută a cântat, iar acum geme şi vorbeşte ciudat, 
iar după cum arată... 

Smith a făcut o grimasă care l-a făcut pe Grey să 
se întrebe cum naiba arăta. 

— Are febră mare, a spus aruncând o privire 
străpungătoare prin lentilele ochelarilor în timp ce 
s-a aplecat ca să-l prindă pe Grey de o încheietură. 
Şi se vede starea ochiului. Ar fi periculos să fie 
transportat. Încă o extravazare a sângelui în creier, 
şi... 

Smith a scos un sunet care îi trăda 
nemulțumirea, apoi a strâns din buze. L-a împins 
deoparte pe Hunter şi s-a aplecat deasupra lui 
Grey. 

— Domnule colonel, mă auziți? a întrebat el, în 
modul aparte care se folosea cu dobitoci şi cei 
străini de limbă. 

— Ich bin ein fisch”... a murmurat Grey cu un 
aer radios, după care a închis ochii. 

— Are pulsul foarte neregulat, a spus Hunter în 
semn de avertisment, în timp ce îşi ținea un deget 
apăsat pe încheietura lui Grey. Mâna lui era rece la 
fermă; lui Grey, acea atingere i s-a părut 

liniştitoare. Nu pot răspunde de consecinţe dacă 
este mutat brusc de aici. 

— Am înţeles. Smith a rămas nemișcat un 
moment; Grey i-a auzit răsuflarea grea, dar s-a 
abținut să deschidă ochii. Prea bine, atunci. Smith 
a scos un hohot scurt de râs, lipsit de umor. Dacă 
Mohamed nu poate merge la munte, atunci 
muntele va veni aici. Îi voi trimite un mesaj 
generalului Wayne. Fă tot ce poţi, doctore, te rog, 
pentru ca el să fie coerent, ai înţeles? 


L-a văzut pe Denzell Hunter cu ochiul vătămat; 
acest lucru era îmbucurător, pentru că însemna că 
nu  orbise. Deocamdată. Hunter îşi scosese 
ochelarii ca să se uite mai de aproape la ochiul 
umflat. Avea ochi foarte frumoşi, a gândit Grey — 
irisul având culoarea cafeniu-deschisă a unei 
măsline coapte, cu minuscule dungi de verde 
închis. 

— Priviţi în sus, vă rog, a murmurat Hunter. 

Grey s-a străduit să se supună. 

— Au! 

— Acum priviţi în Jos. 

Nici această încercare nu a fost mai reuşită, 
pentru că nu-şi putea mişca ochiul spre stânga sau 
dreapta. Părea că 1 se solidificase în orbită, ca un 
ou fiert tare. I-a expus această teorie lui Hunter, 
care a zâmbit, deşi cam îngrijorat. 

— Constat o umflătură considerabilă, desigur. 
Ceea ce v-a lovit a avut o forţă foarte mare. Hunter 
şi-a mișcat degetele cu delicateţe pe faţa lui Grey, 
Apăsând ici şi colo, parcă întrebător. Asta e... 

— Da, aşa m-a lovit. Nu mă mai întreba dacă 
mă doare, pentru că totul, începând de la creștetul 
capului până la bărbie mă doare, inclusiv urechea 
stângă. Ce spuneai despre extravazarea aceea a 
sângelui în creier — ai vorbit serios? 

— E posibil şi aşa ceva. Cu toate astea, Hunter a 
zâmbit. Dar cum dumneavoastră nu aţi evidențiat 
nicio situaţie în care să vă pierdeţi cunoștința — 

mai puţin aceea datorată alcoolului — şi cum se 
pare că aţi mers pe jos după aceste vătămări, cred 
că probabilitatea este redusă. Există însă o 
sângerare sub albul ochiului. Degetul lui rece a 
trecut delicat peste pleoapa umflată. Globul ocular 
este rubiniu, la fel şi căptuşeala pleoapei. E cam... 
dramatic. 

În vorbele doctorului Hunter a răzbătut un ton 
aparte de amuzament, pe care Grey l-a considerat 
încurajator. 

— Fi, în fine, a spus el cu un glas fără nicio 
inflexiune. Cât timp va trece până va dispărea? 

Asta l-a făcut pe quaker să facă o grimasă şi să 
clatine din cap. 

— Sângelui îi va trebui între o săptămână şi o 
lună să dispară. Practic, este acelaşi lucru ca la o 
vânătaie obișnuită — plesnirea unor vase mici de 
sânge de sub piele. Ceea ce mă îngrijorează este 
incapacitatea de vă mișca ochiul. Cred că e vorba 
de o fractură a orbitei osoase, care blochează într- 
un fel sau altul mușchiul discoid. Mi-aş dori ca 
soția dumneavoastră să se afle aici, ea se pricepe 
mal... 

— Soţia mea, a spus Grey cu glas sec. Vai! 
Amintirea și înțelegerea s-au ciocnit între ele, şi, 
brusc, a simţit brusc o scădere a spiritului. Nu e 
soția mea! Nu mai este, a adăugat el, şi s-a trezit că 
zâmbea. S-a aplecat în față pentru a-i șopti la 
ureche lui Hunter, care a rămas uimit auzind: 
Jamie Fraser e în viață! 

Hunter s-a uitat fix la el, a clipit, şi-a pus din 
nou ochelarii și a reluat observarea, regândind cele 
spuse când apreciase starea creierului lui Grey. 

— Domnul fie lăudat, a şoptit Hunter, zâmbind 
larg — mai curând auzind ştirea că Fraser 
supravieţuise, şi mai puţin faţă de moralitatea 
acțiunilor lui. lan va fi... 

S-a întrerupt, făcând un gest prin care arăta că 
era incapabil să descrie emoţiile prin care trecea 
Ian Murray. 

— Şi prietena Claire! a exclamat el, făcând 
ochii mari înapoia lentilelor. Ea ştie? 

— Da, dar... 

Zgomotul paşilor cuiva care se apropia l-a făcut 
pe Grey să se arunce înapoi pe pat, scoțând un 
strigăt convingător de durere. A închis ochi şi, 
gemând, şi-a rostogolt capul într-o parte. 

— Muntele pare să fie de partea generalului 
Washington, a spus Smith foarte şocat. Grey l-a 
simțit oprindu-se lângă pat, lovindu-l uşor cu 
picioarele. Doctore, fă tot posibilul ca să poată 
călători mâine, iar dacă va trebui, îl punem într-o 
căruţă. 


Chestnut Street numărul 17 

Domnia Sa ducele s-a trezit în dimineaţa asta cu 
ochiu înroşiți ca ai unui dihor și într-o dispoziție 
care mi-a amintit de un viezure turbat. Dacă aş fi 
avut o puşcă cu săgeți tranchilizante, l-aş fi 
împușcat fără să ezit o clipă. Cum nu aveam, am 
prescris o doză mare de brandy care să îi fie oferită 
la cafeaua de la micul-dejun, iar după o scurtă 
bătălie cu conştiinţa mea hipocratică, am adăugat 
şi câteva picături de laudanum. 

Nu îi puteam administra prea mult, pentru că, 
între altele, i-ar fi inhibat respirația. Cu toate astea, 
am raționat eu, numărând picăturile aromate de 
culoare cafeniu-roșcată în timp ce cădeau în 
brandy, era o metodă mai umană de a-l trata decât 
să îl plesnesc în cap cu oala de noapte ori să o 
chem pe doamna Figg să-l țină cât îl legam de pat 
şi îi puneam căluș la gură. 

Şi era nevoie să fie atât imobil, cât şi tăcut o 
vreme. Domnul Figg, predicator al Societății 
Metodiste, aducea doi tineri din congregația lui, 
care erau dulgheri, ca să repare uşa principală și să 
bată scânduri peste obloanele de la ferestrele de la 
parter, ca să ne ferim de hoti. Îi spusesem doamnei 
Figg că putea să îi explice soţului situația în care 
ne aflam — doar nu o puteam împiedica să 

vorbească —, dar că ar fi fost de preferat ca el să fie 
convins să nu menţioneze prezența Domniei Sale 
ducele, asta din dorinţa de a proteja siguranţa și 
proprietatea lordului John — fără a mai vorbi de 
siguranța ducelui care, până la urmă, era 
presupusul iubit frate al lordului John. 

Doamna Figg l-ar fi predat bucuroasă pe duce 
pentru a fi tăvălit prin smoală şi pene, dar o 
rugăminte venită din partea lordului John avea 
greutate pentru ea, de aceea a consimţit cu un aer 
sobru. Atâta vreme cât ducele nu atrăgea atenția 
asupra lui strigând la fereastra de la etaj sau 
aruncând cu lucruri în meseriaşi, ea a socotit că 
prezenţa lui putea fi ascunsă. 

— Bine, dar ce vreţi să faceţi cu el, lady John? a 
întrebat ea, aruncând o privire precaută spre tavan. 
Stăteam în picioare în salonașul din spate, 
discutând cu glasuri scăzute, în timp ce Jenny îi 
dădea micul-dejun lui Hal şi se asigura că acesta 
va bea cafeaua cu brandy și laudanum. Şi ce se 
întâmplă dacă armata va trimite pe cineva să se 
intereseze de el? 

Am făcut un gest de neputinţă. 

— N-am idee, am mărturisit. Trebuie să-l rețin 
aici până se întoarce lordul John sau al meu... 
domnul Fraser. Ei vor şti ce să facă în privinţa lui. 
Cât priveşte armata, dacă apare cineva ca să 
întrebe de duce, o să... o să vorbesc eu cu el. 

Mi-a aruncat o privire prin care sugera că auzise 
şi planuri mai bune, dar a dat rezervată din cap şi 
s-a dus să-şi ia coşul de cumpărături. Primul lucru 
care se întâmplă într-un oraș ocupat este penuria 
de alimente, iar cum Armata Continentală avea să 
ajungă în Philadelphia ca un stol de lăcuste, 
numărul căruțelor care aduceau în mod obişnuit 
alimente de la ţară se va diminua considerabil. 
Dacă vreuna dintre armate era deja pe drum, 
soldații vor pune mâna pe tot ce exista în materie 
de hrană. 

Ajunsă la ușă, doamna Figg s-a oprit şi s-a 
întors spre mine. 

— Dar ce e cu William? a întrebat ea. Dacă se 
întoarce... 

Era clar sfâşiată între speranţa că el va reveni — 
o îngrijora soarta lui — și consternarea faţă de ceea 
ce se putea întâmpla dacă el îl întâlnea pe unchiul 
lui captiv. 

— O să vorbesc eu cu el, am repetat cu 
fermitate, şi i-am făcut semn spre ușă. 

Urcând în goană scara, l-am găsit pe Hal 
căscând alături de tava pe care o golise aproape în 
întregime. Jenny ştergea cu migală albuşul de ou 
rămas în colţul gurii lui. Îşi petrecuse noaptea la 
tipografie, dar se întorsese să mă ajute, aducând cu 
ea o valiză scofâlcită plină cu totul felul de lucruri 
pe care le socotise folositoare. 

— Domnia Sa a avut un mic-dejun pe cinste, m- 
a anunţat ea, făcând un pas înapoi ca să examineze 
cu ochi critici ceea ce făcuse. ȘI a ieșit afară. L-am 
silit să facă asta înainte de a-şi bea cafeaua, ca să 
fiu sigură. Nu ştiam sigur cât de repede va face. 

Hal s-a încruntat spre ea, deşi nu mi-am dat 
seama dacă din cauza uimirii şi a jigniri. Pupilele i 
se contractaseră considerabil, ceea ce îi făcea ochii 
să privească puţin fix. A clipit spre mine şi a 
clătinat din cap, ca şi cum ar fi vrut să-și 
limpezească gândurile. 

— Domnia Voastră, vreau să verific rapid 
semnele vitale, am spus eu zâmbind şi simţindu- 
mă ca luda. 

Era pacientul meu, dar Jamie îmi era soţ, de 
aceea m-am arătat hotărâtă. 

Avea pulsul rar şi destul de regulat, lucru care 
m-a liniştit. Mi-am scos stetoscopul, i-am 
descheiat cămaşa de noapte şi am ascultat: bătăi de 
inimă constante, fără palpitaţii, dar plămânii îi 
bolboroseau ca o cisternă care pierdea apă, iar 
respiraţia îi era întreruptă de mici dispnee. 

— Ar fi bine să îi dăm niște tinctură de efedra, 1- 
am spus lui Jenny, îndreptându-mă de spate. Era 
un stimulent, iar asta va contracara substanța 
opiacee din organism, dar exista riscul ca respirația 
să 1 se oprească în timpul somnului. Rămân eu cu 
el; du-te jos şi adu o ceașcă şi nu te mai osteni să 
încălzeşti tinctură, e bună și rece. 

Nu eram convinsă că va rămâne treaz până se 
încălzea. 

— Trebuie neapărat să mă prezint la generalul 
Clinton în această dimineață, a spus Pardloe cu o 
fermitate surprinzătoare, având în vedere starea de 
confuzie mintală. Şi-a dres glasul și a tuşit. Trebuie 
să fac nişte aranjamente... Regimentul meu... 

— Aha. Hm... şi unde este acum regimentul 
dumneavoastră? am întrebat cu precauţie. 

Dacă era la Philadelphia, adjutantul lui va 
începe să-l caute dintr-o clipă în alta. Se putea 
crede că își petrecuse noaptea cu un fiu sau cu 
fiica, dar la momentul ăsta... Și nu ştiam cu 
exactitate ce efect avuseseră biletele mele 
măsluite. 

— La New York, mi-a răspuns el. Eu cel puţin 
aşa sper, cu sinceritate. A închis ochii, s-a legănat 
vag, apoi, cu o tresărire şi-a îndreptat spatele. A 
debarcat acolo. Eu am venit până aici ca să... să-i 
văd pe Henry şi... pe Dottie. Faţa i s-a 
contorsionat de durere. Vreau... să merg la 
Clinton. 

— Desigur, am spus cu glas liniștitor, încercând 
să gândesc. Când anume va pleca din oraş Clinton 
cu trupele lui? 

Presupunând că Pardloe se va reface suficient 
cât să nu moară fără sprijinul meu, îl puteam 
înapoia imediat ce exodul începea să se desfăşoare. 
În acel moment, nu va mai avea posibilitatea de a 
declanșa o căutare extinsă a lui John, punându-l în 
pericol pe Jamie. Dar cu siguranță că Jamie — cu 
sau fără John — se va întoarce, nu? 

De întors, s-a întors Jenny cu tinctura de efedra 
şi cu un ciocan în buzunarul șorțului şi cu trei 
scânduri sub braţ. Mi-a întins cana fără să spună 
nicio vorbă şi s-a apucat să bată scândurile peste 
fereastră într-un mod surprinzător de priceput şi 
rapid. 

Hal a sorbit încet din efedra şi a urmărit-o pe 
Jenny cu un aer derutat. 

— De ce face asta? a întrebat el, deşi se părea că 
nu îl interesa în mod deosebit răspunsul. 

— Uragane, Domnia Voastră, a spus ea fără 
nicio expresie pe față, după care a plecat grăbită 
pentru a înapoia ciocanul celor doi lucrători, care 
băteau de zor ca un batalion de ciocănitori care 
atacau casa. 

— Aha, a făcut Hal. 

S-a uitat oarecum în jur, probabil căutându-și 
pantalonii, pe care doamna Figg avusese inspirația 
de a-i ascunde în bucătărie. Ochii lui Hal au rămas 
pironiți asupra cărților lui Willie, pe care le 
mutasem pe tăblia toaletei. Mi-a fost clar că a 
recunoscut una sau mai multe, pentru că a spus: 

— Aa. William. Unde este William? 

— Sunt convinsă că Willie e ocupat astăzi, am 
spus eu, şi l-am prins din nou de încheietura unei 
mâini. 

Bătăile inimii erau lente, dar încă puternice. Pe 
măsură ce strânsoarea degetelor lui asupra cănii 
slăbise, i-am luat-o şi am aşezat-o pe masă. Capul 
i-a căzut moale şi i l-am așezat cu grijă pe pernă, 
puţin ridicat pentru ca el să respire mai uşor. 

„Dacă se  întoarce..? spusese doamna Figg 
despre Willie, cu subtextul: „Ce se va întâmpla?” 

Chiar, ce? 

Colenso nu se întorsese, deci era de presupus că 
îl găsise pe William; asta mă liniştea. Dar ce făcea 
sau gândea William... 

TUNETUL DE ÎNCEPUT 


„O funcție care se potriveşte situaţiei tale 
aparte”, spusese maiorul Findlay. Acesta nu ştia 
nici pe jumătate despre ce era vorba, a gândit 
William cu amărăciune. Nu pentru că situația lui 
era „aparte”, chiar după descoperirile făcute de el 
în ultima vreme. 

În 1777, în luna octombrie, capitulase la 
Saratoga, împreună cu întreaga armată a lui 
Burgoyne. Soldaţi britanici şi aliații lor germani 
se văzuseră siliți să-şi predea armele, însă nu 
fuseseră luaţi prizonieri. Convenţia de la Saratoga, 
semnată de Burgoyne şi de Gates, generalul 
Armatei Continentale, stabilise că tuturor 
soldaților li se va permite întoarcerea în Europa, 
după ce îşi vor da cuvântul de onoare că nu vor 
pune mâna din nou pe arme în conflictul american. 

Însă corăbiile nu puteau naviga în timpul 
furtunilor de iarnă şi trebuia făcut ceva cu soldații 
făcuți prizonieri. Numiți drept armată a 
Convenției, aceştia fuseseră conduși în masă până 
la Cambridge, Massachusetts, pentru a aştepta 
acolo primăvara și, respectiv, repatrierea. Toţi, în 
afară de William şi câţiva ca el, care aveau legături 
cu oameni influenţi din America sau cu Sir Henry, 
care îi succedase lui Howe în calitate de 
comandant-şef al campaniei americane. Putându- 
se socoti un om fericit, William beneficia de 
ambele soluţii: făcuse parte din personalul lui 
Howe, unchiul lui era colonel şi comanda un 
regiment, iar tatăl lui era un diplomat influent, în 
prezent aflat în Philadelphia. Fusese eliberat în 
baza unui jurământ excepțional, drept o favoare 
față de generalul lord Howe, și trimis la lordul 
John. Cu toate acestea, încă făcea parte din armata 
britanică, însă îi era interzis să participe la lupte. 

lar armata avea o serie de corvezi neplăcute care 
nu presupuneau participarea la luptă; generalul 
Clinton se arătase încântat să îl folosească. 

Profund întristat de acea situație, William îl 
implorase pe tatăl lui să încerce să-l facă obiectul 
unui schimb de prizonieri; acest lucru ar fi eliminat 
condițiile eliberării lui condiționate şi i-ar fi 
permis să-şi reia îndatoririle militare depline. 
Lordul John se arătase foarte dispus să facă acest 
lucru, însă, în ianuarie 1778, avusese loc o 
dezbinare între generalul Burboyne şi Congresul 
Continental din cauză că generalul refuzase să 
furnizeze o listă a soldaților care se predaseră. 
Convenţia de la Saratoga fusese repudiată de 
Congres, care a declarat apoi că va reţine întreaga 
armată a Convenţiei până când înţelegerea și lista 
necesară erau ratificate de regele George — iar 
Congresul ştia prea bine că regele nu va face așa 
ceva, pentru că o asemenea lege ar fi fost totuna cu 
recunoașterea independenţei coloniilor. Urmarea a 
fost că nu exista niciun mecanism privind 
schimbul de prizonieri. Oricare ar fi fost ei. 

Iar acest lucru îl plasa pe William într-o situație 
foarte ambiguă. Practic, era un prizonier evadat, 
iar în eventualitatea foarte improbabilă că ar fi fost 
recapturat de americani şi s-ar fi descoperit că 
făcea parte dintre ofiţerii din Saratoga, ar fi fost 
trimis în Massachusetts ca să lâncezească tot restul 
războiului. În acelaşi timp, nimeni nu ştia cu 
siguranță dacă era potrivit ca el să revină la arme, 
deoarece, chiar dacă acea convenţie fusese 
respinsă, lui William 1 se acordase o eliberare 
condiționată personală. 

Ceea ce îl făcuse pe William să ajungă în 
situația aproape jignitoare de a se ocupa de 
evacuarea celor mai bogați  loialiști din 
Philadelphia. Singurul lucru mai neplăcut la care 
se putea gândi era să mâne o turmă de porci prin 
gămălia unui ac. 

Pe când cetățenii mai săraci care se simțeau 
primejduiți de apropierea milițiilor conduse de 
generalul Washington se vedeau siliți să înfrunte 
pericolele de pe drumuri, făcându-și exodul cu 
căruțe, cărucioare de mână şi pe jos, loialiştilor 
bogaţi li se permitea o plecare mai sigură și, 
teoretic vorbind, mai luxoasă, pe corăbii. Şi 
niciunul dintre aceștia nu putea fi făcut să priceapă 
că deocamdată nu exista decât o singură navă 
disponibilă — corabia generalului Howe — la bordul 
căreia era puţin spaţiu liber. 

— Nu, doamnă, îmi pare foarte rău, dar e 
aproape imposibil să vă găsim loc... 

— Nu mai vorbi prostii, tinere, bunicul soţului 
meu a cumpărat ceasul acela înalt din Olanda în 
1670. Nu arată doar ora, ci şi fazele lunii și 
prezintă un tabel complet al mareelor pentru golful 
Napoli! Doar nu vă așteptați să permit ca un 
asemenea instrument să cadă în ghearele rebelilor! 

— Da, doamnă, regret, dar aşa se va întâmpla. 
Nu, domnule, fără servitori; doar membrii 
apropiați ai familiei şi cât mai puţine bagaje. Sunt 
convins că servitorii cu contract vor rămâne în 
perfectă siguranţă dacă respectă... 

— Dar vor muri de foame! a exclamat un 
gentleman cu aspect cadaveric, care nu dorea să se 
despartă de bucătăreasa pricepută şi de o cameristă 
plinuţă și voluptoasă care, dacă nu era pricepută la 
măturat, sigur avea alte calități de dorit, acestea 
fiind expuse fără fereală. On pot fi răpite! Eu 
răspund de ele! Nu puteţi să... 

— Ba pot, a spus William cu fermitate, 
aruncând o privire apreciativă în lateral, spre 
cameristă, şi aşa trebuie să procedez. Caporal 
Higgins, te rog să conduci servitoarele cu contract 
ale domnului Henning în siguranță pe cheu. Nu, 
doamnă. Sunt de acord că acea pereche de fotolii 
sunt foarte prețioase, dar la fel sunt şi viețile 
oamenilor care se vor îneca dacă nava se scufundă. 

Da, puteţi lua ceasul de călătorie. Apoi a ridicat 
glasul şi a strigat: Locotenent Rendill! 

Cu fața îmbujorată și transpirată, Rendill şi-a 
croit cu greu drum printre oamenii din mulțimea 
de evacuaţi, care se împingeau, blestemau, gâfâiau 
şi tipau. Sosind în faţa lui William, care stătea 
cocoţat pe o ladă pentru a nu fi călcat în picioare 
sau împins în apă de mulțime, locotenentul a 
salutat, dar a fost îmbrâncit cu brutalitate de câțiva 
bărbați care se străduiau să îi rețină atenția lui 
William şi s-a trezit cu peruca trasă peste ochi. 

— Ordonaţi, domnule! a spus el cu bărbăţie, 
aşezându-și peruca la loc și, cu un cot, l-a împins 
din calea lui pe un gentleman cât de politicos a 
putut. 

— Rendill, uite aici o listă a cunoştinţelor 
personale ale generalului Howe. Mergi la bord şi 
vezi dacă au reușit să ajungă toți — dacă nu... A 
aruncat o privire încărcată de înţeles spre mulțimea 
agitată de pe doc, înconjurată de munţi de bunuri 
aproape abandonate și bagaje călcate în picioare, şi 
i-a întins fără niciun protocol lista. Găsește-i. 

— Of, Doamne, a spus Rendill. Vreau să zic... 
am înţeles, domnule. Imediat, domnule. 

Apoi, cu un aer deznădăjduit, s-a întors şi a 
început să înoate prin mulțime, executând un soi 
de înot în stil bras. 

— Rendill! 

Supus, cu un aer resemnat, Rendill s-a răsucit şi 
şi-a croit drum înapoi ca un marsuin care trece 
printre bancuri de heringi speriați de moarte, 
pentru a ajunge lângă William şi a auzi următorul 
ordin. 

— Da, domnule. 

William s-a aplecat spre el şi a coborât glasul, 
astfel încât să nu fie auzit de oamenii buluciţi în 
jurul lor, apoi a făcut semn din cap spre movilele 
de mobilă şi bagaje stivuite alandala pe doc — 
multe dintre ele aflându-se primejdios de aproape 
de marginea lui. 

— Când treci pe acolo, spune-le celor de pe doc 
să nu se ostenească să păstreze mormanele acelea 
de lucruri şi că le pot lăsa să cadă în fluviu, bine? 

Faţa transpirată a lui Rendill s-a luminat în mod 
uimitor. 

— Am înţeles, domnule! 

A salutat şi a pornit să înoate din nou prin 
mulțime, radiind un entuziasm reînnoit, iar 
William, simțindu-şi sufletul mai liniştit, s-a întors 
curtenitor către un bărbat de origine germană care 
avea de făcut o plângere şi era înconjurat de cele 
şase fiice, toate cărând ceea ce părea a fi întreaga 
lor garderobă elegantă, numai mătăsuri şi dantele, 
şi privind neliniştite pe sub borurile late ale 
pălăriilor din pai. 

În mod paradoxal, arşiţa şi tunetele care se 
simțeau în aer erau în acord cu starea lui de spirit, 
iar misiunea aproape imposibilă pe care o avea l-a 
făcut să se destindă. După ce își dăduse seama de 
inutilitatea deplină de a-i mulțumi pe toți acei 
oameni — ori măcar pe unul din zece — a încetat să- 
şi mai facă griji, a luat măsurile necesare pentru 
păstrarea ordinii şi a îngăduit gândurilor să alerge 
în alte direcţii în timp ce se apleca spre mulțimea 
de oameni care se buluceau în jurul lui şi le spunea 
tot felul de vorbe pentru a-i calma şi încuraja. 

S-a gândit că dacă s-ar fi aflat într-o dispoziție 
pentru ironii, în jur existau suficiente motive 
pentru așa ceva. El nu era nici una, nici alta, nici 
cal, nici măgar, după cum spuneau oamenii de la 
țară despre o bucată de carne despre care nu știau 
de unde provine. Nici soldat, nici civil. ȘI, 
probabil, nici englez, nici conte... şi totuşi... 
pentru numele lui Dumnezeu, cum era posibil să 
nu fie englez? 

După ce se calmase îndeajuns pentru a gândi 
logic, își dăduse seama că legal, încă era al 
nouălea conte de Ellesmere, indiferent de 
paternitate. Părinții lui, cei adevăraţi — cel puţin în 
teorie —, fuseseră căsătoriți la data naşterii lui. 

Însă, în acele momente, asta părea să înrăutăţească 
şi mai mult situația: cum putea face oamenii să 
creadă și să se poarte ca şi cum fi ar fi avut sângele 
vechi al neamului Ellesmere, când ştia prea bine că 
de fapt era fiul lui... 

A alungat acel gând, gonindu-l într-un cotlon 
îndepărtat al minţii. „Fiul lui” i-l adusese în minte 
cât se putea de limpede pe lordul John. A inspirat 
adânc aerul fierbinte, tulbure şi mirosind a peşte și 
a încercat să-şi înăbuşe durerea care l-a cuprins 
brusc gândindu-se la papă. 

Nu voise să recunoască în sinea lui, dar se uitase 
prin mulțime toată ziua, cercetând fețele în 
căutarea ta... da, la naiba, tatălui său! Acum, John 
Grey II era tată așa cum fusese mereu. Mincinos 
ori nu. Şi William era tot mai îngrijorat în legătură 
cu el. Colenso îl anunţase în acea dimineaţă că 
lordul John nu se întorsese acasă, iar el ar fi trebuit 
să se întoarcă deja. Iar dacă ar fi făcut-o, ar fi venit 
să-l caute, era convins de asta. Doar dacă nu 
cumva Fraser îl ucisese. 

Gândind asta, şi-a înghițit bila amară care îi 
urcase pe gâtlej. De ce ar face-o? Până nu demult, 
acei doi bărbaţi fuseseră prieteni, prieteni buni. 

E drept, războiul distrugea asemenea legături 
apropiate. Însă chiar şi aşa... 

Din cauza mamei Claire? Acest gând l-a făcut să 
se crispeze şi l-a respins, dar s-a văzut silit să 
revină la el. În ciuda agitaţiei, încă i-a putut 
revedea în minte chipul strălucind ca o flacără 
când îl văzuse pe Jamie Fraser şi a simțit o 
împunsătură de gelozie în numele tatălui său. Dacă 
Fraser se simţise la fel de înflăcărat, oare putea... 
dar asta era o prostie! Sigur îşi dăduse seama că 
lordul John nu făcuse decât să o ia sub protecţia lui 
— şi făcuse asta de dragul bunului său prieten! 

Cu toate astea, erau căsătoriți... iar tatăl lui 
fusese întotdeauna deschis privind chestiunile ce 
țin de sex... A simţit că 1 se înfierbântă obrajii de 
jenă la gândul că tatăl lui se culcase cu entuziasm 

cu doamna Fraser, care nu devenise încă fosta soție 
a lui Jamie Fraser. 

— Nu, domnule! i-a spus el cu glas tăios unui 
negustor insistent care — şi-a dat el seama cu 
întârziere — încercase să îl mituiască pentru a 
permite accesul familiei lui pe corabia lui Howe. 
Cum îndrăzneşti? Pleacă de aici și socoteşte-te 
norocos că nu am timp să mă ocup de tine aşa cum 
s-ar cuveni! 

Dezolat, omul s-a îndepărtat  târându-și 
picioarele, iar William a simțit o uşoară urmă de 
regret, dar, în realitate, nu putea face mai mult 
pentru el. Chiar dacă ar fi putut întinde coarda în 
favoarea negustorului, de vreme ce i se oferise 
mită, nu avusese de ales. 

Chiar dacă era adevărat, cum putea Fraser să 
afle adevărul? Cu siguranță că lordul John se 
dovedise îndeajuns de  nesăbuit ca să 
mărturisească. Nu, trebuia să fie alt motiv care îl 
făcea pe papà să întârzie — fără îndoială, puhoiul 
de oameni care părăseau Philadelphia. Probabil că 
drumurile erau sufocate de oameni. 

— Da, doamnă, cred că avem loc pentru 
dumneavoastră şi copilă, i-a spus el unei tinere 
mame foarte înspăimântate, care ținea o bebelușă 
agățată de umărul ei. A întins o mână şi a mângâiat 
uşor obrazul fetiţei; aceasta era trează, dar nu o 
deranja tumultul mulțimii, şi l-a privit cu ochi 
căprui, cu gene lungi. Bună, scumpete. Vrei să urci 
la bord cu mami? 

Mama a scos un suspin reținut de uşurare. 

— Vai, vă mulțumesc lord... lord Ellesmere, am 
dreptate? 

— Da, a răspuns el mecanic, apoi s-a simţit ca şi 
cum cineva l-ar fi lovit cu pumnul în pântec. 

Şi-a înghițit nodul din gât şi a simțit că faţa îi ia 
foc. 

— Soţul meu este locotenentul Beaman 
Gardner, a spus ea, rostind numele drept justificare 
încărcată de neliniște pentru îndurarea de care 

dăduse el dovadă, şi apoi a făcut o scurtă 
plecăciune. Ne-am întâlnit. La Mischianza? 

— Da, desigur! a spus el coborându-şi capul, cu 
toate că nu şi-o amintea pe doamna Gardner. Sunt 
onorat să fiu de folos soției unui frate de arme, 
doamnă. Fiţi amabilă să urcați direct la bord, bine? 

— Caporale Anderson. Condu-le pe doamna și 
domnișoara Gardner la bord. 

A făcut încă o plecăciune şi s-a întors, simţindu- 
se de parcă măruntaiele i-ar fi fost scoase. Frate de 
arme, Dumnezeule, Ce-ar fi crezut doamna 
Gardner dacă ar fi știut adevărul? Ce ar crede 
locotenentul? 

Închizând ochii ca să scape măcar o clipă de 
toate acele viziuni, a oftat adânc. lar când a 
deschis ochii, s-a trezit față în față cu căpitanul 
Ezechiel Richardson. 

— Stercus!” a exclamat el adoptând obiceiul 
unchiului Hal de a protesta în momente de 
încordare extremă. 

— Aşa e, a remarcat Richardson pe un ton 
politicos. Am putea discuta câteva momente? Da, 
exact, locotenente! 

I-a făcut semn lui Rendill, aflat în preajmă, ochi 
în ochi cu o femeie în vârstă, purtând o rochie din 
bombazină “, care avea în jurul ei nu mai puţin de 
patru căţei care lătrau la picioarele ei, toți fiind 
ținuți în lesă de un băiat de culoare. Rendill a făcut 
un semn de refuz către femeie şi s-a întors spre 
Richardson. 

— Ce ordonaţi, domnule? 

— ÎI înlocuiești pe căpitanul Ellesmere, te rog. 
Am nevoie să discut puţin cu el. 

Înainte ca William să se hotărască dacă era cazul 
să protesteze ori nu, Richardson l-a prins de un cot 
şi l-a tras afară din acea îngrămădeală, ducându-l 
spre un loc adăpostit contra vântului, un hangar 
mic pentru bărci, vopsit în albastru, care se afla pe 
malul fluviului. 

William a răsuflat adânc de ușurare când a 
simțit umbra deasupra lui, dar până în acel 
moment își recăpătase stăpânirea de sine. Primul 
lui impuls a fost să i se adreseze tăios lui 
Richardson — iar apoi probabil să îl azvârle în 
fluviu —, însă a simțit şoaptele înțelepciunii, 
sfătuindu-l să procedeze altfel. 

La sugestia lui Richardson, William devenise 
pentru scurtă vreme spion al armatei, culegând 
informaţii în cursul unor călătorii şi prezentându-le 
lui Richardson. Însă în cursul ultimei lui misiuni, o 
călătorie spre marea mlaştină din Virginia, William 
avusese ghinionul de a se rătăci, de a fi rănit şi de 
a suferi de o febră care cu siguranţă l-ar fi ucis. 
Dacă lan Murray nu l-ar fi găsit și salvat — timp în 
care acesta îl informase pe William că fusese 
păcălit şi trimis, nu în mijlocul aliaților britanici, ci 
într-un cuib de rebeli, care l-ar fi spânzurat dacă ar 
fi descoperit cine era de fapt. 

William nu fusese sigur dacă trebuia să-l creadă 
pe Murray — mai ales că după sosirea lui Jamie 
Fraser se vădise că Murray era văr cu el, însă 
acesta nu socotise necesar să îl informeze în 
legătură cu asta. Însă suspiciunea profundă pe care 
o manifesta faţă de Richardson și motivele lui 
rămăseseră vii, de aceea nu s-a uitat deloc 
prietenos la el. 

— Ce doriţi? a întrebat el brusc. 

— Tatăl dumneavoastră, i-a răspuns Richardson, 
ceea ce a făcut ca inima lui William să bată atât de 
tare încât şi-a închipuit că acest lucru fusese auzit 
şi de celălalt. Unde este lordul John? 

— N-am nici cea mai vagă idee, i-a răspuns 
William fără nicio ezitare. Nu l-am văzut de ieri. 
(Ziua, în care s-a încheiat viața mea nenorocită.) 
Ce treabă aveţi cu el? a întrebat, fără să se 
deranjeze să dea dovadă de cea mai elementare 
curtoazie. 

— Fratele lui, ducele Pardloe, a dispărut. 

— Du... poftim? William s-a uitat fix la 
Richardson o clipă, incapabil să înțeleagă. Fratele 
lui? A dispărut? De unde? Şi când? 

— Din câte se pare, din casa tatălui tău. În ce 
priveşte ziua, lady John a spus că el a plecat de 
acolo imediat după ceai, ieri după-amiază, pornind 
probabil în căutarea tatălui tău. L-ai văzut de 
atunci? 

— Nu l-am văzut deloc. William a simțit o 
vibrație aparte în urechi — pesemne că mintea lui 
se chinuia să scape de acele sunete. Adică... nici 
nu ştiam că se afla în Philadelphia. Și nici în 
colonii, fiindcă veni vorba de asta. Când a sosit? 

Isuse, a venit să discute cu Dottie şi quakerul 
ei? Nu, imposibil, nu ar fi avut timpul necesar... 
dar aşa să fie? 

Richardson s-a uitat fix la el, încercând probabil 
să-şi dea seama dacă spunea adevărul. 

— Nu i-am văzut pe niciunul dintre ei, a spus 
clar William. Iar acum, domnule căpitan, dacă-mi 
permiteţi... S-a auzit un plescăit puternic din 
direcția docului, urmat de un cor răsunător de şoc 
şi disperare al oamenilor aflaţi acolo. lertaţi-mă, a 
repetat William și a dat să se îndepărteze. 

Richardson l-a prins de un braţ şi a făcut un 
efort să-l ţintuiască pe William cu privirea. Acesta 
s-a uitat cu îndărătnicie spre locul unde trebuia să- 
şi facă datoria. 

— Căpitane Ransom, când îl vezi pe vreunul 
dintre ei, fii bun şi trimite o veste pentru mine. 
Asta ar fi de mare ajutor — pentru mulți oameni. 

William şi-a smuls braţul şi s-a îndepărtat fără 
să-i răspundă. Richardson folosise numele lui de 
familie, nu titlul lui — asta însemna altceva decât o 
bădărănie, pur şi simplu? În acele momente, nu i-a 
păsat. Nu putea lupta, nu putea ajuta pe nimeni, nu 
putea spune adevărul şi nu dorea să trăiască în 
minciună. La naiba, era înglodat ca un porc în 
noroi, prins în el până la gât. 

Şi-a şters sudoarea de pe față cu o mânecă, şi-a 
îndreptat umerii şi s-a grăbit să ajungă în 
învălmăşeală. Acolo trebuia să-şi facă datoria. 

15 


O ARMATĂ ÎN MARȘ 


Ajunsesem chiar la timp. Imediat ce am închis 
uşa dormitorului în care Pardloe sforăia, am auzit 
o ciocănitură în ușa de la intrare recent instalată la 
loc. M-am grăbit să ajung la parter şi am văzut-o 
pe Jenny faţă în faţă cu un soldat britanic, de data 
asta un locotenent. Generalul Clinton amplificase 
măsurile de căutare. 

— A, nu, flăcăule, tocmai spunea Jenny, pe un 
ton uşor surprins, domnul colonel nu este acasă. A 
luat ceaiul cu lady John ieri, după care a plecat să- 
şi caute fratele. Domnia Sa nu s-a mai întors şi... 
Am văzut-o cum s-a aplecat în faţă, coborându-și 
vocea în mod dramatic. Doamna e foarte îngrijată. 
Aveţi cumva vreo veste despre el? 

Acum urma rolul meu, de aceea am coborât, 
foarte surprinsă să descopăr că eram cu adevărat 
„foarte îngrijorată”. Cât mă ocupasem de Hal 
uitasem oarecum de situație, însă acum nu puteam 
nega faptul că lucrurile o luaseră cu totul razna. 

— Lady John. Sunt locotenent Roswell, sluga 
dumneavoastră, doamnă. Locotenentul a făcut o 
reverență, arborând un zâmbet profesional, care nu 
a putut ascunde încruntarea lui. Şi armata era 
îngrijorată, iar acest lucru devenea deosebit de 
primejdios. Sluga dumneavoastră, doamnă. Nu ați 
primit nicio veste de la lordul John sau de la lordul 
Melton — o, vă cer iertare, doamnă, de la Domnia 
Sa? 

— Flăcăule, mă crezi mincinoasă? a întrebat 
Jenny scurt. 

— A, nu! Nu, doamnă, nicidecum, a spus el, 
roşind. Dar domnul general va dori să ştie dacă am 
vorbit cu soția dumnealui. 

— Desigur, am spus eu pe un ton liniştitor, deşi 
inima părea să îmi fi ajuns în gâtlej. Spuneţi-i 

generalului că nu am absolut nicio ştire de la soţul 
meu — oricare dintre ei. Sunt foarte tulburată. 

Nu mă pricepeam să mint, dar în acele momente 
nu mințeam defel. 

Omul a făcut o grimasă. 

— Doamnă, problema este că armata a început 
să se retragă din Philadelphia, astfel că toți 
loialiştii care rămân în oraş sunt sfătuiți să... să 
facă pregătiri de plecare. A strâns o chpă din buze 
şi a aruncat o privire spre casa scării, a cărei 
balustradă era stricată şi avea urme de sânge pe ea. 
Constat că... ați avut deja o serie de... necazuri. 

— A, nu, a spus Jenny şi, aruncând o privire 
umilitoare spre mine, s-a apropiat de locotenent, 
apoi şi-a lăsat o mână pe braţul lui, împingându-l 
cu delicateţe spre ușă. Cu gesturi mecanice, omul 
s-a retras şi am auzit-o pe Jenny murmurând:... N- 
a fost decât o mică ceartă de familie... Domnia 
Sa... 

Locotenentul mi-a aruncat o privire scurtă, în 
care surprinderea era amestecată cu o oarecare 
doză de înţelegere. Însă încruntarea de pe faţa lui 
dispăruse. Avea o explicație pe care să i-o 
transmită generalului Clinton. 

Văzându-i privirea, sângele mi-a năpădit obrajii 
— ca şi cum ar fi fost cu adevărat o ceartă în 
famile, după care lordul John plecase, lăsând în 
urma lui distrugeri şi o soţie la mila rebelilor. Într- 
adevăr fusese o ceartă în familie, dar 
circumstanțele erau altele decât un scandal 
oarecare. 

Jenny a închis ferm uşa cea nouă în nasul 
locotenentului Roswell şi, rezemându-se cu spatele 
de ea, s-a întors spre mine. 

— Lord Melton? a întrebat ea, ridicând o 
sprânceană. 

— Este unul dintre numele ducelui, pe care l-a 
folosit înainte de a deveni duce de Pardloe. 
Probabil că locotenentul Roswell îl cunoaşte de 
câțiva ani. 

— A, da. În fine, lord sau duce, cât timp îl 
putem ţine adormit? m-a întrebat ea. 

— Laudanumul are efect două, trei ore, i-am 
răspuns, aruncând o privire spre ceasul aurit de 
voiaj, aflat pe poliţa de deasupra şemineului, care 
scăpase nevătămat în acel carnaj. Numai că ieri a 
avut o zi foarte grea şi o noapte destul de agitată; 
s-ar putea să adoarmă în mod natural, chiar dacă 
efectul medicamentului va trece. Asta dacă nu vine 
cineva să ne dărâme casa, am adăugat, chircindu- 
mă auzind răcnete, semn că undeva în apropiere 
avea loc o altercaţie violentă. 

Jenny a dat aprobator din cap. 

— Da, aşa e. Aș face bine să mă duc la 
tipografie, ca să aflu ce veşti mai circulă prin oraş. 
Şi poate ca Jamie va fi mers acolo, a adăugat ea 
plină de speranţă. S-o fi gândit că nu e potrivit să 
vină aici, mai ales că străzile sunt înțesate de 
soldați. 

O scânteie de speranţă născută din acea sugestie 
s-a aprins cât ai da în cremene. Cu toate că şi eu 
întrevăzusem acea posibilitate, știam că, dacă ar fi 
ajuns în oraş, Jamie ar fi fost acum alături de mine. 
Probabil furios, probabil tulburat, dar față în faţă 
cu mine. 

Cum armata începea deja să se retragă şi existau 
tulburări publice, nimeni nu ar fi avut timpul sau 
dispoziția să observe — fără a mai vorbi de a-l 
aresta — pe un scoțian înalt care nu putea fi bănuit 
decât de prezentarea unor documente dubioase. Nu 
avea cum să existe un afiş cu el — ori cel puţin așa 
speram. William era singurul militar care ştia că 
Jamie îl luase ostatic pe lordul John, şi judecând 
după felul în care a plecat, socoteam că ultimul 
lucru pe care l-ar fi făcut William ar fi fost să facă 
o prezentare completă a situației către superiorii 
lui. 

I-am spus asta lui Jenny, deşi am fost de acord 
să se întoarcă la tipografie, pentru a vedea ce mai 

fac Fergus şi familia lui Marsali, dar şi să afle ce 
se petrecea în rândul rebelilor din oraş. 

— O să fu în siguranţă pe străzi? am întrebat-o, 
desfăcând mantia şi ținând-o pentru ca ea să o 
îmbrace. 

— Da, cred că da, a spus ea cu glas vioi. Nimeni 
n-o să se uite la o bătrână. Dar cred că ar fi mai 
bine să pun la adăpost mica mea jucărie. 

Jucăria în chestiune era un ceas mic din argint, 
care avea un capac filigranat frumos, pe care îl 
purta prins de pieptul rochiei. 

— Jamie mi l-a cumpărat din Brest, mi-a 
explicat ea, văzând că mă uit la el în timp ce îl 
desfăcea. I-am spus că e o prostioară; nu aveam 
nevoie de așa ceva ca să ştiu ce oră e, după cum 
nici el n-avea nevoie de așa ceva. Dar a zis nu, 
trebuia să am așa un lucrușor și că dacă ştii ce oră 
este, ai iluzia că deţii oarecum controlul situației în 
care te afli. Doar ştii cum e el, a adăugat ea, vârând 
ceasul cu atenţie într-un buzunar, ţine întotdeauna 
să-ți explice. Deşi aş zice că nu greşește 
întotdeauna. Asta e, a adăugat ea, întorcându-se 
spre mine în timp ce deschidea ușa. O să mă-ntore 
înainte ca domnul de sus să se trezească, iar dacă 
n-o să pot, o să-l trimit pe Germain să te anunţe. 

— De ce să nu poţi? am întrebat-o oarecum 
surprinsă. 

— Ian cel Tânăr, a spus ea, la fel de surprinsă 
pentru că nu mă gândisem la asta. Cum armata 
pleacă, s-ar putea să se fi întors de la Valley Forge 
— ŞI, ştii tu, sărmanul flăcău crede că am murit. 

16 


E LOC DE SECRETE 


În pădure, la opt kilometri de Valley Forge 


— Quakerii cred în rai? a întrebat lan Murray. 

— Unii cred, i-a răspuns Rachel Hunter, 
oprindu-se pentru a dobori o ciupercă pălăria 
şarpelui cu bombeul încălțării. Nu, câine, nu te 
atinge de ea. Nu vezi ce culoare au lamelele? 

Rollo, care venise să adulmece ciuperca, a 
ignorat-o cu un pufnet grăbit, apoi a ridicat botul 
spre vânt în speranța că va simţi o pradă mai 
consistentă. 

— Câinii nu pot vedea în culori, aşa mi-a spus 
mătuşa Claire, a remarcat lan. Ce vrei să sugerezi? 
Unii văd în culori? Există o diferenţă de păreri în 
treaba asta? 

Credinţele quakerilor îl nedumereau cumplit, 
dar socotea că explicaţiile oferite de Rachel erau 
întotdeauna distractive. 

— Probabil că mai curând le adulmecă. Mă 
refer la câini. Dar ca să revenim la întrebarea ta, 
consider că viața noastră pe pământ este o taină, 
trăită în lumina lui Hristos. S-ar putea să existe 
viaţă de apoi, dar nimeni nu s-a întors de acolo ca 
să ne spună asta, deci este o chestiune de 
speculație, lăsată la libertatea fiecărei persoane. 

Se opriseră la umbra unor nuci, iar razele slabe 
de soare care căpătau o culoare verzuie trecând 
printre frunze îi dădeau lui Rachel o strălucire 
nepământească, pe care ar fi invidiat-o chiar şi un 
înger. 

— Fi bine, nici eu n-am fost acolo, de aceea nu 
am cum să ştiu dacă e greşit, a spus el, şi s-a 
aplecat să o sărute puţin deasupra unei urechi. 

A simțit că 1 se face pielea de găină pe tâmpla 
atinsă de buzele lui, iar acea imagine l-a 

impresionat profund pe lan. 

— De ce te gândeai la rai? l-a întrebat ea din 
curiozitate. Crezi că vor fi lupte în oraș? Nu știu să 
te fi temut pentru viaţa ta până acum. 

Cu o oră în urmă, când plecaseră de acolo, 
Valley Forge viermuise ca un iac plin cu gărgăriţe, 
pentru că soldații salvau ce se putea din tabără, 
topind bilele de muschetă, ambalând cartuşe și 
pregătindu-se să mărșăluiască spre Philadelphia în 
momentul în care li se transmitea vestea că 
oamenii lui Clinton se retrăseseră. 

— A, nu. Nu se vor desfăşură lupte în oraş. 
Washington va încerca să-i prindă pe oamenii lui 
Clinton în plină retragere. A luat-o de mâna mică, 
bronzată şi asprită de muncă, având însă degetele 
liniştitor de puternice când ele s-au strâns în jurul 
degetelor lui. Nu, mă gândeam la mama mea — că 
ar fi trebuit să îi arăt astfel de locuri. A făcut un 
semn spre micul luminiş în care se aflau, unde un 
izvor de o culoare imposibil de albastră izbucnea 
dintre pietrele de sub tălpile lor, având deasupra un 
măceș cu flori galbene, invadate de albine. Și că 
avea un măceș galben, care se căţăra pe peretele 
casei de la Lallybroch; a fost plantat acolo de 
bunica mea. Şi-a înghițit nodul din gât. Dar apoi 
m-am gândit că poate e mai fericită în rai alături de 
tata decât ar fi aici, fără el. 

Rachel l-a strâns cu putere de mână. 

— Va rămâne mereu alături de el, în viaţă şi în 
moarte, a şoptit ea şi s-a ridicat pe vârfurile 
picioarelor pentru a-l săruta. Și o să mă duci în 
Scoţia într-o bună zi ca să văd şi eu măceșul 
bunicii tale. 

Au rămas tăcuţi o vreme, iar lan şi-a simțit 
brusc inima cuprinsă de o gheară gândindu-se la 
mama lui, durere  uşurată de prezența 
compătimitoare a lui Rachel. Nu spusese asta, dar 
ceea ce regreta cel mai mult nu era că nu reuşise să 
îi arate mamei frumusețile Americii, ci faptul că nu 
1-0 putuse prezenta pe Rachel. 

— Te-ar fi plăcut, i-a scăpat porumbelul. 
Vorbesc de mama. 

— Așa cred şi eu, a spus Rachel, dar cu o nuanţă 
de îndoială în glas. Când ai fost în Scoţia, i-ai 
vorbit despre mine? Că sunt o Prietenă, adică? 
Unii catolici ne socotesc scandaloși. 

lan s-a străduit să-şi aducă aminte dacă îi 
spusese asta mamei lui, dar nu a reuşit. Oricum, nu 
avea nicio importanţă, de aceea a ridicat din umeri 
şi a alungat acel gând. 

— l-am spus clar că te iubesc. Mi s-a părut de 
ajuns. Dacă mă gândesc mai bine, tata mi-a pus o 
sumedenie de întrebări despre tine, fiindcă voia să 
afle tot ce se putea. El ştia că ești quakeră, și asta 
înseamnă că a aflat şi mama. 

A luat-o de un cot ca să o ajute să coboare de pe 
un bolovan. 

Gânditoare, ea a dat din cap, însă, în timp ce îl 
urma afară din luminiş, lan a auzit-o întrebând: 

— Crezi că oamenii căsătoriți trebuie să aibă 
încredere deplină unul în celălalt — să-şi 
împărtășească, nu doar trecutul, ci şi fiecare gând? 

Asta 1-a trimis un fior în josul spinării, ca şi cum 
un șoarece cu picioarele reci i-ar fi trecut pe acolo, 
de aceea a inspirat adânc. O iubea pe Rachel din 
străfundul fiinţei lui, dar i se părea că abilitatea ei 
de a-l citi ca pe o carte — dacă nu cumva și aceea 
de a-i asculta gândurile, astfel că uneori credea că 
ea sigur reuşea asta — era tulburătoare. 

În realitate, el sugerase să meargă pe jos până la 
Vadul Matson şi să-l întâlnească pe Denzell care 
venea cu o căruţă, în loc să călătorească împreună 
de la Valley Forge, astfel ca el să aibă suficient 
timp în care să discute cu ea câteva lucruri absolut 
necesare. Ar fi preferat să fie torturat de cei din 
tribul Abenakis decât să îi spună ei unele dintre 
acele lucruri, dar era preferabil ca ea să le ştie, 
indiferent care ar fi fost urmarea. 

— Da. Cum să zic... în fine, în măsura în care 
se poate, cred că ar putea. Nu orice gând, vreau să 

spun, dar lucrurile importante. A... trecutul, aşa 
cum spuneai. Vino, hai să ne așezăm câteva clipe. 

lan văzuse un copac prăbuşit, pe jumătate 
putrezit şi acoperit cu muşchi și licheni cenușii şi 
pufoşi, și a condus-o spre el, după care s-a aşezat 
alături de ea în umbra înmiresmată a unui cedru 
roşu. 

Ea nu a spus nimic, ci a ridicat din sprâncene în 
semn de întrebare. 

— În fine. Ian a inspirat adânc, simțind că nici 
în întreaga pădure nu exista suficient aer pentru a 
respira. Ştiai că... am mai fost căsătorit? 

Pe fața ei a apărut o licărire, o surpriză copleșită 
de hotărâre, dar atât de rapid încât lui i-ar fi scăpat 
acea expresie dacă nu ar fi urmărit-o îndeaproape. 

— Nu ştiam, a spus ea, şi s-a apucat să-şi 
frământe pliurile rochiei cu o mână, în timp ce şi-a 
ținut ochii migdalați ațintiți asupra feţei lui. Ai 
spus că ai fost căsătorit. Dar presupun că acum nu 
mai eşti. 

El a clătinat din cap, simțindu-se ceva mai 
ușurat şi fiindu-i foarte recunoscător. Nu orice 
tânără femeie ar fi acceptat acel adevăr cu inima 
uşoară. 

— Nu. N-aş mai fi vorbit cu tine — adică nu te- 
aş mai fi cerut în căsătorie — altminteri... 

Ea a strâns puțin din buze și şi-a mijit ochii. 

— Adevărul este că încă nu m-ai cerut de soţie, 
a spus ea cu un aer gânditor. 

— N-am făcut asta? a exclamat lan, tulburat. 
Eşti sigură? 

— Aş fi băgat de seamă, l-a asigurat ea pe un 
ton grav. Nu, n-ai făcut-o. Deşi țin minte câteva 
declaraţii foarte mișcătoare, dar nu a existat nicio 
sugestie de căsătorie în ele. 

— Bine... dar, în fine. Obraju i s-au 
înfierbântat. Eu... adică tu... ai spus... 

Probabil că ea avea dreptate. Spusese... ori nu? 

— N-ai spus că mă iubeşti? 

Colţurile gurii ei s-au ridicat o idee, însă lan a 
văzut în ochii ei că râdea de el. 

— Nu în atât de multe cuvinte. Dar ţi-am dat de 
înțeles că da. Cel puţin am încercat asta. 

— Aha. Bine atunci, a spus el cu un aer mai 
fericit. A1 făcut-o. 

Apoi a tras-o spre braţul lui teafăr și a sărutat-o 
cu ardoare. Gâfâind slab, ea 1-a răspuns la sărut, iar 
pumnii ei s-au strâns în țesătura cămăşii lui, după 
care s-au desfăcut. Rachel părea ușor amețită. Avea 
buzele umflate, iar pielea din jurul lor era roz, 
pentru că îi fusese zgâriată de barba lui. 

— Tot ce se poate, a spus ea, înghițindu-şi nodul 
din gât, după care l-a împins deoparte cu o mână 
pusă pe pieptul lui. Poate c-ar trebui să-mi 
povesteşti că ai fost căsătorit înainte de a merge 
mai departe, bine? Cine a fost soția ta şi ce s-a 
întâmplat cu ea? 

Cu oarecare regret, el i-a dat drumul din 
îmbrăţișare, dar nu i-a eliberat mâna. O simţea ca 
pe ceva mic, viu şi cald în palma lui. 

— O chema Wakyoteyehsnonhsa, a spus el şi a 
simțit obișnuitul transfer lăuntric rostind numele 
ei, ca şi cum granița dintre latura lui mohawk și 
cea de alb dispăruseră preţ de o clipă, lăsându-l 
suspendat în mod neplăcut undeva între cele două 
stări. Înseamnă „Lucrează cu mâinile”. Şi-a dres 
glasul. Eu îi spuneam Emily. Mai tot timpul. 

Mâna mică şi curată a lui Rachel a tresărit între 
degetele lui. 

— Înseamnă? a întrebat ea, clipind din ochi. 
Soția ta încă trăieşte? 

— Da, acum un an era în viaţă, a spus el şi, 
făcând un efort, nu s-a mai agăţat de mâna ei, ci a 
eliberat-o. 

Ea şi-a strâns mâinile în poală, şi-a aţintit ochii 
spre el şi, din câte a văzut el, şi-a înghițit nodul din 
gât. 

— Bine, a spus ea, cu voce puţin tremurătoare. 
Povesteşte-mi despre ea. 

Încercând să găsească o cale de a face asta, Ian a 
mai inspirat o dată adânc, apoi a renunţat să facă 
acel efort și a spus cu simplitate: 

— Rachel, chiar vrei să ştii? Ori vrei să ştii dacă 
am iubit-o sau dacă o iubesc și acum? 

— Începe de acolo, a spus ea, ridicând o 
sprânceană. O iubeşti? 

— D... Da, a spus el, incapabil să o mintă. 

Parcă simțind o oarecare tulburare în haita lui, 
Rollo s-a ridicat din locul în care se tolănise şi s-a 
apropiat de Rachel. S-a aşezat la picioarele ci, 
declarându-și clar credința şi s-a uitat la Ian peste 
genunchiul lui Rachel cu ochi care semănau 
tulburător de mult cu ai ei. 

— Dar... 

Ea şi-a ridicat şi mai sus sprânceana. 

— A fost... refugiul meu, a spus el brusc. Când 
mi-am părăsit familia şi am devenit mohawk, am 
făcut-o ca să fiu cu ea, pentru că trebuia. 

— Trebuia... ce? Rachel a părut nedumerită, iar 
lan a văzut că ea coboară puţin ochii urmărind 
liniile tatuate peste pomeții lui. A trebuit să devii 
mohawk? De ce? 

Simţindu-se pe un teren mai ferm, el a dat din 
cap. Îi putea spune acea poveste; era doar ce se 
întâmplase. Ea a făcut ochi mari când i-a explicat 
cum el şi unchiul Jamie îl întâlniseră pe Roger 
Wakefield; cum nu își dăduseră seama cine era şi 
au crezut că era cel care o violase pe verişoara 
Brianna şi o lăsase gravidă, fiind cât pe ce să-l 
ucidă, dar se gândiseră mai bine şi nu o făcuseră. 

— Of, bine, a spus Rachel aproape în şoaptă. 

lan s-a uitat la ea, dar nu şi-a dat seama dacă 
vorbise ironic sau nu, de aceea a tuşit şi a 
continuat, povestindu-i cum îl dăduseră pe Roger 
unor indieni Tuscarora, care, la rândul lor, îl 
vânduseră ca sclav unui trib mohawk din nord. 

— Nu am vrut să riscăm ca el să se întoarcă şi 
să o tulbure pe Brianna, înţelegi? Dar atunci... 

Şi-a înghiţit cu greu nodul din gât când a retrăit 
în minte atât groaza simțită când îi propusese 
Briannei să se căsătorească cu el şi oroarea pe care 
o simţise când Brianna desenase chipul bărbatului 
pe care îl iubea, cel pe care îl aștepta — şi 
trăsăturile întunecate ale celui pe care îl dăduseră 
tribului mohawk i-au apărut în față. 

— Ai cerut-o în căsătorie pe verişoara ta? Aşa ai 
vrut? 

Aceasta a vorbit cu precauţie, de aceea, lan a 
presupus că Rachel credea el că făcea asemenea 
propuneri fiecărei a treia sau a patra femei pe care 
o cunoştea, de aceea s-a grăbit să corecteze acea 
impresie. 

— Nu, vreau să zic... în fine, Brianna e... nu-mi 
păsa, înţelegi, fiindcă ne înţelegeam bine şi ea... 
Adică, nu tocmai, s-a grăbit el să adauge când a 
văzut că ea se încruntă. 

Adevărul era că el avea şaptesprezece ani, iar 
Brianna era cu câțiva ani mai mare; ea îl îngrozea, 
iar gândul de a se culca cu ea îl... A alungat acel 
gând ca şi cum ar fi fost un şarpe veninos. 

— A fost ideea unchiului Jamie, a spus el. A 
ridicat un umăr. Ca să-i dăm un nume copilului, 
înţelegi? Şi am spus că o voi face, pentru onoarea 
familiei. 

— Onoarea familiei, a repetat ea, aruncând-i o 
privire în care se citea îndoiala. Sigur. Şi apoi... 

— Apoi am descoperit că Roger Mac era acela — 
își reluase numele de MacKenzie, de aceea nu l- 
am recunoscut — pe care îl dăduserăm indienilor 
din greşeală, de aceea ne-am dus să îl luăm înapoi, 
a spus el repede. 

Când a terminat de povestit toate evenimentele 
care culminaseră cu oferirea lui ca voluntar să ia 
locul unui mohawk ucis în timpul luptei pentru 
eliberarea lui Roger, spălarea lui în râu, femeile 
care îi frecaseră corpul cu nisip ca să îndepărteze 
orice urmă de sânge de alb, tunderea și tatuarea 

lui, gândul la căsătoria cu Emily 1 s-a părut doar un 
amănunt pitoresc. 

Dar nu era aşa. 

= EUs. 

Dându-şi seama că discuția avea să devină mai 
stânjenitoare decât şi-ar fi închipuit, a amuţit. 
Simțindu-şi inima bătându-i în gâtlej şi urechi, s-a 
uitat la ea cu nelinişte. Şi ea îl privea, iar culoarea 
roz din jurul gurii apărea mai pregnant, deoarece 
Rachel era mai palidă puțin — dar se uita la el cu 
ochi limpezi şi neclintitți. 

— Eu... nu eram virgin când m-am căsătorit, a 
spus el. 

Rachel a ridicat din nou din sprâncene. 

— Uite, nu prea ştiu sigur ce să te întreb, a spus 
ea, privindu-l cercetător la fel ca mătuşa Claire 
când examina cine ştie ce excrescență oribilă — mai 
curând fascinată decât dezgustată, dar având un aer 
ferm şi hotărând cum este mai bine să trateze acel 
lucru supărător. 

A sperat din inimă că nu intenționa să-l alunge 
din viața ei, aşa cum ar fi scos un neg sau ar fi 
amputat un deget cangrenat. 

— O să-ți spun tot ce vrei să ştii, a spus el 
încurajat. Orice. 

— Generoasă ofertă, a spus ea, și o accept — dar 
cred că trebuie să-ți răspund cu aceeași monedă. 
Nu vrei să ştii dacă eu sunt fecioară? 

lan a rămas cu gura căscată, iar umerii ei au 
tremurat vag. 

— Nu eşti? a întrebat el cu glas răguşit. 

— Ba da, l-a asigurat ea, încă vibrând de efortul 
făcut pentru a nu râde. Dar de ce ar trebui să 
presupui asta? 

— De ce? a simțit că sângele îi invadează faţa. 
Pentru că... oricine te-ar privi, şi-ar da imediat 
seama că ești o... o fată virtuoasă! a încheiat el, 
simțindu-se uşurat pentru că găsise un cuvânt 
potrivit. 

— Dar puteam fi violată, a spus ea. Asta n-ar 
însemna că nu sunt virtuoasă, aşa e? 

— Păi... în fine. Nu, cred că nu. 

Ştia că foarte mulți bărbaţi ar crede că o femeie 
violată nu e virtuoasă — şi Rachel ştia acelaşi lucru. 
Era pe punctul de a fi complet derutat, iar ea știa și 
asta; lan a văzut că făcea eforturi ca să nu râdă. Şi- 
a înălţat umerii şi a oftat din rărunchi, după care s- 
a uitat direct în ochii el. 

— Vrei să auzi despre fiecare femeie cu care am 
împărțit patul? Pentru că-ţi voi spune că n-am 
posedat vreo femeie fără voia ei — deşi multe au 
fost târfe. Dar nu am boala aceea, a liniştit-o el. 
Trebuie să ştii asta. 

Ea a rămas o clipă pe gânduri. 

— Nu cred că vreau să aflu amănunte, a spus ca 
în cele din urmă. Dar dacă vom întâlni vreodată o 
femeie cu care ai împărțit patul, aş dori să ştiu asta. 
Asta însă nu înseamnă că după ce ne căsătorim vei 
continua să te culci cu prostituate, nu? 

— Nu! 

— Bine, a spus ea, dar s-a lăsat puţin pe spate 
pe buştean, ținându-şi mâinile împreunate pe 
genunchi şi reținându-i privirea. Vreau să mai aud 
câte ceva despre Emily, soţia ta. 

lan a simțit căldura piciorului şi a trupului ei 
alături de el. Nu se îndepărtase de el când îi 
spusese că se culcase cu târfe. Tăcerea sporea în 
jurul lor, iar o gaiță a scos un țipăt de undeva din 
pădurea din spatele lor. 

— Ne-am iubit, a spus el într-un târziu, încet, şi 
privind în pământ. Şi o doream. Îi puteam vorbi. 
Cel puţin, atunci. 

Rachel a inspirat adânc, dar nu a spus nimic. El 
şi-a luat inima în dinți şi a ridicat ochii din pământ. 
Ea a avut grijă să nu lase vreo emoție să îi apară pe 
chip şi a rămas cu ochii aţintiți asupra lui. 

— Nu ştiu cum să spun, a urmat lan. Nu era la 
fel cum te doresc pe tine, dar n-am vrut să fac asta 
să sune ca şi cum... ca şi cum Emily nu conta 

pentru mine. Conta, a adăugat el, cu glas foarte 
scăzut, şi a lăsat din nou privirea în pământ. 

— ȘI... mai contează? l-a întrebat Rachel după 
o pauză lungă. 

După o tăcere prelungită, lan a dat din cap şi şi- 
a înghițit nodul din gât. 

— Numai că... A spus el şi s-a oprit, căutând 
calea de a continua, deoarece acum ajungeau la 
cea mai primejdioasă parte a confesiunii lui, lucrul 
care putea să o facă pe Rachel să se ridice şi să 
plece, ceea ce i-ar fi frânt inima. 

— Aşa? a spus ea cu glas blând. 

— Cei din tribul mohawk... a început el şi s-a 
văzut silit să se oprească un moment. E alegerea 
femeii, în ce priveşte căsătoria. Dacă o femeie se 
opune soțului ei din vreun motiv — dacă o bate, ori 
dacă e leneş din cale-afară, ori dacă pârțurile lui 
miros prea urât — a furişat o privire spre ea şi a 
observat o tresărire a buzelor ei, ceea ce 1-a dat 
curaj —, ea spune lucrurilor pe nume în casa lungă, 
iar el trebuie să se ducă şi să trăiască printre 
bărbații necăsătoriți ori să găsească altă femeie 
care îl va primi la vatra ei. Ori să plece de acolo. 

— Şi Emily te-a gonit? 

Vorbele ei au trădat deopotrivă uimirea și 
indignarea. Drept răspuns, lan i-a aruncat un 
zâmbet pierit. 

— Da, asta a făcut. Dar nu pentru că o băteam. 
Din cauza... copiilor. 

A simţit că în ochi îi apar lacrimi, de aceea, de 
frustrare, şi-a încleştat mâinile pe care le ţinea pe 
genunchi. Doamne, jurase în sinea lui că nu va 
plânge. Ea va crede că se dădea în spectacol cu 
suferința lui pentru a-i câștiga simpatia — ori va 
vedea prea în profunzime; nu era pregătit... dar 
trebuia să-i povestească, începuse discuţia dinadins 
pentru a-i spune asta, pentru că trebuia să știe... 

— Nu i-am putut oferi copii, a spus el cu glas 
precipitat. Primul — am avut o fetiţă, născută prea 
devreme, care a murit. Am numit-o Iseabail. Şi-a 

trecut dosul mâinii pe sub nas pentru a face uitată 
suferinţa. După aceea, Emily a rămas din nou 
însărcinată. ŞI s-a întâmplat din nou. lar când a 
pierdut şi al treilea copil... iubirea ei faţă de mine 
a murit, odată cu copilul. 

Rachel a scos un sunet slab, însă lan nu s-a uitat 
la ea. Nu a putut. A rămas ghemuit pe buștean ca o 
broască, cu umerii ridicaţi în jurul urechilor şi cu 
ochii încețoşați de lacrimi pe care nu le putea 
vărsa. 

A simțit mâna ei caldă peste a lui. 

— Şi inima ta? l-a întrebat ea. Şi a ta a murit? 

Şi-a lăsat mâna peste a ei şi a dat din cap. Iar 
apoi a respirat câteva momente, ținând-o strâns de 
mână, până când a putut vorbi din nou fără să aibă 
vocea spartă. 

— Cei din tribul mohawk cred că spiritul 
bărbatului luptă cu cel al femeii, atunci când... 
când fac dragoste. lar ea nu poate rămâne 
însărcinată decât dacă spiritul lui îl poate învinge 
pe al ei. 

— A, înţeleg, a spus Rachel cu glas slab. Deci 
te-a învinuit pe tine. 

— N-aş putea spune că greşea. S-a răsucit puţin 
pe buştean, ca să o privească direct. Şi n-aş putea 
spune că acest lucru ar fi diferit — cu noi doi. Dar 
am întrebat-o pe mătuşa Claire, iar ea mi-a spus 
despre nişte lucruri din sânge... Ei, probabil că ar 
trebui să o rogi pe ea să-ţi explice; eu nu sunt în 
stare să te lămuresc. Însă ideea este că ea a socotit 
că lucrurile ar putea sta altfel cu altă femeie. Că 
poate aş reuși. Să-ţi ofer copii, asta voiam să spun. 

lan şi-a dat seama că Rachel își reţinuse 
răsuflarea doar când ea a expirat, un oftat care 1-a 
mângâiat obrazul. 

— Tu... a început lan, însă ea se ridicase puţin, 
lpindu-se de el, şi l-a sărutat pe buze, după care 1- 
a ținut capul lipit de piept şi a luat capătul eșarfei 
şi l-a şters la ochi, apoi şi-a şters şi ea ochii. 

— Vai, lan, a şoptit. Te iubesc. 

LIBERTATE! 


Grey a mai petrecut o zi interminabilă, dar mai 
lipsită de evenimente, timp în care l-a urmărit cu 
întreruperi pe colonelul Smith scriind mesaje într- 
un ritm furios, pana lui scârţâind pe hârtie sau 
scoțând sunete precum acelea făcute de nişte 
gândaci de bucătărie care aleargă. Acest gen de 
imagini nu i-a ajutat deloc digestia care, după ce se 
îmbătase, nu făcuse față mâncării reci, gătită cu 
grăsime, şi cafelei din ghinde prăjite, pe care le 
primise la micul-deţun. 

În ciuda suferințelor fizice şi a viitorului 
nesigur, a descoperit că era surprinzător de bine 
dispus. Jamie Fraser trăia, iar el, John, nu era 
căsătorit. Având în vedere aceste două adevăruri 
minunate. Perspectivele îndoielnice de a evada și 
probabilitatea mult mai mare de a fi spânzurat 
păreau doar puţin îngrijorătoare. S-a aşezat mai 
comod şi a așteptat cât de calm a putut, dormind 
atât cât îi permitea durerea de cap sau cântând 
încet pentru sine — un obicei care îl făcea pe Smith 
să ridice din umeri până în dreptul urechilor şi să 
facă pana să scârţâie tot mai aprig pe hârtie. 

Mesagerii se perindau foarte des prin cortul lui 
Smith. Chiar dacă nu ar fi ştiut deja că Armata 
Continentală nu era doar în marș, ci se pregătea de 
luptă, ar fi aflat asta cu claritate după mai puţin de 
o oră. Aerul încins era încărcat de mirosul 
plumbului topit şi de scrâşnetul scos de o roată de 
tocilă, la care se adăuga senzația de agitație 
crescândă pe care orice soldat ar fi simtit-o 
imediat. 

Smith nu a făcut niciun efort să ascundă ceea ce 
îi comunicau mesagerii și subalternii. Era limpede 
că nu se aștepta ca informaţiile auzite să îi fie de 

vreun folos lui Grey. ŞI... cu toată sinceritatea, 
nici Grey nu credea asta. 

Spre seară, uşa cortului s-a întunecat la intrarea 
unei siluete feminine, iar Grey s-a ridicat în şezut, 
atent să nu stârnească durerea de cap, deoarece 
inima începuse să îi bată mai tare, făcând ca 
durerea de la ochi să pulseze. 

Dottie, nepoata lui, purta îmbrăcăminte sobră de 
quakeră, dar după multe spălări, albastrul decolorat 
al rochiei cândva indigo era surprinzător de 
atrăgător în contrast cu obrajii ei rozalii de 
englezoaică. Arăta uimitor de frumoasă. L-a salutat 
din cap pe colonelul Smith și a așezat o tavă pe 
biroul lui, după care s-a uitat peste umărul lui către 
prizonier. Ea a gogonat ochii, din cauza șocului, 
dar Grey i-a zâmbit. Probabil că Denzell o 
prevenise, dar a presupus că arăta înspăimântător, 
cu faţa tumefiată şi cu un ochi înroșit, care privea 
fix. 

Ea a clipit şi a înghițit în sec, apoi i-a spus ceva 
cu glas scăzut lui Smith, făcând un semn întrebător 
în direcţia lui Grey. El a dat din cap nerăbdător, şi- 
a luat lingura, iar ea a înfășurat o cârpă în jurul 
uneia dintre cănile aburinde de pe tavă şi i-a adus- 
o lui Grey la pat. 

— Vai de mine, prietene, a spus ea cu blândeţe. 
Pari rănit grav. Doctorul Hunter spune să mănânci 
atât cât poţi şi va veni mai târziu ca să-ţi pună un 
pansament la ochi. 

— Îţi mulțumesc, tânără doamnă, a spus el cu 
gravitate, uitându-se peste umărul ei ca să se 
asigure că Smith rămăsese cu spatele spre ei, şi i-a 
făcut un semn din cap. E ghiveci de veveriţă? 

— Oposum, prietene, a spus ea. Poftim, ţi-am 
adus şi o lingură. Ai grijă, mâncarea frige. 

Aşezându-se cu grijă între el şi Smith, Dottie a 
aşezat cana înfăşurată în cârpă între picioarele lui 
şi a atins cârpele, apoi zalele lanţului prins de 
cătuşe şi a ridicat din sprâncene. A scos o lingură 
din corn din buzunarul prins la brâu — dar şi un 

cuțit, pe care l-a strecurat sub perna lui cu 
rapiditatea pe care doar un prestidigitator ar fi 
putut să o dovedească. 

Pulsul accelerat era vizibil pe gâtul ei, iar pe 
tâmple i-au apărut broboane de transpirație. Grey a 
atins-o uşor pe mână şi a ridicat lingura. 

— Îți mulţumesc, a repetat el. Spune-i 
doctorului Hunter că abia aştept să-l revăd. 


Frânghia era din păr de cal, iar cuțitul era tocit, 
astfel că, după multă vreme, şi alegându-se cu 
tăieturi usturătoare la mâini și degete, Grey a reușit 
să se ridice prevăzător din pat. Inima îi bătea să-i 
sară din piept. A simţit sângele palpitând înapoia 
ochiului rănit şi a sperat că acesta nu va exploda 
din cauza presiunii. 

S-a aplecat și a ridicat oala de noapte din cositor 
şi a folosit-o. Slavă Cerului, Smith dormea adânc; 
dacă se va scula, va auzi zgomotul familiar, se va 
linişti și, probabil, va adormi la loc ignorând alte 
zgomote slabe făcute de Grey care se aşază din 
nou în pat. 

Ritmul respirației lui Smith nu s-a schimbat. 
Scotea un sforăit slab, bâzâitor, amintind de acela 
al unei albine care culege polen dintr-o floare, 
sunet care lui Grey i s-a părut uşor comic. S-a lăsat 
încet în genunchi, între pat şi salteaua lui Smith, și 
a simţit preţ de o clipă imboldul nebunesc de a-l 
săruta pe Smith pe o ureche — avea urechi mici, 
frumoase, de culoare roz-închis. Impulsul a 
dispărut imediat și s-a târât pe coate și genunchi 
spre marginea cortului. Înfăşurase cârpele şi 
tifonul cu care Denzell Hunter îi bandajase ochiul 
prin ochiurile cătuşelor, dar s-a mişcat cu cea mai 
mare grijă. Dacă ar fi fost prins, ar fi avut 
probleme grave, dar ar fi însemnat un dezastru 
pentru Hunter şi Dottie. 

Ascultase de ore în şir mișcarea santinelelor. 
Existau două, care păzeau cortul colonelului, dar 
era aproape convins că amândouă erau în acel 

moment în apropiere de intrarea principală, 
încălzindu-se la un foc; deşi ziua fusese 
călduroasă, noaptea pădurea radia frig care putea 
să îngheţe sângele oricui în vene. Așa cum 1 se 
întâmpla lui acum. 

S-a lipit de sol şi s-a târât pe burtă cât de repede 
a putut pe sub pânza cortului, agățându-se de 
pânza lui pentru a reduce orice vibrație — deşi se 
chinuise să tragă de frânghia lui destul de mult în 
cursul serii, astfel încât orice vălurire a pânzei să 
fie pusă pe seama mișcărilor lui fireşti. 

A ajuns afară! Şi-a îngăduit o gură de aer — 
proaspătă, răcoroasă şi încărcată de mirosul 
frunzelor —, apoi s-a ridicat, ţinând cătuşele 
înfăşurate în cârpe lipite strâns de corp, şi s-a 
îndepărtat de cort cât a putut de tăcut. Nu trebuia 
să alerge. 

În cursul vizitei din seara precedentă, purtase o 
scurtă discuţie foarte aprinsă, dar în șoaptă, cu 
Hunter, profitând de cele câteva momente în care 
Smith părăsise cortul pentru a se duce la latrină. 
Hunter insistase ca Grey să se ascundă în căruţa 
lui; el se ducea la Philadelphia, toată lumea ştia 
asta, astfel că nu vor exista bănuieli, iar Grey va 
scăpa de controlul patrulelor. Grey a apreciat 
dorinţa lui Hunter de a-l salva, dar nu-l putea pune 
pe el — fără a mai vorbi de Dottie — într-o situație 
riscantă, pentru că despre asta era vorba. Dacă ar fi 
fost în locul lui Smith, primul lucru pe care l-ar fi 
făcut ar fi fost să împiedice pe oricine să plece, iar 
al doilea, să verifice tabăra şi tot ce exista acolo. 

— N-avem vreme, spusese Hunter, terminând 
de înfășurat bandajul în jurul capului lui Grey, și 
veţi putea fi în siguranță. Aruncase o privire peste 
umăr, deoarece Smith se putea întoarce dintr-o 
clipă în alta. O să las ceva mâncare și nişte 
îmbrăcăminte. Dacă doriți să le folosiți, voi fi 
încântat. Dacă nu, Dumnezeu cu dumneavoastră! 

— Aşteaptă! spusese Grey, prinzându-l de o 
mânecă, făcând cătuşele să scoată un zăngănit. De 

unde știu care este căruţa ta? 

— Ah, a făcut Hunter, şi a tușit, părând 
stânjenit. Are... are un semn pictat pe partea din 
spate. Dottie l-a cumpărat de la... Uitaţi, trebuie să 
fiți precaut, prietene, a spus el, ridicând glasul. 
Mâncaţi din plin, dar încet, nu beţi alcool și aveți 
grijă cum vă mișcaţi. Şi nu vă ridicaţi în picioare 
prea repede. 

Colonelul Smith a revenit în cort şi, văzându-l 
pe doctor acolo, s-a apropiat pentru a examina şi el 
pacientul. 

— Vă simțiți mai bine, domnule colonel? a 
întrebat el politicos. Ori încă simțiţi nevoia de a 
cânta? Dacă e adevărat, v-aş sugera să o faceţi 
acum ca să scăpaţi de povară, înainte ca eu să mă 
culc. 

Hunter — care sigur auzise Die Sommemacht în 
noaptea precedentă — a scos un sunet scurt din 
gâtlej, dar a reușit să-și ia rămas-bun fără să piardă 
controlul asupra situaţiei. 

Amintindu-și rânjetul satisfăcut al lui Smith — și 
imaginându-și ce faţă va face el peste câteva ore, 
când va descoperi că pasărea lui cântătoare a 
zburat din cuib —, Grey a zâmbit în sinea lui. A 
mers pe la marginea taberei, evitând şirurile de 
catâri și cai, care erau uşor de depistat după 
mirosul  baligilor. Căruţele erau aliniate în 
apropiere şi, cu această ocazie, a observat că nu 
existau piese de artilerie. 

Cerul era acoperit, iar luna, ca o seceră, sclipea 
nesigur printre norii care se fugăreau, iar aerul 
radia un miros de ploaie în aşteptare. Era bine. 
Existau lucruri mai rele decât să sufere de 
umezeală şi frig, iar ploaia va îngreuna urmărirea, 
asta dacă cineva descoperea absenţa lui înainte de 
răsăritul zorilor. 

Nu a auzit niciun zgomot nefiresc dinspre 
tabără; nimic, în afară de sunetele propriei 
respiraţii şi de bătăile inimii. Chiar şi în întunericul 
luminat când şi când de lună, i-a fost ușor să 

descopere căruţa lui Hunter. Crezuse că prin 
„semn” doctorul se referise la un nume, dar era o 
plăcuţă pictată pe care imigranții germani o fixau 
pe casele și şoproanele lor. A zâmbit când norii s- 
au spart pentru o clipă şi lumina slabă i-a îngăduit 
să vadă şi să înţeleagă de ce Dottie alesese acel 
semn: era un cerc mare, în care două păsări 
amuzante stăteau față în față, cu ciocurile deschise 
cam la fel ca papagalii amorezi. Distlefink 
Cuvântul 1-a plutit prin minte, cineva, undeva îi 
spusese numele acelei păsări, precizând că era un 
simbol al norocului. 

— Bun, a spus el în şoaptă în timp ce urca în 
căruță. O să am nevoie de noroc. 

A găsit o legătură sub capră, aşa cum îi spusese 
Hunter, şi i-a trebuit doar un moment să desfacă 
repede cataramele de argint ale încălțărilor, legând 
părțile laolaltă cu un şnur din piele pe care fusese 
pus acolo pentru a-şi prinde părul. A lăsat 
cataramele sub capră, a îmbrăcat haina 
sărăcăcioasă care mirosea puternic a bere stătută și 
ceva ce 1 s-a părut a fi sânge, şi s-a uitat la căciula 
tricotată, în care se aflau două bucăţi de pâine din 
mălai, un măr şi un bidon mic cu apă. Întorcând 
marginea căciulii, în lumina lunii a putut citi 
cuvintele LIBERTATE SAU MOARTE, brodate cu 
alb. 


Nu se îndrepta într-o anumită direcție; chiar 
dacă cerul ar fi fost senin, nu cunoștea peisajul ca 
să-şi poată alege drumul după stele. Singurul lui 
scop era să se îndepărteze cât mai mult de Smith, 
fără a risca să dea de vreo altă companie de miliție 
sau de o patrulă a Armatei Continentale. După 
răsăritul soarelui se putea orienta. Hunter îi 
spusese că, pornind de la tabără, drumul principal 
ducea spre sud-sud-vest cale de aproape şase 
kilometri şi jumătate. 

Ce ar fi crezut lumea văzând un bărbat mergând 
pe drumul principal cu cătuşe la mâini era altă 

întrebare, dar nu era momentul potrivit să găsească 
răspuns la ea. După ce a mers cam o oră, a găsit un 
loc adăpostit între rădăcinile unui pin enorm și, 
scoțând cuțitul, şi-a tăiat părul cât de bine a putut. 
A vârât şuviţele sub o rădăcină, şi-a frecat mâinile 
cu țărână şi s-a mânjit cu ele pe păr şi față, după 
care și-a pus tichia frigiană pe cap. 

Astfel ascuns, a tras peste el un strat gros de ace 
de pin, simțindu-se din nou un om liber, s-a 
ghemuit şi a adormit în duruitul slab al picăturilor 
de ploaie care cădeau pe copaci. 


192 


18 
FĂRĂ NUME, FĂRĂ CĂMIN, SĂRAC 


Și FOARTE BEAT 


Înfierbântat, cu părul răvăşit şi iritat la culme 
după întâlnirea cu Richardson, William şi-a croit 
drum pe străzile înţesate de oameni, încă o noapte 
într-un pat ca lumea. A doua zi avea să părăsească 
Philadelphia cu ultimele câteva companii ale 
armatei, urmându-l pe Clinton spre nord și 
lăsându-i pe loialiştii rămași să se descurce cum 
vor putea. Era sfâşiat între uşurare şi vinovăţie de 
acel gând, dar îi rămăsese prea puţină energie ca să 
se mai gândească la ei. 

A ajuns la locul de încartiruire şi a descoperit că 
ordonanța lui dezertase şi luase cu ea vestonul lui 
cel mai bun, două perechi de ciorapi de mătase, 
sticla cu brandy pe jumătate plină și dubla 
miniatură, încrustată cu perle, a mamei lui, 
Geneva, și a celeilalte mame, sora ei, Isobel. 

Į s-a părut că asta depășea atât de mult ceea ce 
putea fi îndurat încât nici n-a găsit tăria să 
blesteme, de aceea s-a lăsat moale pe marginea 
patului, a închis ochii şi a respirat printre dinţii 
încleştați până când durerea din stomac a scăzut. I- 
a lăsat un gol imens în suflet. Avusese acea 
miniatură de când se născuse, se obișnuise să îi 
ureze noapte bună înainte de a adormi, deși, de 
când plecase de acasă, făcuse asta în tăcere. 

Şi-a spus că nu avea importanță, pentru că era 
greu de crezut că va uita cum arăta mama lui — 
doar existau şi alte picturi acasă, la Helwater. Şi-a 
amintit-o pe mama Isobel. Şi putea vedea 
trăsăturile adevăratei lui mame pe propria față. 
Fără să vrea, a aruncat o privire spre oglinda de 
bărbierit care era agăţată pe perete — în grabă, 
ordonanța uitase de ea — şi a simțit că golul 

lăuntric este invadat de întuneric. Nu a mai văzut 
arcuirea buzelor mamei şi părul ei ondulat de 
culoare castanie; şi-a văzut în schimb nasul prea 
lung, ascuţit, ochii înclinați şi pomeţii proeminenți. 

S-a uitat o clipă la acea dovadă evidentă a 
trădării, apoi s-a întors şi a plecat cu paşi apăsaţi. 

— La naiba cu asemănarea! a spus el şi a trântit 
uşa în urmă. 

Nu îi păsa încotro mergea, dar după câteva 
străzi, i-a întâlnit pe Lindsay și alți doi militari pe 
care îi cunoştea, toți hotărâți să profite la 
maximum de ultima seară petrecută într-un oraş 
civilizat doar pe jumătate. 

— Hai cu noi, tinere Ellesmere, a spus Sandy, 
luându-l ferm de guler și împingându-l. Să 
rămânem cu câteva amintiri care să ne ajute să 
trecem prin nopțile lungi de iarnă din nord, ce zici? 

Câteva ore mai târziu, văzând lumea prin fundul 
unui pahar de bere şi având privirea tulbure, 
William s-a întrebat dacă amintirile contau când nu 
ți le puteai aminti. Pierduse demult șirul paharelor 
băute şi ce băuse. I s-a părut că pierduse unu, doi 
sau trei camarazi dintre cei cu care își începuse 
seara, dar nu putea băga mâna în foc pentru asta. 

Legănându-se în faţa lui, Sandy încă era acolo şi 
spunea ceva, îndemnându-l să se ridice în picioare. 
William i-a zâmbit confuz barmanului, s-a scotocit 
într-un buzunar şi a lăsat pe masă ultima monedă 
pe care o mai avea. Nu avea importanţă, ştia că 
mai are bani în lada de campanie, înfășuraţi într-o 
pereche de ciorapi de rezervă. 

L-a urmat pe Sandy afară, în noaptea care l-a 
învăluit şi s-a agăţat de el, aerul înfierbântat fund 
atât de apăsător încât era greu de respirat, încărcat 
de mirosuri de balegă de cal, mizerii umane, solzi 
de peşte, legume ofilite şi carne de la animale 
sacrificate recent. Era târziu şi întuneric, iar luna 
încă nu răsărise, de aceea s-a împleticit pe strada 
pavată cu pietre de râu, izbindu-se de Sandy, o 
pată ceva mai întunecată decât noaptea din faţa lui. 

Apoi a apărut o uşă, o dâră de lumină, şi o 
adiere fierbinte de băutură și femei — carnea, 
parfumul lor, mirosul mai ameţitor decât lumina 
venită pe neaşteptate. O femeie cu o bonetă cu 
șnururi i-a zâmbit, l-a întâmpinat, dar era prea 
vârstnică pentru a fi prostituată. El i-a făcut un 
semn amabil din cap şi a deschis gura, doar ca să- 
şi dea seama, cu o uşoară surprindere, că nu mai 
era capabil să vorbească. A închis gura şi a 
continuat să dea din cap; femeia a râs într-o 
manieră exersată și l-a îndrumat spre un scaun 
ponosit cu rezemătoare pentru mâini, unde l-a 
aşezat ca pe un pachet de care trebuia să se ocupe 
mai târziu. 

Buimac, a rămas prăbușit pe scaun o vreme, iar 
sudoarea 1 s-a scurs pe gât, pe sub gulerul rigid, 
udându-i cămașa. Aproape de picioarele lui era un 
foc ce ardea într-o vatră, iar un căzănel cu punch 
din rom scotea aburi pe o plită, însă aroma 
emanată de el i-a provocat greață. A avut senzația 
că se topea ca o lumânare, dar nu putea să se mişte 
fără să 1 se facă rău de la stomac. A închis ochii. 

După o vreme, şi-a dat seama că în jur erau 
oameni care vorbeau. A ascultat câteva clipe şi nu 
a reuşit să distingă vorbele lor, dar a simţit că acea 
curgere de cuvinte era liniștitoare, ca zgomotul 
valurilor unui ocean. Stomacul i se liniștise și, 
tinând pleoapele întredeschise, s-a uitat cu 
placiditate la un nisip mişcător de lumini şi umbre, 
presărat de culori vii, ca acelea ale unor păsări 
tropicale. 

A clipit de câteva ori, iar culorile s-au 
concentrat, formând imagini coerente: părul, 
cordeluţele şi cămășuţele albe ale femeilor, 
vestoanele roşii ale infanteriștilor, albastrul celor 
din artilerie mișcându-se printre ele. Vocile lor îi 
creaseră impresia de păsări, ascuţite ca nişte triluri, 
scârţâind când şi când, sau dojenitoare ca ale 
mierloilor care îşi aveau cuib în stejarul mare din 

apropierea plantaţiei de la Mount Josiah. Însă nu 
vocile femeilor i-au reținut atenția. 


Doi dragoni stăteau tolăniți pe o bancheta 
aflată aproape de el şi, în timp ce beau punch cu 
rom, măsurau din ochi femeile. A avut impresia că 
ei discutau de ceva vreme, dar abia acum a reușit 
să înţeleagă ce îşi spuneau. 

— Ai sodomizat vreodată o femeie? l-a întrebat 
unul dintre ei pe celălalt. Acesta a chicotit, a roșit 
şi a clătinat din cap, după care a spus ceva ce suna 
precum: „Prea scumpe pentru punga mea”. 

— Ceea ce-ţi trebuie ție e o fată care urăşte asta. 
Dragonul nu își mutase privirea de la femeile 
aflate de cealaltă latură a încăperii. A ridicat glasul, 
însă doar puţin: Se strâng, încercând să scape de 
tine. Dar nu pot. 

William a întors capul şi s-a uitat plin de 
repulsie la individ, făcându-și sentimentul de 
dezgust cunoscut. Omul l-a ignorat. Brunet și cu 
trăsături grosolane, 1 s-a părut oarecum cunoscut, 
dar nu era un soldat pe care să-l ştie pe nume. 

— După aceea, îi iei o mână şi o sileşti să te 
pipăie. Doamne, ce frământare — te va mulge ca o 
ciobăniţă, zău aşa! 

Încă privind fix spre cealaltă latură a camerei, 
omul a râs zgomotos şi, pentru prima oară, 
William s-a uitat pentru a descoperi ținta despre 
care vorbea. Era vorba de trei femei care stăteau 
grupate, două în cămăşuţe din pânză subțire, care, 
uşor umezite, se mulau pe corpurile lor, una cu 
Jupoane brodate, dar era limpede încotro erau 
îndreptate insinuările dragonului: o fată mai înaltă, 
care stătea cu pumnii strânşi, şi se uita la dragon 
cu ochi care voiau să îi străpungă fruntea. 

Matroana stătea puţin retrasă, uitându-se 
încruntată la dragoni. Sandy dispăruse. Ceilalţi 
bărbaţi prezenți beau și stăteau de vorbă cu patru 
fete la capătul celălalt al încăperii; aceştia nu 
auziseră acea  impertinenţă vulgară. Fața 
prietenului dragonului era roşie precum vestonul, 


196 


iar asta din cauza băuturii, amuzamentului și 
stânjeneli. 

Şi dragonul brunet roşise, iar pe falca nerasă de 
multe zile, apăsată de gulerul tare din piele, 
apăruse o dungă albicioasă. Cu un aer absent, şi-a 
dus o mână spre partea din față a pantalonilor din 
moleschin, pătaţi de sudoare. Se distra prea mult 
cu prada lui ca să scurteze vânătoarea. 

— Bagă de seamă, să nu iei una care e învățată 
cu așa ceva. O vrei strâmtă. Lăsându-şi mâinile pe 
genunchi, s-a aplecat puţin în față şi a continuat să 
o țintuiască cu privirea pe fata înaltă. Dar să nu iei 
una care n-a mai făcut asta. E mai bine să ştie ce-o 
așteaptă, înţelegi? 

Amicul lui a bolborosit ceva neclar, a aruncat o 
ocheadă scurtă spre fată, apoi şi-a mutat ochii de la 
ea. Și William s-a uitat la fată și, în momentul în 
care ea a făcut o mişcare involuntară — nu chiar o 
tresărire — lumina lumânări a căzut pe creştetul ei, 
făcându-i părul castaniu să lucească precum o 
castană proaspăt dezghiocată. 

Fără să-şi dea seama, a sărit în picioare. A făcut 
doi paşi nesiguri spre matroană, a atins-o uşor pe 
un umăr, iar când ea, surprinsă, a întors faţa spre el 
— pentru că atenția ei era îndreptată spre dragon şi 
era încruntată de îngrijorare —, William 1-a spus 
rar, ca să nu se bâlbâre: 

— O vreau eu pe fata aceea. Cea înaltă. Cu 
jupon. Pentru toată noaptea. 

Sprâncenele pensate ale matroanei aproape că 1- 
au dispărut sub bonetă. S-a uitat scurt la dragonul 
care o țintuia pe fată cu atâta aviditate încât nu îl 
observase pe William. Însă prietenul lui a remarcat 
asta, pentru că l-a înghiontit pe dragon și i-a şoptit 
ceva la ureche. 

— Cum? Ce-nseamnă asta? 

Dragonul se agita deja şi a sărit în picioare. 
William s-a scotocit în buzunar, apoi şi-a amintit 
că nu avea nicio leţcaie. 

— Ce-nseamnă asta, Madge? Dragonul ajunsese 
în faţa lor şi se uita urât la matroană și la William, 
care s-a îndreptat instinctiv de spate, era cu 
cincisprezece centimetri mai înalt decât omul, și 
şi-a încordat umerii. Dragonul şi-a dat seama de 
diferenţa de statură şi de vârstă și a ridicat un colț 
al buzei de sus, arătându-şi un canin. Arabella e a 
mea, domnule. Sunt convins că Madge va găsi altă 
fată care să te mulțumească. 

— Eu am fost primul, domnule, a spus William 
şi a făcut o plecăciune, înclinându-și capul doar 
câțiva centimetri pentru a rămâne cu ochii pe acel 
individ respingător. 

Judecând după expresia de pe faţa lui, şi-a dat 
seama că individul acela odios era în stare să 
încerce să-l lovească cu piciorul în boaşe. 

— Aşa este, căpitane Harkness, s-a grăbit să 
spună matroana, băgându-se între cei doi. A cerut- 
o deja pe fată, pentru că dumneata nu erai hotărât. 

Nu se uita la Harkness; precipitată, a făcut un 
semn din cap către una dintre fete, care a părut 
alarmată, dar a dispărut imediat pe o uşă din 
spatele încăperii. S-a dus să-l cheme pe Ned, a 
gândit William în mod automat şi s-a întrebat o 
clipă de unde cunoștea numele uşierului. 

— Încă n-ai văzut culoarea banilor lui, așa e? 
Harkness a vârât mâna în sân şi a scos un portofel 
umflat, din care a extras nepăsător un teanc de bani 
de hârtie. O iau eu. A rânjit răutăcios spre William. 
Toată noaptea. 

William și-a scos imediat apărătoarea de gât din 
argint, în formă de semilună, a luat-o de o mână pe 
matroană și i-a pus-o în palmă. 

— Pentru toată noaptea, a repetat el pe un ton 
politicos şi, fără să mai spună ceva, s-a întors pe 
călcâie şi a traversat încăperea, deşi podeaua a 
părut să se unduiască sub tălpile lui. 

A luat-o de braţ pe Arabella — Arabella? — şi a 
condus-o spre ușa din spate. Ea a părut îngrozită — 
era limpede că îl recunoscuse —, însă după ce a 

aruncat o privire spre căpitanul Harkness, a socotit 
că, între două rele, William era cel mic, așa cum îl 
auzise ea spunând pe un marinar, prieten de-al 
tatălui ei. 

William l-a auzit pe Harkness răcnind, dar în 
acea clipă s-a deschis o uşă și în încăpere a intrat 
un bărbat mătăhălos, cu aspect fioros. Avea doar 
un ochi, pe care l-a aţintit asupra lui Harkness. 
Călcând lejer pe vârful picioarelor și ținându-și 
mâinile făcute pumni, omul a înaintat spre căpitan. 
Bust boxer, a gândit William cu încântare. 
Descurcă-te, dacă poți, Harkness! 

Apoi, cu o mână pe balustradă ca să nu se 
împleticească, s-a trezit urmând un fund rotund și 
agitat pe aceeaşi scară uzată, mirosind a leşie, pe 
care o urcase şi cu o zi în urmă, şi s-a întrebat ce îi 
va spune fetei când va ajunge la etaj. 


Sperase vag să nu nimerească în aceeaşi cameră, 
dar nu s-a întâmplat aşa. Acum era noapte, iar 
ferestrele stăteau deschise. Căldura zilei stăruia în 
pereți și podea, dar exista o adiere, încărcată de 
mirosul aromat al sevei copacilor şi de răsuflarea 
fluviului, care făcea ca flacăra singurei lumânări 
care ardea să pâlpâie şi să se miște. Fata l-a 
aşteptat să intre, apoi a închis ușa și l-a rezemat cu 
spatele de ea, rămânând cu mâna pe clanţă. 

— Nu-ţi voi face rău, a spus el brusc. Data 
trecută n-am vrut. 

Deşi mâna ei s-a destins puţin, fata a continuat 
să-l privească printre gene. În acea parte a camerei 
era întuneric, astfel că el abia a perceput 
strălucirea ochilor ei. Nu părea prietenoasă. 

— Nu mi-ai făcut niciun rău, a spus ea. Dar mi- 
ai pătat cel mai bun jupon şi ai risipit un urcior cu 
vin. Asta m-a costat o bătaie şi o săptămână din 
câştig. 

— Îmi pare rău, a spus William. Sincer. O să... 
o să plătesc vinul și juponul. 


199 


Cu ce bani? s-a întrebat el. Cu o oarecare 
întârziere, şi-a adus aminte că ciorapii de rezervă 
în care îşi ținea banii dispăruseră odată cu 
ordonanța, așadar nu mai avea niciun ban. În fine, 
va amaneta ceva dacă va fi silit ori va împrumuta 
ceva bani. 

— Nu pot face nimic în privinţa bătăii. Dar îmi 
cer iertare. 

Ea a scos un pufnet slab pe nas, dar a părut să 
accepte ideea. Şi-a ridicat mâna de pe clanță şi a 
înaintat puţin în cameră, pentru ca el să îi vadă faţa 
în lumina lumânării. În ciuda expresiei de 
precauție şi suspiciune, era foarte atrăgătoare, de 
aceea s-a simțit puţin stârnit. 

— În fine. L-a măsurat din cap până în picioare, 
aşa cum o făcuse când îl întâlnise pe alee. William, 
parcă aşa spuneai că te cheamă, da? 

— Da. Tăcerea s-a prelungit cu câteva momente 
mai mult decât era firesc, de aceea William a 
întrebat-o, aproape la întâmplare: Chiar te cheamă 
Arabella? 

Asta a surprins-o, de aceea şi-a mişcat buzele, 
dar nu a izbucnit în râs. 

— Nu. Sunt o bucăţică bună, de aceea Madge îşi 
închipuie că ar trebui să folosească nume precum 
cele ale... doamnelor, înţelegi? 

A ridicat din sprâncene, iar William nu şi-a dat 
seama dacă ea punea la îndoială faptul că 
doamnele adevărate aveau nume ca acela sau ceea 
ce gândea el despre filosofia adoptată de Madge. 

— Eu cunosc două doamne cu numele de 
Arabella, a spus el. Una dintre ele are şase ani, iar 
cealaltă, optzeci şi doi. 

— ŞI sunt doamne? a fluturat o mână, în semn 
că renunţa la acea întrebare chiar în clipa în care o 
pusese. Bineînţeles că da. Altfel nu le-ai cunoaște. 
Vrei să trimit după vin? Ori punch? S-a uitat la el 
pentru a aprecia starea în care se afla el. Numai că 
dacă vrei să faci ceva, cred că nu ar trebui să mai 
bei. Dar e alegerea ta, bineînţeles. 

A dus o mână spre şnurul juponului, într-o 
invitaţie nu tocmai convingătoare, dar nu a tras de 
el. Era limpede că nu prea ținea să îl invite „să facă 
ceva”. 

William şi-a trecut o mână peste faţa transpirată, 
şi-a închipuit că mirosea a alcool, care îi izbucnea 
prin toţi porii, apoi şi-a şters-o de pantaloni. 

— Nu, nu vreau vin. Şi nu vreau nici să... să 
fac... ei bine, nu e adevărat, a recunoscut el. Chiar 
vreau... chiar foarte mult, a adăugat el în pripă, ca 
ea să nu creadă că o insultă, dar nu voi face asta. 

Ea l-a privit cu gura căscată. 

— De ce nu? a întrebat ea într-un târziu. Ai 
plătit mai bine decât oricine pentru orice vrei să 
faci. Chiar şi pentru sodomie, dacă asta îţi face 
plăcere. 

După ce a spus asta, ea a strâmbat din buze. 

El a roşit din cap până în picioare. 

— Crezi că te-aş scuti de... asta, iar apoi să o 
fac chiar eu? 

— Da. Deseori, bărbaţi nu se gândesc la ceva 
decât dacă altcineva aduce vorba, iar apoi sunt 
foarte dispuşi să încerce singuri. 

William s-a simțit scandalizat. 

— Doamnă, ai o atitudine de nepăsare față de 
gentlemeni! 

Ea a strâns din nou din buze şi i-a aruncat o 
privire în care se citea un amuzament atât de puţin 
ascuns încât William a simțit că sângele îi inundă 
din nou obrajii şi urechile. 

— Ai dreptate, a spus el cu severitate. Am 
înțeles ideea. 

— Fi, asta-i o noutate, a spus ea, iar strângerea 
din buze a devenit un zâmbet răutăcios. În general, 
lucrurile se întâmplă pe dos. 

William a inspirat adânc pe nas. 

— Eu... asta vrea să fie o scuză, dacă vrei. S-a 
chinuit să o privească direct în ochi. Pentru ceea ce 
s-a întâmplat data trecută. 

În cameră a pătruns o adiere slabă, făcând ca 
părul ei să se vălurească pe umeri şi țesătura 
cămășuţei să se umfle, ceea ce i-a permis lui 
William să-i zărească sfârcurile, care, în lumina 
lumânării, arătau ca nişte trandafiri întunecaţi. A 
înghițit în sec, după care şi-a mutat privirea de la 
ea. 

— Ta... Tatăl meu adoptiv mi-a spus cândva că 
o doamnă dintre cunoștințele lui i-a zis că o noapte 
de somn era darul cel mai de preţ pe care îl putea 
oferi unei prostituate. 

— Deci e ceva în familie, da? Frecventarea 
bordelurilor? Nu s-a oprit pentru a aștepta un 
răspuns. Dar are dreptate. Chiar vorbeşti serios 
când spui că vrei ca eu să... dorm? 

Din tonul ei care trăda îndoiala, şi-a dat seama 
că putea să îi ceară să accepte şi alte perversități 
decât sodomia. 

Cu greutate, William a reuşit să-și păstreze 
cumpătul. 

— Poţi cânta sau sta în cap, dacă preferi, 
doamnă, a spus el. Nu mi-am propus să te... 
asaltez. În afară de asta, ceea ce faci depinde de 
tine. 

Încruntându-se uşor, s-a uitat lung la el, iar 
William a înţeles că nu îl credea. 

— Aş... aş pleca, a spus el, simțindu-se din nou 
stânjenit, dar mă îngrijorează că domnul Harkness 
ar putea să fi rămas aici, iar dacă ar afla că ai 
rămas singură... 

Şi, pe de altă parte, nu se simțea în stare să 
ajungă în camera lui întunecoasă şi pustie. Mai 
ales în acea noapte. 

— Îmi închipui că Ned s-a ocupat de el, a spus 
ea, dregându-şi glasul. Dar nu pleca. Dacă faci 
asta, Madge va trimite pe altcineva la mine. 

Şi-a scos juponul, fără să dea un spectacol de 
cochetărie sau artificialitate în mişcări. Într-un colţ 
al camerei exista un paravan; s-a dus înapoia lui și 

curând s-a auzit zgomotul făcut de ea când a 
urinat. 

A ieşit de după paravan, i-a aruncat o privire şi, 
făcând un semn scurt spre el, a spus: 

— Acolo e. Dacă ai... 

— Aa... îţi mulțumesc. 

Simţea nevoia imperioasă de a urina, dar gândul 
de a apela la oala ei de noapte, imediat după ce 
fusese folosită de ea l-a făcut să se simtă deosebit 
de stânjenit. 

— Mă descurc altfel. 

S-a uitat în jur, a găsit un scaun şi s-a așezat pe 
el, împingând în față picioarele încălțate cu cizme 
și lăsându-se pe spate într-o atitudine de relaxare. 
A închis ochii — sau aproape. 

Printre gene a văzut-o pe fată urmărindu-l atent 
un moment, apoi ea s-a aplecat şi a suflat în 
lumânare, stingând-o. Ca o fantomă, pe întuneric, 
ea a urcat în pat — iar frânghiile care îl susțineau au 
scârţâit sub greutatea ei — după care a tras 
cuvertura peste ea.  Acoperind zgomotele 
bordelului de dedesubt, a auzit oftatul ei slab. 

— Aa... Arabella. 

Nu se aştepta chiar la mulțumiri, dar voia ceva 
din partea ei. 

— Ce e? 

Părea resemnată, aşteptându-se ca el să spună că 
îşi schimbase părerea despre sodomie. 

— Cum te cheamă de fapt? 

Preţ de un minut s-a lăsat tăcere între ei, cât ea a 
hotărât să spună adevărul. Însă William nu a 
perceput nicio falsă încercare din partea tinerei 
femei, iar când i-a răspuns, a făcut-o fără nicio 
rezervă: 

— Jane. 

— Aha. Şi... încă ceva. Vestonul meu... 

— L-am vândut. 

— Aha. În fine... atunci, noapte bună. 

A urmat un răstimp, încărcat cu gândurile 
nerostite ale celor doi, după care s-a auzit un oftat 

de exasperare. 
— Treci în pat, prostănacule. 


Nu se putea urca în pat în uniformă completă. A 
rămas cu cămașa pe el, în ideea de a păstra decenţa 
şi de a respecta intenția lui de început. S-a întins ca 
un lemn alături de ea, încercând să se vadă ca o 
sculptură mortuară a unui cruciat; un monument 
din marmură pentru purtarea sa nobilă, jurat să 
păstreze o castitate impusă de întruchiparea lui în 
piatră. 

Din păcate, patul era cam îngust, iar William era 
un bărbat destul de masiv. lar Arabella — adică 
Jane, nu evita deloc să îl atingă. E drept, nici nu 
încerca să-l excite, însă simpla ei prezenţă reușea 
asta fără ca ea să încerce măcar pe jumătate. 

A simțit cu intensitate fiecare centimetru din 
corp care se atingea de ea. l-a simțit mirosul 
părului, spălat cu săpun aromat, amestecat cu 
dulceața fumului de tutun. Şi răsuflarea ei era 
dulce, datorită romului din punch; şi a vrut să o 
guste din gura ei, ca să împărtășească acea aromă 
ce persistase. A închis ochii și a înghiţit în sec. 

Doar faptul că simţea nevoia imperioasă de a 
urina l-a făcut să nu o atingă cu mâinile. Era într-o 
stare de beţie în care putea percepe o problemă, 
dar nu reușea să găsească o soluţie, iar 
incapacitatea de a se gândi la două lucruri în 
acelaşi timp l-a împiedicat să îi vorbească sau să o 
atingă. 

— Ce-ai pățit? a întrebat ea cu glas răgușit. Te 
zvârcoleşti de parcă ai avea purici în pantaloni — 
doar că nu-i ai pe tine, nu? 

A chicotit, iar răsuflarea ei l-a gâdilat într-o 
ureche. A gemut încet. 

— Hei, ascultă! Glasul ei a trădat o stare de 
alarmă. S-a ridicat în şezut şi s-a răsucit ca să se 
uite la el. Doar n-o să verşi în patul meu! Ridică- 
te! Ridică-te imediat! 

L-a împins cu mâinile, iar el a coborât din pat, 
legănându-se nesigur pe picioare şi prinzându-se 
de mobilierul din cameră ca să nu se prăbuşească. 

Fereastra era deschisă larg spre noapte, iar 
secera lunii lucea deasupra pe cer. Interpretând 
asta drept o invitaţie celestă, şi-a ridicat cămașa, s- 
a prins de cadrul ferestrei și a urinat spre întuneric 
într-un arc maiestuos şi binecuvântat, care aproape 
că l-a făcut să nu mai vadă nimic altceva. 

Senzaţia de uşurare a fost atât de intensă încât 
nu a observat nimic altceva în urma ei, asta până 
când Arabella-Jane l-a prins de un braţ şi l-a tras 
de lângă fereastră. 

— Nu te lăsa văzut, pentru numele lui 
Dumnezeu! Fata a riscat să arunce o privire grăbită 
în Jos, apoi s-a retras brusc şi a clătinat din cap. O, 
în fine. S-ar părea că acel căpitan Harkness nu voia 
să te aibă în grupul lui de prieteni, așa e? 

— Harkness? 

Clipind, William s-a răsucit spre fereastră. De 
jos se auzeau strigăte şi înjurături, însă el nu a 
reuşit să-şi concentreze privirea, astfel că nu a 
perceput nimic în afara licărului uniformelor roşii, 
parcă şi mai roşii în lumina radiată de felinarul 
aflat deasupra uşii stabilimentului. 

— N-are importanță. Va crede că eu am făcut 
asta, a spus Arabella-Jane pe un ton răutăcios. 

— Tu eşti fată, a ținut William să precizeze în 
spiritul logicii. Nu ai putea urina pe fereastră. 

— Doar dacă aş vrea să mă dau în spectacol, l-a 
aprobat ea. Dar nu e un lucru neobişnuit ca o târfă 
să azvârle ce are în oala de noapte asupra cuiva, 
din întâmplare ori dinadins. În fine. 

A ridicat din umeri, s-a dus după paravan și a 
luat oala pe care a golit-o pe fereastră. Drept 
răspuns la răcnetele reînnoite de jos, a scos capul 
pe fereastră şi a strigat câteva insulte de care ar fi 
fost mândru şi un sergent, după care s-a retras şi a 
închis obloanele cu zgomot. 

— Să fiu spânzurată — sau posedată — ca o oaie, 
a remarcat ea, prinzându-l din nou de braţ. Hai 
înapoi în pat. 

— Doar în Scoţia sunt posedate oile, a precizat 
William şi a urmat-o supus. Şi poate într-o parte 
din Yorkshire. Dar poate şi în Northumbria. 

— A, chiar aşa? Căpitanul Harkness e din 
vreuna din regiunile acelea? 

— A, el? William s-a aşezat cam brusc pe pat, 
fiindcă încăperea a părut să se învârtă în mod 
maiestuos în jurul lui. Nu, aş zice mai curând că 
probabil e din Devon, judecând după... accent, a 
concluzionat el, încântat că găsise cuvântul 
potrivit. 

— Deci şi în Devon au ol. 

Arabella-Jane îi descheia cămașa. William a 
ridicat o mână ca să o oprească, s-a întrebat de ce 
ar trebui să facă asta, şi a rămas cu mâna în aer. 

— Multe oi, a spus el. Sunt oi peste tot în 
Anglia. 

— Atunci, Dumnezeu s-o apere pe regină, a 
murmurat, atentă la ce făcea. 

Când a desfăcut şi ultimul nasture, el a simţit un 
curent slab de aer care 1-a înfiorat firele de păr de 
pe piept. 

Şi-a adus aminte de ce ar fi trebuit să o 
oprească, însă ea a vârât o mână sub cămașă și i-a 
lins un sfârc înainte ca el să încheie mişcarea 
mâinii cu care voia să o împiedice, iar când a 
coborât-o, nu a făcut decât să-şi aşeze palma pe 
capul ei, care era surprinzător de cald. La fel şi 
răsuflarea ei. La fel şi mâna ei, care s-a înfășurat în 
jurul mădularului în mod posesiv. 

— Nu, a spus el, după ceea ce a părut a fi mult 
timp, deşi probabil fusese vorba doar de câteva 
secunde. A coborât mâna şi, cu regret, a strâns 
mâna ei. Eu... vorbeam serios. Nu vreau să te 
deranjez. 

Ea nu i-a dat drumul, ci s-a ridicat în șezut şi l-a 
privit cu un aer de nerăbdare nedumerită, expresie 

vizibilă în lumina felinarului care se furişa prin 
obloane. 

— Dacă mă deranjezi, o să-ţi spun să te oprești, 
ce zici de asta? a propus ea. 

— Nu, a repetat. Acum se concentra din 
răsputeri. I se părea extrem de important ca ea să 
înțeleagă. Onoarea. E vorba de onoarea mea. 

Ea a scos un sunet slab care i-a trădat 
nerăbdarea sau amuzamentul. 

— Poate că trebuia să te gândeşti la onoare 
înainte de a veni la bordel. Ori te-a târât cineva 
înăuntru împotriva voinţei tale? 

— Am venit cu un prieten, a spus el cu 
demnitate în glas. Ea tot nu i-a dat drumul. Dar 
nici nu-şi putea mişca mâna, pentru că el o 
strângea de ea. Asta e... nu asta voiam să zic. 
Adică... 

Cuvintele care îi veniseră cu ușurință în minte în 
urmă cu câteva momente, dispăruseră, lăsându-l 
fără replică. 

— Poți să-mi spui mai târziu, după ce te 
gândeşti mai bine, i-a sugerat ea, iar William a 
rămas surprins constatând că ea avea două mâini Şi 
ştia cum să o folosească pe cealaltă. 

— Dă-mi drumul... (La naiba, care e cuvântul 
acela blestemat?) Elberează-mi boaşele, te rog, 
doamnă. 

— Cum doreşti, i-a răspuns ea clar şi, făcând 
asta, şi-a lăsat capul pe pieptul, pe sub cămașa 
umedă şi mirosind a sudoare, i-a prins un sfârc 
între dinți și l-a supt atât de tare încât asta l-a făcut 
să uite orice cuvânt. 

După aceea, lucrurile s-au dezlănţuit, dar au fost 
în mare măsură plăcute, deşi, la un moment dat, s- 
a trezit deasupra ei, mişcându-se sacadat, în timp 
ce sudoarea de pe faţă picura pe sânii ei, şi 
murmurând: 

— Sunt un bastard, un bastard, nu înţelegi? 

Ea nu i-a răspuns, ci a întins un braţ lung, i-a 
cuprins ceafa în palmă și l-a tras din nou în jos. 

— De aceea... Treptat, şi-a revenit şi şi-a dat 
seama că vorbea de ceva vreme, deşi capul îi 
rămăsese cuibărit în scobitura umărului ei, iar 
simţurile îi erau dominate de mirosul ei de mosc 
(Ca o floare care transpiră, a gândit el ca prin vis), 
iar sfârcul unui sân al ei era ceva dulce şi întunecat 
la câțiva centimetri de nasul lui. Singura onoare pe 
care o mai am e cuvântul meu. Trebuie să mi-o 
păstrez. Apoi a simțit brusc lacrimi în ochi, 
amintirea acelor momente fiind deja de domeniul 
trecutului. De ce m-ai făcut să-mi calc cuvântul? 

Ea nu i-a răspuns o vreme, iar el a crezut că 
adormise, însă ea își plimba o mână pe spinarea 
lui, cu delicateţea unei şoapte. 

— Te-ai gândit vreodată că până şi o târfă are 
sentimentul onoarei? a spus ea într-un târziu. 

Cu toată sinceritatea, nu se gândise la aşa ceva, 
a deschis gura ca să o spună, dar încă o dată 
cuvintele i-au zburat din minte. A închis ochii şi a 
adormit cu capul pe sânul ei. 

MĂSURI DISPERATE 


Silvia Hardman l-a privit intens pe Jamie cu 
sprâncenele coborâte şi buzele strânse. În cele din 
urmă, a clătinat din cap, a oftat şi s-a îndreptat de 
spate. 

— Cred că vorbeşti serios? 

— Da, prietenă Silvia. Trebuie să fiu la 
Philadelphia cât de curând posibil. Şi pentru asta, e 
musai să ajung la drum. Până mâine-dimineaţă 
trebuie să pot merge, indiferent cât de chinuit. 

— Bine, atunci. Patience, adu-mi clondirul 
special al tatălui tău. Și, Prudence, te rog să macini 
o măsură mai mare de seminţe de muștar. S-a 
apropiat de pat, uitându-se cu atenție la spinarea 
lui Jamie, ca fi cum ar fi măsurat suprafaţa ei. O 
mână mare, ba nu, două, fiindcă tu ai mâinile mici. 
A luat o săpăligă din lemn de pe raftul din 
apropierea ușii, dar a ezitat înainte de a o desface: 
Pru, să nu-ți atingi ochii sau faţa — și cu niciun 
chip să nu o atingi pe Chastity decât dacă te speli 
întâi pe mâini. Las-o pe Patience să se ocupe de ea 
dacă plânge. 

Deşi fusese recent hrănită şi schimbată de 
scutec, Chastity scotea sunete care îi trădau 
agitația. Însă Patience ieşise deja în fugă, făcându-l 
pe Jamie să se întrebe unde era clondirul special al 
tatălui ei. Evident, ascuns undeva. 

— Pune copila lângă mine, i-a sugerat el Silviei. 
Mă pot ocupa de ea o vreme. 

Silvia a făcut asta fără nicio şovăială, lucru care 
l-a încântat pe Jamie, şi a rămas faţă în față cu 
micuța Chastity, amuzându-le pe amândouă 
strâmbându-se la ele. Ea a chicotit — la fel și 
Prudence, în vreme ce pistilul scotea scrâşnete, iar 
mirosul înțepător al muştarului măcinat cotropea 
aerul. 

Şi-a scos limba şi a mişcat-o, iar Chastity s-a 
cutremurat ca un mic jeleu şi a scos o limbuţă roz 
spre el, ceea ce l-a făcut pe Jamie să râdă. 

— De ce râdeţi toţi? a întrebat Patience imediat 
ce a deschis uşa. 

S-a uitat critic de la o soră la cealaltă, iar asta le- 
a făcut să râdă şi mai tare. Câteva momente mai 
târziu, când doamna Hardman a revenit având în 
mână o rădăcină mare şi plină de pământ, 
ajunseseră să râdă din te miri ce, de aceea, ea a 
clhpit mirată, însă apoi a clătinat din cap şi a 
zâmbit. 

— E1, se zice că râsul e o doctorie foarte bună, a 
remarcat ea după ce starea de ilaritate s-a stins de 
la sine, lăsându-le pe fete cu feţe rozalii și, spre 
surprinderea lui, Jamie s-a simțit mai bine. 
Prietene James, pot să folosesc cuțitul tău? E mai 
potrivit decât al meu pentru ce trebuie să fac. 

Era cât se putea de adevărat, deoarece cuțitul ei 
era o lamă din fier prost, ascuțit rău, având 
mânerul legat cu o sfoară. Jamie avea un cuțit bun 
într-o casetă cu intarsii din fildeş, pe care îl 
cumpărase de la Brest, făcut din oţel călit, cu un 
tăiş capabil să îi taie firele de păr de pe antebraţ. A 
văzut-o zâmbind de plăcere simțind cuțitul în 
mână, iar apoi în minte i-a apărut o amintire de 
moment — Brianna, care desfăcuse cu delicateţe o 
lamă a briceagului ei elvețian cu o expresie de 
satisfacție pe faţă. 

Și Claire aprecia uneltele bune. Însă ea le 
atingea mai mult gândindu-se mai curând cum să 
le folosească în scopurile ei decât să le admire 
pentru eleganţă şi utilitate. În mâna ei, o lamă nu 
mai era un instrument, ci o prelungire a mâinii ei. 
Şi-a strâns mâna, frecând cu degetul mare restul 
degetelor, amintindu-și cuțitul pe care îl făcuse 
pentru ea, cu mânerul având caneluri și fiind 
lustruit cu nisip ca să poată fi cuprins precis în 
mâna ei. Apoi a strâns pumnul și mai tare, pentru 

că nu voia să se gândească prea intim la ea. Mai 
ales în acele momente. 

Rugându-le pe fete să se dea din calea ei, Silvia 
a curăţat cu grijă rădăcina şi a ras-o într-un mic bol 
din lemn, ţinându-şi faţa întoarsă într-o parte cât de 
mult a putut pentru a se feri de mirosul ce se ridica 
din hreanul proaspăt şi totuşi având lacrimi pe faţă. 
Apoi, ştergându-și ochii cu șorțul, şi luând 
„clondirul special” — acesta fiind o sticlă din piatră 
de culoare cafenie închisă, mânjită de pământ, 
(oare tocmai o dezgropase de undeva?) — a turnat 
cu mare grijă o cantitate mică din conţinutul ei 
alcoolic. Oare ce era? s-a întrebat Jamie, 
adulmecând cu fereală. Cidru foarte vechi? Brandy 
de prune, fermentat de două ori? Probabil că acel 
lichid îşi începuse existenţa ca un fel de fruct, dar 
trecuse vreme îndelungată de când acele fructe 
atârnaseră în pomi. 

Doamna Hardman s-a liniştit şi a pus dopul 
sticlei ca şi cum s-ar fi simţit ușurată că ceea ce era 
în ea nu explodase când turnase lichidul. 

— Gata, a spus ea, venind să o ia pe Chastity, 
care a scâncit şi s-a agitat pentru că era îndepărtată 
de Jamie, pe care îl socotea drept o jucărie mare. 
Asta trebuie să stea în apă fierbinte câteva ore. Şi 
tu ai nevoie de căldură. Trebuie să dormi; asta, 
dacă poţi. Ştiu că n-ai prea dormit azi-noapte, iar 
în noaptea ce urmează s-ar putea să nu te simţi 
mult mai bine. 


Jamie își făcuse curaj față de perspectiva de a 
bea alcool amestecat cu hrean şi trăise un 
sentiment amestecat de îngrijorare şi curiozitate. 
Prima dintre acele senzații a dispărut imediat când 
a descoperit că doamna Hardman nu voia să îl facă 
să bea acel amestec, însă ea a revenit puternic în 
momentul în care s-a trezit cu faţa în jos pe pat, cu 
cămaşa ridicată până la subraţe, iar gazda lui îl 
freca viguros cu acel amestec pe fese. 

— Ai grijă, prietenă Silvia, a reuşit el să spună, 
încercând să îşi întoarcă îndeajuns capul pentru a- 
şi ridica puțin capul de pe pernă fără să-şi 
răsucească spinarea sau să-şi descleşteze fesele. 
Dacă scapi din amestecul acela în fundul meu, s-ar 
putea să mă lecuiesc destul de violent. 

Un mic pufnet de amuzament i-a făcut perişorii 
de pe spate să îi dea gâdilături, în locurile în care 
pielea îl ustura şi îi dădea furnicături din cauza 
frecției care 1 se administra. 

— Bunica mea spunea că rețeta asta poate 
deştepta şi morții, a spus ea, ținându-şi glasul 
scăzut, ca să nu le tulbure pe fete, care se 
întinseseră lângă vatră pe pături ca nişte omizi. 
Probabil că ea a fost mai puţin grijulie când și-a 
aplicat alifia. 


„Ai nevoie de căldură”, spusese ea. 

Având o alifie din hrean şi alta din muştar lipite 
de şale, Jamie s-a gândit că ar putea să sufere de o 
combustie spontană dintr-o clipă în alta. „Știu că 
n-ai prea dormit azi-noapte, iar în noaptea ce 
urmează s-ar putea să nu te simți mult mai bine.” 
Avusese dreptate. 

Şi-a schimbat poziția, încercând să se întoarcă 
discret pe o parte fără să facă zgomot sau să piardă 
compresa. Silvia i-o prinsese de şale cu niște fâșii 
de flanel sfâşiat, petrecute în jurul corpului, dar 
acestea aveau tendinţa să alunece. Durerea simțită 
mai scăzuse, ceea ce l-a încurajat enorm. Pe de altă 
parte, a avut senzația că cineva trecea o făclie 
aprinsă la câțiva centimetri de corpul lui. Şi, cu 
toate că atunci când îl frecționase cu acel amestec 
de la cutia toracică până la genunchi ea avusese 
grijă, câteva picături din lichidul usturător îi 
ajunseseră la boaşe, dându-i o senzaţie nu tocmai 
neplăcută de fierbințeală între picioare, dar și 
dorinţa incontrolabilă de a se mişca. 

Nu o făcuse cât ea îl frecționase şi nici nu 
scosese vreo vorbă. Mai ales după ce văzuse starea 

mâinilor ei: roşii ca niște homari opăriți și cu o 
băşică albicioasă care îi creştea pe degetul mare al 
unei mâini. Nici ea nu scosese vreo vorbă, ci doar 
îi trăsese cămașa când terminase şi îl bătuse ușor 
pe şale, după care plecase să se spele şi îşi unsese 
mâinile cu grăsime de gătit. 

Acum dormea şi ea, o siluetă ghemuită pe 
bancheta din lemn, având pătuţul micuţei Chastity 
la picioare, la o distanță sigură de cărbunii care 
încă nu se stinseseră cu totul. Când şi când, câte 
una dintre bucăţile de lemn crăpa cu un pocnet, 
scoțând o mică jerbă de scântei. 

S-a întins cu fereală, experimentând. Era mai 
bine. Dar fie că era sau nu lecuit până dimineaţă, 
trebuia să plece — chiar dacă s-ar fi văzut silit să se 
târască pe coate până la drum. Familia Hardman 
trebuia să se bucure de propriul pat — la fel şi el. Al 
lui Claire. 

Gândul a făcut ca arşița din carne să înflorească 
în pântec şi s-a mişcat. Şi gândurile îi erau agitate 
când se gândea la ea și a înşfăcat unul, țintuindu-l 
ca pe un câine neascultător. 

Nu e vina ei, a gândit el înfierbântat. Nu mi-a 
făcut niciun rău. ÎL socotiseră mort — Marsali îi 
spusese asta şi tot ea îl anunţase că lordul John se 
căsătorise în grabă cu Claire după ce aflaseră 
despre moartea lui Jamie, pentru a-i proteja pe ea, 
pe Fergus și Marsali, care erau în primejdie de a fi 
arestaţi. 

„Da, şi apoi a dus-o în patul lui!” Şi-a strâns 
pumnul. „Nu-i lovi niciodată în față, flăcăule.” 
Dougal îi spusese asta cu o viaţă în urmă, în timp 
ce urmăreau o luptă cu pumnii între doi dintre 
oamenii lui Colum în curtea de la Leoch. 
„Loveşte-i în părțile moi.” 

Iar ei îl loviseră pe el în părțile moi. 

— Nu-i vina ei, a murmurat el, întorcându-se 
neliniștit pe pernă. Însă ce Dumnezeu se 
întâmplase? Cum de-o făcuseră și de ce? 


213 


S-a simțit ca şi cum avea febră, iar mintea îi era 
derutată de valurile de căldură care îi cotropeau 
corpul. Şi, la fel ca lucrurile pe jumătate văzute în 
visele febrile, i-a văzut carnea dezgoltă, palidă şi 
lcărind de sudoare în noaptea umedă, lpicioasă 
sub mâna lui John Grey. 

Am făcut-o amândoi cu tine! 

Şi-a simţit spatele de parcă cineva i-ar fi aşezat 
o centură înroşită. Cum un geamăt adânc de 
disperare, s-a întors din nou pe o parte şi a pipăit 
bandajele care ţineau compresa fierbinte lipită de 
spate, reuşind în cele din urmă să se desprindă din 
acea îmbrăţişare înflăcărată. A lăsat-o să cadă pe 
podea şi a dat deoparte tartanul care îl acoperea, 
căutând alinare în aerul răcoros care îi mătura 
corpul şi mintea. 

Însă cabana era încărcată până la șarpanta 
acoperişului de căldura focului şi a celor care 
dormeau, iar arşiţa care îi mătura corpul părea să- 
şi aibă rădăcina între picioare. Și-a strâns pumnii 
în aşternuturi, străduindu-se să nu se agite şi să 
rămână calm. 

— Doamne, ajută-mă să stau deoparte de asta, a 
şoptit ei în gaelică. Dă-mi îndurare şi iertare. Dă- 
mi putinţa de a înţelege! 

În schimb, mintea i-a oferit o senzaţie 
trecătoare, o amintire a frigului, la fel de şocantă 
pe cât era de înviorătoare. A trecut într-o clipă, însă 
i-a lăsat mâna vibrând ca şi cum ar fi atins o piatră 
rece, pământul răcoros, de aceea s-a agăţat de acea 
amintire şi a închis ochii, apăsându-și în 
imaginație obrazul fierbinte de peretele peşterii. 

Pentru că era peştera lui. Locul în care se 
ascunsese, în care trăise în anii de după Culloden. 
Vibrase acolo, pulsând de arșiţă și durere, de furie 
şi febră, dezolare şi de scurta consolare plăcută a 
viselor în care îşi întâlnea soția. Şi simţise în minte 
răceala, îngheţul întunecat despre care crezuse că îl 
vor ucide, descoperind acum o ușurare în deşertul 
gândurilor lui. S-a văzut lpindu-şi corpul dezgolit 

de perete peşterii, dorind ca acea răceală să treacă 
în carnea lui, pentru a ucide focul lăuntric. 

Corpul lui înţepenit s-a mai destins, iar el a 
respirat mai uşor, ignorând duhoarea puternică din 
cabană, mirosurile de hrean, brandy din prune și 
muştar, de gătit şi de trupuri spălate rareori. A 
încercat să aspire aerul curat şi pătrunzător adus de 
vântul dinspre nord, aromele de grozamă şi de 
iarbă neagră. 

Şi ceea ce a mirosit a fost... 

— Mary, a spus el în şoaptă şi, şocat, a deschis 
ochii. 

Aroma de ceapă verde şi vişine, nu tocmai 
coapte. O pasăre fiartă, dar rece. Dar şi mirosul 
călduț al cărnii unei femei, uşor acru din cauza 
sudorii acumulate în hainele ei, peste care se 
suprapunea acela gras şi delicat, al săpunului cu 
leşie, care semăna cu cel făcut de sora lui. 

A inspirat adânc, de parcă ar fi vrut să simtă mai 
bine acel miros, însă acrul rece din Highlands 
dispăruse, astfel că a inhalat o doză serioasă de 
miros de muştar fierbinte şi a tușit. 

— Da, aşa e, a murmurat el nerecunoscător fașă 
de Dumnezeu. Ţi-ai arătat puterea. 

Nu căutase o femeie nici măcar în timpul în 
care, trăind în peşteră, rămăsese singur. Însă când 
Mary MacNab venise la el în ajunul plecării lui 
spre o închisoare englezească, își găsise în braţele 
ei consolarea pentru suferințele lui. Nu ca o 
înlocuire a lui Claire, nici vorbă — ci doar simțind 
nevoia disperată şi acceptând cu recunoştinţă darul 
atingerii, acela de a nu se simți singur măcar 
câteva clipe. Cum putea socoti că era greşeală 
faptul că şi Claire procedase la fel? 

A oftat şi s-a mișcat pentru a-şi găsi o poziţie 
mai comodă. Micuța Chastity a scos un scâncet, iar 
Silvia Hardman s-a ridicat imediat, făcându-și 
rochia să foşnească, după care s-a aplecat peste 
pătuţul copilei, murmurând ceva care să o adoarmă 
la loc. 

Era prima oară când numele copilei îi crea un 
şoc. Bebeluşa avea probabil trei sau patru luni. De 
câtă vreme era plecat Gabriel Hardman? De mai 
bine de un an, a gândit el, din cele spuse de fete. 
Într-adevăr, Chastity. Era doar un nume firesc pe 
lângă cele de Prudence şi Patience ori era vorba de 
amărăciunea simțită de doamna Hardman faţă de 
absenţa soțului ei? 

A închis ochii şi a căutat senzaţia de răcoare în 
întuneric. A socotit că arsese îndeajuns. 

DESPRE MULTE LUCRURI 


A plecat spre drum înainte de crăpatul zorilor, 
refuzând ajutorul lui Prudence și Patience, deşi ele 
au insistat să îl însoţească în cazul în care ar fi 
căzut lat, ar fi paralizat pe negândite ori ar fi călcat 
în vreo vizuină de popândău şi ar fi făcut o 
entorsă. Nu aveau mare încredere în puterile lui, 
dar s-au arătat îndeajuns de manierate, astfel că au 
rămas la o distanţă de jumătate de metru de el, de o 
parte şi de alta, fluturând din mâinile lor ca nişte 
fluturaşi albi în apropierea coatelor lui, palide în 
semiîntuneric. 

— În ultimele zile n-au venit prea multe căruțe, 
a remarcat Patience, pe un ton în care se amestecau 
îngrijorarea şi speranţa. S-ar putea să nu găseşti pe 
cineva care să te ia. 

— Mă mulțumesc şi cu o căruță care duce 
balegă sau una cu varză, a asigurat-o el, aruncând 
o privire de-a lungul drumului. Am treburi urgente 
de rezolvat. 

— Ştim, i-a reamintit Prudence. Eram sub pat 
când Washington te-a numit. 

A vorbit cu o oarecare rezervă, ca o quakeră 
care se opune războiului, iar Jamie i-a zâmbit, 
observând în același timp chipul ei serios, cu buze 
lungi şi ochi blânzi ca ai mamei ei. 

— Nu Washington e grija mea cea mai mare, a 
spus el. Trebuie să-mi văd soția înainte de... 
înainte de orice. 

— N-ai văzut-o de multă vreme? l-a întrebat 
Prudence cu surprindere în glas. 

— Am avut treburi în Scoţia, a spus el, hotărând 
să nu afirme că o văzuse cu două zile în urmă. Ce 
părere aveţi, se apropie o căruță? 

De fapt, era un cioban care mâna o turmă de 
porci, de aceea s-au văzut siliți să se retragă de pe 

drum în mare grabă ca să nu fie mușcaţi sau călcaţi 
în picioare. Însă după ce soarele s-a înălţat pe cer, 
traficul a început să apară pe drum. 

Cele mai multe vehicule veneau dinspre 
Philadelphia, aşa cum îi spuseseră fetele: familii de 
loialişti care nu îşi puteau permite să plece cu 
corăbii, astfel că fugeau din oraş cu ceea ce puteau 
căra, unii cu căruţe şi cărucioare de mână, alții 
doar cu ceea ce puteau duce în spinare sau în braţe. 
Erau şi soldați britanici în grupuri, probabil pentru 
a-i apăra pe acei oameni plecaţi în bejenie de 
atacuri şi jafuri în cazul în care din pădure ar fi 
apărut miliții ale rebelilor. 

Acel gând i-a adus aminte de John Grey, care, 
din fericire, dispăruse din mintea lui vreme de 
câteva ore. L-a alungat din nou din minte, 
mormăind în surdină: „Da, stai departe”. Însă i-a 
venit alt gând — dacă Grey fusese eliberat de 
miliție și se întorsese deja la Philadelphia? Pe de o 
parte, va avea grijă de Claire; putea fi încredinţat 
că aşa va face. Însă, pe de altă parte... 

Da, în fine. Dacă intra în casă şi îl găsea pe 
Grey cu ea, o va lua de acolo şi nu va spune nimic. 
Decât dacă... 

— Încă mai suferi din cauza hreanului, prietene 
Jamie? l-a întrebat Patience pe un ton politicos. 
Pufneşti ceva de groază. Uite, ia batista mea. 


În pădurea din apropierea Philadelphiei 

Grey s-a trezit brusc în plină lumină, împuns cu 
țeava unei muschete în pântec. 

— leşi de acolo cu mâinile ridicate, i-a spus 
cineva cu răceală în glas. 

A reușit să întredeschidă ochiul teafăr cât să 
vadă că omul care îi vorbise purta un veston 
zdrenţuit de ofiţer al Armatei Continentale peste 
nişte pantaloni din pânză ţesută în casă şi o cămașă 
desfăcută la guler, iar pe cap avea o pălărie 
pleoştită în borul căreia avea înfiptă o pană de 
curcan. Miliția rebelilor. Simţindu-și inima în 

gâtlej, s-a târât afară din locul în care se refugiase 
şi s-a ridicat cu mâinile ținute deasupra capului. 

Cel care îl prinsese a clipit văzând fața lui 
zdrobită, apoi cătuşele şi fâşiile de muselină care 
atârnau de zalele ruginite. A retras muscheta, dar 
nu a coborât-o. După ce se ridicase în picioare, 
Grey a văzut alți bărbați, cu toții măsurându-l cu 
un interes deosebit. 

— A... de unde ai evadat? l-a întrebat ofiţerul 
înarmat cu muschetă. 

Erau posibile două răspunsuri şi a preferat să îl 
aleagă pe cel mai riscant. Dacă spunea că evadase 
dintr-o „închisoare” probabil că l-ar fi lăsat în pace 
sau, în cel mai rău caz, l-ar fi luat cu ei, dar nu i-ar 
fi scos cătușele; în orice caz, nu avea cum să scape 
de ele. 

— Am fost încătuşat de un ofițer britanic care 
m-a socotit spion, a spus el cu glas hotărât. 

Întru totul adevărat, a gândit el, în mare 
măsură. 

Au urmat murmure de interes scoase de oameni, 
care s-au strâns în jurul lui ca să-l vadă de aproape, 
iar ofițerul a retras muscheta. 

— Aşa deci, a spus cel care îl capturase, care 
avea un accent englez de om educat în Dorset. Şi 
care ţi-e numele, domnule? 

— Bertram Armstrong, a răspuns el imediat, 
folosind două dintre numele lui. Îmi faceţi plăcerea 
de a-mi spune numele dumneavoastră, domnule? 

Omul a strâns din buze, dar i-a răspuns fără să 
ezite prea mult. 

— Sunt reverendul Peleg Woodsworth, căpitan 
în miliția a şaisprezecea din Pennsylvania. Şi care 
vă este compania? 

Grey a observat că Woodsworth își îndreptase 
privirea spre cascheta pe care era brodată acea 
inscripţie îndrăzneață. 

— Deocamdată nu m-am alăturat niciunei 
companii, domnule, a spus el, înmuindu-şi puţin 
accentul. Mă duceam să fac asta, când m-am 

ciocnit cu o patrulă britanică, iar la scurtă vreme 
după asta m-am trezit în starea asta jalnică, precum 
mă vedeţi. 

Şi-a ridicat mâinile puţin, făcând cătuşele să 
zornăie. Murmurele de interes s-au auzit din nou, 
de astă dată pe un ton clar de aprobare. 

— Bine, atunci, a spus Woodsworth, punându-și 
muscheta pe umăr. Vino cu noi, domnule 
Armstrong, şi cred că vom putea să te scutim de 
această stare jalnică. 

OAMENI SÂNGEROȘI 


După ce au ajuns pe un drumeag, au văzut cai, 
catâri şi căruţe, precum şi companii de miliție. 
Rachel a putut călători într-o căruță plină cu saci 
de orz, iar lan şi Rollo au mers pe jos alături de ea 
până la Vadul Matson, unde trebuiau să se 
întâlnească cu Denzell şi Dottie. Au așteptat la vad 
până la jumătatea dimineţii, dar nu au văzut nici 
urmă de căruță a lui Denzell, şi nimeni din 
grupurile de miliții care traversau râul nu îl 
întâlnise. 

— Probabil că are vreo urgență, a spus Rachel, 
ridicând un umăr în semn de resemnare. Ar fi mai 
bine să mergem singuri; poate că pe drumul 
principal găsim vreo căruţă care să ne ducă până în 
oraş. 

Nu era îngrijorată, pentru că familiile de doctori 
hotărau adesea pe neaşteptate să se păzească. Şi îi 
plăcea să fie singură cu lan, să discute cu el şi să îl 
privească în față. 

lan a fost de acord că acest lucru era de bun- 
simţ şi au început să traverseze cu încălțările în 
mână, simțind răcoarea apei ca pe o uşurare. Aerul 
era apăsător şi înfierbântat chiar şi în pădure, 
neliniștit de tunete care nu prevesteau nimic bun. 

— Stai, i-a spus el lui Rachel şi i-a întins 
mocasinii, pușca şi centura de care avea prinse 
cornul cu praf de puşcă, săculețul cu gloanţe și 
pumnalul. Stai puţin deoparte, bine? 

Văzuse un peşte pe fundul albiei, într-un loc în 
care un curent săpase o groapă adâncă, o umbră 
întunecată și primitoare în valurile create de râu. A 
sărit de pe o piatră pe alta şi a plonjat de pe ultima, 
ajungând în groapă cu un plescăit puternic ce putea 
fi produs de un bolovan mare. Aflat în apa vadului 

şi ud până la umeri, Rollo a început să latre și a 
stropit-o pe Rachel când a dat din coada uriaşă. 

Şiroind, lan a scos capul din apă și a întins un 
braţ spre piciorul ei, invitând-o să 1 se alăture. Ea 
nu s-a retras, ci a ținut arma departe de ea şi a 
ridicat din sprâncene, astfel că el a renunțat la acea 
propunere, după care a ieşit din groapă pe mâini şi 
genunchi. S-a ridicat în vad şi s-a scuturat la fel ca 
Rollo, stropind-o cu picături reci ca gheaţa. 

— Nu vrei să intri şi tu acolo? a întrebat-o el în 
timp ce își recupera armele. Și-a şters apa de pe 
frunte şi bărbie cu dosul unei mâini. O să te 
răcorești imediat. 

— Aş vrea eu, a spus ea, ştergându-şi picăturile 
rece de pe faţa transpirată, dacă hainele mele ar fi 
la fel de rezistente la apă ca ale tale. 

Ian purta colanții lui uzaţi din piele de căprioară 
şi o legătură de şale, plus o cămașă din stambă atât 
de decolorată încât florile roşii de pe ea aveau 
aproape aceeaşi culoare cu fundalul cafeniu. Nici 
apa, nici soarele nu o făceau să arate altfel, astfel 
că, ud sau uscat, înfățișarea lui rămânea 
neschimbată — în vreme ce ea avea să amintească 
de un şobolan înecat, şi încă unul lipsit de pudoare, 
pentru că rochia şi cămaşa ar fi devenit pe 
Jumătate transparente din cauza apei şi 1 s-ar fi lipit 
de corp. 

Acel gând a coincis cu încercarea lui de a-și 
strânge centura, iar mişcarea a atras atenția ei 
asupra legăturii de şold — sau, mai curând, asupra 
locului în care fusese ea înainte ca el să o ridice 
pentru a o trage peste centură. 

Ea a icnit slab, iar el, auzind asta, cu un aer 
surprins, a ridicat privirea spre ea. 

— Poftim? 

— Să trecem peste asta, a spus ea, roşind, deşi 
se afla în apa rece. 

Însă el, urmărind direcţia în care se uita ea, a 
coborât privirea, după care s-a uitat direct în ochii 
ei, iar ea a simţit dorința de a se azvârh în apă, 

chiar dacă asta ar fi însemnat să își deterioreze 
îmbrăcămintea. 

— Te deranjează? a întrebat el ridicând din 
sprâncene, în timp ce trăgea de pânza de şale, apoi 
a lăsat clapa să cadă. 

— Nu, a spus ea cu un aer demn. Am mai văzut, 
să ştii. Mulţi bărbaţi. Doar că nu... (Nu la unul pe 
care îl cunosc îndeaproape.) Doar că nu... a ta. 

— Nu credeam că e ceva ieşit din comun, a 
asigurat-o el cu un aer grav. Dar, dacă vrei, te poți 
uita. Pentru orice eventualitate. Cum să zic, n-aş 
vrea să te sperii. 

— Să mă sperii... a repetat ea, uitându-se lung 
la el. Dacă-ţi închipui că îmi fac iluzii despre 
obiect sau proces, după ce-am trăit luni întregi într- 
o tabără militară... nu cred că voi fi şocată când 
acea ocazie va a... 

S-a întrerupt, dar o clipă prea târziu. 

— Apărea, a încheiat lan în locul ei, şi a zâmbit. 
Cred că voi fi foarte dezamăgit dacă nu vei fi, 
înţelegi? 


În ciuda faptului că a roşit, simțind fierbinţeala 
care a părut să coboare din creştet până în părțile 
intime, Rachel nu i-a găsit vină pentru că el făcuse 
haz pe seama ei. Orice îl făcea să zâmbească astfel 
era ca un balsam pentru spiritul ei. 

Fusese foarte oprimat, încă de când venise 
îngrozitoarea veste că vasul se scufundase și, cu 
toate că el suportase totul cu un stoicism pe care ea 
îl socotise normal pentru indieni și pentru scoțieni 
din Highlands, vorbind prea puţin despre asta, el 
nu încercase să-şi ascundă suferinţa faţă de ea. Pe 
Rachel o bucura asta, în ciuda faptului că şi ea era 
întristată pentru doamna Fraser, faţă de care avea 
un respect şi o afecţiune deosebite.. 

S-a întrebat în legătură cu mama lui lan şi cum 
se împăcase ea cu acea lady. În cel mai bun caz, 
probabil că şi ea avea o mamă — iar asta ar fi fost o 
mare binecuvântare. Însă nu se aşteptase la ceea ce 

era cel mai bine; se îndoia că Jenny Murray ar fi 
fost mai încântată de ideea ca fiul ei să ia de soție 
o Prietenă, tot astfel cum o întrunire a quakerilor ar 
fi primit ideea ca Rachel să se mărite cu un bărbat 
cu sânge de... ba mai mult, un catolic. Nu ştia 
sigur care dintre acestea ar fi creat mai multă 
consternare, dar era convinsă că tatuajele lui lan ar 
păli în contrast cu credinţa lui în papalitate. 

— Cum ne vom căsători, ce părere ai? 

Ian, care păşea în față pentru a împinge crengile 
joase din calea ei, s-a oprit şi a lăsat-o să ajungă 
alături de el, deoarece poteca era suficient de lată 
pentru a merge o vreme alături. 

— Nu ştiu, i-a răspuns ea cu sinceritate. Nu pot 
concepe cu conştiinţa curată să fiu botezată în ritul 
catolic, tot astfel cum tu nu ai putea trăi ca un 
Prieten. 

— Şi-atunci, Prietenele se căsătoresc doar cu 
Prieteni? a întrebat Ian, arcuindu-şi buzele. Eu aş 
zice că posibilitatea de a alege este cam redusă. 
Ori toate sfârşiți prin a vă căsători cu verii voştri? 

— Fetele se mărită cu alți Prieteni, altfel sunt 
eliminate din adunare, i-a spus ea, ignorând 
sugestia legată de veri. Cu rare excepții. O 
căsătorie între o Prietenă și un ne-Prieten ar putea 
fi permisă doar în condiții excepțional de triste — 
după ce comitetul de aprobare discută cu mirele și 
mireasa —, dar asta se întâmplă rar. Mă tem că până 
şi Dorothea ar putea întâmpina necazuri, în ciuda 
sincerității cu care s-a convertit. 

Gândindu-se la logodnica lui Denny, lan a râs. 
Prin modestie, lady Dorothea Jacqueline Benedicta 
Grey nu semăna nici pe departe cu o quakeră — 
deşi, în acea privință, Rachel socotea că oricine 
care presupunea că femeile Prietene trebuiau să fie 
modeste nu cunoscuseră aşa ceva. 

— L-ai întrebat pe Denny ce intenționează să 
facă? 

— Nu, a recunoscut ea. Ca să spun adevărul, mă 
cam tem să întreb. 

Ian şi-a ridicat sprâncenele stufoase. 

— Teamă? De ce? 

— Atât din cauza lui, cât şi a noastră. Ştii că am 
fost scoși din întrunirea din Virginia — adică, mai 
curând, el, iar eu am plecat împreună cu el. Asta l- 
a afectat foarte mult şi ştiu că îşi dorește mai mult 
decât orice să se însoare cu Dottie aşa cum se 
cuvine, în fața martorului unei întruniri de care 
aparțin amândoi. 

Ian i-a aruncat o privire, iar ea şi-a dat seama că 
voia să întrebe dacă și ea avea aceeaşi intenție. Ea 
a grăbit paşii ca să scape de acea întrebare. 

— Există şi alți Prieteni în aceeași situație ca a 
lui: bărbaţi care nu suportă gândul de a capitula în 
fața regelui şi care se simt obligați să sprijine 
Armata Continentală. Aceştia îşi spun „Quakeri 
Luptători”. 

Rachel nu şi-a putut reține un zâmbet privind 
acea denumire, care invoca idei ce se băteau cap în 
cap. 

— Aceşti oameni au avut întruniri când şi când 
la Valley Forge, dar nu sunt acceptaţi de adunarea 
anuală de la Philadelphia. Denny are de-a face cu 
ei, dar încă nu li s-a alăturat. 

— Serios? 

Drumeagul se îngustase din nou, astfel că Ian a 
luat-o înainte, întorcând capul ca să îi vorbească 
peste umăr, pentru ca ea să ştie că nu era ignorată. 
Atenţia ei era oarecum distrasă; pantalonii din 
piele de căprioară ai lui lan se uscau treptat, 
lpindu-se de gambele lui lungi și musculoase, iar 
asta-i aducea aminte de legătura lui de şolduri. 

— Da, a spus ea, revenind la şirul normal al 
gândurilor. Problema este — te pricepi la disputele 
religioase, lan? 

Asta l-a făcut să râdă din nou. 

— Eram aproape sigură că nu, a spus ea sec. 
Însă eu mă pricep. Şi problema este că atunci când 
un grup de... de persoane care nu este de acord cu 
învățătura centrală a... 

— Sunt eretici? a sugerat el, ca să o ajute. 
Quakerii nu ard oamenii, nu? 

— Adică cei care sunt conduşi de spirit să 
urmeze o cale diferită, să zicem, a spus ea, cu glas 
oarecum tăios. Şi, nu, nu se face asta. Dar ceea ce 
voiam să evidențiez este că atunci când se 
îndepărtează de un anumit punct din doctrină, 
oamenii dintr-un asemenea grup sunt înclinați să 
se agaţe mai strâns de restul credințelor şi să 
devină mai radicali decât grupul din care s-au 
desprins. 

Ian a înălţat capul; la fel a făcut și Rollo. Fiind 
amândoi vânători, s-au întors într-o parte şi alta cu 
nările fremătând, după care s-au scuturat uşor și au 
continuat să înainteze. 

— Da, şi? a spus lan, sugerându-i lui Rachel să 
continue. 

— Aşadar, chiar dacă Denny este convins că 
trebuie să aparțină unei întruniri de Quakeri 
Luptători, membrii săi ar avea rezerve mai mari în 
a accepta ca Dottie să devină membră. Deşi, pe de 
o parte, dacă voiau să procedeze astfel, asta ar 
însemna probabil că vor analiza intenția noastră de 
a ne căsători. 

Rachel a încercat să pară încrezătoare în privința 
acelei perspective, dar, în realitate, mai curând 
puteau porcii să zboare înainte ca vreo întrunire a 
Prietenilor să îl accepte pe lan Murray — sau 
invers. 

— Ian, eşti atent? l-a întrebat cam tăios, pentru 
că el şi câinele continuau să meargă tot mai 
precaut. 

Rollo a ciulit urechile în semn de alertă, iar lan 
a luat puşca de pe umăr pentru a o ţine în mână. 
După câţiva paşi, a auzit şi ea — sunetul roților de 
căruță şi tropăit de marş soldăţesc. O armată în 
marş, iar gândul i-a făcut perişorii de pe braţe să se 
înfioare. 

— Ce e? lan a întors capul spre ea fără nicio 
expresie pe faţă, apoi şi-a revenit şi a zâmbit. 

A, nu. Mă întrebam care ar putea fi 
circumstanţele speciale. Pentru Prieteni. 

Şi Rachel îşi pusese acea întrebare, fie și în 
treacăt. 

— Păi... a început ea nesigură. 

De fapt, nu avea idee ce fel de circumstanţe ar 
face imaginabilă sau, și mai mult, acceptabilă, o 
asemenea căsătorie. 

— Mă gândeam și eu, a intervenit el, înainte ca 
ea să poată continua. Unchiul Jamie mi-a spus cum 
a fost când s-au căsătorit părinții lui. Tatăl lui a 
răpit-o pe mama lui de la frații ei şi au fost siliți să 
se ascundă pe unde au putut, pentru că, atunci când 
se înfuriau, nimeni nu se putea pune cu cei din 
neamul MacKenzie de Leoch. 

Povestind, faţa lui s-a înviorat. 

— Nu se puteau căsători la biserică, pentru că 
nu aveau cum să facă proclamația, şi ar fi fost 
prinşi când ieşeau din ascunzătoare ca să stea de 
vorbă cu un preot. Aşa că au rămas ascunși până 
când Ellen — asta a fost bunica mea, înţelegi? — a 
rămas însărcinată și atunci au putut ieşi în lume, în 
acea situație, frații ei nu au mai avut cum să se 
opună şi aşa s-au căsătorit. A ridicat din umeri. Şi- 
atunci mă întrebam: Prietenii ar considera un copil 
pe cale să vină pe lume drept o circumstanță 
specială? 

Rachel l-a privit pătrunzător. 

— Ian Murray, dacă-ţi închipui că o să mă culc 
cu tine fără să fim căsătoriți, o să vezi tu ce 
înseamnă circumstanţe speciale, a spus ea pe un 
ton măsurat. 


Când au ajuns la drumul principal care ducea 
spre Philadelphia, zgomotele sporiseră în mod 
uimitor — la fel şi traficul care îl producea. Deşi în 
mod obişnuit circulat, drumul pe care mergeau 
călători pe jos şi căruţe încărcate cu produse de la 
țară, era acum sufocat de catâri care răgeau, copii 
care plângeau strident, părinți agitați care își 

strigau odraslele în timp ce împingeau cărucioare 
şi roabe pline de bunuri personale, deseori târând 
după ei câte un porc îndărătnic, legat cu o frânghie 
de gât sau duceau un coş cu păsări care se legăna 
deasupra maldărelor de lucruri. 

Iar printre grupurile de civili care se zbăteau să 
înainteze treceau la pas soldaţi. Coloane în marș, 
soldați câte doi pe rând, purtând ghetre din piele și 
încorsetați de curele şi chingi pentru a-şi căra 
echipamentele, cu vestoanele ude de sudoare, 
având feţele mai roşii decât vestoanele decolorate 
pe care le purtau. Mici plutoane de cavaleriști, 
arătând încă bine pe cai, grupuri de soldați 
hesiani ” în tunici verzi şi, ici şi colo, companii de 
infanteriști staționate pe marginea drumului, 
asigurând sprijin pentru ofiţerii care opreau căruţe, 
câteodată rechiziționându-le, iar alteori făcându-le 
semne căruțaşilor să treacă mai departe. 

Evaluând situația, lan s-a oprit în umbra 
copacilor. Soarele ajunsese aproape deasupra 
capului — deci avea timp din belşug. Și nu dețineau 
nimic care să fie rechiziționat de armată, astfel că 
nu existau motive să fie opriți. 

Era conştient şi de prezenţa companiilor de 
miliţie. Întâlniseră câteva când trecuseră prin 
pădure. Acestea stăteau departe de drum, mergând 
foarte atent pe margini, în formaţie de câte doi sau 
trei, fără să se ascundă, dar şi fără să atragă atenția 
asupra lor. 

— Uite! a exclamat Rachel şi l-a strâns de braţ. 
E William! A arătat spre un ofiţer înalt aflat de 
cealaltă parte a drumului şi, cu faţa sclipitoare ca 
razele de soare pe apă, a ridicat privirea spre lan. 
Trebuie să vorbim cu el! 

Drept răspuns, lan a strâns-o de umăr, și a simțit 
apropierea cărnii ei — dar şi fragilitatea 
îngrozitoare a oaselor de sub piele. 

— Nu tu, a spus el şi a ridicat bărbia spre 
şirurile de soldați asudaţi, plini de praf şi iritați. Nu 
vreau să apari în ochii lor. 

Ea şi-a mijit ochii puţin — dar lan fusese 
căsătorit, de aceea şi-a ridicat mâna de pe umărul 
el. 

— Uite, s-a grăbit el să spună, mă duc eu să 
vorbesc cu William. Îl aduc aici, la tine. 

Rachel a deschis gura ca să-i răspundă, însă lan 
s-a furişat printre tufişurile care îi adăposteau 
înainte ca ea să apuce să vorbească. 

— Rămâi acolo, i-a spus el lu Rollo, 
întorcându-se doar o clipă. 

Câinele care nu se clintise din locul comod găsit 
la picioarele lui Rachel, a mişcat o ureche. 

Arătând înfierbântat, obosit neîngrijit şi extrem 
de nefericit, William stătea pe marginea drumului. 
Aşa şi trebuia, a gândit lan compătimitor. Ştia că 
William se predase la Saratoga, şi probabil că se 
îndrepta spre Anglia — dacă avea noroc — ori spre 
un loc îndepărtat din nord, în care să stea în 
libertate condiţionată. În orice caz, rolul lui ca 
militar activ se încheiase o vreme. 

Expresia de pe fața lui s-a schimbat brusc în 
clipa în care l-a văzut pe lan. Surprindere și 
începutul unei stări de indignare, urmate de o 
privire furișată în jur şi de o hotărâre. Preţ de un 
moment, lan a rămas surprins că putea citi atât de 
lesne chipul lui William, însă apoi şi-a dat seama 
de ce. Unchiul Jamie îşi controla expresia feței 
când era în compania cuiva — dar nu și în prezența 
lui lan. Cu toate astea, fața lui lan nu dovedea 
aceea capacitate, la fel ca şi a lui William, care 
acum evidenția doar iritarea după ce îl văzuse pe 
Ian. 

— Cercetaș, a spus William, dând vag din cap. 

Caporalul căruia i se adresase s-a uitat la Ian 
fără să manifeste vreo curiozitate, apoi l-a salutat 
pe William, după care a revenit în şuvoiul de 
oameni care se îndepărtau de Philadelphia. 

— Ce naiba vrei? a întrebat William, trecându-şi 
mâneca murdară a  vestonului peste fața 
transpirată. 

lan a rămas uşor surprins văzând acea ostilitate 
evidentă; ultima oară când se întâlniseră, se 
despărțiseră în termeni amicali, deşi discutaseră 
foarte puţin cu acea ocazie, deoarece William 
fusese nevoit să-l împuşte în cap pe un dement 
care încercase să-i ucidă pe Rachel şi pe lan cu o 
secure. Braţul stâng al lui lan se vindecase 
îndeajuns de bine ca să renunţe la bandajul 
suspensor, deşi încă şi-l simţea rigid. 

— O doamnă vrea să-ţi vorbească, a spus el, 
ignorând privirea mușcătoare a lui William. 

Ochii lui William s-au destins o clipă. 

— Domnișoara Hunter? 

A urmat o mică sclpire de plăcere în ochii lui 
William, moment în care lan şi-a mijit ochii. Mda, 
bine, a gândit el, mai bine să-i spună ea. 

William 1-a făcut semn unui alt caporal din şirul 
de soldați, care i-a răspuns la apel, după care a ieşit 
de pe drum, urmându-l pe lan. Câţiva soldați au 
aruncat priviri către lan, însă acesta nu era demn 
de luat în seamă, pentru că linia dublă de tatuaj în 
puncte de pe obraji, pantalonii din piele de 
căprioară şi pielea lui bronzată îi dădeau imaginea 
unui cercetaş indian — şi mulți dintre aceştia 
dezertaseră din armata britanică, însă unu dintre ei 
rămăseseră, majoritatea fund loialiști, precum 
Joseph Brant, care deținea pământuri în 
Pennsylvania şi New York; dar mai existau unele 
grupuri de irochezi care veniseră pentru a lupta la 
Saratoga. 

— William! 

Rachel a părut că zboară peste micul luminiş și 
l-a prins de mâini pe tânărul căpitan, şi i-a zâmbit 
atât de încântată încât şi el i-a răspuns la zâmbet, 
uitând de orice stare de iritare. lan a rămas în spate 
câteva clipe, pentru a-i permite lui Rachel să se 
bucure de acea revedere. Însă cei doi nu avuseseră 
vreme pentru aşa ceva, pentru că Rollo lătra şi 
muşcase cadavrul bătrânului Arch Bug, în timp ce 
Rachel era prăbușită pe podea şi îngheţată de 

groază, iar el zăcea pe podea sângerând abundent, 
iar o mulţime de oameni de pe stradă răcneau din 
răsputeri. 

William o ridicase pe Rachel în picioare şi o 
depusese în braţele primei femei pe care o găsise 
în cale care, din întâmplare, fusese Marsali. 

— Scoateţi-o de aici! se răstise William. 

Însă Rachel, fecioara brunetă a lui Ian — fiind 
mânjită de sânge — îşi revenise într-o clipă şi 
scrâșnea din dinți; lan o văzuse făcând asta, 
buimăcit în timp ce zăcea pe podea şi urmărind 
desfăşurarea lucrurilor ca într-un vis — păşise peste 
cadavrul bătrânului Arch, căzuse în genunchi între 
petele de sânge şi creieri sfărâmaţi şi îi legase 
strâns brațul rănit cu şorţul ei și cu o batistă, iar 
apoi, cu ajutorul lui Marsali, îl târâse afară din 
tipografie, până în stradă, unde el leşinase, 
trezindu-se doar când mătuşa Claire începuse să îi 
coasă rana de la braţ. 

Chiar dacă fusese capabil să vorbească, lan nu 
apucase să-i mulţumească lui William, de aceea 
dorea să îi transmită mulțumiri cât de curând 
posibil, însă era limpede că acum Rachel dorea să 
vorbească prima cu el, de aceea a aşteptat, 
gândindu-se cât de frumoasă era, cu ochi migdalați 
şi adumbriţi de culoare verde” şi cu chipul ce îi 
trăda inteligenţa vie ca o flacără. 

— Vai, William, ce obosit şi slăbit eşti, tocmai 
spunea ea, trecându-şi dezaprobator mâna de-a 
lungul unui obraz al lui. Nu ai ce mânca? Credeam 
că Armata Continentală a rămas fără rații de 
mâncare. 

— A, nu. În ultima vreme n-am prea avut timp 
să mănânc. Fericirea care îi iluminase fața lui 
William cât vorbise cu Rachel s-a stins treptat. 
Noi... păi vezi. 

A făcut un semn spre drumul care nu se vedea 
din acel loc în care se afla, unde răsunau ordinele 
strigate cu glasuri răgușite de sergenți, care sunau 
ca nişte cârâieli de corbi nemulţumiţi, dominând 

sunetele scoase de mulțimea de oameni care își 
târşâiau picioarele. 

— Ba văd. Încotro mergi? 

William şi-a trecut dosul unei mâini peste gură 
şi a aruncat o privire spre lan. 

— Cred că nu are voie să spună, a zis lan, 
apropiindu-se şi atingând-o pe Rachel pe un braţ și 
zâmbind drept scuză spre William. Noi suntem 
duşmani, mo nighean donn, „tata mea cu păr 
castaniu”. 

Surprinzând tonul vocii lui, William s-a uitat 
tăios la lan, apoi a revenit la Rachel, pe care încă o 
ținea de mână. 

— William, eu și lan suntem făgăduiți, a spus 
ea, trăgându-și mâna din a lui William şi aşezând-o 
peste a lui lan. 

Expresia de pe faţa lui William s-a schimbat 
brusc, fericirea arătată mai devreme dispărând cu 
desăvârşire. L-a măsurat pe lan cu aversiune. 

— Da, a spus el sec. Atunci, cred că s-ar cuveni 
să vă urez fericire. La revedere. 

S-a răsucit pe călcâie şi lan, surprins, a întins o 
mână pentru a-l reţine. 

— Aşteaptă, a spus el, moment în care William 
s-a răsucit şi l-a lovit cu pumnul în gură. 

Clpind nedumerit, s-a prăbuşit pe spate între 
frunze, în timp ce Rollo s-a repezit la William și, 
judecând după exclamație şi după strigătul de 
uimire al lui Rachel, l-a mușcat de o parte moale a 
piciorului. 

— Rollo! Câine rău ce ești, dar şi tu eşti un 
câine rău, William Ransom! Ce naiba înseamnă 
asta? 

Pipăindu-şi cu grijă o buză care sângera, lan s-a 
ridicat în șezut. Dojenit de Rachel, Rollo s-a retras 
puţin, dar a rămas cu ochii gălbui aţintiți asupra lui 
lan şi a ridicat buzele dezgolindu-şi colții şi 
scoțând un mârâit slab şi gros din gâtlejul lui uriaş. 

— Fuirich”, i-a spus Ian câinelui şi s-a ridicat 
în picioare. 


232 


William s-a aşezat ca să-și examineze gamba 
piciorului mușcat, care sângera prin ciorapul din 
mătase, sfâşiat, deşi nu grav. Când l-a văzut pe Ian, 
a sărit în picioare. Avea faţa îmbujorată şi arăta de 
parcă ar fi fost pregătit să ucidă sau să izbucnească 
în lacrimi. Poate și una, şi alta, a gândit lan, 
surprins. 

S-a ferit să îl atingă din nou pe William, de 
aceea s-a retras puţin — așezându-se în faţa lui 
Rachel, în cazul în care furia lui ar fi izbucnit din 
nou. La urma urmelor, era înarmat; avea un pistol 
şi un pumnal la brâu. 

— Domnule, te simţi bine? l-a întrebat Ian. 

A folosit acelaşi ton de uşoară îngrijorare pe 
care îl auzise în vocea tatălui său când şi când faţă 
de mama lui sau față de unchiul Jamie. Evident, 
era tonul potrivit pe care îl avea faţă de un Fraser 
pe cale de-a se înfuria peste măsură, pentru că 
William a răsuflat o clipă sau două ca un delfin, 
după care s-a controlat. 

— Îţi cer iertare, domnule, a spus el, ţinându-și 
spinarea dreaptă ca un arțar de stâncă. A fost ceva 
de neiertat. O să... o să vă las. Eu... domnişoară 
Hunter... Eu... 

William s-a întors, a şchiopătat puţin, iar asta i-a 
oferit prilejul lui Rachel să ajungă în faţa lui lan. 

— William! a spus ea, cu o expresie nefericită 
pe chip. Ce s-a întâmplat? Am făcut eu ceva...? 

Cu faţa contorsionată, el a coborât privirea spre 
ea, însă a clătinat din cap. 

— N-ai făcut nimic, a spus el cu un efort 
evident. Tu... tu nu ai putea face niciodată ceva 
care... S-a răsucit cu faţa spre Ian, ținându-şi mâna 
pe sabie. Însă tu, basta... ticălosule! Vere! 

— Aha, a exclamat Ian cu un aer prostesc. Deci 
ştii. 

— Da, bineînțeles că am aflat! Puteai să-mi 
spui! 

— Ce ştii? 

Rachel s-a uitat la Ian, apoi la William şi înapoi 
la lan. 

— Să nu-i spui! s-a răstit William. 

— Nu fi ridicol, a spus Rachel cu glas 
înțelegător. Sigur că-mi va spune imediat ce vom 
rămâne singuri. Nu vrei să-mi povesteşti chiar tu? 
Cred că probabil nu ai încredere în Ian, de aceea 
nu vrei să ne spui de-a dreptul. 

A rămas cu ochii la buza spartă a lui lan și 
buzele i-au tresărit. Se putea ca lan să se simtă 
jignit, însă suferința lui William era evidentă. 

— Nu e chiar o dezonoare... a început el să 
spună, însă s-a grăbit să se retragă în momentul în 
care William şi-a tras înapoi mâna făcută pumn. 

— Nu crezi? William era atât de furios încât 
glasul îi era înecat aproape cu totul. Să descopăr că 
eu... sunt... progenitura unui infractor scoțian? Că 
sunt un bastard nenorocit? 

În ciuda hotărârii de a se arăta răbdător, lan a 
simţit că începe să-i fiarbă sângele. 

— Infractor, Doamne păzeşte! s-a răstit el. 
Oricine ar fi mândru să fie fiul lui Jamie Fraser! 

— Vai, a făcut Rachel, stăvilind următoarea 
remarcă înfierbântată a lui William. Asta... 

— Poftim? lan a fulgerat-o cu privirea. Ce naiba 
vrei să spui cu asta? 

— Eu şi Denny ne-am gândit că așa ar sta 
lucrurile. A ridicat un umăr, dar a rămas cu ochii la 
William, care părea pregătit să explodeze. Numai 
că noi am socotit că tu nu voiai să discuţi despre 
asta. Nu ştiam că tu — cum se poate să nu-ţi fi dat 
seama? l-a întrebat ca pe un ton curios. 
Asemănarea... 

— La naiba cu asemănarea asta! 

Ian a uitat de prezenţa lui Rachel şi l-a lovit pe 
William în cap cu amândouă mâinile făcute pumn, 
ceea ce l-a făcut pe acesta să cadă în genunchi, 
după care l-a lovit cu piciorul în stomac. Dacă 
lovitura ar fi nimerit unde voise el, lucrurile s-ar fi 
sfârşit acolo, dar William s-a dovedit mai iute 

decât crezuse lan. S-a răsucit într-o parte, l-a prins 
de picior pe lan și a tras. lan a căzut la pământ într- 
un cot, s-a rostogolit şi l-a prins pe William de o 
ureche. Abia dacă şi-a dat seama că Rachel 
începuse să strige ascuţit şi i-a părut rău pentru 
asta, dar dorinţa lui de a lupta era mai mare decât 
orice altceva, astfel că ea a dispărut din mintea lui 
pe măsură ce furia lui a sporit. 

A simțit sânge în gură, iar urechile îi țiuiau, dar 
avea o mână pe gâtul lui și cu cealaltă având 
degetele desfăcute, l-a împuns în ochi, când niște 
soldați l-au prins de umeri şi l-au smuls de pe 
corpul vărului său, care se zbătea. 

Gâfâind şi smulgându-se din braţele celor care îl 
țineau, şi-a scuturat capul ca să-şi limpezească 
mintea şi a văzut doi ticăloși. Curând după aceea, 
s-a ales cu o lovitură în coaste, care l-a lăsat fără 
suflu, atât cât mai avea. 

Nici William nu se simţea prea bine. S-a ridicat 
în picioare, apoi şi-a trecut dosul unei mâini pe sub 
nas, care sângera abundent. S-a uitat la mână şi a 
făcut o grimasă de dezgust, după care s-a şters de 
veston. 

— Luaţi-l, le-a spus el soldaţilor, aproape fără 
suflu, dar simțind că acum controla situația. 

Avea un ochi umflat şi aproape închis, însă cu 
celălalt i-a aruncat o privire sângeroasă şi, în ciuda 
situației în care se afla, lan a rămas şocat văzând 
una dintre expresiile unchiului Jamie pe faţa 
altcuiva. 

S-a auzit un mârâit tunător scos de Rollo. 
Rachel ținea câinele uriaș de ceafă, însă lan ştia 
prea bine că ea nu îl putea ține dacă el hotărâse să- 
l atace pe William. 

— Fuirichy „star”, acum! a spus el, cu toată 
autoritatea de care era capabil. 

Soldaţii l-ar fi ucis pe Rollo fără să stea pe 
gânduri dacă acesta ar fi sărit la gâtul lui William. 
Câinele s-a lăsat pe picioarele din spate, însă a 
rămas încordat, cu buzele desfăcute, arătându-și 

colții de pe care se scurgeau bale şi scoțând un 
mârâit gros şi profund, care îi făcea corpul să 
vibreze. 

William s-a uitat la Rollo, apoi i-a întors spatele. 
Şi-a tras nasul, a horcăit şi a scuipat sângele într-o 
parte, apoi, respirând greoi, a spus: 

— Duceţi-l în capul coloanei, la colonelul 
Prescott. E arestat pentru atacarea unui ofițer şi va 
fi judecat în tabără în această seară. 

— Ce înseamnă „judecat”? l-a întrebat Rachel, 
croindu-și drum printre soldații care îl țineau pe 
lan. William Ransom, cum de  îndrăznești? 
Cum...? Cum de îndrăzneşti? 

Albise la faţă de furie şi îşi ținea mâinile mici 
făcute pumn pe lângă trup, iar lan i-a zâmbit, în 
timp ce își lingea sângele de pe buza spartă. Ea nu 
i-a acordat deloc atenție, pentru că toată furia ei 
era îndreptată împotriva lui William, care s-a 
ridicat dominator şi a măsurat-o de sus. 

— Doamnă, asta nu vă mai priveşte, a spus el, 
cu răceala unui om care era totuși roşu la față și 
părea să scoată scântei pe urechi. 

lan s-a gândit că Rachel ar putea să-l lovească 
pe William cu picioarele peste ţurloaie și ar fi fost 
în stare să plătească bani buni să vadă asta, însă 
principiile ei de quakeră au triumfat, astfel că s-a 
îndreptat de spate — era la fel de înaltă ca mătușa 
Claire — şi a ridicat bărbia cu un aer războinic spre 
William. 

— Eşti un laş şi o brută, a strigat ea cât de tare a 
putut. Răsucindu-se spre soldații care îl țineau pe 
lan, a adăugat: Şi voi sunteți nişte brute şi nişte 
laşi, dacă respectați un ordin atât de nedrept! 

Unul dintre soldați a chicotit dispreţuitor, apoi a 
tuşit când a surprins ochii înroşiți ai lui William 
îndreptați spre el. 

— Luaţi-l, a repetat William. Imediat. 

Apoi, întorcându-se pe călcâie, s-a îndepărtat. 
Pe spatele tunicii avea o dungă lată de praf luat de 
pe drum, iar părul îi era la fel de prăfuit. 

— Aţi face bine să vă retrageți, domnişoară, a 
sfătuit-o pe Rachel unul dintre soldați, fără răutate 
în glas. Doar nu vreți să ajungeţi în mijlocul 
soldaților, mai ales fiind singură. 

— Nu mă retrag, a spus Rachel, privindu-l 
printre gene pe soldat într-un mod care i-a amintit 
lui lan de o panteră gata să atace. Ce vreţi să faceți 
cu acest om? 

A făcut semn către lan, care începea să-şi 
recapete suflul. 

— Rachel, a spus el, dar a fost întrerupt de un 
alt soldat. 

— Ai atacat un ofiţer, da? Probabil cinci sute de 
lovituri de bici. Nu-l vom spânzura, aşa cred, a 
adăugat soldatul, cu un aer nepăsător. Asta dacă 
vedem că tânărul cavaler Galahad nu e desfigurat. 

Rachel s-a albit şi mai mult la chip, iar lan şi-a 
forţat braţele, ajungând în picioare. 

— Totul se va rezolva, a nighean, a spus el, 
sperând că vocea lui suna liniştitoare. Rollo! 
Sheas! Dar soldatul are dreptate, tabăra nu e locul 
potrivit pentru tine și nu-mi poţi face niciun bine 
venind acolo. Du-te în oraş, înţelegi? Să-i spui 
mătuşii Claire ce s-a întâmplat — ea ar putea vorbi 
cu lo... în fine! 

Un al treilea soldat, care a apărut ca de niciunde, 
l-a lovit cu patul muschetei drept în stomac. 

— La ce mai zăboviţi, oameni buni? La drum! 
ŞI tu... încruntat, soldatul s-a întors spre Rachel și 
câine. Plecaţi de aici. 

A făcut apoi un semn din cap spre cei care îl 
tineau captiv pe lan, care, îndatoritori, l-au luat pe 
sus. 

Dorind să îi adreseze lui Rachel câteva cuvinte 
de despărțire, lan a încercat să se uite spre ea, dar 
soldaţii l-au tras cu hotărâre pe drum. 

Gândind  furibund, a preferat să meargă 
împleticit, ca să nu fie dus târâș. Mătușa Claire era 
şansa lui — probabil singura. Dacă îl putea 
convinge pe lordul John să intervină, vorbind cu 

Willie ori direct cu acel colonel Prescott... A 
aruncat o privire spre soare. Era aproape de 
amiază. Britanicii aflați în marş executau 
pedepsele de biciuire şi de alt gen după masa de 
seară; văzuse din când în când acest lucru, și mai 
văzuse și spinarea unchiului Jamie. Asta l-a făcut 
să simtă un vierme rece ca gheaţa târându-se prin 
stomac. 

Şase ore. Probabil. 

A riscat încă o privire în urmă. Rachel fugea, iar 
Rollo alerga în salturi alături de ea. 

William și-a şters fața cu ceea ce mai rămăsese 
din batistă. Umflate şi tumefiate, trăsăturile 1 s-au 
părut străine, şi a explorat atent cu limba interiorul 
gurii: nu pierduse niciun dinte, dar doi păreau să se 
clatine şi avea o tăietură în obraz care îl ustura. Nu 
era rău. S-a gândit că îl lovise mult mai rău pe 
Murray, iar asta l-a făcut să se bucure. 

Încă tremura — nu de şoc, ci din dorinţa de a 
sfârteca pe cineva în bucăţi, în acelaşi timp, 
începea să simtă un şoc, deşi gândurile conştiente 
îi veneau în frânturi dezlânate. Ce naiba făcuse? 

Prin dreptul lui a trecut o coloană scurtă de 
soldați, iar câțiva dintre şi s-au uitat fără fereală la 
el. I-a privit cu ferocitate, iar ei au întors capetele 
în direcția de mers atât de repede, încât gulerele lor 
din piele au scos scârțâituri. 

El făcuse asta. Murray îl atacase pe el. Cum de 
îndrăznise Rachel Hunter să îl socotească laş și 
brută? A simțit gâdilătura produsă de scurgerea 
unui firicel de sânge dintr-o nară și l-a şters, 
suflându-și nasul în batista murdară. A văzut pe 
cineva apropiindu-se pe drum, cineva însoțit de un 
câine mare. S-a îndreptat de spate şi a îndesat 
batista într-un buzunar. 

— Vorbeşti despre diavol şi diavoliţa apare, a 
bolborosit el, simţindu-și gâtul iritat din cauza 
gustului metalic al sângelui. 

Rachel Hunter era palidă de furie. Probabil că 
nu se întorsese ca să-şi ceară scuze pentru insultele 

pe care i le aruncase. Își smulsese boneta de pe cap 
ŞI o ținea strâns într-o mână. Voia să arunce cu ea 
în el? s-a întrebat William într-o stare de confuzie. 

— Domnişoară Hunter... a spus el cu glas 
hârâit, şi ar fi făcut o plecăciune, numai că s-a 
temut că mișcarea din cap ar fi repornit sângerarea 
pe nas. 

— William, nu se poate să vrei aşa ceva! 

— Ce să vreau? a întrebat el, iar ea i-a aruncat o 
privire care, dacă nu ar fi fost deja înfierbântat, i-ar 
fi făcut perişorii de pe corp să sfârâie. 

— Nu fi obtuz! s-a răstit ea la el. Ce te-a apucat 
să... 

— Ce l-a apucat pe... pe logodnicul tău? i-a 
răspuns el pe același ton. Eu l-am atacat? Nu! 

— Ba da! L-ai lovit cu pumnul în gură fără să fii 
provocat... 

— Şi el m-a lovit în cap, fără niciun 
avertisment! Dacă cineva e laş, atunci... 

— Să nu îndrăznești să îl faci laş pe lan Murray, 
tu... tu... 

— O să-l fac aşa cum vreau — pentru că aşa e. 
La fel ca blestematul acela de unchi al lui, 
bastardul acela scoțian... adică... 

— Unchiul lui? Și tatăl tău? 

— Taci! a răcnit el, și a simțit că sângele îi 
inundă faţa, făcându-l să simtă usturimi în locurile 
umflate. Să nu spui că e tatăl meu! 

Rachel a expirat zgomotos pe nas şi a ridicat 
privirea spre el. 

— William Ransom, dacă permiti să se întâmple 
aşa ceva, eu... eu... 

William a simțit că sângele i se strânge în 
stomac și a crezut că va leşina, dar nu din cauza 
amenințărilor ei. 

— Tu, ce? a întrebat el, aproape fără suflu. Eşti 
quakeră. Nu crezi în violență. Prin urmare, nu poți 
ori, cel puțin, nu... s-a corectat el observând 
expresia amenințătoare din ochii ei: Ucide-mă. 

Probabil că nici măcar nu mă vei pălmui. Spune, 
ce gânduri ai? 

L-a pălmuit. Mâna ei a ţâşnit ca un șarpe şi l-a 
plesnit peste față îndeajuns de tare pentru a-l face 
să se clatine. 

— Aşadar, acum ţi-ai condamnat ruda, ţi-ai 
repudiat tatăl şi m-ai făcut să-mi trădez principiile. 
Ce urmează? 

— Of, la naiba, a spus el şi a prins-o de brațe, a 
tras-o cu brutalitate aproape şi a sărutat-o. 

Apoi i-a dat drumul și s-a retras în grabă, 
lăsând-o cu ochii dilatați şi gâfâind. 

Câinele a mârâit spre el. Rachel l-a fulgerat cu 
privirea, a scuipat pe pământ la picioarele lui, apoi 
şi-a şters buzele cu mâneca rochiei şi, întorcându- 
se, s-a îndepărtat, iar câinele de la picioarele ei s-a 
uitat la el cu ochi roşiatici. 

— Scuipatul oamenilor face parte din principiile 
tale? a strigat el spre ea. 

Ținându-și mâinile făcute pumn pe lângă trup, 
Rachel s-a răsucit pe călcâie. 

— Şi brutalizarea unei femei face parte din 
principiile tale? a răcnit ea, spre distracţia 
infanteriștilor care,  rezemați în muschete, 
rămăseseră nemişcați pe drum şi se holbau la acel 
spectacol ce li se oferea. 

Aruncându-şi boneta la picioarele lui, Rachel i-a 
întors spatele şi a plecat cu paşi apăsați înainte ca 
William să mai poată spune ceva. 


Jamie a zărit un grup mic de tunici roşii venind 
pe drum şi s-a lăsat moale pe capra cărutței, 
trăgându-şi în acelaşi timp pălăria peste ochi. Cum 
armata britanică era în mişcare, nu îl căuta nimeni 
şi, chiar dacă ar fi fost recunoscut, probabil că 
nimeni nu ar fi încercat să îl rețină sau să îl ia la 
întrebări în toiul unui asemenea exod; însă vederea 
soldaților va face ca nodul pe care îl avea în coccis 
să îl afecteze tot restul vieţii, iar ziua aceea nu 
reprezenta o excepție. 

Nepăsător, în timp ce soldații treceau prin 
dreptul lui, a întors capul spre cealaltă margine a 
drumului, dar apoi a auzit o exclamaţie puternică: 
Ifrinn! a cuiva căruia îi cunoştea bine glasul, de 
aceea, împotriva voinţei lui, s-a răsucit şi s-a trezit 
față în față cu nepotul lui, lan, care avea o expresie 
uimită şi îngrozită. 

A rămas şi el la fel de stupefiat — și aproape la 
fel de îngrozit — văzându-l pe lan, cu mâinile 
legate la spate, plin de țărână şi sânge şi slăbit, 
împins pe drum de doi soldați britanici iritați, cu 
fețele îmbujorate şi transpirând în uniformele 
groase. 

Şi-a înfrânat îndemnul de a sări imediat din 
căruță şi s-a uitat lung la Ian, dorindu-și ca flăcăul 
să nu mai spună şi altceva. lan nu a făcut-o, ci doar 
s-a holbat cu ochii ieşiţi din orbite, ca şi cum ar fi 
văzut o fantomă, astfel că, rămas fără grai, a mers 
mai departe. 

— Isuse, a murmurat Jamie în surdină, dându-și 
seama ce se petrecea. Crede că mi-a văzut stafia. 

— Cine crede, ce? l-a întrebat căruțașul, dar fără 
să trădeze un interes deosebit. 

— Cred că trebuie să cobor aici, domnule, dacă 
eşti atât de amabil să oprești căruța. Da, 
mulțumesc. 

Fără să se mai gândească la spatele lui, a 
coborât din căruță; a simțit o înţepătură, dar nu și 
împunsătura dureroasă coborând în lungul 
piciorului — iar dacă se întâmplase asta, tot ar fi 
ajuns pe drum cât de repede ar fi putut, deoarece a 
văzut o siluetă scundă nu departe în faţa lui, 
alergând ca un iepure a cărui coadă a luat foc. 
Silueta era clar a unei femei, însoțită de un câine 
mare şi, brusc, şi-a dat seama că ar putea fi Rachel 
Hunter. 

Ea era şi a reușit cu greu să o ajungă din urmă; a 
prins-o de un braţ din fugă, moment în care fustele 
ei s-au ridicat şi picioarele ei au lovit pe loc în 
pământ. 

— Fato, vino cu mine, a spus el cu glas 
precipitat, după care a luat-o de talie şi a tras-o în 
afara drumului. Ea a scos un țipăt înfundat, iar 
apoi unul mai tare când a ridicat ochii şi i-a văzut 
faţa. 

— Nu, n-am murit, s-a grăbit el să spună. Poate 
mai târziu, bine? Vino cu mine lângă drum, altfel o 
să vină cineva să vadă dacă te violez în tufişuri. 
Ciamar a tha tu, a choin?” a spus el către Rollo, 
care îl adulmeca de zor. 

Ea a scos un sunet gâlgâit din gâtlej şi a 
continuat să se holbeze la Jamie, dar după un 
moment a clipit şi a dat aprobator din cap, astfel că 
au ajuns din nou pe drum. Jamie a zâmbit şi a 
salutat din cap un bărbat care se oprise pe mijlocul 
drumului, şi dăduse drumul mânerelor roabei pe 
care o împingea cu greu. Omul s-a uitat bănuitor la 
ei, dar Rachel, după o clipă de uimire, i-a făcut un 
semn cu mâna şi i-a zâmbit vag, astfel că omul a 
ridicat din umeri şi a prins mânerele roabei. 

— Ce... ce e? a întrebat ea cu glas gâtuit. 

Arăta ca şi cum ar fi fost gata să se prăbușească 
la pământ sau să verse, iar faţa ei a devenit 
stacojie, a albit, pentru a se îmbujora din nou. 

— Mai târziu, a repetat el cu glas moale. Ce s-a 
întâmplat cu lan? Unde-l duc? Printre suspine 
tulburătoare, Rachel i-a povestit ce se întâmplase. 

— A mh'ic an diabhail”, a spus Jamie încet şi, 
preţ de o fracțiune de scundă s-a întrebat la ce sau 
la cine se referise. 

Gândul a dispărut totuşi, când s-a uitat în lungul 
drumului. La vreo patru sute de metri în urmă a 
văzut grupul masiv şi lent al evacuaților, o masă 
dispersată de căruţe care înaintau încet şi oameni 
care se târau, iar coloane de soldați în tunici roșii îi 
ocoleau, apropiindu-se încolonați câte patru pe 
rând. 

— Da, asta e, a spus el cu glas sumbru şi a atins- 
o pe Rachel pe un umăr. Nu te agita, fata mea. 
Trage-ți sufletul şi du-te după lan, dar nu te 

apropia prea mult ca să te bage soldaţii în seamă. 
După ce-i vor da drumul, spune-i că amândoi 
trebuie să ajungeţi în oraș cât mai curând posibil. 
Vă duceţi la tipografie. A, și mai bine leagă câinele 
cu eșarfa ta. Sper că nu vrei să mănânce pe cineva. 

— Eliberat? Dar... tu, ce vrei să faci? 

Și-a îndepărtat părul de peste ochi şi s-a mai 
liniştit, deşi încă avea ochii dilataţi, astfel că se 
vedea albul lor. Asta i-a amintit lui Jamie de un 
viezure tânăr încolțit care îşi arătase colții de 
panică, iar gândul l-a făcut să zâmbească. 

— Vreau să stau de vorbă cu fiul meu, a spus el 
ŞI, părăsind-o, a păşit hotărât pe drum. 


L-a zărit pe William la o distanță destul de mare. 
Cu capul descoperit, cu părul răvăşit şi părând 
destul de lovit în faţă, dar străduindu-se să-și 
păstreze demnitatea, tânărul stătea în picioare pe 
marginea drumului. Îşi ţinea mâinile împreunate la 
spate şi lăsa impresia că numără căruțele care 
treceau prin dreptul lui. Era singur, de aceea Jamie 
şi-a iuțit paşii ca să ajungă lângă el înaintea 
altcuiva care ar fi vrut să-i vorbească, deoarece 
avea nevoie de intimitate pentru discuția pe care 
voia să o poarte cu el. 

Era aproape sigur că Rachel nu îi spusese chiar 
totul despre încăierarea petrecută recent între el și 
Ian și s-a întrebat dacă nu cumva chiar ea fusese în 
parte cauza acesteia. Îi spusese că neînţelegerea 
degenerase după ce ea îi spusese lui William 
despre logodna ei cu lan. Povestea ei fusese destul 
de confuză de la un capăt la celălalt, însă Jamie 
înțelesese destul de bine esenţa conflictului, astfel 
că a strâns din dinţi când s-a apropiat de William și 
a văzut expresia de pe faţa lui. 

Isuse, şi eu arat așa când mă înfurii? s-a 
întrebat el preţ de o chpă. Era aproape imposibil să 
stai de vorbă cu un bărbat care arăta ca şi cum nu 
ar fi vrut nimic altceva pe lume decât să sfâşie un 
om, pentru ca apoi să danseze peste rămăşiţele lui. 

— Fi bine, continuă tot aşa, a spus el în barbă. 
Şi vom vedea cine dansează în cele din urmă. 

Ridicându-şi pălăria, s-a oprit alături de 
William. 

— Hei, tu, a spus cu glas sec, pentru că nu a 
dorit să îl cheme pe tânăr pe nume sau folosind 
titlul. Vino, stai alături de mine. Acum, te rog. 

Expresia de pe fața lui William s-a schimbat de 
la cea criminală de mai devreme, spre una de 
groază şi uimire, pe care Jamie o văzuse pe fața lui 
lan. Dacă lucrurile ar fi stat altfel, ar fi pufnit în 
râs. Însă după cum stăteau lucrurile, l-a prins cu 
putere pe William de partea de sus a brațului, l-a 
împins ca să-şi piardă echilibrul şi l-a condus la 
adăpostul oferit de un pâlc de copaci tineri, după 
care a reuşit să stea bine pe picioare. 

— Tu? a exclamat William, smulgându-se din 
strânsoare. Ce naiba cauţi aici? Și unde mi-e... ce 
al... A făcut un gest convulsiv prin care îl 
respingea pe Jamie. Ce cauţi aici? 

— Vreau să-ţi vorbesc, dacă-ţi ţii gura câteva 
clipe, a spus Jamie cu glas glacial. Flăcăule, 
ascultă-mă cu atenţie, pentru că vreau să-ți spun ce 
trebuie să faci. 

— N-o să-mi porunceşti nimic, a început 
William să spună cu furie în glas, strângându-și un 
pumn. 

Jamie l-a prins din nou de partea de sus a 
braţului, iar de această dată şi-a înfipt degetele cu 
putere în locul pe care Claire i-l arătase, undeva pe 
partea de jos a osului. Cu ochi dilatați, William a 
scos un țipăt scurt de durere şi a început să gâfâie. 

— O să-i prinzi din urmă pe oamenii cu care l-ai 
trimis pe lan şi le spui să-l elibereze, a spus Jamie 
cu glas controlat. Dacă nu faci asta, voi merge cu 
un steag de armistițiu până la tabăra la care îl duc, 
mă voi prezenta, îi voi spune comandantului cine 
eşti şi voi explica motivele privind încăierarea 
dintre voi. Şi te vei afla acolo, alături de mine. M- 

am făcut înțeles? a întrebat Jamie, sporind 
apăsarea degetelor. 

— Da! 

Cuvântul a sunat ca un şuierat, iar Jamie i-a dat 
drumul brusc, îndoindu-şi degetele ca să ascundă 
faptul că ele îi tremurau și tresăreau din cauza 
acelui efort. 

— Domnule, să fii blestemat, a spus William în 
şoaptă, având ochii întunecați de violență. Să 
ajungi în iad. 

Brațul îi atârna moale, probabil din cauza 
durerilor, dar nu a vrut să şi-l maseze, mai ales că 
era urmărit de Jamie. 

— Fără îndoială, a spus Jamie încet, după care 
s-a dus spre pădure. 

După se afla în afara privirilor de pe drum, s-a 
rezemat de un copac şi a simțit că sudoarea i se 
scurge în şuvoaie pe faţă. Pe de altă parte, şi-a 
simţit spinarea ca fiind prinsă în ciment. Îi tremura 
tot corpul, dar a sperat că William fusese prea 
distras ca să bage asta de seamă. 

Doamne, dacă am fi ajuns să luptam unul cu 
celălalt, n-aş fi reușit să-l dovedesc! 

A închis ochii, apoi şi-a ascultat inima, care 
duduia ca o tobă irlandeză. După o vreme, a auzit 
pe drum tropote de cai şi, întorcându-se pentru a 
privi printre copaci, Jamie l-a zărit pe William 
trecând prin dreptul lui, îndreptându-se spre 
direcția în care fusese dus Ian. 

NORI DE FURTUNĂ 


Joi dimineaţă, la ora mic-dejunului, am ajuns la 
concluzia clară că era vorba de a alege între ducele 
de Pardloe şi mine. Dacă rămâneam în casă, doar 
unul dintre noi va rămâne viu până la apusul 
soarelui. Era probabil ca Denzell Hunter să fi ajuns 
deja în oraş, am socotit eu; va veni zilnic la casa 
doamnei Woodcock, unde Henry Grey se afla în 
convalescenţă. Fiind un doctor foarte amabil şi 
capabil, ar fi putut să se ocupe de recuperarea lui 
Hal — probabil că viitorul lui socru se va arăta 
recunoscător pentru atenţia ce i se va acorda. 

În ciuda îngrijorării care mă măcina, acest gând 
m-a făcut să râd cu voce tare. 


Către doctorul Denzell Hunter 
Din partea dr. C.B.R. Fraser 


Astăzi sunt chemată la Kingsessing. ÍI las 
pe Domnia Sa, ducele de Pardloe, în grija ta, 
având încredere că scrupulele tale, ce țin de 
religie, te vor împiedica să îl lovești în cap cu 
o secure. 

A ta, cu cea mai mare sinceritate, C. 


Post-scriptum: Drept recompensă, îți voi 
. . 7 BA A v jy e v 
aduce nişte asafoetida şi rădăcină de 
ginseng. 


Post-post-scriptum: fi sugerez energic să nu o 
aduci pe Dottie decât dacă ai o pereche de cătușe. 
Preferabil două. 


Am uscat misiva cu nisip, i-am dat-o lui 
Colenso să o ducă doamnei Woodcock şi am şters- 

o discret pe ușa principală înainte ca Jenny sau 
doamna Figg să apară şi să mă întrebe unde 
plecam. 

Era aproape şapte, dar aerul deja se încălzea, 
încingând treptat oraşul. La amiază, amestecul de 
mirosuri înțepătoare de animale, oameni, scursori, 
legume în putrefacție, copaci rășinoşi, noroi de 
fluviu şi cărămidă fierbinte avea să devină 
înăbuşitor, dar, pe moment, aroma slabă dădea o 
notă picantă aerului. Am fost tentată să merg pe 
Jos, dar nici cei mai comozi pantofi ai mei nu ar fi 
rezistat o oră pe drumuri de ţară — iar dacă 
aşteptam apusul soarelui şi răcoarea serii ca să mă 
întorc, aveam să întârzii nepermis de mult. 

Şi nici nu era o idee bună ca o femeie să fie 
singură pe drumuri, şi încă pe Jos. Fie la vreme de 
ZI, fie noaptea. 

Am socotit că puteam parcurge cele trei 
intersecții până la grajduri fără niciun incident, dar 
când am ajuns la colţul străzii Walnut am fost 
strigată pe geamul unei căleşti de cineva a cărui 
voce îmi era cunoscută. 

— Doamna Fraser! Alo, doamnă Fraser! 

Tresărind, am ridicat privirea şi l-am văzut pe 
Benedict Arnold, un bărbat cu nas coroiat, 
zâmbindu-mi. Faţa lui, cu trăsături de obicei pline, 
era trasă şi ridată, iar tenul rumen se stinsese, 
căpătând paloarea celor care stau prea mult în 
casă, dar nu mă înşelam, el era. 

— Vai! am exclamat eu şi am făcut o scurtă 
reverență. Mă bucur să vă văd, domnule general! 

Inima mea a început să bată mai precipitat. 
Aflasem de la Denny Hunter că Arnold fusese 
numit guvernator militar al Philadelphiei, dar nu 
mă așteptasem să-l văd atât de curând — poate 
chiar deloc. 

Ar fi trebuit să las lucrurile așa, dar nu m-am 
putut abtine și l-am întrebat: 

— Cum e piciorul? 

Ştiam că fusese rănit grav la Saratoga — 
împușcat în acelaşi picior care îi fusese rănit cu 
scurt timp înainte, iar apoi strivit de căderea 
calului în atacul Redutei Breymann, dar nu mă 
ocupasem de el atunci. Îl îngrijiseră doctorii 
armatei regulate şi, din câte ştiam despre 
priceperea lor, am fost foarte surprinsă nu numai 
că trăia, ci că încă avea două picioare. Faţa 1 s-a 
întunecat puţin, dar a continuat să zâmbească. 

— Încă există, doamnă Fraser. Chiar dacă e mai 
scurt cu cinci centimetri decât celălalt. Încotro 
mergeţi? 

A aruncat imediat o privire în urma mea, 
observând că nu aveam cu mine menajera sau un 
alt însoțitor, dar nu a părut tulburat de asta. Ne 
întâlniserăm pe câmpul de luptă şi mă cunoştea şi 
mă aprecia pentru ceea ce eram. 

Ştiam şi eu ce era el — și ce va deveni. 

Necazul era că omul îmi plăcea. 

— A, mă duc până la Kingsessing. 

— Pe Jos? a exclamat el, strâmbând din buze. 

— De fapt, vreau să închiriez o șaretă de la 
grajduri. Am făcut semn din cap spre grajdul lui 
Davison. E după colț. Mă bucur că v-am întâlnit, 
domnule general! 

— Stați puţin, doamnă Fraser, dacă vreți... 

A întors capul spre aghiotantul lui, care s-a 
aplecat peste umărul generalului și a făcut semn 
din cap spre mine, în timp ce a spus ceva ce nu am 
putut auzi. Imediat după aceea, uşa caleştii s-a 
deschis, iar aghiotantul a sărit din ea şi mi-a oferit 
braţul. 

— Vă rog să urcați, doamnă. 

— Bine, dar... 

— Doamnă Fraser, căpitanul Evans spune că 
grajdurile sunt închise, îngăduiți-mi să vă pun la 
dispoziţie caleașca mea. 

— Dar... 

Până să găsesc cuvintele pentru a încheia acest 
protest, am ajuns faţă în faţă cu generalul și uşa s-a 

închis, iar căpitanul Evans a sărit cu agilitate 
alături de vizitiu. 

— Am înţeles că domnul Davison era loialist, a 
spus generalul Arnold, măsurându-mă. 

— Era? am întrebat, destul de alarmată. Ce 1 s-a 
întâmplat? 

— Căpitanul Evans spune că el şi familia lui au 
părăsit oraşul. 

Deci aşa stăteau lucrurile. Caleaşca a intrat pe 
Fifth Street şi am văzut grajdurile, cu o ușă 
atârnând într-o ţâțână, iar cealaltă smulsă cu totul 
şi zăcând pe stradă. Grajdurile erau goale, la fel şi 
curtea — căruţa, șareta şi caleașca mică dispăruseră 
toate împreună cu caii. Totul fusese vândut sau 
furat. La casa domnului Davison, aflată alături de 
grajduri, o draperie din dantelă flutura moale la o 
fereastră cu geamul spart. 

— Vai, am exclamat şi mi-am înghițit nodul din 
gât. 

Am aruncat pe furiş o privire spre generalul 
Arnold. Mi se adresase cu „doamna Fraser”. 
Evident, nu ştia care era situația mea în acele 
momente — și nu am putut hotărî dacă era cazul să 
îi spun. Dintr-un impuls, am decis să tac. Cu cât 
mai puțin se făceau cercetări la casa din Chestnut 
Street numărul 17, cu atât mai bine, fie că acestea 
erau întreprinse de britanici sau de americani. 

— Am auzit că britanicii i-au cam ţinut sub 
control pe liberalii din oraş, a continuat el, 
măsurându-mă cu interes. Sper că dumneavoastră 
şi domnul colonel nu ați fost deranjaţi prea mult. 

— A, nu, Sigur, am spus eu. Nu tocmai. Am 
inspirat scurt, străduindu-mă să găsesc un mijloc 
pentru a schimba subiectul discuţiei. Dar nu am 
auzit veşti... americane, vreau să zic. Au apărut 
ceva... evenimente deosebite în ultima vreme? 

El a pufnit în râs, dar ironic. 

— Doamnă, de unde să încep? 

În ciuda neliniştii mele că îl întâlnisem din nou 
pe Benedict Arnold, m-am bucurat că se arătase 

atât de curtenitor încât să mă ducă până la 
Kingsessing; aerul era apăsător din cauza 
umidității, iar cerul se arăta alb ca un cearșaf din 
muselină. Cămăşuţa îmi era umedă de transpirație 
după ce mersesem câțiva paşi; dacă ar fi trebuit să 
merg pe jos tocmai până la Kingsessing, aș fi fost 
udă leoarcă şi probabil în pragul unei insolații. 

Generalul era entuziasmat, atât de faptul că abia 
primise acea funcție, cât şi de evoluţia iminentă a 
situației militare. Nu avea dreptul să-mi spună care 
era aceasta, a precizat el, dar armata lui 
Washington se afla în marș. Cu toate astea, 
emoțiile lui erau mult temperate de regret. Ca 
războinic înnăscut, legarea lui de un birou, 
indiferent cât de important şi elegant, nu 
reprezenta un înlocuitor al fiorului până în 
străfundul ființei lui provocat de conducerea 
soldaților într-o luptă disperată. 

Urmărindu-l cum se agita pe banchetă, 
strângându-și şi desfăcându-şi degetele pe coapse 
în timp ce vorbea, am simţit că îngrijorarea mea 
sporeşte. Nu atât pentru el, cât pentru Jamie. Ca 
bărbaţi, se deosebeau foarte mult — dar şi sângele 
lui Jamie începea să se încingă la mirosul unei 
lupte. Nu puteam decât să sper că el nu avea să se 
afle în apropierea vreunei lupte care se putea 
declanșa în mod iminent. 

Generalul m-a lăsat la bac. Kingsessing se afla 
pe malul celălalt al râului Shuylkill. În ciuda 
problemei pe care o avea la picior, a coborât chiar 
el ca să mă conducă şi, la despărțire, mi-a strâns o 
mână. 

— Doamnă Fraser, să trimit caleașca pentru a vă 
aduce în oraş? m-a întrebat el, aruncând o privire 
spre cerul alburiu şi încețoşat. Vremea pare 
nesigură. 

— A, nu, l-am liniştit. Nu voi sta aici mai mult 
de o oră sau două ca să-mi rezolv treburile, iar 
ploaia nu va începe înainte de ora patru, pentru că 

aşa se întâmplă în această perioadă a anului. Cel 
puțin așa mi-a spus fiul meu. 

— Fiul dumneavoastră? ÎI cunosc cumva? 

S-a încruntat, pentru că se mândrea cu memoria 
lui bună, așa îmi spusese Jamie. 

— Nu cred că îl cunoaşteţi. Fergus Fraser, aga îl 
cheamă, și e de fapt adoptat de soţul meu. El și 
soția lui dețin tipografia de pe Market Street. 

— Serios? a zâmbit el, interesat de asta, 
luminându-se la față. Un ziar numit... The Onion? 
Am auzit despre el azi-dimineaţă, în cârciuma în 
care îmi iau micul-dejun. Un periodic patriotic, din 
câte am înţeles, şi oarecum înclinat spre satiră? 

— L'Oienon, am confirmat şi a pufnit în râs. 
Fergus e francez, iar soția lui are simţul umorului. 
Însă tipăresc şi alte lucruri. Şi vând şi cărţi, 
desigur. 

— Vol trece pe acolo, a zis Arnold. Am rămas 
fără cărți, pentru că mi-am lăsat lucrurile în urmă, 
care ar trebui să sosească. Dar, serios, draga mea, 
cum vă veţi întoarce la Philadelphia? 

— Sunt convinsă că găsesc vreun mijloc de 
transport de la familia Bartram, l-am asigurat eu. 
Am mers la grădina lor de multe ori, aşa că mă 
cunosc. 

De fapt, intenționam să mă întorc pe jos, pentru 
că nu mă grăbeam să ajung la casa de pe Chestnut 
Street şi la prizonierul meu arţăgos (Ce naiba 
aveam să fac cu el? Mai ales că britanicii 
părăsiseră oraşul...), şi asta nu însemna decât o oră 
de mers pe jos, dar mi-am dat seama că nu era 
cazul să îi spun asta, astfel că ne-am despărțit cu 
expresii reciproce de stimă. 

Am avut de mers doar un sfert de ceas de la bac 
până la grădina familiei Bartram, dar nu m-am 
grăbit defel, mai ales pentru că mintea îmi 
rămăsese la generalul Arnold şi la arşiţa acelei zile. 

Când? m-am întrebat neliniștită. Când va începe 
să se întâmple? Încă nu, eram aproape sigură de 
asta. Despre ce era vorba, ce se va întâmpla pentru 

ca acest bărbat onorabil și galant să se transforme 
din patriot într-un trădător? Cu cine va discuta, ce 
anume va planta sămânţa otrăvită? 

Doamne, am gândit eu, într-un moment de 
rugăciune provocată de groază, te rog! Să nu fie 
ceva ce i-am Spus eul 

În ciuda căldurii apăsătoare, acea idee m-a făcut 
să mă cutremur, ca şi cum mi-ar fi fost frig. Cu cât 
vedeam cum evoluează lucrurile, cu atât știam mai 
puține. Și Roger era foarte îngrijorat din această 
cauză: care era motivul. Cum de câțiva oameni 
erau capabili să facă asta? Care era efectul — 
conştient sau inconştient — asupra călătorilor în 
timp? Şi ce trebuiau să facă în legătură cu asta 
dacă ei — sau noi — puteau face ceva? 

Faptul că ştiuse ce se va întâmpla cu Charles 
Stuart şi cu Răzvrătuirea nu îl oprise şi nu îl 
împiedicase să se lase târât în acea tragedie. Însă 
probabil că salvase vieţile câtorva oameni pe care 
Jamie îi condusese departe de Culloden înainte de 
bătălie. Asta îi salvase viaţa lui Frank, sau cel 
puţin așa credeam eu. Însă, dacă aş fi ştiut, i-aş fi 
spus lui Jamie care va fi preţul plătit de el şi de 
mine? Şi dacă nu i-aş fi spus, ne-am fi trezit târâți 
în această tragedie? 

În fine, nu existau răspunsuri, la fel cum nu 
existaseră nici în alte sute de cazuri în care 
pusesem aceleași întrebări, aşa că am scos un oftat 
de uşurare când în faţa mea a apărut grădina 
familiei Bartram. O oră petrecută în mijlocul 
câtorva acri de verdeţuri răcoroase era tot ce îmi 
trebuia. 

23 


ÎN CARE INTERVINE DOAMNA FIGG 


Jamie a simţit că nu mai are suflu și a observat 
că îşi strângea şi îşi desfăcea pumnii când a intrat 
pe Chestnut Street. Nu făcea asta pentru că încerca 
să-şi controleze starea — şi-o stăpânise până în acel 
moment, iar ea nu avea să se schimbe —, ci doar 
pentru a stoarce mai multă energie din corp. 

Tremura din această cauză, simțind dorinţa de a 
o vedea, de a o atinge şi de a o simţi strâns lipită 
de el. Nimic altceva nu mai conta. Vor exista 
explicaţii, trebuiau să apară — însă acestea mai 
puteau aștepta. Orice altceva putea aştepta. 

Îi lăsase pe Rachel şi pe Ian la colţul străzilor 
Market şi Second, pentru a se duce la tipografie ca 
să o găsească pe Jenny, motiv pentru care a făcut o 
mică rugăciune pentru ca sora lui şi micuța 
quakeră să se înţeleagă, însă aceasta s-a mistuit ca 
fumul. 

Simţea o arsură sub coaste care se răspândea 
prin piept şi care-i neliniştea degetele, făcându-le 
să vibreze. Oraşul mirosea a ars, iar fumul atârna 
sub cerul care părea să coboare spre pământ. Fără 
să vrea, a observat semnele de jaf şi violenţă — un 
perete pe jumătate ars, urme de funingine ca o 
amprentă uriaşă pe un perete, ferestre sparte, o 
bonetă a unei femei agăţată de un tufiş şi lăsată să 
atârne moale în aerul apăsător —, iar străzile din 
jurul lui erau pline de oameni, dar dintre cei care 
se duceau să-și vadă de treburile lor. Majoritatea 
erau bărbaţi, mulți dintre ei înarmaţi, jumătate 
dintre ei păşind cu fereală, aruncând priviri în Jur, 
iar restul stând strânşi în grupuri răzlețite, 
discutând cu aprindere. 

Nu îi păsa ce se întâmpla, cu condiția ca acele 
lucruri să nu 1 se întâmple lui Claire. 

Gata, ajunsese la numărul 17; la casa frumoasă, 
cu două etaje, din cărămidă, în care dăduse buzna 
şi din care plecase la fel de precipitat în urmă cu 
trei zile. Imaginea ei l-a lovit în stomac. Probabil 
că petrecuse în jur de cinci minute înăuntru, astfel 
că şi-a amintit fiecare clipă. Părul lui Claire, pe 
jumătate pieptănat și învăluindu-i fața când s-a 
aplecat spre ea, mirosind a bergamotă şi vanilie, la 
care se adăuga parfumul ei proaspăt dintotdeauna. 
Căldura ei, senzația corpului ei în brațele și 
mâinile lui; o prinsese de fund, rotund, cald şi tare 
pe sub cămășuţă, iar palmele lui se încinseseră de 
amintirea dorinței. ȘI, nici măcar o clipă mai 
târziu... 

A alungat din minte imaginea lui William. Şi el 
putea să mai aștepte. 

După ce a ciocănit în ușă, i-a răspuns aceeaşi 
negresă aproape rotundă pe care o văzuse când 
sosise prima oară, iar el a salutat-o cam la fel, dar 
fără a folosi aceleaşi cuvinte. 

— Bună ziua, doamnă. Am venit după soția 
mea. 

A pășit înăuntru pe lângă femeia care a rămas cu 
gura căscată și cu sprâncenele ridicate a mirare şi a 
înțepenit, clipind, când a văzut daunele din casă. 

— Ce s-a întâmplat? a întrebat el, întorcându-se 
spre menajeră. A păţit ceva? 

— Cred că da, dacă vă referiți la lady John, a 
spus femeia, rostind apăsat numele. Cât privește 
toate astea... s-a rotit uşor, făcând semn către 
peretele ciobit şi mânjit de sânge, balustrada 
sfărâmată şi scheletul din fier al unui candelabru, 
zăcând ca un bețiv într-un colț al foaierului — astea 
le-a făcut căpitanul lord Ellesmere. Fiul lordului 
John. 

A mijit ochii şi s-a uitat intens la Jamie, într-un 
fel care voia să spună că ea ştia prea bine ce se 
întâmplase în holul de deasupra când el ajunsese 
față în faţă cu William — şi nu era defel încântată. 

Jamie nu avea timp să-şi facă griji în legătură cu 
sentimentele ei şi a trecut pe lângă ea cât de 
politicos a putut, urcând scara cât de repede i-au 
permis muşchii spatelui. 

Când a ajuns în capătul scării, a auzit vocea unei 
femei, dar nu era a lui Claire. Spre uimirea lui, era 
vocea surorii lui, aşa că s-a apropiat de dormitorul 
de la capătul culoarului. Ea stătea cu spatele la el, 
blocând uşa. Şi, privind peste umărul ei... 

Simţise că totul este ireal încă de când discutase 
cu William pe marginea drumului. Acum însă era 
convins că avea halucinaţii, deoarece i s-a părut 
că-l vede pe ducele de Pardloe, cu faţa 
schimonosită de iritare, ridicându-se de pe un 
scaun, îmbrăcat doar în cămașă de noapte. 

— Şezi. 

A rostit încet acel cuvânt, dar efectul asupra lui 
Pardloe a fost instantaneu. A îngheţat și, cu 
excepția ochilor, nimic nu i se mai citea pe fața. 

Aplecându-se în față, Jamie s-a uitat peste 
umărul lui Jenny şi a văzut un pistol mare, folosit 
în Highlands, a cărei țeavă groasă era îndreptată 
spre pieptul ducelui. Jamie a observat că Jenny era 
palidă şi împietrită ca marmura. 

— M-ai auzit, da? a spus ea, şi vocea i-a coborât 
până la o şoaptă. 

Pardloe — pentru că el era, aşa i-au spus ochii, 
dar mintea lui ametțită a priceput cu greu asta — a 
făcut doi paşi înapoi și s-a lăsat pe scaun. Jamie a 
simțit mirosul de praf de puşcă din tigăiță şi a 
socotit că şi ducele îl simţise. 

— Lord Melton, a spus Jenny, mișcându-se 
puţin pentru a nu pierde din cătarea puștii silueta 
profilată pe lumina scăzută ce pătrundea prin 
obloane. Cumnata mea mi-a spus că ești lordul 
Melton — sau ai fost. E adevărat? 

— Da, a spus Pardloe. 

Omul nu s-a mișcat, dar Jamie a observat că se 
aşezase cu picioarele îndoite sub corp; dacă voia, 
putea sări de pe scaun într-un singur salt. Foarte 

încet, Jamie s-a tras deoparte. Era suficient de 
aproape încât Jenny să-i simtă prezenţa în spatele 
ei, dar şi-a dat seama de ce nu se întâmplase asta; 
de concentrare, omoplații ei erau strânşi, ascuțiți 
pe sub rochie, ca două aripi de şoim. 

— Oamenii tăi au venit la mine acasă, a spus 
Jenny cu glas scăzut. Au venit de mai multe ori, ca 
să jefuiască şi să distrugă şi să ne ia mâncarea de 
la gură. Care mi-au luat soţul — preţ de o clipă, 
țeava armei a tremurat, dar apoi s-a stabilizat — și 
l-au dus la închisoare, unde s-a îmbolnăvit şi a 
murit. Milord, dacă te mişti un centimetru, te 
împuşc în burtă. O să mori mai repede decât el, dar 
țin să-ţi spun că nu ţi se va părea că e suficient de 
repede. 

Pardloe nu a scos nicio vorbă, dar şi-a mişcat 
capul un centimetru pentru a arăta că a înţeles-o. 
Degetele între care strângea braţele scaunului i s- 
au destins. Și-a desprins ochii de la pistol şi l-a 
văzut pe Jamie. A rămas cu gura căscată şi a făcut 
ochii cât cepele. Degetul pe care Jenny îl ținea pe 
trăgaciul armei s-a albit. Jamie a dus o mână sub 
armă exact în clipa în care aceasta a tras, scoțând 
un nor de fum negru, iar pocnetul ei a fost 
simultan cu explozia unei figurine din porțelan de 
pe polita de deasupra șemineului. 

Pardloe a rămas ca îngheţat o clipă, apoi, foarte 
atent, a întins o mână şi a extras un ciob din păr. 

— Domnule Fraser, a spus el cu glas care era 
aproape controlat. Sluga dumitale, domnule. 

— Domnule duce, sluga dumneavoastră 
preaplecată, i-a răspuns Jamie, alungând impulsul 
de a râde nebunește, abţinându-se doar pentru că 
ştia cu siguranţă că sora lui va reîncărca pistolul şi 
îl va împuşca de aproape. Văd că ați cunoscut-o pe 
doamna Murray, sora mea. 

— A... Dumnezeule mare, da. Pardloe şi-a 
mutat ochii de la Jamie la Jenny şi înapoi, apoi a 
inspirat încet şi lung. Toţi membrii familiei 
dumneavoastră sunt la fel de irascibili? 

— Da, Domnia Voastră, şi vă mulțumesc pentru 
acest compliment, a spus Jamie, apoi şi-a lăsat o 
mână pe spinarea lui Jenny. 

I-a simţit inima bătând ca un baros şi respirația 
precipitată şi superficială. Luându-i pistolul, a 
prins-o de o mână cu ambele mâini. În ciuda 
căldurii, a obloanelor trase şi cu scânduri bătute 
peste fereastră, în camera care părea să fie mai 
încinsă decât iadul, pielea ei era rece ca gheaţa. 

— Domnia Voastră, vreți să fiți amabil să îmi 
turnați o gură din ceea ce se află în carafă? 

Pardloe a turnat și s-a apropiat cu precauţie, 
tinând paharul întins în față. Jamie a simţit aburi 
băuturii; era brandy. 

— Să nu-l lași să iasă, a spus Jenny, stăpânindu- 
şi enervarea. S-a uitat urât la Pardloe și a luat 
paharul, apoi l-a fulgerat cu privirea pe Jamie. Şi, 
pentru numele Sfintei Maria Magdalena, unde ai 
fost în ultimele trei zile? 

Înainte de a apuca să răspundă, s-au auzit 
zgomote de paşi grăbiţi şi apăsați răzbătând 
dinspre hol, iar menajera de culoare a apărut în 
cadrul ușii, răsuflând șuierător și ținând o armă de 
vânat păsări, cu intarsii de argint pe pat, pe care 
părea că ştie cum să o folosească. 

— Dumneavoastră, cei doi, vă rog să vă aşezaţi 
imediat, a spus ea, plimbând cu pricepere ţeava 
armei de la Pardloe spre Jamie. Dacă vă închipuiți 
că puteți să-l scoateţi pe acest domn de aici, 
atunci... 

— Ti-am spus doar — îmi cer iertare, doamnă, 
dar îmi faci onoarea să-mi zici cum te numeşti? 

— Poftim? Menajera a clhpit deconcertată. Eu... 
doamna Mortimer Figg, dacă vă interesează, dar 
nu prea cred asta. 

— Nici eu, a asigurat-o Jamie, rămânând în 
picioare. Doamnă Figg, aşa cum am spus la sosire, 
am venit după soția mea și nimic mai mult. Dacă- 
mi zici unde este, te las să-ţi vezi de treabă. 

Oricare ar fi ea, a adăugat el, aruncând o privire 
spre Pardloe. 

— Soţia dumneavoastră? a repetat doamna Figg 
şi, mare cât un butoi, s-a răsucit spre el. Ei bine, 
cred că ar trebui să vă aşezaţi şi să așteptați până 
când Domnia Sa lordul se va întoarce, ca să aflați 
ce părere are. 

— Nu fi absurdă, Jerusha, a intervenit Jenny pe 
un ton impacientat. Știi prea bine că doamna 
Claire e soția fratelui meu. Chiar ea ţi-a spus asta. 

— Claire? a exclamat Pardloe, ridicându-se din 
nou. Băuse direct din carafă și încă o ținea 
neglijent într-o mână. Soţia fratelui meu? 

— Nici vorbă, a spus Jamie cu iritare în glas. E 
soția mea şi i-aş fi recunoscător celui care îmi va 
spune unde naiba a plecat. 

— S-a dus într-un loc numit Kingsessing, i-a 
răspuns imediat Jenny. Ca să culeagă ierburi şi alte 
alea. Îl doctoricim pe acest mac na galladh™. S-a 
uitat cruciş la Pardloe. Dacă aş fi ştiut cine eşti, a 
mh’ic an diahhail, ţi-aş fi pus sticlă pisată în 
mâncare. 

— Sunt convins, a murmurat Pardloe şi a mai 
luat o gură de brandy din carafă. Şi-a îndreptat 
apoi atenția spre Jamie. Nu cred că știți unde este 
acum fratele meu, nu-i așa? 

Jamie s-a holbat la el, iar o senzație bruscă de 
neliniște i-a trimis fiori pe spinare. 

— Cum, nu e aici? 

Pardloe a făcut un gest larg cu o mână, 
invitându-l pe Jamie să caute din ochi. Jamie l-a 
ignorat şi s-a răsucit spre menajeră. 

— Doamnă, când l-ai văzut ultima oară? 

— Cu putin înainte ca el şi dumneavoastră să o 
ştergeţi pe fereastră, i-a răspuns ea scurt şi l-a 
înghiontit cu ţeava armei. Ce ați făcut cu el, fils de 
salope™? 

Jamie a îndepărtat țeava armei cu un deget. 
Pușca pentru păsări era amorsată, dar nu şi armată. 

— L-am lăsat într-o pădure din afara orașului, 
acum două zile, a spus el şi o senzaţie de nelinişte 
i-a încordat muşchii de la baza coloanei vertebrale. 
S-a retras discret spre perete, apăsându-și cu o 
mână dosul, ca să alunge durerea. Mă aşteptam să- 
| găsesc aici, împreună cu soția mea. Domnia 
Voastră, aş putea afla cum de-aţi ajuns aici? 

— Claire l-a răpit, a spus Jenny, înainte ca 
Pardloe să apuce a deschide gura. 

Ducele a căscat ochii, deşi lui Jamie i-ar fi fost 
greu să spună dacă făcuse asta auzind remarca ei 
sau o văzuse pe Jenny reîncărcând pistolul. 

— A, da? Şi de ce a vrut asta, ţi-a spus? 

Sora lui i-a aruncat o privire aspră. 

— S-a temut că va întoarce oraşul pe dos ca să-l 
caute pe fratele lui și că vei fi prins în cursul 
căutărilor. 

— Mda, în fine, cred că acum mă simt în 
siguranță, a liniştit-o el pe Jenny. Ce crezi, îl poţi 
elibera? 

— Nu, i-a răspuns ea fără să ezite, vârând bila şi 
o cârpă pe ţeavă. A băgat apoi o mână în buzunarul 
şorțului şi a scos un mic corn cu praf de pușcă. Nu 
putem face asta, pentru că e posibil să moară. 

— Aha. Uitându-se la duce, a cărui faţă căpătase 
o culoare oarecum vineţie, Jamie a rămas câteva 
momente pe gânduri. Cum asta? 

— Nu poate respira ca lumea, iar ea s-a temut că 
dacă îl eliberăm înainte de a se reface, ar putea 
muri pe stradă. Şi conştiinţa nu a lăsat-o să facă 
aşa ceva. 

— Am înţeles. Impulsul de a râde a revenit, dar 
s-a controlat cu bărbăţie. Așadar, era cât pe ce să-l 
împușşti în casă pentru ca el să nu moară pe stradă. 

Şi-a mijit ochii de un albastru-închis, dar şi-a 
tinut privirea asupra prafului de puşcă pe care îl 
turna în tigăiță. 

— Nu l-aş fi împușcat chiar în burtă, a spus ea, 
deşi, judecând după felul în care a strâns din buze, 
era clar că nimic altceva nu i-ar fi produs o plăcere 

mai mare. Ci într-un picior. Ori poate că 1-aş fi 
spulberat câteva degete de la picioare. 

Pardloe a scos un sunet care părea a fi un semn 
de protest, dar Jamie şi-a dat seama că era vorba 
de un hohot de râs reprimat. A sperat ca sora lui să 
nu-și fi dat seama de asta. A deschis gura ca să 
întrebe de câtă vreme era Pardloe ţinut prizonier, 
însă, înainte de a putea spune ceva, s-a auzit o 
ciocănitură la ușa principală. A aruncat o privire 
spre doamna Figg, însă menajera a continuat să se 
uite la el printre gene şi nu a schiţat nicio mișcare 
cum că ar avea de gând să coboare puşca ori că s- 
ar duce să vadă cine venise. 

— Intră! a strigat Jamie, scoţându-şi capul pe 
hol, apoi reintrând grăbit în cameră, înainte ca 
doamna Figg să-şi pună în minte că el încerca să 
fugă şi să-i tragă o bilă în fond. 

Uşa s-a deschis, s-a închis la loc şi a urmat o 
pauză cât nou-venitul a examinat devastările din 
holul de la parter, apoi s-au auzit paşi uşori urcând 
în grabă scara. 

— Lordul John! a spus în şoaptă doamna Figg, 
iar urma unui zâmbet i-a descrețit fruntea. 

— Aici! a strigat ducele, când zvonul de paşi a 
ajuns pe palier. 

O chpă mai apoi, în ușă a apărut silueta lui 
Denzell Hunter, care purta ochelari. 

— Merde! a exclamat doamna Figg, îndreptând 
arma spre el. Adică... Isuse! În numele Sfintei 
Treimi, cine eşti? 


Lui Jamie 1 s-a părut că Hunter e la fel de palid 
ca Jenny. Cu toate acestea, el nu a clipit şi nici nu a 
şovăit, ci s-a apropiat de Pardloe, căruia i-a spus: 

— Sunt Denzell Hunter, prietene Grey. Sunt 
doctor şi am venit la solicitarea doamnei Claire 
Fraser ca să vă tratez. 

Ducele a lăsat jos clondirul, care s-a rostogolit, 
vărsând cele câteva picături rămase în el pe 
covorașul brodat din fața șemineului. 

— Dumneavoastră! a spus el, ridicându-se brusc 
şi îndreptându-se de spate. De fapt, nu era mai 
înalt decât Hunter, dar se vedea că se obişnuise să 
comande. Dumneavoastră sunteți cel care a avut 
îndrăzneala de a-mi seduce fiica, iar acum aveţi 
îndrăzneala de a veni aici ca să îmi oferiţi ajutor 
medical? Dispăreţi din ochii mei, înainte de a... 

În acel moment, Pardloe şi-a dat seama că era în 
cămaşă de noapte şi nu avea nicio armă asupra lui. 
Fără să se sperie, a ridicat carafa de pe podea și a 
aruncat-o spre capul lui Denzeill. 

Acesta s-a ferit, iar Jamie l-a prins pe Pardloe de 
încheietura mâinii înainte de a încerca altceva. 
Denny s-a îndreptat de spate, iar de sub lentilele 
ochelarilor au ţâşnit săgeți de foc. 

— Dezaprob atât descrierea dumneavoastră a 
comportării mele, cât şi jignirea pe care o aduceţi 
fiicei dumneavoastră, a spus el cu glas tăios. Nu 
pot crede decât că mintea vă este tulburată de 
boală sau medicamente, pentru că un om care a 
zămislit și a crescut o persoană precum Dorothea 
sigur nu ar putea vorbi atât de răutăcios despre 
virtutea ei, încât să creadă că cineva ar putea să o 
seducă. 

— Sunt convins că Domnia Sa nu s-a referit la 
seducerea fizică a ei, s-a grăbit să spună Jamie, 
răsucind încheietura lui Pardloe, pentru a-l face să 
scape carafa din mână. 

— Domnule, este demn ca un gentleman să 
convingă o tânără să fugă cu el? Au! Daţi-mi 
drumul, ce naiba! a spus el, scăpând carafa din 
mână când Jamie i-a tras brațul la spate. 

Vasul a căzut pe vatra şemineului şi a răspândit 
o mulțime de cioburi, însă ducele a ignorat asta. 

— Domnule, un adevărat gentleman ar fi cerut 
aprobarea tatălui tinerei, încă înainte de a se 
aventura să îi vorbească! a spus Pardloe. 

— Am făcut asta, a spus Denzell ceva mai calm. 
Sau, mai curând, v-am trimis o scrisoare, cerându- 
vă scuze că nu putem discuta personal, și am 

explicat că eu şi Dorothea doream să ne căsătorim 
şi voiam binecuvântarea dumneavoastră privind 
dorința noastră. Nu cred că aţi primit scrisoarea 
aceea înainte de vă îmbarca pentru a ajunge în 
America. 

— A, aşa deci? Dorința? a pufnit Pardloe, 
îndepărtând o şuviță de păr liber care îi căzuse 
peste față. Dă-mi drumul, scoțian nenorocit! Ce 
crezi că voi face, o să-l sugrum cu propria legătură 
de gât? 

— Ai putea face şi asta, a spus Jamie, slăbind 
strânsoarea, dar continuând să-l țină pe Pardloe de 
încheietură. Jenny, te rog să duci pistolul acela 
undeva unde să nu poată ajunge Domnia Sa. 

Jenny i-a întins imediat pistolul proaspăt 
încărcat lui Denzell, care l-a luat din reflex, apoi s- 
a uitat la el cu uimire. 

— Aveţi nevoie de el mai mult decât mine, a 
spus ea și s-a uitat sumbru la duce. Dacă-l 
împușcați, voi Jura că aţi făcut-o în autoapărare. 

— Ba nu vom face asta, a spus doamna Figg, cu 
indignare în glas. Dacă vă închipuiți că o să-i spun 
Domniei Sale lordul că am permis ca fratele lui să 
fie ucis cu sânge rece... 

— Prietene Jamie, a  întrerupt-o Denny, 
întinzând pistolul în faţă. Dacă aş fi în locul 
dumneavoastră, aş fi mult mai fericit dacă îl 
eliberați pe tatăl Dorotheei şi vă ocupați de asta. 
Cred că ar contribui la tonul politicos al discuţiei 
noastre. 

— S-ar putea, a spus Jamie, cu îndoială în glas, 
însă a dat drumul mâinii lui Pardloe şi a preluat 
pistolul. 

Denny s-a apropiat de duce şi a dat deoparte 
cioburile de sticlă din calea lui şi s-a uitat atent la 
faţa acestuia. 

— Aş fi încântat să vă vorbesc şi să vă dau 
sfaturi, prietene, şi să vă ofer lămuririle care îmi 
sunt la îndemână cu privire la fiica dumneavoastră. 

Însă felul în care respirați mă alarmează și, în 
primul rând, va trebui să vă examinez. 

Ducele scotea un sunet hârâit şi şuierat când 
respira, iar Jamie a observat nuanţa violacee a feței 
acestuia, care devenise mai pronunţată. După 
remarca făcută de Denzell, faţa acestuia a devenit 
roşiatică. 

— Să nu mă atingi, quaker... doctor şarlatan! 

Denzell s-a uitat în Jur şi a rămas cu ochii asupra 
lui Jenny, aceasta fiind probabil principala sursă de 
informaţii. 

— Ce-a spus prietena Claire în ceea ce-l 
priveşte, ca boală şi tratament? 

— Astm şi i-a administrat ceva din brad. l-a 
spus efedra, a răspuns imediat Jenny, întorcându-se 
spre Pardloe pentru a adăuga: Vezi tu, nu trebuia să 
îi spun toate astea. Puteam să te las să mori 
gâfâind, dar cred că nu ăsta e modul creștinesc de 
a mă purta. Apropo, quakerii sunt creştini? l-a 
întrebat ea din curiozitate pe Denny. 

— Da, 1-a răspuns el, înaintând cu precauţie spre 
Pardloe, pe care Jamie îl silise să se aşeze 
apăsându-l pe umeri. Noi credem că lumina lui 
Hristos este prezentă în toți oamenii, deşi, în 
anumite cazuri, percepem că asta e destul de greu, 
a adăugat el încetişor, dar îndeajuns de tare pentru 
a fi auzit de Jamie — dar și de duce. 

Pardloe a lăsat impresia că fluiera, răsuflând 
printre buzele strânse, privindu-l în acelaşi timp pe 
Denzell. A inspirat și a reuşit să mai spună câteva 
cuvinte: 

— Nu vreau... să fiu tratat... de dumneavoastră, 
domnule. A urmat încă o pauză pentru a respira şi 
gâfâi. Jamie a observat că doamna Figg se agită 
neliniștită şi că se îndreaptă spre uşă. Nu vol... 
lăsă ca... fiica mea să ajungă... în ghearele 
dumneavoastră... Răsuflare. Gâfâit. Dacă mă 
ucideți... Răsuflare. Gâfâit. Şi nici să nu riscaţi 
să... să îmi sal... salvaţi viaţa... făcându-mă să vă 
fiu... dator. 

Faţa 1-a devenit cenușie din cauza efortului de a 
rosti aceste cuvinte, iar Jamie s-a alarmat. 

— Jenny, are doctorii? a întrebat el cu glas 
agitat. 

Sora lui a strâns din buze, dar a dat afirmativ din 
cap şi, aruncând încă o privire urâtă spre duce, a 
ieşit repede din cameră. 

Cu elanul celui care îmbrățișează un crocodil, 
Denzell Hunter s-a ghemuit, a luat mâna ducelui și 
s-a uitat atent la ochii lui, pe care şi i-a mijit în 
modul cel mai amenințător de care era în stare un 
om care murea din cauza sufocării. Nu era prima 
oară când Jamie a simțit împotriva voinţei lui o 
oarecare admirație față de tăria de caracter a lui 
Pardloe — deşi s-a văzut silit să recunoască şi că 
tăria de caracter al lui Hunter era de admirat. 

Contemplarea tabloului din fața lui a fost 
întreruptă de bătăi cu pumnul în uşa de la parter. 
După deschiderea ei, l-a auzit pe lan exclamând cu 
glas răguşit: „Mamă!”, după care a urmat o 
exclamaţie uimită a surorii lui: „lan!” Jamie a ieşit 
din încăpere şi, ajungând din câţiva paşi la 
balustrada ruptă, a văzut-o pe Jenny cuprinsă şi 
aproape dispărută în îmbrăţişarea fiului ei înalt. 

lan închisese ochii, avea obrajii umezi şi o 
strângea puternic pe mama lui micuță, iar asta l-a 
făcut pe Jamie să simtă brusc un nod în gâtlej. Ar 
fi dat orice ca să-şi îmbrățişeze fiica încă o dată în 
acel fel. 

O mişcare scurtă i-a atras atenția, apoi a văzut-o 
pe Rachel Hunter stând sfioasă şi retrasă, zâmbind 
spre mamă și fiu, având şi ea ochii plini de lacrimi. 
Şi-a şters nasul cu o batistă, după care, ridicând 
întâmplător ochii, l-a văzut pe Jamie pe scară şi a 
clipit. 

— Domnişoară Rachel, a spus el, zâmbindu-i. A 
arătat spre o carafă aşezată pe măsuța de lângă uşă, 
despre care a presupus că era doctoria pentru 
Pardloe. Mi-ai putea aduce carafa aceea? Repede? 

Auzea deja sunetul respirației greoaie a lui 
Pardloe venind din camera din spatele lui; nu părea 
să fie mai anevoioasă, dar tot era îngrijorătoare. 

Gâfâielile lui au fost acoperite câteva momente 
de sunetul paşilor doamnei Figg, care a apărut în 
urma lui cu pușca de vânat păsări. S-a uitat peste 
balustradă la scena înduioşătoare de jos, apoi la 
Rachel Hunter, care urca scara cu paşi iuți, cu o 
carafă într-o mână. 

— Şi dumneaei cine mai e? l-a întrebat ea pe 
Jamie, fără să îi fluture arma pe sub nas. 

— Sora doctorului Hunter, i-a spus el, aşezându- 
se între Rachel, care a părut surprinsă, şi menajera 
agitată. Fratele dumneavoastră are nevoie de 
lichidul din carafă, domnişoară Rachel. 

Doamna Figg a scos un zgomot gutural, dar s-a 
retras şi 1-a permis lui Rachel să treacă. Coborând 
privirea spre Jenny și lan, care se îndepărtaseră 
suficient unul de celălalt ca să stea de vorbă în 
gaelică şi ca să gesticuleze, întrerupându-se 
reciproc, ea a dispărut în dormitor pe urmele lui 
Rachel. Jamie a ezitat, dorind să se năpustească pe 
uşă ca să plece la Kingsessing, dar sentimentul 
morbid al răspunderii l-a obligat să o urmeze. 

Denny îşi trăsese scaunul de sub toaletă şi a 
continuat să îl ţină de încheietură pe Pardloe, 
vorbindu-i pe un ton calm. 

— După cum probabil ştiţi, nu sunteți în pericol 
imediat. Pulsul este puternic şi regulat și, deşi 
respirația este clar compromisă, așa cred, ah, uitaţi 
tinctura despre care a vorbit doamna scoțiană? 
Mulţumesc, Rachel. Vrei să torni? 

Însă ea, obişnuită deja cu situaţiile medicale, 
turna în paharul de brandy un lichid cafeniu-închis 
care arăta precum conţinutul unei scuipători. 

— Să vă...? 

Încercarea lui Denzell de a duce paharul la 
buzele ducelui a fost zădărnicită de Pardloe, care l- 
a înșfăcat şi a luat o gură care l-a făcut să îl 

asfixieze pe loc. Hunter a observat cu calm tusea și 
saliva, de aceea 1-a întins o batistă. 

— Am auzit susținându-se că asemenea 
probleme chinuitoare de respirație ca a 
dumneavoastră sunt provocate de eforturi extreme, 
de schimbarea bruscă de temperatură, expunerea la 
fum sau praf sau, în anumite cazuri, de izbucnirea 
unei emoţii violente. În situaţia de faţă, cred că 
această criză a fost provocată de prezenţa mea, iar 
dacă așa stau lucrurile, vă cer iertare. 

Denny a luat batista şi i-a înapoiat paharul lui 
Pardloe, dovedind suficientă înţelepciune ca să nu 
îi spună să soarbă din acel lichid. 

— Probabil că aş putea îndrepta răul făcut, a 
spus el. Am înțeles că fratele dumneavoastră nu 
este acasă, pentru că îmi închipui că ar lipsi dacă 
ar fi mort în pivniţă şi sper că nu este cazul. L-aţi 
văzut în ultima vreme? 

— Nu. Respirația lui Pardloe devenea mai 
regulată, iar fața îşi recăpătase culoarea normală, 
deşi expresia lui era încă feroce. Dar 
dumneavoastră? 

Hunter şi-a scos ochelarii și a zâmbit, iar Jamie 
a rămas şocat văzând blândețea din ochii lui. A 
aruncat o privire spre Rachel; ochii ei erau căprui, 
nu brun-măslinii ca ai fratelui ei şi, deşi blânzi, 
exprimau mai multă precauţie. Jamie socotea 
prevederea drept o calitate a femeilor. 

— L-am văzut, prietene. Eu şi fiica ta l-am 
descoperit într-o tabără de miliție aflată la oarecare 
depărtare de oraş. A fost luat prizonier și... 
Exclamaţia lui Pardloe a coincis cu aceea a lui 
Jamie, iar Hunter a făcut un semn cu mâna, cerând 
atenție. Noi doi am reuşit să îl ajutăm să evadeze 
şi, pentru că fusese rănit în timpul capturării, l-am 
tratat, dar vătămările lui nu erau din cale-afară de 
grave. 

— Când a fost asta? l-a întrebat Jamie. Când l-ai 
văzut? 

Inima îi tresărise slab, de o fericire tulburătoare, 
auzind că John Grey nu murise. 

— Seara trecută, i-a răspuns Denny. Am aflat de 
evadarea lui azi-dimineață şi, deşi am întrebat 
fiecare grupare de miliție pe care am întâlnit-o în 
cale cât am mers spre Philadelphia, nu am auzit că 
ar fi fost capturat din nou. Sigur a fost nevoit să 
înainteze cu grijă, pentru că atât drumurile, cât și 
pădurile erau pline de oameni, dar îmi închipui că 
va ajunge aici destul de curând. 

Pardloe a inspirat lung şi adânc. 

— Of, Doamne, a spus el şi a închis ochii. 

RĂCOARE BINEVENITĂ ÎN VREME 
DE 


ARȘIȚĂ, LINIȘTE ÎN MIJLOCUL 


NENOROCIRILOR 


Existau o sumedenie de verdeţuri răcoroase; 
grădinile se întindeau pe mai bine de 40 de hectare 
de pomi, tufișuri, arbuşti, plante agăţătoare şi flori 
de toate felurile — la care se adăugau ciuperci 
ciudate, exotice, plantate ici şi colo pentru 
diversitate. John Bartram îşi petrecuse cea mai 
mare parte a vieții sale îndelungate scotocind prin 
Americi după specimene de plante, dintre care 
dusese multe acasă şi le ajutase să crească. 
Regretam că nu îl cunoscusem pe bătrânul 
gentleman; murise cu un an înainte, lăsând 
renumita grădină în mâinile pricepute ale copiilor 
lui. 

L-am găsit pe domnul Bartram cel Tânăr — avea 
aproape patruzeci de ani, dar era numit astfel 
pentru a fi deosebit de fratele mai mare — aflat în 
mijlocul grădinilor, stând la umbra unei plante 
agățătoare uriaşe care acoperea jumătate din 
veranda casei, cu un bloc de desen deschis pe masa 
din faţa lui şi desenând cu atenție o serie de 
rădăcini păroase, de culoare deschisă, care erau 
așezate pe un şerveţel. 

— Ginseng? l-am întrebat, aplecându-mă să mă 
uit la plantă. 

— Da, a spus el, fără să-şi desprindă privirea de 
la liniile delicate trasate de creion. Bună 
dimineața, lady John. Din câte văd, vă este 
cunoscută rădăcina asta. 

— E destul de comună în munţii din Carolina de 
Nord, unde... am trăit cândva. 

Vorbele, rostite cu un aer degajat, mi-au rămas 
în gât, luându-mă brusc pe nepregătite. Ca de 
nicăieri, am simțit în nări aerul pădurilor de la 
Fraser's Ridge, încărcat de miros de brad și sevă 
de plopi şi cu aroma mustoasă a ciupercilor urechi- 
de-lemn şi viță-de-vie muscat sălbatică. 

— Da, aşa e. Ajungând la capătul liniei, şi-a 
lăsat deoparte creionul, și-a scos ochelarii şi a 
ridicat privirea spre mine, având faţa luminoasă a 
cuiva care trăiește pentru plante şi se aşteaptă ca 
lumea să îi împărtășească obsesia. Acesta e 
ginseng chinezesc și vreau să văd dacă l-aş putea 
convinge să crească aici... A făcut un semn cu 
mâna spre grădina imensă. Varietatea din Carolina 
lâncezeşte, iar cea din Canada refuză cu 
încăpățânare să încerce a supravieţui! 

— Ce mofturi din partea ei. Deşi cred că asta e 
din cauza căldurii excesive, am remarcat eu, 
aşezându-mă pe taburetul spre care el mi-a făcut 
semn şi punându-mi coșul pe podea. Cămăşuţa mi 
se lipise de piele şi am simțit o pată mare de 
umezeală împrăştiindu-se între omoplaţi, unde mi 
se scurgeau din păr stropi de sudoare. Le place 
vremea răcoroasă. 

Amintirea clară a pădurilor s-a transformat într- 
un dor visceral de Ridge, unul atât de acut încât 
am simţit fantoma casei mele dispărute crescând în 
jurul meu, dar şi un vânt rece de munte vibrând pe 
lângă pereţii ei, și m-am gândit că, dacă mă 
aplecam, puteam simţi sub degete blana cenușie şi 
moale a lui Adso sub degete. M-am chinuit să-mi 
înghit nodul din gât. 

— Într-adevăr, este cald, a spus el ca pentru 
sine, deşi părea a fi uscat ca una dintre rădăcinile 
de pe masă, umbrite de plantele agăţătoare. Lady 
John, să vă ofer ceva răcoritor? Am în casă niște 
negus la gheaţă. 

— Da, mi-ar plăcea, am spus, vorbind serios. 
Dar... de la gheață? 

— A, eu şi Sissy avem o gheţărie destul de mare 
lângă fluviu, a spus el cu mândrie în glas. Doar să- 
i spun... 

Avusesem grija de a aduce cu mine un evantai, 
pe care l-am scos din coş. Senzaţia de dorinţă s-a 
transformat brusc într-o nouă şi minunată 
înțelegere. Puteam merge acasă. Jamie fusese 
scutit de serviciul militar în Armata Continentală 
pentru a însoţi cadavrul vărului său până în Scoţia. 
La întoarcere, plănuise să revină în Carolina de 
Nord, să-și revendice tipografia şi să ridice armele 
în favoarea revoluției, mai curând prin scris decât 
prin folosirea sabiei. 

Împreună cu restul vieţii mele, acel plan se 
năruise când a fost anunţată moartea lui. Însă 
acum... Probabil că faţa mea a trădat o undă de 
emoție, pentru că domnul şi doamna Bartram au 
clhpit spre mine când au apărut pe verandă. Erau 
gemeni şi, deşi chipurile lor nu aveau trăsături 
tocmai similare, câteodată aveau aceeaşi expresie, 
ceea ce se întâmpla chiar în acele momente, 
amândoi părând oarecum nedumeriți, dar încântați. 

M-am stăpânit cu greu să împărtăşesc acele 
gânduri cu ei, dar nu se cuvenea, şi am reuşit să 
sorb din paharul cu negus — porto amestecat cu apă 
fierbinte, zahăr și mirodenii, apoi răcit ca gheaţa — 
chiar aşa! — un deliciu cu mărgele de apă. Am 
admirat politicoasă îmbunătățirile aduse Grădinilor 
Bartram, care erau deja renumite pentru 
frumusețea şi varietatea lor. Bătrânul domn 
Bartram le plănuise, plantase şi extinsese vreme de 
cincizeci de ani, iar copiii lui moşteniseră pasiunea 
familiei, precum şi grădinile. 

— ...şi am îmbunătăţit poteca de lângă fluviu, 
am construit un şopron mult mai mare pentru 
plantele ținute în ghivece, tocmai spunea Sissy 
Bartram cu însuflețire în glas. Sunt foarte mulți 
oameni care vor plante şi flori în ghivece pentru 

saloanele și serele lor! Deşi nu știu... Entuziasmul 
ei s-a cam stins şi pe faţă i s-a citit îndoiala. Cu 
toată vânzoleala asta — războiul nu ne ajută defel în 
afacerea noastră! 

Domnul Bartram a tuşit discret. 

— Depinde ce fel de afaceri, a spus el cu 
blândeţe. Şi mă tem că vom avea o cerere mult 
sporită de plante medicinale. 

— Dar dacă armata pleacă... a început 
domnișoara Bartram plină de speranţă, însă fratele 
ei a clătinat din cap şi expresia lui a devenit sobră. 

— Nu se simte în aer, Sissy? a spus el încet. Se 
întâmplă ceva. 

Şi-a ridicat capul, ca şi cum ar fi adulmecat ceva 
în aerul apăsător, iar ea a întins o mână şi a lăsat-o 
pe braţul lui, în tăcere, ascultând alături de el ca să 
audă vuietul violenţei din depărtări. 

— Nu ştiam că sunteți Prieteni, domnule 
Bartram, am spus eu, ca să întrerup tăcerea rău 
prevestitoare. 

Amândoi au clipit şi mi-au zâmbit. 

— Ah, a spus domnişoara Bartram. Tata a fost 
scos din adunare în urmă cu câţiva ani. Dar 
câteodată obiceiurile din copilărie revin atunci 
când te aştepţi cel mai puţin. A ridicat un umăr 
plinuţ și a zâmbit, dar cu un oarecare regret. Lady 
John, văd că aveţi o listă, e-adevărat? 

Asta mi-a reamintit brusc scopul cu care 
venisem, astfel că ne-am petrecut următoarea oră 
explorând şi discutând calitățile şi neajunsurile 
diferitelor plante medicinale, alegând plante uscate 
din tăvile mari pentru uscare şi tăind unele 
proaspete din straturi. Dându-mi seama că era 
posibil să ne întoarcem la Ridge prea curând şi 
tinând seama de observaţia foarte pătrunzătoare a 
domnului Bartram despre cererea iminentă de 
plante medicinale, am cumpărat mai multe decât 
intenționasem inițial, completându-mi nu doar 
stocurile obişnuite (inclusiv jumătate de kilogram 
de efedra chinezească, pentru orice eventualitate. 


271 


Ce aveam să fac cu omul ăla?), dar şi o cantitate de 
coaja-iezuitului, ochiul-boului şi chiar lobelia, plus 
asafoetida şi ginseng, aşa cum îi promisesem lui 
Denny. 

În cele din urmă, erau prea multe plante pentru 
coşul cu care venisem, aşa că domnişoara Bartram 
a spus că va pune totul într-un pachet şi va trimite 
un ajutor de grădinar, care locuia în Philadelphia, 
să îl aducă în oraş când se va întoarce acasă spre 
seară. 

— Înainte de a pleca, vreţi să vedeţi aleea de la 
fluviu? m-a întrebat ea, aruncând o scurtă privire 
spre cer. Încă nu e terminată, desigur, dar am 
plantat acolo câteva plante uimitoare şi este 
minunat de răcoare în această perioadă a zilei. 

— Vai, vă mulţumesc. Chiar vreau, dar staţi 
puţin. Nu cumva aveţi săgeata-apei acolo? Nu mă 
gândisem să o trec pe listă, dar dacă aş găsi... 

— O, sigur! a exclamat ea zâmbind larg. O 
mulțime! 

Ne aflam în cel mai mare șopron de uscare, iar 
lumina după-amiezii târzii care pătrundea printre 
scândurile pereților trasa dungi aurii, iluminând 
ploaia constantă de polen ce se desprindea de 
florile care se uscau. Am văzut pe o masă câteva 
unelte de grădinărit, iar ea a luat o mistrie din lemn 
şi un cuţit scurt fără să ezite. 

— Vreţi să săpați chiar dumneavoastră? 

Am râs de plăcere. Propunerea de a umbla prin 
noroi nu era una pe care ar fi făcut-o multe femei — 
mai ales uneia care purta o rochie din muselină de 
culoare bleu. Însă domnişoara Bartram vorbea 
aceeaşi limbă ca mine. Nu-mi mai vârâsem mâinile 
în pământ de luni de zile, de aceea simpla sugestie 
mi-a făcut degetele să freamăte. 


Poteca de la fluviu era încântătoare, mărginită 
de sălcii şi mesteceni argintii care aruncau umbre 
deasupra straturilor de condurul-doamnei şi azalee, 
precum și deasupra masei plutitoare de creson. Am 

simțit că tensiunea arterială îmi scade în timp ce 
mergeam şi vorbeam de una și de alta. 

— Vă supăraţi dacă vă întreb ceva despre 
Prieteni? Am un coleg care a fost exclus din 
adunare — de fapt, el şi sora lui —, deoarece s-a 
oferit să lucreze ca voluntar pentru Armata 
Continentală. Întrucât aţi adus vorba de tatăl 
dumneavoastră... Mă întrebam, cât de important 
este? Să aparții de o adunare, asta vreau să zic. 

— A! Spre surprinderea mea, domnişoara 
Bertram a râs. Îmi închipui că depinde de individ — 
de fapt, totul depinde, ca Prieten. Tatăl meu, de 
pildă, a fost exclus din adunare pentru că a refuzat 
să recunoască divinitatea lui Isus Hristos, însă el a 
continuat să meargă la întruniri; pentru el, asta nu 
avea nicio importanţă. 

— Oh. Era foarte încurajator. Dar dacă... cum 
arată o căsătorie între quakeri? Unul dintre ei 
trebuie să aparțină unei adunări pentru a se 
căsători? 

Întrebarea i s-a părut interesantă, astfel că, preţ 
de câteva momente a scos sunete care mi-au 
amintit de un bâzâit de albine. 

— Păi, o căsătorie între Prieteni este... între 
Prieteni. Fără preot, vreau să zic, şi fără o slujbă 
anume. Cei doi Prieteni se căsătoresc, fără să li se 
administreze sfintele taine de către un preot sau 
ceva de acest fel. Însă căsătoria trebuie să fie 
făcută în faţa unor martori — alți Prieteni, 
înțelegeți? a adăugat ea, iar între sprâncene i s-a 
format o cută care sugera un zâmbet. Şi cred că ar 
putea exista obiecţii serioase dacă Prietenii în 
chestiune — sau unul dintre ei — a fost eliminat în 
mod oficial. 

— Foarte interesant, vă mulțumesc. Mă 
întrebam dacă acest lucru i-ar putea afecta pe 
Denzell şi Dorothea, ba chiar mai mult, cum i-ar 
afecta asta pe Rachel şi lan. Un Prieten se poate 
căsători cu cineva care nu este Prieten? 

— Da, bineînţeles. Deşi cred că, drept urmare, 
ei ar putea fi eliminați din adunare, a adăugat ea cu 
un aer nesigur. Însă ar putea exista situaţii speciale 
pentru condiții aparte. Cred că într-un asemenea 
caz, întrunirea va numi un comitet de clarificare 
pentru a analiza situația. 

Nu mersesem atât de departe încât să-mi fac 
griji pentru circumstanțe speciale, dar i-am 
mulțumit şi am reluat discuţia despre plante. 

Avusese dreptate în ceea ce privea plantele de 
săgeata-apei, pentru că erau cu adevărat 
nenumărate. A zâmbit fericită când mi-am arătat 
uimirea, după care m-a lăsat să sap, spunându-mi 
că puteam lua şi câţiva rizomi de lotuşi şi de 
obligeană, asta dacă voiam. 

— ŞI creson proaspăt, desigur, a adăugat ea 
uitându-se peste umăr, fluturând cu seninătate o 
mână spre apă. Tot ce doriți! 

Fusese atentă să aducă un sac din pânză groasă 
pentru ca eu să îngenunchez pe el; l-am așezat cu 
grijă pentru a nu strivi nici o altă plantă şi mi-am 
ridicat poalele rochiei cât de bine am putut. Am 
simțit o adiere slabă, care există întotdeauna în 
apropierea apelor curgătoare, şi am oftat de 
uşurare, atât din cauza răcorii, cât şi a senzaţiei de 
solitudine. Tovărăşia plantelor este întotdeauna 
liniştitoare, iar după prezenţa neîncetată — în fine, 
nu o putem numi chiar sociabilitate, ci mai curând 
prezența permanentă a oamenilor care doresc să fie 
abordaţi în discuţii, să fie dirijați, dominați, 
dojeniţi, consultați, convinşi, minţiţi — prin care 
trecusem în ultimele zile, am considerat că tăcerea 
rădăcinilor, susurul apei care curgea şi foşnetul 
frunzelor de deasupra capului erau un adevărat 
balsam pentru sufletul meu. 

Sinceră să fiu, chiar aveam nevoie de aşa ceva. 
Dacă era să aleg între Jamie, John, Hal, William, 
lan, Denny Hunter şi Benedict Arnold (fără a mai 
vorbi de căpitanul Richardson, generalul Clinton, 
Colenso şi toată Armata Continentală), masculii 

speciei umane începuseră să mă cam irite în ultima 
vreme. 

Am săpat încet şi liniștită, ridicând rădăcinile 
din care picura apa pentru a le pune în coș și 
aşezând fiecare strat între năsturei. Sudoarea mi se 
scurgea pe faţă şi printre sâni, dar nu am luat asta 
în seamă, pentru că simţeam că mă topesc încet în 
peisaj, iar respirația și muşchii mi se transformau 
în vânt, pământ şi apă. 

Cicadele cântau din răsputeri în copacii din 
apropiere, iar muştele şi țânțarii începeau să se 
adune în roiuri neliniştite pe deasupra capetelor 
noastre. Din fericire, acele insecte erau doar 
sâcâitoare când îmi veneau până la nas ori se 
apropiau prea mult de faţa mea; se părea că 
sângele meu din secolul al XX-lea nu le atrăgea, 
astfel că nu am fost înțepată aproape deloc — iar 
asta e o mare binecuvântare pentru un grădinar. 
Calmată până aproape de uitarea de sine, 
pierdusem noțiunea de timp şi loc, iar în momentul 
în care în câmpul meu vizual a apărut o pereche de 
încălțări mari, nu am făcut decât să clhpesc un 
moment spre ele, așa cum aș fi făcut dacă în ochi 
mi-ar fi apărut brusc o broască. 

Apoi am ridicat privirea. 


— Oh, am exclamat eu, oarecum pierdută. Iar 
apoi am spus: Tu erai! După care am lăsat cuțitul 
să cadă la pământ şi am sărit în picioare într-o 
explozie de uşurare plină de bucurie. Unde naiba 
al fost până acum? 

Pe faţa lui Jamie a trecut scurt umbra unui 
zâmbet, după care mi-a prins mâinile, aşa umede și 
înnoroite cum erau. Ale lui erau mari, calde și 
puternice. 

— Într-o căruţă plină cu varză, cel mai recent, a 
spus el, iar zâmbetul i-a rămas pe chip cât timp m- 
a măsurat. Arăţi bine, englezoaico. Eşti foarte 
frumoasă. 

— Dar tu nu, am spus cu toată sinceritatea. Era 
murdar, slăbit şi se vedea că nu dormise bine. Se 
bărbierise, dar faţa îi era trasă şi plină de umbre. 
Ce s-a întâmplat? 

A deschis gura ca să-mi răspundă, după care a 
lăsat impresia că s-a răzgândit. Mi-a dat drumul la 
mâini, şi-a dres glasul scoțând un sunet tipic 
scoțian, după care şi-a aţintit ochii asupra feţei 
mele. Zâmbetul dispăruse. 

— Te-ai culcat cu John Grey, adevărat? 

Şocată, am clipit, apoi m-am încruntat spre el. 

— Fi bine, n-aş spune asta. 

A ridicat din sprâncene. 

— El mi-a spus că da. 

— Aşa ţi-a spus el? am întrebat eu cu 
surprindere în glas. 

— Hmm. Acum era rândul lui să se încrunte. 
Mi-a spus că te-a cunoscut carnal. De ce ar minţi 
într-o asemenea problemă? 

— Aha, am făcut eu. Nu, e corect. Cunoaşterea 
carnală este o descriere foarte logică a ceea ce s-a 
petrecut. 

— Dar? 

— Însă nu s-a petrecut într-un pat... Pe de o 
parte, n-am făcut asta. A început pe o masă de 
toaletă şi — din câte îmi aduc aminte — s-a încheiat 
pe podea. Pupilele lui Jamie s-au dilatat vizibil, de 
aceea m-am grăbit să corectez impresia pe care şi- 
o forma. Pe de altă parte, frazeologia presupune că 
noi am hotărât să facem amor, iar asta nu s-a 
întâmplat. Hm... poate c-ar fi bine să ne aşezăm, 
nu? 

Am făcut un semn spre o bancă rustică, 
scufundată în plante de piciorul-cocoşului, cu flori 
frumoase. 

Nu mă gândisem nicio clipă la acea noapte de 
când aflasem că Jamie era în viaţă. Însă începusem 
să-mi dau seama că probabil asta 1 s-ar fi părut 
important lui Jamie şi că s-ar putea să-mi fie greu 
să explic ce se întâmplase atunci. 

El a dat din cap destul de rigid, după care s-a 
întors spre bancă. L-am urmat, observând destul de 
îngrijorată poziţia umerilor lui. 

— Te-ai rănit la spate? l-am întrebat, 
încruntându-mă când am văzut grija cu care se 
așeza pe bancă. 

— Ce anume s-a întâmplat? m-a întrebat, 
ignorând întrebarea mea. 

A făcut asta politicos, dar destul de tăios. 

Am inspirat adânc, apoi mi-am umflat obrajii în 
semn de neajutorare. 

A scos un mârâit. Tresărind, am aruncat o 
privire spre el, pentru că nu mai auzisem sunetul 
acela — ori cel puțin nu adresat mie. Evident, era 
vorba de ceva mai mult decât important. 

— Ăă... am spus circumspectă, aşezându-mă 
alături de el. Ce-a spus John, mai exact? După ce 
ţi-a zis că m-a cunoscut carnal adică. 

— Voia să-l ucid. Şi dacă-mi spui şi tu că vrei să 
te ucid în loc să-mi povestești ce s-a întâmplat, te 
previn că nu voi răspunde pentru ceea ce se 
întâmplă după aceea. 

M-am uitat la el printre gene. Părea stăpân pe 
sine, dar în postura lui se vedea o încordare 
indubitabilă. 

— Ei bine... ţin minte cum a început totul, cel 
puțin. 

— Începe de acolo, mi-a sugerat el, iar 
încordarea lui a sporit. 

— Stăteam în camera mea şi beam brandy de 
prune, încercând să justific sinuciderea, dacă vrei 
să ştii, am spus destul de tăios. 

L-am privit, provocându-l să spună ceva, dar el 
s-a mulțumit să-și aplece capul spre mine, gest 
prin care mă invita să povestesc. 

— Am rămas fără brandy şi încercam să decid 
dacă era cazul să cobor la parter ca să mai caut 
băutură fără să-mi frâng gâtul pe scară ori dacă 
băusem îndeajuns ca să nu mă simt vinovată că voi 

bea toată sticla de laudanum. lar atunci a apărut 
John. 

Mi-am înghițit nodul din gât şi mi-am simţit 
gura uscată şi lipicioasă, aşa cum mi se întâmplase 
în acea noapte. 

— Mi-a spus că era beat, a remarcat Jamie. 

— Foarte. Părea la fel de beat ca mine, doar că 
se putea ține pe picioare. (Parcă îi vedeam faţa, 
albă ca hârtia, cu excepţia ochilor, care erau 
umflaţi şi roșii de parcă ar fi avut nisip în ei. Dar şi 
expresia din ei.) Arăta ca un om care se pregăteşte 
să se arunce în gol, am spus eu încet, cu ochii 
ațintiți asupra mâinilor mele împreunate. 

Am respirat adânc. 

— Avea în mână o carafă plină. A pus-o pe masa 
de toaletă de lângă mine, m-a privit şi a zis: „Nu 
vreau să jelesc singur în seara asta.” 

Amintindu-mi acele cuvinte, am simţit un fior 
profund străbătându-mă. 

—ȘI? 

— ŞI n-a jelit singur, am spus cu glas destul de 
tăios. L-am rugat să se aşeze, iar el a turnat brandy 
în pahare şi am băut. Nu mai ţin minte ce am spus, 
însă doar despre tine am vorbit. Apoi s-a ridicat și 
m-am ridicat şi eu. ŞI... nu suportam să rămân 
singură, nu suportam nici ideea ca el să fie singur 
şi, într-un fel sau altul m-am aruncat spre el, 
pentru că simţeam nevoia să fiu atinsă de cineva 
chiar atunci. 

— Şi înţeleg că ţi-a făcut pe plac. 

Tonul vocii a fost cât se putea de cinic şi am 
simţit că roşesc, dar nu de stânjeneală, ci de furie. 

— Te-a sodomizat? 

M-am uitat îndelung la el. Vorbise serios. 

— Ticălos ce eşti, am spus, mai mult de uimire 
decât de furie. Apoi mi-a venit un gând. Ai spus că 
ai vrut să-l ucizi, am zis eu rar. Sper că... n-ai 
făcut asta, nu? 

M-a țintuit cu ochii, neclintiți ca ţevile unor 
puști. 

— Te-ar deranja dacă am făcut-o? a întrebat el 
cu glas reținut. 

— Da, bineînţeles, am spus, cu tăria pe care am 
reuşit să o găsesc în toiul derutei crescânde a 
sentimentelor mele. Dar n-ai făcut-o — știu asta. 

— Nu, a spus, chiar mai încet. Nu ştii asta. 

În ciuda convingerii că încerca să mă 
amăgească, un fior rece a făcut perişorii de pe 
antebraţe să mi se zbârlească. 

— Aş fi avut dreptul ăsta, a spus el. 

— Ba nu, am spus, fiorul transformându-se în 
furie. Nu aveai niciun drept. La naiba, erai declarat 
mort. 

În ciuda iritării, glasul meu s-a frânt când am 
rostit cuvântul „mort”, iar expresia lui s-a 
schimbat. 

— Ce e? l-am întrebat întorcându-mi capul într- 
o parte. Ai crezut că nu a avut importanţă? 

— Nu, a spus el şi mi-a prins mâna încă mânjită 
de pământ. Dar n-am ştiut că avea o importanţă 
chiar atât de mare. 

A spus asta cu glas răgușit, iar când m-am întors 
spre el, i-am văzut lacrimile din ochi. Cu un sunet 
incoerent, m-am aruncat în brațele lui şi m-am 
agăţat de el, suspinând prosteşte. 

M-a strâns în braţe şi i-am simțit răsuflarea 
fierbinte pe creştet, iar când am încetat să mai 
suspin, m-a împins puţin în spate şi mi-a cuprins 
faţa între palme. 

— Englezoaico, te iubesc de când te-am văzut 
prima oară, a spus el foarte încet, fixându-mi ochii 
cu ai lui, injectaţi și marcați de oboseală, dar de un 
albastru intens. Şi te voi iubi mereu. Nu contează 
dacă te culci cu întreaga armată britanică — a, nu, 
s-a corectat el, ar cântări greu —, dar asta nu m-ar 
împiedica să te iubesc. 

— Nici nu credeam că te-ar împiedica. 

Am fornăit, iar el a scos o batistă din mânecă şi 
mi-a întins-o. Era uzată şi avea inițiala „P” brodată 
stângaci într-un colț, cu aţă albastră. Nu-mi 

imaginam de unde o avea, dar, în acele 
circumstanţe, nu m-am ostenit să-l întreb. 

Bancheta pe care stăteam nu era prea 
încăpătoare, iar genunchiul lui era la câțiva 
centimetri de al meu. Însă nu m-a atins din nou, iar 
inima mea începea să bată mai repede. Vorbea 
serios spunând că mă iubea, dar asta nu însemna că 
momentele următoare aveau să fie plăcute. 

— Am avut impresia că mi-a mărturisit pentru 
că era convins că tu îmi vei spune, a zis el cu grijă. 

— Şi u-am mărturisit, am spus pe dată, în timp 
ce îmi ştergeam nasul. Deşi puteam să aştept până 
când ajungeai acasă, făceai o baie şi mâncai de 
seară. Din câte cunosc bărbaţii, nu trebuie să le dai 
o asemenea veste pe stomacul gol. Când ai mâncat 
ultima oară? 

— Azi-dimineaţă. Nişte cârnaţi. Dar nu schimba 
subiectul. Avea glasul calm, însă dincolo de acel 
calm am perceput un clocot al sentimentelor; părea 
a fi un vas în care fierbea lapte. Încă puţină căldură 
şi urma o erupție, precum și lapte ars pe sobă. 
Înţeleg, dar vreau — trebuie să ştiu — ce s-a 
întâmplat. 

— Înţelegi? am repetat eu, iar tonul mi s-a părut 
şi mie surprins. 

Am sperat că înțelesese, însă purtarea lui 
contrazicea destul de mult cuvintele pe care le 
rostise. Nu-mi mai simțeam mâinile reci; 
începuseră să-mi transpire şi de aceea mi-am prins 
rochia între degete peste genunchi, fără să mai iau 
în seamă urmele de noroi de pe ele. 

— Fi bine, nu mi-a plăcut, a spus el, aproape 
printre dinții încleștați. Dar înţeleg asta. 

— Sigur? 

— Da, a spus el, măsurându-mă. Amândoi aţi 
crezut că am murit. Şi ştiu cum e când eşti beat, 
englezoaico. 

L-am lovit cu palma, atât de iute şi de tare, încât 
nu a apucat să se ferească, astfel că şi-a retras 
capul după izbitură. 

— Tu... tu... am spus eu, incapabilă să găsesc 
cuvintele urâte potrivite cu violența simţămintelor 
mele. Cum îndrăznești? 

Şi-a atins obrazul cu grijă. Buzele i-au tresărit. 

— Păi... n-am vrut să sune aşa, englezoaico, a 
spus el. Pe de altă parte, nu eu sunt partea 
vătămată? 

— Nu, în niciun caz! m-am răstit la el. Ai plecat 
ȘI... Şi ni s-a spus că te-ai înecat, lăsându-mă 
singură între spioni şi soldaţi și cu copii. Şi tu, şi 
Fergus, amândoi, ticăloşilor! Ne-aţi lăsat pe mine 
şi pe Marsali să... 

Eram atât de copleșită de emoție, încât nu am 
putut continua. Însă nu voiam să plâng, la naiba, şi 
mi-am propus să nu mai plâng în faţa lui. 

Jamie s-a întins cu precauție şi m-a prins de 
mână. L-am lăsat şi i-am permis să mă tragă mai 
aproape de el, îndeajuns ca să văd miriştea de pe 
fața lui, ca să simt mirosul de praf de pe drumuri și 
de sudoare îmbibată în haine, ca să simt arşiţa ce 
radia din trupul lui. 

În loc să spun ceva, am început să tremur şi să 
scot mici oftaturi. A ignorat asta şi mi-a desfăcut 
degetele între ale lui, mângâindu-mi palma cu 
degetul mare, aspru din cauza bătăturilor. 

— N-am vrut să sugerez că te socotesc o beţivă, 
englezoaico, a spus el, făcând un efort clar de a 
deveni conciliant. Doar că tu gândeşti cu trupul, 
Claire; întotdeauna ai făcut asta. 

Făcând un efort imens, mi-am găsit cuvintele. 

— Aşadar, sunt o... cum mă socotești acum? O 
femeie ușoară? O târfă? O prostituată? Şi crezi că 
asta e mai bine decât să mă consideri o beţivă? 

A scos un pufnet scurt, care i-a trădat probabil 
amuzamentul. Am încercat să îmi smulg mâna, dar 
nu mi-a eliberat-o. 

— Am spus ce-am avut de spus, englezoaico, a 
spus el, sporind strânsoarea asupra mâinii melc, 
apucându-mă apoi de antebraţ, împiedicându-mă 

să mă ridic. Gândeşti cu trupul. Asta te face să fii 
chirurg, nu? 

— A, eu... 

Trecând un moment peste starea de indignare, 
m-am văzut silită să recunosc că acea observație 
cuprindea un grăunte de adevăr. 

— Tot ce se poate, am spus cu severitate în glas 
şi mutându-mi privirea de la el. Dar tot nu cred că 
asta ai vrut să sugerezi. 

— Nu în întregime, desigur. În glasul lui a 
apărut din nou o uşoară notă tăioasă, dar tot nu am 
vrut să îl privesc în ochi. Ascultă-mă. 

Îndărătnică, am rămas tăcută câteva momente, 
dar el a continuat să mă ţină locului şi ştiam că, 
prin caracter, era mai încăpățânat decât mine, chiar 
dacă aș fi încercat asta chiar şi o sută de ani. Urma 
să aud ce avea de spus, iar eu aveam să-i spun ceea 
ce voia să audă, fie că îi plăcea sau nu. 

— Te ascult, am spus eu. 

Şi-a tras răsuflarea și s-a destins un pic, dar nu a 
slăbit strânsoarea. 

— Englezoaico, te-am avut în pat de cel puţin o 
mie de ori, a spus el calm. Crezi că nu am fost 
atent? 

— De două sau trei mii de ori, cel puţin, am 
spus pentru a păstra precizia, coborând privirea 
spre cuțitul de săpat pe care îl lăsasem la podea. Şi 
nu. 

— Bine, atunci. Știu cum eşti la pat. Şi înţeleg, 
chiar prea bine, a adăugat el, strângând din buze 
câteva momente, cum a fost de data asta. 

— Nu, nu ai cum, am spus cu glas cald. 

A scos un alt sunet tipic scoțian, de astă dată 
trădându-și ezitarea. 

— Ba da, a spus el, dar cu fereală în glas. Când 
te-am pierdut, după Culloden — am știut că nu ai 
murit, însă asta a înrăutățit lucrurile, dacă vrei să 
şti... bine? 

Şi eu scosesem un sunet ciudat din gâtlej, dar 
am făcut un gest scurt spre el, îndemnându-l să 

continue. 

— Ti-am povestit despre Mary MacNab, da? 
Cum a venit la mine, în peşteră? 

— La câţiva ani după ce s-a întâmplat, am spus 
cu destulă răceală în glas. Dar da, mi-ai povestit 
până la urmă, am continuat, uitându-mă la el. 
Sigur nu te-am condamnat pentru asta şi nici nu ti- 
am cerut să îmi descrii amănuntele. 

— Adevărat, nu ai făcut-o, a recunoscut el. Şi-a 
frecat nasul cu dosul mâinii. Poate că tu nu erai 
geloasă. Dar eu sunt gelos. Jamie a ezitat. O să-ți 
povestesc, totuși, cum a fost, dacă vrei să ştii. 

Mușşcându-mi buzele din cauza îndoielii, m-am 
uitat la el. Oare voiam să aflu? Dacă nu voiam — şi 
nu eram deloc sigură dacă voiam sau nu —, el va 
interpreta asta drept dovadă că nu îmi păsa? Iar eu 
eram conştientă de acel „Eu sunt gelos”. 

Am inspirat adânc, acceptând acel târg implicit. 

— Spune-mi, am zis. Cum a fost. 

De astă dată, el a fost cel care şi-a mutat privirea 
şi am observat cum nodul din gât i s-a mișcat când 
a înghițit în sec. 

— A fost... cu tandrete, a spus el încet după un 
moment. Trist. 

— Trist, am repetat eu. Cum adică? 

Nu a ridicat ochii, ci i-a aţintit asupra florilor, 
urmărind mișcările unui bondar mare printre 
petalele răsucite. 

— Amândoi am jelit după lucrurile pierdute, a 
spus el încet, cu sprâncenele coborâte, în semn de 
concentrare. A spus că voia să te ţină în viață 
pentru mine, să mă lase să... să-mi imaginez că 
erai tu, cred că la asta s-a gândit. 

— Şi nu a fost chiar aşa? 

— Nu. Apoi a ridicat ochii, care m-au străpuns 
ca o sabie ce trece printr-o momâie. Nu putea 
exista cineva ca tine. 

Nu a spus asta drept compliment, ci mai curând 
ca pe o concluzie clară — ori ca un resentiment. 

Am ridicat puţin un umăr. Nu aveam ce să 
răspund la asta. 

— ŞI? 

A oftat şi a coborât ochii spre mâinile 
împreunate. A strâns degetele mâinii drepte cu 
stânga, ca şi cum ar fi ţinut să îşi reamintească de 
degetul lipsă. 

— A fost în tăcere, a spus el, parcă adresându-se 
degetului mare. Nu am vorbit, nicio vorbă nu am 
scos după ce am început. 

A închis ochii ŞI, cu un mic acces de curiozitate, 
m-am întrebat ce vedea. Am rămas surprinsă când 
mi-am dat seama că simţeam doar curiozitate — și 
probabil că-mi părea rău pentru ei. Văzusem 
peştera în care făcuseră dragoste, un mormânt rece 
din granit, şi ştiam cât de disperată fusese atunci 
situația din Highlands. Doar simpla promisiune de 
puţină căldură umană... „Amândoi am jelit lucruri 
care erau pierdute”, spusese el. 

— S-a întâmplat doar o dată. Nu a durat foarte 
mult — trecuse atât de multă vreme... a spus el şi s- 
a îmbujorat uşor. Dar... aveam nevoie de asta, 
foarte mult. După aceea, m-a ţinut în braţe și... 
aveam mai multă nevoie de asta. Am adormit în 
braţele ei, iar când m-am trezit, plecase. Dar am 
păstrat căldura ei. Îndelung, a spus el încet. 

Asta mi-a stârnit pe neaşteptate un fior de 
gelozie şi m-am îndreptat puţin de spate, strângând 
din pumni ca să alung senzaţia. Jamie a simțit asta 
şi a întors capul spre mine. Simţise aprinderea 
acelei flăcări — şi avea şi el una pe măsură. 

— Şi tu? m-a întrebat el, privindu-mă direct şi 
cu asprime. 

— Nu a fost tandreţe, am spus eu pe un ton 
tăios. Şi nu a fost trist. Așa ar fi trebuit să fie. Când 
a venit în camera mea şi a spus că nu vrea să te 
jelească singur, am stat de vorbă, după care m-am 
ridicat şi m-am apropiat de el, anticipând — dacă 
aveam vreo aşteptare. Nu cred că am gândit în 
mod conștient... 

— Nu? a rostit întrebarea pe același ton tăios. 
Erai beată criță, nu? 

— Da, sigur că da, şi el la fel. 

Ştiam ce gândea şi nu făcea niciun efort să 
ascundă asta, iar eu mi-am amintit brusc şi foarte 
precis momentele în care am stat cu el într-un colţ 
dintr-o tavernă din Cross Creek, când mi-a prins 
faţa pe neaşteptate între mâini şi m-a sărutat, şi am 
simțit dulceaţa caldă a vinului trecând din gura lui 
în a mea. Am sărit în picioare şi am lovit bancheta 
cu palma. 

— Da, eram! am repetat cu furie. După ce am 
auzit că ai murit, am fost beată în fiecare zi. 

A inspirat adânc, foarte adânc, şi i-am văzut 
ochii ațintiți asupra mâinilor strânse, pe care le 
ținea pe genunchi. Apoi a expirat foarte încet. 

— ŞI ce ţi-a oferit el atunci? 

— Ceva în care să lovesc, am spus. Cel puţin 
pentru început. 

Uimit, s-a uitat la mine. 

— L-ai lovit? 

— Nu, te-am lovit pe tine, m-am răstit eu. 

Fără să-mi dau seama, făcusem mâna pumn, 
lipită de coapsa mea. Ţin minte prima lovitură, un 
pumn feroce, orbește, în trupul nepregătit, punând 
în acea lovitură toată forța pornită din suferință. 
Încordarea reculului care a alungat preţ de o clipă 
senzația de căldură, readusă de o lovitură care m-a 
azvârlit pe masa de toaletă, strivită de greutatea 
unui bărbat care mă ţinea de încheieturi, în timp ce 
eu urlam de furie. Nu mi-am amintit precis ce a 
urmat — ori, mai curând, mi-am adus aminte 
anumite lucruri cu acuratețe, dar nu am avut idee 
care era ordinea în care s-au întâmplat ele. 

„Totul a fost în ceaţă”, aşa spun oamenii. Ei se 
referă de fapt la imposibilitatea ca o altă persoană 
să poată trăi o asemenea experienţă din exterior și 
la inutilitatea oricărei încercări de a explica asta. 

— Mary MacNab, am spus brusc. Ţi-a oferit... 
tandreţe, aşa ai spus. Ar trebui să existe un cuvânt 

pentru ceea ce a fost, ce mi-a oferit John, dar încă 
nu l-am găsit. 

Aveam nevoie de un cuvânt care putea transmite 
şi cuprinde totul. 

— Violenţă, am spus. Asta a fost în parte. Jamie 
a încremenit şi s-a uitat la mine printre gene. Ştiam 
ce gândea, de aceea am clătinat din cap. Nu acea 
violență. Eram insensibilă — în mod deliberat, 
pentru că nu puteam suporta să simt ceva. El a 
putut, a dovedit mai mult curaj decât mine. Şi m-a 
făcut şi pe mine să simt. De aceea l-am lovit. 

Fusesem insensibilă, iar John sfâșiase aparența 
negării, învelişurile micilor necesități zilnice care 
mă ţineau în picioare şi în mișcare; prezenţa lui 
fizică smulsese bandajele suferinței și mi-a arătat 
ce se afla sub ele: eu însămi, însângerată și 
nevindecată. 

Am simțit aerul greu din gâtlej, umed, fierbinte 
şi gâdilându-mi pielea. Şi, în cele din urmă, am 
găsit cuvântul potrivit. 

— Tnere, am spus pe neașteptate. Dincolo de 
insensibilitate, eram:... vulnerabilă. Însângerată. 
Jupuită. Când faci trierea... mai întâi oprești 
sângerarea. O opreşti. Opreşti hemoragia, altfel 
pacientul moare. El a reușit asta. 

El oprise asta vărsându-și propria suferință, 
propria furie peste sângele meu care curgea. Două 
răni, apăsate una peste alta, cu sângele continuând 
să curgă nestăvilit, dar care nu se mai pierdea, 
curgând într-un alt trup. lar sângele celuilalt 
pătrunzând în mine, fierbinte — nu binevenit, dar 
aducător de viaţă. 

Jamie a spus ceva în gaelică, dar în surdină. Mi- 
au scăpat mai toate cuvintele. A rămas cu capul 
plecat, ținut între mâini și rezemându-și coatele pe 
genunchi, și a răsuflat apăsat. 

După un moment, m-am aşezat alături de el și 
am răsuflat la fel ca el. Cicadele ţârâiau mai tare, 
era un bâzâit care acoperea șopotitul apei şi 
foşnetele frunzelor, parcă vibrând în oasele mele. 

— Să-l ia naiba, a bolborosit Jamie în cele din 
urmă, apoi s-a ridicat. 

Părea tulburat, furios, dar nu pe mine. 

— John, hm, e bine, da? l-am întrebat cu o 
oarecare ezitare. 

Spre surprinderea şi neliniştea mea, Jamie a 
strâmbat din buze. 

— Da. În fine. Sunt convins că da, a spus el pe 
un ton în care se citea o anumită îndoială, lucru 
care mi s-a părut alarmant. 

— Ce Dumnezeu i-ai făcut? am întrebat, 
îndreptându-mă de spate. 

El a strâns din buze. 

— L-am lovit cu pumnul, a spus el. De două ori, 
a adăugat, mutându-şi privirea în altă parte. 

— De două ori? am repetat ca un ecou. S-a 
luptat cu tine? 

— Nu, a răspuns el scurt. 

— Chiar aşa? 

M-am lăsat puţin pe spate şi l-am măsurat din 
cap până în picioare. Acum, când mă calmasem 
îndeajuns ca să observ unele lucruri, mi s-a părut 
că expresia lui arăta ceva... dar ce anume? 
Îngrijorare? Vinovăţie? 

— De ce l-ai luat la pumni? l-am întrebat, 
străduindu-mă ca în tonul vocii să nu răzbată decât 
curiozitatea, nu acuzația. 

Evident că am dat greş, fiindcă el s-a întors spre 
mine ca un urs înţepat în noadă de o albină. 

— De ce? Îndrăznești să mă întrebi de ce? 

— Bineînţeles, am spus eu, renunțând la tonul 
prietenos. Ce-a făcut ca să te determine să-l 
loveşti? Și încă de doua ori? 

Jamie nu se ferea de confruntări violente, dar, în 
mod normal, avea nevoie de un motiv. 

A scos un sunet de nemulţumire, tipic scoțian, 
dar cu multă vreme în urmă îmi promisese că va fi 
foarte onest față de mine şi încă nu socotise să-și 
încalce hotărârea. Şi-a îndreptat umerii şi s-a uitat 
direct la mine. 

— Prima lovitură a fost între mine şi el; a fost 
un pumn pe care trebuia să i-l trag cu multă vreme 
în urmă. 

— Şi-atunci, ai profitat de ocazie ca să-l lovești, 
pentru că era momentul potrivit? l-am întrebat, 
arătându-mă oarecum precaută să îl întreb direct ce 
Dumnezeu voia să spună prin „între mine şi el”. 

— Nu m-am putut abține, a spus Jamie pe un 
ton iritat. A zis ceva, iar eu l-am lovit. 

N-am spus nimic, dar am inspirat adânc pe nas, 
deşi am vrut ca el să nu audă asta. Au urmat multe 
momente de tăcere, încărcate de aşteptări și 
întrerupte doar de susurul apei râului. 

— A spus că nu aţi făcut dragoste unul cu 
celălalt, a mormăit el în cele din urmă şi a coborât 
privirea. 

— Nu, n-am făcut asta, am zis eu, oarecum 
surprinsă. Doar ţi-am spus. Amândoi făceam... 
vai! 

Apoi a ridicat ochii şi m-a fulgerat cu privirea. 

— A, a spus el cu sarcasm. Amândoi făceaţi 
amor cu mine, aşa mi-a zis el. 

— Aha, acum am înţeles, am murmurat. În fine. 
Da, e adevărat. Mi-am frecat rădăcina nasului. Am 
înțeles, am repetat şi mi s-a părut că probabil aşa 
era. 

Între Jamie şi John exista o prietenie profundă şi 
de durată, dar mi-am dat seama că unul dintre 
pilonii pe care se sprijinea aceasta era evitarea 
strictă a oricărei atracții sexuale pe care o 
manifesta John față de Jamie. Dacă John îşi 
pierduse autocontrolul îndeajuns de mult pentru a 
dobori acel pilon... 

— ŞI a doua oară? am întrebat, renunțând să-l 
mai fac să detalieze primul motiv. 

— Da, mă rog, asta a fost din cauza ta, a spus 
Jamie, iar vocea şi faţa 1 s-au relaxat puţin. 

— Mă simt flatată, am spus eu, cât de sec am 
putut. Dar tu nu ar fi trebuit să faci asta. 

— Mda, acum ştiu asta, a recunoscut el şi s-a 
roşit la față. Numai că îmi ieşisem din minţi și nu 
am reuşit să-mi revin. Ifrinn, a bombănit el și, 
aplecându-se, a ridicat cuțitul de săpat pe care îl 
lăsasem jos şi l-a înfipt cu putere în bancă, lângă 
el. 

Apoi a închis ochii, a strâns din buze şi a 
început să bată darabana cu degetele mâinii drepte 
în picior. Nu mai făcuse asta de când îi amputasem 
cel de-al patrulea deget, care degerase, şi eram 
siderată văzându-l acum. Era prima oară că 
începeam să apreciez adevărata complexitate a 
situației. 

— Spune-mi, i-am zis cu o voce care nu era mai 
puternică decât sunetul produs de cicade. Spune- 
mi ce-ai în minte. Despre John Grey. Despre 
Helwater. 

Exasperat, a inspirat adânc şi a deschis ochii, 
dar nu s-a uitat la mine. 

— Acolo am reuşit. Să rămân insensibil, aşa 
cum ai spus tu. Cred că aş fi putut fi beat, ca tine, 
dacă mi-aş fi putut permite asta. 

S-a strâmbat, şi-a strâns mâna dreaptă în pumn, 
după care s-a uitat la el cu uimire; nu reuşise să 
facă asta vreme de treizeci de ani. A desfăcut 
mâna, după care şi-a aşezat-o pe un genunchi. 

— Am reuşit, a repetat el. Însă apoi a fost 
Geneva — dar ţi-am spus cum a fost atunci, nu? 

— Da. 

A oftat. 

— lar apoi a apărut William. Când Geneva a 
murit, şi a fost din vina mea, am simţit un cuțit în 
inimă — iar apoi, William... Buzele lui s-au 
înmuiat. Copilul m-a distrus, englezoaico. M-a 
făcut să simt că mor. 

Mi-am lăsat o mână peste a lui, iar degetele sale 
le-au cuprins pe ale mele. 

— lar acel sodomit englez m-a oblojit, a spus el 
atât de încet, încât abia dacă l-am auzit peste 
sunetul fluviului. Cu prietenia lui. 

A inspirat din nou şi a expirat exploziv. 

— Nu, nu l-am ucis. Nu ştiu dacă asta mă 
bucură sau nu, dar nu l-am ucis. 

Am oftat lung și m-am rezemat de el. 

— Ştiam. Mă bucur. 

Negura se îndesise, transformându-se în nori 
cenuşii ca oţelul, urcând de-a lungul fluviului și 
bolborosind de tunete. Am inspirat adânc şi mi-am 
umplut plămânii cu aer încărcat de ozon, apoi am 
mai inspirat o dată, simțind mirosul pielii lui. Am 
detectat masculul din el, foarte apetisant în sine, 
dar părea să fi căpătat în plus o aromă destul de 
neobișnuită — dar savuroasă — un miros slab de 
cârnaţi, damful amărui şi puternic de varză şi... da, 
muştar, dincolo de care persista ceva ciudat de 
picant. L-am adulmecat din nou și mi-am reprimat 
dorinţa de a-l linge. 

— Miroşi a... 

— Miros ca un platou mare de choucroute 

[37] . 
garnie: , m-a întrerupt el făcând o grimasă. Lasă- 
mă câteva momente, vreau să mă spăl. 

A dat să se ridice ca să plece spre râu, dar eu am 
întins o mână și l-am prins de braţ. 

S-a uitat un moment la mine, apoi a inspirat 
adânc şi, întinzând o mână, m-a tras lângă el. Nu 
am opus rezistență. De fapt, l-am cuprins în braţe 
din reflex şi amândoi am oftat la unison, în 
ușurarea adusă de îmbrățişare. 

Aş fi fost foarte mulțumită să rămân aşa o 
veșnicie, inspirând mirosul lui de praf, de mosc şi 
varză şi ascultându-i bătăile inimii cu urechea 
lipită de pieptul său. Toate lucrurile pe care le 
spuseserăm — toate lucrurile care se întâmplaseră — 
pluteau în aerul din jurul nostru ca un nor de 
necazuri scăpate din cutia Pandorei. Însă în acele 
momente nu existam decât noi doi, unul pentru 
altul. 

După o vreme, şi-a mişcat o mână și mi-a dat 
buclele umede pe după ureche. Şi-a dres glasul şi 

s-a mişcat puţin, înălțându-se de spate, iar eu i-am 
dat drumul, dar mi-am lăsat o mână pe coapsa lui. 

— Aş vrea să-ți spun ceva, a zis el, pe tonul 
celui care depune o mărturie în instanţă. 

Inima mi se liniştise cât mă ținuse în braţe, dar 
acum a reînceput să se zbată, cuprinsă de o nouă 
agitație. 

— Ce e? 

Glasul mi-a sunat atât de îngrijorat, încât a râs. 

Doar o răsuflare, dar a râs, şi apoi am putut 
respira din nou uşurată. M-a prins ferm de o mână 
şi a reținut-o, privindu-mă în ochi. 

— Nu spun că nu m-a supărat ce s-a întâmplat, 
pentru că ăsta e adevărul. Şi nu promit că n-o să-ți 
fac reproșuri mai târziu, pentru că s-ar putea 
întâmpla şi asta. Dar ţin să te asigur că nimic de pe 
lumea asta sau cealaltă nu te poate lua de lângă 
mine şi nici pe mine de lângă tine. A ridicat o 
sprânceană. Mă contrazici cumva? 

— A, nu! am spus cu înflăcărare. 

A răsuflat şi umerii i-au coborât puţin. 

— Fi, asta e bine, pentru că nu ti-ar sluji la 
nimic dacă ai face-o. Doar o întrebare, a adăugat. 
Eşti soția mea? 

— Sigur că da, am zis complet uimită. Cum să 
nu-ți fiu? 

Apoi expresia 1 s-a schimbat. A inspirat din 
rărunchi și m-a luat în braţe. L-am îmbrățișat şi eu 
cu toată puterea şi, împreună, am oftat adânc, 
liniștindu-ne, după care şi-a aplecat capul peste al 
meu, sărutându-mi părul, în timp ce eu mi-am ţinut 
faţa în scobitura umărului lui, cu gura deschisă 
spre gulerul desfăcut al cămășii, iar genunchii ne- 
au cedat treptat într-o stare de uşurare reciprocă, 
astfel că am îngenuncheat pe pământul proaspăt 
săpat, agăţându-ne unul de celălalt, înrădăcinaţi ca 
un copac, cu frunze agitate şi cu multe ramuri, dar 
aparținând unui singur trunchi. 

Au început să cadă primele picături de ploaie. 

Acum avea faţa relaxată, iar ochii albaştri îi erau 
limpezi şi eliberaţi de necazuri — cel puțin pentru 
moment. 

— Unde găsim un pat? Vreau să fiu gol lângă 
tine. 

Propunerea îmi făcea plăcere, dar întrebarea m-a 
luat prin surprindere. Era clar că nu puteam merge 
în casa lui John — sau, în orice caz, nu puteam găsi 
un pat acolo. Chiar dacă John nu ar fi obiectat, 
doar gândindu-mă ce va spune doamna Figg dacă 
intram cu un scoţian masiv şi urcam repede scara 
ca să mergem în dormitorul meu... apoi mai era 
Jenny... Pe de altă parte, chiar dacă eram aprinsă 
de dorinţă, nu prea voiam să intru goală cu el în 
tufele de ranunculus, unde puteam fi întrerupți în 
orice moment de familia Bartram, de bondari sau 
de ploaie. 

— Un han? am sugerat eu. 

— E vreunul în care să nu te cunoască cineva? 
Unul mai de soi, vreau să zic. 

Încercând să mă gândesc la un han, m-am 
încruntat. În niciun caz nu King’s Arms. Altfel... 
Ştiam doar două sau trei localuri de unde Marsali 
cumpăra bere sau pâine — iar oamenii de acolo mă 
cunoșteau drept Lady John Grey. 

Nu era vorba doar de faptul că Jamie trebuia să 
se ferească de apariții în public, dar presupusa lui 
moarte şi căsătoria mea cu John stârnise un interes 
deosebit în rândul oamenilor, mai ales din cauza 
acelei tragedii. Pentru că devenise un lucru bine 
cunoscut că decedatul colonel Fraser reapăruse 
brusc din morţi pentru a-și cere soția înapoi, iar 
acest eveniment va deveni un subiect de discuție 
mai important decât cel legat de retragerea armatei 
britanice din oraș. Prin minte mi s-au perindat mai 
multe imagini — noaptea nunţii noastre, urmărită 
îndeaproape de un grup de scoțieni beţi și 
zgomotoşi — şi mi-am imaginat o reluare a acelei 
experiențe şi comentariile insinuante făcute de 
clienții tavernei. 

Am aruncat o privire spre râu, întrebându-mă 
dacă, la urma urmei, un tufiş mare nu ar fi fost bun 
— însă era spre sfârşitul după-amiezii, era înnorat, 
iar ţânţarii şi alte insecte pluteau ca nişte norișori 
însetați de sânge pe sub copaci. Jamie s-a oprit 
brusc şi m-a cuprins în braţe. 

— O să găsesc eu un loc. 


S-a auzit un bubuit când Jamie a deschis cu 
piciorul uşa noului șopron în care se țineau plante 
ŞI, brusc, am ajuns în întunericul traversat de 
câteva raze de lumină, unde mirosea a scânduri 
încinse de soare, a pământ, apă, lut umed şi flori. 

— Cum, aici? 

Era cât se putea de limpede că nu căuta 
intimitatea ca să continue discuţia, să pună 
întrebări sau să îmi aducă reproşuri. Din cauza 
asta, întrebarea mea a fost în mare măsură retorică. 

M-a lăsat Jos, m-a întors cu spatele şi s-a apucat 
să îmi desfacă baretele. I-am simţit răsuflarea pe 
pielea dezgoltă a spinării, care m-a înfiorat. 

— Vrei să...? am început eu, numai că am fost 
întreruptă de un cuvânt: 

— Taci. 

Am tăcut. Am auzit ceea ce auzise şi el: soții 
Bartram, care stăteau de vorbă. Erau la o oarecare 
distanță, pe veranda din spate a casei, ascunsă 
înspre partea fluviului de un gard viu des din tisă 
englezească. 

— Nu cred că ne pot auzi, am spus eu, dar am 
coborât glasul. 

— Eu n-am chef de vorbă, a şoptit el și, 
aplecându-se în fața, mi-a mușcat uşor gâtul 
dezgolit. Taci! a repetat el, dar acum mai blând. 

De fapt nu scosesem nicio vorbă, iar sunetul pe 
care l-a scos era prea ascuţit ca să atragă atenția 
cuiva, în afara unui liliac aflat în trecere. Am 
expirat puternic pe nas şi l-am auzit chicotind în 
adâncul gâtlejului. 

Corsetul mi s-a desfăcut, iar aerul răcoros s-a 
scurs pe muselina umedă a cămăşuței. S-a oprit o 
clipă, cu o mână pe benzile juponului, să o întindă 
pe cealaltă şi să-mi ridice cu delicateţe un sân, 
greu şi eliberat, frecând cu degetul mare sfârcul 
tare şi rotund ca un sâmbure de cireașă. Am scos 
un nou sunet, de astă dată pe un ton mai grav. 

M-am gândit ca prin vis că, din fericire, Jamie 
era stângaci, deoarece acea mână era ocupată să- 
mi desfacă baretele fustei. Cu un fâșâit, aceasta a 
căzut în jurul picioarelor mele și am trăit scurt o 
viziune — când mâna lui mi-a eliberat sânul, iar 
cămășuţa mi-a trecut pe lângă urechi — a tânărului 
domn Bartram, simțind brusc dorinţa de a planta 
câteva răsaduri de rozmarin. Probabil că şocul nu 
l-ar ucide, dar... 

— Ce mi-e una, ce mi-e alta, a spus Jamie, 
probabil ghicindu-mi gândul din faptul că m-am 
întors şi mi-am ascuns părțile private ca Venus 
pictată de Botticelli. Şi te vreau goală. 

Mi-a zâmbit, apoi şi-a scos cămaşa plină de praf 
— îşi lepădase haina după ce mă lăsase din braţe — 
şi a tras de pantaloni în jos fără să se mai deranjeze 
să desfacă prohabul. Era suficient de slăbit ca să 
facă posibil asta; pantalonii i-au rămas atârnaţi pe 
şolduri, abia reuşind să stea acolo, şi i-am văzut 
umbrele coastelor pe sub piele când s-a aplecat ca 
să-şi scoată ciorapi. 

S-a îndreptat de spate şi mi-am lăsat o mână pe 
pieptul lui. Era umed şi cald, iar firele aspre de păr 
s-au zbârlit sub atingerea mea, care 1-a făcut pielea 
de găină. Am simțit mirosul înfierbântat de 
dorință, care a dominat aerul îmbâcsit de produse 
agricole din şopron şi mirosul dominant de varză. 

— Nu te grăbi, i-am spus în şoaptă. 

A scos un sunet tipic scoţian drept întrebare, 
întinzând mâinile după mine, iar eu mi-am 
îngropat degetele în muşchii pieptului lui. 

— Întâi de toate vreau un sărut. 


294 


Şi-a lipit gura de urechea mea şi m-a strâns cu 
mâinile de fese. 

— Ce crezi, ești în situația de a avea pretenţii? 
mi-a şoptit el, sporind strânsoarea. 

Am surprins împunsătura vagă a acelei remarci. 

Ne priveam în ochi, prinşi şi respirând 
răsuflarea celuilalt, îndeajuns de aproape pentru a 
percepe până şi cea mai neînsemnată schimbare a 
expresiei, chiar dacă era semiîntuneric. Am 
observat seriozitatea care se afla dincolo de râs și 
îndoiala de sub atitudinea de bravadă. 

— Sunt soţia ta, am şoptit eu, trecându-mi 
buzele peste ale lui. 

— Ştiu asta, a spus el, foarte încet, și m-a 
sărutat. 

Delicat. Apoi a închis ochii și şi-a plimbat 
buzele peste fața mea, nu pentru a mă săruta, ci 
pentru a simţi contururile pomeţilor şi arcadelor, 
ale fălcii şi ale pielii sensibile de sub ureche, 
dorind să mă cunoască din nou dincolo de piele și 
răsuflare, ca să mă cunoască până la sânge şi oase, 
până la inima care bătea dedesubtul lor. 

Am scos un sunet slab şi am încercat să îi găsesc 
gura cu a mea, apăsându-mă de el, trupurile 
noastre fiind dezgolite și umede, firele de păr 
frecându-se între ele cu un sunet plăcut, timp în 
care fermitatea lui se rostogolea între noi. Cu toate 
acestea, nu m-a lăsat să-l sărut. M-a prins cu o 
mână de părul de la baza gâtului, luându-mi capul 
în palmă. 

S-a auzit un bufnet puternic; mă dădusem înapoi 
şi atinsesem o bancă plină cu ghivece, făcând o 
tavă cu răsaduri să vibreze, iar frunzele de busuioc, 
mirosind dulceag, au tremurat agitate. Jamie a 
împins tava deoparte cu o mână, apoi m-a prins de 
coate şi m-a ridicat pe bancă. 

— Acum, a spus el pe nerăsuflate. Trebuie să te 
am chiar acum. 

A făcut asta, iar mie nu mi-a păsat dacă lemnul 
băncii era plin de aşchii sau nu. 

Mi-am încolăcit picioarele în jurul lui, iar el m-a 
aşezat pe bancă și s-a aplecat deasupra mea, cu 
mâinile lipite de lemn, scoțând un sunet care 
sugera deopotrivă încântarea şi durerea. M-a 
pătruns încet, iar eu am scos un gâfâit. 

Ploaia sporise de la ropot slab la un zăngănit pe 
acoperişul metalic al  şopronului, acoperind 
sunetele pe care le puteam scoate, iar asta era binc, 
am gândit eu vag. Aerul se răcise, însă era foarte 
umed, astfel că pielea noastră era lpicioasă, iar 
arşiţa răbufnea în locul în care carnea atingea 
carnea. Jamie a acţionat încet, în mod deliberat, iar 
eu mi-am arcuit spinarea, îndemnându-l. Drept 
răspuns, m-a prins de umeri, s-a aplecat şi m-a 
sărutat uşor, abia mişcându-se. 

— N-o să fac asta, a şoptit şi m-a ținut strâns în 
vreme ce eu mă zbăteam, străduindu-mă zadarnic 
să îl fac să-mi ofere reacția mai violentă pe care 
mi-o doream — de care aveam nevoie. 

— Ce n-o să faci? am întrebat eu, gâfâind. 

— N-o să te pedepsesc pentru asta, a spus el, 
atât de încet, încât abia dacă l-am auzit, deşi era 
foarte aproape de mine. N-o să fac asta, m-ai 
auzit? 

— Ticălosule, nu vreau să mă pedepseşti. Am 
scos un geamăt de efort, simțind că încheieturile 
umerilor mei scrâşnesc în strădania de a scăpa din 
strânsoarea lui. Vreau ca tu... Doamne, doar ştii ce 
vreau! 

— Da, ştiu. 

Şi-a luat mâna de pe umărul meu şi mi-a pus-o 
sub fesă, atingând carnea unirii dintre noi, întinsă 
şi alunecoasă. Am scos un mic sunet în semn de 
supunere şi am simţit că mi se înmoaie genunchii. 

Jamie s-a retras puţin, apoi m-a pătruns din nou, 
îndeajuns de energic, astfel că am scos un țipăt 
slab şi ascuţit, de ușurare. 

— Dacă mă inviţi în patul tău, a spus el pe 
nerăsuflate, ținându-şi mâinile pe braţele mele, voi 
veni imediat. Și fiindcă veni vorba, voi veni, fie că 

mă chemi ori nu. Dar ţine minte, eu sunt bărbatul 
tău şi te voi sluji așa cum vreau eu. 

— Aşa să fie, am spus eu. Chiar te rog, Jamie. 
Te doresc incredibil de mult. 

Mi-a cuprins fundul cu ambele mâini, destul de 
strâns încât să-mi lase urme de vânătăi, iar eu m- 
am arcuit spre el, iar mâinile mi-au alunecat pe 
pielea lui asudată. 

— Dumnezeule, Claire, am nevoie de tine! 

Ploaia cădea deja torențial pe acoperișul 
metalic, iar fulgerele loveau în apropiere, albăstrui 
spre alb, radiind ozon cu un miros înțepător. Am 
trecut prin ea împreună și, orbiți de lumină, abia 
răsuflând, am simțit că tunetele treceau prin oasele 
noastre. 

ELIBEREAZĂ-MĂ! 


Când soarele a apus în cea de-a treia zi de când 
plecase de acasă, lordul John William Bertram 
Amstrong Grey s-a trezit din nou un om liber, cu 
burta plină, amețit, cu o muschetă prost reparată şi 
cu încheieturile mâinilor foarte roase, stând în fața 
reverendului Peleg Woodsworth, cu mâna dreaptă 
ridicată, aşa cum i se ceruse: 

— Eu, Bertrand Armstrong, jur să fiu devotat 
Statelor Unite ale Americii şi să le slujesc cu 
credință şi sinceritate împotriva tuturor dușmanilor 
şi oponenților ei, să respect şi să execut întocmai 
ordinele Congresului Continental, precum şi 
ordinele generalilor şi ofițerilor care sunt 
comandanții mei. 

La naiba, a gândit el. Ce va urma? 

PARTEA A DOUA 
ÎN ACELAŞI TIMP, 
LA FERMĂ... 

26 


UN PAS ÎN ÎNTUNERIC 


30 octombrie 1980 
Craigh na Dun 


Pe cămaşa lui William  Buccleigh, între 
omoplaţi, se formase o pată întunecată de sudoare; 
ziua era răcoroasă, dar urcușul spre culmea 
dealului Craigh na Dun era abrupt, iar gândul la 
ceea ce îi aştepta acolo era suficient pentru a face 
pe oricine să transpire. 

— Nu era nevoie să vii, i-a spus Roger lui 
Buccleigh, care mergea în faţa lui. 

— Ia dă-mi pace, i-a zis scurt stră-stră-stră-stră- 
străbunicul lui. 

Buck i-a răspuns cu un aer absent, pentru că 
atenţia lui, la fel ca aceea a lui Roger, era 
concentrată asupra crestei îndepărtate a dealului. 

Aflat în acel loc, Roger a auzit pietrele. Un 
zumzet surd şi gros, asemănător celui scos de un 
roi de albine ostile. A simţit că sunetul se deplasa, 
strecurându-se sub pielea lui, de aceea s-a 
scărpinat cu ferocitate la cot, ca şi cum ar fi putut 
să-l alunge. 

— Ai pietrele la tine? 

Buck s-a oprit, s-a prins cu o mână de un puiet 
de mesteacăn şi a privit peste umăr. 

— Da, i-a răspuns Roger imediat. Le vrei pe ale 
tale? 

Buck a clătinat din cap şi, cu mâna liberă, şi-a 
îndepărtat părul blond și lung de pe frunte. 

— Avem timp destul, a spus el, apoi a reînceput 
urcușul. 

Roger ştia că avea diamantele asupra lui — şi 
Buck ştia același lucru — şi, cu toate astea, a băgat 
o mână în buzunarul hainei. Ciocnindu-se, cele 
două bucăţi de metal au scos un clinchet. Erau 


300 


jumătăţile unei broşe vechi pe care Brianna le 
separase cu foarfecă de tăiat carne de pui, fiecare 
dintre ele având încastrate diamante minuscule, 
ceva mai mari decât gămălia de ac. A sperat că vor 
fi de ajuns. Dacă nu... 

Ziua era doar puţin răcoroasă, dar prin corp i-a 
trecut un fior pătrunzător până în măduva oaselor. 
Mai făcuse asta de două ori — chiar de trei ori, dacă 
punea la socoteală prima încercare, cea în urma 
căreia fusese cât pe ce să moară. Lucrurile erau 
mai neplăcute de fiecare dată. Ultima oară, pe 
Ocracoke, când simţise că mintea și corpul îi vor fi 
tocate, în acel loc care nu era nici loc, nici pasaj, 
crezuse că nu va reuşi. Doar senzația dată de Jem, 
pe care îl avea în braţe, l-a făcut să reziste și să 
treacă. lar ceea ce îl făcea să încerce încă o dată 
acum era dorinţa de a-l găsi pe Jem. 


Un tunel de hidrocentrală pe sub barajul Loch 
Errochty 

Probabil că se apropia de capătul tunelului. Jem 
şi-a dat seama de asta după felul în care aerul îl 
izbea în faţă. Nu vedea decât luminiţa roşie de pe 
bordul trenului de serviciu — oare bord se numea 
acel panou al trenului? s-a întrebat el. Nu voia să 
se oprească, pentru că asta ar fi însemnat să 
coboare în întuneric. Dar șinele se terminau, aşa că 
nu avea de ales. 

A tras în spate maneta care făcea trenul să 
meargă, iar acesta a încetinit, încă puţin. Încă puţin 
şi maneta a ajuns într-un soi de locaș, iar trenul s-a 
oprit cu o tresărire care l-a făcut să se 
împleticească şi să se prindă de marginea cabinei. 

Un tren cu motor electric nu face zgomot, însă 
roțile scoteau sunete pe şine, iar trenul scârțâia și 
zăngănea când se afla în mişcare. Când s-a oprit, 
zgomotele au dispărut. Era o tăcere deplină. 

— Hei! a strigat el, pentru că nu voia să-şi 
asculte doar bătăile inimii. 

Sunetul a răsunat cu ecou, de aceea, şocat, a 
ridicat ochii spre tavan. Mama îi spusese că tunelul 
era foarte înalt, având aproape zece metri, dar el 
uitase asta. Ideea că avea în jur atât de mult spațiu 
gol, pe care nu îl putea vedea, l-a tulburat profund. 
Şi-a înghițit nodul din gât şi, ținându-se de cadrul 
uşii, a coborât din tren. 

— Hei! a strigat spre tavanul invizibil. Aici 
există lilieci? 

Tăcere. Într-un fel, spera ca acolo să fie lilieci. 
Nu se temea de ei — în vechiul broch ” erau lilieci, 
iar în serile de vară îi plăcea să stea şi să-i 
urmărească ieşind la vânătoare. Dar acum era 
singur. Singur cu întunericul. 

Îi transpiraseră palmele. Şi-a desprins mâna de 
pe cadrul uşii şi şi-a şters mâinile de blugi. Acum 
se auzea şi respirând. 

— Drace, a spus el în şoaptă. 

Asta l-a făcut să se simtă mai bine, de aceea a 
repetat cuvântul. Probabil că ar fi trebuit să se 
roage, dar nu avea chef de asta, deocamdată. 

Exista o uşă, aşa i-a spus mama. La capătul 
tunelului. Dădea în sala de serviciu, de unde 
turbinele mari puteau fi ridicate din baraj dacă 
trebuiau reparate. Oare uşa aceea era încuiată? 

Brusc, şi-a dat seama că se îndepărtase de tren și 
nu ştia dacă se afla cu fața spre capătul tunelului 
sau spre locul din care venise. Cuprins de panică, 
tinându-și mâinile întinse în faţă, s-a bălăbănit pe 
picioare, căutând trenul. S-a împiedicat de o şină şi 
a căzut lat. A rămas acolo o secundă zicând 
„drace” de câteva ori, pentru că îşi zgâriase ambii 
genunchi şi o palmă; în rest era bine, iar acum, 
când știa unde erau şinele, le putea urma fără să se 
rătăcească. 

S-a ridicat, şi-a şters nasul şi a pornit târându-şi 
picioarele şi lovind şinele la fiecare câțiva paşi ca 
să se asigure că era pe drumul cel bun. S-a gândit 
că se afla în faţa trenului oprit, astfel că nu avea 
importanţă în ce direcție mergea — ori se va ciocni 

de tren, ori va găsi capătul tunelului. Iar apoi ușa. 
Dacă era încuiată, probabil că... 

Ceva ca un şoc electric 1-a trecut prin corp. A 
scos un icnet şi s-a prăbuşit pe spate. Singurul 
lucru care-i trecea prin minte era că cineva îl 
lovise cu o sabie luminoasă ca cea a lui Luke 
Skywalker, iar preţ de o clipă a avut impresia că 
cineva îi tăiase capul. 

Nu-şi mai simţea corpul, dar şi l-a imaginat 
zăcând însângerat în întuneric, având capul aşezat 
pe șina de tren; iar capul nu putea vedea corpul şi 
nici măcar nu ştia dacă mai era legat de trup. A 
scos un sunet şuierat care se voia a fi un strigăt, 
însă acel efort i-a răscolit stomacul şi a simțit asta. 
Apoi, pe neaşteptate, a simţit nevoia de a se ruga. 

— Deo... gracias!  „Mulţumescu-Ti Tie, 
Doamne!” a reușit el să îngaime. 

Aşa spunea bunicul lui când vorbea despre o 
luptă sau despre sacrificarea unui animal; acum nu 
era vorba de chiar acelaşi lucru, dar i s-a părut că 
merita rostit în acele momente. 

Apoi s-a simțit din nou întreg, de aceea s-a 
ridicat în șezut şi și-a pus mâna pe gât, ca să se 
convingă că încă exista. Pielea îi tresărea în cel 
mai ciudat mod. Așa cum tresare pielea unui cal 
când îl înțeapă un tăun, numai că senzaţia era pe 
tot corpul lui. Şi-a înghițit nodul din gât şi a simțit 
un gust de argint îndulcit, astfel că a icnit din nou, 
pentru că acum şi-a dat seama ce îl lovise. Într-un 
fel. 

Nu era la fel ca atunci când merseseră printre 
pietrele de pe Ocracoke. Într-o clipă se aflase în 
braţele tatei, iar după aceea fusese ca şi cum ar fi 
fost împrăştiat peste tot, în bucățele mici, 
mișcătoare, la fel ca argintul viu din camera 
medicală a bunicii. Apoi s-a întrupat la loc, iar 
tatăl lui încă îl ținea destul de strâns în braţe încât 
să-l oprească răsuflarea; după aceea l-a auzit 
suspinând, ceea ce l-a speriat, şi a simțit un gust 
ciudat în gură, iar micile bucăți din el încă se 

agitau în jur, încercând să fugă, însă erau prinse 
sub pielea lui... 

Da. Asta era ceea ce îi făcea pielea să tresară 
acum ŞI a respirat mai uşor, pentru că ştia despre 
ce era vorba. Era în regulă, deci totul va fi bine și 
totul va înceta. 

Deja înceta, iar tresăririle dispăreau. S-a simțit 
cam nesigur pe picioare, dar a reușit să se ridice. 
Cu grijă, pentru că nu ştia unde se află. 

Dar, stai puţin — știa. Ştia cu precizie. 

— E ciudat, a spus cu voce tare, fără ca măcar 
să-şi dea seama, pentru că nu se mai temea de 
întuneric; acest lucru nu mai prezenta importanță. 

Nu l-a văzut, nu cu ochii, pe care i-a mijit, 
străduindu-se să descopere cum îl vedea, dar nu 
exista un cuvânt care să exprime ceea ce făcea. Era 
ca şi cum ar fi auzit sau pipăit, dar întru totul la fel. 

Însă a înţeles unde era acel lucru. Se afla acolo, 
un fel de... vibrație... în aer, iar când l-a privit, a 
avut o senzaţie în minte de mici lucruri sclipitoare 
şi frumoase, precum razele soarelui pe mare şi 
felul în care arăta flacăra unei lumânări când trecea 
printr-un rubin, dar a priceput că nu vedea nimic 
de acel fel. 

Totul trecea de-a latul tunelului și ajungea până 
în tavanul înalt, era convins de asta. Dar nu avea 
substanţă; totul era subțire precum aerul. 

A bănuit că din această cauză acel lucru nu îl 
înghițise, precum ceea ce se afla în pietrele de pe 
Ocracoke. Cel puţin... a considerat că acel lucru 
nu făcuse asta şi, preţ de o clipă, s-a îngrijorat la 
gândul că nimerise în alt timp. Însă nu a crezut 
asta. Tunelul părea la fel, ori aşa socotea el acum, 
când pielea nu îi mai trepida. Când făcuseră asta 
pe Ocracoke, ştiuse imediat că treburile stăteau 
altfel. 

A rămas pe loc câteva momente, doar privind în 
Jur și gândindu-se, după care a scuturat din cap şi 
s-a întors, pipăind şinele cu picioarele. Nu trebuia 

să retrăiască asta, indiferent ce s-ar fi întâmplat. 
Trebuia doar să spere că uşa nu era încuiată. 


Biblioteca stăpânului, Domeniul Lallybroch 

Brianna a strâns în mână mânerul cuţitului de 
deschis scrisori, dar în timp ce evalua distanţa, 
obstacolul creat de biroul dintre ea şi Rob 
Cameron, dar şi fragilitatea lamei din lemn, a tras 
concluzia cu părere de rău că nu îl putea ucide pe 
acel ticălos. Deocamdată. 

— Unde mi-e fiul? 

— E bine. 

S-a ridicat brusc, iar el, din reflex, a tresărit. 
Faţa i s-a împurpurat, iar expresia i s-a înăsprit. 

— Ar fi bine să fie aşa, s-a răstit ea la el. Eu te- 
am întrebat unde e. 

— A, nu, puicuţo, a spus el, legănându-se înapoi 
pe călcâie, prefăcându-se nonșalant. Nu aşa facem 
Jocul ăsta. Nu în seara asta. 

Dumnezeule, de ce nu pusese Roger un ciocan, 
o daltă sau ceva folositor în sertarul biroului? Se 
aştepta să îl capseze pe acest nenorocit? S-a 
încordat, lăsându-și ambele mâini pe tăblia 
biroului, ca să nu sară peste el și să-i ia gâtul. 

— Nu mă Joc, a spus ea printre dinții încleștaţi. 
Şi nici tu. Unde e Jemmy? El a îndreptat un deget 
spre Brianna. 

— Doamnă Mackenzie, nu mai eşti la comandă. 
Eu ţin frâiele acum. 

— A, aşa-ţi închipui, nu? a întrebat ea cât de 
calm a putut. 

Gândurile i se scurgeau precum grăunţele de 
nisip dintr-o clepsidră, o cascadă de ce-ar fi dacă, 
să fac, cum, nu, ba da... 

— Da, aşa e. Îmbujorarea din obrajii lui a 
crescut și şi-a lins buzele. O să afli ce înseamnă să 
fii la fund, puicuţo. 

Cameron avea ochii foarte sclpitori și părul 
tuns atât de scurt, încât a văzut picături de sudoare 
lcărind deasupra urechilor lui. Luase droguri sau 

ceva? A socotit că nu. Purta pantaloni de alergare, 
iar degetele lui se mişcau în mod incontrolabil în 
faţa lor, unde începuse să se arate o umflătură. 
Văzând asta, Brianna a strâns din buze. 

Pentru nimic în lume, prietene. 

L-a cuprins cu privirea cât de mult a putut, fără 
ca el să-și dezlipească ochii de la ea. Nu credea că 
era înarmat, deși părea să aibă destule lucruri în 
buzunarele hainei. Chiar își închipuia că putea să o 
silească să facă sex cu el fără ajutorul unor cătuşe 
sau al unui ciocan? 

El şi-a rotit degetul arătător, indicând spre 
podeaua din faţa lui. 

— Vino aici, puicuţo, a spus el încet. Și dă-ţi jos 
blugii. S-ar putea să înveţi ce înseamnă să ţi-o iei 
în fund cu regularitate. M-ai silit la asta de câteva 
luni încoace — ce-i corect e corect, nu? 

Foarte încet, Brianna a ocolit biroul, dar s-a 
oprit la depărtare de el, ca să nu poată fi atinsă. Cu 
degetele aproape îngheţate, şi-a făcut de lucru cu 
nasturele de la capătul şlițului, pentru că nu voia să 
privească în jos, să-şi dezlipească ochii de la el. 
Inima îi bătea atât de tare în urechi, încât abia și-a 
auzit răsuflarea grea şi apăsată. 

Fără să vrea, a scos vârful limbu când şi-a tras 
blugii mai jos de coapse şi şi-a înghițit nodul din 
gât. 

— Şi chiloţii, a spus el, aproape pe nerăsuflate. 
Scoate-1. 

— Nu violezi femei foarte des, aşa e? a spus ea 
cu brutalitate, ieşind din blugii căzuţi la podea. De 
ce te ești aşa grăbit? 

S-a aplecat şi a ridicat blugii grei din bumbac, 
le-a scuturat cracii şi s-a întors ca şi cum ar fi vrut 
să îl aşeze pe birou. Apoi, ținând blugii de craci în 
apropiere de glezne, s-a răsucit brusc şi l-a lovit 
cât de tare a putut cu ei în cap. 

Blugii din pânză groasă, cu fermoar şi nasture l- 
au lovit în plin în față, făcându-l să scoată un icnet 
de surprindere, prinzând blugii între mâini. Ea le-a 

dat drumul instantaneu, a sărit pe birou şi s-a 
aruncat spre el, cu un umăr înainte. 

Au căzut împreună cu un bufnet care a făcut 
podeaua din lemn să se cutremure, dar Brianna a 
aterizat deasupra lui şi l-a lovit cu genunchiul în 
pântec, după care l-a prins cu mâinile de urechi şi 
i-a trântit capul de podea cât de tare a putut. El a 
scos un țipăt de durere, a dat să o apuce de 
încheieturi, iar ea i-a eliberat imediat urechile, s-a 
aplecat spre spate şi l-a prins de părțile intime. 

Dacă ar fi reușit să-l strângă bine prin pânza 
subțire a pantalonilor, ar fi reuşit să-i zdrobească 
boașele. Din păcate, a reușit doar o strângere 
parțială, dar suficient de puternică, astfel că l-a 
făcut să scoată un icnet şi să se zbată, cât pe ce să 
o arunce de pe el. 

Brianna nu ar fi putut câştiga într-o bătaie cu 
pumnii. Nu voia să fie lovită. S-a ridicat în 
picioare, căutând cu disperare din ochi ceva greu 
din birou cu care să-l lovească, şi a prins cutia din 
lemn pentru scrisori, pe care i-a spart-o de cap în 
momentul în care el a dat să se ridice. Cameron nu 
s-a prăbușit, ci doar şi-a aplecat capul sub cascada 
de scrisori, iar Brianna l-a lovit cât de tare a putut 
în falcă, ținându-şi dinţii încleştați. Fusese o 
lovitură tangențială, dar îl zdruncinase îndeajuns. 

Şi ea se rănise, îl lovise cu un călcâi, cât de tare 
putuse, dar simţise o explozie de durere în mijlocul 
tălpu; probabil că îşi rupsese ceva, dar nu avea 
importanţă. 

Încercând să-şi limpezească gândurile, Cameron 
a dat violent din cap. Acum stătea în mâini și 
genunchi şi se târa spre ea, încercând să o prindă 
de un picior, de aceea Brianna s-a retras spre birou. 
Cu un țipăt dement, l-a lovit cu genunchiul în față, 
a scăpat din strânsoarea lui şi, șchiopătând rău, a 
pornit în fugă spre hol. 

Pe peretele foaierului erau câteva arme, scuturi 
şi săbii late păstrate ca ornamente, dar toate erau 
fixate la înălțime, ca să nu poată fi atinse de copii. 

Cu toate astea, a văzut ceva mai bun, care era la 
îndemână. A vârât mâna în spatele cuierului și a 
înșfăcat crosa de crichet a lui Jem. 

Nu-l poţi ucide, a gândit ea surescitată, oarecum 
surprinsă că mintea îi mai funcționa. Nu-l ucide. 
Deocamdată. Abia după ce-ţi spune unde e Jemmy. 

— Târfă nenorocită! Gâfâind şi pe jumătate 
orbit de sângele care îi şiroia pe frunte, Cameron 
era aproape de ea şi mai că suspina din cauza 
sângelui care îi curgea din nas. O să te despic, o să 
te destram, o să te distrug... 

— Caisteal DOOON! a răcnit ea, ieşind de după 
cuier. 

A răsucit crosa într-un arc de cerc, nimerindu-l 
în coaste. Cameron a scos un sunet gâlgâitor și, 
ducându-şi mâinile la talie, s-a îndoit de mijloc. 
Brianna a inspirat adânc, a ridicat crosa cât de sus 
a putut, apoi l-a lovit cu toată puterea în creștetul 
capului. 

Şocul loviturii s-a transmis ca o vibraţie în brațe 
şi umeri şi a scăpat crosa, care a căzut cu un 
clinchet pe podea. Brianna a rămas în picioare, 
gâfâind şi scăldată în sudoare. 

— Mami? s-a auzit o voce subțirică şi 
tremurătoare venind dinspre capul scării. De ce nu 
ai pantaloni pe tine, mami? 


Primul ei gând coerent a fost: „Slavă Cerului că 
am avut instinct. ” A traversat foaierul şi, înainte de 
a lua în mod conştient hotărârea de a se mișca, a 
luat-o pe Mandy în braţe și a bătut-o uşor pe umeri 
ca să o liniştească. 

— Pantaloni? a spus ea, uitându-se la silueta 
inertă a lui Rob Cameron. Nu se mişcase deloc 
după ce se prăbușise, dar nu credea că e mort. Mai 
trebuia să facă unele lucruri pentru a-l neutraliza, 
şi încă repede. A, pantalonii. Tocmai mă 
pregăteam să merg la culcare când a apărut omul 
ăsta pus pe rele. 

— Aha. Mandy s-a aplecat din braţele ei ca să se 
uite la Cameron. Esste domnu Rob! E hoţ? Esste 
om rău? 

— Da, şi una, şi alta, a spus Brianna, alegând un 
ton detașat. 

În vorbirea lui Mandy apăruse un sâsâit, iar asta 
se întâmpla când era agitată sau supărată, dar acum 
părea să-şi revină după şocul de a-și vedea mama 
lovind un hoţ în cap în holul casei, purtând doar un 
tricou şi chiloți. Gândul a făcut-o să își dorească 
să-l calce pe boaşe, dar şi-a reprimat acel impuls. 
Nu avea timp de asta. 

Mandy stătea agăţată de gâtul ei, dar Brianna a 
aşezat-o cu fermitate pe trepte. 

— Mami vrea să rămâi aici, a ghraidh. Trebuie 
să-l pun pe domnul Rob într-un loc sigur, unde să 
nu poată face niciun rău. 

— Nu! a strigat copila când şi-a văzut mama 
apropiindu-se de forma ghemuită pe podea, dar 
Brianna a făcut un semn care s-a vrut liniştitor şi l- 
a împuns pe prizonierul ei cu piciorul în coaste. 

El s-a legănat, dar nu s-a mișcat. Ca să fie 
sigură, s-a dus în spatele lui și l-a împuns tare cu 
crosa de crichet în fese, lucru care a făcut-o pe 
Mandy să chicotească. Omul nu s-a clintit, aşa că 
Brianna a inspirat adânc, având impresia că nu mai 
făcuse asta de câteva ore. 

Întorcându-se lângă scară, i-a dat copilei crosa şi 
i-a zâmbit. Apoi şi-a petrecut după ureche o șuviţă 
de păr ud de sudoare. 

— Gata. O să-l punem pe domnul Rob în 
ascunzătoare. Du-te şi deschide uşa pentru mami, 
bine? 

— Să-l lovesc? a întrebat Mandy cu speranţă în 
glas şi mânuind crosa. 

Geanta ei de lucru era atârnată pe cuier și din ea 
a scos o rolă de bandă adezivă. L-a legat de 
picioare şi mâini pe Cameron, înfăşurând banda de 
vreo douăsprezece ori, apoi s-a aplecat şi, 
prinzându-l de glezne, l-a târât spre uşa batantă de 

la capătul celălalt al holului, care separa bucătăria 
de restul casei. 

Cameron a început să se mişte când era târât pe 
lângă masa mare din bucătărie, motiv pentru care 
i-a dat drumul la picioare. 

— Mandy, a spus Brianna cât de calm a putut. 
Trebuie să port o discuţie serioasă cu domnul Rob. 
Dă-mi crosa. ȘI apoi te duci în antreu și mă aștepți 
cuminte acolo, bine? 

— Mami... 

Mandy se retrăgea spre masca de lavoar şi îl 
privea cu ochi mari pe Cameron, care gemea. 

— Du-te, Mandy. Imediat. Mami o să vină la 
tine înainte să termini de numărat până la o sută. 
Începe să numeri chiar acum. Unu... doi... trei... 

S-a aşezat între Cameron şi Mandy, făcându-i 
acesteia semn cu mâna liberă. 

Fără tragere de inimă, fetița a plecat 
murmurând: „Patru... cinci... şase... şapte...” şi a 
dispărut pe ușa din spate a bucătăriei. În bucătărie 
era cald şi, cu toate că era aproape despuiată, 
Brianna încă şiroia de sudoare. Şi-a perceput 
mirosul, animalic şi acru, şi a simţit că asta o face 
să se simtă mai puternică. Nu era convinsă că 
înțelesese vreodată pe deplin sensul expresiei 
„însetat de sânge”, dar acum îi era limpede. 

— Unde e fiul meu? l-a întrebat pe Cameron, 
păstrând distanţa faţă de el, în cazul în care ar fi 
încercat să se rostogolească spre ea. Răspunde-mi, 
gunoi ce ești, altfel te bat de-o să faci pe tine și 
după aceea chem poliția. 

— Da? Gemând, s-a rostogolit pe o parte. Şi ce 
anume le spui poliţiştilor? Că eu ţi-am luat băiatul? 
Ce dovadă ai? 

Vorbea împleticit; o buză îi era umflată după ce 
îl lovise cu genunchiul în gură. 

— Bine, a spus ea pe un ton răstit. Atunci doar o 
să te bat. 

— Cum? Bai un om neajutorat? Frumos 
exemplu pentru o femeie. 

Scoţând un geamăt înfundat, s-a rostogolit pe 
spate. 

— Cât priveşte poliția, o să declar că ai pătruns 
în casa mea şi că ai încercat să mă violezi. l-a 
arătat laba unui picior, ca el să vadă zgârieturile 
încă sângerânde de pe piele. Ai celule din pielea 
mea sub unghii. Şi, cu toate că nu vreau să o fac pe 
Mandy să treacă prin chinuri, ea sigur le va declara 
ce mi-ai spus în hol. 

Mandy înregistra cu maximă fidelitate tot ce 
auzea, mai ales dacă era vorba de cuvinte urâte. 

— Nng. 

Camerona a închis ochii, făcând o grimasă pe 
care Brianna a văzut-o în lumina de deasupra 
lavoarului, apoi i-a deschis din nou. Îi trecuse 
oarecum amețeala, dar a perceput sclipirea din 
ochi, care-i transmitea că-şi face calcule. A gândit 
că, la fel ca majoritatea bărbaților, probabil că era 
mai inteligent când nu era excitat sexual, fapt de 
care se asigurase deja. 

— Da. Şi eu o să declar că a fost un mic joc 
sexual care a scăpat de sub control, tu o să spui că 
n-a fost aşa, iar ei vor zice: „Da, doamnă, dar unde 
ti-e soţul?” A ridicat o parte a buzei care nu era 
umflată. Nu eşti prea isteaţă în seara asta, puicuţo. 
Dar asta e, nu ești deşteaptă de felul tău. 

Auzindu-l vorbind despre Roger, a simțit că îi 
fierbe sângele în vene. Nu i-a răspuns, ci l-a prins 
de picioare şi l-a târât cu brutalitate prin bucătărie, 
înapoi în pasaj. Trapa care acoperea ascunzătoarea 
era camuflată de o banchetă și câteva cutii cu sticle 
pentru lapte, echipamente de fermă care așteptau 
să fie reparate şi alte lucruri care nu își găsiseră 
locul în altă parte. A dat drumul picioarelor lui 
Rob, a împins bancheta şi sticlele deoparte şi a 
ridicat trapa. Acolo era o scară care ducea în 
spațiul întunecos; a ridicat-o şi a împins-o în 
spatele banchetei. Acea dotare nu era necesară. 

— Hei! a exclamat Rob căscând ochii. 

Probabil că nu ştia de existența unei asemenea 
ascunzători în casă ori nu se gândise că Brianna o 
va folosi. Fără să scoată niciun cuvânt, l-a prins de 
subsuori, l-a târât până la ascunzătoare şi l-a 
împins înăuntru. Cu picioarele înainte firește, 
pentru că dacă își frângea gâtul nu îi mai putea 
spune unde era Jem. 

A căzut în ascunzătoare scoțând un țipăt 
întrerupt de un bufnet. Înainte să-și facă griji dacă 
nu cumva căzuse în cap, Brianna a auzit gemete, 
dar și foşnete în timp ce el a început să se miște. 
Câteva cuvinte injurioase au convins-o că omul era 
în formă destul de bună ca să îi răspundă la 
întrebări. A adus lanterna mare pe care o ținea într- 
un sertar din bucătărie şi a îndreptat fasciculul spre 
ascunzătoare. Faţa lui Cameron, congestionată şi 
cu dâre de sânge, era îndreptată spre ea. S-a 
ghemuit şi, cu o oarecare dificultate, a reuşit să se 
aşeze în fund. 

— Mi-am rupt piciorul, târfă nenorocită! 

— Foarte bine, a spus ea cu răceală în glas, deşi 
se îndoia de spusele lui. După ce Jem o să fie din 
nou lângă mine, o să te duc la doctor. 

El a respirat greoi pe nas, scoțând un fornăit 
puternic şi neplăcut, şi a încercat să-şi şteargă fața 
cu mâinile legate, întinzând sânge peste obraji. 

— ÎI vrei înapoi? Dacă vrei asta, să mă scoţi de 
aici, Şi încă repede! 

Încă de când îl imobilizase cu bandă adezivă, 
Brianna analiza — și elimina — diferite planuri de 
acțiune, trecând prin ele ca şi cum ar fi fost un 
pachet de cărți ce 1 se defilau prin minte. lar 
eliberarea lui nu se găsea printre acele planuri. Se 
gândise să aducă pușca de calibru .22, pe care 
familia ei o folosea pentru a vâna șobolani, şi să îl 
nimerească în câteva locuri neesențiale — însă 
exista riscul de a nimeri un organ vital dacă el s-ar 
fi mișcat. 

— Gândeşte repede, a strigat el spre ea. Fetiţa ta 
o să ajungă să numere până la o sută și poate veni 

dintr-o clipă în alta! 

În ciuda acelei situaţii, Brianna a zâmbit. Foarte 
recent, Mandy aflase ideea că numerele erau 
infinite, şi asta o încântase. Nu avea să se oprească 
din numărat decât dacă avea să rămână fără suflu 
sau o oprea cineva. Cu toate acestea, nu avea de 
gând să înceapă o conversație inutilă cu 
prizonierul ei. 

— În regulă, a spus ea și a întins mâna după 
trapă. Vom vedea cât de vorbăreţ o să fii după ce 
vei sta acolo douăzeci şi patru de ore fără hrană 
sau apă, de acord? 

— Târfă nenorocită ce eşti! Rob a încercat să se 
ridice în picioare, dar, neputincios, a căzut pe o 
parte şi a început să se zbată. Gândeşte-te, doar 
gândeşte-te, bine? Dacă eu rămân fără mâncare și 
apă, la fel va rămâne şi flăcăul tău! 

Brianna a îngheţat, iar marginea trapei din metal 
i-a pătruns în piele. 

— Rob, nu ești inteligent, a spus ea. 

A rămas uimită că glasul ei a sunat degajat; 
valuri de oroare şi uşurare, apoi alte valuri 
reînnoite de groază i-au trecut peste umeri, iar 
ceva primitiv din minte a început să urle. 

A urmat o tăcere morocănoasă a celui din hrubă, 
întrebându-se dacă tocmai dezvăluise ceva. 

— Acum ştiu de ce nu l-ai trimis pe Jem înapoi 
prin pietre, a spus Brianna, clarificând lucrurile 
pentru el. A avut grijă să nu strige: Dar l-ai trimis 
pe Roger înapoi ca să îl caute! Și nu-l va găsi. 
Tu... tu... Jem este încă aici, în momentul ăsta. 

O nouă tăcere. 

— Da, a spus el încet. De acord, ştii asta. Dar nu 
ai idee unde se află. Şi nici n-o să afli asta decât 
dacă mă eliberezi. Cum să zic, puicuţo — mi-e deja 
sete. Şi mi-e foame. Până mâine-dimineaţă, el va 
suferi mai mult din cauza asta decât mine. 

Brianna a strâns trapa între degete. 

— Ai face bine să minţi, a spus ea, cu glas 
controlat. Spre binele tău. 

A împins capacul la loc și a călcat pe el, 
fixându-l în ramă. Ascunzătoarea preotului era o 
groapă: un spaţiu cam de un metru optzeci pe doi 
metri patruzeci şi trei metri ŞI șaizeci de centimetri 
adâncime. Chiar dacă nu ar fi fost legat de mâini și 
picioare, Rob Cameron nu ar fi reușit să sară 
suficient de sus ca să îndepărteze trapa, darămite 
să atingă încuietoarea care o ţinea în loc. 

Ignorând strigătele furioase care veneau din 
groapă, Brianna s-a dus să-și recupereze fiica şi 
blugii. 


Antreul era gol. lar preţ de o clipă a intrat în 
panică — însă după aceea a văzut un picior mic 
ieşind de sub banchetă, cu degetele lungi de la 
picioare relaxate ca ale unei broaşte, iar ritmul 
inimii ei a încetinit. 

Mandy se ghemuise sub un impermeabil vechi 
de-al lui Roger şi stătea cu un deget în gură, 
dormind profund. Primul impuls al Briannei a fost 
să o ducă în patul ei şi să o lase să doarmă până 
când se va lumina de zi. Şi-a pus mâna pe părul 
negru și cârlionţat al fiicei ei — negru ca al lui 
Roger — și a simțit că inima îi era stoarsă ca o 
lămâie. Dar trebuia să se gândească şi la celălalt 
copil. 

— Trezeşte-te, scumpa mea, a spus ea și a 
scuturat-o pe fetiță. Trezeşte-te, draga mea. 
Trebuie să plecăm în căutarea lui Jem. 

A fost nevoie de îndemnuri multe şi de un pahar 
de Coca-Cola — o ofertă foarte rară și practic de 
neînchipuit la acea oră din noapte, ce grozăvie! — 
pentru a o trezi pe Mandy de-a binelea. Dar, după 
aceea, fetița a fost complet de acord să plece ca să- 
l găsească pe fratele ei. 

— Mandy, a spus Bree cât de calm a putut, în 
timp ce încheia nasturii hăinuţei matlasate de 
culoare roz, îl simţi pe Jem acum? 

— Înâm, i-a răspuns fetița fără să şovăie, iar 
inima Briannei a tresărit. 

În urmă cu două nopţi, copila se trezise dintr-un 
somn profund, strigând, plângând isteric şi 
susținând că Jem plecase. Se arătase greu de 
consolat, răcnind că fratele ei fusese înghițit de 
„pietrele mari” — o afirmaţie care îi îngrozise pe 
părinții ei, care ştiau prea bine ororile pe care le 
prezentau acele pietre. 

Însă, câteva minute mai târziu, Mandy se 
calmase brusc. Jem era acolo, a spus ea. Era în 
mintea ei. După aceea, adormise ca şi cum nu s-ar 
fi întâmplat nimic. 

În starea de consternare care a urmat acelui 
episod — descoperirea că Jem fusese luat de Ron 
Cameron, unul dintre angajaţii Briannei de la 
centrala hidroelectrică, şi probabil dus printre 
pietre în trecut — nu mai avuseseră timp să își 
aducă aminte despre remarca lui Mandy că Jem 
revenise în mintea ei, fără a mai vorbi de alte 
cercetări. Însă acum mintea Briannei funcţiona cu 
viteza luminii, sărind de la o înţelegere oripilantă 
la alta, stabilind legături care i-ar fi luat ore dacă ar 
fi fost mai calmă. 

Înțelegerea oripilantă numărul 1: Jem nu 
ajunsese în trecut. Deşi în sine acesta era clar un 
lucru bun, el făcea ca înţelegerea oripilantă 
numărul 2 să fie mult mai gravă: Roger şi William 
Buccleigh trecuseră deja prin pietre, plecând în 
căutarea lui Jemmy. A sperat că ei se aflau în trecut 
şi nu muriseră — călătoria prin ceea ce reprezentau 
pietrele era o idee deosebit de periculoasă — dar, 
dacă așa stăteau lucrurile, asta o readucea la 
înțelegerea oripilantă numărul 1: Jem nu era în 
trecut. lar dacă nu se afla acolo, Roger nu avea 
cum să îl găsească. Şi cum Roger nu va renunţa să 
îl caute... 

A alungat înţelegerea oripilantă numărul 3 cât 
de departe a putut, iar Mandy a clipit, mirată. 

— Mami, de ce te strâmb? 

— Mă antrenez pentru Halloween. 

S-a ridicat şi a zâmbit forţat, după care a întins 
mâna ca să-şi ia haina de molton. 

Mandy şi-a ridicat o sprânceană, gândind: 

— Dar când e Halloweenul? 

Frigul a trecut prin corpul Briannei, şi nu doar 
din cauza vreunui curent de aer care se strecura 
prin crăpătura de sub uşa din spate. Oare au 
reuşit? Ei credeau că portalul era mai activ în 
timpul sărbătorilor soarelui şi ale focurilor — iar 
Samhain era o sărbătoare importantă a focului —, 
dar nu mai putuseră aștepta o zi în plus, de teamă 
că Jem va fi dus prea departe de Craigh na Dun 
după ce trecuse prin pietre. 

— Mâine, a spus ea. 

Degetele ei au alunecat și au bâjbâit cu nasturii, 
deoarece tremurau din cauza nivelului crescut de 
adrenalină. 

— Ce bine, ce bine! a spus Mandy, țopăind 
încoace şi încolo ca un greieraș. Pot să-mi port 
masca pentru a-l căuta pe Jemmy? 

NIMIC NU E CHIAR ATÂT DE GREU 
DE GĂSIT 


CÂND CAUŢI BINE 


Simţise diamantele explodând. O vreme, acela a 
fost singurul gând din mintea lui. Simţise asta. 
Într-o clipă, care a fost mai scurtă decât o bătaie de 
inimă, şi după o pulsare a luminii şi a căldurii din 
mână, a perceput ceva care i-a străbătut corpul, 
înconjurându-l, iar apoi... 

Nu „atunci”, a gândit el oarecum năucit. Nu a 
existat niciun atunci. Nu exista nici acum. 
Înseamnă totuşi că există un acum... 

A deschis ochii şi a descoperit că exista un 
acum. Zăcea pe pietre şi vedea o vacă respirând — 
ba nu, nu era o vacă. A dat să se ridice şi a reuşit 
să-şi rotească doar câţiva centimetri capul. Era un 
bărbat, stând ghemuit pe pământ. Care inspira 
neregulat și greu. Cine...? 

— Ah, a spus el cu voce tare, sau pe aproape. Tu 
eşti. Cuvintele au sunat gâtuite şi a tuşit. Şi asta i-a 
provocat dureri. Eşti... bine? a întrebat el cu glas 
răguşit. 

— Nu. 

Răspunsul a venit ca un icnet, încărcat de 
durere, iar semnalul de alarmă l-a făcut pe Roger 
să se ridice pe mâini şi genunchi, deşi simţea că i 
se învârte capul. A gâfâit şi el, dar s-a târât cât a 
putut de repede spre Buck. 

William Buccleigh era ghemuit, cu braţele 
încrucișate, strângându-și partea de sus a braţului 
stâng cu mâna dreaptă. Avea faţa palidă şi năclăită 
de sudoare, îşi ținea buzele atât de strânse, încât în 
jurul gurii se formase un cerc albicios. 

— Eşti rănit? 

Roger a ridicat o mână, neștiind unde să pipăie. 
Nu a văzut sânge. 

— Pieptul... a spus Buck cu glas şuierat. Şi 
braţul. 

— Of, Doamne, a spus Roger, timp în care 
ultimele urme de ameţeală s-au risipit, alungate de 
un val de adrenalină. Faci infarct? 

— Ce...? Buck s-a strâmbat, apoi a părut că se 
mai linişteşte. A inspirat adânc. De unde să știu? 

— E... ei, lasă. Stai întins, bine? 

Roger a privit cu disperare în jur, deşi în timp ce 
făcea asta şi-a dat seama de inutilitatea acelui gest. 
Zona din apropiere de Craigh na Dun era sălbatică 
şi nepopulată chiar şi în timpul lui, fără a mai 
vorbi de vremurile în care ajunseseră. Şi chiar dacă 
ar fi apărut cineva prin pietre şi landă, şansele ca 
acea persoană să fie doctor erau practic 
inexistente. 

L-a prins pe Buck de umeri și l-a ajutat să se 
întindă, apoi s-a aplecat şi şi-a lipit urechea de 
pieptul lui, simțindu-se ca un idiot. 

— Auzi ceva? l-a întrebat Buck cu îngrijorare în 
glas. 

— Dacă vorbeşti, nu. Ține-ți gura. 

I s-a părut că distinge bătăi de inimă, dar nu 
avea habar dacă ceva era în neregulă. A rămas 
aplecat câteva momente, fie şi numai ca să se 
liniştească. 

Poartă-te întotdeauna ca și cum ai şti ce faci, 
chiar dacă habar n-ai. Primise acel sfat de la unii 
artişti cu care împărțise scena, dar şi de la 
consilieri academici... şi, mult mai recent, de la 
ambii socri. 

Şi-a lăsat o mână pe pieptul lui Buck şi s-a uitat 
la faţa lui. Încă transpira şi era cât se putea de 
speriat, dar parcă mai căpătase ceva culoare în 
obraji. Nu avea buzele vinete, ceea ce părea un 
semn bun. 

— Respiră adânc, l-a sfătuit pe strămoșul lui. 
Rar, înţelegi? 

A încercat să urmeze şi el același sfat; şi inima 
lui bătea nebunește, iar sudoarea i se scurgea pe 
spinare. În ciuda vântului rece care îi şuiera pe 
lângă urechi. 

— Am reușit, da? A simțit pieptul lui Buck 
ridicându-se și coborând rar sub palmă. A întors 
capul pentru a privi în jur. E... altfel. Nu-i aşa? 

— Da. 

În ciuda situaţiei în care se găseau și a 
îngrijorării în privinţa lui Jem, Roger a trăit o 
senzaţie de jubilare şi uşurare. Era altfel: de acolo, 
vedea drumul de dedesubt — acum doar un drum de 
căruțe năpădit de buruieni, nu panglica cenușie de 
asfalt. Copacii şi tufişurile arătau diferit — existau 
pini, pini caledonieni înalți, care arătau ca nişte 
căpățâni uriaşe de broccoli. Reușiseră. 

I-a zâmbit lui Buck. 

— Am reuşit. Numai să nu mori, amice. 

— Mă străduiesc. Buck era răgușit, dar începea 
să arate mai bine. Ce se întâmplă dacă mori în alt 
timp decât al tău? Dispari ca și cum nici n-ai fi 
existat? 

— Probabil că explodezi şi te faci fărâme. Nu 
ştiu şi nici nu vreau să aflu. Mai ales când stau 
alături de tine. 

Roger şi-a încordat picioarele şi a dat să se 
ridice, dar a simţit un val de ameţeală. Și inima lui 
bătea puternic, îşi simțea bătăile în ceafă. A 
inspirat cât de adânc a putut şi s-a ridicat. 

— Mă... mă duc să caut apă. Aşteaptă-mă aici, 
bine? 


Roger adusese cu sine un mic bidon gol, deşi se 
temuse că metalul va avea de suferit în tranzit. Însă 
ceea ce vaporizase pietrele preţioase nu afecta 
staniul; bidonul era neatins, la fel şi micul cuțit, și 
gamela din argint în care avea brandy. 

Când s-a întors cu apă luată de la cel mai 
apropiat izvor, l-a găsit pe Buck stând în șezut, iar 

după ce şi-a tapotat faţa cu apă şi a băut jumătate 
din brandy, acesta a spus că şi-a revenit. 

Roger nu era defel convins, omul era cam palid 
— dar îl îngrijora prea mult soarta lui Jem ca să mai 
zăbovească acolo. Discutaseră despre asta în 
drumul făcut cu maşina spre Craigh na Dun, 
convenind o strategie de bază, cel puţin pentru 
început. 

În cazul în care Cameron şi Jem trecuseră fără 
probleme prin pietre — şi la acest gând, amintindu- 
şi colecția de ştiri ținută de Geillis Duncan privind 
oamenii găsiți morți în apropierea cercurilor din 
pietre, inima lui a tresărit — trebuiau să pornească 
la drum. Deşi Jem era un băieţel bine clădit și 
capabil să meargă pe jos distanţe lungi, s-a îndoit 
că ei puteau parcurge mai mult de cincisprezece 
kilometri pe zi pe acel teren accidentat. 

Singurul drum era cel al căruțelor, care ducea 
spre poalele dealului. Așadar, unul dintre drumuri 
îi va duce înspre răscrucea cu drumul folosit de 
generalul Wade pentru a transporta mărfuri spre 
Inverness; celălalt va merge spre vest, către pasul 
ce dădea spre Lallybroch şi mai departe, către 
Cranesmuir. 

— Cred că drumul cel mai potrivit ar fi drumul 
spre Inverness, a repetat Roger probabil pentru a 
şasea oară. El vrea aurul şi ştie că îl găsește în 
America. N-o să vrea să meargă pe jos din 
Highlands până la Edinburgh pentru a găsi o 
corabie, mai ales că iarna îi suflă în spinare. 

— N-o să găsească nicio corabie în miezul 
iernii, a obiectat Buck. Niciun căpitan nu e dispus 
să traverseze Atlanticul în luna noiembrie! 

— Dar crezi că el ştie asta? l-a întrebat Roger. E 
un arheolog amator, nu istoric. Şi cei mai mulţi 
oameni din secolul XX întâmpină dificultăți când 
socotesc că lucrurile erau altfel în trecut, mai puțin 
hainele la modă și instalațiile sanitare din case. 
Ideea că vremea i-ar putea împiedica să meargă 

oriunde ar dori... s-ar putea să creadă că navele 
navighează tot timpul, după un program regulat. 

— Hmm. Ei bine, poate vrea să se ascundă cu 
băiatul la Inverness sau să-şi găsească de lucru 
acolo şi să aştepte până la primăvară. Vrei să 
pornim spre Inverness? 

Buck a arătat din bărbie direcția în care se afla 
oraşul încă nevăzut. 

— Nu. Roger a clătinat din cap şi s-a apucat să- 
şi pipăie buzunarele, venificând ce avea în ele. Jem 
cunoaşte locul ăsta. A făcut semn spre piatra de 
deasupra lor. L-am adus aici de mai multe ori, ca 
să mă asigur că nu va ajunge în acest loc fără să-şi 
dea seama. Asta înseamnă că ştie, măcar 
aproximativ, cum să ajungă acasă, la Lallybroch 
adică, de aici. Dacă scapă de Cameron și, 
Dumnezeule, sper că a reuşit, va fugi spre casă! 

Nu s-a mai căznit să spună că, indiferent dacă 
Jem va ajunge sau nu la Lallybroch, acolo vor găsi 
rudele Briannei, adică verii şi mătuşa ei. El nu 
cunoştea pe nimeni dintre ei, dar aceste persoane 
ştiau despre el din scrisorile lui Jamie; dacă Jem 
nu se afla acolo, aşa cum spera el — putea primi 
ajutor pentru a-l găsi. Asta în funcție de cât de 
multe le-ar putea spune el... dar asta mai putea 
aștepta. 

— Bine, atunci. Buck şi-a încheiat haina și a 
înfăşurat fularul tricotat în jurul gâtului, ca să se 
ferească de frig. Probabil că avem nevoie de trei 
zile ca să ajungem la Inverness şi avem timp destul 
ca să căutăm prin oraş, şi două sau trei zile ca să 
ne întoarcem. Ne întâlnim aici peste şase zile. 
Dacă nu ajungi până atunci, voi pleca spre 
Lallybroch. 

Roger a dat aprobator din cap. 

— lar dacă nu îi găsesc până atunci, dar aflu 
ceva despre ei, o să las un mesaj la Lallybroch. 
Dacă... A şovăit, dar acel lucru trebuia spus: Dacă- 
ti găseşti soția, iar lucrurile nu se rezolvă... 

Buck a strâns din buze. 

— Cam asta e situația, a spus el. Dar, sigur. 
Dacă. O să mă întorc oricum. 

— Bine. 

Abia așteptând să plece şi simțindu-se stângaci 
din această cauză, Roger a strâns din umeri. Buck 
se pregătea deja să plece, dar, pe neaşteptate, s-a 
întors şi l-a prins de mână, strângându-l cu putere. 

— O să-l găsim, a spus Buck, şi s-a uitat direct 
în ochii lui Roger. Avea ochii verzi, ca muşchiul 
proaspăt, de aceeași culoare ca şi cei ai lui Roger. 
Noroc, a adăugat el. 

L-a strâns puternic de mână pe Roger, după care 
a plecat, inându-și braţele întinse în lături ca să-și 
păstreze echilibrul în timp ce cobora printre 
bolovani și tufișuri. Nu a privit în urmă. 

RECE, CALD, FIERBINTE 


— ştii când Jem e la şcoală? 

— Da. Se duce cu autobuzul. 

Mandy a sărit puţin pe scaunul de copii pentru 
mașină şi s-a aplecat ca să se uite pe fereastră. 
Purta masca de Halloween pe care Brianna o 
ajutase să o facă, ceea ce o transforma într-o 
prințesă a şoarecilor: o față desenată cu creioane 
colorate pe o farfurie din carton, cu găuri făcute în 
dreptul ochilor, având legături roz din sfoară, fire 
din curățitoare de pipă, tot roz, drept mustăţi, şi o 
coroniţă care era gata-gata să-i cadă, făcută din 
carton, lipici şi o mare parte din conţinutul unei 
sticluţe de sclipici. 

Scoțienii sărbătoreau Samhainul™ cu napi 
scobiți, având lumânări înăuntru, dar Brianna 
dorise o tradiție ceva mai festivă pentru copiii ei 
pe jumătate americani. Scaunul din spate sclipea 
de parcă ar fi fost stropit cu praf magic. 

În ciuda îngrijorării, Brianna a zâmbit. 

— Voiam să te întreb. Dacă te-ai juca de-a rece, 
cald, fierbinte cu Jem, ai putea face asta dacă el nu 
ti-ar răspunde cu voce tare? Ţi-ai da seama dacă el 
e mai aproape ori mai departe? 

Gândindu-se, Mandy a lovit cu picioarele în 
scaunul de maşină. 

— Probabil. 

— Poţi încerca acum? 

Se îndreptau spre Inverness. Acolo ar fi trebuit 
să se afle Jem, petrecându-şi noaptea cu nepotul 
lui Rob Cameron. 

— Bine, încerc, a spus Mandy, binedispusă. 

Copila nu o întrebase unde era Rob Cameron. 
Brianna s-a gândit o clipă la soarta prizonierului 
ei. Ar fi vrut să-l împuşte în glezne, coate, 
genunchi sau în alte părți ale corpului pentru a afla 

unde era Jem — dar ar fi fost mai bine dacă existau 
metode mai discrete de interogare. Lui Jem și 
Mandy nu le-ar fi slujit la nimic dacă ea ar fi fost 
condamnată pe viaţă, mai ales dacă Roger... 

În acel moment, a apăsat mai tare pedala de 
accelerație. 

— Rece, a anunţat-o Mandy, atât de brusc, încât 
Brianna a fost cât pe ce să oprească. 

— Poftim? Vrei să spui că ne îndepărtăm de 
locul în care se află Jem? 

— Înâm. 

Brianna a inspirat adânc şi a făcut o întoarcere 
completă, abia reuşind să evite o camionetă, ceea 
ce l-a făcut pe celălalt șofer să claxoneze strident. 

— Bine, a zis ea, prinzând volanul între palmele 
asudate. Mergem în cealaltă direcție. 


Uşa nu era încuiată. Jem a deschis-o şi inima i-a 
bătut de ușurare, dar bătăile s-au întețit când şi-a 
dat seama că nici în camera turbinelor nu erau 
aprinse luminile. 

Însă era ceva, lumină. Se vedea prin ferestrele 
MICI, aproape de tavanul acelui spaţiu uriaş, unde 
se afla camera de control. De acolo venea lumina, 
îndeajuns cât să vadă monștrii din sala gigantică. 

— Sunt doar maşinării, a mormăit el, lipindu-se 
strâns de perete, alături de ușă. 
Doarmaşinidoarmaşinidoarmaşini! 

Ştia cum se numesc, macarale uriaşe care 
circulau pe deasupra, având cârlige mari care se 
legănau şi turbine, aşa îi spusese mama. Dar el 
intrase acolo când era lumină, şi fusese ziua. 

Podeaua vibra şi a simţit proeminențele de pe 
şira spinării lovindu-se de peretele ce trepida sub 
greutatea apei care curgea prin barajul de sub el. 
Tone de apă, îi spusese mama, tone și tone de apă 
întunecată, în jurul lui, dedesubtul lui... Dacă 
peretele sau podeaua ar fi cedat... 

— Taci, ţâncule! şi-a spus cu ferocitate, apoi şi- 
a trecut mâna peste faţă şi după aceea s-a şters de 


324 


blugi. Trebuie să te mişti. Porneşte! 

Existau scări, trebuiau să existe. Și ele se aflau 
undeva, acolo, printre cocoaşele negre ale 
turbinelor. Care erau mai înalte decât pietrele mari 
de pe dealul pe care îl dusese domnul Cameron. 
Acel gând l-a făcut să se mai liniştească; pietrele îl 
speriau mai mult. Chiar dacă zgomotul puternic și 
grav pe care îl scoteau turbinele îi făcea oasele să 
vibreze, el nu pătrundea în adâncul oaselor. 

Singurul lucru care îl împiedica să se întoarcă în 
tunel şi să spere că cineva îl va găsi mâine- 
dimineaţă era acel... ceva de acolo. Nu voia să fie 
aproape aşa ceva. 

Nu şi-a mai auzit bătăile inimii. Zgomotul din 
camera turbinelor era prea puternic pentru a auzi 
altceva. Cu siguranţă nu se auzea gândind, dar 
scara trebuia să fie în apropiere de acele ferestre. 
Aşa că a mers pe pipăite, stând cât mai departe de 
cele două cocoaşe întunecate care ieșeau din 
podea. 

Abia când a descoperit uşa şi a deschis-o, iar 
apoi a căzut în casa scărilor, care era luminată, s-a 
întrebat dacă nu cumva domnul Cameron era acolo 
sus, așteptându-l. 

ÎNTOARCEREA LA LALLYBROCH 


Roger şi-a croit cu greu drum spre culmea 
pasului montan, bolborosind în surdină (aşa cum 
făcuse cât parcursese ultimii kilometri): 


Dacă ai fi văzut drumul ăsta înainte de a fi 
făcut, eu sper 

Că l-ai binecuvânta pe generalul Wade 
ridicând o mână spre cer. 


Generalul irlandez Wade rămăsese doisprezece 
ani în Scoţia construind cazărmi, poduri şi drumuri 
pe tot întinsul ţării, iar dacă acele versuri 
admirative nu fuseseră gravate în piatră pe una 
dintre şoselele construite de el, acest lucru ar fi 
trebuit făcut, a gândit Roger. Alesese unul dintre 
drumurile construite de general în apropiere de 
Craigh na Dun, şi aşa a putut merge cât de repede 
l-au dus picioarele, până a ajuns la câţiva kilometri 
de Lallybroch. 

Acei ultimi kilometri nu se bucuraseră de atenția 
lui Wade. Un drumeag presărat de stânci și mici 
mlaștini noroioase, cotropit de arbuşti crescuţi des, 
ducea prin pasul abrupt care dădea spre — și proteja 
— Lallybroch. Porţiunile de pantă de mai jos erau 
împădurite cu fagi, anini şi pini caledonieni solizi, 
dar acolo sus nu putea găsi nici umbră, nici 
adăpost, iar vântul puternic şi îngheţat l-a izbit 
permanent în timpul urcușului. 

Dacă scăpase, putea Jem să ajungă singur atât 
de departe? Roger şi Buck se uitaseră atent în 
apropiere de Craigh na Dun, sperând ca măcar 
Cameron să se fi oprit pentru a se odihni după 
chinurile trecerii, dar nu văzuseră niciun semn — 
nici măcar urma unui pantof de copil pe porțiunile 
înnoroite de teren. Roger venise singur, cât de 

repede putuse, se oprise pentru a bate la ușa 
oricărei locuinţe întâlnite în cale — şi nu erau multe 
de-a lungul acelui drum —, dar reuşise să se 
deplaseze repede. 

Inima îi bătea cu putere, şi nu doar din cauza 
efortului solicitat de urcuş. Cameron avea probabil 
un avans de cel mult două zile. Dacă Jem nu 
reuşise să scape şi să alerge spre casă... Cameron 
sigur nu va merge la Lallybroch. Dar unde se va 
duce? Va urma drumul cel bun, rămas acum cu 
șaisprezece kilometri în urmă, şi probabil se va 
îndrepta spre vest, către teritoriul neamului 
Mackenzie — dar de ce? 

— Jem! 

În timp ce mergea, striga din când în când, deși 
landele și munţii erau pustii, fund populați doar de 
iepuri şi nevăstuici, care nu scoteau niciun sunet. 
Altfel că auzea doar cârâielile corbilor şi tipetele 
câte unui pescăruş care zbura pe deasupra, ceea ce 
era o dovadă a oceanului aflat în depărtare. 

— Jem! a strigat el, ca și cum ar fi putut obține 
un răspuns doar pentru că avea nevoie de așa ceva, 
şi prin asta îşi închipuia că uneori auzea un țipăt 
slab drept răspuns. 

Însă când se oprea să tragă cu urechea, 
descoperea că era doar şuieratul vântului. Doar 
vântul, scheunând în urechile lui, ceea ce îl făcea 
să se simtă ca paralizat. Putea trece la zece pași de 
Jem fără să îl observe şi era conştient de asta. 

În ciuda îngrijorării, inima i-a tresăltat când a 
ajuns în culmea pasului și, în lumina care scădea, a 
văzut  Lallybroch dedesubt, cu clădirile sale 
tencuite în alb. Totul radia pace: verze de toamnă 
şi napi, aşezate în rânduri ordonate între zidurile 
din piatră, departe de oile care păşteau — exista o 
mică turmă într-o pajiște, pregătindu-se pentru a 
petrece noaptea acolo, arătând ca nişte ouă 
îmblănite într-un cuib de iarbă verde, precum coşul 
de Paște pregătit de un copil. 


327 


Gândul acesta l-a făcut să simtă un nod în gât 
când şi-a amintit de oribila iarbă din celofan, care 
se găsea pretutindeni, de Mandy, a cărei faţă era 
mânjită cu ciocolată, la fel ca tot ce se afla la doi 
metri în jurul ei, în timp ce Jem scria cu grijă 
„Pentru tati” pe un ou fiert tare cu o cariocă de 
culoare albă, după care stătea încruntat privind mai 
multe cutiuțe de culori, străduindu-se să decidă 
dacă albastrul sau violetul i se potrivea mai bine 
tăticului. 

— Doamne, fă să fie aici! a murmurat el 
încetișor şi s-a grăbit să coboare drumul plin de 
hârtoape, alunecând mereu pe pietrele dislocate. 

Curtea din faţa casei era curată, măceşul mare 
fusese toaletat pentru iarnă, iar cineva măturase 
treptele din faţa ușii. A avut brusc senzația că dacă 
ar deschide ușa şi ar intra, s-ar găsi în holul casei 
lui, unde pantofii roşu ai lui Mandy ar fi 
împrăștiați care încotro, unde atârna haina urâtă și 
din lână groasă a Briannei, plină de noroi şi 
păstrând mirosul deţinătoarei, de săpun, mosc şi 
cel de maternitate: lapte înăcrit, pâine proaspătă şi 
unt de arahide. 

— La naiba, a mormăit el, mai rămâne să plângi 
în prag. 

A bătut cu putere în uşă, iar un câine uriaşa 
apărut în goană de după colţul casei, lătrând ca 
acela din Baskerville”. Acesta s-a oprit în faţa lui, 
dar a continuat să latre, dând din capul mare 
încoace şi încolo ca un şarpe şi ciulindu-și 
urechile, astfel ca, dacă Roger ar face o mișcare 
greşită, să-l devoreze cu conștiința curată. 

Ca să nu riște, nu a făcut nicio mișcare, 
rămânând lipit de uşă și a strigat: 

— Ajutor! Vino să-ţi potoleşti câinele! 

A auzit pașii cuiva din casă, iar o clipă mai 
târziu uşa s-a deschis, iar Roger a fost cât pe ce să 
cadă în hol. 

— "Ţine-ţi botul, câine, a spus pe un ton 
îngăduitor un bărbat înalt şi brunet. Intră, domnule, 

şi nu-l lua în seamă. N-o să te înghită, c-a mâncat 
de seară. 

— Mă bucur să aud asta, domnule, şi-ţi 
mulțumesc preaplecat. 

Roger şi-a scos pălăria şi l-a urmat pe bărbat în 
umbra holului. Holul i se părea cunoscut, dalele 
podelei erau la fel, dar nu chiar atât de roase, 
lambriurile din lemn închis la culoare luceau, 
fiindcă fuseseră lustruite cu ceară. Într-un colţ al 
holului exista un cuier-pom, dar se deosebea de al 
lui, desigur; acesta era solid, din fier forjat, şi asta 
era bine, pentru că susținea o sumedenie de haine, 
şaluri, mantii şi pălării, care ar fi frânt o piesă de 
mobilier mai delicată. 

A zâmbit totuşi, gândindu-se la asta, apoi a 
încremenit, simțindu-se ca şi cum ar fi fost lovit 
puternic în piept. 

Lambriurile dinapoia cuierului arătau perfect, 
neatinse. Nici urmă de lovituri de sabie lăsate de 
soldații în amici roşii, nemulțumiți că nu îl 
găsiseră acolo pe stăpânul declarat proscris după 
Culloden. Acele tăieturi se păstraseră vreme de 
secole, încă erau acolo, înnegrite de timp, dar încă 
observabile când el deținuse — ba nu, când va 
deține acest loc, s-a corectat el mecanic. 

— „Păstrăm totul intact pentru copii, îl citase 
Bree pe unchiul lan. Le spunem: «Aşa sunt 
englezii.»” 

Nu a apucat să treacă peste acel şoc, pentru că 
bărbatul brunet închisese ușa după ce îi adresase 
câinelui câteva cuvinte ca să-l potolească şi s-a 
întors spre Roger, zâmbindu-i. 

— Bun-venit, domnule. lei cina cu noi? E 
aproape gata. 

— Da, cu plăcere, şi-ţi mulțumesc. Roger a 
făcut o  plecăciune, străduindu-se să imite 
manierele folosite în secolul al XVIII-lea. Eu... 
mă numesc Roger Mackenzie de Kyle din 
Lochalsh, a adăugat el, pentru că niciun om 
respectabil nu uita să-şi arate originile, iar 

Lochalsh era destul de departe, astfel că existau 
puține şanse ca acest om — dar cine era el? — să ştie 
acel loc. Nu avea purtarea unui servitor şi era puţin 
probabil ca el să cunoască locuitorii de acolo. 

Sperase ca omul să întrebe imediat: 
„Mackenzie? A, păi tu trebuie să fii tatăl micului 
Jem!” Însă nu s-a întâmplat asta; bărbatul i-a 
răspuns la salut şi i-a întins mâna. 

— Brian Fraser din Lallybroch, sluga ta, 
domnule. 


Preţ de o clipă, Roger nu a simțit absolut nimic. 
A auzit un clic slab, care i-a amintit de sunetul pe 
care îl face demarorul unui motor de maşină când 
bateria este descărcată și, dezorientat, a crezut că 
zgomotul este doar o iluzie din mintea lui. Apoi a 
coborât ochii spre câine care, dacă fusese 
împiedicat să îl mănânce, venise în casă şi mergea 
pe hol, iar ghearele lui scoteau acele sunete. 

Deci el a lăsat acele zgârieturi pe ușa 
bucătăriei, şi-a dat el seama, parcă ameţit când a 
văzut câinele lăsându-și greutatea pe uşa batantă 
de la capătul holului, apoi s-a grăbit să iasă după 
ce aceasta s-a deschis. 

— Domnule, te simţi rău? l-a întrebat Brian 
Fraser, care se uita la el cu sprâncenele ridicate în 
semn de îngrijorare. Apoi a întins o mână. Vino în 
bibliotecă şi stai acolo puţin. Să-ţi aduc ceva de 
băut? 

— Da... mulţumesc, a răspund Roger pe 
nerăsuflate. 

A avut impresia că genunchii îi vor ceda dintr-o 
secundă în alta, dar a reușit să-l urmeze pe 
stăpânul casei până într-o încăpere mică, biroul şi 
biblioteca lui. Propria lui bibliotecă. 

Rafturile arătau la fel, iar în spatele scaunului de 
la masă erau aceleași registre pe care Roger le 
frunzărise, înțelegând din notaţiile aproape şterse, 
viaţa fantomatică a celor din Lallybroch-ul de 
început. Acum registrele erau aproape noi, iar 

Roger s-a simţit el însuși o fantomă. Nu i-a plăcut 
defel acea senzație. 

Brian Fraser 1-a întins un pahar mic din sticlă, 
cu pereții groşi, pe jumătate plin cu alcool. 
Whisky, şi încă unul foarte bun. Mirosul lui a 
început să îl scoată din starea de şoc, iar arsura 
fierbinte a lichidului care s-a scurs pe esofagul lui 
a făcut uitată strânsoarea din gâtlej. 

Cum să pună întrebarea la care voia cu disperare 
un răspuns? Când? A aruncat o privire la tăblia 
biroului, dar nu a văzut nicio scrisoare pe jumătate 
încheiată, care să aibă şi dată, niciun almanah 
privind lucrările agricole pe care să se uite cu un 
aer nepăsător. Niciuna dintre cărțile de pe raft nu îl 
putea ajuta. Singura pe care a recunoscut-o a fost 
VIAŢA ȘI UIMITOARELE AVENTURI ALE LUI 
ROBINSON CRUSOE, DIN YORK, MARINAR, iar 
aceea fusese publicată în 1719. Ştia că ajunsese 
într-un alt an, mult mai târziu, deoarece casa în 
sine nu fusese construită în 1719. 

S-a silit să-și reprime valul de panică. Nu avea 
importanță; nu avea nicio importanţă dacă nu era 
vorba de timpul pe care îl anticipase — mai ales 
dacă Jem nu era acolo. Şi trebuia să fie. Trebuia. 

— Îmi cer iertare că îţi tulbur familia, a spus el 
după ce a aşezat paharul pe masă. Mi-am pierdut 
fiul şi am pornit în căutarea lui. 

— Ţi-ai pierdut fiul! a exclamat Fraser, făcând 
ochii mari de uimire. Fecioara să fie cu tine, 
domnule. Cum de s-a întâmplat asta? 

Era preferabil să spună adevărul, atât cât se 
putea, a gândit Roger, și, la urma urmelor, ce 
altceva putea spune? 

— A fost răpit acum două zile şi dus nu știu 
unde. Nu are decât nouă ani. Am motive să cred că 
omul care l-a luat provine din ținutul ăsta. N-ai 
văzut din întâmplare un bărbat înalt, brunet şi slab, 
călătorind împreună cu un băiat cu părul roșcat, 
cam atât de înalt? Şi-a lipit marginea mâinii pe 
propriul braţ, cam la opt centimetri deasupra 

cotului; Jem era înalt pentru vârsta lui, chiar mai 
înalt decât ar fi fost normal — însă Brian Fraser era 
şi el înalt, iar fiul lui... 

Un nou şoc l-a cutremurat pe Roger, care a 
gândit: Nu cumva Jamie era acolo? lar dacă era 
aşa, câți ani avea? Câţi ani avea când a murit Brian 
Fraser? 

Tulburat, Fraser a clătinat din cap. 

— Nu i-am văzut, domnule. Cum îl cheamă pe 
omul care ţi-a luat flăcăul? 

— Rob — Robert Cameron, aşa îl cheamă. Nu-i 
ştiu neamurile, a adăugat el, adoptând în mod 
firesc accentul pronunţat al lui Fraser. 

— Cameron... a murmurat Fraser, bătând 
darabana cu degetele pe tăblia biroului, în timp ce 
îşi încorda memoria. 

Mişcarea aceea a declanşat ceva în memoria lui 
Roger. Era doar o fantomă a gesturilor 
caracteristice ale lui Jamie când stătea pe gânduri — 
numai că Jamie, cu degetul blocat, făcea asta cu 
toate degetele odată, pe când tatăl lui lovea tăblia 
în succesiune, cu degetele unele după altele. 

A ridicat din nou paharul şi a mai luat o 
înghițitură, uitându-se cât se putea de normal la 
faţa lui Fraser, căutând asemănări. 

Acestea existau, dar erau subtile, cu precădere 
în înclinarea capului, postura umerilor şi ochi. Faţa 
se deosebea, cu falca pătrăţoasă, cu fruntea mai 
largă, iar ochii lui Brian Fraser erau căprui-închis, 
nu albaștri, însă forma lor era înclinată şi avea gura 
mare — aşa arăta şi Jamie. 

— Nu sunt mulţi din neamul Cameron decât 
aproape de Lochaber, a spus Fraser, clătinând din 
cap. Şi nu am auzit de niciunul care să cutreiere 
prin ținut. S-a uitat direct la Roger, nu acuzator, ci 
întrebător. De ce crezi că ar fi venit încoace? 

— Eu... A fost văzut, a spus brusc Roger. 
Aproape de Craigh na Dun. 

Asta l-a făcut pe Fraser să tresară. 

— Craigh na Dun, a repetat el, lăsându-se puţin 
pe spate şi în ochi i s-a ivit o expresie 
prevăzătoare. A... şi tu de unde vii, domnule? 

— De la Inverness, i-a răspuns Roger fără 
șovăială. L-am urmărit de acolo. Cât pe ce. A 
încercat din răsputeri să nu-şi aducă aminte că 
plecase în acea căutare pentru a-i găsi pe Cameron 
şi Jem chiar din locul în care se afla acum. Eu... 
un prieten... o rubedenie, a mers cu mine. L-am 
trimis să caute spre Cranesmuir. 

Ştirea că nu era nicidecum un nebun solitar a 
părut să-l convingă pe Fraser, care s-a retras în 
spatele biroului şi s-a ridicat în picioare, aruncând 
o privire pe fereastră, dincolo de care crengile unui 
măceș stăteau aplecate şi înclinate pe fundalul 
cerului care se întuneca. 

— Hmm. Ei bine, așteaptă puțin, domnule, şi 
vom vedea. E cam târziu şi nu vei putea merge 
prea mult până la căderea întunericului. Rămâi la 
cină cu noi şi-ţi vom da un loc să dormi peste 
noapte. Poate prietenul tău te ajunge din urmă cu 
veşti bune, ori vreunul dintre arendașii mei o fi 
văzut ceva. O să trimit mâine-dimineaţă pe cineva 
să se intereseze. 

Roger a simțit că îi tremurau picioarele de 
dorinţa de a se ridica și de a pleca imediat, oricum, 
de a face ceva. Însă Fraser avea dreptate: ar fi fost 
inutil — şi primejdios — să rătăcească prin munții 
din Highlands pe întuneric, să se rătăcească și, 
probabil, să fie prins de vreo furtună ucigătoare, 
lucru obișnuit în acea perioadă a anului. A auzit 
vântul şuierând tot mai tare, iar trandafirul urcător 
de afară bătea deja cu crengile în fereastră. Curând 
avea să plouă. Și Jem este afara în furtună? 

— Da, da. Îţi mulţumesc, domnule, a spus el. 
Eşti foarte amabil. 

Fraser l-a bătut ușor pe un umăr, a ieşit pe hol și 
a strigat: 

— Janet! Janet, avem un oaspete la cină! 

Janet? 

Fără să-şi dea seama, se ridicase în picioare şi a 
ieşit din birou în timp ce ușa bucătăriei s-a deschis, 
iar o siluetă măruntă şi zveltă s-a profilat pe 
lumina din bucătărie, ştergându-și mâinile de şort. 

— Fiica mea, Janet, domnule, a spus Fraser, 
trăgându-şi fiica spre lumina care scădea. I-a 
zâmbit cu afecțiune. El este domnul Roger 
MacKenzie, Jenny. Şi-a pierdut fiul pe aici, pe 
undeva. 

— Da? Fata s-a oprit, a făcut un soi de reverență 
şi ochii mari. Ce s-a întâmplat, domnule? 

Roger a povestit din nou pe scurt despre Rob 
Cameron și Craigh na Dun, însă în tot acel timp a 
fost dominat de dorința de a o întreba pe fată ce 
vârstă avea. Cincisprezece ani? Șaptesprezece? 
Douăzeci și unu? Era deosebit de frumoasă, având 
pielea albă şi curată, care părea să fi înflorit după 
ce stătuse în căldura din bucătărie, părul negru 
ondulat şi moale, legat la spate ca să nu îi cadă 
peste față și o siluetă de invidiat, drept care a făcut 
un efort să nu se uite prea insistent la ea. Dar 
lucrul cel mai tulburător era că, în ciuda feminității 
ei evidente, semăna uimitor de mult cu Jamie 
Fraser. Ar putea fi fiica lui, a gândit, dar după 
aceea s-a dojenit, dându-și din nou seama — și 
amintindu-şi cu o înțepătură în inimă care a fost 
cât pe ce să-l facă să cadă în genunchi — cine era 
de fapt fiica lui Jamie Fraser. 

Of Doamne, Bree! Oh, Isuse, ajută-mă. Oare o 
voi revedea vreodată? 

Şi-a dat seama că amuţise şi că se uita la Janet 
Fraser cu gura căscată. Se vedea însă că ea era 
obişnuită cu astfel de priviri din partea bărbaţilor, 
de aceea s-a uitat la el cu ochii uşor înclinați și i-a 
aruncat un zâmbet delicat şi modest. A spus că cina 
va fi servită peste câteva momente şi poate că tatăl 
ei îi va arăta unde este privata. După aceea, s-a 
întors spre hol, uşa mare s-a închis în urma ei, iar 
Roger a simţit că putea respira din nou. 

Mâncarea a fost simplă, dar îndestulătoare şi 
bine gătită, iar Roger a descoperit că l-a înviorat în 
mod miraculos. Nu era de mirare, pentru că nici 
nu-și amintea când mâncase ultima oară. 

Au stat în bucătărie, împreună cu două menajere 
pe nume Annie şi Senga şi un bărbat bun la toate, 
pe nume Tom McTaggart, care au împărțit 
mâncarea cu familia. Toţi voiau să afle cât mai 
multe despre Roger şi, deşi şi-au exprimat regretul 
pentru dispariția fiului, erau mai mult interesați să 
ştie de unde venea şi ce veşti le putea da. 

Asta l-a cam pus în încurcătură, deoarece nu 
avea idee în ce an se găsea (Brian a murit — 
Doamne, va muri — când Jamie avea nouăsprezece 
ani, iar dacă el se născuse în 1721 — ori în 1722? 
— şi era cu doi ani mai tânăr decât Jenny...) şi de 
aceea nu ştia ce se întâmpla în lume în ultima 
vreme. Dar a zăbovit puţin, povestindu-şi trecutul 
în amănunt — pe de o parte, acesta era un exemplu 
de bună creştere şi pe de alta, locul lui de naştere, 
Kyle din Lochalsh, era suficient de departe de 
Lallybroch, astfel încât membrii familiei Fraser să 
nu fi cunoscut oameni din acele locuri. 

Apoi, într-un târziu, a avut puţin noroc când 
McTaggart a spus că trebuia să se retragă pentru că 
avea de scos o pietricică dintr-o gheată, iar apoi a 
văzut unul dintre porci strecurându-se pe sub gard 
şi a plecat în fugă spre ţarc. S-a năpustit după porc, 
desigur, şi a reușit să-l prindă — însă în timp ce îl 
ducea târâş înapoi spre cocină, a văzut că celălalt 
porc trecuse şi el pe sub gard şi îi mânca liniștit 
gheata uitată pe pământ. 

— Asta e tot ce a mai lăsat scroafa! a spus el, 
scoțând din buzunar talpa mursecată, pe care a 
fluturat-o cu reproş către meseni. Şi cât a trebuit să 
mă lupt cu ea ca să i-o smulg dintre dinţi! 

— De ce te-ai mai chinuit? l-a întrebat Jenny, 
strâmbând din nas spre talpa murdară. Nu trebuia 
să te agiți, Taggie. Săptămâna viitoare îi sacrificăm 


335 


pe amândoi şi o să ai destulă piele ca să-ți faci o 
nouă pereche de încălțări. 

— Şi până atunci o să umblu descult? a întrebat 
McTaggart cu glas  morocănos. Dimineaţa 
pământul e înghețat, nu? Aş putea să răcesc şi să 
mor de pleurezie înainte ca porcul acela să 
mănânce ultimele lături, fără ca pielea lui să fie 
tăbăcită. 

Brian a râs şi a ridicat bărbia spre Jenny. 

— Nu cumva fratele tău a lăsat o pereche de 
încălțări când a plecat la Paris? Eu ţin minte că da, 
iar dacă nu le-ai dat săracilor, poate că Taggie o să 
le poarte o vreme. 

Paris. Făcând socoteli, Roger a acţionat cu 
frenezie. Jamie petrecuse aproape doi ani la Paris, 
la universite, şi revenise... dar când? Când avea 
optsprezece ani, a gândit el. Însemna că Jamie ar fi 
avut — adică va împlini — optsprezece ani în luna 
mai a anului 1739. Deci acum se afla în anul 
1737,1738 sau 1739. 

Reducerea incertitudinii l-a calmat într-o 
oarecare măsură și a reuşit să-şi pună mintea la 
treabă, pentru a analiza evenimentele istorice care 
se petrecuseră în acel interval, pe care să le ofere 
ca ştiri în cursul conversației: lucru absurd, 
deoarece primul lucru care i-a venit în minte a fost 
tirbuşonul care fusese inventat în 1738. Al doilea 
lucru a fost că la Bombay avusese loc un cutremur 
enorm în 1737. 

Cei care îl ascultau s-au arătat mai interesaţi de 
tirbuşon, pe care s-a văzut silit să îl descrie în 
amănunt — inventând din belşug, pentru că, de fapt, 
nu avea habar cum arăta acesta și a auzit murmure 
de înţelegere cu privire la locuitorii din Bombay, o 
scurtă rugăciune pentru sufletele celor striviți de 
dărâmăturile caselor şi aşa mai departe. 

— Dar unde e Bombay? a întrebat menajera mai 
tânără, ridicând din sprâncene şi trecându-și 
privirea de la un mesean la altul. 

— În India, i-a răspuns Jenny imediat, apoi şi-a 
împins scaunul în spate. Senga, du-te şi adu 
desertul. O să-ți arăt unde este India. 

Femeia a dispărut pe ușa batantă, iar agitația 
stârnită de strângerea veselei i-a oferit lui Roger 
câteva momente de liniște. Începuse să se simtă 
ceva mai degajat, să își găsească locul, deși încă 
era chinuit de îngrijorarea legată de Jem. Şi-a 
acordat câteva momente de gândire pentru William 
Buccleigh și pentru felul în care va interpreta el 
data sosirii lor. 

O mie șapte sute şi ceva... Isuse, la acea dată 
Buck nici măcar nu se născuse! Însă, la urma 
urmelor, ce importanță avea? s-a întrebat el. Nici 
el nu se născuse încă şi trăise foarte fericit într-o 
vreme anterioară datei lui de naştere, asta până 
când... Se putea ca apropierea de începutul vieții 
lui Buck să aibă vreo importanță? 

Ştia — ori credea că ştia — că nu poţi reveni la o 
dată din cursul propriei vieţi. Încercarea de a exista 
fizic în acelaşi timp cu tine însuţi nu era firească. 
Asta aproape că îl ucisese cândva; probabil că 
ajunseseră prea aproape de linia originală a vieții 
lui Buck, iar acesta se retrăsese cumva, luându-l pe 
Roger cu sine? 

Înainte de putea analiza implicaţiile acelui gând 
tulburător, Jenny s-a întors aducând o carte mare și 
groasă. S-a dovedit a fi un atlas colorat manual, cu 
hărți — unele surprinzător de precise, în multe 
cazuri — şi descrieri ale „Naţiunilor lumii”. 

— Mi l-a trimis fratele meu, de la Paris, i-a spus 
Jenny cu mândrie în glas, deschizând cartea la o 
pagină dublă care prezenta subcontinentul India, 
unde un cerc din stele care arăta Bombay-ul era 
înconjurat de mici desene înfățișând copaci, 
elefanți și ceva care, la o privire mai atentă, erau 
plante de ceai. El e la université la Paris. 

— Serios? Roger a zâmbit, asigurându-se că 
pare impresionat. Chiar era, cu atât mai mult cu cât 
şi-a dat seama de efortul şi cheltuiala pe care le 

presupuneau plecarea din acel loc muntos şi 
sălbatic până la Paris. De cât timp e acolo? 

— A, de aproape doi ani, i-a răspuns Brian. A 
întins o mână şi a atins pagina cu delicateţe. Îi 
ducem rău dorul, dar ne scrie des. Și ne trimite 
cărți. 

— O să se întoarcă peste puţină vreme, a 
intervenit Jenny, deşi a făcut-o cu un aer forţat de 
convingere. A spus că se va întoarce. 

Brian a zâmbit, deşi cam la fel de forţat ca 
Jenny. 

— Da. Eu aşa sper, a nighean. Dar cred că ştiu 
că poate a găsit lucruri care să îl țină departe o 
vreme. 

— Lucruri? Te referi la femeia aceea, de 
Marillac? a întrebat Jenny, cu o iritare evidentă în 
glas. Nu-mi place cum scrie despre ea. Nicidecum. 

— Ar putea nimeri şi mai rău când şi-ar alege o 
soție, fata mea. Brian a ridicat un umăr. Provine 
dintr-o familie bună. 

Jenny a scos din gâtlej un sunet greu de 
reprodus, ceea ce indica suficient respect faţă de 
tatăl ei ca să nu-şi exprime o părere mai 
cuprinzătoare despre „femeia aceea”, deşi opinia ei 
era deja formată. Tatăl ei a izbucnit în râs. 

— Fratele tău nu e chiar nătărău, a asigurat-o 
el. Nu cred că s-ar căsători cu o proastă sau cu o... 

Era evident că se ferise să spună „târfă” — 
buzele începuseră să formeze cuvântul —, dar nu a 
putut găsi un înlocuitor la vreme. 

— Desigur, a spus Jenny cu glas răstit. E-n stare 
să dea într-o pânză de păianjen cu ochii deschişi, 
dacă pânza aceea are un chip atrăgător şi un fund 
rotund. 

— Janet! 

Tatăl ei s-a străduit să pară şocat, dar nu a reușit 
nicidecum. McTaggart a hohotit fără sfială, iar 
Annie și Senga au chicotit înapoia mâinilor ținute 
în dreptul gurilor. Jenny i-a fulgerat pe toţi trei cu 

privirea, apoi s-a îndreptat de spate cu demnitate şi 
s-a adresat oaspetelui lor. 

— Aşadar, domnule Mackenzie, soția ta 
trăiește, sper, aşa e? Şi e mama copilului dispărut? 

— Dacă... A simţit că întrebarea îl loveşte drept 
în piept, apoi şi-a adus aminte de timpul în care se 
afla. Şansele ca o femeie să supravieţuiască unei 
naşteri erau reduse în multe locuri. Da. Da, ea e... 
în Inverness, cu fiica noastră. 

Mandy. Vai, copila mea scumpă. Mandy. Bree. 
Jem. Dintr-odată, enormitatea acestor lucruri l-a 
izbit pe neașteptate. Până în acel moment, reușise 
să ignore totul, pentru că se concentrase pe ideea 
de a-l găsi pe Jem, însă acum un vânt îngheţat 
şuiera prin rămle din inima lui, făcute de şansele 
nesigure. Era posibil să nu-i mai revadă niciodată 
pe niciunul. lar ei nu vor putea afla ce s-a 
întâmplat cu el. 

— A, domnule, a şoptit Jenny, aplecându-se 
pentru a-și lăsa o mână pe braţul lui, având ochii 
larg deschişi de groază față de ceea ce stârnise. 
Vai, domnule, îmi cer iertare! N-am vrut să... 

— Nu-i nimic, a reuşit Roger să spună, forțând 
cuvintele prin laringele care îl durea, făcându-le să 
sune ca nişte hârâieli. Eu... 

A făcut un gest cu o mână în semn de scuză şi a 
ieșit împleticindu-se. S-a dus prin antreul din 
spatele casei şi s-a trezit afară, în întuneric. 

Pe culmile munţilor exista o dungă îngustă de 
lumină, acolo unde norul nu se aşezase pe deplin, 
dar curtea era cufundată în umbre adânci, iar 
vântul care i-a şters faţa a adus cu sine miros de 
ploaie. Tremura, dar nu de frig, şi s-a aşezat brusc 
pe piatra mare şi rece de lângă poteca unde 
obișnuiau să scoată cizmele de cauciuc din 
picioarele copiilor când era noroi. 

Și-a lăsat coatele pe genunchi şi, copleșit de 
gânduri, şi-a luat faţa între palme. Nu se simţea 
doborât doar de situația în care se găsea, ci de 
situația celor din casă. Jamie Fraser avea să revină 

curând. Şi, la scurt timp după aceea, va sosi după- 
amiaza în care soldații cu tunici roşii vor mărşălui 
în curtea de la Lallybroch, descoperindu-i singuri 
pe Janet şi pe servitori. Şi se va pune în mișcare 
şirul de evenimente care se va încheia cu moartea 
lui Brian Fraser, lovit de apoplexie în timp ce va 
urmări cum singurul lui fiu va fi biciuit până la 
moarte, cel puţin așa va crede el. 

Jamie... Roger s-a cutremurat văzându-l în 
minte nu pe dominatorul lui socru, ci pe tânărul 
plin de voie bună care, între atracțiile vieţii 
pariziene, nu uita să îi trimită cărți surorii lui. 
Care... 

A început să plouă temeinic şi, în câteva 
secunde, faţa îi şiroia de apă. Măcar aşa nimeni nu 
îşi va da seama că a plâns de disperare. Nu pot 
împiedica nimic, a gândit el. Și nu le pot spune ce 
îi aşteaptă. 

Din întuneric a apărut o siluetă uriașă, ceea ce l- 
a făcut să tresară, iar câinele s-a rezemat greu pe 
el, cât pe ce să îl dea jos de pe piatra pe care stătea. 
Fornăind consolator, câinele şi-a împins botul 
mare şi păros în urechea lui, udându-l şi mai mult 
decât ploaia. 

— Isuse, ce faci, câine? a spus el aproape 
râzând, în ciuda gândurilor sumbre. Dumnezeule. 

A prins în braţe animalul masiv, care mirosea a 
câine ud, şi şi-a lăsat fruntea pe gâtul lui masiv, 
simțind un început de alinare. 

Câtva timp nu s-a mai gândit la nimic şi s-a 
simțit nespus de ușurat. Treptat însă, gândurile au 
revenit. Poate nu era adevărat că lucrurile — 
trecutul — nu puteau fi schimbate. Nu lucrurile 
mari, poate, nu regi şi bătălii. Dar poate — doar 
poate — lucrurile mărunte puteau fi schimbate. 
Dacă nu avea cum să abordeze subiectul în mod 
direct, spunându-i lui Fraser de la Lalybroch ce 
nenorociri aveau să se abată asupra lor, probabil că 
îi putea sugera ceva, transmiţându-i un avertisment 
care să împiedice... 

Şi dacă o făcea? ÎI vor asculta? Va muri acel om 
de treabă de apoplexie în orice caz, din cauza 
vreunei slăbiciuni din creierul lui care se va 
manifesta într-o zi, când se întoarce de la hambar? 
Dar asta îi va face pe fiul şi pe fiica lui să trăiască 
în siguranţă. Şi atunci, ce? 

Va rămâne Jamie la Paris și se va căsători cu 
franţuzoaica aceea cu care flirta? Se va întoarce să 
trăiască în pace la Lallybroch pentru a purta de 
grijă proprietăţii şi surorii lui? 

În orice caz, nu va călători prin apropiere de 
Craigh na Dun peste cinci sau şase ani, urmărit de 
soldați englezi, rănit, şi având nevoie de ajutorul 
unui călător în timp care tocmai ieșea din pietre. 
Iar dacă nu o întâlnea pe Claire Randall... Bree, a 
gândit el. Of, Isuse. Bree. 

A auzit un sunet venind din spatele lui — se 
deschisese ușa casei — şi fasciculul de lumină 
aruncat de un felinar a căzut pe poteca din 
preajmă. 

— Domnule MacKenzie? Brian Fraser ieşise în 
noapte. Domnule, te simți rău? 

— Dumnezeule, a şoptit el, ţinând strâns 
câinele. Spune-mi ce să fac. 

LUMINI, ACŢIUNE Și SIRENE 


Uşa din capul scării era încuiată. Jem a bătut în 
ea cu pumnii, cu picioarele şi a strigat. Simţea acel 
lucru în urma lui în întuneric, iar senzația lui i se 
furişa pe spinare, ca şi cum ar fi venit să-l înșface, 
iar acel gând l-a speriat atât de tare încât a urlat ca 
un nebun şi s-a aruncat de câteva ori în ușă, şi... 

Aceasta s-a deschis brusc, iar el a căzut lat pe 
podeaua acoperită cu linoleum murdar, presărat cu 
urme de încălțăminte şi chiştoace de țigară. 

— Ce naiba — cine eşti, flăcăule, și, pentru 
numele Domnului, ce căutai acolo? Un bărbat cu 
mâini mari l-a prins de un braţ și l-a ridicat în 
picioare. Jem era lipsit de suflu după ce urlase atât 
de mult și aproape că scâncea de ușurare, astfel că 
a avut nevoie de un minut ca să-şi amintească cine 
era. 

— Jem. Şi-a înghițit nodul din gât şi a clipit ca 
să-şi ferească ochii de lumina supărătoare, după 
care şi-a şters faţa cu o mânecă. Jem MacKenzie. 
Mama mea... A rămas mut când şi-a dat seama că 
nu îşi amintea numele mic al mamei. Lucrează aici 
când şi când. 

— O ştiu pe mama ta. N-am cum să confund 
părul ăla, flăcăraş. 

Bărbatul care îl ridicase în picioare era agent de 
pază; aşa scria pe ecusonul de pe mâneca 
uniformei lui. Și-a înclinat capul într-o parte și în 
alta, măsurându-l pe Jem, iar lumina s-a reflectat 
din chelia și din ochelarii lui. Lumina provenea din 
niște tuburi lungi din tavan despre care tata îi 
spusese că erau lămpi fluorescente; scoteau un 
bâzâit şi i-au adus aminte de lucrul din tunel, de 
aceea s-a întors şi a împins uşa, care s-a închis cu 
un zăngănit. 

— Bărete, eşti urmărit de cineva? 

Agentul de pază a întins o mână spre clanţa ușii, 
iar Jem s-a lipit strâns de ușă. 

— Nu! Simţea acel lucru acolo, dincolo de ușă. 
Pândind. Agentul s-a încruntat spre el. Eu... doar 
că acolo e întuneric. 

— Ai fost jos, în întuneric? Cum de-ai ajuns 
acolo? Şi unde e mama ta? 

— Nu știu. 

Jem a început să se teamă. Cu adevărat. Pentru 
că domnul Cameron îl închisese în tunel, pentru ca 
el să poată pleca undeva. Şi probabil că plecase 
spre Lallybroch. 

— Domnul Cameron m-a lăsat acolo, a spus el 
pe nerăsuflate. Trebuia să mă ducă să-mi petrec 
noaptea cu Bobby, numai că m-a dus la Craigh na 
Dun, iar apoi m-a dus la casa lui şi m-a încuiat 
peste noapte într-o cameră, iar a doua zi dimineață 
m-a adus aici şi m-a închis în tunel. 

— Cameron — cum adică, Rob Cameron? 
Agentul de pază s-a lăsat pe vine pentru a ajunge 
față în faţă cu Jem și s-a încruntat. De ce? 

— Nu știu. 

Să nu spui asta nimănui, îl stătuise tata. Jem şi-a 
înghițit cu greu nodul din gât. Putea spune că 
domnul Cameron îl dusese pe dealul de la Craigh 
na Dun, spre pietre şi îl împinsese în una. Dar nu 
trebuia să spună ce se întâmplase atunci, aşa cum 
nu îi putea spune nici domnului MacLeod — pentru 
că aşa scria pe ecuson, JOCK MACLEOD - ce era 
acel lucru lucitor din tunel. 

Domnul MacLeod a scos un sunet din gâtlej 
care sugera că rămăsese pe gânduri, a clătinat din 
cap şi s-a ridicat în picioare. 

— În fine, ar fi de preferat să-i chemăm pe 
părinții tăi ca să vină şi să te ducă acasă, bine. Ei 
vor hotărî dacă este cazul să se adreseze poliției. 

— Te rog, a spus Jem, simțind că îl lasă 
genunchii la gândul că mama și tata vor veni să îl 
ia de acolo. Da, te rog. 

MacLeod l-a dus într-un mic birou, i-a dat o 
doză călduță de Coca Cola şi i-a spus să se aşeze și 
să-i spună numărul de telefon al părinților. A sorbit 
din băutură, simțindu-se imediat mult mai bine, și 
l-a urmărit pe MacLeod rotind discul pentru 
formarea numerelor de telefon. O pauză, apoi Jem 
a auzit telefonul sunând la celălalt capăt al firului. 
Bip-bip... bip-bip... bip-bip... 

În birou era cald, însă Jem a început să simtă 
rece la față şi mâini. Nimeni nu răspundea la acel 
apel telefonic. 

— Poate dorm, a spus el, reprimându-şi un 
râgâit provocat de suc. 

Domnul MacLeod i-a aruncat o privire din 
lateral şi a clătinat din cap, a aşezat receptorul în 
furcă, după care l-a ridicat şi, cerându-i din nou lui 
Jem să-i spună numărul, l-a format. 

Bip-bip... bip-bip... 

Jem se concentra atât de mult asupra dorinţei ca 
receptorul telefonului de acasă să fie ridicat de 
cineva încât nu a observat nimic altceva decât în 
clipa în care MacLeod a întors capul pe neașteptate 
spre uşă şi a părut surprins. 

— Ce...? a făcut agentul de securitate, după 
care a urmat un pocnet înfundat, ca atunci când 
vărul lan nimerea o căprioară cu o săgeată, iar 
domnul MacLeod a scos un sunet groaznic şi a 
căzut de pe scaun direct pe podea, iar scaunul s-a 
îndepărtat, rostogolindu-se cu zgomot. 

Jem nu şi-a amintit cum de s-a ridicat, dar s-a 
trezit stând lipit de un dulap, strângând doza de 
Cola atât de tare încât lichidul din ea a ţâşnit și i-a 
udat degetele cu spumă. 

— Băiete, tu vii cu mine, a spus bărbatul care îl 
lovise pe MacLeod. 

Avea în mână ceva ce Jem a socotit că era o 
măciucă scurtă, deşi nu văzuse niciodată aşa ceva. 
Nu s-a putut clinti, cu toate că voia asta. 

Bărbatul a scos un sunet care i-a trădat 
nerăbdarea, a păşit peste domnul MacLeod de 

parcă acesta ar fi fost un sac de gunoi și l-a prins 
pe Jem de o mână. Îngrozit pur şi simplu, Jem l-a 
muşcat puternic de mână. Omul a scos un țipăt şi i- 
a eliberat mâna, iar Jem i-a aruncat doza de Cola 
drept în faţă. lar când omul s-a lăsat în Jos, a trecut 
pe lângă el, a ieşit din birou şi a pornit în goană 
de-a lungul holului, pentru a-şi salva viaţa. 


Se făcuse târziu; au depăşit tot mai puţine 
mașini pe drum, iar Mandy începuse să moţăre. 
Masca de prințesă a şoarecilor îi ajunsese în 
creștetul capului, iar mustățile improvizate se 
înălțau ca nişte antene. Văzând asta, în oglinda 
retrovizoare, Brianna a avut o viziune a lui Mandy 
drept o minusculă stație radar care scana peisajul 
sărăcăcios pentru a detecta semnalul slab emis de 
Jem. 

Va reuși? A scuturat din cap, nu pentru a alunga 
ideea, ci pentru a-și ajuta mintea să nu iasă cu totul 
din realitate. Adrenalina stârnită mai devreme de 
furie şi groază se topise; mâinile îi tremurau uşor 
pe volan, iar întunericul din jur părea necuprins, un 
vid uriaş care le va înghiţi într-o clipă dacă înceta 
să conducă, dacă luminile firave ale farurilor s-ar 
fi stins... 

— Cald, a murmurat Mandy, cu glas somnoros. 

— Ce-ai spus, scumpo? 

Auzise foarte bine, dar era prea hipnotizată de 
efort ca să rămână cu ochii la drum și, în același 
timp, să înțeleagă totul în mod conştient. 

— Cald... 

Iritată, Mandy s-a înălţat de spate. Legăturile 
din sfoară ale măștii 1 se prinseseră în păr, de aceea 
a scos un țipăt slab și ascuțit când tras de ele. 

Brianna a oprit cu grijă pe marginea şoselei, a 
tras frâna de mână şi, întinzând o mână în spate, a 
început să desfacă masca. 

— Vrei să spui că mergem spre Jem? a întrebat 
ea, având grijă să nu îi tremure glasul. 

— Înâm. Scăpată de mască, Mandy a căscat 
copios şi a întins o mână spre geamul maşinii. 
Mda. 

Apoi şi-a aşezat capul pe braţe şi, pe jumătate 
adormită, a scâncit. 

Bree şi-a înghițit nodul din gât, a închis ochii, 
apoi i-a deschis, uitându-se cu atenţie în direcția 
indicată de Mandy. Nu era niciun drum... Ba era 
ȘI, simțind un firicel de apă înghețată scurgându-i- 
se pe spinare, a văzut o placă de culoare cenuşie, 
pe care scria: DRUM DE SERVICIU. INTERZIS 
ACCESUL PUBLICULUI. COMISIA 
HIDROELECTRICĂ A SCOȚIEI DE NORD. 
Barajul de la Loch Errochty. Tunelul. 

— La naiba! a spus Brianna şi a apăsat pe 
pedala de acceleraţie, uitând să elibereze frâna de 
mână. Mașina a făcut un salt înainte şi s-a oprit, iar 
Mandy s-a ridicat în capul oaselor, cu ochi sticloşi 
şi mari ca ai unei bufniţe surprinse de soare. 

— Am ajuns deja acassă? 


Jem a gonit de-a lungul holului și s-a azvârlit 
spre uşa batantă de la capătul lui, dar atât de tare 
încât a patinat până la palierul de cealaltă parte, 
astfel că a căzut pe trepte, rostogolindu-se și 
lovindu-se, după care, ameţit, a ajuns la baza 
scării. 

A auzit zgomotul paşilor celui care îl urmărea, 
apropiindu-se cu rapiditate şi, scoțând un țipăt 
scurt de groază, s-a ridicat în patru labe și a dat 
roată celui de-al doilea palier şi s-a lansat cu capul 
în jos, alunecând pe burtă câteva trepte, după care 
s-a rostogolit în josul celorlalte câteva trepte. 

Plângea de spaimă, respira greu şi se străduia să 
nu facă zgomot, apoi s-a ridicat cu greu în 
picioare, îl dureau toate. Însă ușa era importantă: 
trebuia să iasă de acolo. A alergat împleticindu-se 
prin lobby, unde singura lumină care se vedea prin 
fereastra din sticlă era cea din locul în care stătea 

recepționerul. Omul se apropia; l-a auzit 
blestemând la baza scării. 

Uşa principală avea un lanţ petrecut printre bare. 
Ştergându-și lacrimile de o mânecă şi privind cu 
disperare în jur, Jem a revenit în goană spre 
recepţie. IEŞIRE DE URGENŢĂ - acolo era, 
semnul roşu de deasupra unei uși de la capătul 
celălalt al unui coridor scurt. Bărbatul s-a năpustit 
în lobby şi l-a văzut. 

— Vino încoace, ticălos mic! 

Jem s-a uitat în jur, a apucat primul lucru pe 
care l-a văzut, care era un scaun cu rotile, şi l-a 
împins cât a putut de tare spre lobby. Bărbatul a 
scos o înjurătură și a sărit într-o parte, iar Jem a 
alergat spre ușă şi s-a aruncat asupra ei, ieşind în 
noapte odată cu urletul sirenelor şi al luminilor 
orbitoare ale unor reflectoare. 


— Ce se-ntâmplă, mami? Mami, mi-e frică, mi- 
e frică! 

— ŞI crezi că mie nu mi-e frică? a spus Brianna 
în surdină, simţindu-și inima în gâtlej. E-n regulă, 
scumpo, a spus ea tare, apăsând pedala de frână. 
Mergem să-l găsim pe Jem. 

Maşina a încetinit şi s-a oprit pe pietriș, iar ea a 
sărit pe sol, dar a șovăit un moment, dorind să se 
năpustească spre clădire, unde sirenele urlau și 
luminile se aprindeau şi se stingeau deasupra unei 
uşi deschise din lateral, dar se temea să o lase pe 
Mandy singură în mașină. A auzit și iureşul apei 
care cobora pe canalul deversor. 

— Vino cu mine, scumpo, a spus ea, 
desfăcându-i centura de scaun. Hai, uite, te duc eu 
în braţe... 

În timp ce a spus acestea, s-a uitat încoace şi 
încolo, de la lumini spre întuneric, având fiecare 
nerv încordat la maximum care îi spunea că fiul ei 
era acolo, aici, trebuia să fie... apa care se 
scurgea... Şi s-a îngrozit la gândul că Jem ar putea 
cădea în canalul deversor sau în tunelul de serviciu 

— Dumnezeule, de ce nu venise aici de la început? 
Sigur că Rob Cameron l-ar fi lăsat acolo, pentru că 
avea cheile... dar luminile, sirenele...? 

Aproape că ajunsese — alergând, împiedicată 
puţin de cele cincisprezece kilograme ale copilei — 
când a văzut un bărbat mătăhălos pe marginea 
drumului, croindu-și drum prin tufișuri şi având în 
mână o bâtă sau ceva şi înjurând cumplit. 

— Ce faci acolo? a răcnit Brianna. 

Alarmată din nou, Mandy a scos un țipăt ca o 
maimuţă opărită, iar omul a tresărit şi s-a rotit spre 
ele cu bâta ridicată. 

— Ce dracu cauţi aici? a spus el, atât de 
surprins, încât a vorbit aproape normal. Trebuia să 
fii... 

Bree a lăsat-o jos pe Mandy. Aşezând-o în 
spatele ei, s-a pregătit să îl atace pe bărbat şi să-l 
facă bucăți, dacă era nevoie. Intenția ei era 
evidentă, de aceea omul a aruncat bâta şi a dispărut 
brusc în întuneric. 

Apoi luminile intermitente au măturat drumul de 
acces, iar Brianna şi-a dat seama că nu doar 
înfățișarea ei fioroasă îl înspăimântase pe bărbat. 
Mandy stătea agăţată de un picior al ei, prea 
speriată ca să mai urle. Bree a ridicat-o şi a bătut-o 
liniştitor pe spate, după care s-a întors cu fața către 
cei doi poliţişti care înaintau precauți spre ea, 
având bastoanele pregătite. A simțit că i se înmoaie 
picioarele şi a avut senzația că visează, pentru că 
lucrurile apăreau şi dispăreau în faţa ochilor ei la 
fiecare aprindere şi stingere a reflectoarelor. 
Zgomotul produs de năvala tonelor de apă îi asalta 
urechile. 

— Mandy, a spus ea lipindu-şi buzele de părul 
ei buclat şi cald, având vocea aproape acoperită de 
vuietul sirenelor. Îl simţi pe Jem? Te rog să-mi 
spui că-l simţi. 

— Sunt aici, mami, a auzit o voce pierită, 
venind din spatele ei. 

Convinsă că avea halucinaţii, a ridicat o mână 
spre poliţişti pentru a-i opri şi s-a rotit încet. Jem 
stătea pe drumul de acces, la aproape doi metri 
depărtare, şiroind de apă, cu hainele pline de 
frunze moarte şi legănându-se ca un beţiv. 

Apoi Brianna s-a așezat cu picioarele desfăcute 
pe pietriș, strângând cu fiecare mână câte un copil, 
străduindu-se să nu tremure, pentru ca ei să nu îi 
simtă tulburarea. Cu toate astea nu a început să 
suspine decât după ce Jemmy şi-a ridicat fața plină 
de lacrimi de pe umărul ei şi a întrebat: 

— Unde-i tata? 


349 


31 


STRĂLUCIREA OCHILOR UNUI 
CĂLUŢ 


DE LEMN 


Fără să întrebe, Fraser a turnat pentru fiecare 
câte un păhărel de whisky care avea o aromă de 
fum. Faptul că bea în compania cuiva era liniştitor, 
indiferent cât de prost ar fi fost whisky-ul. Sau cât 
de neplăcută ar fi fost compania. Însă whisky-ul 
din acea sticlă era deosebit de bun, iar Roger s-a 
arătat recunoscător, atât pentru băutură, cât şi faţă 
de cel care i-o dăduse, deoarece sentimentul 
liniştitor care se înălța din pahar și îl ispitea era ca 
un duh care iese dintr-o sticlă. 

— Slàinte, „noroc”, a spus el, ridicând paharul, 
şi l-a văzut pe Fraser uitându-se la el cu un interes 
neașteptat. 

Dumnezeule, ce spusese? Acela era un cuvânt 
care avea o pronunție aparte, în funcție de locul 
din care proveneai — oamenii din Harris şi Lewis îl 
pronunțau S/ân-ya, iar mai la nord semăna cu 
Slânj. El folosise pronunția pe care o învățase în 
Inverness; era grav că spusese că venea din alt 
ținut? Nu voia ca Fraser să îl socotească mincinos. 

— A chompanaich, „camaradul meu”, cu ce te 
ocupi? l-a întrebat Fraser după ce a luat o gură de 
whisky, închizând ochiu în semn de respect faţă de 
băutură, apoi deschizându-i şi privindu-l curios pe 
Roger — curiozitate amestecată cu o oarecare 
precauție, deoarece părea să se teamă că oaspetele 
se va supăra. Am învăţat să recunosc meseria 
oamenilor după îmbrăcăminte și purtări — deşi prin 
locurile noastre nu întâlneşti oameni cu totul 
neobișnuiți. A zâmbit discret spunând asta. Iar 

căruțașii, căldărarii şi ţiganii nu sunt greu de 
recunoscut. Tu nu eşti unul dintre aceştia. 

— Am ceva pământ, i-a spus Roger. 

Se aştepta la o întrebare şi avea răspunsul 
pregătit — dar s-a simțit ispitit să mai spună ceva. 
Să spună adevărul, atât cât îl înţelegea el. 

— Mi-am lăsat soţia să se ocupe de proprietate 
cât sunt plecat în căutarea fiului nostru. În afară de 
asta... a ridicat scurt dintr-un umăr. Am fost 
instruit ca preot. 

— A, da? Fraser s-a lăsat puţin pe spate şi l-a 
măsurat cu un interes sporit. Mi-am dat eu seama 
că eşti un om educat. Credeam că ești educator sau 
funcționar — poate chiar avocat. 

— Am fost educator şi funcționar, a spus Roger 
zâmbind. Încă nu m-am ridicat — sau decăzut într- 
atât — ca să practic dreptul. 

— Asta e bine, a spus Fraser, sorbind din pahar 
şi aproape zâmbind. 

Roger a înălțat din umeri. 

— Legea e o putere coruptă, dar una acceptabilă 
pentru oameni, din cauză că a apărut de la oameni 
— e o cale de a rezolva lucrurile, cam atât se poate 
spune despre ea. 

— Şi nu greşești vorbind despre ea, l-a aprobat 
Fraser. Legea e un rău necesar — nu ne putem 
descurca fără ea. Dar nu crezi că e un înlocuitor 
nefericit pentru conștiință? Vorbind ca un preot, 
vreau să zic. 

— Fi bine... da. Aşa cred şi eu, a spus Roger, 
oarecum surprins. Ar fi mult mai bine ca oamenii 
să se poarte frumos unii cu alţii, în conformitate 
cu... în fine, cu principiile dumnezeiești, dacă-mi 
ierți exprimarea. Dar, în primul rând, ce trebuie să 
facem dacă există oameni pentru care Dumnezeu 
nu contează și, în al doilea, dacă există oameni — și 
asta se întâmplă întotdeauna — care nu deţin o 
putere mai mare decât cea proprie? 

Interesat, Fraser a dat aprobator din cap. 

— Da, în fine, e adevărat că nici cea mai curată 
conștiință nu îi este de folos celui care nu vrea să o 
ia în seamă. Dar ce se întâmplă când conştiinţa le 
spune altceva oamenilor de bună credinţă? 

— Precum în disputele politice, vrei să zici? 
Sprijimitorii Stuarţilor față de ce ai... Casei de 
Hanovra? 

Rostise nişte cuvinte nedorite, dar asta avea să îl 
ajute probabil să afle în ce an se găsea, şi nu 
intenționa să spună altceva care să lase impresia că 
avea vreun interes personal privind cele două 
facțiuni. 

Pe fața lui Fraser au apărut o serie de expresii, 
începând cu cea de surprindere, până la un uşor 
dispreţ, sfârșind printr-una de tristeţe pe jumătate 
amuzată. 

— Chiar aşa, l-a aprobat el. În tinereţe, am 
luptat pentru Casa Stuarţilor şi, cu toate că n-aş 
putea spune că atunci nu a fost vorba de conştiinţă, 
asta nu m-a prea ajutat prea mult pe câmpul de 
bătălie. 

A strâmbat dintr-un colț al gurii, iar Roger a 
perceput din nou acel sunet, precum acela scos de 
o piatră azvârlită spre adâncurile propriei fiinţe, 
precum şi unduirile de recunoaștere care l-au 
răzbătut. Aşa proceda şi Jamie. Dar nu şi Brianna. 
ŞI nici Jem. 

Cu toate acestea, nu a avut timp să se gândească 
la asta, deoarece discuția se îndrepta în mod 
discret spre prăpastia unei invitaţii la dezvăluiri de 
ordin politic, şi nu putea face aşa ceva. 

— A fost vorba de bătălia de la Sheriffmuir? a 
întrebat el, făcând un efort să-şi ascundă 
curiozitatea. 

— Da, a spus Fraser, de-a dreptul surprins. S-a 
uitat cu suspiciune la Roger. Tu sigur n-ai fost 
acolo... dar poate ţi-a povestit tatăl tău, nu? 

— Nu, a spus Roger, simțind acel spasm de 
durere pe care 1-l producea orice aluzie la tatăl lui. 

De fapt, Fraser era cu doar câţiva ani mai în 
vârstă decât el, însă şi-a dat seama că acesta îl 
socotea mai tânăr cu zece ani decât era în realitate. 

— Eu... am auzit un cântec despre lupta asta. 
Erau doi păstori pe un deal, care discutau despre 
lupta asta — şi se certau în legătură cu învingătorul. 

Asta l-a făcut pe Fraser să râdă. 

— Da, tot ce se poate! Şi noi am vorbit despre 
asta înainte de a termina de adunat răniții de pe 
câmpul de luptă. A luat încă o înghițitură de 
whisky şi, căutând să-și amintească, a plimbat-o 
prin gură. Bine, şi cum sună cântecul? 

Pregătit să cânte, Roger a inspirat adânc, apoi şi- 
a amintit. Fraser văzuse urma lăsată de ştreang pe 
gâtul lui şi dovedise destul de mult tact încât să nu 
facă nicio remarcă legată de ea, dar nu era nevoie 
să facă evidentă acea suferinţă. De aceea, a cântat 
primele versuri bătând cu degetele pe tăblia mesei, 
imitând ritmul tobei mari care era singurul 
acompaniament al acelui cântec. 


Venit-ai aici să scapi de luptă 

Ori să mâni oile cu mine? 

Ori ai fost la Sherramuir, 

Ori văzut-ai bătălia? 

Am văzut bătălia, ce-a fost grea, 

Și sânge roșu curgând prin şanţuri; 

De teamă, inima mea a tot suspinat, 
Auzind bufnetele şi văzând norii 

Și clanurile din păduri în straie de tartan, 


v n [8], 
Care se agățau de trei regate, omule. 


Cântecul i-a ieşit mai bine decât îşi închipuise, 
pentru că era mai mult intonat decât cântat, astfel 
că a reușit să îl încheie cu un icnet ciudat sau cu o 
tuse. Fraser a rămas vrăjit, uitând de paharul pe 
care îl ţinea în mână. 

— Vai, a fost grozav, domnule! a exclamat el. 
Cu toate că poetul tău are un accent cumplit de 
greu de înţeles. De unde e? 

— Ăă... cred că din Airshire. 

Copleşit de admiraţie, Fraser a clătinat din cap 
şi s-a rezemat de spătarul scaunului. 

— N-ai putea să mi-l scrii? a întrebat el, aproape 
sfios. Nu vreau să te silesc să mi-l cânți din nou, 
dar tare mult aş vrea să îl știu în întregime. 

— Da... sigur, a spus Roger, luat prin 
surprindere. În fine, cât de rău putea fi să lanseze 
poemul lui Robert Burns în lume cu câţiva ani 
înainte ca el să fi fost compus? Ştii pe cineva care 
să îl cânte folosind o tobă? Sună mai bine așa, cu 
toba care bubuie în fundal. 

Şi Roger a bătut darabana pe masă ca 
demonstrație. 

— A, sigur. 

Fraser a scotocit printr-un sertar al biroului și a 
găsit câteva foi de hârtie, majoritatea scrise. 
Încruntându-se, a mai căutat şi a ridicat o filă pe 
care a scos-o dintr-un teanc, după care a aşezat-o 
pe dos în faţa lui Roger, oferindu-i partea nescrisă. 

Roger a văzut pene de gâscă, destul de uzate, 
dar bine ascuţite, într-un vas de pe birou, precum 
şi o călimară, pe care Fraser a împins-o spre el cu 
un gest generos. 

— Prietenul fiului meu cântă bine — dar s-a 
făcut soldat, ceea ce e mare păcat. 

Pe faţa lui Fraser a trecut o umbră. 

— Oo, a spus Roger, scoțând un sunet cu limba 
în semn de înţelegere, făcând în același timp un 
efort să distingă scrisul care apărea vag prin foaia 
de hârtie. S-a înrolat într-un regiment Highlands? 

— Nu, a spus Fraser, părând puţin descumpănit. 

Oare existau deja regimentele Highlands? 

— A plecat în Franţa ca soldat mercenar. Plată 
mai bună, mai puţine pedepse prin biciuire decât în 
armată, aşa i-a spus tatălui său. 

Lui Roger i-a tresăltat inima în piept; da! Era o 
scrisoare, ori poate o notație într-un jurnal, dar 
indiferent ce ar fi fost avea o dată: 17... Era un 3? 
Aşa trebuie să fie, nu putea fi 8.173... putea fi 9 

sau 0, nu avea cum să vadă prin hârtie — nu, 
trebuia să fie 9, așadar 1739. A răsuflat ușurat. 
Undeva în octombrie 1739. 

— Probabil că e mai sigur aşa, a spus el, fiind 
doar pe jumătate atent la discuție după ce începuse 
să scrie cu pana. 

Trecuse ceva vreme de când nu mai scrisese 
folosind așa ceva, astfel că era cam stângaci. 

— Mai sigur? 

— Da, a spus el, în primul rând în ce priveşte 
bolile. Cei mai mulți soldați mor când sunt în 
armată din cauza bolilor, înţelegi? Din cauza 
aglomerației, pentru că trebuie să trăiască în barăci 
şi să mănânce raţii de armată. Cred că mercenarii 
au ceva mai multă libertate. 

Fraser a mormăit ceva despre „libertatea de a 
muri de foame”, dar a făcut-o în surdină. Bătea 
darabana în masă, străduindu-se să prindă ritmul în 
timp Roger scria. Era surprinzător de bun; până 
când a terminat de scris cântecul, îl cânta încet cu 
o voce plăcută de tenor și bătea ritmul foarte bine. 

Gândurile lui Roger erau împărțite între ceea ce 
scria şi senzaţia pe care i-o dădea scrisoarea de sub 
mâna lui. Aspectul și culoarea cernelii i-au amintit 
cu claritate de cutia din lemn, plină cu scrisori de- 
ale lui Jamie și Claire. A trebuit să își înfrâneze 
impulsul de a arunca o privire spre locul în care va 
fi păstrată aceasta pentru momentul când acea 
încăpere avea să fie a lui. 

El şi Brianna îşi repartizaseră scrisorile, citindu- 
le fără grabă — însă când Jem fusese răpit, toate 
acele calcule se năruiseră. Trecuseră în iureş prin 
toate scrisorile din cutie, căutând aluzii la Jem, 
orice indicație că ar fi putut scăpa de Cameron și 
îşi găsise drumul în siguranță spre bunicii lui. Dar 
nu găsiseră nicio vorbă despre Jem. Niciuna. 

Fuseseră atât de distraşi de acea activitate încât 
abia dacă băgaseră în seamă orice alte lucruri la 
care se refereau scrisorile, însă unele exprimări şi 
imagini încă îi pluteau prin minte, la întâmplare — 

unele dintre ele de-a dreptul tulburătoare. De 
exemplu, lan, unchiul Briannei, murise — lucru 
care trecuse aproape nebăgat în seamă. 

Dar nici la ei nu voia să se gândească în acele 
momente. 

— Fiul tău studiază dreptul la Paris? a întrebat 
Roger pe neaşteptate. 

A ridicat paharul proaspăt umplut de Brian şi a 
luat o gură. 

— Da, în fine, ar putea deveni un avocat bun, a 
recunoscut Fraser. E-n stare să te îngroape cu 
argumentele lui, trebuie să recunosc asta. Dar nu 
cred că are răbdare ca să profeseze avocatura sau 
să intre în politică. A zâmbit brusc. Jamie înţelege 
pe dată ce trebuie făcut şi nu înţelege de ce alții ar 
trebui să gândească altfel. Preferă să-i bată pe alții 
ca să-i convingă de dreptatea lui. 

Roger a râs cu mâhnire. 

— Înţeleg pornirea asta, a spus el. 

— A, bineînţeles. Fraser a dat din cap şi s-a lăsat 
puţin pe spate. Şi nu spun că uneori ăsta nu e lucru 
pe care să-l faci când şi când. Mai ales în 
Highlands. 

A făcut o grimasă, dar cu oarecare umor. 

— Aşa, deci. De ce crezi că acel Cameron ţi-a 
furat copilul? l-a întrebat Fraser fără menajamente. 

Roger nu a rămas surprins. Deşi se înțelegeau, 
ştiuse că Fraser se întreba cât de multe îi spusese 
Roger şi cât adevăr era în vorbele lui. 

— Am trăit o vreme în America, a spus Roger şi 
a simțit instantaneu un fior. Preţ de o clipă, s-a 
văzut în cabana mică şi confortabilă de pe Ridge, a 
văzut-o pe Brianna cu părul despletit și răsfirat pe 
pernă, alături de el, în pat, şi parcă a perceput 
răsuflănile copiilor înălțându-se ca o ceaţă dulce 
deasupra lor. 

— America! a exclamat Fraser uimit. Unde 
anume? 

— În colonia Carolina de Nord. Un loc bun, s-a 
grăbit Roger să adauge, dar nu lipsit de primejdii. 


356 


— Arată-mi şi mie un loc fără primejdii, a spus 
Fraser, dar a preferat să nu continue ideea. Şi acele 
pericole v-au făcut să vă întoarceţi? 

Amintindu-şi, Roger a simțit o strânsoare în 
gâtlej şi a clătinat din cap. 

— Nu, din cauza fetiţei mele — o cheamă 
Mandy, adică Amanda. S-a născut cu un defect la 
inimă, iar acolo nu erau doctori care să o trateze. 
Şi atunci ne-am... întors. Şi cât am rămas în 
Scoţia, soţia mea a moştenit ceva pământ, de aceea 
am rămas. Dar... 

A ezitat, gândindu-se cum să se exprime în 
continuare. Dar știind câte ceva despre trecutul lui 
Fraser şi despre istoria lui cu neamul MacKenzie 
de Leoch, acesta nu va fi tulburat din cale-afară de 
acea poveste. 

— Tatăl soţiei mele, a spus el cu precauţie, este 
un om de treabă — foarte bun —, dar de felul celor 
care... atrag atenția. Ei bine, mi-a spus cândva că 
tatăl lui i-a spus chiar că, fiind un bărbat masiv, alți 
bărbați îl vor pune la încercare — şi exact asta s-a 
întâmplat. 

Spunând acestea, a urmărit cu atenție fața lui 
Fraser, însă, în afară de tresărirea unei pleoape, nu 
a observat nicio reacție. 

— N-o să intru în toate amănuntele legate de 
această istorie — pentru că încă nu s-a întâmplat —, 
dar, pe scurt, socrul meu a rămas în posesia unei 
mari sume de bani în aur. Nu o consideră drept 
proprietatea lui, ci drept ceva lăsat în administrarea 
lui. Cu toate acestea, aurul există. Şi cum a fost 
păstrat în cel mai mare secret până acum... 

Fraser a scos un sunet care trăda înțelegerea, 
recunoscând dificultatea de a păstra secretul în 
astfel de condiţii. 

— Deci acest Cameron a aflat despre comoară, 
adevărat? Şi a crezut că o poate obține de la socrul 
tău luându-l captiv pe fiul tău? 

Gândindu-se la asta, sprâncenele negre ale lui 
Fraser au coborât. 

— Asta ar putea avea în minte. Însă, în plus, fiul 
meu știe unde este ascuns aurul. Era cu bunicul lui 
când a fost pus în siguranță. Doar ei doi au 
cunoştinţă de acel loc, iar Cameron a aflat că fiul 
meu ştie. 

— Aha, a făcut Brian, care s-a înălțat de spate 
un moment şi s-a uitat spre pahar. În cele din urmă, 
şi-a dres glasul şi a ridicat privirea, uitându-se 
direct în ochii lui Roger. Poate n-ar trebui să spun 
asta, dar probabil că te-ai gândit deja la aşa ceva. 
Dacă l-a luat pe băiat doar pentru că ştie unde este 
comoara... dacă eu aș fi un om rău, fără scrupule, 
cred că aş încerca să storc secretul de la el imediat 
ce l-aş avea în gheare. 

Roger a simţit răceala acelei sugestii ajungând 
în golul stomacului. Era ceva care se aflase 
undeva în mintea lui, deşi respinsese ideea. 

— Adică să-l silească să spună, iar apoi să-l 
ucidă. 

Fraser a făcut o grimasă care îi evidenția 
nefericirea. 

— N-am vrut să mă gândesc la asta, a spus el. 
Dar fără băiat, ce alt amănunt ar exista care să îl 
scoată în evidență? Un bărbat singur... ar putea 
călători încotro vrea, fără să fie prea mult băgat în 
seamă. 

— Da, a recunoscut Roger şi a simţit că nu mai 
poate respira. Da. Ei bine... nu a făcut asta. Îl 
cunosc puţin pe om. Nu cred că ar face aşa ceva, 
să uci... gâtlejul i s-a blocat brusc şi a tuşit violent. 
Să ucidă un copil, a încheiat el cu glas răgușit. N- 
ar face așa ceva. 

I-au oferit o încăpere de la capătul holului de la 
etaj. Când familia lui va locui aici, aceea va deveni 
camera de joacă a copiilor. S-a dezbrăcat, 
rămânând în cămașă, a stins lumânarea și s-a băgat 
în pat, ignorând cu hotărâre umbrele din colţurile 
camerei care păreau fantome ale unor cuburi uriașe 
de construcție, case pentru păpuși, un joc de-a 
cowboy şi table de scris. Fusta brodată gen Annie 

Oakley” a lui Mandy flutura spre colțurile ochilor 
lui. 

Simţea dureri din cap până în picioare, interne şi 
externe, însă panica stârnită de sosirea lui se 
stinsese. Dar nu avea importanță cum se simțea. 
Acum întrebarea era: ce va urma? El și Buck nu 
ajunseseră unde îşi doriseră, dar trebuia să 
presupună că nimeriseră în locul potrivit. Locul în 
care se afla Jem. 

Cum altfel ar fi putut ajunge aici? Probabil că 
Rob Cameron ştia acum mai multe despre felul în 
care se desfăşură călătoria, o putea controla şi îl 
adusese în mod voit pe Jem în acel timp pentru a 
nu fi urmărit. 

Era prea obosit ca să-şi stăpânească gândurile, 
nici vorbă de a le aşeza într-o ordine coerentă. Atât 
cât a putut, a alungat totul din minte şi a rămas 
întins, privind spre întuneric şi văzând strălucirea 
ochilor unui căluț de lemn. 

Apoi a coborât din pat, a îngenuncheat și s-a 
rugat. 

ÎN PRAGUL CASEI, MULȚI AU FOST 
VESTIȚI 


DE RÂUL CARE-I AȘTEPTA- 
NÂUNTRULBI 


Lallybroch 
31 octombrie 1980 


Brianna nu a reuşit să descuie broasca de la uşa 
din față a casei. A tot încercat, făcând cheia mare 
din fier să zăngănească pe placa șşildului, până 
când poliţista a luat-o din mâna ei tremurătoare şi 
a vârât-o în broască. Nu începuse să tremure decât 
după ce maşina poliției a apărut pe aleea spre 
Lallybroch. 

— E o încuietoare cam veche, a remarcat 
polițista, uitându-se spre ea cu un aer cam 
îndoielnic. E a casei încă de la început, nu-i așa? 

Brianna a ridicat capul, uitându-se la fațada 
văruită în alb a casei, strângând din buze când a 
văzut pragul de sus al uşii, pe care era gravată data 
construirii ei. 

— Nu ştiu. De obicei, nu încuiem uşa. N-am 
avut parte de spărgători. Brianna şi-a simțit buzele 
amorțite, dar şi-a închipuit că reușise să zâmbească 
uşor. Din fericire, Mandy nu a putut să contrazică 
acea minciună vădită, pentru că văzuse o broască 
țopăind pe iarba din apropierea potecii şi o 
urmărea, împungând-o cu vârful pantofului ca să o 
facă să sară. Lipit pentru protecție de Brianna, 
Jemmy a scos un sunet slab din gâtlej, care i-a 
amintit în mod surprinzător de tatăl ei, de aceea a 
coborât privirea spre el, mijindu-şi ochii. 

Jem a mai scos o dată același sunet, după care s- 
a uitat în altă parte. 

S-au auzit un zăngănit, apoi un clic, iar 
încuietoarea s-a deschis, iar polițista s-a îndreptat 
de spate, scoțând un sunet care i-a trădat 
încântarea. 

— Da, am reuşit. Acum, doamnă MacKenzie, 
sunteți convinsă că veţi rămâne în siguranță? a 
spus polițista, uitându-se la ea cu o expresie de 
îndoială. Singură aici şi cu soțul plecat? 

— Va sosi curând acasă, a asigurat-o Brianna, 
deşi a simțit un gol în stomac imediat ce a rosti 
aceste cuvinte. 

Polițista a măsurat-o din ochi, apoi a dat din cap 
arătându-şi rezerva, după care a deschis uşa. 

— Bine, cred că dumneavoastră ştiţi cel mai 
bine. O să verific dacă vă funcționează telefonul şi 
dacă uşile şi ferestrele sunt închise, cât timp 
dumneavoastră vă asiguraţi că totul e așa cum 
trebuie, bine? 

Ghemul de gheață care se acumulase în corpul 
ei în timpul orelor de interogare s-a năpustit drept 
spre piept. 

— Ăă... Sunt sigură că totul e bine. Numai că 
polițista intrase deja şi o aştepta nerăbdătoare. 
Jem! Adu-o pe Mandy în casă și duceţi-vă în 
camera de joacă, vă rog. 

Nu suporta ideea de a-şi lăsa copiii afară, lipsiți 
de apărare. Abia dacă suporta să îi scape din ochi. 
Însă ultimul lucru pe care şi-l dorea era să o vadă 
pe Mandy ţinându-se scai de polițista Laughlin şi 
povestindu-i de domnul Rob, care se afla în 
ascunzătoare. Lăsând uşa deschisă, s-a grăbit să 
intre după polițistă. 

— Telefonul e acolo, a spus ea când a ajuns-o 
din urmă pe hol, făcând un semn către biroul lui 
Roger. Există unul şi în bucătărie. Mă duc să-l 
verific şi să închid uşa din spate. 

Fără să mai aştepte răspuns, a păşit hotărâtă pe 
hol şi aproape că s-a aruncat asupra ușii batante 
care dădea spre bucătărie. 

Nu s-a oprit să verifice nimic, ci a deschis brusc 
sertarul în care ținea diverse lucruri şi a luat o 
lanternă mare, acoperită cu cauciuc. Era produsă 
pentru fermierii care ajutau oile să fete sau să 
caute animale rătăcite și avea o lungime de vreo 
treizeci de centimetri şi cântărea aproape un 
kilogram. 

Pușca se afla în antreu şi, preţ de o clipă, în 
vreme ce mergea prin casă, a analizat ideea de a-l 
ucide, gând care probabil că ar fi speriat-o dacă l- 
ar fi analizat mai bine. La urma urmei, îl 
recuperase pe Jem — dar nu. În ciuda tapiţeriei de 
pe uşa bucătăriei care amortiza mult zgomotele, 
polițista Laughlin ar fi recunoscut neîndoielnic 
bubuitul produs de împușcătură. Şi, pe de altă 
parte, voia să afle mai multe de la Rob Cameron. Îl 
va lovi ca să-și piardă cunoştinţa și îi va pune 
bandă adezivă peste gură. 

A intrat în antreu şi a închis încet uşa bucătăriei 
în urma ei. Exista o încuietoare, dar nu o putea 
folosi din acea parte fără cheie, iar legătura ei de 
chei rămăsese pe masa din foaier, unde o lăsase 
Laughlin. De aceea, a târât bancheta grea şi a 
fixat-o în diagonală între uşă și perete, 
concentrându-se asupra a ceea ce urma să facă în 
continuare. Care era locul cel mai potrivit pentru a 
lovi pe cineva în cap ca să îl facă să-și piardă 
cunoştinţa, dar fără să îi producă o fractură 
craniană? Ţinea vag minte că mama ei adusese 
cândva vorba despre asta... occiputul? 

Se așteptase să audă un strigăt al lui Cameron la 
intrarea ei, însă el nu a scos niciun sunet. A auzit 
zvon de paşi deasupra, mersul apăsat al unui adult 
pe hol. Fără îndoială, polițista Laughlin, aflată în 
turul său de inspecție, verificând ferestrele de la 
primul etaj, având în gând spărgători cu scări. A 
închis ochii o clipă, închipuindu-şi-o pe polițistă 
vârându-şi capul în camera de joacă în momentul 
în care Mandy îl desfăta pe fratele ei cu 
amănuntele aventurii ei din noaptea precedentă. 

Nu putea face nimic în acea privinţă. A inspirat 
adânc, a ridicat grătarul de deasupra ascunzătorii 
preotului şi a îndreptat fascicolul lanternei spre 
umbre. Doar umbre. 

Vreme de câteva momente a continuat să caute, 
răsucind fasciculul lanternei într-o parte şi alta, 
apoi înapoi şi tot aşa... iar mintea ei a refuzat să 
dea crezare ochilor. 

Lumina lanternei a surprins strălucirea slabă a 
benzii adezive — două sau trei ghemotoace, 
azvârlite într-un colţ. A trăit o senzaţie de frig pe 
ceafă şi s-a răsucit brusc, ridicând în același timp 
lanterna — însă nu fusese decât o percepție falsă; 
acolo nu se afla nimeni. Uşa de la exterior era 
încuiată, iar fereastra antreului era bine închisă. 

Uşa era încuiata. A scos un sunet slab de 
spaimă, apoi şi-a lipit palma peste gură. La fel ca 
uşa dintre antreu şi bucătărie, cea de la antreu se 
închidea cu un zăvor — numai prin interior. În cazul 
în care cineva ieşea afară şi lăsa ușa blocată în 
urma sa — acesta avea asupra lui o cheie a casei. lar 
pușca ei dispăruse. 

Sunt prea mici, a gândit ea. Nu trebuie să afle 
despre asemenea lucruri, n-ar trebui să afle că ele 
sunt posibile. Îi tremurau mâinile, de aceea s-a 
văzut silită să facă trei încercări pentru a deschide 
sertarul îndărătnic al dulapului lui Mandy, iar după 
a treia încercare nereușită, a lovit furioasă cu 
pumnul în el, șoptind printre dinții încleștaţi: 
„Sertar nenorocit şi blestemat! Să nu îndrăznești 
să-mi stai în cale!” A lovit cu pumnul în partea de 
sus a dulapului, a ridicat piciorul și a lovit cu talpa 
pantofului în el atât de tare încât acesta s-a izbit de 
perete, scoțând un bubuit. 

A prins mânerele sertarului și a tras de ele. 
Sertarul chinuit a ieşit în afară, iar ea l-a eliberat 
din glisiere şi l-a azvârlit în peretele din cealaltă 
parte a încăperii, unde s-a spart şi a aruncat în jur 
un curcubeu de chiloți și tricouri vărgate pentru 
copii. 

S-a apropiat de sertarul spart, care zăcea 
răsturnat pe podea şi s-a uitat la el. 

— Deci aşa, a spus ea cu calm în glas. Asta să-ţi 
fie învăţare de minte când îmi stai în cale şi am 
lucruri la care trebuie să mă gândesc. 

— La ce anume, mami? a auzit ea o voce venind 
dinspre uşă. 

A ridicat ochii şi l-a văzut pe Jemmy foindu-se 
în cadrul uşii și trecându-şi privirea de la sertarul 
distrus la ea. 

— Ah, a făcut ea. S-a gândit să îi explice de ce 
sertarul arăta astfel, însă şi-a dres glasul, după care 
s-a aşezat pe pat şi a întins o mână spre el. Vino 
încoace, a bhalaich. 

Genele lui de culoarea ghimbirului au tresărit la 
auzul acelor cuvinte de dezmierdare, dar copilul s- 
a apropiat de ea, cuprinzând-o în brațe. A strâns-o 
tare, îngropându-și capul în umărul ei, iar Brianna 
l-a ţinut în brațe cât a putut de puternic, legănându- 
] încoace şi încolo şi scoțând sunete pe care le 
folosise când era sugar. 

— Totul va fi bine, copile, i-a șoptit ea. Aşa va 
fi. 

L-a auzit înghițindu-şi nodul din gât şi a simțit 
spinarea lui tresărind sub palmă. 

— Da, a spus el cu voce oarecum tremurătoare. 
Apoi a suspinat puternic, după care a încercat din 
nou să vorbească. Da, dar ce va fi bine, mamă? Ce 
se întâmplă? 

S-a retras o idee și a privit-o cu ochi în care se 
citeau mai multe întrebări şi mai multă înţelegere 
decât erau de presupus la un copil de nouă ani. 

— Mandy mi-a spus că l-ai aruncat pe domnul 
Cameron în ascunzătoarea preotului. Dar acum nu 
mai acolo — m-am uitat şi eu. 

Brianna a simţit ceva ca o mână îngheţată 
atingând-o pe ceafă când şi-a amintit şocul pe care 
îl trăise când văzuse adăpostul pustiu. 

— Nu, nu mai e acolo. 

— Dar nu i-ai dat drumul de acolo, nu? 

— Nu l-am eliberat, nu. El... 

— Deci a făcut-o altcineva, a spus el cu toată 
convingerea. Cine crezi că a făcut asta? 

— Ai o minte foarte logică, a spus ea, zâmbind 
în ciuda voinţei. Ai moștenit asta de la bunicul 
Jamie. 

— El a spus că am moştenit-o de la bunica 
Claire, i-a răspuns Jem, dar mecanic, pentru că nu 
voia să fie abătut de la ceea ce avea de spus. Mă 
gândeam că ar putea fi omul care m-a fugărit la 
baraj. Dar nu putea să-l elibereze pe domnul 
Cameron în timp ce mă urmărea. Nu-i aşa? 

În ochii lui a apărut o expresie de spaimă, iar 
Brianna şi-a reţinut dorința copleșitoare de a-l găsi 
pe acel om şi de a-l ucide ca pe un dihor turbat. 

Individul fugise de lângă baraj, dispărând în 
beznă când apăruse poliția, dar, dacă o ajuta 
Dumnezeu, avea să îl găsească într-o bună zi, iar 
atunci... însă nu acum era acea zi. Problema era să 
îl oprească pe el — sau pe Rob Cameron — să mai 
ajungă în apropierea copiilor ei. 

Apoi a înţeles ce spusese Jemmy şi a simțit un 
fior pe care îl purtase în inimă, care s-a răspândit 
ca promoroaca prin tot corpul. 

— Vrei să spui că ar fi vorba de un alt bărbat, a 
zis ea, surprinsă de calmul din propria-i voce. 
Domnul Cameron, omul de la baraj şi cel care l-a 
eliberat pe domnul Cameron din ascunzătoarea 
preotului. 

— Ar putea fi şi o doamnă, a spus Jemmy. 

Acum părea mai puţin speriat. Asta era bine, 
deoarece propria ei piele se înfiorase de spaimă. A 
întins un braţ, pe care perişorii fini şi roşiatici se 
ridicaseră. 

— Oripilare. 

— Onpilare, a repetat Jemmy, apoi a chicotit 
agitat. Îmi place cuvântul ăsta. 

— Şi mie. A inspirat adânc şi s-a ridicat în 
picioare. Du-te şi îmbracă pijamaua, dragule. 

Trebuie să dau câteva telefoane şi cred că o să mă 
duc în vizită la mătuşa Fiona. 

CEL MAI BINE E SĂ DORMI CU 
PIELEA CURATĂ 


Roger s-a trezit brusc, dar fără să fie șocat. Nu a 
trăit senzația de vise abandonate sau de zgomote 
pe jumătate auzite, dar avea ochii deschişi şi s-a 
simțit complet conștient. Probabil că mai era până 
la răsăritul soarelui. Lăsase obloanele deschise, în 
cameră era răcoare, iar cerul înnorat avea culoarea 
unei perle negre. 

Ascultându-şi bătăile inimii, a rămas nemișcat, 
apoi şi-a dat seama că, pentru prima oară după 
câteva zile, nu îi duduia. Nu se temea. Spaima și 
agitația nopţii, precum şi teroarea resimțită în 
ultimele zile dispăruseră. Trupul îi era perfect 
relaxat, la fel şi-a simţit şi mintea. 

Cu toate acestea, ceva îi plutea în minte. 
Absurd, era un vers din „Johnny Cope”: „Cel 
mai bine e să dormi cu pielea curată, pentru că vei 
avea parte de o dimineaţă sângeroasă.” Ce era şi 
mai ciudat e că s-a putut auzi — ba chiar aproape s- 
a simțit — cântându-l, cu vocea lui dinainte, plin de 
forță şi entuziasm. 

— Nu c-aş vrea să fiu nerecunoscător, a spus el 
către grinzile văruite ale tavanului, simţindu-și 
vocea aspră şi spartă. Dar ce naiba? 

Nu era sigur dacă i se adresa lui Dumnezeu sau 
propriei conştiinţe, dar probabilitatea de a primi un 
răspuns clar era aceeaşi în orice caz. A auzit 
bufnetul slab al unei uşi închizându-se la parter şi 
pe cineva de afară fluierând printre dinți — Annie 
sau Senga, probabil, în drum spre vacile care 
trebuiau mulse. 

A auzit apoi o ciocănitură în uşă: era Jenny 
Murray, gătită cu un şorţ alb, având părul negru şi 
ondulat legat la ceafă, dar fără a avea bonetă peste 

el, care îi adusese un vas cu apă fierbinte, săpun și 
un brici ca să se radă. 

— Spuneai că ştii să călăreşti? a spus ea, fără 
nici o altă introducere, măsurându-l din cap până 
în picioare, parcă vrând să îi evalueze priceperea. 

— Ştiu, a răspuns el cu glas răgușit, luând vasul 
înfăşurat într-un prosop. 

Simţea nevoia urgentă de a elimina flegma din 
gâtlej şi să o scuipe, dar nu își putea permite să 
facă asta în fața ei. Drept urmare, s-a mulțumit să 
dea aprobator din cap şi să mormăie „Mulţumesc”, 
în timp ce a luat briciul, fără să întrebe care era 
motivul. 

— Micul-dejun se serveşte în bucătărie, când 
eşti gata, a spus ea pe un ton neutru. Să aduci vasul 
Jos, bine? 


O oră mai târziu, ghiftuit cu ceai cald, ovăz fiert, 
prăjituri fierte în lapte cu miere, şi budincă, a ajuns 
călare pe un cal flocos, urmându-l pe Brian Fraser 
prin negura care se înălța dimineaţa devreme. 

— O să dăm roată pe la gospodăriile din 
apropiere, îi spusese Fraser la micul-dejun, în timp 
ce ungea o prăjitură de ovăz cu dulceaţă de 
căpşuni. Chiar dacă nu l-a văzut nimeni pe flăcăul 
tău şi, ca să fiu cinstit, strâmbându-și buzele în 
semn de scuză, cred că aş fi auzit deja dacă cineva 
a văzut un necunoscut prin ţinut, pentru că vorba 
trece din gură în gură. 

— Da, mulţumesc foarte mult, a spus Roger. 

În Highlands, bârfa era cea mai rapidă cale de a 
transmite veşti chiar şi în timpul lui. Indiferent cât 
de repede ar fi călătorit Rob Cameron, Roger se 
îndoia că putea depăşi viteza cu care circulau 
zvonurile, iar acel gând l-a făcut să zâmbească. 
Jenny a surprins acel gest şi i-a zâmbit 
compătimitor, iar el a remarcat încă o dată 
frumuseţea el. 

Cerul era încă mohorât şi ameninţător, dar în 
Scoţia iminența ploii nu descuraja pe nimeni să 

facă ceea ce îşi propusese, iar acest lucru nu avea 
să înceapă tocmai acum. După ceaiul cald, gâtlejul 
nu îl mai supăra, iar senzația ciudată de calm cu 
care se trezise încă nu îl părăsise. 

Ceva se schimbase în cursul nopții. Probabil 
faptul că dormise la Lallybroch, între fantomele 
propriului viitor. Probabil că asta îi liniştise mintea 
cât dormise. 

Poate că era răspunsul la rugăciune şi un 
moment de grație divină. Poate nu era decât o 
ilustrare a acelei expresii existențiale „Nu pot 
merge mai departe; voi merge mai departe” 
formulată de Samuel Beckett. Dacă avea de ales — 
şi trebuia să aleagă, Beckett fie blestemat va 
continua cu grație. 

Indiferent ce îi provocase acea stare, acum nu se 
mai simţea dezorientat, dezechilibrat de ceea ce 
ştia despre viitorul acelor oameni din jurul lui. 
Încă exista preocuparea profundă faţă de ei. Iar 
necesitatea de a-l găsi pe Jem continua să îl anime. 
Însă acum totul devenise ceva clar și tăcut în 
străfundul fiinţei lui. Un scop, o armă. Ceva de 
care să se sprijine. 

Și-a îndreptat umeri gândind asta şi, în acelaşi 
timp, a văzut spinarea lată, dreaptă şi plată a lui 
Brian, umerii lui fermi sub haina din stofa ecosez. 
Toate acestea era ecoul lui Jamie — şi promisiunea 
lui Jem. 

Viaţa merge mai departe. Mai presus de toate, 
era misiunea lui să îl salveze pe Jem, atât de dragul 
lui Brian, cât şi al lui. 

lar acum ştia ce se transformase în el şi a înălţat 
mulțumiri către Dumnezeu pentru ceea ce era cu 
adevărat grație divină. Dormise — şi se trezise — în 
cu totul altă piele. Şi oricât de nenorocite aveau să 
fie diminețţile ce vor urma, acum avea un sens, 
linişte şi speranţă, deoarece omul de treabă care 
călărea în faţă era acum de partea lui. 

Au vizitat mai bine de douăsprezece gospodării 
în cursul zilei, apoi l-au oprit pe un tinichigiu. 
Nimeni nu văzuse vreun necunoscut în ultima 
vreme, având cu el un băiat cu părul roșcat, dar toți 
au promis că vor da veste şi, fără nicio excepție, că 
se vor ruga pentru Roger şi reuşita în căutarea lui. 

S-au oprit pentru cină şi înnoptat la o familie pe 
nume Murray, care deţinea o fermă considerabil de 
mare, deşi nu rivaliza nici pe departe cu cea de la 
Lallybroch. În timpul discuţiei, Roger a aflat că 
proprietarul, John Murray, era administratorul lui 
Brian Fraser — supraveghea o mare parte din 
afacerile proprietăţii Lallybroch — care, cu un aer 
grav, a acordat mare atenţie poveștii lui Roger. 

Arătând ca un bătrân înţelept, cu faţa prelungă și 
având braţe musculoase şi osoase, acesta a tras aer 
printre dinți și a rămas pe gânduri, după care a dat 
din cap. 

— Da, o să-l trimit pe unul dintre flăcăii mei să 
caute, mâine-dimineață, a spus el. Dar dacă tu n-ai 
descoperit nicio urmă a acestui individ prin 
pasurile Hieland... poate c-ar fi bine să te duci la 
garnizoană să-ți spui povestea, domnule 
MacKenzie. 

Brian Fraser a ridicat o sprânceană, aproape 
încruntându-se, dar apoi a dat aprobator din cap. 

— Da, John, nu e o idee rea. S-a întors apoi spre 
Roger. Nu uita, e cam departe, deoarece 
garnizoana e în Fort William, aproape de 
Duncansburgh. Dar putem întreba pe drum, iar 
soldații trimit mesageri cu regularitate între 
garnizoană, Inverness şi Edinburgh. Dacă au auzit 
ceva despre omul tău, ne-ar putea da imediat de 
veste. 

— Şi probabil că l-ar aresta pe loc pe individ, a 
adăugat Murray, iar faţa lui destul de melancolică 
s-a luminat puţin la acea idee. 


$ [45] A = 

— Moran taing a spus Roger, făcând o uşoară 
plecăciune spre amândoi drept recunoaştere a 
înțelepciunii lor, după care s-a întors spre Fraser. 

Aşa voi face. Şi vă mulțumesc. Însă, domnule, nu 
va fi nevoie să mergi cu mine. Ai destule treburi de 
făcut şi n-aş vrea să... 

— Voi veni, ba chiar cu plăcere, l-a întrerupt 
Fraser cu hotărâre în glas. Mai e până la vremea 
cosirii fânului şi nu există nimic de făcut de care să 
nu se poată ocupa John. 

I-a zâmbit lui Murray, care a scos un sunet slab, 
ceva între un suspin şi o tuse, dar a încuviințat din 
cap. 

— Din păcate, Fort William e în mijlocul 
pământurilor familiei Cameron, a remarcat Murray 
cu glas monoton, privind spre câmpiile întunecate. 

Luaseră cina cu familia lui, iar apoi ieşiseră 
afară pentru a împărți o pipă; în acele momente, 
uitată, ea fumega în mâna lui Murray. 

Brian a scos din gâtlej un sunet care îi trăda 
reticenta, iar Roger s-a întrebat ce anume sugerase 
Murray. Era un avertisment că Rob Cameron ar 
putea avea rude ori aliați spre care se îndrepta? Ori 
era vorba de unele încordări sau probleme între 
unii dintre membrii familiei Cameron şi cei ai 
familiei Fraser de Lovat — ori între Cameroni şi cei 
din neamul MacKenzie? 

Asta prezenta o oarecare problemă. Dacă exista 
o dispută importantă între clanuri, Roger ar fi 
trebuit să ştie despre ea. A scos şi el un sunet din 
gâtlej, slab şi grav, şi a hotărât să îi abordeze cu 
precauţie pe membrii familiei Cameron. În acelaşi 
timp... Rob intenționa să caute adăpost sau ajutor 
la familia Cameron a acestei epoci? Ori poate mai 
revenise în trecut şi îşi pregătise o ascunzătoare în 
rândurile propriului clan? Era un gând care nu îi 
făcea deloc plăcere, astfel că a simțit cum 
stomacul 1 se strânge, ca şi cum ar fi fost pregătit 
să reziste unui pumn. 

Dar nu; nu avusese timp pentru aşa ceva. În 
cazul în care Cameron aflase despre călătoria în 
timp din ghidul pe care Roger îl scrisese spre 
folosul copiilor lui, nu ar fi avut timp să se 

deplaseze spre trecut, să îi găsească pe Cameronii 
din vechime şi... nu, era ridicol. 

Roger a alungat încrengătura de gânduri pe 
Jumătate formulate, ca şi cum acestea ar fi alcătuit 
un năvod ce i se aruncase peste cap. Nu putea face 
nimic decât a doua zi, când avea să ajungă la 
garnizoană. 

Murray şi Fraser stăteau rezemaţi de gard şi își 
treceau pipa unul altuia, discutând calm în gaelică. 

— Fiica mea m-a rugat să întreb de fiul tău, a 
spus Brian Fraser, cu un aer firesc. Ai ceva de 
spus? 

Murray a pufnit, iar fumul i-a ieşit pe nări, şi a 
rostit ceva foarte ciudat despre fiul lui. Fraser a 
făcut o grimasă în semn de înţelegere şi a clătinat 
din cap. 

— Măcar ştii că trăieşte, a spus el, revenind la 
limba engleză. O să se întoarcă acasă după ce se va 
sătura să lupte. Şi nouă ne-a ajuns, nu? 

L-a împuns uşor pe Murray în coaste, iar 
bărbatul mai înalt a pufnit din nou, dar mai puţin 
feroce. 

— Nu plictiseala ne-a adus aici, a dhuine dhubh. 
Mai ales pe tine. 

A ridicat o sprânceană stufoasă şi încărunțită, iar 
Fraser a pufnit în râs, deşi lui Roger i s-a părut că 
acel hohot transmitea o undă de regret. 

Şi-a amintit foarte bine povestea: Brian Fraser, 
bastard al bătrânului lord Lovat, o furase pe Ellen 
MacKenzie de la frații ei, Colum şi Dougal, de la 
Castelul Leoch, şi ajunsese în cele din urmă la 
Lallybroch, ambii fiind mai mult sau mai puţin 
dezmoşteniți de ambele clanuri, însă lăsaţi în pace. 
Văzuse un portret al lui Ellen — înaltă, cu părul 
roșcat, o femeie care merita evident orice efort 
pentru a fi cucerită. 

Semăna foarte mult cu nepoata ei, Brianna. Din 
reflex, a închis ochii, a inspirat adânc aerul rece al 
serii din Highlands şi a trăit senzația că o are 

alături. Dacă ar fi deschis ochii din nou, ar fi putut 
să o vadă stând în fum? 

O să mă întorc, i-a trimis el un gând. Indiferent 
ce ar fi, a nighean ruaidh — o să mă întorc. 
Împreună cu Jem. 

SANCTUARUL 


Era o călătorie de aproape o oră pe drumurile 
înguste şi întortocheate din Highlands de la 
Lallybroch până la casa nouă a Fionei Buchan din 
Inverness. Asta a însemnat timp suficient pentru 
Brianna ca să se întrebe dacă proceda bine, dacă 
avea vreun drept să le amestece pe Fiona şi pe 
membrii familiei ei într-o chestiune care părea din 
ce în ce mai primejdioasă. Avea suficient timp ca 
să-şi simtă gâtul înţepenit după cât se uitase peste 
umăr — deși nu avea cum să ştie dacă era urmărită. 

Se văzuse silită să le spună copiilor unde era 
Roger şi făcuse asta cât de delicat și scurt putuse. 
Mandy își vârâse un deget mare în gură şi se uitase 
la ea cu un aer grav, făcând ochii mari. lar Jem... 
Jem nu scosese nicio vorbă, ci pălise evidențiindu- 
şi astfel pistruii, şi lăsase impresia că era pe 
punctul de a vărsa. A aruncat o privire în oglinda 
retrovizoare. Jem stătea ghemuit într-un colţ al 
banchetei din spate, cu faţa întoarsă spre geam. 

— Se va întoarce, scumpule, spusese ea, 
încercând să îl îmbrățișeze în semn de încurajare. 

O lăsase să facă asta, dar, şocat, rămăsese 
înlemnit în braţele ei. 

— E vina mea, a spus el, cu glas slab şi ciudat, 
ca al unei marionete. Trebuia să fug de acolo mai 
devreme. Şi-atunci, tata n-ar fi... 

— Nu e vina ta, a spus ea cu glas hotărât. E vina 
domnului Cameron, nu a altcuiva. Ai fost foarte 
curajos. Şi tata se va întoarce cât de curând. 

Jem îşi înghiţise cu greu nodul din gât, dar nu îi 
răspunsese. După ce îi dăduse drumul, el se 
legănase un moment, iar Mandy se apropiase şi îl 
prinsese de picioare. 

— Tata o să se-ntoarcă, a spus ea pe un ton 
încurajator. La masa de seară! 

— S-ar putea să mai dureze, a spus Bree, 
zâmbind, în ciuda panicii care 1 se acumula sub 
coaste ca un bulgăre de zăpadă rostogolit. 

A oftat adânc cu uşurare când a ajuns pe 
autostrada din apropierea aeroportului și a putut 
conduce cu mai mult de 50 de kilometri pe oră. 
Îngrijorată, a mai aruncat o privire în oglinda 
retrovizoare, însă drumul din spatele ei era pustiu. 
A apăsat pedala de acceleraţie. 

Fiona era una dintre cele două persoane pe care 
le cunoştea. Cealaltă se afla în Boston: cel mai 
vechi prieten al mamei ei, Joe Abernathy. Însă 
avea nevoie de un adăpost pentru Jem şi Mandy, 
iar asta cât mai curând. Nu putea rămâne cu ei la 
Lallybroch. Da, pereţii erau groși de aproape 
şaizeci de centimetri, dar era un conac de ţară, nu o 
casă fortificată, ca la oraş, şi nu fusese construită 
în ideea ca ocupanții ei să fie nevoiţi să respingă 
invadatori sau să reziste unui asediu. 

Viaţa la oraş oferea un sentiment de siguranță. 
Vecini de jur-împrejur. Camuflaj. Ajutor. A oprit pe 
stradă, în faţa unei pensiuni de trei stele numite 
Craigh na Dun, având senzația unui înotător 
extenuat care se târăște spre țărm. 

Momentul sosirii era potrivit. Era începutul 
după-amiezii. Fiona terminase probabil de făcut 
curat şi încă nu era momentul să îi cazeze pe noii 
ei oaspeţi sau să înceapă pregătirile pentru cină. 

Un clopoțel vopsit în albastru, având forma unei 
campanule, a scos un clinchet când au deschis uşa, 
iar una dintre fiicele Fionei a apărut curând după 
aceea, ițindu-şi capul din salon. 

— Mătuşică Bree! a exclamat ea și imediat 
holul casei s-a umplut de copii, când cele trei fuce 
ale Fionei s-au împins una pe alta pentru a ajunge 
să o îmbrăţişeze pe Bree, să o ridice în braţe pe 
Mandy şi să îl gâdile pe Jem, care s-a lăsat pe dată 
în patru labe şi s-a târât sub bancheta unde 
vizitatorii își lăsau lucrurile. 

— Ce e...? A, tu erai, puicuţo! a spus Fiona, 
care a apărut din bucătărie purtând un şorț gros din 
pânză pe care scria REGINA PLĂCINTELOR. 

Apoi a zâmbit încântată văzând-o pe Bree, după 
care a cuprins-o într-o îmbrăţişare teatrală. 

— Ce s-a întâmplat? a murmurat Fiona în 
urechea Briannei, la adăpostul acelei îmbrățişări. 
S-a retras o idee, încă ţinând-o în braţe pe Bree și a 
ridicat ochii spre ea, mijindu-şi ochii în semn de 
îngrijorare şi pe jumătate în glumă. Rog îşi face de 
cap departe de casă, ia zi? 

— Aşa... aşa s-ar putea spune. 

Brianna a încercat să zâmbească, dar nu prea a 
reuşit, deoarece Fiona a bătut imediat din palme, 
readucând ordinea în haosul din hol, după care i-a 
trimis pe copii în salonul de la etaj, ca să se uite la 
televizor. Arătând ca o fiară hăituită, Jem a fost 
convins să iasă de sub banchetă şi, fără niciun 
chef, le-a urmat pe fete, privind peste umăr spre 
mama lui. Bree i-a zâmbit şi i-a făcut semne cu 
mâna să dispară, după care a urmat-o pe Fiona în 
bucătărie, aruncând din reflex o privire peste umăr. 


Ceainicul a scos un şuierat, întrerupând-o pe 
Brianna, dar nu înainte de a ajunge la partea cea 
mai frapantă a poveștii ei. Fiona s-a însuflețit și, 
strângând din buze în semn de concentrare, a 
umplut vasul pentru ceai. 

— Spui că a luat pușca. O mai ai pe cea de 
vânătoare? 

— Da. Acum e sub scaunul maşinii mele. 

Fiona a fost cât pe ce să scape vasul din mână. 
Brianna a întins brusc mâna şi l-a prins de mâner. 
Avea mâinile îngheţate, astfel că senzația dată de 
vasul din porțelan a fost minunată. 

— Păi nu aveam să o las în casă acum, când 
ticăloşii au cheia de la ușă, nu? Fiona a lăsat vasul 
Jos şi şi-a făcut cruce. 

— Dia eadarainn s an t-olc. „Dumnezeu să ne 
păzească de cel rău.” S-a aşezat şi i-a aruncat 

Briannei o privire pătrunzătoare. Şi eşti sigură că e 
vorba de mai mulți ticăloşi? 

— Da, la naiba, sunt sigură, a răspuns ea scurt. 
Chiar dacă Rob Cameron a reuşit să capete aripi ca 
să zboare din ascunzătoarea preotului. Dar dă-mi 
voie să-ţi povestesc ce i s-a întâmplat lui Jem la 
baraj. 

A făcut asta în câteva fraze, după care Fiona a 
început să se uite peste umăr, spre uşa închisă a 
bucătăriei. Liniștită, a ridicat privirea spre Bree. 
Puțin trecută de treizeci de ani, Fiona era o femeie 
rotofeie în mod plăcut, având o față atrăgătoare şi 
expresia calmă a unei mame care, în mod normal, 
prezintă semnele sarcinilor, însă, în acele momente 
avea înfăţişarea cuiva pe care mama ei ar fi 
descris-o drept o persoană care avea „ochii 
însângerați”. Fiona a spus ceva foarte urât în 
legătură cu bărbatul care îl fugărise pe Jem. 

— Prin urmare, a spus ea, luând un cuțit de 
feliat de pe uscătorul din apropiere şi examinându- 
i tăișul cu ochi critici, ce facem noi? 

Bree a inspirat, apoi a sorbit cu precauţie din 
ceaiul fierbinte, cu aspect lăptos. Era dulceag, 
mătăsos şi foarte liniştitor — dar nici pe departe la 
fel de liniştitor ca acel „no'”. 

— Păi, în primul rând, îi lași pe Jem şi pe 
Mandy să rămână aici cât mă duc să rezolv câte 
ceva? Ar putea să fie vorba doar de noaptea asta; 
le-am adus pijamale, pentru orice eventualitate. 

A făcut un semn din cap spre o sacoşă din hârtie 
pe care o aşezase pe un scaun. 

— Da, bineînţeles. Între sprâncenele negre ale 
Fionei s-au format câteva cute de încruntare. 

— Doar că... a început Brianna, dorind să spună 
ar fi mai bine dacă nu ai şti, dar de fapt era de 
preferat ca o persoană să știe unde se ducea şi ce 
voia să facă. 

În cazul în care nu se mai întorcea. Un mic val 
de ceea ce putea fi spaimă sau furie a cuprins-o, în 

ciuda senzației de căldură pe care o simţea în 
stomac. 

— Mă duc să-l vizitez pe Jock McLeod la spital. 
E paznicul de noapte care l-a găsit pe Jem la baraj. 
S-ar putea să-l cunoască pe omul care l-a lovit și a 
încercat să-l răpească pe Jem. Şi chiar îl cunoaște 
pe Rob Cameron. S-ar putea să-mi spună cine sunt 
camarazii lui Cameron în afara locului de muncă 
sau a locuinţei lui. 

Gândindu-se, şi-a trecut o mână peste faţă. 

— După aceea... o să stau de vorbă cu sora lui 
Rob şi cu nepotul lui. Dacă ea nu e amestecată în 
ceea ce pune el la cale, se va îngrijora. lar dacă 
este amestecată — atunci trebuie să aflu asta. 

— Eşti convinsă că vei putea să-ți dai seama de 
asta? 

Fiona nu mai era atât de încruntată, dar 
îngrijorarea ei persista. 

— A, da, a spus Brianna, cu o hotărâre sumbră. 
Îmi voi da seama. Una peste alta, dacă persoana cu 
care stau de vorbă este implicată, ea va încerca să 
mă împiedice să îi mai pun întrebări. 

Fiona a scos un sunet care putea fi cel mai bine 
rostit prin „eeer”, ceea ce sugera o îngrijorare 
deosebită. 

Brianna a sorbit ultimele picături de ceai, apoi a 
aşezat ceaşca pe masă, scoțând în același timp un 
oftat exploziv. 

— Iar apoi, a spus ea, o să mă întorc la 
Lallybroch pentru a aduce un lăcătuș, pe care o să- 
| pun să schimbe toate încuietorile şi să instaleze 
alarme de efracție la ferestrele de la parter. S-a 
uitat la Fiona cu un aer întrebător. Nu ştiu cât timp 
îmi vor răpi toate astea. 

— Da, de aceea ai adus îmbrăcăminte de noapte 
pentru copii. Nicio problemă, puicuţo. 

Măsurând-o din ochi pe Brianna, și-a muşcat 
buza de jos. 

Bree şi-a dat seama ce gândea Fiona, analizând 
dacă era sau nu cazul să o întrebe, dar a scutit-o de 

efort. 

— Nu ştiu ce pot face în ceea ce-l privește pe 
Roger, a spus ea cu glas sigur. 

— Sigur se va întoarce, a spus Fiona, dar Bree a 
clătinat din cap. Înțelegerea oripilantă numărul 3 
nu mai putea fi ignorată. 

— Nu cred, a spus ea, dar şi-a mușcat o buză ca 
să nu mai scoată vreun cuvânt El... nu are cum să 
ştie că Jem nu se află acolo. Şi nu va renunţa la 
căutare. 

Fiona 1-a prins o mână între ale el. 

— Nu, nu, sigur nu va face asta. Dar dacă el şi 
celălalt om pleacă în căutare şi nu descoperă nicio 
urmă... în cele din urmă, sigur se va gândi că... 

Vocea ei s-a stins în timp ce a încercat să-și 
imagineze ce ar gândi Roger în acele circumstanţe. 

— Fi, va judeca aşa cum se cuvine, a spus Bree 
şi a reuşit să râdă slab și nesigur. 

Gândindu-se la hotărârea lui Roger, la senzația 
crescândă de spaimă şi disperare care, în mod 
inevitabil, îi va eroda determinarea, zbaterea lui de 
a continua căutarea — pentru că aşa va face; nu va 
renunța, ca să se întoarcă și să spună că Jem era 
pierdut pe veci. Dacă nu descoperea nicio urmă 
privindu-l pe Jem, ce altceva putea crede? Că Rob 
Cameron îl ucisese pe Jem, îi ascunsese trupul și 
plecase în America în căutarea aurului? Ori că 
amândoi se pierduseră în acel spațiu 
înspăimântător dintre un timp şi altul, fără să mai 
poată fi găsiți? 

— Şi probabil că acum se roagă, a spus Fiona şi 
a strâns-o scurt de mână pe Bree. La asta îl pot 
ajuta. 

Acele cuvinte au făcut ca lacrimile să apară în 
ochii Briannei, de aceea a clipit cu hotărâre, 
ştergându-se cu un şervețel de hârtie. 

— Acum nu pot plânge, a spus ea cu glas gâtuit. 
Nu pot. Nu am timp de aşa ceva. 

S-a ridicat brusc, smulgându-şi mâna din 
strânsoarea Fionei. A pufnit, şi-a suflat nasul în 

batista de hârtie, după care a mai fornăit o dată. 

— Fiona... Ştiu că nu ai spus nimănui despre... 
despre noi, a început ea, şi nici măcar ea nu a 
detectat îndoiala din glas. 

Fiona a pufnit. 

— N-am spus nimănui, a zis ea. Aş fi dusă la un 
azil de nebuni. Și ce s-ar face Ernie cu fetele și cu 
restul? De ce mă-ntrebi? a adăugat ea, uitându-se 
încruntată spre Brianna. Ce părere ai? 

— Păi... femeile care... care dansează la Craigh 
na Dun. Crezi că vreuna dintre ele ştie despre ce e 
vorba? 

Căzută pe gânduri, Fiona şi-a supt un obraz. 

— Una sau două dintre cele mai în vârstă ar 
putea avea idee, a spus ea, vorbind rar. Noi 
chemăm soarele pe Beltane de când ne ştim. lar 
unele lucruri se povestesc, înţelegi? Ar fi ciudat 
dacă nimeni nu şi-ar pune întrebări. Dar chiar dacă 
ştie cineva sigur ce se întâmplă acolo, nu ar 
vorbi... aşa cum nici eu nu vorbesc. 

— Bine. Mă întrebam... dacă ai putea afla, cu 
discreție, dacă vreuna dintre acele femei are 
legături cu Rob Cameron? Ori poate cu Insulele 
Orkney? 

— Cu ce? a exclamat Fiona, făcând ochii mari. 
De ce Insulele Orkney? 

— Pentru că Rob Cameron a mers acolo, unde a 
lucrat la săpături arheologice. Şi cred că asta l-a 
făcut să manifeste interes față de cercurile din 
piatră. Ştiu pe cineva, un bărbat pe nume Callahan, 
un prieten de-al lui Roger, care a lucrat acolo cu el, 
şi o să discut şi cu el — poate mâine. Nu cred că voi 
avea timp astăzi. Dar dacă mai există cineva care 
ar putea avea vreo legătură cu asemenea lucruri... 

Era mai mult decât o bănuială, dar pe moment 
se simţea îndemnată să caute în orice colțişor 
posibil. 

— O să dau de ştire, a spus Fiona cu un aer 
gânditor. Şi pentru că veni vorba, telefonează-mi 

dacă nu te întorci în seara asta, bine? Ca să ştiu 
măcar că eşti bine. 

Simţind un nod în gât, Bree a dat aprobator din 
cap, apoi a îmbrățişat-o pe Fiona, socotind că 
astfel va căpăta mai multă putere de la prietena ei. 

Fiona a condus-o pe hol până la uşa principală, 
oprindu-se la picioarele scării şi aruncând o privire 
spre etaj, unde copiii sporovăiau. Voia Bree să-și ia 
rămas-bun de la Jem şi Mandy? Fără să scoată 
niciun cuvânt, Brianna a clătinat din cap. 
Sentimentele ei erau prea răscolite. Nu şi le-ar fi 
putut ascunde suficient de bine şi nu voia să îi 
sperie pe copii. În schimb, a dus câteva degete la 
gură şi a transmis o bezea spre scară, apoi s-a 
întors spre ușă. 

— Puşca aceea... a început Fiona, aflată în 
spatele ei, apoi a tăcut. 

Brianna s-a întors şi a ridicat o sprânceană. 

— Nu se pot efectua cercetări balistice în cazul 
alicelor, nu-i? a spus Fiona. 

35 


AN GEARASDAN | 


În după-amiaza celei de-a doua zile de călătorie 
au ajuns la Fort William. 

— Cât de mare e garnizoana? a întrebat Roger, 
măsurând din ochi zidurile din piatră ale fortului. 

Ca fort, era unul modest, având doar câteva 
clădiri şi un teren de instrucție înăuntrul zidurilor. 

— Aş spune că poate găzdui patruzeci de 
oameni, i-a răspuns Brian, întorcându-se într-o 
parte pentru a permite unei perechi de soldați în 
tunici roşii, înarmați cu muschete, să treacă pe 
lângă el pe intrarea îngustă spre incintă. La Fort 
Augustus este singura garnizoană mai la nord, iar 
acolo sunt probabil o sută de soldați. 

Asta venea ca o surpriză — ori poate nu. Dacă 
Roger nu se înşela asupra datei, vor mai trece trei 
ani până când se va vorbi de iacobiții din 
Highlands — suficient de mulți ca să alarmeze 
coroana engleză, care va trimite soldați în număr 
mare pentru a păstra controlul asupra situației. 

Fortul era deschis şi, judecând după o mică 
adunare din apropierea unei clădiri, erau destui 
civili care păreau să aibă afaceri cu armata. Făcând 
un semn din cap, Fraser l-a condus spre altă 
clădire, mai mică. 

— Cred că vom vorbi cu comandantul. 

— ÎI cunoşti? 

Un fior de curiozitate 1-a trecut lui Roger de-a 
lungul şirei spinării. Sigur, era prea devreme 
pentru a... 

— L-am întâlnit. ÎI cheamă Buncombe. Pentru 
un englezoi, pare un om de treabă. 

Fraser şi-a dat numele unui secretar aflat în 
anticameră, iar după câteva clipe au fost conduși în 
biroul comandantului. 

— A... 

Un bărbat scund, de vârstă medie, îmbrăcat în 
uniformă şi având ochi obosiţi înapoia unei 
perechi de ochelari cu lentile înguste s-a ridicat pe 
jumătate de pe scaun, a schiţat o plecăciune şi s-a 
lăsat să cadă înapoi pe scaun, ca şi cum efortul de 
a-l recunoaşte pe Brian îl istovise. 

— Broch Tuarach. Sluga dumneavoastră, 
domnule. 

Probabil că era istovit, a gândit Roger. Fața lui 
era trasă și ridată, iar respirația lui şuiera în 
plămâni. Claire şi-ar fi dat seama precis de ce 
suferea căpitanul Buncombe, dar nu era nevoie să 
fii doctor pentru a-ți da seama că omul avea 
probleme serioase de sănătate. 

Cu toate acestea, Buncombe i-a ascultat 
politicos povestea, l-a chemat pe secretar pentru a 
nota cu grijă semnalmentele lui Cameron și ale lui 
Jem şi a promis că acestea vor fi prezentate 
oamenilor garnizoanei şi că toate patrulele sau toți 
curierii vor primi ordin să se intereseze de fugari. 

Prevăzător, Brian adusese cu sine două sticle în 
desagile de şa, iar acum a scos una, pe care a 
aşezat-o pe birou, făcând-o să scoată un gâlgâit 
încurajator. 

— Domnule, vă mulțumim pentru ajutor. 
Îngăduiți-ne să vă oferim un mic semn de 
apreciere pentru amabilitatea de a... 

Pe fața obosită a căpitanului Buncombe a apărut 
un zâmbet slab, dar sincer. 

— Aşa voi face, domnule. Dar numai dacă vă 
alăturați... Ah, da. 

A scos două căni din cositor, iar după o scurtă 
căutare, a găsit o cupă din cristal, ciobită la buză, 
iar tăcerea binecuvântată a băuturii a pătruns în 
biroul minuscul. 

După câteva momente de venerație, Buncombe 
a deschis ochii şi a oftat. 

— Uimitor, domnule. E făcut de dumneavoastră, 
nu? 

Brian a dat din cap cu modestie. 
— Doar câteva sticle, ca să avem de 


Hogmanay”, pentru familia mea. 

Roger văzuse cu ochii lui pivnița din care Brian 
alesese sticla aceea, plină cu butoiaşe stivuite de la 
podea până în tavan, unde aerul era atât de încărcat 
de vapori de alcool încât până şi un elan ar fi 
amețit dacă ar fi respirat acel aer prea multă 
vreme. Însă şi-a dat seama instantaneu că era 
probabil înţelept să nu dai de înţeles unei 
garnizoane plină de soldați că deții orice fel de 
băuturi în cantități mari, indiferent în ce relații erai 
cu comandantul lor. A surprins ochii lui Brian, iar 
acesta s-a uitat într-o parte și, zâmbind calm, a 
scos un mormăit slab. 

— Uimitor, a repetat Buncombe, apoi şi-a turnat 
o porție în cupă, oferindu-le şi celor doi sticla. 

Roger a urmat exemplul lui Brian şi a refuzat, 
drămuindu-şi ce avea în cupă, după care Brian și 
comandantul au pornit o discuţie pe care a înțeles- 
o foarte bine. Nu era prietenoasă, ci curtenitoare, 
un schimb de informaţii care putea să slujească 
unuia sau celuilalt — evitându-se cu grijă orice 
element care ar putea oferi celuilalt un avantaj 
prea mare. 

Îl văzuse pe Jamie făcând asta în câteva rânduri, 
în America. Era vorba de tratativele duse de o 
căpetenie, iar acestea se desfăşurau conform unor 
reguli. Desigur... cu siguranță că Jamie îl văzuse 
pe tatăl lui purtând asemenea discuţii în câteva 
ocazii, astfel că totul stătea înscris în genele lui. 

S-a gândit că şi Jem avea acel talent. Avea ceva 
care îi făcea pe oameni să se uite de două ori la el 
— ceva ce nu ţinea de părul lui roşcat, s-a corectat 
el și a zâmbit către sine. 

Deşi Buncombe îi adresa şi lui câte o întrebare, 
Roger a reușit în cea mai mare parte să-i lase să 
discute în voie, astfel că, treptat, s-a relaxat. Ploaia 
trecuse, iar razele de soare pătrunse pe fereastră îi 
cădeau pe umeri, încălzindu-l pe dinafară, aşa cum 

whisky-ul îl încălzea pe dinăuntru. A trăit pentru 
prima oară sentimentul că probabil a reuşit ceva în 
căutările lui, în loc să rătăcească disperat, de unul 
singur, prin Highlands. 

— Și poate îl arestează pe individ, a remarcat 
Brian Murray la un moment dat, referindu-se la 
soldați şi la Rob Cameron. 

Un gând liniștitor. 

Din punctul de vedere al clanurilor, însă... 
Roger nu credea că Rob Cameron putea să aibă 
complici acolo, dar... s-a îndreptat de spate pe 
scaun. Avea un complice în propriul lui timp, nu? 
Buck avea gena şi, cu toate că era mai puţin 
obișnuit să se efectueze călătorii în viitor față de 
timpul în care trăia persoana — da, Roger credea că 
era ceva mai puţin obişnuit, iar lipsa lui de 
cunoștințe privind acest lucru era tulburătoare în 
sine — acesta o făcuse. Dacă era un călător în timp, 
Cameron moştenise gena de la un strămoș care, la 
rândul lui, o avusese. 

Un fior rece i-a gonit prin vene ca un vin 
refrigerat, alungând căldura dată de whisky, iar în 
mintea lui s-a iscat un ghem agitat de îndoială. 
Putea fi vorba de o conspirație între Buck şi Rob 
Cameron? Ori între Buck şi un Cameron din 
propriul lui timp? 

Nu crezuse nicio clipă că Buck spusese adevărul 
gol-goluţ despre sine sau despre călătoria lui prin 
pietre. Se putea ca totul să fi fost un plan ca să îl 
ademenească pe Roger departe de Lallybroch şi de 
Bree? 

Acum, acei viermi ai îndoielii chiar îi 
scormoneau mintea. A ridicat cupa şi a băut restul 
de băutură dintr-o înghiţitură ca să îi ucidă pe toți. 
Buncombe şi Fraser s-au uitat surprinși la el, apoi, 
curtenitori, și-au reluat discuția. 

În lumina glacială a stării de spirit din acele 
momente, ceva nou a aruncat nişte umbre. Brian 
Fraser. Deşi Roger interpretase vizita lor la 
garnizoana drept un gest prietenesc al lui Fraser 

pentru a-l găsi pe Jem, ea avea şi un alt înţeles, nu? 
Îl expunea pe Roger faţă de căpitanul Buncombe 
într-un context care arăta clar că el nu avea nicio 
obligație de clan şi nu era vorba de o prietenie 
personală cu Fraser, asta în caz că Roger se 
dovedea altă persoană decât pretindea că era. 

A inspirat adânc şi şi-a apăsat palmele pe tăblia 
biroului, concentrându-se asupra senzației dată de 
granulaţia lemnului de sub degete. În regulă. Totul 
era perfect logic. De câte ori îl văzuse pe Jamie 
procedând la fel? Pentru acești oameni, binele 
membrilor clanului era pe primul loc; țineau să 
protejeze mai presus de toate Lallybroch sau 
Fraser's Ridge, dar asta nu însemna că nu erau 
dispuși să dea o mână de ajutor cuiva când aveau 
posibilitatea de a o face. 

Şi Roger credea sincer că Fraser dorea să îl 
ajute. S-a agăţat de acel gând şi a simțit că nu 
greşea. 

Fraser a aruncat din nou o privire spre el, iar 
ceva de pe faţa lui s-a destins văzând expresia lui 
Roger. Brian a ridicat sticla şi a turnat câteva 
degete de băutură în paharul lui Roger. 

— O să-l găsim, domnule, a spus el încet, în 
gaelică, după care s-a întors ca să îi toarne și 
căpitanului Buncombe. 

A băut şi a alungat totul din minte, 
concentrându-se asupra banalităţii conversației. 
Era în regulă. Totul avea să fie bine. 

Încă îşi repeta această mantra, când a auzit 
strigăte şi fluierături răzbătând de afară. A aruncat 
o privire spre fereastră, dar nu a reuşit să vadă 
decât un zid al fortului. Căpitanul Buncombe a 
părut deconcertat — dar Brian Fraser s-a ridicat 
brusc în picioare şi s-a mișcat cu iuțeală. 

Roger l-a urmat, ieşind pe terenul de instrucţie 
al fortului şi a văzut o tânără frumoasă călare pe un 
cal falnic şi arătos, care se uita urât la micul grup 
de soldați care se strânseseră în jurul ei, 
împingându-se unul pe altul, încercând să tragă de 

hățuri şi strigând tot felul de remarci spre ea. 
Calului nu îi plăcea nicidecum acel tratament, dar 
tânăra a reuşit să-l ţină sub control. Avea o cravașă 
într-o mână ȘI, judecând după expresia ei, tocmai 
își alegea o țintă între cei care o înconjurau. 

— Jenny! a răcnit Brian, iar ea a, tresărind, 
ridicat privirea. 

Şi soldaţii s-au speriat, pentru că s-au întors și, 
văzându-l pe căpitanul Buncombe ieşind din 
clădire în urma scoțianului, s-au îndepărtat în 
grabă cu capetele plecate, ducându-se să-şi vadă de 
treburile lor. 

Roger a ajuns alături de Brian când acesta a 
prins căpăstrul calului în mână. 

— Pentru numele fecioarei, ce cauţi...? a 
început Brian, cu glas furios, dar ea l-a întrerupt, 
privind drept spre Roger. 

— Neamul tău, a spus ea. William Buccleigh. A 
trimis vorbă la Lallybroch că se simte foarte 
bolnav şi vrea să te duci la el de îndată. Se spune 
că s-ar putea să moară. 


Chiar şi pe vreme bună, le-ar fi trebuit mai bine 
de o zi şi jumătate ca să facă acea călătorie. Ținând 
seama că ploua, că au trebuit să urce dealuri și că 
în ultima parte a drumului s-au văzut siliți să 
bâjbâie pe întuneric, în căutarea unui drumeag 
aproape invizibil, au parcurs distanţa într-un timp 
surprinzător de scurt. 

— O să intru cu tine, spusese Brian, coborând 
de pe cal când au ajuns în curte. Aici nu sunt 
arendașii mei, dar mă cunosc. 

Casa modestă de fermier, văruită într-un alb 
tern, lucind ca o piatră în lumina lunii în creştere, 
era închisă straşnic pentru noapte, având obloanele 
trase şi ușa zăvorâtă. Fraser a bătut cu pumnii în 
uşă şi a strigat în gaelică, prezentându-se şi 
spunând că adusese o rudă a omului bolnav, iar 
curând după aceea, în pragul uşii a apărut un 
bărbat scund, cu barbă, purtând cămaşă de noapte 

şi scufie, care s-a uitat îndelung la ei, după care s-a 
retras şi a zis cu glas răgușşit: 

— Intraţi. 

Prima impresie a lui Roger a fost că acea casă 
era înțesată până la grinzi de o umanitate care 
emitea mirosuri. Cei dinăuntru stăteau întinşi în 
grupuri pe podea, în apropierea vetrei sau pe 
saltele, lipite de peretele îndepărtat, iar ici şi colo, 
copii cu părul ciufulit au ridicat capetele ca nişte 
câini de prerie, clipind din ochi în lumina scăzută a 
focului aproape stins pentru a-şi da seama ce 
trebuiau să facă în continuare. 

Gazda lor — care a fost prezentată de Fraser 
drept Angus MacLaren — a dat scurt din cap spre 
Roger şi a făcut un semn spre un pat tras spre 
mijlocul încăperii. Pe acel pat dormeau doi sau trei 
copii mici, dar Roger nu a putut distinge decât faţa 
oarecum neclară a lui Buck. Isuse, a sperat că 
Buck nu suferea de vreo boală molipsitoare. 

S-a apropiat de el şi a zis în şoaptă: „Buck?”, ca 
să nu trezească pe nimeni care încă nu se 
deşteptase. În întunericul din încăpere, nu a distins 
prea clar faţa lui — năpădită de o barbă deasă —, 
însă el ţinea ochii închiși și nu i-a deschis ca 
răspuns la rostirea numelui său. Nu a reacţionat 
nici când Roger și-a lăsat palma pe braţul lui. 
Acesta era cald, însă, ținând seama de aerul 
sufocant din încăpere, a socotit că probabil Buck 
ar fi rămas cald chiar şi dacă ar fi fost mort de 
câteva ore. 

L-a strâns de braţ, la început uşor, apoi mai tare 
şi, în cele din urmă, Buck a tuşit chinuitor și a 
deschis ochii. A clipit rar, lăsând impresia că nu îl 
recunoaște pe Roger, apoi i-a închis. Însă pieptul i 
s-a ridicat vizibil şi a început să respire slab, 
prezentând un gâfâit perceptibil. 

— Spune că are ceva la inimă, i-a spus 
MacLaren lui Roger cu glas scăzut. Se aplecase 
peste umărul lui Roger, urmărindu-l cu atenţie pe 
Buck. Pare că inima îi pâlpâie, iar când se 

întâmplă asta, se învineţeşte la faţă şi nu mai poate 
respira şi nici nu poate sta în picioare. Cel de-al 
doilea fiu al meu l-a găsit pe landă ieri după- 
amiază, întins şi parcă strivit. L-am adus acasă şi i- 
am dat ceva de băut, iar el a cerut să trimitem pe 
cineva la Lallybroch pentru a chema o rudă de-a 
lui. 

— Moran taing, „mu de mulţumiri”, a spus 
Roger. Îţi rămân foarte îndatorat, domnule. 

S-a întors apoi spre Brian, care stătea în spatele 
lui MacLaren și se uita la Buck oarecum încruntat. 

— Îţi mulţumesc, domnule, i-a spus Roger. 
Pentru ajutorul pe care mi l-ai dat. Nici nu am 
cuvinte de mulţumire. 

Fraser a strâns din umeri, sugerând că nu era 
nevoie de mulțumiri. 

— Îmi închipui că vei rămâne cu el, da? Bine. 
Dacă e în stare să călătorească, vino cu el până la 
Lallybroch. Ori trimite veste, dacă putem face noi 
ceva. 

Fraser a dat din cap spre MacLaren în semn de 
la revedere, apoi s-a oprit şi s-a uitat spre faţa lui 
Buck. I-a aruncat o privire lui Roger, ca și cum ar 
fi comparat trăsăturile celor doi. 

— Neamul tău e tot din Lochalsh? a întrebat el 
cu un aer curios şi s-a uitat din nou la Buck. 
Seamănă cu oamenii din neamul fostei mele soţii. 
MacKenzie din Leoch. 

Apoi a observat silueta scundă a cuiva care nu 
putea fi decât doamna MacLaren — privind cu ochi 
aprigi pe sub scufie — şi a tuşit, a făcut o 
plecăciune, după care a plecat fără să mai aștepte 
răspuns. 

Domnul MacLaren s-a dus să tragă zăvorul uşii 
de intrare, iar stăpâna casei s-a întors spre Roger 
şi, căscând gura cât şura, i-a făcut semn spre pat, 
timp în care, fără să-şi dea seama, s-a scărpinat la 
fund. 

— Poţi dormi cu el, a spus ea. Dacă moare, îl 
arunci din pat, bine? Nu vreau să mi se spurce 

cearșafurile. 


După ce şi-a scos ghetele, Roger s-a aşezat cu 
delicateţe pe pat, alături de Buck — reașezându-i pe 
copiii MICI, care erau moi și maleabil ca niște 
pisici care stau la soare — după care a petrecut 
restul nopții ascultându-şi strămoșul sforăind în 
mod neregulat, împungându-l de fiecare dată când 
1 s-a părut că respirația lui s-a oprit. Spre zori, 
totuşi, a ațipit, după care a fost trezit de mirosul 
puternic de budincă de ovăz fierbinte. 

Speriat de gândul că adormise, s-a ridicat într-un 
cot şi a constatat că Buck era palid la faţă şi respira 
zgomotos pe gură. L-a prins pe strămoșul lui de 
umăr şi l-a zgâlțâit, făcându-l să tresară în pat și să 
privească disperat în jur. Văzându-l pe Roger, l-a 
lovit tare cu pumnul în stomac. 

— Termină cu prostiile! 

— Voiam doar să mă asigur că eşti viu, 
ticălosule! 

— Ce cauţi aici? 

Părând iritat şi derutat, Buck şi-a trecut o mână 
prin părul vâlvoi. 

— Ai trimis vorbă să vin, neghiobule. Și Roger 
era iritat. Îşi simţea gura de parcă ar fi mestecat 
paie toată noaptea. Fiindcă veni vorba, cum te 
simţi? 

— Fi... nu prea bine. Expresia lui Buck s-a 
schimbat de la cea de iritare la una de îngrijorare, 
după care şi-a lăsat o mână peste piept şi s-a apăsat 
cu forță. Nu... nu mă simt bine. 

— Stai întins, pentru numele Domnului! Roger 
s-a ridicat din pat, cât pe ce să calce o fetiță care 
stătea în șezut pe podea, jucându-se cu cataramele 
pantofilor lui. O să-ți aduc nişte apă. 

Câţiva copii urmăreau cu interes acel mic 
spectacol, ignorați de doamna MacLaren şi de 
două fete mai mari, care amestecau budinca de 
ovăz într-un cazan uriaş şi aşezau grăbite linguri şi 
farfurii din lemn pe masa mare, făcându-le să 


390 


plesnească precum nişte cărți de joc la o partidă de 
Old Maid.” 

— Dacă ai nevoie să mergi la privată, l-a sfătuit 
una dintre fete, oprindu-se din treburile ei, ai face 
bine să te duci acum. Robbie și Sandy au plecat să 
se ocupe de vaci, iar Stuart încă nu s-a încălţat. A 
ridicat bărbia spre un băiat de vreo doisprezece ani 
care se târa încet pe coate şi genunchi, având un 
pantof uzat într-o mână şi uitându-se pe sub 
mobilierul sărăcăcios în căutarea perechii lui. A, și 
pentru că neamul tău a trăit peste noapte, tata a 
plecat să aducă vraciul. 

36 


MIROSUL UNUI STRĂIN 


Femeia îi adusese lui Jock MacLeod 
tradiționalul cadou de ospitalitate, format din 
struguri. Şi o sticlă cu Bunnahabhain, vechi de 
optsprezece ani, ceea ce l-a făcut să se lumineze la 
față — ori ce se putea vedea din faţă pe sub 
bandajele care îi înfășurau capul și vânătăile care îi 
făceau ochii mijiţi să arate ca nişte despicături 
injectate. 

— Oh, sunt puţin palid, îi spusese el, înfășurând 
sticla în halat şi apoi întinzându-i-o, pentru a o 
pune în dulapul de lângă pat. Dar nu chiar rău, nu 
rău. O mică rană la cap, asta-i tot. Mă bucur însă 
că flăcăul a reușit să fugă. Fata mea, ştii cumva 
cum de-a ajuns în tunel? 

Ea îi oferise versiunea oficială, ascultase 
răbdătoare speculațiile lui, iar apoi îl întrebase 
dacă l-ar putea recunoaște pe omul care îl lovise. 

— Da, l-am recunoscut atunci, a spus Jock, 
făcând-o să fie surprinsă. Dar asta nu înseamnă că- 
] ştiu pe nume. De văzut, l-am văzut, deseori. 
Conduce o ambarcațiune pe canal. 

— Poftim? O ambarcaţiune de închiriat sau una 
dintre bărcile iacobite pentru plimbări? 

Inima ei a început să bată mai tare. El se referea 
la Canalul Caledonian. Mergea de la Inverness 
până la Fort William, iar pe el exista un trafic 
destul de intens, o mare parte fiind vizibil de pe 
şosea. 

— O ambarcaţiune mică şi frumoasă, cu motor 
— probabil că e de închiriat. Am observat asta doar 
pentru că vărul soției mele are una asemănătoare; 
ne-am plimbat odată cu ea. Cred că are în jur de 
zece metri lungime. 

— Ai declarat asta la poliție, da? 

— Sigur. A bătut darabana cu degetele boante pe 
tartan şi a aruncat o privire în lateral spre ea. L-am 
descris pe individ cât de bine am putut, dar, nu 
uita, nu arăta defel neobişnuit. L-aş recunoaște 
oricând şi probabil că şi flăcăul tău l-ar recunoaște, 
dar nu știu dacă poliţiei îi va fi uşor să-l prindă. 

Ea îşi scosese briceagul elveţian din buzunar în 
timp ce vorbise şi, îngândurată, se juca mereu cu 
el, desfăcând și închizând lamele. A desfăcut 
tirbuşonul, încercându-i ascuțișul cu buricul unui 
deget. 

— Ce părere ai, mi l-ai putea descrie? Mă pricep 
puţin la desen şi poate reușesc să alcătuiesc un 
portret-robot. 

El i-a zâmbit, iar ochii i-au dispărut în carnea 
umflată a feţei. 

— Fato, toarnă-mi un păhărel şi să facem o 
încercare. 


Brianna a ajuns din nou la Lallybroch spre 
sfârşitul  după-amiezii, exact la timp pentru 
întâlnirea ei de la ora patru cu lăcătușul. Prins în 
uşă, un petic de hârtie flutura în vântul tomnatic; l- 
a smuls şi l-a desfăcut cu degetele îngheţate. 


Am fost chemat de urgență la Elgin; mă 
întorc târziu. Vă voi apela mâine-dimineaţă. 
Mii de scuze, Will Tranter 


A mototolit hârtia şi a îndesat-o într-un buzunar 
al jachetei, bolborosind în surdină. Nişte ticăloși 
de violatori care intrau şi ieșeau din casa ei de 
parcă ar fi fost o autostradă, iar aceasta nu era o 
urgenţă? 

Ținându-și degetele înfășurate în jurul cheii 
mari şi vechi din buzunar, a ezitat, după care s-a 
uitat la fațada albă a casei. Razele soarelui care 
apunea luceau în ferestrele de la etaj, făcându-le să 
fie glazurate în roşu, ascunzând ceea ce se putea 

afla înapoia lor. Oamenii aceia aveau o cheie. 
Chiar voia să intre acolo singură? 

Conştientă de sine, a aruncat o privire în jur, dar 
nu a observat nimic ieşit din comun. Câmpurile de 
acolo erau liniștite, oile din mica turmă se aşezau 
deja pe pământ în razele soarelui care apunea. A 
inspirat adânc, întorcându-se într-o parte şi în alta, 
aşa cum făcea când mergea la vânătoare cu tatăl ei 
în pădurile din Carolina de Vest, ca şi cum ar fi 
dorit să adulmece mirosul de căprioare adus de 
adierea vântului. 

Ce căuta acum? Gaze de eșapament. Miros de 
pneuri, de metal încins, praf care încă plutea în 
aer, urmele lăsate de o mașină. Ori poate altceva, 
a gândit ea, amintindu-și duhoarea scoasă de 
sudoarea lui Rob Cameron. Mirosul unui străin. 

Însă aerul rece i-a adus doar miros de frunze 
moarte, de căcăreze de oi şi o idee de terebentină 
venind dinspre plantatia de pini a Comisiei 
Pădurilor, aflată undeva în vest. 

Totuşi. Îl auzise pe tatăl ei vorbind despre o 
senzație în ceafă când ceva nu era bine şi a simțit 
cum perişorii de pe gât i se ridică. S-a întors, a 
urcat în maşină şi aplecat din acel loc, uitându-se 
în oglinda retrovizoare la fiecare câteva secunde. 
La câțiva kilometri de acolo se afla o benzinărie, 
de aceea a oprit acolo şi i-a telefonat Fionei ca să o 
anunţe că îşi va lua copiii a doua zi dimineață, apoi 
a cumpărat câteva sendvişuri şi s-a întors, urmând 
drumul de fermă care dădea roată terenului 
proprietății Lallybroch şi ducea spre plantația de 
pini. 

În acea perioadă a anului, întunericul cobora la 
ora patru şi jumătate. Pe deal, drumul nu era 
alcătuit decât din două făgaşe înnoroite, însă ea a 
condus cu grijă pe terenul denivelat, până când a 
ajuns la unul dintre luminişurile în care pădurarii 
depozitaseră resturi de vegetație pentru a fi arse. 
Aerul era încărcat de mirosul lemnelor arse, iar 
dintr-o porţiune mare şi înnegrită de pământ şi de 

tăciuni stinși încă se înălțau firicele de fum, însă 
toate focurile se stinseseră. A condus mașina până 
în spatele unui morman de crengi proaspăt tăiate, 
aşezate acolo pentru a li se da foc a doua zi, şi a 
oprit motorul. 

În timp ce a coborât, ieșind de pe plantație şi 
ducând pușca de vânătoare într-o mână, ceva mare 
a trecut pe deasupra capului ei în totală tăcere, de 
aceea s-a împleticit şi a scos un icnet. O bufniţă, 
care a dispărut ca o nălucă palidă în beznă. În 
ciuda faptului că inima îi bătea mai accelerat, s-a 
bucurat că o văzuse. Animalele inofensive erau 
aducătoare de noroc în folclorul celtic, iar ea avea 
nevoie de aşa ceva. 

Bujfnițele sunt păstrătoare ale morților, dar nu 
numai ale morților. Sunt mesagere între lumi. 
Pentru o clipă, Roger s-a aflat alături de ea, solid, 
cald în noaptea rece, de aceea Brianna a întins o 
mână dintr-un impuls greu de controlat, ca şi cum 
ar fi vrut să-l atingă. 

Apoi, el a dispărut, iar ea a rămas singură în 
umbra lăsată de pini, privind spre Lallybroch, dar 
fără să scape din mână puşca rece. 

— O să te aduc înapoi, Roger, a spus ea în 
şoaptă, după care şi-a încordat mâna stângă, 
strângând între degete inelul din cupru care era 
însemnul căsătoriei cu el. Așa voi face. 

Însă mai întâi trebuia să aibă convingerea că 
avea copiii în siguranță. 

Noaptea cobora în jurul casei, iar Lallybroch 
dispărea treptat din vedere, devenind o pată mai 
palidă în întuneric. A verificat siguranța armei şi s- 
a îndreptat în tăcere spre casă. 


A urcat dealul din spatele fortului cât de discret 
a putut. Vântul se înteţise, de aceea s-a îndoit că îi 
putea auzi cineva zvonul paşilor dincolo de 
foşnetul arbuștilor şi al ierburilor care creșteau 
foarte des acolo. 

Dacă oamenii aceia o aşteptau, dorind să îi facă 
vreun rău, cu siguranță că se vor afla în casă. Însă 
dacă voiau doar să știe unde se afla... probabil că 
vor supraveghea casa, iar acela era locul din care 
puteau face asta. S-a oprit lângă zidul fortului, 
lipindu-şi mâna de pietre şi ascultând. A auzit doar 
foşnete slabe, punctate de uguit de porumbei. 
Liliecii plecaseră deja la vânătoare, iar porumbeii 
erau în cuib. 

Lipindu-se cu spatele de zidul din piatră, a mers 
în jurul clădirii, oprindu-se în apropierea ușii, după 
care a întins o mână căutând pe pipăite 
încuietoarea. Lacătul i s-a părut rece, întreg şi 
încuiat. Expirând puternic, a scotocit prin legătura 
de chei din buzunar şi a găsit-o pe cea potrivită. 

Bătând nebunește din aripi, porumbeii care 
dormeau au ţâşnit de pe căpriorii pe care cuibăreau 
când curentul produs de deschiderea ușii a ajuns la 
ei şi i-a speriat, iar Brianna s-a lipit de perete, 
ferindu-se de ploaia de găinaţ. Porumbeii s-au 
liniştit peste câteva momente şi s-au aşezat la loc 
uguind şi murmurând indignaţi de deranj. 

Etajele de sus se prăbuşiseră de multă vreme, iar 
grinzile fuseseră luate de acolo; clădirea devenise 
o cochilie, dar una rezistentă, pentru că zidurile 
exterioare fuseseră reparate de-a lungul anilor. 
Scara era încastrată în perete, iar treptele se aflau 
între peretele exterior şi cel interior. Brianna şi-a 
aşezat pușca pliată pe un umăr şi a urcat treptele 
încet, pipăindu-şi drumul cu o mână. Avea o 
lanternă în buzunar, dar nu era cazul să rişte 
folosind-o. 

După ce a urcat o treime din scară, şi-a ocupat 
un loc lângă o ambrazură de unde putea vedea bine 
casa de jos. Pietrele erau reci, dar jacheta ei era 
umplută cu puf, astfel că nu avea cum să îngheţe 
de frig. A scos din buzunar un baton de ciocolată 
marca Violet Crumble şi s-a pus pe așteptat. 

Telefonase la Consiliul  Hidrocentralei şi 
solicitase un concediu de o săptămână, motivând 

că avea de rezolvat o urgenţă de familie. Ştirea 
privind ceea ce se întâmplase la barajul Loch 
Errochty se răspândise, astfel că nu întâmpinase 
nicio greutate, ci doar trebuise să scape de 
exclamaţiile de compătimire și de întrebări pornite 
din curiozitate — iar ea, având în vedere ancheta 
declanșată de poliție, susținuse că nu putea 
răspunde la ele. 

Poliția... poate o va ajuta. Jock le spusese 
poliţiştilor despre bărbatul de la baraj, iar ei vor 
cerceta. Trebuise să le spună despre Rob Cameron. 
Şi, cu unele rezerve, le povestise despre faptul că 
acesta pătrunsese în casa ei şi o amenințase, 
deoarece era posibil ca Mandy să vorbească fără să 
vrea despre acest lucru. Le-a spus despre 
nemulțumirea lui Cameron că avea ca şef o femeie 
şi despre faptul că o hărţuise la locul de muncă — 
deşi acesta părea a fi un motiv neîntemeiat pentru 
a răpi un copil. Nu declarase cele mai multe dintre 
aspectele fizice, ascunzătoarea preotului sau 
despre evadarea lui Cameron, când fusese ajutat de 
cineva. A afirmat doar că îl lovise — întâi cu cutia 
de scrisori, iar apoi cu crosa de crichet —, iar el 
fugise. Plecase împreună cu Mandy pentru a-l 
căuta pe Jem, acest lucru fiind mai urgent decât 
chemarea poliției. Poliţiştii nu s-au arătat de acord 
cu acea afirmaţie, însă erau britanici, astfel că se 
arătaseră  politicoşi când  dezaprobaseră o 
asemenea decizie. 

Declarase că Rob Cameron îi spusese unde se 
afla Jem. Dacă poliţiştii îl găseau, acesta nu avea 
cum să-i contrazică. Brianna a sperat că omul va fi 
reținut. Asta ar putea crea complicaţii, dar s-ar fi 
simțit mai în siguranţă dacă el nu mai umbla liber. 
Cu pușca ei. Probabil pândind în casa ei. 

A strâns degetele în adâncul buzunarului, 
mângâind formele liniştitoare ale celor vreo 
douăsprezece cartuşe cu alice. 

COGNOSCO-TEI+I 


Vraciul a sosit pe la mijlocul după-amiezii. Era 
un bărbat scund, dar nu slab; arăta ca un luptător 
amator, având umerii la fel de largi ca ai lui Roger. 
Nu s-a prezentat, dar a dat politicos din cap spre 
doamna MacLaren, după care şi-a plimbat scurt 
ochii în jur, văzând tot ce exista în încăpere, apoi 
şi-a concentrat atenția asupra lui Buck, care căzuse 
într-un somn neliniştit şi nu s-a trezit nici măcar 
când s-a creat agitație la sosirea vraciului. 

— A spus că inima... a început Roger cu 
stângăcie în glas. 

Omul s-a uitat cu severitate la el, apoi a făcut un 
semn cu mâna, respingând orice alte afirmaţii și, 
apropiindu-se de Buck, l-a examinat cu atenție. 
Abia îndrăznind să respire, membrii familiei 
MacLaren au aşteptat în tăcere, aşteptându-se să 
asiste la ceva spectaculos. 

Omul a dat din cap către sine, şi-a scos haina, 
apoi şi-a suflecat mânecile cămăşii, expunându-și 
antebraţele bronzate şi musculoase. 

— Bun aşa, a spus el şi s-a lăsat pe vine lângă 
pat, aşezându-și o mână pe pieptul lui Buck. 
Lăsaţi-mă să... 

Faţa lui a rămas fără nicio expresie, iar corpul i 
s-a încordat, după care şi-a retras mâna de parcă ar 
fi fost curentat. A scuturat puternic din cap şi a 
desfăcut cămașa de noapte a lui Buck, după care 
şi-a vârât ambele mâini în deschizătură și le-a lipit 
de pieptul bolnavului. 

— 1suse, a şoptit el. Cognosco te! 

Pe neașteptate, firele de păr de pe corpul lui 
Roger s-au răsculat, ca şi cum ar fi urmat o 
furtună. Omul se exprimase în latină, iar ceea ce 
spusese era: „le cunosc!” 

Toţi membrii familiei MacLaren l-au urmărit pe 
vraci la treabă cu mare respect şi destul de 
temători. Roger, care învățase câte ceva despre 
psihologia medicinei de la Claire, a rămas la fel de 
impresionat. Şi, dacă era sincer, se simţea 
înspăimântat de moarte. 

Ținându-şi mâinile lipite de pieptul lui Buck, 
vraciul a rămas nemișcat îndelung, ținându-şi 
capul aplecat pe spate şi având o expresie de 
concentrare maximă, ca şi cum ar fi ascultat ceva 
venind de departe, de foarte departe. Murmurase 
ceva ce Roger a recunoscut drept Tatăl Nostru, iar 
judecând după expresiile de pe feţele membrilor 
familiei MacLaren, acele cuvinte puteau fi şi 
abracadabra. Apoi, rămânând cu mâinile în același 
loc, ridicase degetul arătător şi începuse să bată cu 
delicateţe într-un ritm rar şi regulat, degetul lui 
ridicându-se de fiecare dată ca şi cum ar fi atins 
clapele unui pian. 

Buf... buf... buf. Asta a durat multă vreme, atât 
de mult, încât toată lumea din încăpere a reînceput 
să inspire adânc — până și Buck, al cărui gâfâit a 
început să se uşureze, pentru că plămânu 1 se 
umpleau din nou cu aer în mod firesc. Apoi, 
vraciul a bătut cu două degete, buf-buf... buf-buf... 
buf-buf. Încet. Regulat ca un metronom. Iar şi 
iar... Liniştitor. Hipnotic. Şi Roger şi-a dat seama 
că era vorba de ritmul unei inimi care bate — 
propria lui inimă. Privind în jur şi văzându-i pe cei 
din clanul MacLaren stând cu gurile căscate și 
evidențiindu-şi ganglionii de pe gât, a trăit senzația 
foarte clară că inimile tuturor băteau exact în 
acelaşi ritm. 

Şi-a dat seama că toţi respirau ca unul, pentru că 
a auzit susurul inspirărilor și năvala expirărilor ca 
pe o spumă a mării. Stia asta — şi nu a fost capabil 
să-şi schimbe propriul ritm al inimii, pentru a se 
opune senzaţiei de unitate care se înstăpânise pe 
negândite la toți oamenii din cabană, începând cu 

Angus MacLaren şi terminând cu micuța 
Josephine, în braţele mamei sale. 

Toţi respirau, iar inimile le băteau la unison — și, 
cumva, ei îl ajutau pe omul țintuit la pat, 
susținându-l ca pe o parte a unei entităţi mai 
cuprinzătoare, încurajându-l. Inima bolnavă a lui 
Buck se afla în palma lui Roger: brusc, și-a dat 
seama de asta şi, la fel de brusc, a înţeles că se afla 
acolo de ceva vreme, odihnindu-se la fel de firesc 
precum o piatră rotunjită de apele unui râu, netedă 
şi grea. ŞI... bătând în acelaşi ritm cu inima lui. 
Lucrul cel mai straniu era că nimic din toate 
acestea nu părea ieşit din comun. 

Ciudat — dar şi impresionant — aşa cum era totul, 
Roger ar fi putut da o explicaţie. Sugestie în masă, 
hipnoză, voință şi hotărâre. Făcuse şi el asta în 
câteva rânduri, cântând — când muzica aceea 
captiva publicul era una cu el, când știa că oamenii 
erau alături de el, pregătiți să îl urmeze oriunde. 
Făcuse asta o dată sau de două ori, când ţinuse 
predici; îi simţise pe oameni apropiindu-se calzi de 
el, înălțându-l, aşa cum el îi înălța pe ei. Era 
impresionant să vadă acest lucru realizat atât de 
repede, fără niciun fel de pregătire prealabilă — și 
era mult mai neliniştitor să simtă efectele asupra 
propriului trup. Însă ceea ce l-a speriat era faptul 
că mâinile vraciului erau albăstrui. 

Nu încăpea nicio îndoială. Nu era un efect 
înşelător al luminii — în afara strălucirii slabe date 
de focul aproape stins, acolo nu era deloc lumină. 
Nu era ceva ieşit din comun; nicio scânteiere a 
focului, nici ceva care să amintească de neon. Însă 
între degetele  vraciului apăruse o nuanţă 
albăstruie, care se strecura pe dosul mâinilor lui — 
iar acum se răspândea ca o negură slabă în jurul 
mâinilor lui, părând să pătrundă în pieptul lui 
Buck. 

Fără să-şi miște capul, Roger s-a uitat într-o 
parte, apoi în cealaltă. Cei din neamul MacLaren 
erau întru totul captivați, dar nu au lăsat să se 

întrevadă că observaseră ceva șocant. Fi nu văd 
asta. Perişorii de pe antebraţe s-au înfiorat în 
tăcere. Dar de ce văd eu asta? 

Buf... buf... buf. Neobosit, regulat — și totuşi, 
Roger a perceput o schimbare subtilă. Nu în ritmul 
impus de vraci, pentru că el nu se schimbase. Însă 
apăruse o modificare. Fără să vrea, a aruncat o 
privire spre palma lui, în care încă își închipuia că 
se afla inima lui Buck, şi nu a rămas deloc surprins 
să vadă că ea era acolo, ceva rotund și neclar, 
transparent, dar pulsând rar, într-un ritm regulat. 
Singură. 

Buf... buf... buf. Acum, vraciul urma ritmul, nu 
îl dirija. Fără să încetinească bătăile inimu, ci 
oprindu-se ceva mai mult timp între ele, lăsând 
inima lui Buck să bată singură. 

În cele din urmă, sunetul slab a încetat, iar în 
încăpere s-a făcut linişte preţ de câteva bătăi de 
inimă. lar apoi, tăcerea s-a spart ca un balon din 
săpun, făcându-i pe privitori să clipească şi să 
clatine din capete, de parcă toți ar fi fost treziți 
dintr-un vis. Roger şi-a strâns mâinile, în care nu 
mai simţea nimic. 

— O să se facă bine, i-a spus vraciul doamnei 
MacLaren pe un ton neutru. Lăsaţi-l să doarmă cât 
de mult se poate şi daţi-i ceva de mâncare când se 
trezește. 

— Vă rămânem  îndatoraţi, domnule, a 
murmurat doamna MacLaren. A bătut-o uşor pe 
spate pe Josephine, care adormise cu gura 
deschisă, având o dâră lucioasă de salivă 
scurgându-i-se dintr-un colţ al gurii pe umărul 
mamei ei. Să vă pregătesc ceva de dormit, aproape 
de foc? 

— A, nu, a spus vraciul şi a zâmbit. Şi-a 
îmbrăcat haina și mantia, după care a întins o mână 
după pălărie. Nu locuiesc departe de aici. 

A ieşit, iar Roger a așteptat un moment, 
îndeajuns cât ceilalți să-şi reia discuţiile, după care 
a ieşit şi el, închizând ușa încet în urma lui. 

Vraciul se afla puţin în faţa lui pe drum. I-a 
văzut silueta întunecată îngenunchind în faţa unui 
mic altar, iar poalele mantiei i-au fluturat în vânt. 
Roger s-a apropiat încet de el, rămânând la o 
oarecare distanţă, ca să nu îl tulbure din rugăciune 
— ŞI, dintr-un impuls, şi-a aplecat capul spre mica 
statuie, care era atât de roasă de vreme, încât 
trăsăturile feţei i se şterseseră. Æi grijă de ele, te 
implor, s-a rugat el. Ajută-mă să ajung înapoi la 
ele — la Bree. A avut timp doar pentru asta, pentru 
că vraciul s-a ridicat în picioare — însă, în orice, 
caz, doar atât avea de spus. 

Vraciul nu îl auzise; s-a ridicat, s-a întors şi a 
rămas surprins văzându-l pe Roger, dar l-a 
recunoscut imediat. Oarecum obosit, a zâmbit, 
așteptându-se să asculte o întrebare legată de o 
problemă medicală personală. 

Simţindu-şi inima bătând mai tare, Roger a 
întins mâna şi l-a prins de degete pe vraci. Acesta a 
făcut ochii mari de uimire. 

— Cognosco te, a spus Roger încet. „Ie 
cunosc.” 


— Cine eşti? a întrebat doctorul McEwan, 
clipind ca să-şi ferească ochii de vânt, având pe 
chip o expresie de precauţie, dar părând agitat. Voi 
doi... cine sunteţi? 

— Cred că probabil ştii mai bine decât mine, a 
spus Roger. Acea... acea lumină de pe mâinile 
tale... 

— Deci ai văzut asta. 

Nu era o întrebare, iar emoția precaută din ochii 
lui McEwan a căpătat viaţă, devenind vizibilă în 
lumina care scădea. 

— Da, am văzut-o. De unde...? Roger s-a 
străduit să găsească vorbele potrivite, dar, la urma 
urmelor, ce soluţii avea? Din ce fimp ai venit aici? 

Fără să vrea, McEwan s-a uitat peste umăr spre 
casă, însă uşa era închisă, iar fumul din coş se 

înălța spre cer. Începuse să plouă, cu picături mici, 
pregătitoare, care cădeau pe landa presărată cu 
movile din stânga și din dreapta drumeagului. S-a 
mișcat brusc şi l-a prins pe Roger de un braţ. 

— Vino, a spus el. Nu putem rămâne aici să ne 
facem ciuciulete. Am putea muri. 

Exprimarea era potrivită, deoarece ploaia se 
pornise cu hotărâre, iar Roger s-a trezit ud până la 
piele în câteva clipe, deoarece ieşise fără să-şi ia 
mantia pe el. McEwan l-a condus pe cărarea 
şerpuită printre desișuri de arbuşti întunecaţi, 
ajungând într-o porțiune a landei unde rămășițele 
unei gospodării năruite le-au oferit un oarecare 
adăpost. Coama acoperişului arsese, ba chiar de 
curând, pentru că mirosul de lemn carbonizat încă 
persista. Rămăsese totuşi întreg un colţ de acoperiş 
şi s-au ghemuit sub el, lipiţi unul de altul ca să se 
apere de ploaie. 

— Anno Domini o mie opt sute patruzeci şi unu, 
a spus McEwan cu un aer degajat, scuturând apa 
de ploaie de pe mantie. 

— O mie nouă sute optzeci, i-a răspuns Roger, 
simțind cum îi bubuie inima. 

Și-a dres glasul şi a repetat anul; frigul îi 
afectase glasul, iar cuvintele fuseseră rostite cu 
hârâit. Auzind acele sunete, McEwan s-a apropiat 
puţin de el și l-a privit atent. 

— Ce-nseamnă asta? a întrebat doctorul cu 
asprime. Vocea ta e... spartă. 

— Nu e ni... a dat să spună Roger, însă degetele 
vraciului erau deja în cercetare înspre ceafa lui, 
desfăcând legătura de gât. 

Roger a închis ochii şi nu s-a opus. 

Degetele groase ale lui McEwan erau reci pe 
gâtul lui. A simțit atingerea glacială pe piele cât a 
urmărit dunga lăsată de ștreang, apoi pipăitul mai 
ferm cât vraciul și-a plimbat degetele în jurul 
laringelui său — asta 1-a creat imediat o senzație de 
sufocare, de aceea a tuşit. McEwan a părut 
surprins. 

— Mai fă asta o dată, a spus el. 

— Ce anume, să tușesc? a întrebat Roger, cu 
glas cârâit. 

— Da, asta. McEwan şi-a petrecut o mână în 
jurul gâtului lui Roger, puţin sub bărbie, şi a dat 
aprobator din cap. O dată, după care aştepţi, apoi 
tuşeşti din nou. 

Îndatoritor, Roger a tuşit, simțind o uşoară 
durere la fiecare expirare în locul în care apăsau 
degetele vraciului. Faţa acestuia s-a luminat de 
interes, după care şi-a retras mâna. 

— Ştii cumva ce este osul hioid? 

— Dacă e să ghicesc, e ceva din gâtlej, a spus 
Roger, apoi şi-a dres glasul din greu şi s-a frecat pe 
gât, simțind asprimea cicatricei sub palmă. De ce? 

Nu ştia sigur dacă era cazul să se simtă jignit 
faţă de acea intruziune sau... să aibă alte 
sentimente. A simțit gâdilături pe piele în locul în 
care îl atinsese McEwan. 

— Este exact aici, a spus vraciul, apăsând cu 
degetul mare, sub bărbia lui Roger. Iar dacă s-ar fi 
aflat aici — şi-a mişcat degetul mai jos cu doi 
centimetri și jumătate —, ai fi fost mort, domnule. E 
un os mic şi fragil. E ușor să strangulezi pe cineva 
dacă îl rupi — cu degetele sau cu o frânghie. S-a 
retras puţin şi s-a uitat fix în ochiu lui Roger; pe 
față 1 se citea curiozitatea, însă redevenise precaut. 
Tu şi prietenul tău fugiți de... ceva? De cineva? 

— Nu. 

Roger s-a simțit brusc foarte obosit, pentru că 
încordarea provocată de toate evenimentele se 
acumulase, de aceea a căutat un loc pentru a se 
aşeza. A văzut doar câteva bucăți de piatră care 
căzuseră din peretele casei când i se prăbușşise 
acoperișul. A lipit două asemenea fragmente între 
ele și s-a aşezat cu genunchii ridicaţi până în jurul 
urechilor. 

— Eu... asta... Şi-a atins uşor gâtul. S-a 
întâmplat demult şi nu are nimic de-a face cu ceea 
ce... noi îl căutăm pe fiul meu. Are doar nouă ani. 

— Of, vai de mine, a spus McEwan, iar pe faţa 
lui a apărut o expresie compătimitoare. Cum...? 

Roger a ridicat o mână. 

— Întâi tu, a adăugat el, dregându-și glasul. Îţi 
voi spune tot ce ştiu, dar... întâi tu. Te rog. 

Rămas pe gânduri, McEwan a strâns din buze și 
s-a uitat într-o parte, dar apoi a ridicat din umeri şi, 
gemând, s-a lăsat pe o piatră. 

— Am fost doctor, a început el brusc. În 
Edinburgh. Am mers împreună cu un prieten în 
Highlands la vânătoare de potârnichi. Mai fac 
oamenii asta acum, la o sută de ani de atunci? 

— Da, potârnichile au rămas la fel de gustoase, 
a spus Roger cu glas sec. Înseamnă că ai trecut 
prin pietre la Craigh na Dun? 

— Da. Eu... Dându-și seama ce presupunea 
acea întrebare, McEwan s-a oprit brusc. 
Dumnezeule mare, vrei să spui că există şi alte 
locuri? Unde se... întâmplă așa ceva? 

— Da. Roger a simțit că i se văluresc firele de 
păr de pe braţe. Eu ştiu de patru, dar probabil că 
mai există şi altele. Câte cercuri de piatră sunt în 
Insulele Britanice? 

— N-am habar. 

McEwan era zguduit. S-a ridicat şi s-a dus spre 
tocul ușii, care era pârjolit şi a cărui parte de sus 
era arsă aproape în întregime. Roger a sperat ca 
omului să nu îi cadă în cap vreo piatră de deasupra 
buiandrugului — cel puțin până va afla mai multe 
de la el. 

Doctorul McEwan a rămas îndelung în cadrul 
uşii şi a privit spre ploaie, ale cărei picături 
deveniseră cenușii-argintii, ca blana unei pisici. 
Într-un târziu, s-a cutremurat şi a revenit, iar 
expresia lui a arătat că se hotărâse să vorbească. 

— Da, nu avem nimic de câștigat dacă păstrăm 
secretele. Și cred că nu pierdem nimic dacă suntem 
sinceri. 

Ultima frază nu suna a întrebare, dar Roger a dat 
afirmativ din cap şi s-a străduit să pară interesat. 

— Aşa. Cum spuneam, la potârnichi. Eram pe 
landă, cam la poalele dealului pe care se află 
pietrele. Brusc, a țâşnit o vulpe dintr-un desiș, 
trecând pe lângă picioarele mele, iar unul dintre 
câini şi-a ieşit din minţi şi a pornit în urmărirea ei. 
Brewer — acela era prietenul meu, Joseph Brewer — 
a dat să pornească după el, numai că el are — avea 
—, s-a corectat McEwan, cu o expresie de uşoară 
iritare pe față, iar lui Roger i-a venit să zâmbească, 
deoarece cunoștea sentimentul pe care îl năştea 
acel fenomen, un picior strâmb. Se descurca bine 
cu el dacă purta o gheată specială, dar, de urcat și 
de fugit... 

A ridicat din umeri. 

— Deci ai fugit după câine şi... 

Roger s-a cutremurat fără să vrea amintindu-și, 
iar McEwan l-a imitat. 

— Exact. 

— A trecut şi câinele? a întrebat Roger pe 
neașteptate. 

McEwan a părut surprins şi oarecum jignit. 

— De unde să ştiu? Nu a apărut acolo unde am 
ajuns eu, doar atât pot să-ţi spun. 

Roger a făcut un gest prin care își cerea scuze. 

— Eram curios. Noi — eu şi soția — am încercat 
să înțelegem cât de mult se poate, de dragul 
copiilor. Cuvântul „copiilor” l-a făcut să simtă un 
nod în gâtlej şi de aceea l-a rostit în șoaptă, iar 
expresia de pe faţa lui McEwan s-a îndulcit. 

— Da, sigur. Vorbeai de fiul tău, nu? 

Roger a dat aprobator din cap și a reuşit să 
explice atât cât se putea despre Cameron, 
scrisori... iar după o şovăială de moment, despre 
aurul spaniolului, pentru că, la urma urmelor, 
trebuise să ofere un motiv pentru faptul că Jem 
fusese răpit de Cameron şi a simțit bunătatea 
evidentă a doctorului McEwan. 

— Vai de mine, a murmurat doctorul, clătinând 
din cap, îndurerat. O să mă interesez la pacienții 
mei. Poate că există cineva... 

Arătând tulburat, a tăcut. Roger a avut impresia 
clară că tulburarea lui nu se datora exclusiv 
situației în care se afla Jem şi nici faptului că 
aflase ştirea uluitoare că existau şi alte... 

Văzând limpede cu ochiul minții strălucirea 
albăstruie din jurul degetelor lui McEwan, dar şi 
expresia de încântare şi de surpriză de pe faţa lui, a 
tăcut. El şi Buck nu erau primii călători în timp pe 
care îi cunoscuse acest om. Însă doctorul nu 
mărturisise asta. De ce oare? 

— De cât timp te afli aici? l-a întrebat Roger din 
curiozitate. 

— Cred că de prea mult timp, a spus el, apoi a 
alungat ideea şi s-a îndreptat de spate. De vreo doi 
ani, probabil. Fiindcă am vorbit de timp... S-a 
îndreptat şi apoi şi-a strâns mantia peste umeri. 
Peste mai puţin de o oră se va întuneca. Dacă 
vreau să ajung la  Cranesmuir la căderea 
întunericului, ar trebui să plec. O să vin mâine ca 
să-l îngrijesc pe prietenul tău. Şi atunci vom mai 
putea discuta. 

S-a întors brusc, însă, la fel de repede s-a întors 
spre Roger şi, întinzând o mână, l-a prins de gât. 

— Probabil, a spus, parcă mai mult pentru sine. 
Tot ce se poate. 

Apoi a dat din cap, i-a dat drumul şi a plecat, iar 
poalele mantiei au fluturat ca nişte aripi de liliac în 
urma lui. 

NUMĂRUL FIAREI 


După emisiunea Fraggle Rock™ la televizor au 
urmat știrile, iar Ginger a dat să-l oprească, dar s-a 
oprit brusc în momentul în care a văzut fotografia 
de şcolar din anul precedent a lui Jem apărând 
scurt pe ecran. Rămasă cu gura pe jumătate 
căscată, s-a holbat la ecran, după care l-a privit 
neîncrezătoare pe Jem. 

— Acela eşti tu! a exclamat ea. 

— Foarte bine, a spus el cu glas iritat. Închide-l, 
bine? 

— Ba nu, vreau să văd. 

L-a blocat în momentul în care el s-a repezit 
spre televizor, pentru că Ginger avea unsprezece 
ani şi era mai masivă decât el. 

— Opreşte-l! a spus Jem, apoi, având o 
inspiraţie pornită din şiretenie, a continuat. Asta o 
va speria pe Mandy şi-o să înceapă să bocească. 

Ginger a aruncat imediat o privire spre Mandy — 
aceasta avea capacitatea de a urla —, după care, cu 
părere de rău, a oprit televizorul. 

— Hmm, a făcut ea, coborând apoi vocea. 
Mama ne-a spus ce s-a întâmplat, dar ne-a sfătuit 
să nu ne facem probleme în legătură cu asta. 

— Foarte bine, a spus Jem. Atunci nu vă faceţi 
griji. 

Şi-a simțit inima bătând ca un baros şi a 
transpirat, dar mâinile 1 se răceau şi se încingeau, 
apoi se răceau la loc. 

Scăpase ca prin urechile acului, pentru că se 
ascunsese sub tufişurile plantate în partea de sus a 
deversorului şi se târâse în josul marginii din 
beton, până când descoperise o scară care cobora 
până în apă. Coborâse treptele cât de jos a putut şi 
se agățase de o treaptă până când mâinile îi 
amorțiseră, în timp ce apa întunecată bolborosea 

sub tălpile lui şi se scurgea în josul de versorului, 
azvârlind când şi când stropi foarte reci. Încă se 
simţea tremurând de frig. 

A socotit că i-ar putea veni să verse dacă se mai 
gândea la acele momente, de aceea s-a întors şi s-a 
dus să vadă jucăriile din cutia fetelor. Era înţesată 
cu jucării pentru fete, desigur, dar poate că dacă 
aveau o minge... Aveau. Era de culoare roz, dar 
era bună şi sărea foarte sus. 

— Am putea merge în grădină să ne jucăm de-a 
prinselea, ce ziceţi? a sugerat el, făcând mingea să 
sară din podea şi prinzând-o. 

— S-a întunecat şi plouă cu găleata, a spus 
Tisha. Nu vreau să mă ud. 

— EI, dar nu e decât o burniţă slabă! Cum adică, 
sunteți făcute din zahăr? 

— Da, a spus Sheena, zâmbind prostește. 
„Zahăr, mirodenii şi-o fustiţă, /Da, da, aşa e o 
fetiţă. /Cochilii, julituri şi-o coadă de căţel, /Da, 
da, aşa-i un băiețel.” 

— Hai să ne jucăm cu păpuşile, a sugerat Tisha, 
răsucind ispititor o păpuşă dezbrăcată către Jem. 
Tu îl poți îmbrăca pe soldatul Joe, dacă vrei. Ori îl 
preferi pe Ken? 

— Nu, eu nu mă joc cu păpuși, a spus Jem cu 
hotărâre în glas. Nu mă descurc deloc cu hainele și 
restul. 

— Mă joc eu cu ele! a exclamat Mandy, 
croindu-și drum printre Sheena și Tisha, întinzând 
mâinile spre o păpuşă Barbie, care purta o rochie 
de bal încărcată de dantele. 

Sheena a înşfăcat-o şi a ascuns-o exact la vreme. 

— Da, da, a spus ea, prevenind țipătul 
sfredelitor al lui Mandy, sigur că te poţi juca. Doar 
că trebuie să te porți frumos cu ea, ca să nu-i strici 
rochia. Uite, aşază-te, scumpo, ţi-o dau pe asta. 
Vezi pieptănul acela mic şi peria de păr? Îi poţi 
aranja părul. 

Jem a lua mingea şi a plecat. Holul de la etaj era 
mochetat, însă podeaua palierului era doar din 

scândură. A trântit mingea de podea, iar ea a țâşnit 
spre tavan, lovindu-l cu un pocnet, cât pe ce să 
spargă lustra. Mingea a ricoşat din podea, iar el a 
prins-o înainte de a-i scăpa şi a strâns-o la piept. 

A tras o secundă cu urechea, pentru a se 
convinge că doamna Buchan nu auzise nimic. Ea 
era însă în bucătărie, pentru că a auzit-o cântând 
odată cu o melodie difuzată la radio. 

Coborând, ajunsese la jumătatea scării când a 
auzit soneria de la uşă şi s-a uitat peste balustradă 
pentru a vedea cine venise. Era Rob Cameron, 
astfel că Jem a fost cât pe ce să-şi înghită limba. 


Jem s-a lipit de peretele palierului, iar inima lui 
a bătut atât de tare, încât abia dacă a auzit-o pe 
doamna Buchan ieșind din bucătărie. 

Trebuia să o ia pe Mandy de acolo? Nu exista 
altă cale de ieşire din casă decât pe scară şi nu 
putea să o arunce pe Mandy pe fereastra salonului, 
pentru că afară nu exista niciun copac de care să se 
poată agăța. 

Doamna Buchan tocmai îl saluta pe vizitator și 
îi spunea că îi părea rău, dar, dacă domnul voia o 
cameră, nu avea niciuna liberă, pentru că toate 
erau ocupate în cursul săptămânii. Domnul 
Cameron s-a arătat politicos, spunând că nu voia o 
cameră, ci doar se întreba dacă ar putea discuta cu 
ea despre... 

— Dacă vrei să-mi vinzi ceva... a început ea, 
dar el a întrerupt-o. 

— Nu, doamnă, nici vorbă de aşa ceva. Aş dori 
să te întreb despre pietrele de la Craigh na Dun. 

Jem abia îşi trăgea răsuflarea. Plămânii îi 
şuierau slab, de aceea, şi-a pus o mână peste gură 
pentru ca domnul Cameron să nu-l audă. Doamna 
Buchan nu a tresărit, însă Jem a auzit-o cum a 
inspirat adânc, apoi s-a oprit, gândindu-se probabil 
ce să spună. 

Rob a râs politicos. 

— Doamnă, îmi cer iertare. În primul rând, 
trebuia să mă prezint. Sunt Rob Cameron și... S-a 
întâmplat ceva, doamnă? 

Ea nu doar că icnise foarte tare, ci Jem a avut 
impresia că se retrăsese fără să se uite încotro 
mergea şi lovise măsuţa din hol, pentru că s-au 
auzit un bufnet şi o mică exclamaţie de durere, 
după care s-a auzit zgomotul produs de fotografiile 
înrămate care s-au răsturnat pe podea. 

— Nu, a spus doamna Buchan, revenindu-şi din 
starea de uimire. Nu. Am avut o scurtă ameţeală, 
asta-i tot — am hipertensiune, înţelegi? Asta mă 
face să ameţesc. Spui că te cheamă Cameron, da? 

— Da. Rob Cameron. Sunt văr prin căsătorie cu 
Becky Wemyss. Ea mi-a spus câte ceva despre 
dansul printre pietre. 

— Aha. 

Acel „aha? însemna bucluc pentru Becky 
Wemyss, a gândit Jem, care ştia multe lucruri 
despre vocile mamelor. 

— Sunt om de ştiinţă şi mă ocup oarecum de 
vechile obiceiuri, înţelegi? Scriu o carte despre... 
În orice caz, mă întrebam dacă am putea vorbi cu 
tine câteva minute. Becky mi-a spus că știi mai 
multe decât oricine altcineva despre pietre şi dans. 

Jem a început să răsufle mai uşurat, pentru că şi- 
a dat seama că domnul Cameron nu venise pentru 
că ştia că el şi Mandy se aflau acolo. Ori poate ştia 
şi făcea acel joc cu doamna Buchan până când 
putea să se scuze că se duce la toaletă, ca să vină 
în căutarea lor. Îngrijorat, de pe palier, a aruncat o 
privire în susul scării, însă uşa salonului era 
închisă şi, cu toate că a auzit-o pe Mandy 
chicotind, probabil că domnul Cameron nu a putut 
percepe asta. 

Doamna Buchan îl conducea pe Cameron spre 
bucătărie. Când îi spusese acestuia „Vino cu mine. 
O să-ți spun ce pot”, nu i se adresase tocmai 
prietenos. Jem s-a întrebat dacă ea avea să-i pună 
otravă contra şobolanilor în ceai. 

Probabil că doamna Buchan nu avea în casă aşa 
ceva. A păşit în Jos, apoi în sus. Practic, voia să 
coboare scara, să iasă pe ușă și să dispară. Dar nu 
o putea lăsa pe Mandy acolo. 

Nesiguranţa lui a încetat imediat ce s-a deschis 
uşa bucătăriei şi a auzit paşii doamnei Buchan, 
doar ai ei, urcând repede treptele fără să facă 
zgomot. 

Ea a urcat pe scară, dar a pornit înapoi când l-a 
văzut pe palier şi a dus o mână spre piept. Apoi a 
urcat în fugă, l-a strâns puternic în braţe și i-a 
şoptit: 

— La naiba, flăcăule. Ce făcea... în fine, n-are 
importanță, am venit să te găsesc. L-ai văzut? 

Fără să scoată vreun cuvânt, Jem a dat afirmativ 
din cap, iar doamna Buchan a strâns din buze. 

— Bine. O să te scot pe uşă. După ce ieşi pe 
poartă, o iei spre stânga. La două case de aici stă 
doamna Kelleher. Baţi la ușa ei şi îi spui că trebuie 
să dai un telefon. Apelezi la poliție şi spui că omul 
care te-a răpit este aici — ştii adresa mea? 

El a confirmat cu o mișcare din cap. Văzuse 
numărul de pe poartă când mersese acolo în vizită 
cu mama şi tata. Şi l-a amintit pentru că era 669; 
tatăl lui îi spusese că de fapt trebuia să fie 666, 
numărul fiarei. Jem întrebase dacă fiara erau 
domnul sau doamna Buchan, iar mama şi tata 
râseseră ca nişte nebuni. 

— Bine, a spus doamna Buchan, eliberându-l 
din braţe. Atunci, hai. 

— Dar Mandy... a spus el, însă ea i-a făcut 
semn să tacă. 

— Am eu grijă de ea. Hai! 

A coborât scara în fugă după ea, străduindu-se 
să nu tropăle și, ajunşi la ușă, ea s-a ridicat pe 
vârful picioarelor pentru a înălța clopoţelul, astfel 
încât să nu facă zgomot. 

— Fugi. 

Iar Jem exact asta a făcut. 

Doamna Kelleher era o bătrână cam surdă. Jem 
a ajuns la ea fără suflu şi era atât de speriat, încât 
nu a reuşit să articuleze bine cuvintele, astfel că a 
trecut ceva vreme până când ea l-a dus la telefon. 
Apoi operatoarea de la postul de poliție i-a închis 
telefonul de două ori, deoarece și-a închipuit că 
Jem era cine ştie ce copil obraznic ce pusese mâna 
pe receptor şi făcea glume proaste. 

— Sunt Jeremiah MacKenzie! a răcnit el când 
ea 1-a răspuns a treia oară. Am fost răpit! 

— Ai fost răpit? a exclamat doamna Kelleher, 
uimită. Apoi 1-a smuls receptorul din mână. Cine e 
acolo? a întrebat ea. 

S-au auzit foşnete, ceea ce era bine, însemnând 
că operatoarea nu încheiase din nou convorbirea. 
Doamna Kelleher s-a întors şi s-a uitat la Jem prin 
ochelarii săi cu lentile groase. 

— Băiete, pe cine voiai să chemi? Din greşeală, 
ai nimerit la poliție. 

Jem a simțit dorinţa de a lovi ceva cu pumnul, 
dar nu pe doamna Kelleher. A spus câteva vorbe 
foarte urâte în gaelică, astfel că ea a rămas cu gura 
căscată. A îndepărtat totuşi receptorul de ureche, 
iar Jem l-a prins în mână. 

— Omul care m-a răpit este aici, a spus el, cât 
de rar a putut. Vreau să vină cineva imediat! 
Înainte ca... Şi i-a venit imediat inspiraţia... 
Înainte de a-i face vreun rău surioarei mele! 
Adresa este Glenurquhart Road numărul 669. 
Trimiteţi imediat pe cineva! 

Apoi a aşezat receptorul în furcă, înainte ca 
bătrâna să îi poată pune alte întrebări. 

Doamna Kelleher avea multe întrebări de pus, 
iar Jem nu a vrut să se arate răutăcios, de aceea a 
întrebat dacă putea să meargă la baie. I-a închis 
uşa în nas, după care s-a uitat pe fereastra băii, 
așteptând sosirea poliției. 

O perioadă ce i s-a părut o veșnicie nu s-a 
întâmplat nimic. Picăturile de ploaie au început să 
1 se scurgă din păr și gene, dar se temea că va 

scăpa vreun amănunt. Tocmai îşi ştergea apa din 
ochi când, brusc, uşa casei de la numărul 669 s-a 
deschis exploziv, iar Rob Cameron a ieşit în goană, 
a sărit într-o maşină şi a plecat în trombă, făcând 
pneurile să scrâșnească. 

Jem a fost pe punctul de a cădea pe fereastră, 
apoi s-a năpustit înapoi şi a ieșit în goană din baie, 
cât pe ce să o doboare pe doamna Kelleher. 

— Vă mulţumesc, doamnă Kelleher! a strigat el 
peste umăr coborând treptele câte trei, după care a 
țâşnit pe uşa din față. 

Din casa familiei Buchan răzbăteau țipete şi 
plânsete, iar Jem şi-a simțit pieptul atât de 
încordat, încât abia putea respira. 

— Mandy! a încercat el să strige, dar numele ei 
a sunat ca o şoaptă. 

Uşa din față era rămăsese deschisă. Înăuntru, 
fetele se agitau, iar el a zărit-o printre ele pe 
Mandy și s-a grăbit să o cuprindă în braţe. Ea nu 
plângea, dar s-a prins de el ca o lipitoare, 
îngropându-şi capul cu păr negru şi ondulat în 
stomacul lui. 

— Gata, e-n regulă, i-a spus el, strângând-o cu 
un sentiment de uşurare. E-n regulă, Mandy. Eşti 
cu mine. Cu mine. 

Bătăile inimii au început să se mai domolească 
şi a văzut-o pe doamna Buchan stând pe canapea şi 
tinând pe faţă un prosop în care avea cuburi de 
gheaţă. Câteva cuburi căzuseră pe cobor, la 
picioarele ei. Tisha şi Sheena se ţineau de mama 
lor şi plângeau, iar Ginger încerca să îi aranjeze 
părul mamei şi, în același timp, să-şi liniștească 
surorile, însă avea chipul palid, iar lacrimile 1 se 
scurgeau pe obraji. 

— Doamnă Buchan? Aţi păţit ceva? a întrebat-o 
Jem cu timiditate. 

A simțit o senzație cumplită în adâncul 
stomacului. Într-un fel sau altul, era convins că 
totul se petrecuse din cauza lui. 

Doamna Buchan a ridicat capul spre el. O 
porțiune a feţei ei era tumefiată, iar ochiul de pe 
acea parte era umflat, pe jumătate deschis, dar 
celălalt părea să arunce flăcări, iar asta l-a făcut să 
se simtă ceva mai bine. 

— Da, mi-e bine, Jem, a spus ea. Fetelor, nu vă 
speriaţi! Sunt destul de bine, aveam nevoie de un 
ochi vânăt. Încetaţi cu miorlăiala, vă rog! Nici nu 
pot să-mi ascult gândurile. 

S-a scuturat uşor şi delicat ca să le desprindă pe 
fete de ea şi le-a împins și le-a mângâiat cu mâna 
liberă. Apoi s-au auzit o ciocănitură în stâlpul uşii 
şi vocea unui bărbat venind dinspre hol. 

— Poliția! E cineva acasă? 

Jem ar fi trebuit să îi spună doamnei Buchan ce 
se întâmpla când chemai poliţia. Întrebări, întrebări 
şi iar întrebări. lar dacă existau lucruri pe care nu 
le puteai declara poliției... Cel puţin, doamna 
Buchan nu i-a permis polițistului să îi conducă pe 
ea şi pe Jem la secția de poliție pentru a răspunde 
la întrebări, susținând că nu putea lăsa fetele 
singure. Când, în cele din urmă, polițistul a 
renunțat, Mandy şi Sheena adormiseră pe canapea, 
ghemuite aproape una de alta ca doi pisoi, iar 
Ginger și Tisha făcuseră ceai pentru toată lumea, 
după care se aşezaseră căscând într-un colț al 
încăperii și chpiseră când şi când ca să rămână 
treze. La câteva minute după plecarea polițistului, 
domnul Buchan a sosit acasă pentru masa de seară, 
iar doamna Buchan a trebuit să repete explicațiile 
pe care le dăduse politistului. Nu era mare lucru de 
spus: doamna Buchan stătuse cu domnul Cameron 
în bucătărie și îi spusese câte ceva despre dans — 
nu era un secret, pentru că mai toți oamenii care 
locuiau în Inverness de multă vreme ştiau despre 
acel dans. Însă ea lăsase aparatul de radio să 
funcționeze cât discutaseră și, pe neașteptate, 
crainicul de la ştiri a rostit numele lui „Robert 
Cameron”, anunțând că acesta era căutat pentru a 

da declaraţii în legătură cu răpirea unui băiat din 
localitate şi... 

— Şi-apoi, ticălosul a tresărit, la fel ca mine, şi 
probabil că şi-a închipuit că voiam să-l opresc. 
Eram între el și ușă, aşa că nu avea cum să treacă 
de mine şi m-a lovit cu pumnul în ochi, m-a 
împins la perete şi a fugit! 

Din când în când, domnul Buchan s-a uitat sever 
la Jem şi a lăsat impresia că voia şi el să pună 
întrebări, însă a zis că vor merge în oraş să 
mănânce supă de peşte, astfel că toată lumea a 
început să se simtă imediat mai bine. Jem a 
observat privirile schimbate între soții Buchan și s- 
a întrebat dacă nu cumva domnul Buchan avea 
intenția ca la întoarcere să îi ducă pe el şi pe 
Mandy la secția de poliție. Ori poate să îi 
abandoneze pe marginea drumului. 

FANTOMA UNUI OM SPÂNZURAT 


Baierele cerului s-au desfăcut, aşa că ploaia l-a 
udat până la piele când s-a întors la căsuţa familiei 
MacLaren. Între strigătele disperate ale doamnei 
MacLaren şi ale mamei ei foarte bătrâne, a fost 
dezbrăcat în grabă, înfăşurat strâns într-un tartan 
zdrenţuit și pus să se încălzească în faţa focului, 
unde prezenţa lui a stânjenit în mod considerabil 
pregătirea cinei. Proptit de perne şi avându-i pe cei 
doi copii mai mici ai familiei ghemuiţi în somn 
alături de el, Buck a ridicat o sprânceană spre 
Roger în semn de întrebare. 

Roger şi-a mișcat vag o mână, într-un gest care 
sugera că îi va povesti mai târziu. I s-a părut că 
Buck arăta mai bine. Avea ceva culoare în obraji și 
putea sta în șezut, nu doar prăbușit pe pat. Preţ de 
o clipă, s-a întrebat ce se va întâmpla dacă îşi va 
lăsa o mână pe corpul lui Buck. Se va albăstri? 

Gândul l-a făcut să simtă un fior, iar Allie, una 
dintre fiicele soților MacLaren a împins o margine 
liberă a tartanului departe de foc şi a scos un țipăt 
de alarmă. 

— Aveţi grijă, domnule, vă rog! 

— Da, ai grijă, a spus bunica Wallace, retrăgând 
cleștele de cărbuni din fier — care sfârâia din cauza 
grăsimi încinse de pe el — de lângă picioarele lui 
dezgolite și scoțând sunete prin care îi cerea să se 
îndepărteze de foc. E de-ajuns o scânteie şi iei foc 
ca iasca. Femeia era oarbă de un ochi, însă celălalt 
avea vederea foarte ageră și a aruncat o privire 
sfredelitoare. Aşa de înalt cum eşti, o să dai foc la 
acoperiş şi după aceea unde o să ne trezim, aş vrea 
să ştiu? 

Asta a stârnit chicote, dar a avut impresia că ele 
transmiteau o undă de îngrijorare și s-a întrebat de 
ce. 

— Moran taing, a spus el politicos, recunoscător 
pentru acel sfat. S-a retras cam treizeci de 
centimetri faţă de vatră, ajungând cu spatele 
rezemat de bancheta pe care stătea domnul Angus 
MacLaren, care îşi curăța gâtul pipei. Pentru că ați 
adus vorba de acoperișuri — am găsit o căsuţă peste 
deal care a ars. A fost un accident provocat de 
gătit? 

Cei din încăpere au rămas tăcuţi şi îngheţați preţ 
de câteva momente şi l-au privit insistent. 

— Am avut impresia că nu a fost vorba de așa 
ceva, a spus el, tuşind în semn de scuză. Îmi pare 
rău că iau totul în glumă — înseamnă că au murit 
oameni acolo? 

Domnul MacLaren i-a aruncat o privire 
gânditoare, care se deosebea radical de 
amabilitatea lui de mai devreme, şi a lăsat pipa pe 
genunchi. 

— Nu din cauza incendiului, a spus el. Dar ce 
te-a împins într-acolo, domnule? 

Roger l-a privit direct în ochi pe MacLaren. 

— ÎI căutam pe fiul meu, a spus el fără să se 
codească. Nu ştiam unde să caut — de aceea profit 
de orice ocazie. Socotind că s-a rătăcit şi că umblă 
de unul singur... m-am gândit că-şi va găsi 
adăpost unde se va putea... 

MacLaren a inspirat adânc, s-a rezemat de 
spătarul banchetei şi a dat din cap. 

— Da, în fine. Ai face bine să stai departe de 
casa aceea. 

— E bântuită? a intervenit Buck şi toți au întors 
capetele spre el — după care au revenit la 
MacLaren, așteptând ca el să le dea răspunsul. 

— S-ar putea, a spus el, după o pauză destul de 
lungă. 

— E blestemată, i-a şoptit Allie lui Roger. 

— Sper că nu ai intrat acolo, așa e, domnule? a 
întrebat doamna MacLaren, iar  încruntarea 
aproape permanentă de pe faţa ei s-a accentuat. 

— A, nu, a asigurat-o Roger. Ce s-a întâmplat 
acolo? 

McEwan nu ezitase nicio clipă când intrase în 
casă; oare el nu știuse despre lucrurile care îi 
îngrijorau pe acești oameni? 

Doamna MacLaren a scos un sunet scurt de 
nemulțumire şi, scuturând din cap, a rotit cazanul 
pe suportul lui şi a început să scoată din el napii 
fierți cu o lingură mare din lemn. Nu era treaba ei 
să discute despre asemenea lucruri, asta sugera 
gura ei închisă și buzele strânse cu o expresie de 
afectare. 

Domnul MacLaren a emis un sunet ceva mai 
puternic şi, aplecându-se în faţă, s-a ridicat hotărât 
în picioare. 

— Mă duc să văd de vite până e gata masa, a 
spus el şi s-a uitat cu subînțeles la Roger. Poate 
vrei să vii cu mine ca să mai scapi de fetele mele și 
de năzbâtiile lor. 

— Da, sigur, a spus Roger şi, făcând o uşoară 
plecăciune spre doamna MacLaren, şi-a ridicat mai 
bine tartanul pe umeri și l-a urmat pe stăpânul 
casei în grajdul vitelor. 

În trecere, a surprins privirea lui Buck şi a 
ridicat vag din umeri. 

În mod obişnuit, grajdurile vitelor erau separate 
de locuințele oamenilor doar printr-un zid din 
piatră, având un spațiu mare în partea superioară, 
permiţând căldurii considerabile — împreună cu 
fragmentele minuscule de paie şi de mirosul 
pătrunzător de urină şi gunoi de grajd — degajate 
de câteva vaci mari să se ridice spre acoperiş. 
Grajdul familiei era curat, bine întreținut și plin de 
paie curate la un capăt, unde se aflau trei vaci 
grase, roşcate, cu părul lung şi un tăuraş negru, 
care a pufnit fioros spre Roger, arătându-şi nările 
de un roşu-închis și inelul din alamă prins în bot, 
care a reflectat lumina slabă dinăuntru. 

Acoperişul casei nu era nicidecum rece — mai 
ales că în singura încăpere erau îngrămădite nouă 

persoane, iar în vatră ardea un foc sănătos de turbă 
—, însă grajdul era încărcat de o căldură care 
învăluia totul şi dominat de un sentiment de pace 
care l-a făcut pe Roger să ofteze şi să-şi lase 
umerii să cadă, moment în care şi-a dat seama că 
stătuse cu ei încordați de multe ore. 

MacLaren a verificat animalele doar în trecere, 
scărpinând tăuraşul între urechi şi lovind liniştitor 
cu palma în flancul unei vaci. Apoi, făcând un 
semn din cap, l-a condus pe Roger spre capătul 
celălalt al grajdului. 

Roger trăise un sentiment de neliniște, provocat 
de ceva ce simțea că auzise şi nu înţelesese, încă 
de când discutase cu Hector McEwan. lar acum, 
când MacLaren s-a întors să discute cu el, acel 
sentiment a revenit brusc, cât se putea de clar. 
Cranesmuir. 

— Casa de acolo a fost construită de doi străini, 
a spus MacLaren. Au apărut ca de nicăieri, dar 
într-o zi erau acolo. Un bărbat şi o femeie, dar nu 
ne-am dat seama dacă erau soţ și soție, ori poate 
un bărbat şi fiica lui, pentru că el părea să fie mult 
mai în vârstă decât ea. Au spus că veniseră dinspre 
insule şi cred că probabil aşa era, dar felul ei de a 
vorbi nu semăna cu al altor insulari pe care îi 
auzisem vorbind. 

— Era scoţiancă? 

MacLaren a părut surprins. 

— A, da, era. Stăpânea limba gaelică. Aş spune 
că provenea de undeva de la nord-vest de 
Inverness — probabil de la Thurso dar ce să zic... 
Nu suna tocmai... corect. 

Nu tocmai corect. Ca şi cum ar fi fost departe de 
locurile natale şi se prefăceau. 

— Cum arăta ea? a întrebat Roger. 

Avea vocea răgușită, de aceea a trebuit să şi-o 
dreagă şi să repete întrebarea. 

MacLaren a strâns din buze, dar nu în semn de 
condamnare, ci era genul de şuierat mut drept 

apreciere pe care cineva îl scoate când vede ceva 
ieşit din comun. 

— Frumoasă, a spus el. Foarte frumoasă. Înaltă 
şi dreaptă, dar... hm... nu chiar dreaptă în anumite 
porțiuni, dacă înţelegi ce vreau să zic. 

Şi-a coborât capul, pe jumătate jenat, iar Roger 
şi-a dat seama că reținerea lui de a se exprima în 
fața femeilor se datora probabil în întregime 
caracterului scandalos al poveştii lui. 

— Înţeleg, a spus Roger, coborându-şi vocea ca 
să ajungă la acelaşi nivel confidențial ca al lui 
MacLaren. Așadar stăteau retrași? 

Dacă nu ar fi făcut-o, oamenii din întregul ţinut 
ar fi descoperit dacă erau sau nu soț şi soție. 

MacLaren s-a încruntat. 

— Da, sigur... deşi el era destul de prietenos. ÎI 
întâlneam din când în când pe landă şi schimbam 
câteva cuvinte; mereu aveam impresia că era un 
om de treabă şi totuşi, când mă duceam să îi 
vorbesc lui Maggie a mea despre asta, nu mai 
tineam minte mare lucru din ceea ce îmi spusese 
el. 

MacLaren a spus că se răspândise oarecum 
vestea că femeia era puţin ciudată — un fel de 
doctor care trata cu plante, dar uneori îi dădea 
pacientului un tratament şi cu altceva decât ierburi, 
dacă acesta o găsea singură în casă... 

În grajd nu era altă lumină decât cea oferită de 
strălucirea slabă a focului din vatra aflată dincolo 
de uşă, dar, chiar şi aşa, Roger a observat că 
MacLaren roşise şi era tulburat şi Roger începuse 
să se simtă incomod, dar nu din acelaşi motiv. 

Cranesmuir. Ştia acel nume, îl recunoscuse 
imediat ce îl rostise McEwan. Cei din familia 
MacLaren spuseseră că vraciul venea de la 
Draighhearnach. Cranesmuir se afla în direcţie 
opusă şi la aproape trei kilometri depărtare. De ce 
se dusese acolo în acea seară? 

— Au existat povești. Întotdeauna apar, mai ales 
în cazul unei femei ca aceea. MacLaren şi-a dres 

glasul. Dar se pricepea la leacuri cu ierburi, dar și 
la farmece. Cel puţin aşa ziceau oamenii. 

Însă apoi bărbatul dispăruse, a povestit 
MacLaren. Nimeni nu ştia unde dispăruse; pur şi 
simplu, nu l-au mai văzut, iar femeia şi-a continuat 
viața ca mai înainte, însă acum cei mai mulți 
vizitatori ai ei erau bărbaţi. lar femeile nu își mai 
duceau copiii la ea, deși, uneori, mergeau ele acolo 
în secret. 


Iar apoi, într-o zi, înainte de Samhain”, când 
soarele scobora, iar focurile mari erau pregătite 
pentru seară, o femeie din apropiere se dusese 
până la căsuţa singuratică, după care pornise în 
goană înapoi, urlând. 

— Găsise uşa casei larg deschisă, femeia şi 
lucrurile ei dispăruseră, iar un bărbat atârna de 
grinda acoperişului, mort, având o frânghie în jurul 
gâtului. 

Şocul l-a făcut pe Roger să simtă o strânsoare în 
gâtlej. Nu a reuşit să scoată nicio vorbă. 

Rămas cu capul plecat, MacLaren a suspinat. O 
vacă venise înapoia lui şi l-a împins delicat cu 
capul, iar el şi-a lăsat o mână pe spinarea ei, ca şi 
cum ar fi căutat un punct de sprijin pe animal, care 
a continuat să rumege. 

— Preotul a spus că trebuie să curăţăm acel loc 
prin foc, pentru că mirosea a rău, şi nimeni nu l-a 
recunoscut pe acel bărbat. Nu ne-am dat seama 
dacă era un om sărman care şi-a curmat zilele sau 
dacă era vorba de o crimă. 

— Am... am înţeles. 

Roger s-a silit să rostească acele cuvinte, deşi a 
simțit o arsură în gâtlej, iar MacLaren a ridicat 
brusc privirea spre el. Roger a văzut că omul a 
rămas cu gura căscată, iar ochii 1 s-au bulbucat, iar 
după aceea și-a dat seama că tartanul îi alunecase 
de peste umeri. MacLaren se uita țintă la gâtul lui, 
pe care cicatricea lividă şi inimitabilă lăsată de 
ştreang se vedea cu claritate în lumina roșiatică și 
slabă. 

MacLaren s-a retras, ori mai curând a încercat 
să facă asta, dar nu avea unde. S-a lipit de flancul 
unei vaci şi a scos câteva sunete din gâtlej. Vaca a 
părut iritată de acel lucru și şi-a lăsat o copită peste 
piciorul lui. Durerea care a urmat şi furia l-au făcut 
pe om să-şi alunge spaima, iar după ce şi-a eliberat 
laba piciorului — chinuindu-se şi blestemând — s-a 
întors plin de curaj spre Roger, împungând cu 
bărbia spre el. 

— De ce-ai venit aici, a (haisbe”"? a întrebat el, 
tnându-şi pumnii strânși, dar menținându-și glasul 
scăzut. Orice păcat am comis, nu are nicio legătură 
cu tine. N-am nicio legătură cu moartea ta — și eu 
am spus că trebuie să-ți îngroape trupul sub piatra 
de vatră înainte de a da foc casei. Preotul nu voia 
să te primească în cimitirul bisericii, înţelegi? a 
adăugat, temându-se clar că fantoma omului 
spânzurat venise să se plângă de felul păgân în 
care îi fuseseră tratate rămăşiţele pământești. 

Roger a oftat, apoi şi-a trecut o mână peste faţă, 
iar miriştea de pe ea a scos foşnete. A văzut câteva 
chipuri curioase, atrase de strigătele lui MacLaren, 
apărând în umbrele din staul din lumina roşiatică 
ce veneau dinspre camera de dincolo. 

— Domnule, ai un rozariu în casă? a întrebat el. 


A urmat o noapte lungă şi neliniștită. Bunica 
Wallace luase copiii de pe patul lui Buck, de parcă 
s-ar fi temut că el i-ar putea devora imediat ce ea 
s-ar fi întors cu spatele, şi i-a pus să doarmă alături 
de ea, în vreme ce copiii mai mari au dormit cu 
părinții ori s-au întins pe tartane în apropierea 
vetrei. Roger a împărțit patul de paria cu Buck. 
Chiar dacă priceperea de a ține rozariul în mână, 
de a săruta crucifixul, iar apoi de a-i pune membrii 
familiei să rostească rugăciunea rozariului abia 
dacă a reuşit să îl împiedice pe Angus MacLaren 
să-l alunge din casă în miezul nopții, pentru ca 
apoi să urineze pe stâlpii porţii ca să-l împiedice să 
se întoarcă, asta nu l-a făcut să devină mai agreat. 

S-a îndoit că Buck dormise mai bine decât el, 
deoarece strămoșul lui se rostogolise din pat de 
cum s-a crăpat de zori, spunând că trebuia neapărat 
să meargă la privată. Roger se ridicase în grabă și 
spusese: 

— Să te ajut, şi a apucat cămaşa și pantalonii 
încă umezi. 

A fost încântat că Buck nu părea să aibă nevoie 
de ajutor. Mergea greoi şi șchiopăta puţin, dar îşi 
ținea umerii drepți şi nu gâfâia sau se învineţea la 
față. 

— Dacă ăştia îşi închipuie că eşti o stafie 
răzbunătoare, despre mine ce naiba îşi închipuie? a 
întrebat el imediat ce au ieşit din căsuţă. ŞI, pentru 
numele Domnului, de ce n-ai rostit rugăciunea 
doar o dată, în loc să o repeţi de cinci ori, ceea ce a 
făcut ca masa de seară să se ardă? 

— Hm. Buck avea dreptate din punctul acela de 
vedere, dar, în acele momente, Roger fusese prea 
iritat ca să se gândească la aşa ceva. Pe de altă 
parte, voise să le ofere membrilor familiei timp să- 
şi revină din şoc. Nu s-a ars, a spus el. Doar că 
napii s-au pârlit puţin. 

— Doar! l-a imitat Buck. În casă încă pute a 
arsură. Şi femeile acelea te urăsc. O să-ţi pună prea 
multă sare în budincă, o să vezi. Unde vrei să 
mergi? Privata e acolo. 

A arătat spre o cărare care mergea spre stânga şi 
chiar ducea spre privată, care era cât se poate de 
vizibilă. 

Roger a scos încă un sunet pentru a-și drege 
glasul, dar l-a urmat. Nu avea kiltul pe el în acea 
dimineaţă, pentru că uitase să şi-l pună. Nu trebuia 
să se întrebe de ce. 

Acum? s-a întrebat el, văzând uşa privatei 
închizându-se în urma lui Buck. Aceasta avea două 
locuri, dar nu avea de gând să abordeze subiectul 
care îl frământa în situaţia unei asemenea 
intimităţi, indiferent cât de intim era acel subiect. 

— Vraciul, a spus el prin ușă, alegând cel mai 
simplu punct de pornire. McEwan. A spus că va 
veni astăzi ca să te vadă. 

— N-am nevoie să mă vadă din nou, s-a răstit 
Buck. 

Roger îl cunoştea pe Buck de suficientă vreme 
ca să recunoască atitudinea de bravadă care îi 
ascundea spaima, de aceea i-a răspuns în 
consecinţă. 

— Da, bine. Şi ce ai simţit? l-a întrebat el din 
curiozitate. Când a pus mâna pe tine? 

Tăcere din privată. 

— Ai simţit ceva? a întrebat el, după ce tăcerea 
s-a prelungit mai mult decât o impuneau funcțiile 
firești. 

— Probabil, a spus Buck, cu glas răguşit şi 
reținut. Poate că nu. Am adormit cât mi-a pipăit 
pieptul ca o ciocănitoare care caută viermi sub 
scoarța unui copac. De ce mă întrebi? 

— Al înţeles ce ţi-a spus? Atunci când te-a 
atins? 

În timpul lui, Buck fusese avocat, deci sigur 
studiase latina. 

— Dar tu? 

S-au auzit apoi un scârțâit şi foşnete de haine. 

— Am înțeles. Şi i-am spus același lucru, cu 
putin înainte de a pleca. 

— Dormeam, a repetat el cu îndărătnicie. 

Era limpede că nu voia să discute despre vraci, 
dar nu va avea de ales, a gândit Roger, sumbru. 

— leşi de acolo, te rog. Cei din familia 
MacLaren au ieșit în pragul ușii. 

A aruncat o privire peste umăr şi a rămas 
surprins văzând că de fapt aşa stăteau lucrurile. 

Nu erau toți acolo, ci doar Angus şi un băiat 
înalt, clar din familie, judecând după cum arăta. I 
s-a părut cunoscut — fusese în casă în seara 
precedentă? Stăteau aplecaţi unul spre celălalt şi 
discutau foarte animat, iar băiatul arăta spre 
drumul din depărtare. 

— leşi odată, a repetat Roger, iar în glas 1 s-a 
strecurat o undă de agitație. Vine cineva. Aud 
tropot de cai. 

Uşa privatei s-a deschis brusc şi, băgându-şi 
cămașa în pantaloni, Buck a ţâşnit afară ca un 
omuleţ pe arcuri. Avea părul năclăit şi murdar, dar 
ochii îi erau vii şi părea în deplinătatea puterilor, 
lucru liniştitor. 

Caii trecuseră deja peste coama dealului — erau 
şase: patru dintre ei, ponei cu părul lung, numiţi 
garron în Highlands, un cal murg şi unul extrem 
de frumos, de culoare castanie, cu coama neagră. 
Buck l-a prins pe Roger de un braţ cu tăria unei 
mușcături de cal. 

— A Dhia, a exclamat Buck în surdină. Cine-s 
ăştia? 

ÎNGERI NEȘTIUTORI 


Roger nu avea idee cine era bărbatul înalt călare 
pe calul falnic, dar era cât se putea de limpede ce 
era, atât din atitudinea extrem de respectuoasă a 
celor din familia MacLaren, cât şi din felul în care 
însoțitorii lui rămăseseră respectuoşi în urma lui. 
Era şeful. 

Un arendaș al neamului Mackenzie? Cei mai 
mulți dintre ei purtau haine de vânătoare din 
tartan, cu un model în verde, cafeniu şi alb, dar 
Roger nu se familiarizase suficient cu tiparele 
locale ca să-şi dea seama dacă aceştia veneau din 
apropiere sau de departe. 

Bărbatul înalt a aruncat o privire peste umăr 
spre MacLaren, care a dat din cap, iar ochii lui s- 
au oprit asupra lui Roger și a lui Buck, măsurându- 
i cu un interes firesc. Nu exista nimic ameninţător 
în atitudinea lui, dar Roger s-a îndreptat de spate și 
şi-a înălțat umerii, dorindu-și să nu fi fost surprins 
descult şi nebărbierit, cu pantalonii desfăcuți și 
fluturând în jurul genunchilor. 

Avea măcar pe cineva în spatele lui: Buck 
rămăsese înapoia lui, la un pas distanță. Nu 
avusese vreme să fie surprins, decât în momentul 
în care a ajuns în apropierea necunoscutului. 

Acesta era cu vreo cinci centimetri mai scund 
decât Roger şi avea cam aceeaşi vârstă cu el, era 
brunet şi atrăgător şi 1 s-a părut oarecum familiar. 

— Bună dimineaţa, domnule, a spus bărbatul, 
înclinându-şi capul cu un aer curtenitor. Mă 
numesc Dougal MacKenzie, de la Castelul Leoch. 
Dumneata cine ești? 

Isuse, fir-ar să fie, şi-a zis Roger. Unda de şoc i- 
a cutreierat tot corpul şi a sperat că asta nu 1 s-a 
citit pe faţă. I-a strâns mâna cu fermitate. 

— Sunt Roger Jeremiah MacKenzie, de la Kyle 
din Lochalsh, a spus el, cu glas calm și, a sperat el, 
sigur, drept compensație pentru înfățișarea lui 
neîngrijită. 

În acea dimineaţă vocea lui sunase aproape 
normal. Dacă nu și-o forţa, probabil că nu îi va 
suna spartă sau gâlgâită. 

— Sluga dumitale, a spus Mackenzie cu o 
uşoară plecăciune, surprinzându-l pe Roger cu 
purtarea lui elegantă. 

Avea ochi migdalaţi și adânciţi în orbite, cu care 
l-a măsurat pe Roger cu un interes sincer — şi cu o 
idee de amuzament — după care şi-a mutat privirea 
spre Buck. 

— O rudă de-a mea, s-a grăbit Roger să explice. 
William Bu... William Mackenzie. 

Când? s-a întrebat el agitat. Buck s-a născut 
deja? Oare Dougal va recunoaște numele de 
William Buccleigh Mackenzie? Dar nu, încă nu s- 
a născut; nu poți exista de două ori în același timp 
— nu-i aşa? 

O întrebare a lui Dougal MacKenzie a întrerupt 
şirul de gânduri confuze, dar Roger nu a reușit să o 
audă. Cu toate astea, Buck a răspuns în locul lui. 

— Fiul rudei mele a fost răpit, a spus el, 
măsurându-l pe Dougal cu exact aceeași atitudine 
— of, Isuse, exact la fel — de încredere nonşalantă 
pe care o dovedea celălalt Mackenzie. Cam cu o 
săptămână în urmă, răpit de un om pe nume 
Cameron. Robert Cameron. Se întâmplă să îl 
cunoşti pe acest om? 

Dougal nu îl cunoştea — lucru deloc 
surprinzător, deoarece Cameron nu existase acolo 
decât cu o săptămână în urmă. Cu toate astea, s-a 
consultat cu oamenii lui, a pus întrebări la obiect, 
după care şi-a exprimat compătimirea în 
îngrijorarea care l-a alinat pe Roger și l-a făcut să 
simtă că era pe cale de a vărsa. 

Până în acel moment, Dougal MacKenzie nu 
fusese decât un nume pe o pagină de istorie, chiar 

dacă, deocamdată, era ilustrat de amintirile neclare 
ale lui Claire. Acum, acesta stătea în carne şi oase 
în soarele dimineţii alături de Roger, pe banca din 
faţa căsuţei familiei MacLaren. Stofa ecosez a 
hainelor lui mirosea vag a urină şi a landă. lar pe 
față avea o mirişte de cel puţin două zile pe care 
şi-a scărpinat-o. 

Să mă ierte Dumnezeu, îmi place omul acesta. 
Și, să mă ajute Dumnezeu, ştiu ce i se va întâmpla. 

Într-o fascinaţie pe care nu şi-a putut-o controla, 
şi-a aţintit ochii asupra gâtului lui Dougal, care era 
puternic şi ars de soare, apărând de sub gulerul 
desfăcut al cămășii mototolite. Roger și-a mutat 
brusc privirea, uitându-se la firele roşcate de păr 
de pe încheietura mâinii lui Dougal, acestea 
surprinzând razele de soare în timp ce el arăta spre 
răsărit şi vorbea despre fratele lui, căpetenie a 
clanului Mackenzie. 

— Colum nu prea călătoreşte, dar ar fi încântat 
să vă găzduiască dacă, în căutarea voastră, ajungeţi 
aproape de Leoch. I-a zâmbit lui Roger care, 
simțind căldura din glasul lui, i-a răspuns la 
zâmbet. Încotro plănuiţi să mergeţi? 

Roger a inspirat adânc. Chiar, încotro? 

— Cred că spre sud. William nu a descoperit 
nici urmă de Cameron la Inverness, de aceea mă 
gândeam că poate s-a dus spre Edinburgh, vrând să 
se îmbarce pe o corabie de acolo. 

Cufundat în gânduri, Dougal a strâns din buze. 

— Bine, atunci. S-a întors spre oamenii lui, care 
se aşezaseră pe pietrele care mărgineau drumeagul 
şi i-a strigat. Geordie, Thomas — o să le 
împrumutați caii voştri acestor oameni; luaţi-vă 
desagile de pe ei. N-aveţi prea multe șanse să îl 
prindeţi din urmă pe ticălos dacă mergeţi pe jos, a 
spus el, întorcându-se spre Roger. Cred că şi el are 
cal şi se deplasează repede, altfel ați fi dat de el. 

— Îţi... îti mulţumesc, domnule, a reuşit Roger 
să spună. În ciuda razelor de soare care îi cădeau 
pe față, a simțit un fior rece. Probabil... cum să 

ZIC... eşti foarte amabil. Vom aduce caii înapoi cât 
de curând posibil — ori îi vom trimite dacă... dacă 
vom fi reținuți undeva. 

— Moran taing, a murmurat Buck, dând din cap 
spre Geordie şi Thomas, care au dat și ei din cap, 
părând trişti gândindu-se că vor trebui să meargă 
pe jos până în locul din care veniseră. 

De unde au venit? Din câte se părea, Angus 
MacLaren își trimisese fiul în seara trecută, înainte 
de cină, ca să-l cheme pe Dougal pentru a vedea ce 
era cu oaspeţii care îl băgaseră în sperieţi. Însă 
Dougal şi oamenii lui erau probabil undeva 
aproape... 

Clinchetul metalic ce s-a auzit când Jock a 
coborât o desagă foarte grea pe pământ, alături de 
Dougal, l-a lămurit pe Roger. Ziua plății. Dougal 
strângea dările pentru fratele lui, şi probabil că se 
afla în drumul de întoarcere spre Leoch. Multe dări 
se plăteau în natură — cu şuncă, pui, lână sau pește 
sărat. Probabil că grupul lui Dougal era însoțit de 
una sau mai multe căruţe, pe care le lăsaseră în 
urmă, în locul în care înnoptaseră. 

Angus MacLaren şi fiul lui s-au tras puţin 
deoparte, rămânând cu ochii îndreptaţi spre Roger, 
ca şi cum acestuia i-ar fi putut creşte aripi ca să se 
îndepărteze în zbor. Dougal s-a întors spre Angus 
şi, după ce i-a zâmbit, a spus în Gàidhlig: 

— Nu-ţi face griji, prietene; nu sunt stafii, aşa 
cum nu sunt nici eu sau aceşti flăcăi. 

— Primirea de oaspeți să n-o uitaţi, a spus Buck 
în aceeași limbă, căci, prin aceasta, unii, fără ca 
să știe, au primit în gazdă, îngeri”. 

A urmat o pauză provocată de uimirea 
oamenilor, care s-au uitat fix la el. Apoi Dougal a 
râs, iar oamenii lui l-au urmat. Angus nu a reușit 
decât să scoată un sunet din gât, în semn de 
politete, dar şi-a mutat greutatea de pe un picior pe 
altul şi s-a liniştit vizibil. Ca la un semnal — şi 
probabil că el existase — uşa casei s-a deschis, iar 
doamna MacLaren şi Allie au ieşit afară cu un 

teanc de boluri şi cu un vas aburind de budincă de 
ovăz. Unul dintre copiii mai mici le-a urmat, 
ducând cu grijă o solniță în ambele mâini. 

În zarva generală iscată cât s-a servit budinca şi 
s-a mâncat — femeile chiar săraseră excesiv porția 
lui, dar nu din cale-afară —, Roger l-a întrebat 
discret pe Dougal: 

— Maclaren a trimis special după tine ca să 
vezi dacă sunt sau nu o stafie? 

Dougal a părut surprins, apoi a zâmbit, ridicând 
doar un colț al gurii. Așa zâmbea Brianna când 
voia să accepte o glumă pe care nu o socotea 
amuzantă — ori când vedea ceva distractiv pe care 
nu dorea să îl împărtășească celor din jur. Un 
spasm arzător a urmat fiorului recunoaşterii, astfel 
că Roger s-a văzut silit să coboare privirea un 
moment şi să-şi dreagă glasul pentru a şi-l 
controla. 

— Nu, domnule, a spus Dougal pe un ton 
degajat, coborând ochii și ștergându-şi bolul cu o 
bucată de pâine din mălai pe care o scosese din 
desagă. Şi-a închipuit că aş putea să vă ajut în 
căutarea voastră. A ridicat apoi privirea şi s-a uitat 
drept la gâtul lui Roger, după care a înălțat o 
sprânceană. Deși prezența unui om pe jumătate 
spânzurat la ușa ta ar pune pe oricine pe gânduri, 
nu? 

— Cu toate astea, omul pe jumătate spânzurat 
poate răspunde la întrebări, a intervenit Buck. Nu 
la fel ca acela din casa de pe deal, adevărat? 

Asta l-a făcut pe Dougal să tresară, de aceea şi-a 
lăsat Jos lingura şi s-a uitat țintă la Buck. Acesta 1- 
a răspuns la privire, ridicând o sprânceană blondă. 

Sfinte Dumnezeule... oare îşi dau seama? Sau 
vreunul dintre ei? În ciuda soarelui intens, nu era 
cald, dar Roger a simțit cum sudoarea începe să i 
se scurgă în josul şirei spinării. Era mai curând o 
chestiune de postură şi de expresie decât de 
trăsături — şi totuși, asemănarea dintre cele două 

chipuri era clară ca lumina zilei... în fine, după 
nasurile lor drepte și lungi. 

Roger a perceput gândurile care erau trădate de 
faţa lui Dougal: uimire, curiozitate şi suspiciune. 

— Şi ce legătură aveţi cu cel de la casa de pe 
deal? a întrebat el, ridicând ușor bărbia în direcția 
în care se afla casa arsă. 

— Niciuna, din câte ştiu eu, a răspuns Buck, 
ridicând vag din umeri. Dar, dacă vrei să afli ce 1 s- 
a întâmplat rudei mele, îl poţi întreba pe el. Nu 
avem nimic de ascuns. 

Mulţumesc mult, a gândit Roger, aruncând o 
privire spre strămoșul lui, care 1-a răspuns cu un 
zâmbet, apoi a continuat să mănânce cu delicateţe 
din budinca sărată. De ce naiba ai spus asta, 
pentru numele Domnului? 

— Am fost spânzurat din greşeală, în locul 
altuia, a spus Roger, pe un ton cât de degajat a 
putut, însă şi-a auzit glasul hârâit din gâtlej și a 
trebuit să se oprească. În America. 

— America, a repetat Dougal, extrem de uimit. 
Acum toţi, oamenii lui Dougal și membrii familiei 
MacLaren, s-au holbat la el. Ce te-a dus în 
America şi de ce te-ai întors, dacă tot vorbim de 
asta? 

— Soția mea avea rude acolo, i-a răspuns 
Roger, întrebându-se ce punea la cale Buck. În 
Carolina de Nord, la râul Cape Fear. 

A fost cât pe ce să rostească numele lui Hector 
şi al Jocastei Cameron, după care şi-a amintit că 
Jocasta era sora lui Dougal. Şi era pe cale să spună 
că evenimentele de la Culloden îi făcuseră să 
ajungă în America — însă bătălia de la Culloden 
încă nu avusese loc. 

lar el nu va mai apuca să participe la ea, a 
gândit Roger, urmărind expresia de pe faţa lui 
Dougal în timp ce vorbea, simțind că trăieşte o 
stare de groază năucă. Dougal va muri cu câteva 
ore înainte de bătălie în podul casei Culloden, din 

apropiere de Inverness, având pumnalul lui Jamie 
Fraser împlântat în gât. 

A spus povestea spânzurării şi a salvării lui în 
câteva cuvinte, lăsând deoparte contextul 
Războiului Reglementării și făcând uitat rolul lui 
Buck în spânzurarea lui. L-a simţit pe acesta acolo, 
alături de el, aplecându-se în față, atent, dar nu s-a 
uitat la el. Nu s-ar fi putut uita la el fără să vrea să- 
l stranguleze. Oricum voia să facă asta. 

Când a terminat, abia mai putea vorbi, iar inima 
îi bătea puternic, răsunându-i în urechi cu o furie 
reținută. Toată lumea stătea cu ochii pe el, cu 
expresii care începeau cu respect şi se terminau în 
compătimire. Ţinându-şi şorțul la nas, Allie 
MacLaren se smiorcăia fără jenă, şi până şi mama 
ei avea o expresie care sugera că regreta că pusese 
atât de multă sare în mâncare. Angus a tușit şi i-a 
întins lui Roger o sticlă din lut cu ceva ce s-a 
dovedit a fi bere, chiar foarte bună. A mulţumit și a 
băut-o pe toată, evitând privirile tuturor. 

Dougal a dat din cap cu un aer sobru, apoi s-a 
întors spre Angus. 

— Povesteşte-mi despre bărbatul de pe deal, l-a 
invitat el. Când s-a întâmplat asta și ce ştii despre 
asta? 

Faţa lui MacLaren şi-a pierdut din culoare şi a 
lăsat impresia că şi-ar fi dorit berea înapoi. 

— Acum şase zile, a ghoistidh”. 

Apoi a făcut o descriere, mult mai puțin 
presărată de sentimentalism decât în seara 
precedentă — dar era vorba de aceeaşi poveste. 

Dougal a rămas gânditor şi a început să bată 
darabana cu degetele pe un genunchi. 

— Femeia, a spus el. Ştii cumva încotro a 
plecat? 

— Am... am auzit că s-ar fi dus la Cranesmuir, 
domnule. 

Odată cu interesul manifestat faţă de povestea 
lui, culoarea revenise în obrajii lui MacLaren, care 
a evitat privirea severă a soției. 


433 


— Cranesmuir, a repetat Dougal. Da, bine. S-ar 
putea să o caut, ca să stau de vorbă cu ea. Cum o 
cheamă? 

— Izbister, a spus MacLaren pe dată. Geillis 
Izbister. 

Roger nu a simțit pământul cutremurându-se sub 
tălpile lui, dar nu ar fi rămas surprins dacă s-ar fi 
întâmplat asta. 

— Izbister? a repetat Dougal, ridicând din 
sprâncene. Din insulele din nord, adevărat? 

MacLaren a ridicat din umeri într-o 
demonstrație complicată de neștiință, dar şi de 
nepăsare. Arăta ca şi cum cineva ar fi făcut 
încercări serioase de a-i opări capul, iar Roger l-a 
văzut din nou pe Dougal strângând nervos din 
buze. 

— Bine, a spus el sec. Într-un loc mărunt 
precum Cranesmuir nu va fi greu de găsit o femeie 
din Orkney. 

A înălțat bărbia înspre oamenii lui, care s-au 
ridicat ca unul când el a făcut asta. La fel au făcut 
şi Roger şi Buck. 

— Mult noroc, domnilor, a spus el, făcând o 
uşoară plecăciune spre ei. Vă voi trimite vorbă 
dacă aflu ceva despre flăcăul tău. Dacă se întâmplă 
asta, unde să anunţ? 

Roger a schimbat priviri cu Buck, oarecum 
debusolat. Întrucât ştia despre relaţiile încordate 
dintre Brian Fraser şi cumnaţii lui, nu putea ruga 
să se trimită vorbă la Lallybroch. 

— Ştii un loc numit Sheriffmuir? a întrebat 
Roger, după ce şi-a scotocit mintea ca să-și 
amintească un loc care exista în acel timp. Acolo e 
un han pentru căruțe, dar în rest nu există multe 
alte lucruri. 

Dougal a părut surprins, dar a dat aprobator din 
cap. 

— ÎI ştiu, domnule. Am luptat la Sheriffmuir cu 
contele de Mar și am luat cina acolo într-o seară 

împreună cu tata şi cu fratele meu. Dacă aflu ceva, 
trimit vorbă acolo. 

— Mulţumesc. 

A răstit cuvântul pe jumătate gâtuit, dar destul 
de limpede. Dougal i-a aruncat o privire 
compătimitoare, apoi s-a întors ca să-şi ia rămas- 
bun de la familia MacLaren. Cu toate astea, mânat 
de un gând venit pe neașteptate, s-a întors. 

— Bănuiesc că nu eşti chiar un înger, aşa e? l-a 
întrebat el pe Roger cu un aer foarte serios. 

— Nu, a spus Roger cât de limpede a putut, în 
ciuda blocului de gheață pe care îl simţea în 
stomac. 

Și nu eşti tu cel care vorbește cu o stafie. 

A rămas alături de Buck, urmărindu-i pe cei din 
clanul MacKenzie îndepărtându-se. Cu puţin efort, 
Geordie şi Thomas au ținut pasul cu ceilalți, 
deoarece caii urcau încet drumul abrupt şi presărat 
cu pietre. 

În minte i-a venit fraza „Fericiţi cei ce n-au 
văzut şi au crezut. ” Probabil că nu crezul era 
binecuvântarea, ci faptul că nu era silit să vadă. A 
vedea era câteodată ceva cumplit. 

Roger a întârziat plecarea lor cât de mult a putut 
fără a supăra pe cineva, deoarece spera ca doctorul 
McEwan să se întoarcă. Însă, când soarele a ajuns 
sus pe cer, era limpede că soţii MacLaren voiau să- 
i vadă plecaţi — iar Buck dorea să părăsească acel 
loc. 

— Mi-e bine, a spus el pe un ton iritat şi s-a 
bătut cu pumnul în piept. Sună ca o tobă. 

Roger a scos din gâtlej un sunet prin care îşi 
exprima scepticismul şi a rămas surprins. Nu 
simţise nicio durere. S-a înfrânat și nu a dus mâna 
la gât, pentru că nu era nevoie să atragă atenția 
asupra lui, chiar dacă plecau. 

— Da, în fine. S-a întors spre Angus MacLaren 
şi Stuart, care, îndatoritori, umpluseră bidonul lui 
Roger, nădăjduind să le grăbească plecarea şi 
primul stătea cu el în mâna șiroind de apă. Îi 

mulțumesc pentru ospitalitate, domnule, și pentru 
amabilitatea pe care i-ai arătat-o rudei mele. 

— Oh, a făcut MacLaren, iar pe faţă i-a apărut o 
expresie indubitabilă de uşurare față de ceea ce 
erau cuvinte de rămas-bun. N-ai pentru ce. Nu te 
deranja să-mi mulţumești. 

— Dacă va veni vraciul, vrei să-i mulțumeşti 
din partea noastră? Să-i spui că voi încerca să îl 
revăd la întoarcere. 

— La întoarcere, a repetat MacLaren, cu mai 
puţin entuziasm în glas. 

— Da. Ne vom duce spre Lochaber, domeniile 
neamului Cameron. Dacă nu găsim nici urmă de 
fiul meu acolo, probabil ne vom întoarce pe același 
drum şi vom trece pe la Castelul Leoch pentru a 
afla veşti. 

Auzind acestea, faţa lui MacLaren s-a luminat. 

— A, prea bine, a spus el entuziasmat. Bună 
idee. Mult noroc! 

ÎN CARE LUCRURILE SE LĂMURESC 


— Uitaţi, nu e vorbă că nu vreau să o ajut pe 
mama voastră, a spus domnul Buchan pentru a 
treia oară. Dar nu vreau să am hărmălaie în casă și 
infractori care vin şi pleacă, mai ales cu atâtea fete 
aici, am dreptate? 

Jem a dat din cap cu supuşenie, deşi domnul 
Buchan nu se uita la el, pentru că privea în oglinda 
retrovizoare și peste umăr din când în când, ca și 
când ar fi simţit că era urmărit. Asta l-a făcut pe 
Jem să privească şi el în urmă, dar nu putea face 
asta fără să se ridice în genunchi şi să se întoarcă, 
numai că Mandy adormise, pe jumătate în poala 
lui. 

Era târziu, de aceea a căscat, uitând să ducă 
mâna la gură. A vrut să se scuze, dar nu credea că 
fusese observat. A simţit că îi vine să râgâie, astfel 
că, de această dată, şi-a acoperit gura, simțind 
oţetul de la mâncarea cu peşte şi cartofi prăjiți. 
Domnul Buchan cumpărase încă o portie de peşte 
pentru mama. Aceasta se afla într-o pungă de 
hârtie de culoare cafenie la picioarele lui Jem, ca 
să nu mânjească bancheta cu grăsime. 

— Ştii cumva când se va întoarce tatăl tău? l-a 
întrebat domnul Buchan pe neașteptate, coborând 
privirea spre el. 

Jem a clătinat din cap, simțind că mâncarea pe 
care o consumase 1 se ridică în gâtlej, dându-i o 
senzaţie de greață. 

Domnul Buchan a strâns din buze, ca şi cum ar 
fi vrut să spună ceva, dar socotea că ar trebui să se 
abțină. 

— Tati... a murmurat Mandy, apoi şi-a împins 
capul în coastele lui Jem, a pufnit, după care a 
adormit la loc. 

Jem s-a simțit îngrozitor. Mandy nu avea habar 
unde era tatăl ei. Îşi închipuia probabil că se afla la 
vreo cabană sau cam așa ceva. 

Mama spusese că tata se va întoarce imediat ce- 
şi va da seama că Jem nu se află acolo cu bunicul. 
Dar cum? s-a gândit el, încercând să-şi muşte buza 
tare ca să nu plângă. Cum ar putea ști? Era 
întuneric, dar se vedea o strălucire dinspre bordul 
mașinii. Domnul Buchan l-ar fi văzut dacă 
plângea. 

Faruri scânteiau în oglinda retrovizoare, iar el s- 
a uitat în spate, ştergându-şi nasul cu mâneca. A 
văzut o camionetă albă în spatele lor. Domnul 
Buchan a îngânat ceva şi a accelerat mai tare. 


Brianna se pusese pe aşteptare cu răbdarea unui 
vânător: o stare de detaşare fizică şi de suspendare 
a activității mintale, mintea şi trupul văzându-și 
fiecare de treaba sa, dar capabile să acționeze 
împreună în momentul în care apărea ceva ce 
merita devorat. Era cu mintea la Ridge, retrăind 
vânătoarea de oposum cu vărul ei lan. Senzaţia de 
iritare a fumului scos de torţele din pini, care o 
făcea să lăcrimeze, o licărire a unor ochi sclipitori 
într-un copac şi un oposum cu blana zbârlită, ca un 
coşmar aflat între crengi, ameninţări transmise de 
colți ascuţiţi ca acele, şuierături și mârâieli precum 
cele scoase de o barcă cu motor... 

Iar apoi a sunat telefonul. În aceeași clipă s-a 
ridicat, având pușca în mână şi fiecare simţ 
îndreptat spre casă. S-a auzit din nou, bârâitul scurt 
şi dublu, înfundat din cauza distanţei, dar 
inconfundabil. Era sunetul telefonului din biroul 
lui Roger și, chiar în timp ce se gândea la acest 
lucru, a văzut o sclipire scurtă de lumină în casă în 
momentul în care s-a deschis uşa biroului, iar 
soneria telefonului a tăcut brusc. 

Şi-a simțit scalpul contractându-se şi a trăit o 
scurtă senzație de înrudire cu oposumul surprins în 
copac. Însă animalul acela nu avusese pușcă. 

Primul ei impuls a fost să plece de acolo şi să îl 
surprindă pe cel care era în casa ei ca să-l întrebe 
ce însemnau toate acestea. Avea convingerea că 
era vorba de Rob Cameron, iar gândul de a-l 
surprinde ca pe o potârniche și de a-l escorta sub 
ameninţarea armei a făcut-o să strângă patul ei cu 
o senzaţie de anticipare, îl recuperase pe Jem; iar 
Cameron ştia că ea nu ținea neapărat să-l lase în 
viaţă. 

Cu toate acestea... A ezitat în uşa clădirii vechi 
şi a coborât privirea. 

Cel care se afla în casă răspunsese la telefon. 
Dacă era un spărgător, n-ar fi răspuns în casa în 
care scotocea. Decât dacă ar fi crezut că sunetul 
lui i-ar fi trezit pe cei dinăuntru. 

Însă cel care pătrunsese în casa ei ştia deja că nu 
era nimeni acolo. 

Quod erat demonstrandum, a auzit vocea tatălui 
ei în minte, cu o satisfacție sumbră. Persoana aflată 
în casă așteptase un apel. 

A ieşit din clădire şi a inspirat adânc aerul 
răcoros şi proaspăt al ierburilor, în locul celui 
stătut dinăuntru, iar inima i-a bătut repede și 
mintea i-a funcționat mai alert. Cine să fi telefonat 
— ei? Ca să îi spună ce? 

Probabil că cineva o urmărise mai devreme, o 
văzuse coborând pe drumul forestier. Poate îl 
sunase pe Rob ca să îi spună că ea stătea afară, în 
clădirea veche. Nu, era absurd. Cel care se afla în 
casă era acolo la sosirea ei. Dacă o văzuse cineva 
sosind, ar fi telefonat atunci. 

Ita sequitur... a murmurat ea. „Prin urmare...” 
dacă apelul nu o privea, probabil că era un 
avertisment că cineva — poliția, dar de ce? — venea 
spre Lallybroch — ori era vorba de ştirea că 
persoana dinafară găsise copiii. 

Metalul ţevii era alunecos sub palma ei 
transpirată, astfel că a trebuit să facă un efort 
considerabil ca să țină arma ferm în mână. Era 

nevoie de un efort şi mai mare ca să nu pornească 
în goană spre casă. 

Chiar dacă situația devenea exasperantă, trebuia 
să aştepte. Dacă cineva găsise copiii, nu putea 
ajunge la vreme la casa Fionei ca să îi apere. Va 
trebui să se bizuie pe Fiona şi pe Ernie, dar și pe 
poliția din Inverness. Dar, dacă aşa stăteau 
lucrurile, cel care se afla în casă sigur va ieşi 
curând afară. Doar dacă ticălosul de Rob nu 
intenționează să mai rămână în apropiere ca să 
mă ia pe nepregătite și... Cu toate că avea arma în 
mâini, acel gând i-a stârnit un fior lăuntric 
neplăcut — unul pe care l-a recunoscut ca fiind 
penisul fantomatic al lui Stephen Bonnet. 

— Stephen, te-am ucis, a spus ea în şoaptă. Şi 
mă bucur că ești mort. S-ar putea să ai curând un 
camarad în iad. Ai grijă ca focul să fie aprins 
pentru el, bine? 

Asta a mai calmat-o şi, lăsându-se pe vine, fără 
să se ridice prin desişuri, a coborât panta dealului 
la un unghi care să o aducă aproape de grădina 
bucătăriei, nu pe cărarea care era vizibilă din casă. 
Chiar şi pe întuneric, nu voia să rişte. Luna era în 
creştere, dar ea apărea când și când printre norii 
care se fugăreau pe cer. 

Zgomotul făcut de motorul unei maşini care se 
apropia a făcut-o să ridice capul şi s-a uitat cu 
fereală peste smocul uscat al unei plante de sorg. A 
băgat mâna în buzunar și a numărat din degete 
cartuşele cu alice. Paisprezece. Erau de ajuns. 

Remarca Fionei privind balistica i-a trecut rapid 
prin minte, plus ideea posibilității de a ajunge la 
închisoare pentru omucidere. Putea risca asta, ca 
să aibă satisfacția că l-a ucis pe Rob Cameron — 
însă i-a venit un gând nedorit, acela că, deşi nu mai 
era nevoie să îl găsească pe Jem, trebuia să afle ce 
se întâmpla. Şi, cu toate că era posibil ca poliția să- 
l descopere pe bărbatul de la baraj şi dacă era 
amestecată vreo bandă, probabil că prin Rob putea 
afla cine erau ceilalţi — şi ce doreau. 

Lumina farurilor a tresăltat pe alee până la 
grădina bucătăriei, iar Brianna s-a ridicat brusc în 
picioare. Reflectorul detector de mișcare se 
aprinsese şi astfel a văzut camioneta 
inconfundabilă a lui Ernie, având înscris pe lateral 
ELECTRONICE  BUCHAN/PENTRU TOATE 
NEVOILE VOASTRE CURENTE, APELAȚI 
014637754432, plus imaginea unui cablu rupt din 
capetele căruia săreau scântei. 

— La naiba, a spus ea. La naiba! 

Portiera camionetei s-a deschis şi Jem a coborât 
parcă rostogolindu-se, apoi s-a întors ca să o ajute 
pe Mandy, care era doar un punct negru şi scund în 
interiorul vehiculului. 

— URCAŢI ÎNAPOI ÎN CAMIONETĂ! a 
răcnit Brianna, coborând panta în salturi, 
alunecând pe pietre şi îndoindu-şi nefiresc gleznele 
în porțiunile spongioase ale ierbii. JEMMY! 
URCĂ ÎNAPOI! 

L-a văzut pe Jem întorcându-se. Avea fața palidă 
în lumina orbitoare a reflectorului. Strigătul ei 
venise însă prea târziu. Uşa principală s-a deschis 
brusc şi două siluete întunecate au ieșit valvârtej 
din casă, pornind în goană spre camionetă. 

Nu a mai stat pe gânduri, ci a alergat cât a putut 
de repede. Pușca nu slujea la nimic de la distanţă, 
ori poate că da. S-a oprit derapând, a dus pușca la 
umăr şi a tras. Alicele au zburat spre desişuri 
scoțând sunete ca acelea ale unor săgeți minuscule, 
însă bubuitura i-a făcut pe intruși să se oprească 
înlemniţi. 

— ÎNAPOI ÎN CAMIONETĂ! a strigat ea şi a 
tras din nou. 

Intruşii au rupt-o la fugă spre casă, iar Jem, 
slavă Cerului, a sărit în camionetă ca o broscuță 
speriată şi a închis portiera. Ernie, care tocmai 
coborâse, a rămas cu gura căscată privind spre 
susul pantei, iar apoi, dându-și seama ce se 
întâmplase, s-a înviorat brusc şi a urcat precipitat 
în cabină. 

În lumina dată de reflector, Brianna şi-a 
reîncărcat pușca. Cât timp va rămâne acesta aprins 
dacă nimeni nu se mişca în raza lui de acţiune? A 
băgat un cartuș pe ţeavă şi a fugit spre camioneta 
lui Ernie. În timp ce se îndrepta spre alee, alte 
lumini de foruri i-au atras atenția. Sfântă Fecioară, 
cine venise acolo? Doamne, dă să fie poliția... 

Lumina reflectorului s-a stins, apoi s-a reaprins 
când cel de-al doilea vehicul a apărut în viteză 
înspre intrarea principală. Cei dinăuntrul casei 
stăteau lipiți de fereastra sufrageriei, strigând ceva 
către şoferul camionetei abia sosite — da, era tot o 
camionetă, semănând mult cu aceea a lui Ernie, 
doar că pe ea scria POULTNEY'S — FURNIZOR 
DE VÂNAT şi avea desenul unui mistreţ. 

— Sfântă Fecioară, roagă-te pentru noi, 
păcătoşii şi în clipa morţii noastre... 

Trebuia să ajungă la camioneta lui Ernie înainte 
ca... dar era prea târziu. Camioneta cu inscripția 
FURNIZOR DE VÂNAT a mers în marşarier și a 
lovit-o pe a lui Ernie din lateral, împingând-o 
câteva zeci de centimetri. A auzit-o pe Mandy 
urlând cu glas ascuţit, ceea ce a săgetat-o ca un 
semn prevestitor ce i-a străbătut inima. 

— Sfântă Mamă... Isuse H. Roosevelt 
Hristoase! 

Nu avea timp să ocolească grădina din fața 
bucătăriei. De aceea, a traversat-o în goană, a țintit 
de aproape şi, cu o împușcătură, a fărâmițat pneul 
unei roți din față a camionetei furnizoare de vânat. 

— Rămâneți în camionetă! a strigat ea, vârând 
al doilea cartuş în puşcă și țintind în același timp 
spre parbrizul maşinii. A observat o încețogare de 
alb în momentul în care cel puțin doi oameni s-au 
aplecat sub bordul maşinii, dispărând din vedere. 

Bărbaţii — da, erau doi — din casă se răsteau unul 
la celălalt şi la cei din camionetă, dar şi la ea. Rugi 
fierbinți și insulte inutile în mare parte, dar unul 
dintre ei le explica atunci celorlalți că arma ei era 

cu alice. Folositoare doar de aproape, şi având 
doar două focuri. 

— Nu ne poţi nimeri pe toți în același timp, 
puicuţo! 

Acela era Rob Cameron, care striga spre ea din 
camioneta Poultney's. Nu s-a deranjat să îi 
răspundă, ci a alergat ca să ajungă în apropierea 
casei, iar imediat după aceea, geamul sufrageriei s- 
a destrămat într-o ploaie de cioburi. 

Sudoarea 1 se scurgea peste coaste, gâdilând-o. 
A phat arma şi a vârât alte două cartuşe în 
locaşurile lor. S-a simțit ca şi cum ar fi acționat 
într-o filmare lentă — însă restul lumii se mişca și 
mai încet. Fără să simtă nevoia de a se grăbi, s-a 
apropiat de camioneta lui Ernie şi s-a rezemat cu 
spatele de portiera dincolo de care se adăposteau 
Jem şi Mandy. Un damf puternic de miros de peşte 
şi de oţet din malt a ieşit din cabină când geamul a 
coborât câțiva centimetri. 

— Mamă... 

— Mami! Mami! 

— Ce naiba, Brianna! Ce se întâmplă? 

— Nişte dementi încearcă să mă omoare şi să- 
mi ia copiii, Ernie, a spus ea, ridicând vocea ca să 
fie auzită în ciuda plânsetelor lui Mandy. A ce pare 
totul? Ce-ar fi să porneşti motorul? 

Cealaltă camionetă era prea departe pentru a fi 
lovită de alice, iar Brianna nu putea vedea decât o 
latură a ei. A auzit zgomotul produs de deschiderea 
portierei ei şi a observat o mișcare prin geamul 
sfărâmat al casei. 

— Acum ar fi momentul, Ernie. 

Brianna nu uitase că unul dintre indivizi avea 
pușca ei. Nu putea decât să spere că nu ştia cum să 
o folosească. 

Ernie a răsucit cu disperare cheia în contact şi a 
apăsat pedala de accelerație. Brianna l-a auzit 
rugându-se în şoaptă, însă nu reușise decât să înece 
motorul, pentru că demarorul vâjâia fără niciun 
folos. Ţinându-şi buza de jos prinsă între dinți, a 

ajuns în faţa camionetei exact în momentul potrivit 
pentru a surprinde una dintre persoanele din 
cealaltă camionetă — și, spre uimirea ei a 
descoperit că aceasta era o femeie, o siluetă scundă 
şi îndesată, purtând o cagulă şi o jachetă veche. A 
dus arma la umăr, iar femeia a încercat să fugă 
înapoi, s-a împiedicat şi a căzut în fund, scoțând 
un oftat puternic. 

I-a venit să râdă, dar apoi l-a văzut pe Cameron 
coborând din camionetă având arma ei în mână, iar 
imboldul de a râde a dispărut. 

— Aruncă arma! 

Brianna a pornit spre el având propria puşcă 
dusă la umăr. El nu știa să folosească arma, pentru 
că s-a uitat disperat de la ea spre pușcă, de parcă ar 
fi sperat să țţintească singură, apoi s-a răzgândit şi a 
lăsat-o să cadă la pământ. 

Uşa din față a casei s-a deschis cu zgomot, şi ea 
a auzit zgomot de paşi în fugă. S-a răsucit pe 
călcâie şi a pornit şi ea în goană, ajungând la 
camioneta lui Ernie exact la timp ca să îi oprească 
pe cei doi bărbaţi ieşiţi din casă. Unul a început 
imediat să se retragă, dorind să dea roată celeilalte 
camionete și să-şi recupereze camarazii. Rob 
Cameron înainta încet spre ea, cu mâinile sus 
pentru a-şi dovedi intenţiile nevinovate — ridicol. 

— Ascultă, Brianna, nu vrem să-ţi facem niciun 
rău, a spus el. 

Drept răspuns, ea a vârât încă un cartuș pe ţeavă 
şi a făcut un pas în spate. 

— Vorbesc serios, a spus el, cu glas care îi trăda 
spaima. Nu vrem decât să discutăm cu tine. 

— Da, dă-mi alt motiv, a spus ea, pentru că ăsta 
pute de la o poştă. Ernie! 

— Mamă... 

— Jemmy, să nu deschizi portiera decât dacă-ţi 
spun eu! 

— Mamă! 

— Aşază-te pe podea, Jem, imediat! Ia-o şi pe 
Mandy! Unul dintre bărbații din casă şi femeia 

plinuță se mișcau din nou; i-a auzit. lar cel de-al 
doilea bărbat din casă dispăruse în întuneric, 
dincolo de cercul de lumină. ERNIE! 

— Mamă, vine cineva! 

Toată lumea a încremenit o clipă auzind clar 
sunetul motorului unei mașini care înainta pe 
drumul de fermă prin noapte. S-a întors şi a tras de 
mânerul de deschidere a portierei, împingând-o în 
afară, moment în care motorul camionetei lui Ernie 
a căpătat viaţă. S-a așezat mai bine pe scaun, cât 
pe ce să-l lovească în cap pe Jem cu un picior, în 
timp ce el, aflat în locul de la picioare, s-a uitat cu 
ochi dilatați în lumina scăzută. 

— Să pornim, Ernie, a spus ea, în ciuda situaţiei 
încordate. Copii, voi rămâneți lipiți de podea. 

Cineva a lovit cu patul armei în geamul 
camionetei, aproape de capul lui Ernie, făcând 
sticla să crape, iar el a scos un icnet. Însă, slavă 
Domnului, de această dată nu a supraalimentat 
motorul. Brianna şi-a lăsat deoparte arma şi s-a 
aruncat peste Ernie, dând să prindă patul armei. A 
reuşit să-l apuce cu o mână, dar bărbatul care o 
ținea în mâini a reușit să-l smulgă. În deznădejde, 
Brianna a ajuns la cagula de pe capul bărbatului și 
i-a smuls-o, făcându-l să caște gura de uimire. 

Reflectorul cu senzor de mișcare s-a stins, 
lăsând curtea în beznă, astfel că Brianna a văzut 
doar puncte luminoase dansând în faţa ochilor. 
Reflectorul s-a aprins din nou în momentul în care 
în curte a pătruns un alt vehicul cu claxonul 
urlând. Brianna s-a ridicat din poala lui Ernie şi a 
încercat să vadă prin parbriz, după care s-a aruncat 
spre cealaltă latură a camionete. 

Era un automobil obişnuit, un Fiat de culoare 
albastru-închis, părând ca o jucărie în timp ce se 
rotea prin curte, iar claxonul ei suna ca guițatul 
unei scroafe în călduri. 

— Ce zici, sunt prieteni? a întrebat-o Ernie, cu 
încordare în glas, dar fără să-şi trădeze panica. Sau 
dușmani? 

— Prieteni, a spus ea pe nerăsuflate, când Fiatul 
a atacat trei dintre intruşii care stăteau grupaţi 
laolaltă: cel care ținea pușca ei şi nu purta mască, 
femeia în jachetă de la magazinul Barbour și 
individul care nu era Rob Cameron. 

Cei trei s-au împrăștiat ca nişte gândaci de 
bucătărie prin iarbă, iar Ernie a lovit cu pumnul în 
bord de fericire. 

— Asta o să-i înveţe minte! 

Brianna ar fi vrut să rămână pentru a urmări 
restul acelui spectacol, dar bănuia că Rob Cameron 
era prea aproape. 

— Hai, Ernie! 

El a pornit camioneta cu un scrâşnet îngrozitor 
de metal frecat de metal. Vehiculul s-a legănat 
cumplit, ceea ce însemna probabil că osia spate era 
avariată. A sperat că maşinii nu îi va cădea o roată. 

Fiatul albastru circula prin grădina din fața 
bucătăriei. A claxonat şi a semnalizat cu luminile 
farurilor spre camioneta lui Ernie, iar pe geamul 
şoferului cineva a fluturat o mână. Cu precauţie, 
Brianna a scos capul pe geam și a răspuns la salut, 
apoi, gâfâind, a revenit pe scaun. În câmpul ei 
vizual pluteau puncte negre, iar părul i se lipise de 
față, umed de sudoare. 

Au coborât pe alee chinuitor de încet, în viteză 
întâi, auzind un scrâşnet îngrozitor, semn că 
probabil se spărsese un pneu din spate. 

— Mamă, a spus Jem, ițindu-și capul peste 
marginea scaunului, ca un câine de prerie. Acum 
mă pot ridica? 

— Sigur. 

Brianna a inspirat adânc şi a ajutat-o pe Mandy 
să se ridice după el. Fetiţa s-a lipit imediat de 
pieptul ei şi a început să scâncească. 

— Gata, scumpo, a şoptit Brianna, cu gura 
apropiată de părul ei, agățându-se de corpul ei 
mărunt, la fel cum și Mandy se lipise de ea. Totul 
va fi bine. A aruncat o privire spre Jem, care se 
afla între ea şi Ernie. Stătea chircit şi tremura 

vizibil, cu toate că purta o jachetă călduroasă din 
lână, iar în cabină era cald. A întins mână și l-a 
prins de ceafă, scuturându-l cu delicateţe. Eşti 
bine, amice? 

Băiatul a dat afirmativ din cap, dar nu a scos 
nicio vorbă. Brianna și-a pliat degetele peste mâna 
lui, a strâns-o, făcând-o pumn pe genunchiul lui și 
a rămas aşa — atât în semn de alinare, cât şi pentru 
a-şi potoli tremurăturile mâinii. 

Ernie şi-a dres glasul. 

— lartă-mă, Brianna, a spus el cu glas răguşit. 
Nu ştiam că... adică, am crezut că fac bine 
aducându-i pe copii acasă, iar după ce Cameron a 
venit la noi și a lovit-o pe Fiona, eu... 

Un firicel de sudoare a sclipit în timp ce 1 se 
scurgea pe după o ureche. 

— Ce-a făcut? 

După evenimentele petrecute în ultima oră, acea 
ştire a reprezentat doar o tresărire pe seismograful 
ei personal, depăşită de undele de şoc mai 
puternice care acum se domoleau. Dar a început să 
pună întrebări, iar Jem să iasă din starea de şoc, 
povestindu-și partea. Brianna a devenit treptat 
indignată de purtarea doamnei Kelleher şi a 
agentului de poliție. A simţit o vibraţie în adâncul 
stomacului, care nu era produs chiar de un hohot 
de râs, dar ceva pe-aproape. 

— Ernie, nu-ți face probleme. A respins 
încercările reînnoite făcute de el de a-și cere scuze. 
Avea vocea hârâită după ce strigase atât de mult şi 
de tare. Cred că şi eu aș fi procedat la fel. Și nu am 
fi putut pleca de aici fără ajutorul tău. 

Iar în primul rând, ea şi copiii nu s-ar fi aflat 
acolo dacă nu ar fi fost el, dar Ernie știa asta la fel 
de bine ca şi ea, de aceea nu avea rost să insiste 
asupra acelui subiect. 

— Da, hm. A condus în tăcere câteva momente, 
apoi a remarcat pe un ton degajat, uitându-se în 
oglinda retrovizoare. Maşina aceea albastră ne 
urmărește, să ştii. 

Apoi şi-a înghiţit nodul din gât. 

Brianna şi-a trecut o mână peste faţă, apoi s-a 
uitat în urmă. Bineînţeles, Fiatul îi urmărea de la o 
distanţă considerabilă. 

Ernie a tușit. 

— Hm... Bree, unde vrei să mergi? Eu nu sunt 
prea convins că o să reuşim să ajungem până în 
oraş. Dar ştiu o benzinărie de pe şoseaua 
principală, care are şi service, iar dacă opresc 
acolo, poţi da telefon. Şi chemi poliţia cât eu mă 
ocup de furgonetă. 

— Nu chema poliția, mamă, a spus Jem, şi 
nările i-au fremătat de dezgust. Nu ne vor ajuta 
deloc. 

— Hmm, a făcut Brianna cu reținere în glas şi a 
ridicat o sprânceană spre Ernie, care a dat din cap, 
apoi a strâns din dinți. 

Şi Brianna se gândise că nu era cazul să cheme 
poliția, însă fiindcă o îngrijora ideea că oamenii 
legii vor fi prea curioşi în intervenția lor. Reuşise 
să evite cu eleganță să răspundă la întrebarea 
foarte dificilă privind locul în care se afla soţul ei 
noaptea trecută, spunându-le că era la Londra, ca 
să meargă la sala de lectură de la British Museum, 
şi că va telefona imediat ce el va ajunge acasă. 
Dacă poliţiştii aflau de focurile de armă de la O.K. 
Corral, aveau să urmeze alte întrebări privind viaţa 
ei privată. Şi nu trebuia să facă niciun efort de 
imaginație ca poliţiştii să o suspecteze că avea o 
legătură strânsă cu dispariția lui Roger, pentru că 
ea nu îl putea prezenta lor și nici nu le putea spune 
unde se găsea. Probabil că nu va reuși asta 
vreodată. Cu greu, şi-a înghițit nodul din gât. 

Singura soluţie era să susțină că se certaseră, iar 
el o părăsise — dar, având în vedere ultimele 
evenimente, acest lucru ar fi fost greu de susţinut. 
Şi în niciun caz nu ar fi putut face asemenea 
afirmaţii în faţa copiilor. 

Cu toate acestea, oprirea la benzinărie era 
singurul lucru pe care îl puteau face în acele 

momente. Dacă Fiatul albastru îi urmărea până 
acolo, cel puţin reușea să descopere un aliat. Iar 
dacă acesta era poliția, incognito... ei bine, va face 
şi acest pas dacă trebuia. Adrenalina și starea de 
şoc trecuseră, iar acum se simțea detașată, 
visătoare şi foarte, foarte obosită. Mâinile lui Jem 
se relaxaseră între ale ei, dar degetele lui 
rămăseseră înfăşurate în jurul degetului ei mare. 

Închizând ochii, s-a rezemat de spătarul 
scaunului şi, cu mâna liberă, a trasat curbura 
spinării lui Mandy. Fetiţa s-a liniştit în somn la 
pieptul ei, iar Jem a rămas cu capul lipit de umărul 
ei, iar căldura emanată de copiii care aveau 
încredere în ea a apăsat-o din greu, ca o piatră, pe 
inimă. 


Benzinăria se afla alături de o cafenea din lanţul 
Little Chef. L-a lăsat pe Ernie să discute cu 
mecanicul de la service, timp în care i-a scos pe 
copii din mașină. Nu s-a deranjat să se uite peste 
umăr, deoarece Fiatul rămăsese la o distanță 
respectabilă în urmă, fără să îi preseze în timp ce 
înaintau zăngănind şi scrâşnind pe autostradă cu 
cel mult 35 de kilometri pe oră. Dacă şoferul nu 
voia să discute cu ea, probabil că trecuse de 
benzinărie şi dispăruse. Poate ea va reuşi să bea o 
cană cu ceai înainte de a se vedea silită să se ocupe 
de el. 

— Abia aştept, a mormăit ea. Deschide portiera, 
Jem. 

Mandy era grea şi inertă ca un sac de ciment în 
braţele ei, dar a început să se mişte când a simțit 
miros de mâncare. Brianna a simțit că se înăbușă 
din cauza duhorii de ulei folosit de prea multe ori, 
de cartofi prăjiți şi de sirop sintetic pentru clătite, 
de aceea a comandat îngheţată pentru Jem și 
Mandy şi o cană cu ceai pentru sine. Era posibil ca 
un local ca acela să strice ceaiul? 

O cană cu apă călâie şi un pliculeţ de ceai marca 
PG Tips a convins-o de contrariu. Nu avea 

importanță, pentru că își simţea gâtlejul atât de 
uscat, încât ar fi putut bea şi apă chioară. 

Amorţeala binecuvântată provocată de şoc se 
stingea, deşi ar fi preferat să o păstreze ca pe o 
pătură în jurul corpului. Având podeaua uriașă 
acoperită cu linoleum de culoare albă, presărată de 
urme de pantofi, cafeneaua i s-a părut din cale- 
afară de iluminată, pentru că s-a simțit expusă ca 
un gândac într-o bucătărie murdară. A simțit 
gâdilături neplăcute provocate pe pielea capului de 
acea situație şi a rămas cu ochii ațintiți spre uşă, 
regretând că nu putuse să aducă pușca aceea cu 
alice înăuntru. 

Nu şi-a dat seama că şi Jem era cu ochii spre ușă 
decât în momentul în care, în separeul în care se 
aflau, el a încremenit alături de ea şi a spus: 

— Mamă! Vine domnul Menzies! 

Preţ de un moment, nici cuvintele rostite de 
Jem, nici imaginea bărbatului care tocmai intrase 
în cafenea nu aveau niciun înțeles logic. A clipit de 
câteva ori, însă bărbatul rămăsese tot acolo, păşind 
spre ei cu o expresie de îngrijorare pe față. Era 
directorul şcoli la care învăţa Jem. 

— Doamnă Mackenzie, a spus el şi, întinzându- 
se peste masă, i-a strâns mâna cu fervoare. Slavă 
Domnului că sunteţi în siguranţă! 

— Ăă... vă mulţumesc, a spus ea cu glas slab. 
Dumneavoastră... Dumneavoastră aţi fost? În 
Fiatul albastru? 

Era ca şi cum ar fi fost silită să-l înfrunte pe 
Darth Vader şi ajunsese faţă în față cu Mickey 
Mouse. 

El a roșit şi l-a privit pe Jem dinapoia 
ochelarilor. 

— Hm... în fine, da... A surprins ochii lui Jem 
şi i-a zâmbit cu stângăcie. Deci ai grijă de mama 
ta, Jem? 

— Da, domnule. 

Se vedea că Jem avea de pus o sumedenie de 
întrebări. Brianna l-a împiedicat să continue, cu o 

privire severă, după care i-a făcut semn lui Lionel 
Menzies să se aşeze. Acesta 1-a urmat îndemnul și 
a inspirat adânc, dorind să spună ceva, dar a fost 
întrerupt de o chelneriță, o femeie masivă între 
două vârste, care purta ciorapi groşi şi un pulover, 
ce avea pe față o expresie care sugera că nu o 
interesa dacă ei erau extratereștri sau gândaci de 
bucătărie atâta vreme cât nu îi complicau viaţa. 

— Să nu comandați ceai, a sugerat Bree, făcând 
un semn către cana ei. 

— Da, vă mulţumesc pentru sfat. O să iau... un 


sendviş cu bacon şi o doză de Irn-Bru™? a întrebat 
el temător. Cu suc de roşii? 

Chelneriţă a socotit că nu merita să îi răspundă, 
însă şi-a închis carnețelul cu un pocnet şi s-a 
îndepărtat de masa lor. 

— Aşa, a spus Menzies, lățindu-şi umerii ca o 
persoană aflată în fața plutonului de execuţie. 
Spuneţi-mi ceva, vă rog. Rob Cameron a venit la 
casa dumneavoastră? 

— Da, a spus Bree cu glas tăios, amintindu-și cu 
întârziere că Rob Cameron era într-un fel rudă cu 
Menzies — văr sau ceva de felul acesta. De ce? a 
întrebat ea. 

El a părut nefericit. Palid la față şi cu părul 
castaniu şi ondulat, uşor retras de pe frunte, şi 
purtând ochelari, Menzies nu sărea în ochi în 
niciun fel, şi totuşi, de obicei avea prestanţă și 
degaja un aer discret de amiciție şi autoritate care 
atrăgea atenția oricui, făcându-l să se simtă în 
siguranță în compania lui. Toate aceste trăsături 
dispăruseră în acea seară. 

— M-am temut că s-ar putea întâmpla asta. Am 
auzit... la ştirile de seară. Că Rob era căutat de 
poliție, a spus el, coborându-şi glasul, cu toate că 
nu îl putea auzi nimeni din jur, în legătură cu... în 
fine, cu... a făcut un semn discret din cap spre 
Jem, răpirea lui Jeremiah. 

— Exact asta a fost! a spus Jem, lăsându-și 
lingura pe masă şi ridicându-se în picioare. Aşa a 

fost, domnule Menzies! A spus că mă ia să-mi 
petrec noaptea cu Bobby, numai că n-a făcut asta, 
m-a dus la pietre și... 

— Jem. 

Brianna a vorbit pe tonul care îi sugera să-şi țină 
gura imediat, iar el i-a dat ascultare, cu toate că a 
scos un pufnet audibil şi s-a uitat urât la ea. 

— Da, aşa a făcut, a spus ea cu glas calm. Ce 
ştiţi despre asta? 

Menzies a clipit mirat. 

— Eu... Nimic, de ce? Nu-mi închipui de ce 
el 

S-a întrerupt şi, scoțându-și ochelarii, a scos o 
batistă din buzunar pentru a-i şterge. Până să şi-i 
aşeze din nou pe nas, s-a calmat. 

— După cum vă amintiţi, Rob Cameron e văr cu 
mine. Şi face parte din lojă, desigur. Am rămas 
trăsnit să aflu ce a făcut. De aceea, m-am gândit să 
vin la Lallybroch ca să discut cu dumneavoastră şi 
cu soțul. A ridicat o sprânceană, însă Brianna nu a 
răspuns la acea aluzie evidentă la Roger, astfel că 
Menzies a continuat: Ca să văd dacă Jem e bine... 
te simţi bine, Jem? s-a întrerupt el pentru a întreba 
cu seriozitate în glas, aruncând o privire spre băiat. 

— A, da, bine, i-a răspuns Jem pe un ton visător, 
deşi părea încordat. Da, domnule, a adăugat într-un 
târziu, apoi şi-a lins o dâră de ciocolată de pe buza 
de sus. 

— Asta-i bine. Menzies i-a zâmbit lui Jem, iar 
Brianna a remarcat ceva din căldura lui obişnuită 
sclipind dinapoia lentilelor ochelarilor. Căldura i-a 
rămas în ochi, deși a redevenit serios când s-a uitat 
la Brianna. Voiam să întreb dacă nu a fost cumva o 
greșeală, deși am impresia că nu a fost vorba de 
aşa ceva, nu? Având în vedere cele... petrecute. 

Menzies şi-a înclinat capul spre Lallybroch, 
apoi şi-a înghiţit nodul din gât. 

— Da, a fost, a spus ea cu glas sumbru, mutând- 
o pe Mandy de pe un picior pe altul, şi Rob 
Cameron a comis-o. 


452 


El a făcut o grimasă, a inspirat adânc, dar a dat 
aprobator din cap. 

— Aş dori să vă ajut, a spus el cu simplitate. 

— Ai făcut-o deja, l-a asigurat ea, întrebându-se 
cum să procedeze în continuare față de el. Phu! 
Mandy, m-ai umplut de bale! Foloseşte un 
şerveţel, ce Dumnezeu! 

A şters-o pe fetiţă la gură cu mișcări hotărâte, 
ignorând scâncetele ei ascuţite. Oare o putea 
ajuta? Voia cu disperare să îi dea crezare, pentru 
că încă tremura înăuntrul ei şi era dispusă să 
accepte ajutor, de oriunde ar fi venit el. 

Însă el era rudă cu Rob Cameron. Şi poate 
venise acasă la ea ca să discute, ori poate din cu 
totul alt motiv. La urma urmelor, poate voise mai 
curând să intervină pentru a o împiedica să-l 
găurească pe Rob cu alice decât să îi salveze pe ca 
şi pe copii de Rob și de ciracii lui mascaţi. 

— Am vorbit cu Ernie Buchan, a spus Menzies, 
făcând semn din cap către fereastra despărțitoare. 
El a lăsat impresia că nu doreşti să amesteci poliția 
în treaba asta, da? 

— Nu doresc. Brianna şi-a simțit gura uscată, de 
aceea, încercând să se gândească, a sorbit din 
ceaiul calai. Situaţia devenea tot mai grea cu 
fiecare clipă, iar gândurile i se împrăștiaseră ca 
picăturile de mercur, pornind fiecare în altă 
direcție. Nu — deocamdată nu. Am stat la secția de 
poliție jumătate din noaptea trecută. Nu mă simt în 
stare să mai suport o avalanşă de întrebări. 

A inspirat adânc şi s-a uitat direct în ochii lui. 

— Nu înţeleg ce se petrece, a spus ea. Nu pricep 
de ce Rob Cameron l-a răpit pe Jemmy... 

— Ba da, ştii... a început Jem, iar ea şi-a întors 
brusc capul spre el şi l-a fulgerat cu privirea. 

Cu ochii înroşiți și strângând din pumni, el i-a 
răspuns în același fel la acea privire și, cu un fior 
de alarmă, Brianna a recunoscut temperamentul 
tipic pentru un Fraser, gata să explodeze pe 
neașteptate. 


453 


— Acum ştii! a spus el, suficient de tare, astfel 
că doi camionagii aflați la tejghea s-au întors 
pentru a-l privi. Ţi-am spus doar! A vrut ca eu să... 

Mandy, care începuse să ațipească, s-a trezit cu 
o tresărire şi a început să plângă și să strige: 

— Îl vreau pe tati! 

Faţa lui Jem se înroşise de furie. Auzind 
urletele, a pălit. 

— Taci, taci, taci! a strigat el către Mandy, care 
a scheunat înspăimântată şi a urlat şi mai tare, 
încercând să se caţăre mai sus pe corpul Briannei. 

— TATIIII! 

— Jem! 

Lionel Menzies s-a ridicat în picioare şi a întins 
o mână spre băiat, dar acesta își ieşise practic din 
minți, topăind de furie. Toți oamenii din restaurant 
au rămas cu gurile căscate. 

— PLEACĂ! a răcnit Jem la Menzies. LA 
NAIBA! Să nu mă atingi! N-o atinge pe mama! 

Apoi, dintr-un exces de mânie, l-a lovit pe 
Menzies cu piciorul în fluierul piciorului. 

— Isuse! 

— Jem! 

Brianna a strâns-o în braţe pe Mandy, care se 
zbătea şi urla, dar nu a putut ajunge la el când a 
ridicat farfuria cu înghețată și a aruncat-o în 
perete, după care a fugit din cafenea, deschizând 
uşa atât de brusc, încât o femeie și un bărbat care 
dădeau să intre s-au văzut siliți să sară în lături ca 
să nu fie doborâţi de copilul care a țâşnit pe lângă 
el. 

Brianna s-a aşezat brusc, simțind că nu mai are 
sânge în creier. Sfântă Fecioară, roagă-te pentru 
noi... 

În sală s-a lăsat tăcerea și doar Mandy suspina, 
deşi se liniştea, pentru că panica începea să se 
disipeze. S-a cuibărit la pieptul Brannei, 
îngropându-şi faţa în jacheta ei matlasată. 

— Uşurel, scumpo, i-a şoptit Bree, aplecându-și 
capul, astfel încât buclele copilei i-au mângâiat 

buzele. Gata, gata. E în regulă. Totul va fi bine. 

O  bolboroseală înfundată s-a încheiat cu o 
întrebare printre lacrimi: 

— Şi tati? 

— Da, a spus Bree cu voce hotărâtă. Îl vom 
revedea curând. 

Lionel Menzies şi-a dres glasul. S-a așezat 
pentru a-şi masa fluierul piciorului, dar a renunţat 
şi a făcut un gest către ușă. 

— Trebuia... n-ar fi mai bine să mă duc după 
Jem? 

— Nu. Nu va păţi nimic. Adică... e cu Ernie. Îl 
văd. 

Cei doi erau în parcare, vizibili în lumina 
reclamei cu neon. Jem se izbise de Ernie, care 
tocmai se apropia de cafenea, şi s-a lipit de el ca o 
scoică de coca unei nave. Brianna a observat că 
Ernie, un tată cu experienţă, a îngenuncheat şi l-a 
strâns pe Jem la piept, mângâindu-l pe spate şi 
aranjându-i părul, vorbindu-i liniştitor. 

— Hmm. Era chelneriţa, care adusese sendvișul 
lui Menzies, iar expresia de pe faţa ei era de 
înțelegere. Fetiţa e foarte obosită, nu încape nicio 
îndoială. 

— Îmi cer scuze, a spus Bree cu glas slab și a 
arătat din cap spre cioburile farfuriei și urmele de 
îngheţată de ciocolată de pe perete. Hm, o să 
plătesc daunele. 

— A, nu vă deranjati, doamnă, a spus chelneriţa, 
scuturând din cap. Am avut şi eu copii mici. Văd 
că aţi avut destule necazuri cu ei. O să vă aduc o 
cană cu ceai bun. 

Femeia s-a îndepărtat. Fără să scoată vreun 
cuvânt, Lionel Menzies a desfăcut cu un pocnet 
capacul dozei de Irn-Bru şi a împins-o înspre ea. 
Ea a ridicat-o şi a băut cu sete. Reclama spunea că 
băutura era făcută din grinzi ruginite din fier 
recuperate de la şantierele navale din Glasgow. S-a 
gândit că doar în Scoţia putea fi apreciată o 
asemenea reclamă pentru a spori vânzările. Însă 

avea zahăr din belșug, astfel că glucoza 1-a pătruns 
în sânge ca un adevărat elixir al vieții. 

Văzând-o că renaşte ca o floare ofilită după ce 
este udată, Menzies a dat aprobator din cap. 

— Unde este Roger? a întrebat el încet. 

— Nu ştiu, a spus ea, la fel de încet. Mandy 
scosese un ultim oftat semănând cu un sughiț și 
adormise profund cu fața lipită de jacheta 
Briannei. A tras țesătura matlasată deoparte pentru 
ca Mandy să nu se sufoce. Şi nu ştiu când se va 
întoarce. 

El s-a strâmbat și a părut nefericit şi ciudat de 
stânjenit, astfel că i-a fost greu să o privească în 
ochi. 

— Am înţeles. Hmm. Adică... vreau să spun 
că... a plecat din cauza celor pe care i le-a făcut 
Rob lui... lui Jem? 

A coborât vocea şi mai mult, iar Brianna a clipit 
spre el. Creşterea nivelului de glucoză din sânge a 
ajutat-o să se concentreze şi, brusc, a priceput 
totul, iar sângele i-a năvălit în faţă. 

Menzies s-a gândit că Rob îl răpise pe Jemmy 
ca să... iar acesta spusese „Acum ştii”, iar ea îl 
făcuse să tacă brusc... şi afirmase că nu dorea 
amestecul poliției... of, Doamne Dumnezeule! A 
inspirat adânc, apoi şi-a trecut o palmă peste faţă, 
întrebându-se dacă era preferabil să îl lase pe 
Menzies să creadă că Rob îl molestase pe Jemmy — 
iar acum încerca să o ucidă pe ea pentru a acoperi 
acea faptă — ori să îi prezinte o versiune pe 
jumătate credibilă, care să îi ofere o parte din 
adevăr. 

— Rob a venit la mine acasă noaptea trecută şi a 
încercat să mă violeze, a spus ea, aplecându-se 
peste capul lui Mandy, pentru a-şi păstra glasul 
scăzut, ca să nu fie auzită de camionagiii care se 
uitau la ea peste umăr fără nicio sfială. Îl răpise 
deja pe Jem, iar Roger plecase pentru a încerca să 
îl găsească. Am crezut că îl luase pe Jem spre... 
Orkney. Asta pare suficient de departe. Eu... am 

lăsat mesaje şi cred că Roger se va întoarce cât de 
curând — imediat ce va afla că Jemmy a fost găsit. 

Ținându-şi mâinile sub masă, şi-a încrucișat 
degetele în semn de noroc. 

Menzies s-a albit la față, pentru că toate 
presupunerile lui dinainte intrau în contradicţie cu 
cele de acum. 

— E]... el... val. A făcut o pauză de o clipă, a 
luat o gură din ceaiul ei rece fără să-şi dea seama 
şi s-a strâmbat. Vrei să spui că, a rostit el vorbele 
cu grijă, Rob l-a luat pe Jem ca să îl ademenească 
pe soțul tău departe de casă, astfel ca să poată... 
hmm. 

— Da, aşa cred. 

A acceptat acea sugestie cu recunoștință. 

— Bine, dar... ceilalți oameni. Cu... Şi-a trecut 
o mână uşor peste față, sugerând cagulele. Ce 
Dumnezeu...? 

— Nu ştiu, a spus ea cu hotărâre în glas. 

Nu voia să aducă vorba de aurul spaniol decât 
dacă era silită. Cu cât mai puţini oameni ştiau de 
el, cu atât mai bine. Cât privea celălalt lucru... 

Însă şi-a adus aminte de altceva pentru cazul în 
care ar fi menționat „ceilalți oameni”, de aceea a 
scotocit în buzunarul mare și a scos cagula pe care 
o smulsese de pe capul bărbatului care spărsese 
geamul cu patul armei. Abia dacă îi zărise faţa în 
lumina schimbătoare şi în umbre şi nu se mai 
gândise la el. Însă acum a făcut asta şi s-a simțit 
străbătută de o nouă temere. 

— Cunoşti o persoană pe nume Michael 
Callahan? a întrebat ea, străduindu-se să-și 
păstreze vocea degajată. 

Cu ochi dilatați, Menzies a aruncat o privire la 
cagulă, apoi la Brianna. 

— Sigur că da. E arheolog, ceva legat de ORCA 
— Centrul de Cercetări Orkney, adică. Orkney... 
Doar nu vrei să spui că era împreună cu cei care... 

— Sunt convinsă. l-am văzut fața doar o 
secundă, când i-am smuls asta de pe cap. ŞI... a 

făcut o grimasă de dezgust, smulgând un smoc de 
păr de culoare nisipie din interiorul cagulei, se 
pare că nu e singurul lucru pe care l-am obținut de 
la el. Rob îl cunoaşte. A venit la Lallybroch pentru 
a ne oferi o părere în legătură cu niște ruine din 
spatele casei noastre şi a rămas la cină. 

— Vai, Doamne, a murmurat Menzies, părând 
să se scufunde pe scaun. Şi-a scos ochelarii, apoi 
și-a masat fruntea câteva clipe. Brianna l-a urmărit 
în timp ce se gândea, părând tot mai mult cufundat 
în gânduri. 

Chelneriţa s-a apropiat şi a aşezat pe masa lor o 
cană cu ceai fierbinte, cu aspect lăptos, deja 
îndulcit şi amestecat. Brianna i-a mulţumit și a 
sorbit din el, timp în care s-a uitat spre întunericul 
de afară. Ernie îl dusese pe Jem în direcția service- 
ului, ca să verifice în ce stare era furgoneta lui. 

— Înţeleg de ce nu vrei să ai necazuri, a spus cu 
precauţie Menzies într-un târziu. Își mâncase 
sendvișul pe jumătate, restul rămăsese pe farfuria 
lui, iar ketchupul se scurgea de pe el în mod 
gretos. Dar serios, doamnă... pot să-ți spun 
Brianna? 

— Bree, a zis ea. Desigur. 

— Bree, a spus el, dând din cap, iar un colţ al 
gurii lui a tresărit. 

— Da, ştiu ce înseamnă în scoțiană, a spus ea cu 
glas sec, intuind gândul care îi trecea prin minte și 
era exprimat de trăsăturile feţei. 

Bree însemna o furtună foarte puternică. 

Pe faţa lui Lionel a apărut un uşor zâmbet. 

— Da. În fine... la ce mă gândeam, Bree — nu- 
mi place să fac o astfel de sugestie, dar ce s-ar 
întâmpla dacă Rob i-a făcut ceva rău lui Roger? 
Nu ar merita să se pună întrebări pentru ca poliția 
să îl caute? 

— Nu e nevoie. Se simţea nespus de obosită şi 
nu dorea nimic mai mult decât să ajungă acasă. 
Crede-mă, nu este cazul. Roger a plecat cu vărul 

lui, Buck. Iar dacă Rob a reuşit să-i facă vreun rău, 
s-ar fi lăudat cu asta când... în fine. 

A inspirat adânc, ceea ce a făcut-o să-și simtă 
picioarele ușurate, apoi şi-a mutat greutatea pe 
scaun, ținând-o strâns pe Mandy în brate. 

— Lionel. Să-ţi spun ceva. Du-ne acasă, te rog. 
Dacă indivizii aceia încă dau târcoale, atunci 
mergem imediat la poliție. Dacă nu, totul poate 
aştepta până dimineaţă. 

Lui Menzies nu i-a surâs ideea, dar și el suferea 
de efectele șocului şi ale oboselii, iar după alte 
câteva minute a fost de acord, convins de 
încăpăţânarea ei de neînvins. 

După ce se asigurase că Lionel îi va duce pe 
Brianna şi pe copii acasă, Ernie ceruse deja cuiva 
să vină pentru a-l lua cu maşina. În drum spre 
Lallybroch, având încheieturile strânse şi albite pe 
volan, Lionel a fost încordat, dar luminile farurilor 
mașinii Fiat au dezvăluit curtea bucătăriei ca fiind 
pustie, astfel că nu au văzut decât un pneu zăcând 
pe pietriș, iar materialul lui zdrenţuit era împrăștiat 
ca aripile unui vultur uriaş doborât din cer. 

Ambii copii dormeau buştean; Lionel l-a dus în 
braţe pe Jem în casă, apoi a insistat să cerceteze 
interiorul cu ea, după care a aşezat șipci peste 
fereastra spartă din salon, în vreme ce ea a 
verificat încăperile, simțind că trăieşte o senzație 
de dejâ-vu. 

— N-ar fi bine să rămân aici peste noapte? a 
întrebat ezitant Lionel, când a ajuns la uşă. Aş 
putea rămâne treaz ca să stau de pază, înţelegi? 

Brianna a zâmbit, deşi asta i-a cerut un mare 
efort. 

— Probabil că soţia ta se întreabă deja unde eşti. 
Nu, ai făcut destul pentru mine, ba chiar mai mult 
decât era cazul. Nu-ţi face griji, o să iau... măsuri 
mâine-dimineaţă. Vreau doar ca micuţii să doarmă 
liniștiți în paturile lor. 

Ținându-şi buzele strânse de îngrijorare, a dat 
aprobator din cap, apoi şi-a plimbat privirea prin 

foaier, ale cărui lambriuri din nuc schpeau plăcut 
în lumina lămpii; până și tăieturile din ele, făcute 
de săbii englezeşti, deveniseră oarecum atrăgătoare 
şi paşnice odată cu trecerea vremii. 

— Nu cumva ai membri de familie sau prieteni 
în America? a întrebat el pe neașteptate. Cum să 
ZIC, n-ar fi o idee rea să pleci cât de curând și să 
rămâi acolo o vreme, ce părere ai? 

— Da, a spus ea. Şi eu m-am gândit la asta. Îi 
mulțumesc, Lionel. Noapte bună. 

TOATĂ IUBIREA MEA 


Tremura. I se întâmpla asta încă de la plecarea 
lui Lionel Menzies. Trăind un vag sentiment de 
distanţare, a întins o mână, cu degetele desfăcute 
larg, şi le-a văzut vibrând precum braţele unui 
diapazon. Apoi, iritată, a strâns o mână pumn şi a 
lovit în palma celeilalte. Scrâşnind din dinți de 
funie a lovit încă o dată şi încă o dată, până când, 
abia gâfâind şi simțind gâdilături în palmă, s-a 
văzut silită să se oprească. 

— Bine, a spus ea în surdină, încă ținându-și 
dinții încleştaţi. Gata. 

Ceaţa roșiatică se înălțase ca un nor, lăsând în 
loc un morman de gânduri mărunte şi glaciale 
dedesubt. 

Trebuie să plecăm. 

Dar unde? 

Şi când? 

Iar gândul cel mai apăsător şi rece a fost: 

Cum rămâne cu Roger? 

Stătea în birou, iar lambriurile din lemn schpeau 
slab în lumina lumânării. Acolo exista o lampă 
bună pentru citit, precum și o lustră pe tavan, însă 
ea preferase să aprindă o lumânare mare. Lui 
Roger îi plăcea să folosească o lumânare când 
scria noaptea târziu cântece şi poeme pe care le 
memorase, iar câteodată se folosea de o pană de 
gâscă pentru asta. Spunea că asta îl ajuta să-și 
aducă aminte cuvintele, aducând cu ele un ecou al 
vremurilor în care le învățase. 

Mirosul înfierbântat de ceară i-a adus în 
memorie un ecou al lui. Dacă închidea ochii, îl 
putea auzi, fredonând din gâtlej în timp ce lucra, 
oprindu-se când și când pentru a tuşi sau pentru a- 
şi drege glasul afectat. Degetele ei au mângâiat cu 
delicateţe tăblia din lemn a biroului, invocând 

atingerea cicatricei provocate de ştreang pe gâtul 
lui, ajungând apoi la ceafa lui pentru a i-o 
cuprinde, pentru a şi le îngropa în căldura părului 
des și negru, iar apoi, pentru a-și lipi fața de 
pieptul lui. 

Tremura din nou, de astă dată suspinând în 
tăcere. Şi-a strâns din nou degetele, dar acum a 
respirat până când suspinele au încetat. 

— Nu merge aşa, a spus ea cu voce tare, apoi a 
oftat adânc şi, aprinzând lumina, a stins lumânarea 
sudând în flacăra ei, după care a luat o foaie de 
hârtie şi un pix. 


Ştergându-și lacrimile de pe faţă cu dosul 
mâinii, a împăturit scrisoarea cu grijă? Un plic? 
Nu. Dacă ea va fi găsită, plicul nu îl va împiedica 
pe găsitor să o citească. A întors scrisoarea pe dos 
şi, fornăind pe nas, a scris Roger, cu o caligrafie 
perfectă, deprinsă la şcoală. 

A căutat în buzunar un şerveţel din hârtie, cu 
care şi-a suflat nasul, având senzaţia că ar trebui să 
facă ceva mal... ceremonial?... cu acea scrisoare, 
însă nu i-a venit altă idee decât să o pună în 
şemineu şi să-i dea foc, astfel ca vântul iernatic să 
poarte cenușa ei, aşa cum procedau părinții cu 
scrisorile către Moş Crăciun pe care ea le scria în 
copilărie. 

În starea ei de spirit din acele momente, a 
socotit drept liniștitor faptul că Moşul venise 
întotdeauna. 

A deschis sertarul mare al biroului şi a pipăit în 
partea din spate după încuietoarea care elibera 
compartimentul secret, când i-a venit o idee. A 
închis cu zgomot sertarul şi l-a deschis pe cel din 
centru, ceva mai puţin adânc, în care se găseau 
stilouri, hârtie şi benzi elastice — dar şi un ruj uitat 
în baia de la parter de cineva venit cândva la masa 
de seară. 

Era roz, dar roz-închis. Dar nu avea importanță 
că acea culoare contrasta vădit cu părul ei. Mai 

mult pe pipăite, şi l-a aplicat grăbită pe buze, după 
care și le-a apăsat atentă peste cuvântul Roger 

— Te iubesc, a şoptit ea şi, atingând sărutul roz 
cu un deget, a deschis din nou sertarul mare şi a 
apăsat butonul care descuia ascunzătoarea. Nu era 
un sertar secret, ci un spațiu creat în partea de jos a 
biroului. Un panou glisant permitea accesul într-un 
locaş de 15 pe 20 de centimetri. 

Când îl descoperise Roger, în acea ascunzătoare 
se aflau trei mărci poştale pe care apărea capul 
reginei Victoria — din păcate, comune, de la 
sfârşitul perioadei victoriene, iar nu un timbru 
One-Penny Black”, care le-ar fi prins bine — şi o 
buclă blondă din părul unui copil, decolorat de 
vreme, legat cu o sfoară albă şi o bucăţică de stofă. 
Lăsaseră timbrele la locul lor — cine putea ști, 
poate vor valora mult peste câteva generaţii, când 
cineva va moşteni acel birou —, însă ea pusese 
bucla între paginile Bibliei şi rostea o rugăciune 
pentru copil şi părinții — ai ei sau ai lui? — de 
fiecare dată când o redescoperea. 

Scrisoarea se potrivea cu ușurință în locașul din 
biroul vechi. Un moment de panică: trebuia să 
pună și ea bucle din părul copiilor ei? Nu, a gândit 
ea cu hotărâre. Nu fi morbidă. Sentimentală, da. 
Dar nu morbidă. 

— Doamne, fă să fim din nou împreună, a spus 
ea în şoaptă, alungându-şi temerile şi, strângând 
din ochi, a închis panoul cu un clic slab. 

Dacă nu ar fi deschis ochii exact când își 
retrăgea mâna, nu ar fi văzut acel lucru. Doar 
marginea a ceva care atârna în partea din spate a 
sertarului mare, abia zărindu-se. A pipăit şi a găsit 
un plic undeva mai adânc, lipit de partea de 
dedesubt a biroului cu bandă adezivă. Aceasta se 
uscase odată cu trecerea vremii și, probabil, faptul 
că ea închisese violent sertarul desprinsese plicul. 

A întors plicul cu senzaţia că se întâmpla ceva 
într-un vis şi, tot ca în vis, nu a fost surprinsă 

văzând inițialele B.E.R. Scrise pe el. Foarte încet, 
l-a desfăcut. 

„Scumpă Deadeye”, a citit ea şi a simtit fiecare 
perişor de pe corp răzvrătindu-se unul câte unul. 


Scumpă Deadeye, 


M-ai părăsit după o după-amiază 
minunată petrecută între porumbeii din lut 
ars. Urechile continuă să îmi țiuie. Ori de 
câte ori vânăm, sunt sfâşiat între mândria 
imensă faţă de abilitatea ta, invidiind-o, şi 
teama că s-ar putea să ai nevoie de ea într-o 
bună zi. 

Trăiesc un sentiment bizar scriind toate 
acestea. Știu că, în cele din urmă, vei afla 
cine și, probabil, ce eşti. Dar nu am idee cum 
vei ajunge la această cunoaştere. Sunt pe cale 
să te dezvălui pe tine pentru tine, ori acestea 
vor fi vești perimate când le vei afla? Dacă 
avem amândoi noroc, s-ar putea să-ți spun 
chiar eu, când vei fi ceva mai mare. lar dacă 
suntem foarte norocoşi nu va însemna nimic. 
Dar nu îndrăznesc să-ţi risc viaţa cu această 
speranţă și încă nu ești destul de mare ca să- 
ți pot spune. 

Scumpa mea, îmi cer iertare, dar acest 
lucru e cumplit de melodramatic. Și ultimul 
lucru pe care mi-l doresc este să te alarmez. 

Am în tine toată încrederea din lume. Dar 
sunt tatăl tău şi, prin urmare, pradă a 
temerilor care îi chinuie pe toți părinţii — că 
ceva îngrozitor şi de neimpiedicat i se poate 
întâmpla copilei şi că ei sunt neputincioşi ca 
să o apere. 


— Ce naiba, tată? a spus Brianna şi s-a frecat 


apăsat pe ceafă pentru a alunga înțepăturile pe care 
le simţea. 

De obicei, bărbaţii care au supraviețuit 
războiului nu vorbesc despre asta decât față 
de alți soldaţi. Oamenii din Serviciul în care 
am lucrat nu discută cu nimeni, şi nu doar din 
cauza Legii privind păstrarea secretelor 
militare, însă tăcerea ușurează sufletul. M-am 
simțit obligat să stau de vorbă cu cineva, iar 
vechiul meu prieten, Reggie Wakefield, a 
devenit confesorul meu. 

(Mă refer la reverendul Reginald 
Wakefield, preot al Bisericii Scoției, care 
trăieşte la Inverness. Dacă Reggie mai 
trăieşte, iar tu ai vârsta potrivită, du-te în 
vizită acolo. El are permisiunea să îți spună 
tot ce ştie în aceste momente.) 


— „Vârsta potrivită”? 

Precipitată, a încercat să calculeze când fuseseră 
scrise acele rânduri. Porumbei din lut... Sherman — 
poligonul în care el o învățase să folosească o 
puşcă de vânătoare... Arma îi fusese făcută cadou 
când împlinise cincisprezece ani. Iar tatăl ei murise 
la scurtă vreme după ce ea împlinise șaptesprezece 
ani. 


Serviciul nu are nicio legătură directă cu 
asta; nu încerca să afli informații din această 
direcție. Aduc vorba de asta doar pentru că 
acolo am descoperit ceea ce înseamnă o 
conspirație. Pe de altă parte, în timpul 
războiului am cunoscut o mulțime de oameni, 
mulți dintre ei în funcții importante, iar mulți 
dintre ei fiind ciudați. Cele două categorii se 
suprapun mai des decât şi-ar dori cineva. 

De ce îmi este atât de greu să vorbesc? 
Dacă voi muri, mama ta s-ar putea să-ți fi 
povestit despre naşterea ta. Mi-a promis că, 
atâta vreme căt voi trăi, nu va vorbi despre 
acest lucru, şi sunt convins că nu a făcut-o. 
Dacă voi muri, s-ar putea să... 

Scumpa mea, iartă-mă. Mi-e greu să spun 
asta, pentru că o iubesc pe mama ta şi te 
iubesc şi pe tine. Și rămâi fiica mea pentru 
totdeauna, chiar dacă ai fost zămislită de alt 
bărbat. 

În fine, să lăsăm asta. Văzând lucrurile în 
alb şi negru, Simt impulsul de a rupe 
scrisoarea în bucăţi, pe care să le ard, dar n- 
o voi face. Trebuie să ştii. 

La scurtă vreme după încheierea 
războiului, eu şi mama ta am mers în Scoția. 
Pentru ceva ca o a doua lună de miere. Ea a 
plecat într-o după-amiază să culeagă flori şi 
nu s-a mai întors. Am căutat-o — toată lumea 
a făcut asta — vreme de luni de zile, dar nu 
am găsit nici urmă de ea şi, în cele din urmă, 
poliția a pus capăt căutării. De fapt, au 
continuat să mă suspecteze că aş fi ucis-o, 
nemernicii, dar apoi s-au săturat să mă 
hărțuiască. Începusem să-mi reiau vechea 
viață, hotărâsem să plec, poate chiar să 
părăsesc Marea Britanie — după care Claire 
s-a întors. La trei ani după ce dispăruse, a 
apărut în Highlands, murdară, înfometată, 
bătută — şi însărcinată. 

A spus că rămăsese însărcinată cu un 
scoțian din Highlands iacobit din anul 1743, 
pe nume James Fraser. Nu intru în detalii 
privind ce am discutat cu ea. Asta s-a 
întâmplat cu mult timp în urmă şi nu mai are 
importanță, decât pentru faptul că DACĂ 
mama ta spunea adevărul şi călătorise cu 
adevărat înapoi în timp înseamnă că şi tu ai 
avea abilitatea asta. Sper să nu fie așa. Dar, 
dacă o ai — Doamne, nu pot crede că îți scriu 
acestea cu toată seriozitatea. Dar mă uit la 
tine, scumpa mea, când soarele bate peste 
părul tău roșcat și îl văd pe el. Nu pot nega 
asta. 

În fine, a trecut mult timp. Foarte mult. 
Dar mama ta nu şi-a schimbat povestea şi, cu 
toate că o vreme nu am mai discutat despre 
asta, mi-a fost clar că nu avea probleme 
mintale — lucru pe care l-am presupus inițial, 
cum era firesc. Și am început să... îl caut. 

Acum te rog să mă ierţi, dar trebuie să fac 
o digresiune. Cred că nu ai auzit de Brahan 
Clarvăzătorul. Deşi un personaj pitoresc — 
dacă a existat în realitate —, nu a fost 
cunoscut dincolo de cercurile celor care 
apreciază aspectele mai neobișnuite ale 
istoriei Scoției. Însă Reggie e un om cu o 
curiozitate  insațiabilă, precum şi cu o 
educație imensă şi a fost fascinat de 
Clarvăzător — un anume Kenneth Mackenzie, 
care a trăit (probabil) în secolul al XVII-lea 
şi care a făcut un mare număr de profeţii 
despre una și alta, câteodată la porunca dată 
de contele de Seaforth. 

Desigur, singurele profeții menţionate în 
legătură cu acest om Sunt cele care par să se 
fi adeverit: a prezis, de pildă, că atunci când 
vor exista cinci poduri peste râul Ness, 
lumea, va fi cuprinsă de haos. În august 
1939, a fost inaugurat cel de-al cincilea pod 
peste Ness, iar în septembrie, Hitler a invadat 
Polonia. Un haos uriaş pentru toată lumea. 

Clarvăzătorul a sfârșit-o rău, așa cum li se 
întâmplă deseori profeților (te rog să nu uiţi 
asta, draga mea), fiind ars până la moarte 
într-o țepuşă şi vărât într-un butoi cu smoală 
la cererea lui lady Seaforth — căreia el, lipsit 
de înțelepciune, i-a spus că soțul ei o înşela 
cu diverse doamne cât se afla la Paris. (Acest 
lucru este adevărat, după părerea mea.) 

Între profețiile lui mai puţin cunoscute se 
numără una numită Profeţia Fraser. Nu se 
cunosc multe lucruri legate de ea, iar ceea ce 
s-a transmis este neclar şi confuz, aşa cum 

sună profețiile, fără a mai vorbi de cele din 
Vechiul Testament. Singura parte revelatoare 
este, din câte cred, că ultimul membru din 
familia Lovat va domni în Scoţia”. 

Acum fă o pauză, draga mea, şi aruncă o 
privire la hârtia pe care o anexez acestei 
scrisori. 


Bâjbâind cu stângăcie din cauza șocului, 
Brianna a scăpat filele din mână și a trebuit să le 
culeagă de pe podea. I-a fost uşor să găsească 
hârtia la care se referea el; era mai subțire, o 
fotocopie a unei diagrame — un soi de arbore 
genealogic —, iar scrisul nu era al tatălui ei. 


Da, în fine. Această informație 
tulburătoare a ajuns la mine de la Reggie, 
care o primise de la soția unui om pe nume 
Stuart Lachlan. Acesta murise subit şi, în 
timp ce făcea ordine pe biroul lui, văduva lui 
a găsit-o şi i-a înmânat-o lui Reggie, ştiind că 
acesta şi Lachlan manifestaseră interes față 
de istorie şi de neamul Lovat, ei fiind din 
zona Inverness; sediul clanului era în Beauly. 
Bineînțeles, Reggie a recunoscut numele. 

Probabil că nu ştii nimic despre 
aristocrația scoțiană, dar eu l-am cunoscut 
pe Simon Lovat, adică lordul Lovat, în timpul 
războiului — a făcut parte din comandouri, 
apoi din Forțele Speciale. Nu am fost prieteni 
apropiați, ci ne-am cunoscut întâmplător în 
interes de afaceri, ca să zicem aşa. 


— Ale cui afaceri? a întrebat ea cu voce tare şi 
bănuitoare. Ale lui sau ale tale? 

Parcă a văzut fața tatălui ei, cu un zâmbet 
ascuns într-un colt al gurii, păstrând ceva pentru 
sine, dar dând de înţeles că așa era. 

Neamurile Fraser şi Lovat au o linie 
descendentă destul de clară, asta, până 
ajungem la Simon cel Bătrân — de fapt, pe toți 
îi cheamă Simon —, singurul căruia ei îi spun 
Vulpoiul Roșu, care a fost executat pentru 
trădare după Rebeliunea lacobită — cea din 
'45, aşa îi zic ei. (Am scris câte ceva despre 
el în cartea mea despre iacobiţi Nu ştiu dacă 
o vei citi vreodată, dar ea există, dacă ești 
curioasă) 


— „Dacă sunt curioasă”, a murmurat ea. Ha. 

Brianna a simțit o notă clară, chiar dacă 
neexprimată, de acuzare, de aceea a strâns din 
buze, iritată pe sine pentru că încă nu citise cărțile 
scrise de tatăl ei, dar şi pentru faptul că el adusese 
vorba de asta. 


Simon a fost un Fraser mai pitoresc, din 
multe puncte de vedere. A avut trei soții, dar 
nu a fost renumit pentru fidelitatea în 
căsnicie. A avut câţiva copii legitimi și 
Dumnezeu știe câți nelegitimi (deşi pe doi 
dintre aceştia i-a recunoscut), iar moştenitor 
i-a fost Simon cel Tânăr, cunoscut şi sub 
numele de Vulpoiul cel Tânăr. Acesta a 
supraviețuit Revoltei, deşi a fost condamnat 
la confiscarea averii și privarea de drepturi 
civile. În cele din urmă, a primit înapoi cea 
mai mare parte a proprietăţii prin hotărâri 
judecătoreşti, dar lupta asta i-a răpit ani 
întregi din viața lui îndelungată şi, deși s-a 
recăsătorit, a făcut-o la o vârstă înaintată şi 
nu a avut copii. Archibald, fratele lui mai 
tânăr, l-a moştenit, dar a murit şi el fără să 
aibă urmaşi. 

Aşadar, Archibald a fost ultimul din neamul 
Lovat — există o linie descendentă între el şi 
Fraser de Lovat, care ar fi trăit în aceeași 

perioadă cu Brahan Clarvăzătorul —, dar 
sigur nu a fost domnitorul scoțian prezis. 

Uită-te totuși la diagramă. Cel care a 
întocmit-o i-a trecut acolo pe cei doi fii 
nelegitimi, precum şi pe Simon cel Tânăr şi 
pe fratele lui. Alexander și Brian, născuţi de 
mame diferite. Alexandru s-a făcut preot şi a 
devenit abatele unei mănăstiri din Franţa. Nu 
se cunoaște dacă a avut copii. Însă Brian... 


A simțit un gust amar şi a crezut că va vărsa. 
Însă Brian — a închis ochii din reflex, dar nu avea 
importanță. Diagrama era întipărită cu litere 
arzătoare pentru pleoapele ei. 


MPa 


Împingându-şi scaunul în spate cu un scrâșnet, 
Brianna s-a ridicat şi, simțind pulsaţia sângelui în 
tâmple şi urechi, s-a năpustit pe hol. Înghiţindu-şi 
de câteva ori nodul din gât, s-a dus în hol şi a luat 
pușca de vânătoare din locul ei aflat în spatele 
cuierului. Având-o în mână s-a simţit ceva mai 
bine. 

— Nu e drept. Nu şi-a dat seama că vorbise cu 
voce tare. Nu e drept, a repetat ea cu glas scăzut şi 
furios. Au lăsat pe dinafară mulți oameni. Unde-i 

mătuşa Jenny? A avut șase copii! Ei unde-au 
dispărut? 

Cu pușca în mână, a păşit apăsat pe hol, 
plimbând ţeava ei într-o parte şi în alta de parcă s- 
ar fi aşteptat ca Rob Cameron — sau cineva să 
apară acolo, iar gândul a făcut-o să se cutremure — 
să iasă brusc din salon, din bucătărie sau să 
alunece pe balustrada scării. Asta a făcut-o să se 
uite în susul scării — lăsase toate luminile aprinse 
după ce îi culcase pe copii —, dar palierul era 
pustiu, iar de la etaj nu răzbătea niciun sunet. 

Ceva mai calmă, a verificat atent parterul, 
încercând fiecare uşă şi fereastră. Şi ascunzătoarea 
preotului, având impresia că bezna de acolo se 
căsca disprețuitoare la ea. 

Jem şi Mandy erau în siguranţă. Ştia sigur asta. 
Cu toate astea, a urcat la etaj cu paşi uşori și a 
rămas multă vreme lângă paturile lor, urmărind 
lumina slabă de veghe radiată de o statuetă a 
Albei-ca-Zăpada căzând pe feţele lor. 

Ceasul cu pendulă din hol a bătut o oră, iar apoi 
s-a auzit un singur gong. A inspirat adânc şi a 
coborât ca să termine de citit scrisoarea tatălui ei. 


Linia actuala a neamului Fraser de Lovat 
coboară dintr-o ramură colaterală; probabil 
că Profeţia Fraser nu s-a referit la vreunul 
dintre ei, deşi sunt mulți moștenitori pe acea 
linie. 

Nu ştiu cine a alcătuit această diagramă, 
dar intenţionez să aflu. În caz că nu reușesc, 
îți rămâne această scrisoare. În caz că se 
întâmplă diverse lucruri. 

Unul dintre acestea ar fi ca povestea 
mamei tale să se adeverească — încă mi-e 
greu să o cred când mă trezesc dimineaţa 
alături de ea şi totul este foarte normal. Însă 
noaptea târziu, când rămân singur cu acele 
documente... În fine, de ce să nu recunosc? 
Am descoperit actul lor de căsătorie. James 

Alexander Malcolm MacKenzie Fraser şi 
Claire Elizabeth Beauchamp. Nu ştiu dacă 
este cazul să mă arăt recunoscător sau 
revoltat că nu s-a căsătorit cu el folosind 
numele meu. 

Iartă-mă, am început să divaghez. Îmi vine 
greu Să elimin emoțiile din această treabă, 
dar mă voi strădui. În esenţă, vreau să spun 
următorul lucru: dacă tu poți cu adevărat să 
te întorci în timp (şi probabil o să te întorci), 
ești o persoană care va prezenta interes 
pentru o serie de alte persoane, din diverse 
motive. În cazul în care cineva din domeniile 
mai ascunse ale guvernului ar fi pe jumătate 
convins că ești ceea ce ai putea fi, vei fi 
urmărită. Probabil chiar abordată. (În 
secolele anterioare, guvernul britanic silea 
oamenii să se înroleze în servicii. Încă 
procedează astfel, chiar dacă în mod mai 
puțin vădit.) 

Aceasta este o posibilitate foarte 
îndepărtată, dar reală, trebuie să te previn. 

Există persoane private care, din acest 
motiv, ar putea manifesta un interes deosebit 
față de tine, şi, în mod evident, este cineva 
care te-a depistat și te urmăreşte. Diagrama 
care arată descendența ta, cu date, arată 
măcar atâta lucru. Totodată, ea sugerează că 
interesul acestei persoane sau al acestor 
persoane poate avea o legătură cu Profeția 
Fraser. Ce ar putea intriga o asemenea 
persoană mai mult decât perspectiva de a 
descoperi pe cineva care este „ultima din 
linia Lovat”, dar și o călătoare în timp? Acest 
gen de oameni — îi cunosc bine — cred în mod 
invariabil în puterile mistice de orice fel —, 
nimic nu îi atrage mai mult decât convingerea 
că tu deţii o asemenea putere. 

De obicei, astfel de oameni sunt inofensivi. 
Însă se pot dovedi foarte primejdioși. 


472 


Dacă îi voi găsi vreodată pe cei care au 
făcut această diagramă, îi voi lua la întrebări 
şi voi face tot ce pot ca să neutralizez orice 
posibilă amenințare la adresa ta. Dar, cum 
spuneam — ştiu cum arată o conspirație. În 
cadrul companiei se află tot felul de demenți. 
S-ar putea să-mi fi scăpat vreunul. 


„Să neutralizez”, a murmurat Brianna, iar 
răceala din mâini s-a răspândit prin braţele şi 
pieptul ei, concentrându-se în jurul inimii. Nu avea 
absolut nicio îndoială la ce se referea el, chiar dacă 
totul fusese exprimat într-un mod degajat. Şi îi 
descoperise pe acei oameni? 


Să nu te apropii — repet —, să nu te apropii 
de Serviciu sau de cineva care are legătură 
cu el. În cel mai bun caz, vor crede că nu ai 
mintea întreagă. Dar, dacă ești ceea ce ai 
putea fi, ultimii oameni pe care trebuie să îi 
cunoşti sunt ciudații, aşa cum eram cunoscuţi 
în timpul războiului. 

lar dacă se va întâmpla ce e mai rău, 
atunci trecutul reprezintă cea mai bună cale a 
ta de scăpare. Nu am idee cum funcționează 
asta; și nici mama ta, sau cel puţin aşa mi-a 
spus. Sper să iţi fi oferit câteva sfaturi utile, 
dacă ele iţi vor fi de folos. 

Și... mai este el. Mama ta mi-a spus că 
Fraser a trimis-o înapoi la mine, Știind că vă 
voi proteja pe ea și pe tine. Ea a crezut că el 
a murit imediat după plecarea ei de acolo. Nu 
s-a întâmplat asta. L-am căutat și l-am găsit. 
Și, la fel ca el, probabil că te voi trimite 
înapoi, ştiind — aşa cum şi el știa despre mine 
— că te va proteja cu propria-i viaţă. 

Te voi iubi mereu, Brianna. Și ştiu al cui 
copil eşti în realitate. 


Cu toată dragostea, 

Tata 

FANTOMA 


Potrivit Consiliului Hidroelectric al Scoției de 
Nord (aşa cum a interpretat Brianna), districtul 
Lochaber era o „zonă de glaciațiune înaltă”. 

— Asta înseamnă că solul urcă şi coboară, i-a 
explicat Roger lui Buck în timp ce-şi croiau cu 
greu drum prin ceea ce i s-a părut a face parte din 
pădurea Locheil, în căutarea marginii lacului 
Lochy. 

— Nu mai spune. Buck s-a uitat peste umăr spre 
coama îndepărtată a muntelui Ben Nevis, apoi spre 
Roger. Nu observasem asta. 

— Fruntea sus, acum avem de coborât o 
porțiune. lar ţânţarii au murit de frig. Să vedem şi 
partea bună a situației. 

Roger se simțea inexplicabil de binedispus în 
acea dimineață — poate doar pentru că aveau de 
mers la vale, după ce petrecuseră o săptămână 
chinuitoare, când  căutaseră pe proprietățile 
clanului Cameron, o rețea ameţitoare de căldări 
glaciare, iezere, morene şi Munros”, acele piscuri 
înșelătoare, având culmi uşor rotunjite şi pante de 
neînchipuit. Slavă Cerului că nimeni nu trăia pe 
acele vârfuri. 

Şi probabil pentru că, deşi nu descoperiseră 
nicio urmă lăsată de Jem, acela era, într-un fel, un 
pas înainte. În general, după ce la început se 
arătaseră surprinşi, membrii clanului Cameron s-au 
dovedit ospitalieri. În plus, avuseseră norocul de a 
găsi un arendaş de Lochiel, căpetenia clanului, 
care trimisese un om la Castelul Tor în numele lor. 
Vestea sosise o zi mai târziu: nimeni nu văzuse 
vreun bărbat ale cărui semnalmente să corespundă 
cu cele ale lui Rob Cameron — deşi, de fapt, Rob 
arăta aproape la fel ca jumătate dintre bărbaţii pe 
care Roger îi întâlnise în ultimele zile —, fără a mai 

vorbi că nimeni nu văzuse un băiat, care ar fi sărit 
oricui în ochi. 

Îşi croiseră apoi drum înapoi de-a lungul 
malului lacului Arkaig — cea mai rapidă cale aleasă 
de cineva ca să călătorească de la Great Glen, dacă 
se îndrepta spre ocean. Însă nu au aflat de vreo 
ambarcaţiune furată ori închiriată, iar Roger a 
început să simtă că, la urma urmelor, Cameron nu 
căutase ajutor sau un loc de refugiu printre 
membrii fostul său clan — şi asta, în mare, a 
reprezentat o ușurare. 

— Asta-i partea bună, da? Buck şi-a trecut o 
mână peste faţă. Niciunul dintre ei nu se bărbierise 
de o săptămână, iar Buck avea ochii înroşiți și 
murdari la fel ca Roger. Gândindu-se la asta, s-a 
scărpinat în barbă. Mda, asta e. Noaptea trecută, o 
vulpe s-a căcat lângă mine, dar, din fericire, nu am 
călcat în el a doua zi dimineaţă. Cred că asta îmi 
ajunge, ca să fiu sincer. 

Ziua şi noaptea următoare au temperat într-o 
oarecare măsură optimismul lui Roger. A plouat 
neîncetat, apoi şi-au petrecut noaptea sub 
mormane de ferigi pe jumătate uscate, la marginea 
unui lac de munte cu apă întunecată, ieşind apoi 
dimineaţa înfrigurați şi mirosind a stătut, după care 
au auzit strigătele fluieranilor şi prundăraşilor. 

A şovăit un moment când au trecut prin dreptul 
locului în care ar fi putut să o ia spre Cranesmuir. 
Ținea foarte mult să discute din nou cu doctorul 
McEwan. Și-a dus o mână la gât şi a mângâiat 
cicatricea. „Poate”, spusese vraciul. „Poate.” Însă 
McEwan nu îi putea ajuta în căutarea lui Jem, 
astfel că vizita trebuia amânată. 

Cu toate acestea, a simțit cum îi creşte inima 
când a trecut de pas şi a văzut dedesubt 
Lallybroch. A trăit o senzație de uşoară 
amărăciune, pentru că se întorcea la o casă care nu 
era a lui şi probabil nu îi va reveni vreodată, însă 
ea îi promitea un refugiu și o alinare, fie şi pentru 

o vreme — şi îi oferea o speranţă, cel puţin în cele 
câteva minute cât le-a trebuit să ajungă la uşa ei. 

— A, tu erai! 

Cea care 1-a deschis uşa a fost Jenny Fraser, iar 
expresia de precauţie de pe faţa ei a devenit una de 
bun-venit şi de încântare. Roger l-a auzit pe Buck, 
aflat în spatele lui, scoțând un sunet slab de 
aprobare când a văzut-o şi, în ciuda hotărârii de a 
nu avea prea multe speranțe, Roger a simțit că îi 
revine buna dispoziție. 

— Şi dumnealui e ruda ta? a întrebat ea, făcând 
o reverență. Intraţi. O să-l chem pe Taggie ca să se 
ocupe de cai. Făcându-le semn să o urmeze, s-a 
răsucit într-un vârtej de fuste şi şorț. Tata e în 
birou, a strigat ea peste umăr în timp ce se îndrepta 
spre bucătărie. A venit cineva să te vadă! 

— Domnul Mackenzie şi... şi el este tot un 
MacKenzie, da? 

Brian Fraser a ieşit zâmbitor din birou şi i-a 
întins mâna lui Buck. 

Roger l-a văzut pe Brian măsurându-l pe Buck 
cu mare atenție, având în același timp o uşoară 
încruntare între sprâncene. Nu de dezaprobare, ci 
de nedumerire, ca şi cum l-ar fi recunoscut pe 
Buck de undeva şi încerca să-și amintească de 
unde. 

Roger ştia precis de unde şi a simțit din nou acel 
fior ciudat pe care îl avusese când îl cunoscuse pe 
Dougal MacKenzie. Asemănarea dintre tată şi fiu 
nu era frapantă dintru început — tenul lor se 
deosebea, iar Roger bănuia că mai toate trăsăturile 
lui Buck proveneau de la mama lui —, însă exista o 
asemănare vagă între ei, ceva din comportament. 
Bărbaţi care erau convinşi de farmecul lor — iar 
asta nu îi făcea să fie mai puţin fermecători. 

Buck zâmbea, rostind cuvintele obişnuite de 
curtoazie, lăudându-l pentru casă şi proprietate... 
Expresia de nedumerire s-a stins de pe faţa lui 
Brian, care i-a invitat să ia loc, după care a strigat 


477 


pe hol, spre bucătărie, cerând să li se aducă ceva 
de mâncare şi de băut. 

— Deci aşa, a spus Brian, trăgându-și scaunul 
de sub birou ca să se așeze alături de el. Văd că 
băiatul nu e cu voi, așadar, încă nu l-aţi găsit. Aţi 
auzit măcar veşti despre el? 

Îngrijorat, dar plin de speranţă, și-a mutat 
privirea de la Buck la Roger. 

— Nu, a spus Roger, după care şi-a dres glasul. 
Nimic. Dar — fiica ta a spus că tu... ai fi auzit ceva, 
da? 

Expresia de pe faţa lui Fraser s-a schimbat pe 
dată, luminându-se oarecum. 

— Fi bine, nu am auzit nimic, dar... 

Încă vorbind, s-a ridicat şi s-a dus să caute ceva 
în birou. 

— Un căpitan de la garnizoană a venit aici acum 
două sau trei zile în urmă cu un mic grup de 
soldați. Noul om numit comandant acolo. Cum îl 
cheamă, Jenny? 

Aceasta tocmai sosise cu o tavă pe care se aflau 
un ceainic, cești, o sticlă mică cu whisky şi o 
farfurie cu prăjituri. Mirosul lor a făcut ca 
stomacul lui Roger să se răzvrătească. 

— Cine? A, noul căpitan cu tunică roşie? 
Randall. Jonathan Randall. 

A roşit puțin, iar tatăl ei a zâmbit văzând asta. 
Roger a simţit că zâmbetul i-a înghețat pe faţă. 

— Da, te-a plăcut, fato. Nu m-ar surprinde dacă 
ar veni din nou în curând pe-aici. 

— ȘI tare mult i-ar sluji dacă ar face asta, a spus 
Jenny cu glas apăsat. An athair”, ai pierdut lucrul 
acela? 

— Nu, nu, sunt convins că l-am pus... vocea lui 
Brian s-a stins în timp ce a căutat într-un sertar. 
Aha. Hm, da. Ținând mâna în sertar, a tuşit și, în 
ciuda șocului pe care îl simțise, Roger şi-a dat 
seama care era necazul. Era evident că Brian 
plasase acel „lucru”, orice ar fi fost el, în locaşul 

ascuns din birou, iar acum se întreba cum să îl 
scoată fără să dezvăluie acel secret față de oaspete. 

Roger s-a ridicat în picioare. 

— Domnişoară, mă iertați câteva clipe? a 
întrebat el, făcând o plecăciune spre Jenny. Am 
uitat ceva în desaga de şa. Vu cu mine? a adăugat 
el spre Buck. S-ar putea să fie printre lucrurile tale. 

Jenny a părut surprinsă, dar a dat aprobator din 
cap, iar Roger s-a grăbit să iasă. Buck l-a urmat 
îndeaproape scoțând sunete slabe de iritare. 

— Ce naiba-i cu tine? l-a întrebat Buck imediat 
ce au ieşit pe ușă. Ai albit ca hârtia şi tot arăţi ca 
un pește mort de o săptămână. 

— Aşa mă şi simt, a spus Roger cu glas sec. Îl 
cunosc pe căpitanul Randall sau, mai curând, ştiu o 
mulțime de lucruri despre el. Pe lângă asta, dacă ar 
fi după mine, e ultima persoană care ar trebui să 
aibă știință despre Jem. 

— Aha. Buck a rămas fără nicio expresie pe 
față, apoi şi-a făcut curaj. Da, bine. Vom vedea ce 
a adus, iar după aceea mergem şi ne răfuim cu el 
dacă socotim că băiatul ar putea fi reținut de el. 

Ce a adus. Roger a respins toate lucrurile oribile 
pe care le evocau acele cuvinte — o ureche, un 
deget, o buclă de păr de la Jem — pentru că, dacă s- 
ar fi întâmplat aşa ceva, cu siguranţă că cei din 
neamul Fraser nu vor rămâne nepăsători. Dar dacă 
Randall adusese vreun suvenir hidos într-o cutie? 

— Totuşi, de ce? Buck a rămas încruntat, 
încercând să deslușească expresia de pe faţa lui 
Roger care, judecând după propria lui expresie, era 
sigur înfiorătoare. De ce ar vrea acel om să vă facă 
rău ție şi copilului? Doar nu te cunoaște, nu? 

— Asta e o întrebare foarte bună, a spus Roger, 
înăbușindu-şi sentimentele. Numai că omul este... 
ştii ce e acela un sadic? 

— Nu, dar mi-e limpede că e vorba de cineva pe 
care nu-l vrei aproape de copilul tău! Luăm noi 
astea, mulțumesc frumos. 

Dăduseră colțul casei, iar domnul McTaggart, 
angajatul familiei cobora poteca dinspre grajd 
având câte o şa în fiecare mână. 

McTaggart a părut surprins, dar, bucuros că 
scapă de ele, le-a întins desagile grele și s-a întors 
la treburile lui. 

— Ştiu că ai vrut să plecăm de acolo ca să-i 
îngădui omului tău puţină intimitate ca să umble la 
compartimentul secret de la sertar, a remarcat 
Buck. Şi ştie şi el asta. Totuși, trebuie să ducem 
ceva înăuntru? 

— De unde ştii despre...? Buck i-a zâmbit, iar 
Roger a renunţat la întrebare făcând un gest care îi 
trăda iritarea. Da. O să-i dăm domnişoarei Fraser 
bucata de caşcaval pe care am cumpărat-o ieri. 

— A, domnişoara Jenny, şi Buck a scos din nou 
acel sunet ca un bâzâit. Nu-i găsesc nicio vină 
căpitanului Randall. Ce piele are! Şi ce sâni, 
fiindcă veni vorba... 

— Te rog să-ți ţii gura! 

Şocat şi renunțând la glumă, Buck a tăcut. 

— Ce? a întrebat el, pe un ton diferit. Ce s-a 
întâmplat? 

Făcând un efort, Roger şi-a desfăcut mâna 
făcută pumn. 

— E o poveste cumplit de lungă și n-am timp să 
ti-o spun acum. Dar e... ceva ce ştiu de la celălalt 
capăt. Din timpul meu. Peste un an sau doi, 
Randall va reveni aici. Şi va face ceva îngrozitor. 
ŞI, Dumnezeu mi-e martor, nu cred că pot 
împiedica asta. 

— Ceva îngrozitor, a repetat Buck, vorbind rar. 
Cu ochi întunecați ca ai unui șarpe, l-a privit 
sfredelitor pe Roger. Frumoasei domnişoare? Și 
crezi că nu poți împiedica asta? De ce, domnule, 
cum poţi să...? 

— Fă bine şi taci, a repetat Roger cu 
îndărătnicie. O să discutăm despre asta mai târziu. 

Încă privindu-l insistent pe Roger, Buck și-a 
umflat obrajii, apoi a expirat cu un sunet ce îi trăda 

dezgustul, apoi a clătinat din cap, dar a ridicat 
desagile şi l-a urmat pe Roger fără să mai 
comenteze. 

Bucata de caşcaval, care încăpea pe palma 
întinsă a lui Roger, învelită în frunze pălite, a fost 
primită cu plăcere şi dusă la bucătărie, după care 
Roger şi Buck au rămas singuri cu Brian Fraser. 
Acesta își recăpătase stăpânirea de sine şi, ridicând 
de pe masă un pacheţel ambalat în pânză, l-a 
aşezat cu delicateţe în mâna lui Roger. 

Prea uşor pentru a fi un deget... 

— Căpitanul Randall a spus că predecesorul lui, 
căpitanul Buncombe, a transmis ordin către 
oamenii săi care patrulau, iar unul dintre ei a găsit 
jucăria asta mică şi a trimis-o la Fortul William. 
Nimeni nu a mai văzut aşa ceva, dar având în 
vedere numele, s-au gândit că ar putea avea vreo 
legătură cu flăcăul tău. 

— E vorba de nume? 

Roger a desfăcut sfoara cu care era legat acel 
obiect şi pânza s-a desfăcut. Preţ de o clipă, nu şi-a 
dat seama ce avea sub ochi. A ridicat obiectul. Era 
uşor ca o pană şi s-a legănat între degetele lui. 

Două discuri, făcute din ceva care semăna cu 
cartonul presat, legate de un şnur împletit. Un disc 
era colorat în roşu, iar celălalt era verde şi de 
formă octogonală. 

— Of, Isuse, a spus el. Vai, Isuse Hristoase. 

Pe ambele discuri era imprimat numele: J.W. 
MacKenzie, împreună cu un număr şi două litere. 
Simţind că îi tremură degetul cu care a întors atent 
discul roşu, a citit ceea ce ştia deja că scria pe 
dosul lui. 

RAF. 

Aşadar, avea în mână tăbliţa de identificare a 
unui pilot de la Forțele Aeriene Regale. Din 
perioada celui de-Al Doilea Război Mondial. 

— Nu poţi fi sigur că acele lucruri sunt ale 
tatălui tău, a spus Buck, dând din cap spre tăblițele 
de identificare, al căror şnur rămăsese înfășurat în 
jurul mâinii lui Roger, care ținea strâns între 
degete discurile minuscule. Pentru numele 
Domnului, câți MacKenzie există? 

— Mulţi. Roger s-a aşezat pe un bolovan mare, 
acoperit de licheni. Se aflau pe culmea dealului 
care se înălța înapoia aşezării Lallybroch. Fortul se 
afla pe pantă, puțin mai jos față de ei, iar 
acoperişul lui conic era o învârtejire întunecată de 
tigle. Dar nu au fost chiar atât de mulți cei care au 
luptat în Forțele Aeriene Regale în cel de-Al 
Doilea Război Mondial. Şi au fost şi mai puțini cei 
care au dispărut fără urmă. Cât îi priveşte pe cei 
care ar putea călători în timp... 

Roger nu şi-a putut aminti ce spusese când 
văzuse tăblițele de identificare şi nici ceea ce îi 
zisese Brian Fraser. După ce începuse să bage de 
seamă tot ce îl înconjura, s-a trezit pe scaunul mare 
al lui Brian, având în mâini o cană mare din piatră 
cu ceai fierbinte, iar toţi membrii casei se aflau în 
pragul ușii, privindu-l cu expresii de compasiune 
sau de curiozitate. Buck stătea pe vine în fața lui, 
încruntat, exprimându-și astfel îngrijorarea sau 
simpla curiozitate. 

— Îmi pare rău, spusese Roger, dregându-și 
glasul, după care aşezase pe birou cana din care nu 
luase nicio sorbitură. Mâinile îi vibrau din cauza 
fierbinţelii cănii. A fost un mare şoc. Îţi 
mulțumesc. 

— Asta are vreo legătură cu băieţelul tău? îl 
întrebase Jenny Fraser, iar în ochii ei albaştri a 
apărut o nuanţă întunecată de îngrijorare. 

— Da, aşa cred, spusese el. Apoi își revenise şi 
se ridicase cu greu de pe scaun, făcând un semn 
din cap către Brian. Îţi mulţumesc, domnule. Nu-ţi 
pot mulţumi îndeajuns pentru tot ce ai făcut pentru 
mine... pentru noi. Acum trebuie să mă gândesc 
puţin pentru a vedea ce e de făcut. Domnişoară 
Fraser, te rog să mă scuzi. 

Fără să-şi dezlipească ochii de la faţa lui, dar 
alungând menajerele şi bucătăreasa din cadrul uşii, 
pentru ca el să poată ieşi, Jenny a dat aprobator din 
cap. Buck îl urmase, murmurând cuvinte de alinare 
către cei prezenţi, și îl urmase fără să mai scoată 
vreo vorbă decât după ce au ajuns în solitudinea 
crestei zimţate a dealului. Ajunşi acolo, îi 
explicase ce reprezentau tăblițele de identificare și 
cui aparțineau ele. 

— Dar de ce două? a întrebat Buck, întinzând 
precaut un deget pentru a le atinge. Şi de ce au 
culori diferite? 

— Două, pentru cazul în care vreuna dintre ele 
era distrusă de ceea ce l-a ucis pe pilot, a spus 
Roger, inspirând adânc. Culorile — chestiile astea 
sunt făcut din carton presat, tratat cu diferite 
chimicale — cu nişte substanţe adică. Una rezistă la 
apă, iar cealaltă, la foc, dar n-aş putea să le 
diferenţiez. 

Vorbind de chestiuni tehnice, a făcut să-i fie 
aproape imposibil să le precizeze. Cu o delicateţe 
neobişnuită, Buck a aşteptat ca Roger să aducă 
vorba despre ceea ce nu putea fi exprimat. 

Cum au ajuns plăcuţele de identificare acolo? Și 
când — şi în ce condiții — se desprinseseră de la 
gâtul lui J(eremiah) Walter) Mackenzie, de 
confesiune romano-catolică număr de serie 
448397651, RAF? 

— Claire, soacra mea, parcă ţi-am vorbit despre 
ea, nu? 

— Puțin. O clarvăzătoare, adevărat? 

Roger a râs scurt. 

— Da, la fel ca mine. Cum ești şi tu. E uşor să 
fii clarvăzător dacă ceea ce vezi s-a întâmplat deja. 

Ceea ce s-a întâmplat deja... 

— Of, Doamne, a spus el cu voce tare şi s-a 
îndoit de mijloc, apăsând cu putere de frunte 
pumnul în care strângea tăbliţele de identificare. 

— Te simţi bine? l-a întrebat Buck după câteva 
clipe. 

Inspirând adânc, Roger s-a îndreptat de spate. 

— Ştii expresia „orice ai face, tot acelaşi lucru 
e”? 

— Nu, cu toate că, după părerea mea, este una 
pe care ar folosi-o un preot. Buck şi-a răsfrânt 
buzele într-o schiță de zâmbet. Nu crezi în ideea că 
există întotdeauna o cale sigură pentru a scăpa de 
pedeapsa divină? 

— Un preot. Da. Roger a inspirat adânc încă o 
dată. Pe culmea dealurilor scoțiene era suficient 
oxigen, dar în acele momente i s-a părut 
insuficient. Nu cred că religia a fost făcută având 
în vedere călătoriile în timp. 

Auzind asta, Buck a ridicat din sprâncene. 

— Făcută? a repetat el pe un ton care i-a trădat 
surprinderea. Cine l-a făcut pe Dumnezeu? 

Asta l-a îndemnat pe Roger să râdă sănătos, 
ceea ce l-a făcut să se simtă mai bine, fie chiar preţ 
de câteva momente. 

— Noi toți, a spus el sec. Dacă Dumnezeu îl 
face pe om după imaginea Sa, noi îi facem aceeaşi 
favoare. 

— Hm. Buck a rămas pe gânduri, după care a 
dat încet din cap. N-aş putea spune că ai greşit 
spunând asta. Totuşi, Dumnezeu există, chiar dacă 
noi ştim sau nu ce este. Adevărat? 

— Da. Roger şi-a trecut o mână pe sub nas, care 
începuse să-i curgă din cauza vântului rece. Ai 
auzit vreodată de Sfânta Teresa de Avila? 

— Nu, i-a răspuns Buck, aruncându-i o privire 
ciudată. Şi nici n-am auzit ca vreun preot 
protestant să aibă treabă cu sfinții. 

— Primesc sfaturi de unde pot. Dar Sfânta 
Teresa a spus cândva către Dumnezeu: „Dacă așa 
îti tratezi prietenii, nu este de mirare că ai atât de 
puţini.” Dumnezeu îşi urmează calea Lui. 

Buck a zâmbit. Era una dintre rarele ocazii când 
zâmbea fără să se ferească, iar asta l-a încurajat 
îndeajuns pe Roger pentru a încerca să înfrunte 
situația în care se aflau. 

— Ei bine, Claire — adică soacra mea — ne-a 
spus Briannei și mie câte ceva. Despre lucrurile 
care s-au petrecut când a trecut prin pietre, 
ajungând în 1743, şi despre lucrurile care s-au 
întâmplat înainte de asta. Unele lucruri despre 
căpitanul Randall. 

Apoi, în fraze cât se puteau de scurte şi lipsite 
de emoție, i-a spus povestea: raidul întreprins de 
Randall asupra casei din Lallybroch în timp ce 
Brian Fraser era plecat, atacul lui împotriva lui 
Jenny Murray şi felul în care Jamie Fraser — recent 
întors de la Paris și întrebându-se cum să-și 
continue viața — luptase pentru casa şi onoarea 
surorii lui, cum fusese arestat și dus la Fortul 
William, unde fusese biciuit până aproape de 
moarte. 

— De două ori, a spus Roger, oprindu-se pentru 
a inspira. Şi-a înghițit nodul din gât. A doua oară... 
Brian a fost acolo. A crezut că Jamie a murit şi a 
avut un atac de inimă — apoplexie — pe loc. ŞI... a 
murit. Şi-a înghițit din nou nodul format în gâtlej. 
De fapt... va muri. 

— Isuse, Sfântă Marie şi Fecioară. Buck și-a 
făcut cruce. Pălise la față. Vrei să spui că e vorba 
de omul din casă? Va muri peste un an sau doi? 

— Da. Roger a privit spre Lallybroch, palid şi 
paşnic precum oile care pășteau pe păşunile de 
acolo. Şi... ar mai fi ceva. Ceea ce s-a întâmplat 
după aceea, cu puţin înainte de Răzvrătire. 

Buck a ridicat o mână. 

— Eu spun că e mai mult decât suficient. 
Propun să mergem la Fortul William și să-l 

lichidăm imediat pe acel nemernic. O acţiune de 
prevenire, am putea spune. Dar asta e o expresie 
legală, a explicat el, pe un ton de condescendenţă 
îngăduitoare. 

— O idee atrăgătoare, a spus Roger cu glas sec. 
Dar, dacă am face asta, ce se va întâmpla peste 
patru ani? 

Neînţelegând, Buck s-a încruntat. 

— Când Claire a trecut prin pietre, ajungând în 
anul 1743, l-a cunoscut — îl va cunoaște — pe Jamie 
Fraser, un proscris, pe capul căruia se pusese un 
preț, după ce sosise din Franţa. Dar dacă ceea ce s- 
a întâmplat cu căpitanul Randall nu se întâmplă, 
Jamie nu va fi acolo. Iar dacă nu €...? 

— Aha. Încruntarea de pe faţa lui Buck s-a 
accentuat, pentru că începuse să înțeleagă situația. 
Da, am priceput. Nu ar exista nici Jamie, nici 
Brianna... 

— Nici Jem sau Mandy, a continuat Roger în 
locul lui. Exact. 

— Of, Doamne. Buck şi-a aplecat capul şi s-a 
masat între sprâncene cu două degete. Parcă ai 
spus că orice ai face, tot același lucru e, adevărat? 
E de-ajuns să-ți facă mintea să se învârtă ca un 
titirez. 

— Da, adevărat. Cu toate astea, trebuie să fac 
ceva. Și-a trecut uşor degetul mare peste 
suprafeţele celor două tăblițe de identificare. O să 
mă duc până la Fortul William ca să discut cu 
căpitanul Randall. Trebuie să aflu de unde au 
apărut aceste lucruri. 


Ținându-şi buzele strânse, Buck s-a uitat printre 
gene la tăblițe, după care l-a privit pe Roger. 

— Crezi cumva că fiul tău e cu tatăl tău? 

— Nu. 

Acea idee nu îi apăruse în minte, de aceea s-a 
cutremurat o clipă. Cu toate acestea, a alungat 
ideea. 

— Nu, a repetat el, ceva mai hotărât. Încep să 
cred că poate... poate Jem nu se află aici. 

Afirmația lui a plutit prin aer, răsucindu-se 
încet. A aruncat o privire spre Buck, care a părut să 
se încrunte. 

— De ce nu? a întrebat brusc rubedenia lui. 

— A, pentru că nu am descoperit niciun semn 
privind prezenţa lui aici. Și B, pentru că au apărut 
astea. 

A ridicat cele două tăblițe de identificare, iar 
lumina scăzută a serii a fost reflectată de ele. 

— Vorbeşti ca soția ta, a spus Buck, pe jumătate 
amuzat. Aranjezi lucrurile pe litere şi aşa mai 
departe. 

— Aşa funcționează mintea Briannei, a spus 
Roger, simțind un val scurt de afecţiune faţă de ea. 
E foarte logică. 

Iar dacă am dreptate și Jem nu e aici — unde ar 
putea fi? A ajuns în alt timp, ori nu a călătorit 
deloc? Ca şi cum cuvântul „logic” ar fi declanşat 
aceste gânduri, în mintea lui au apărut o mulțime 
de posibilităţi, care mai de care mai oribile. 

— Uite ce cred... când am trecut prin pietre, 
amândoi ne-am concentrat asupra numelui de 
„Jeremiah”. 

— Da, adevărat. 

— Păi... A răsucit şnurul între degete, făcând 
tăbliţele de identificare să se rotească încet. Dacă 
am nimerit la alt Jeremiah? Acela a fost şi numele 
tatălui meu. lar dacă Rob Cameron nu l-a luat pe 
Jem prin pietre... 

— De ce nu? l-a întrerupt Buck. Camioneta lui 
era la Craigh na Dun. Iar el dispăruse. 

— E clar că a vrut să credem că a trecut. Cât 
priveşte motivul... 

Gândul l-a făcut să simtă că se sufocă. Înainte 
de a apuca să-şi dreagă glasul, Buck a terminat 
fraza în locul lui. 

— Ca să ne îndepărteze şi să rămână singur cu 
doamna ta. Faţa 1 s-a înnegurat de furie — o parte a 

ei îndreptată împotriva lui Roger. Ţi-am spus că se 
cam uita la ea. 

— Se poate, a spus scurt Roger. Dar gândeşte- 
te, bine? În afară de ce ar fi avut în minte în 
legătură cu Brianna... Vorbele acestea i-au evocat 
imagini care au făcut ca sângele să 1 se urce la cap. 
Indiferent ce a gândit, a repetat el, cât de calm a 
putut, pesemne că a vrut să vadă dacă e adevărat. 
Privind pietrele. Că noi sau cineva poate trece prin 
ele. La urma urmelor, crezi numai ceea ce vezi. 

Rămas pe gânduri, Buck şi-a umflat obrajii. 

— Crezi că a fost acolo? Urmărindu-ne, ca să 
vadă dacă dispărem? 

Pe moment incapabil să vorbească din cauza 
gândurilor care îi goneau prin minte, Roger a 
ridicat din umeri. 

Buck își ținea pumnii încleştați pe genunchi. A 
coborât privirea spre casă, apoi în spate, către 
munţi. lar Roger și-a dat seama imediat la ce se 
gândea. Cu un hârâit, şi-a dres glasul. 

— Suntem plecaţi de două săptămâni, a spus el. 
Dacă voia să-i facă vreun rău Briannei... pesemne 
că a încercat. Isuse. Dacă... dar nu. Ea nu-i va 
permite să-i facă vreun rău ei sau copiilor, a 
continuat el, cât de calm a putut. Dacă ar încerca 
aşa ceva, va fi în închisoare sau îngropat în 
clădirea părăsită. 

Şi-a ridicat privirea spre turnul de mai Jos, iar 
Buck a scos un pufnet, amuzat fără să vrea. 

— Aşa, deci. Da, și eu vreau să ne întoarcem la 
Craigh na Dun. Dar gândeşte-te, domnule. Știm că 
Rob Cameron s-a dus la pietre după ce l-a răpit pe 
Jem. Nu l-ar pune pe Jem să le atingă, pentru a se 
convinge? lar dacă a făcut asta — dacă el nu poate 
călători, însă Jem a făcut-o? Ca să scape de el? 

— Hm. Buck s-a gândit la acea posibilitate şi a 
dat din cap fără să vrea. Deci tu îţi închipui că, 
dacă flăcăul era speriat de Cameron şi a trecut 
accidental prin pietre, probabil nu va încerca să se 
întoarcă? 

— Poate nu a reușit. Roger şi-a simțit gura 
uscată, de aceea a înghiţit în sec pentru a produce 
suficientă salivă ca să poată vorbi. Nu a avut o 
piatră prețioasă la el. Şi chiar dacă avea una... A 
făcut un semn din cap spre Buck. Doar ştii ce ţi s-a 
întâmplat, chiar având una. De fiecare dată este tot 
mai rău. Cred că Jemmy a fost prea speriat ca să 
încerce. 

Și poate că a încercat, nu a reuşit, iar acum e 
pierdut pentru totdeauna... NU! 

Buck a dat aprobator din cap. 

— Aşa. Crezi că acela a fost tatăl tău? 

A rostit acele cuvinte pe un ton care îi trăda 
îndoiala. 

Roger a simţit că nu mai putea sta locului. S-a 
ridicat brusc şi a vârât tăblițele de identificare în 
buzunarul de la piept al hainei. 

— Nu ştiu. Dar asta este singura probă clară pe 
care o avem. Trebuie să merg și să verific. 

45 


LEAC PENTRU SUFLETE 


— Ţi-ai ieşit din minţi, ştii asta, da? 

Roger s-a uitat cu uimire la Buck. 

— De unde naiba ai învăţat expresia asta? 

— De la soția ta, i-a răspuns Buck. Care e o 
femeie foarte frumoasă şi ştie să vorbească bine, 
ce Dumnezeu? lar dacă vrei să ajungi din nou în 
patul ei în următoarele zile, te vei gândi la ceea ce 
trebuie să faci. 

— M-am gândit, a spus Roger scurt. Şi aşa o să 
fac. 

Intrarea în Fortul William arăta cam la fel ca 
atunci când ajunsese acolo cu Brian Fraser, în 
urmă cu două săptămâni, dar de astă dată erau mai 
puţini oameni care se grăbeau să intre, având șaluri 
peste capete şi pălării trase peste ochi pentru a se 
feri de ploaie. Acum, când pietrele cenușii erau 
brăzdate de dungi întunecate provocate de şiroaiele 
de apă, fortul părea să aibă un aspect sinistru. 

Buck a tras de hăţuri şi s-a strâmbat când calul 
şi-a scuturat capul și l-a stropit cu picături de apă 
aflate în coama lui. 

— Da, bine. Eu nu intru acolo. Dacă vrei să-l 
ucidem, ar fi mai bine să nu mă vadă, aşa că o să 
mă ascund. Te aştept la taverna de colo. 

Şi-a ridicat bărbia, făcând semn către taverna 
numită Peartree, aflată la vreo sută de metri 
depărtare de fort, după care a dat pinteni calului și 
a plecat. După ce a parcurs trei metri, s-a întors şi 
a strigat peste umăr: 

— O oră! Dacă nu ajungi la mine până atunci, o 
să vin după tine! 

În ciuda îngrijorării pe care o simţea, Roger a 
zâmbit. I-a făcut un semn vag cu mâna şi a coborât 
de pe cal. 

Binecuvântează-mă, Doamne, s-a rugat el. 
Ajută-mă să fac lucrul potrivit — pentru toți. 
Inclusiv pentru Buck. Și pentru el. 

Practic, se rugase tot timpul după dispariția lui 
Jem, deşi mai toate rugăciunile fuseseră disperate, 
reflexive, de genul Doamne, fă să fie bine, pe care 
le rostesc oamenii care se confruntă cu o criză. Cu 
timpul, criza solicitanților se estompează, iar 
rugăciunile încetează sau... persoana care se roagă 
începe să asculte. 

Ştia asta. Şi asculta. Însă era încă prea 
înmărmurit ca să primească răspuns. 

Avea suficientă experiență în ceea ce privea 
rugăciunile ca să recunoască un răspuns când 
apărea, indiferent cât de nedorit ar fi fost el. Iar 
semnul clar, apărând ca un gând răzleţ în timpul 
călătoriei lor prin noroaie şi ploaie — faptul că 
sufletul lui Jack Randall era pândit de aceeaşi 
primejdie ca şi viaţa lui Brian Fraser —, era extrem 
de nedorit. 

— Bine atunci, spusese Buck luminându-se la 
față pe sub borul îmbibat de apă al pălăriei, când 
Roger îi împărtăşise îngrijorarea privind acea 
intuiţie. Ai un motiv în plus să-l ucizi acum. Îi 
salvezi pe cei din neamul Fraser și îl scuteşti pe 
acel individ rău de a ajunge în iad — dacă nu a 
făcut deja ceva care să-l trimită acolo, adăugase el 
după câteva clipe de gândire. Omori două păsări 
cu aceeași piatră, nu? 

Roger continuase să înainteze, după care îi 
răspunsese. 

— Din curiozitate — ai fost avocat al acuzării 
sau avocat pledant când ai practicat dreptul? 

— Avocat al acuzării. De ce? 

— Nici nu mă miră că ai dat greş. Talentul tău 
trebuia să te îndrepte în cealaltă direcție. Nu poți 
purta o discuţie fără să-ţi contrazici interlocutorul? 

— Nu şi cu fine, îi spusese apăsat Buck, apoi 
dăduse pinteni calului ca să alerge la trap, iar 

copitele acestuia au azvârlit în urmă bulgări de 
noroi. 

Roger şi-a spus numele şi l-a întrebat pe secretar 
dacă poate purta o discuţie cu căpitanul Randall, 
după care a rămas aproape de focul de turbă, 
scuturându-se de picăturile de apă din haine, apoi 
omul a revenit şi l-a condus în biroul lui Randall. 

Spre surprinderea lui, era acelaşi birou în care el 
și Brian Fraser fuseseră primiți în audienţă de 
căpitanul Buncombe în urmă cu aproape două 
săptămâni. Randall stătea la birou cu o pană în 
mână, dar a ridicat privirea şi pe faţă i-a apărut o 
expresie curtenitoare când Roger a intrat şi s-a 
ridicat pe jumătate, făcând o mică plecăciune. 

— Sluga dumneavoastră, domnule. MacKenzie, 
adevărat? Din câte am înţeles, veniți de la 
Lallybroch. 

— Sluga dumneavoastră preaplecată, domnule, 
i-a răspuns Roger, adaptându-și accentul la gaelica 
scoțiană cu unele inflexiuni de Oxbridge. Domnul 
Brian Fraser a fost amabil şi mi-a predat obiectul 
pe care l-ați descoperit. Voiam să vă mulţumesc 
pentru sprijin şi să vă întreb dacă mi-aţi putea 
spune unde a fost descoperit el. 

Era conştient de banalitatea răului; monștrii 
umani au forme omeneşti. Chiar şi așa, a rămas 
surprins. Randall era un bărbat atrăgător, destul de 
elegant ca ţinută, având pe faţă o expresie vie, care 
îi trăda interesul, o arcuire amuzată a buzelor şi 
ochi negri care radiau căldură. 

Da, e uman. Și probabil că încă nu a devenit un 
monstru. 

— L-a adus unul dintre mesagerii mei, i-a 
răspuns Randall, ștergând pana şi lăsând-o să cadă 
într-un vas plin cu asemenea instrumente de scris. 
Căpitanul Buncombe, predecesorul meu, trimisese 
mesaje către Fort George şi Fort Augustus privind 
fiul dumneavoastră — şi îmi pare rău de situația în 
care vă aflați, a adăugat el cu glas aproape oficial. 
Ornamentul acela a fost adus de o patrulă de la 

Cazarma Ruthven. Regret, dar nu ştiu cine l-a 
găsit, dar poate ştie mesagerul care l-a adus de la 
Ruthven. O să-l chem. 

Randall s-a dus la uşă şi a vorbit cu sentinela. 
Revenind, s-a oprit şi a deschis un dulap, în care se 
aflau o perucă, un vas cu pudră, două perii de păr 
şi o tavă mică pe care se aflau o carafă din cristal 
şi pahare. 

— Domnule, permiteţi-mă să vă ofer o tratație. 
Randall a turnat cu grijă băutură de câte un deget 
în fiecare pahar, iar nările lui s-au dilatat când a 
mirosit whiskyul. Nectarul ţării, aşa mi s-a dat de 
înțeles, a spus el cu un zâmbet ironic. Mi s-a spus 
că ar fi cazul să mă obișnuiesc cu gustul lui. 

Cu precauţie, a luat o gură, arătând ca şi cum s- 
ar fi aşteptat să moară pe loc. 

— Dacă-mi îngăduiți o sugestie... o idee de apă 
amestecată cu băutura e ceva obişnuit, a spus 
Roger, având grijă să elimine din vocea lui orice 
nuanță de amuzament. Unui spun că asta îi 
îmbunătăţeşte gustul, făcând-o mai plăcută. 

— Da, serios? Părând ușurat, Randall şi-a aşezat 
paharul pe birou. Mi se pare ceva inteligent. 
Băutura asta are un gust de parcă ar fi inflamabilă. 
Sanders! a strigat el spre uşă. Adu nişte apă! 

A urmat o mică pauză, fiindcă niciunul dintre ei 
nu ştia cum să continue. 

— Hm, acel obiect, a spus Randall. L-aş putea 
vedea din nou? E ceva ieșit din comun. E cumva o 
bijuterie? Un ornament? 

— Nu. E un fel de... talisman, a spus Roger, 
scoțând tăbliţele de identificare din buzunar. 

A simţit o durere în piept gândindu-se la micile 
ritualuri personale pe care le făceau piloții — o 
piatră norocoasă într-un buzunar, o eşarfă aparte, 
numele unei femei scris pe botul avionului. 
Talismane. Mici fragmente de lucruri magice, 
protecție împotriva unui cer uriaș presărat cu foc şi 
cu moarte. 

— Pentru a le salva sufletele. 

Măcar în amintire. 

Randall s-a încruntat vag, trecându-și apoi 
privirea de la tăblițe la faţa lui Roger şi înapoi. Era 
evident că se gândea la acelaşi lucru ca şi Roger: 
lar dacă talismanul se desprinde de la gâtul 
persoanei pe care trebuia să o protejeze... Însă 
omul nu a spus nimic, ci s-a mulţumit să atingă 
uşor un disc. 

— J.W. Pe fiul dumneavoastră îl cheamă 
Jeremiah, din câte am înţeles, da? 

— Da. lar Jeremiah e un nume vechi în familie. 
Aşa s-a numit şi tatăl meu. Eu... 

A fost întrerupt de intrarea soldatului 
MacDonald, un soldat foarte tânăr, care şiroia de 
apă şi era cam învinețit la față de frig, care l-a 
salutat milităreşte pe căpitanul Randall, apoi a tuşit 
hârâit de câteva ori, ceea ce a făcut ca trupul lui 
firav să se cutremure. 

După ce şi-a revenit, a răspuns imediat ordinului 
lui Randall de a-i spune lui Roger tot ce ştia despre 
tăbliţele de identificare — însă el nu ştia prea multe. 
Unul dintre soldați încartiruiți la Cazarma 
Ruthven le câștigase la un joc de zaruri într-o 
tavernă. Şi-a amintit numele acesteia — Potârnichea 
îngrăşată; băuse şi el acolo — şi i s-a părut că 
soldatul câştigase obiectele de la un fermier care se 
întorcea de la târgul din Perth. 

— Tu minte numele soldatului care le-a 
câştigat? l-a întrebat Roger. 

— Da, domnule. Sergentul McLehose. Şi, dacă 
mă gândesc bine... Amintindu-şi, a zâmbit larg, 
scoţându-şi în evidență dinții strâmbi. Mi-am 
amintit şi numele fermierului! A fost un anume 
Anthony  Cumberpatch. Asta l-a stârnit pe 
sergentul McLehose, pentru că 1-a sunat ciudat, 
amintindu-i de „parcela cu castraveți”. 

A chicotit, iar Roger a zâmbit. Căpitanul 
Randall şi-a dres glasul, iar chicotelile au încetat 
pe dată, iar soldatul MacDonald a rămas în poziție 
de drepți 

— Mulţumesc, domnule MacDonald, a spus sec 
Randall. Asta e tot. 

Ruşinat, MacDonald a salutat regulamentar şi a 
plecat. A urmat un moment de tăcere, în care 
Roger şi-a dat seama că ploua tot mai apăsat, 
picăturile scoțând sunete ca de pietricele aruncate 
pe fereastra mare. Prin jurul ramei ferestrei 
pătrundea un curent de aer rece, care i-a atins fața. 
Aruncând o privire afară, a văzut terenul de 
instrucție, stâlpul pentru pedeapsa prin biciuire, 
dar și un crucifix sumbru, solitar şi dezolant, 
înnegrit de ploaie. 

Vai, Doamne! 

Cu mare grijă, a pus laolaltă cele două tăblițe de 
identificare și le-a vârât într-un buzunar. Apoi l-a 
privit direct în ochi pe căpitanul Randall. 

— Domnule, căpitanul Buncombe v-a spus că 
sunt preot? 

Surprins, Randall a ridicat din sprâncene. 

— Nu, nu mi-a zis. Era limpede că Randall se 
întreba de ce Roger adusese vorba despre acest 
lucru, dar s-a arătat curtenitor. Şi fratele meu mai 
mic este om al bisericii. A... Biserica Anglicană, 
desigur. 

Asta sugera o întrebare, astfel că Roger i-a 
răspuns zâmbind. 

— Sunt preot al Bisericii Scoţiene, domnule. 
Dar, dacă-mi permiteţi... aş vrea să vă ofer o 
binecuvântare. Pentru succesul rudei mele şi al 
meu — și vă mulțumesc pentru amabilitatea de a 
mă ajuta. 

— Da... vădit tulburat, Randall a clpit. Cre... 
cred că da. Hm... în regulă. 

Părând precaut și ținând mâinile pe sugativa de 
pe birou, Randall s-a lăsat puţin pe spate. S-a 
arătat complet derutat când Roger s-a aplecat în 
față şi l-a prins cu fermitate de ambele mâini. 
Randall a tresărit, dar Roger nu i-a dat drumul, 
rămânând cu ochii ațintiți spre faţa lui. 

— Doamne, a spus el, îți cerem binecuvântarea 
pentru lucrarea noastră. Îndrumă-ne pe mine şi pe 
ruda mea în căutarea noastră şi povăţuieşte-l și pe 
acest om în noua lui slujbă. Fie ca lumina și 
prezența Ta să fie mereu cu noi şi cu el, iar 
judecata și compasiunea Ta să ne vegheze. i-l las 
în grija Ta. Amin! 

Vocea i-a devenit spartă când a rostit ultimul 
cuvânt, după care a dat drumul mâinilor lui 
Randall şi, uitându-se în altă parte când şi-a dres 
glasul, a tușit. 

Stânjenit, şi Randall şi-a dres glasul, dar şi-a 
păstrat ținuta demnă. 

— Vă mulţumesc pentru... pentru bunele urări, 
domnule Mackenzie. Şi vă doresc noroc. La 
revedere. 

— La fel şi dumneavoastră, domnule căpitan, a 
spus Roger, ridicându-se în picioare. Dumnezeu să 
vă îndrume. 

COPILE ISUS, SPUNE-MI... 


Boston, 15 noiembrie 1980 

Abia așteptând să bea o bere rece şi să mănânce 
o cină caldă, doctorul Joseph Abernathy a intrat cu 
mașina pe alee. Cutia lui poştală era plină; a extras 
din ea o mână de reclame şi de plicuri şi a intrat în 
casă, sortându-le din mers. 

— Factură, factură, locatar, alte gunoaie, o 
cerere de donație pentru o organizație caritabilă, 
factură, ce idioţi, factură, o invitație... Bună, 
scumpa mea. S-a oprit pentru a primi un sărut 
parfumat din partea soţiei, urmat de o adulmecare 
de o clipă a părului ei. O, Doamne, avem cârnaţi Și 
varză murată la cină? 

— Doar tu, i-a spus soția, înşfăcându-și jacheta 
de pe cuierul din hol cu o mână şi prinzându-l de o 
fesă cu cealaltă. Eu mă duc la o întrunire cu 
Marilyn. O să mă-ntorc pe la nouă, dacă ploaia nu 
va încurca prea mult traficul. Ai primit ceva 
interesant prin poştă? 

— Nu. Distracţie plăcută! 

Ea şi-a dat ochii peste cap şi a plecat înainte ca 
el să apuce să o întrebe dacă în casă exista vreo 
doză de bere Bud. A aruncat pe blatul din bucătărie 
corespondenţa pe jumătate sortată şi a deschis 
frigiderul ca să verifice. Un bax de şase cutii 
sclipitoare, în roşu şi alb i s-a părut îmbietor, iar 
aerul cald era atât de ademenitor de la mirosul de 
cârnaţi fripți, încât a avut impresia că îi poate gusta 
şi fără să ridice capacul de pe tigaia aflată pe 
aragaz. 

— O femeie de treabă prețuieşte mai mult decât 
mărgeanul, a spus el, adulmecând fericit şi scoțând 
o doză din ambalajul din plastic. 

Mâncase deja jumătate din ce îşi pusese în 
farfurie şi trecuse de două treimi din cea de-a doua 

cutie de bere când a lăsat deoparte secțiunea de 
sport a ziarului Globe şi a observat scrisoarea de 
pe vârful maldărului de corespondență. A 
recunoscut imediat scrisul Briannei. Era mare şi 
rotunjit, cu o înclinare pronunţată spre dreapta — 
dar i s-a părut că era ceva anapoda cu acea 
scrisoare. 

Încruntându-se puţin, a ridicat-o şi s-a întrebat 
de ce 1 se părea ciudată... iar apoi şi-a dat seama 
că timbrul era diferit. Brianna îi scria cel puţin o 
dată pe lună, trimițându-i fotografii cu copiii, 
povestindu-i despre slujba ei, despre fermă — dar 
scrisorile ei aveau timbre britanice de culoare 
violet sau albastru cu figura reginei Elisabeta. 
Aceasta avea însă un timbru american. 

Încet, ca şi cum s-ar fi temut că ar fi putut 
exploda, a aşezat plicul pe masă şi a băut restul de 
bere dintr-o înghiţitură. Întărit, a strâns din dinţi şi 
a ridicat din nou scrisoarea. 

— Anunţă-mă că tu, Roger și copiii sunteți la 
Disneyland, a mormăit el, lingând muștarul de pe 
cuțit, după care l-a folosit pentru a deschide plicul. 
Brianna îi scrisese cândva că voia să facă acea 
vizită. Copile Isus, spune-mi că înăuntru e o 
fotografie cu Jem dând mâna cu Mickey Mouse. 

Spre marea lui uşurare, chiar era o fotografie a 
ambilor copii la Disneyland, zâmbind cu gura până 
la urechi spre aparatul foto din îmbrăţişarea lui 
Mickey Mouse, așa că a râs în hohote. Apoi a 
văzut cheiţa care căzuse din plic — cheia de la o 
cutie de valori a unei bănci. A lăsat pe masă 
fotografia, s-a dus să-şi ia încă o cutie de bere și s- 
a aşezat hotărât să citească notiţa scurtă care era 
alături de fotografie. 


Draga unchiule Joe, 

I-am dus pe copii să-i viziteze pe bunicul şi 
pe bunica. Nu ştiu când ne vom întoarce. Ai 
putea avea grijă de casă cât suntem plecaţi? 
(Instrucţiuni în cutie.) 

Ca intotdeauna, îti mulțumesc pentru toate. 
O să-ți duc dorul. Te iubesc. 
Bree 


A rămas multă vreme având în față farfuria pe 
care grăsimea se închega şi a privit fotografia 
sclipitoare a copiilor care radiau fericire. 

— Dumnezeule, fata mea, a spus el încet. Ce s-a 
întâmplat? Şi ce înseamnă că ai luat copiii? Unde 
naiba e Roger? 


“ Biblia, Faptele Sfinţilor Apostoli 2:17. 

= Oh, Doamne”, în limba gaelică, în original. 

= „Murdar, odios”, în lb. germană, în original. 

“ Uvertura din opera Wilhelm Tell de Giacomo 
Rossini, temă folosită în serialul american de 
televiziune The Lone Ranger („Călărețul 
singuratic”) 

“ Gaelică scoțiană. 

Ni Petiţie prin care se solicită oprirea unui proces, 
în lb. latină în original. 

“De fapt, titlul real al unei poezii de Robert 
Browning (1812-1889), care este Cum au dus ei 
vestea cea bună de la Ghent la Aix (1845). 

“ Săruri de mirosit, mai precis, o soluţie alcoolică 
şi aromatică de carbonat de amoniu. 

= „Omul e obligat să respire aer”, în lb. latină, în 
original; dicton hipocratic. 

” Plantă cu flori din familia valerianei, care creşte 
în regiunile alpine şi subalpine ale Munţilor 
Himalaya şi al cărei ulei ajută la relaxare. 

= O, iadule”, în gaelică, în original. 

= Plantă cu flori din familia valerianei, care creşte 
în regiunile alpine şi subalpine ale Munţilor 
Himalaya şi al cărei ulei ajută la relaxare. 

= Cumnată", în gaelică, în original. 
“ Biblia, loan 20-29 
“= Biblia, loan 20-19 


[16] 


Celebră lucrare pentru orchestră de cameră 
compusă de Wolfgang Amadeus Mozart, Mica 
serenadă (n. red.). 

= Anacronism comis de autoare, deoarece Franz 
Schubert, care a compus acest lied, folosind 
versurile scrise de Frederich Gottlieb Klopstock 
(1724-1802), a trăit între 1797 şi 1828 şi a compus 
muzica în 1815. 

= „Briza aducând răcoare” (germ.). 

„ȘI umbre îmi învăluie gândurile / Despre 
mormântul iubitei mele, iar în pădure văd / Doar 
crepuscul, iar arderile nu-mi trimit / Mirosuri 
plăcute de flori.” 

= „M-am bucurat de asta alături de voi, o morți / 
Aromele și adierile răcoroase ne înconjurau / Cât 
de frumoasă era luna / Şi tu, natură. Ce minunată 
erai.” 

= Baladă populară englezească. 

= „M-am bucurat de asta alături de voi, o, morți! / 
Aromele şi adierile răcoroase ne înconjurau, / Cât 
de frumoasă era luna, / Şi tu, natură, ce minunată 
erai." 

= În argou, cunny reprezintă organul genital 
feminin. 

~ „Sunt un peştișor”, în lb. germană, în original. 

i „Rahat”, în lb. latină, în original. 

= Tesătură făcută din mătase şi lână, de obicei de 
culoare neagră, pentru rochii de doliu. 

„Sticlete”, în lb. germană, în original. 

5 Soldați din cavalerie. 

= Soldați mercenari germani din landurile Hesse- 
Castel şi Hesse-Hanau, care au slujit ca trupe 
auxiliare britanice în Războiul Revoluționar 
American. 


[19] 

[30] $ . . E 3 
In original, verde ca Smilax rutundifolia, o 


plantă cu frunze în formă de inimă, specifică 
pentru sud-estul şi estul Statelor Unite. 
[31] . A sei A a 

„Stai", în gaelică, în original. 
[32] . . A». A SE AA Ai T 

„Ce mai faci, câine?”, în gaelică, în original. 
„Fiu al diavolului”, în gaelică, în original. 


= Numită şi balega diavolului, asafoetida este un 
condiment indian. 


135] 


bsi 


„Ticălos”, în lb. gaelică, în original. 
36 $ A A > A > A $ . 
„Fiu de târâtură”, în lb. franceză, în original. 


37 


„Varză acră”, în lb. franceză, în original. 

îi Construcţii antice, de formă circulară din Scoţia, 
are au slujit drept forturi sau castele. 

~ Sărbătoare gaelică precreştină, care corespunde 

aproximativ cu Ziua Morților sau Halloween și 

care marchează încheierea sezonului recoltei şi 

începutul iernii. 

= Aluzie la cartea Câinele din Baskerville de 

Arthur Conan Doyle, din seria în care apare 

detectivul Sherlock Holmes. 

= Bătălia de la Sherramuir“, poem de Robert 

Burns (1759-1796). 

2 Annie Oakley (1860-1926), neîntrecută în 

tragerea precisă cu arma, a jucat în spectacolele 

Buffalo Bills Wild West, fiind capabilă să 

nimerească o țigară de foi ţinută în gură de soțul 

ei. 

“ William Shakespeare, Henric al VI-lea, Partea a 

treia, Actul IV, Scena 7, traducere de Barbu 

Solacolu, Editura Univers, 1982. 

“ Cântec popular scoțian care comemorează 

victoria din 1745 a iacobiților în fața englezilor. 

= „Multe mulţumiri”, în gaelică, în original. 

= Garnizoana”, în gaelică, în original. 

~ „Ajunul Anului Nou”, în gaelică, în original. 

“ Joc de familie în care, după ce se extrage o carte 

din cele 52, participanții primesc un număr de cărți 

şi trebuie să alcătuiască perechi, iar cel care 

rămâne cu cartea nepereche sau cu cele mai multe 
cărți în mână este declarat învins. 

j „Te cunosc”, în lb. latină, în original. 

= Film de televiziune cu păpuşi, difuzat în Statele 
Unite între 1983 şi 1987. 

= Anul Nou celtic, sărbătorit după culegerea 
recoltelor şi înainte de începutul iernii. 

= Stafie”, în limba gaelică, în original. 

= Biblia, Epistola către evrei a Sfanţului Apostol 
Pavel, 13:2. 

= „Stăpân, sponsor”, în gaelică, în original. 

” Biblia, loan 20:29. 

= Băutură carbogazoasă, foarte apreciată în Scoţia. 
~ Primul timbru gumat din Anglia, emis între 1840 
şi 1841, valora, în funcție de stare, obliterare sau 
nu, între patru şi 3.000 de lire. 

= Piscuri de munţi care depăşesc 914 metri în 
Scoția. 

= Tată”, în gaelică, în original. 

si Șarpe mitologic având capete la ambele 
extremități. 

